
PREFACE. 


In this revision of Smith’s Latin Selections every 
passage has been compared with the corresponding text 
of a standard critical edition. To enumerate the works 
made use of would require more space than is available. 
The extent of the revision may be judged from the fact 
that in the four hundred pages of Latin in the original 
volume, if no account be made of punctuation, over 
twelve hundred changes have been made; if punctua- 
tion be included, over twenty-five hundred. Some un- 
important variations in orthography have been allowed 
to stand. 

A few foot-notes giving references on the early Latin 
have been added. 

The thirty-seven pages of new selections contain ex- 
tracts from the more important additional authors down 
to the sixth century. It is hoped that they will prove 
to be interesting as well as useful. 


WILLARD K. CLEMENT. 


Ann Arzor, MicHIGAN, 
January 1, 1892. 

LATIN SELECTIONS. 





HARLY LATIN. 


1. Sone or THE ARVAL BROTHERS. 


(ter) Enos, Lases, iuvate. 
Ne vel verve, Marma, sins incurrere in pleores, 
Ne vel verve, Marmar, séns incurrere in pleoris, 
Ne vel verve, Marmar, sers incurrere in pleores. 
(ter) Satur fu, fere Mars, limen sali, sta berber. 
Semunis alternei advocapit conctos, 
Semunis alternei advocapit conctos, 
Simunis alternez advocapit conctos. 
(ter) Enos, Marmor, iuvato. 
Triumpe, triumpe, triumpe, triumpe, triumpe.? 


Interpretation. 


«ter) Nos, Lares, iuvate. 
(bis) Neve febrem, Mamers, sinas incurrere in plures, 
Neve febrem, Mamers, siveris incurrere in plures. 
(ter) Satur fu, fere Mars; limen sali, sta verbere. 
(ter) Semones alterni advocabitis cunctos. 
(ter) Nos, Mamers, iuvato. 
Tripudia, tripudia, tripudia, tripudia, tripudia. 


1 See Schneider, ‘Dialecti Lat. priscae et Faliscae exempla sel.,’ pp. 
108, 104; Ritschl, ‘Priscae Latinitatis monumenta,’ Pl. xxxv1, A; 
‘Corpus inscriptionum Latinarum,’ I, 28; Wordsworth, ‘Fragments and 
Specimens of Early Latin,’ p. 385 et seg. For references on the early 
Latin in general, see Kelsey’s ‘ Topical Outline of Latin Literature,’ p. 8. 

2 LATIN SELECTIONS. 


2, FRAGMENTS OF THE Laws oF THE Kin@Gs. 


Si nurus . .. plorassit, sacra divis parentum estod. 

Vino rogum ne respargito. 

Paelex aram Iunonis ne tangito; si tanget, Iunoni crinibus 
demissis agnum feminam caedito. 

Si hominem fulm2n Iovis occisit, ne supra genua tollito. 
Homo si fulmine occisus est, ei iusta nulla fieri oportet. 

Cui suo auspicio classe procincta opima spolia capiuntur, Iovi 
Feretrio bovem caedito, et darier aeris trecentos oporteat. 
Cuius auspicto classe procincta secunda spolia capta, in Martis 
aram in campo solitaurilia, utra voluerit, caedito; qui cepit, 
aeris ducentos dato. Cuius auspicio clusse procincta tertia 
spolia capta, Ianui Quirino agnum marem caedito; centum, 
qui ceperit, ex aere dato. Dis piaculum dato. 

Si qui hominem liberum dolo sciens morti duit, paricidas esto. 

Si quisquam aliuta faxit, ipsos Iovi sacer esto. 

Si parentem puer verberit, ast olle plorassit, puer divis paren- 
tum sacer esto. 

Ap. Fest., s. v. plorare; Plin., H. N., xiv, 14 (12) ; et al. 


3. FRAGMENTS OF THE LAWs OF THE TWELVE TABLES. 


I. Si in ius vocat, ito. Ni it, antestamino ; igitur em capito. 
Si calvitur pedemve struit, manum endo iacito. Si morbus 
aevitasve vitium escit, [qui in ius vocabit] iumentum dato; si 
nolet, arceram ne sternito. 

Adsiduo vindex adsiduos esto, proletario iam civi quis volet 
vindex esto. 

Rem ubi pacunt, orato. Ni pacunt, in comitio aut in foro 
ante meridiem causcam coiciunto. Com peroranto ambo prae- 
sentes. Post meridiem praesenti litem addicito. 

[Si ambo praesentes, ] sol ocvasus suprema tempestas esto. 

II. Morbus sonticus . . . aut status dies cum hoste .. . quid 
horum fuit vitium iudici arbitrove reove, eo dies diffensus esto. 

Cui testimonium defuerit, is tertiis diebus ob portum obvagu- 
latum ito. 

III. Aeris confessi rebusque iure iudicatis XXX dies iusti 
sunto. Post deinde manus iniectio esto. In ius ducito. Ni 
iudicatum facit, aut quis endo eo in iure vindicit, secum ducito. 


EARLY LATIN. 3 


Vincito aut nervo aut compedibus. XV pondo ne minore, aut, si 
volet,maiore vincito. Si volet, suo vivito. Ni suo vivit, [qui eum 
vinctum habebit] libras farris endo dies dato ; si volet, plus dato. 

Tertiis nundinis partis secanto. Si plus minusve secuerunt, 
se fraude esto. 

Adversus hostem aeterna auctoritas esto. 

IV. Si pater filium ter venum duuit, filius a patre liber esto, 

V. Uti legassit super pecunia tutelave suae rei, ita ius esto. 

Si intestato moritur, cui suos heres nec escit, adgnatus proxi- 
mus familiam habeto. Si adgnatus nec escit, gentiles familiam 
habento. 

Si furiosus escit, adgnatum gentiliumque in eo pecuniaque 
eilus potestas esto. 

VI. Cum nexum faciet mancipiumque, uti lingua nuncupas- 
sit, ita ius esto. 

Tignum iunctum aedibus vineaeve e concapit ne solvito .. . 
quandoque sarpta donec dempta erunt. 

VII. Viam muniunto. Ni sam delapidassint, qua volet 
iumenta agito. 

VIII. Si membrum rupsit, ni cum eo pacit, talio esto. Manu 
fustive si os fregit libero CCC, si servo, CL poenam subito. Si 
iniuriam [alteri] faxsit, viginti quinque poenae sunto. 

Si nox furtum faxsit, si im occisit, iure caesus esto. 

Si adorat furto, quod nec manifestum erit, duplione damnum 
decidito. 

Patronus si clienti fraudem fecerit, sacer esto. 

Qui se sierit testarier libripensve fuerit, ni testimonium fari- 
atur, inprobus intestabilisque esto. 

X. Hominem mortuom in urbe ne sepelito neve urito. 

Hoc plus ne facito ; rogum ascea ne polito. Mulieres genas 
ne radunto, neve lessum funeris ergo habento. Homini mortuo 
ne ossa legito, quo post funus faciat. Qui coronam parit ipse 
pecuniave eius honoris virtutisve ergo, si arduitur ei parentique 
etus, se fraude esto. Neve aurum addito; cui auro dentes iuncti 
escunt, ast im cum illo sepeliet uretve, se fraude esto. 

XII. Si vindiciam falsam tulit, sive litis . . . praetor arbitros 
tris dato, eorum arbitrio . . . fructus duplione damnum decidito. 


Ap. Porphyr. ad Hor, Sat. J, ix, 76; Gell., XX,i; Fest., s. v. struere 
portum, vindiciae, etc.; Cic. De Leg., I, iv, xxiii, xxiv; et al. 


4 LATIN SELECTIONS. 


4. Epirarpn or L. Cornetius Sorrio BaRBATUS, 
cos. 298 B. C. 


Cornélitis Lucfus Scipiéd Barbatus, 
Gnaivéd patré prognatus, fortis vir sapiénsque, 
Quoitis forma virtutei parisuma fuit, 
Consél, censér, aidilis quei fuit apud vos. 
Taurdsia, Cisatina Samnid cépit ; 
Subigit omné Loucdnam épsidésque abdoucit.? 
Inscr. 


5. Cotumna Rostrata or C, Duitius, cos. 260 B. C. 


. . . Secestanosque . . . opsidioned exemet, lecionesgue Car- 
taciniensis omnis maximosque macistratos luci palam post 
dies novem castreis exfociont, Macelamque opidom pucnandod 
cepet. Enque eodem macistratud bene rem navebos marid 
consol primos ceset, coptasque clasesque navales primos ornavet 
paravetque. Cumque eis navebos claseis Poenicas omnis, item 
maxumas copias Cartaciniensis, praesented Hanibaled dic- 
tatored olorom, in altod marid pucnandod vicet. Atque naveis 
cepet cum socieis septeresmom unam, quingueresmosque trires- 
mosque naveis XXX, merset XIII. Aurom captom numei 
MODODCC. Arcentom, captom, praeda, numei MID]... 
Primos quoque navaled praedad poplom donavet, primosque 
Cartaciniensis incenuos duxit in triumpod .. . 

Inscr. 


6. Epirapa or L. Cornexivus Sorprio, cos. 259 B. C. 


Hone ofno ploirumé coséntiént Romai 
Duonéro déptumé fuise viré virdro 

Luciom Scipiéne. Filids Barbiti, 

Consél, censor, aidilis hic fuét apéd vos. 

Hec cépit Corsica Aleridque urbé pugndéndod ; 
Dedét Témpestdtebus aide méretod vdtam2 


; Inscr. 
1 Cf. Allen, ‘ Remnants of Early Latin,’ pp. 22, 23. 


LIVIUS ANDRONICUS. — NAEVIUS. 


LIVIUS ANDRONICUS, 284-204 B.C. 


7. FRAGMENTS FROM TRANSLATION OF THE ODYSSEY.- 


Virtim mihi, Caména, insecé verstitum. 
Hom. Od., 1,1; ap. Gell., X VIII, ix, 5. 
Ibi manéns sedéto, dénictim vidébis 
Me carpenté vehéntem démum venisse patris. 
Id., V1, 295, 296 ; ap. Charis., Il, p. 197, K. 
Namqué nulluim plus corpus macerat humanum 
Quamdé mare saévom, vires cui sunt magnae; tépper 
Confringent inportunae undae. 
Id., VIII, 188, 189; ap. Fest., s. v. topper. 
Quandé diés advéniet, quem profata Morta est. 
Id., X, 175; ap. Gell., III, xvi, 11. 
Toppér citi ad aédis vénimus Circai. 
Simul duona edrum portant ad naves ; 
Milia alia in isdem intersérinuntur. 
Id., XII, 9, 17-19; ap. Fest., ubi sup. 


CN. NAEVIUS, 269-199 B.C. 


8. FRAGMENTS FROM TRAGEDIES. 


Laétus sum laudari me abs te, pater, a laudaté viro. 
Hector Proficiscens ; ap. Cic., Tus. Disp., 1V, xxxi, 67. 
Vos, qui regalis cérporis custédias 
Agitatis, ite acttitum in frundiferés locos, 
[ngénio arbusta ubi nata sunt, non dbsita. 
Lycurgus ; ap. Non., 328, 1. 
Quod tui, mi gnate, quaéso ut in pectus tuum 


Demittas, tamquam in fiscinam vindémitor. 
Andromacha ; ap. Serv. in Verg. G. I, 266. 


LATIN SELECTIONS. 


9. FRAGMENTS FROM COMEDIES. 


Ego sémper pluris féci 
Potidremque habui libertatem multo quam pecuniam. 
Agitatoria ; ap. Charis., II, p. 188, P. 
Cedo qui vestram rempublicam tantam dmisistis tim cito? 
Provéniebant ordtores novi, stulti adulescéntuli. 
Ludus ; ap. Cic., Cat. Mat., vi, 20. 
Quae ego in theatro hic meis probavi platsibus, 
Ea non audere quémquam regem rumpere : 
Quanto libertatem hanc hic superat sérvitus ! 
Tarentilla ; ap. Charis., II, p. 192, P. 


Si cimquam quicquam filium rescivero 
Argéntum amoris calisa sumpse muituum, 
Extémplo illo té ducam, ubi non déspuas. 
Triphallus ; ap. Gell., II, xix, 6. 

Theodétum compiles, qui [pingens] dras Compitdlibus 
Sedéns in cella circumtectus tégetibus 
Larés ludentis péni pinxit bubulo. 

Tunicularia ; ap. Fest., s. v. penem. 


Description of a Coquette. 


Quase pila 
In choro ludéns datatim dat se et communém facit, 
Alii adnutat, Alii adnictat, dlium amat, alitim tenet. 
Alibi manus est éccupata, alii percellit pedem, 
Anulum alii dat spectandum, 4 labris alium invocat, 
Cum lio cantat, at tamen alii sud dat digito litteras. 
Tarentilla ; ap. Isidor., Orig., I, 25. 


10. FRAGMENTS FROM THE “ Punic WAR.” 


Postquamde avés aspéxit in templo Anchisa, 
Sacra in mensd Pendtium drdiné pontintur: 
Tum victimam immoldbat atireém pulchram. 
Lib. I., ap. Prob. in Verg. Ecl. vi, 81. 


NAEVIUS. 


Amborum tixéres 
Noctu Troidd exibant capitibus opértis, 
Flentés ambaé, abetintes lacrimis cim miultis. 
Id., ap. Serv. in Verg. Aen. iii, 10. 


Senéx fretuis pietatei tum ddlocutus simmi 
Deum regis fratrem Neptuinum régnatérem 
Martm. 
Id., ap. Prisc., vii, p. 852 H. (p. 770 P.). 


Blande ét décte pércdntat, 


Aenéa quo pacto Trdiam urbém liquisset. 
Id., ap. Non., 474, 6. 


Inerdnt expréssa signa qué modo Titani, 
Bicérporés Gigdntes magniqué Atldntes, 
Runcus atqué Purpureus filii térras. 
Incert. lib., ap. Prisc., vi, p. 198 H. (p. 679 P.). 


Mantsque stisum ad caélum sustulit suds rex 
Amiulius divisque gratuldbatur. 
Lib. I, ap. Non., p. 116. 


Deindé polléns sagittis, incluttis arquitenens, 
Sanctus Delphis prognatus Pythitis Apdllo. 
Lib. Il, ap. Macrob., Sat. vi, 5, 8. 


Seséque ei perire mavolunt ibidem 


Quam ctim stupro redire 4d suds populares. 
Lib. IV, ap. Fest., 8. v. stuprum. 


Sin illos déserdnt fortissimdés virdrum, 


Magnum stuprim pdpulo fieri pér géntis. 
Id., ap. Fest., ibid. 


Transit Melitim Romdnus, insulam integram ; dram 


Urit, populdtur, vdstat ; rem héstitim concinnat. 
Id., ap. Non., p. 90. 


Conferreque aut ratem aeratam, qui perit et 


Qui dum mare sudantes eunt atque sedantes. 
Id., ap. Varr., L. L., vii, 28. 

11. His Own EPItTapuH. 


Inmértalés mortdles si forét fas flére, 
Flerént divaé Caménae Naéviim poétam. 
Itaqué postquém est Orchi trdditiis thesatro, 
Obliti stint Romaé loquiér lingua Latina. 
Ap. Gell., I, xxiv, 2. 


T. MACCIUS PLAUTUS, 254-184 B.C. 


12. A BartrLe SCENE. 


Postquam utrimque éxitum est maxuma copia, 
Dispertiti viri, dispertiti 6rdines, 

Nos nostros more nostro ét modo instruximus ; 
Héstes contra suas légiones instruont. 

Deinde uterque imperator in medium éxeunt 
Extra turbam dérdinum, cénlocunttr simul. 
Cénvenit, victi utri sint eo proélio, 

Urbem, agrum, ards, focos séque uti déderent. 
Péstquam id acttim est, tubae céntra utrimque éccanunt 
Cénsonat térra ; clamdérem utrimque écferunt ; 
Imperatér uterque hinc et illine Iovi 

Vota suscipere, uterque hortari exércitum ; 

Pro se quisque fd, quod quisque ét potest ét valet, 
Kdit, ferré ferit. Téla frangiint; boat 

Cadélum fremitt virum. Ex spfritu atque halitu 
Nébula constat; cadunt vélnerum vi viri. 
Dénique, ut véluimus, néstra superdt manus ; 
Vicimus vi feroces. 

H6stes crebri cadunt ; néstri contra {ngruont, 
To fugam séd tamen némo convértitur, 

Néc recedit loco, quin statim rém gerat. 

Animam omittint prius, quam loco démigrent. 
Quisque, ut steterat, iacet dbtinetque drdinem. 
Hoc ubi Amphitruo erus cénspicatti’st meus, 
flico equités iubet déxtera invddere. 
Equites parént citi; ab déxtera maxumo 
Cum clamore involant, {npetu alacri ruont, 
Foédant et proterunt hdstium cdpias 
lure iniustas. 
Amph., I, i, 64-92. 


13. An Honest OLp SERVANT IS CONVINCED THAT HE IS 
Not HIMseEtLr. 


(Sosia, Servus ; Mercurius.) 


So. Si tu Sosia és, legiones quém pugnabant maxume, 

Quid in tabernacld fecisti? Victus sum, si dixeris. 

Me. Cadus erat ibi vini; inde inplevi hirneam 
gresstist viam ! 

Me. Fam ego vini, ut matre natum fuerat, eduxif meri. 

So. Mira sunt, nisi ldtuit intus fllic in illac hirnea! 

Factum est illud, ut ego illic vini hirneam ebiberim meri. 

Me. Quid nunc? vincon’ argumentis, té non esse Sésiam ? 

So. Tui negas med ésse? Me. Quid ego ni negem, qui egomét 
siem ? 

So. Quis ego sum saltém, si non sum Sésia? te intérrogo. 

Me. Ubi ego Sosia nolim esse, tu ésto sane Sésia ; 

Ntinc, quando ego sum, vapulabis, ni hinc abis, igndbilis! 

So. Cérte edepol, quom illiim contemplo et formam cognoscé 
meam, 

Quemddmodum ego sum (saépe in speculum inspéxi), nimis 
similést mei; 

Ttidem habet petasum dc vestitum; tdm consimilest Atque ego, 

Stira, pes, stattira, tonsus, éculi, nasum, vél labra, 

Malae, mentum, barba, collus: tétus — quid verbis opust ? 

Si tergum cicatricosum, nihil hoc simili est sfmilius. 

Séd quom cogito, équidem certo idém sum, qui sempér fui. 

Novi erum, novi aédis nostras ; sane sapio et séntio. 

Non ego illi obtémpero, quod Idquitur ; pultabé foris. 


So. In- 

Me. Qué agis te? So. Domtim. Me. Quadrigas si nunc in. 
scendas Iovis, 
Atque hinc fugias, {ta vix poteris éffugere infortinium. 
So. No6n erae meae nuntiare, quédd erus meus iussit, licet ? 
Me. Tuaé si quid vis nuntiare ; hanc ndéstram adire nodn sinam. 
Nam si me irritdssis, hodie limbifragium hinc atferes. 
‘So. Abeo potius. Di inmortales, dbsecro vostrém fidem, 
Ubi ego perii? ubi inmutatus sum? tbi ego formam pérdidi? 
An egomet me illic reliqui, si forte oblitus fui? 
Nam hic quidem omnem imaginem meam, quae anutehac fuerat, 
pdssidet. 
Vivo fit, quod nimquam quisquam mértuo faciét mihi. 
Amph., I, i, 271-279, 282-308. 


14, A CLEVER SLAVE DEBATES HOW TO GET MONEY FOR 
HIs MASTER. 


Hércle vero, Libane, nunc te méliust expergiscier ! 

Atque argento cénparando fingere falldciam. 

Am diust facttim, quém discesti 4b ero atque abiisti 4d forum ; 

Igitur invenitindo argento ut fingeres falléciam, 

Tbi tu ad hoe diéi tempus d6rmitasti in <tio. 

eat tu abs te socérdiam omnem réicis, segnitiem dmoves, 

tque ad ingenitim vetus vorstitum te recipfs tuom ? 

Sérva erum; cave tti idem faxis, dlii quod servi solent, 

Qui ad eri frauddtionem cdllidum ingenitim gerunt. 

Unde sumam? quem {intervortam? quo hance celocem cén- 
feram ? 

fopetritum, inatiguratum est; qudvis admitttnt aves, 

Picus et corn{x ab laeva, cérvos, parra ab déxtera 

Cénsuadent. Certum hércle est, vostram cénsequi senténtiam. 

Séd quid hoc, quod picus ulmum tiindit? Haud temerdrium 
est. 

Cérte hercle, ego quantum éx augurio alispicii intéllego, 

Aut mihi in mund6 sunt virgae, aut dtriensi Satireae. 

Séd quid illuc, quod éxanimatus ctirrit hue Lednida ? 

Métuo, quod illic dbscaevavit méae falsae falldciae. 


Asin., I, & 

15. Tue DISADVANTAGES OF MARRYING FOR Money. 
(Megadorus, Senex ; Euclio, Senex.) 


Me. Nulla igitur dicat: Equidem dotem ad te ddtuli 
Maiérem multo, quam tibi erat pecinia ; 

Enim mihi quidem aequom est ptirpuram atque aurtim dari, 
Ancillas, mulos, mtiliones, pédisequos, 

Salutigerulos pueros, vehicla, qui vehar. 

Hu. Ut matronarum hic facta pernovit probe! 
Moribus praefectum mulierum hunce factuim velim. 
Me. Nune quéquo venias, plus plaustrorum in aédibus 
Videds, quam ruri, quando ad villam véneris. 

Sed hoc étiam pulcrum est, praé quam ubi sumptus petunt ; 
Stat fullo, phrygio, aurifex, linarius, 

Caupénes, patagidrii, indusidrii, 

Flammarii, violarii, carinarii, 

Aut mdnulearii, ait murobatharii, 

Propélae lintednes, calceolarii, 

Sedentarii sutdéres, diabathrarii, 

Soledrii adstant, 4dstant molocindarii ; 

Petunt fullones, sércinatorés petunt ; 

Strophidrii adstant, ddstant semisonarii. 

Tam hosce absolutos cénseas: cedtint, petunt, 
Trecénti item alii; stant phylacistae in atriis, 
Textores, limbolarii, arculdrii. 

Ducuntur; datur aes; Absolutos cénseas, 

Quom incédunt infectéres corcotarii, 

Aut aliqua mala crux sémper est, quae aliquid petat. 
Eu, Conpéllarem ego illum, ni metuam, ne désinat 
Memordare mores mulierum; nunc sic sinam. 

Me. Ubi nigigerulis rés soluta est émnibus 

Pro illis crocotis, stréphiis, sumpto uxdrio, 

Ibi dd postremum cédit miles, adés petit. 

Itur, putatur ratio cum argentdario ; 

Milés inpransus adstat, aes censét dari. 

Ubi disputata est ratio cum argentdrio, 

Etiam plus ipsus ultro débet argentario. 

Spes prérogatur militi in aliim diem. 
Hae stint atque aliae multae in magnis détibus 
Incémmoditates simptusque intolerabiles. 
Nam quae indotata est, éa in potestate ést viri ; 
Dotdtae mactant ét malo et damné viros. 
Aul., III, v, 24-61 


16. A Parasite’s ComMPLaInT. 


Llicet parasiticae arti méxumam malam crucem ! 

Ita iuventus idm ridiculos fnopes ab se ségregat. 

Nil morantur idm Lacones, imi subselli viros, 

Plagipatidas, quibus sunt verba sine penu et pectnia ; 

Eés requirunt, qui, lubenter quom éderint, reddant domi. 

Ipsi obsonant, quaé parasitorum ante erat provincia ; 

Tpsi de ford tam aperto cdpite ad lenonis eunt, 

Quam in tribu ante apérto capite sdntis condemndant reos. 

Néque ridiculos idm terunci faciunt; sese omnés amant. 

Nam ego uit dudum hine abii, accessi ad adulescentis in foro ; 

‘Salvete’ inquam; ‘quo imus,’ inquam, ‘ad prandium?’? — 
Atque illi tacent. 

‘Quis ait *‘ Huc,” aut quis profitetur?’ inquam.— Quasi muti 
silent, 

Néque me rident. ‘Ubi cenamus tina?’ {nquam. Atque illi 
— Abnuont. 

Dico unum ridiculum dictum dé dictis melidribus, 

Quibus solebam ménstrualis épulas ante adipiscier. 

Némo ridet. Scivi extemplo, rém de conpecté geri, 

Né canem quidem inritatam vdluit quisquam imitdrier, 

Saltem, si non Adriderent, déntis ut restringerent. 

Abeo ab illis, postquam video mé sic ludificdrier ; 

Pérgo ad alios; vénio ad alios, déinde ad alios: tina res! 

Omnes de conpécto rem agunt, quasi in Velabro oledarii. 

Ttem alii parasiti frustra obambulabant fn foro. 

Nunc barbarica lége certumst itis meum omne pérsequi ; 

Qui in consilium iére, quo nos victu et vita préhibeant, 

Is diem dicam, fnrogabo multam, ut mihi cends decem 

Meo 4rbitratu dént, quom cara annona sit. Sic égero! 

Capt., III, i, 9-29, 31-35. 

17. Casting Lots ror A WIFE. 


(Chalinus and Olympio, rival suitors ; Lysidamus and his wife 
Cleostrata act as Umpires.) 


Lys. Natigaé! Cave! Conicite sortis nunciam ambo huc. 
Ol., Ch. Eccere. 

Lys. Uxor, aequa. Ol. Noli uxori erédere. ys. Habe 
animum bonum. 

Ol. Crédo hercle, hodie dévotabit sértis, si attigerit. Lys. Tace. 

Ol. Tdceo. Deos quaeso Ch. Ut quidem tu hodie ét 
canem et furcam feras. 

Ol. Mihi ut sortito evéniat——. Ch. Ut quidem, hércle, 
pedibus péndeas. 

ol. At, tu ut oculos émungare ex capite per nastim tuos. 

Ch. Quid times? pardtum oportet ésse iam laquetm tibi. 

Ol. Périisti! Lys. Animum advértite ambo. Ol. Taceo. 
Lys. Nunc tu, Cledstrata, 

Ne 4 me memores mialitiose de hac re factum, aut stspices, 

Tibi permitto; tute sorti. Ol. Pérdis me! Ch. Facidé lucrum. 

Lys. Héc age, sis, Olympio! Ol. Si hic litteratus mé sinat. 

Lys. Quéd bonum atque fortunatum sit. Ol. Mihi. Lys. Ita 
vero; ét mihi. 

Ch. Non! Ol. Immo hercle! Ch. Immé mihi hercle! 
Ol. Hic vincet ; tu vivés miser. 

Lys. Pércide os tu illi ddio! Age! ecquid fit? Cl. Cave 
obiexis manum ! 

Ol. Cémpressan’ palma, dn porrecta, fério? Lys. Age, ut vis. 
Ol. Em tibi. 

Cl. Quid tibi istunc tactio est? Ol. Quia Tuppiter iussit meus. 

Cl. Féri malam, ut ille. Ch. Emrtrsum! OJ. Perii, ptignis 
caedor, Iuppiter ! 

Lys. Quid tibi tactio hune fuit? Ch. Quia itissit haee Iund 





mea. 

Lys. Padtiundum est, siquidém me vivo mea tixor imperium 
éxhibet. 

Cl. Tam hiic loqui licére oportet, quam isti. Ol. Cur omén 
mihi 


Vituperat? Lys. Mald, Chaline, tibi cavendum cénseo. 

Ch. Témperi, postquam éppugnatum est ds! Lys. Age, uxor, 
nunciam 

Sérti. Vos advortite animum. Ol. Praé metu, ubi sim, néscio. 

Lys. Périi! cor lienédsum, opinor, hdbeo ; iamdudum salit ; 

Dé labore péctus tundit. Cl. Téneo sortem. Lys. Ecfér 
foras ! 

Oh. Iémne mortud’s? Ol. Ostende! Mea ést. Oh. Male 
excrucias. Quid est ? 

Ol. Victus es, Chaline. Lys. Quom nos di iuvere, Ol¥mpio, 

Gatideo. Ol. Pietate factum est mea dtque maiorim meum. 


Lys. Tntro abi, uxor, dtque adorna nuiptias. 
Cas. I, vi, 34-48, 49-67. 


18. A GENTLEMAN OF THE OLD SCHOOL COMPLAINS THAT 
THE OLD-FASHIONED STRICTNESS OF EDUCATIONAL 
DISCIPLINE IS UNDULY RELAXED. 


(Lydus, Paedagogus ; Philoxenus, Senex.) 


Phi. Bia, Lyde, léniter qui sa¢viunt, sapitint magis. 
Minus mirandum est, illaec aetas si quid illorim facit, 
Quam si non facidt. Feci ego istaec itidem in adulescéntia. 
Ly. Hi mihi, ei mihi istaec illum pérdidit adsentatio ! 
Nam Absque te esset, égo illum haberem réctum ad ingenium 
bonum ; 
Nunc propter te tudmque pravos factus est fiduciam. 
Phi. Lyde, paulispér lubido est hémini suo animo dbsequi ; 
Tam aAderit tempus, quém sese etiam ipse édderit. Morém geras. 
Dim caveatur, praéter aequom né quid delinquat, sine. 
Ly. N6n sino, neque équidem illum me vivo corrumpi sinam. 
Séd tu, qui pro tam corrupto dicis causam filio, 
ademne erat haec disciplina tibi, quom tu adulescéns eras ? 
Négo, tibi hoc annis viginti fuisse primis cépiae, 
Digitum longe a paédagogo pédem ut ecferres aédibus. 
fa quom optigerat, hdc etiam ad malum dcersebattir malum, 
Et discipulus ét magister pérhibebantur {nprobi. 
Ante solem nisi tu exorientem in palaestram véneras, 
Hatid gymnasi praefécto medidcris poenas pénderes. 

fbi equo, cursu, luctando, hasta, disco, pugilatu, pila, 

Saliendo, sese éxercebant mdgis, quam scorto aut sdviis. 

Tbi suam aetatem éxtendebant, nén in latebrosis locis. 

Inde de hippodromo ét palaestra ubi revenissés domum, 

Cincticulo praecinctus in sella A4pud magistrum adsideres 

Cum libro, ut legerés. Si hercle unam péccavisses syllabam, 

Fieret corium tim maculosum, quam ést nutricis pallium. 

Phi. Alii, Lyde, ntinc sunt mores. Ly. fa equidem ego certé 
scio. 

Nam 6lim populi prius honorem capiebat suffragio, 

Quam magistro désinebat ésse dicto ohédiens ; 

At nune priusquam séptuennis ést, si attingas eim manu, 

Extemplo puer paédagogo tabula disrumpit caput. 

Qu6ém patrem adeas péstulatum, putero sic dicit pater : 

‘ Noster esto, dtim te poteris défensare initiria.’ 

Prévocatur paédagogus: ‘Hho, senex minumi preti, 

Ne attigas puerum istac causa, quando fecit strénue.’ 

Tta magister, quasi lucerna, incto expretus linteo ; 

Agitur illinc itire dicto. HJécine hic pacté potest 

Inhibere imperitim magister, si {psus primus vApulat ? 

Bacch., III, iii, 4-9, 12-30, 33-44. 


19. MENAECHMUS MISTAKEN FOR HIS BROTHER. 
(Menaechmus Sosicles ; Peniculus, Parasitus.) 


Me. Aduléscens, quaeso, quid tibi mecum ést rei, 

Mihi qui male dicas, hémini hic ignoto, insciens? 

An tibi malam rem vis pro maledictis dari ? 

Pe. Pol edm quidem modo té dedisse intéllego. 

Me. Respénde, adulescens, quaéso, quid nomén tibi est ? 

Pe. Etidm derides, nén quasi nomen noveris ? 

Me. Non édepol ego te, quéd sciam, umquam ante htine diem 

Vidi neque novi; vérum certo, quisquis es, 

Eas si aéquom facias, mihi odiosus né sies. 

Pe. Non mé novisti? Me. N6én negem, si néverim. 

Pe. Menaéchme, vigila! Me. Vigilo hercle equidem, qudéd 
sciam. 

Pe. Tuém parasitum nén novisti? Me. Non tibi 
Santim est, adulescens, sinciput, ut intéllego. 
Pe. Respénde: surripuistin’ uxori tuae 
Pallam {stanc hodie, atque edm dedisti Erédtio ? 
Me. Neque hércle ego uxorem habeo, neque ego Erotio 
Dedi, nec pallam stirpui. Satin’ sdnus es ? 
Pe. Occtsa est haec res! N6n ego te induttim foras 
Exire vidi pallam? Me. Vae capiti tuo! 
Tun’ méd indutum fuisse pallam praédicas ? 
Pe. Ego hércle vero. Me. Non tu abis, quo dignus es, 
Aut té piari iibe, homo vesanissume ? 
Pe. Numquam édepol quisquam me éxorabit, quin tuae 
Uxérei rem omnem iam, tt siet gesta, éloquar. 
Omnés in te istaec récident contuméliae. 
Faxo hatid inultus prandium comédereis. 

Men., I, ii, 29-55 


20. A BracGart CAPTAIN AND HIS PARASITE. 
(Artotrogus, Parasitus ; Pyrgopolinices, Miles.) 


Ar. Quid in Cappadocia, ubi tu quingentds simul, 

Ni hebés mdchaera féret, uno ictu occideras ? 

Py. At péditastelli quia erant, sivi viverent. 

Ar. Quid tibi ego dicam, qudd omnes mortalés sciunt, 
Pyrgépolinicem te unum in terra vivere 

Virttite et forma et factis invictissumum? 

Amant ted omnes mulieres, neque initria, 

Qui sis tam pulcer ; vél illae, quae here pallio 

Me réprehenderunt. Py. Quid eae dixerunt tibi? 
Ar. Rogitabant: ‘ Hicine Achilles est?’ inquit mihi. 
‘Immo éius frater,’ inquam, ‘est.’ Ibi illarum altera : 
‘Ergé mecastor pulcer est,’ inquit mihi, 

‘ Et liberalis. Vide, caesaries quam decet. 

Ne illaé sunt fortundtae, quae cum istéd cubant !’ 

Py. Itane atbant tandem? Ar. Quaén’ me ambae obsecraverint, 
Ut te hdédie quasi pompam fllac praeterdticerem ? 

Py. Nimia est miseria, nimis pulcrum esse hominem. 

Ar. Molestaé sunt; orant, d4mbiunt, exdbsecrant, 
Vidére ut liceat; Ad sese arcessi iubent, 
Ut tué non liceat dperam dare negétio. 
Mil. Gl, I, i, 52-71. 


21. A Lapy’s ToILet. 


Negoti sibi qui volét vim parare, 

Navem ét mulierem, haée sibi dud comparato. 

Nam nullae magis res duaé plus negéti 

Habént, forte si é6cceperis exornare ; 

Neque imquam sat istae duaé res ornantur, 

Neque eis ulla ornandi satis satietas est. 

Atque haéc ut loquér, nunc domo docta dico. 

Nam nods usque ab atirora ad héc quod diéi est 

Ex industria A4ambae nimquam concessdmus 

Lavdri, aut fricari, aut tergéri, aut ornari, 

Poliri, expoliri, pingt, fingi; et una 

Binaé, singulis quae dataé sunt ancillae, 

Eaé nos lavando, eluéndo, operam déderunt; 

Aggertindaque aqua sunt viri duo deféssi. 

Apage sis, negoti quantum in muliere tna est! 
Poen., I, ii, 1-15. 


22. THe DANGER OF MAKING LOVE BY PRoOxy. 


(Agorastocles, Adulescens ; Milphio, Servus ; Adelphasium, 
Meretriz.) 


Ag. Tam hércle tu peristi, ni illam mihi tam tranquilldm facis, 

Quam mare olimst, quom ibi alcedo pullos educit suos. 

Mi. Quid faciam? Ag. Exord, blandire, pdlpa! MM. Faci- 
am sédulo ; 

Séd vide, sis, ne tu dratorem hunc ptgnis pectas pdstea. 

Ag. N6én faciam. Ad. Non aéquos in me es; séd morare et 
male facis. 

Béne promittis multa ex multis ; 6mnia incassim cadunt. 

Liberare itiravisti me hatid semel, sed céntiens. 

Dum te exspecto, néque ego usquam aliam mihi paravi cépiam, 

2 

Néque istuc usquam appdret. Ita nunc sérvio nihilé minus. 

I, soror. Abscéde tua me. Ag. Périi! Ecquid ais, Milphio? 

Mi. Méa voluptas, méa delicia, méa vita, mea amoénitas, 

Méus ocellus, méum labellum, méa salus, meum savium, 

Méum mel, meum cor, méa colustra, méus molliculus caseus — 

Ag. Méne ego illaec patidr praesente dici? Discrucidér miser, 

Nisi ego illum iubed quadrigis ctirsim ad carnuficém rapi! 

Né6n ego homo tridboli sum, nisi ego illi mastigiae 

Exturbo oculos dtque dentis! Em voluptatém tibi! 

Em mel! em cor! ém labellum! ém salutem! em sdvium! 

Mi. Impias, ere, te! ératorem vérberas. Ag. Iam istéc magis ! 

Etiam ocellum addam, ét labellum, et linguam! MM. Ecquid 
faciés modi ? 

Ag. Sicine ego te ordre iussi? Mi. Qué modo ergo orém? 
Ag. Rogas? 

Sic enim dicerés, sceleste: Huius voluptas, te 6psecro, 

Huius mel, huius cor, huius labellum, huits lingua, huius 
sdvium, 

Huius colustra, huius dulciculus cdseus, mastigia ! 

Omnia illa, quaé dicebas tia esse, memorarés mea. 

Mi. Opsecro hercle té, voluptas htiius atque odiim meum, 

Huius amica mammeata, méa inimica et mdlevola, 

Oculus huius, lIippitudo méa, mel huius, fél meum, 

Ut tu aut huic irdta ne sis, att, si id fieri nén potest, 

Capias restim ac té suspendas qudém ero et vostra familia ! 

Nam mihi iam vided propter te victitandum sérbilo, 

Ttaque iam quasi déstreatum térgum ulceribus géstito, 

Prépter amorem véstrum. Ad. Amabo, mén’ prohibere pés- 
tulas, 

Né te verberét, magis quam ne méndax me advorstim siet ? 

Ad. Vérum. Etiam tibi hanc amittam néxiam unam, Agord- 
stocles. 

Non sum irata. Ag. Nénes? Ad. Nonsum. Ag. Da érgo, 
ut credam, sAvium. 

Ad. M6x dabo, quom ab ré divina rédiero. Ag. Iergo strénue. 

Poen., I, ii, 142-156, 168-198. 

23. EXAMPLE OF COINING WorDs. 
(Toxilus, Sagaristio, Servi ; Dordalus, Leno.) 


To. Videor vidisse hic forma persimilém tui, 

Eadém statura. Sa. Quippe qui fratér siet. 

Do. Sed scire velimus, quéd tibi nomén siet. 

To. Quid adtinet non scire? Sa. Ausculta ergo, ut scias: 
Vaniloquidorus, Virginisvendénides, 

Nugimeriloquides, Argentiexterebronides, 
Tedigniloquides, Niummorumexpalponides, 
Quodsémelarripides, Numquampostearéddides. 

Do. Heu hércle nomen multis modis scriptim est tuom. 
Sa. Ita stint Persarum mores; longa némina 
Contértiplicata habémus. Numquid céterum 


Voltis? Do. Vale. 
Pers., LV, vi, 16-27. 


24. An Escare FROM SHIPWRECK. 
(Sceparnio, Servus ; Daemones, Senex.) 


Sc. Sed, 6 Palaemon, sancte Neptuni comes, 

Qui aerimnae Herculeae sédcius esse diceris, 
Quod fdcinus video? Da. Quid vides? Sc. Muliérculas 
Vided sedentis in scapha solds duas. 

Ut ddflictantur miserae !— Euge, euge! pérbene! 
Ab saxo avortit fluctus ad litis scapham, 

Nequé gubernator umquam potuit réctius. 

Non vidisse undas mé maioris cénseo. 

Salvaé sunt, si illos fliictus devitaverunt. 

Nune, nunc periclum est ; éia eiecit alteram. 

At in vado est; iam facile enabit. — Euigepae ! 
Viden’, dlteram illam ut fluictus eiecft foras ? 
Surréxit, horsum sé capessit. Sdlva res! 
Desiluit haec autem dltera in terram é scapha. 

Ut praé timore in génua in undas céncidit! 

Salva ést, evasit 6x aqua. Iam in litore est. 

Sed déxtrovorsum avorsa it in malam crucem. 
Hem, errdbit illaec hddie. Da. Quid id refért tua” 
Sc. Si ad sdxum, quo capéssit, ea deorsum cadit, 
Errationis fécerit conpendium. 
Da. Si ti de illarum cénaturus vésperi es, 
Illis curandum cénseo, Sceparnio ; 
Si apud me esurus es, mihi dari operam mavolo. 
Sc. Bonum aéquomque oras. Da. Séquere me hac ergé. 
Se. Sequor. 
Rud., I, ii, 71-94. 


25. LovE IS TOO EXPENSIVE A LuxurRY. 


Omnium primum améris arteis, quem 4d modum expediant, 
éloquar. 

Nuimquam amor quemquam nisi cupidum pédstulat se hominem 
in plagas 

Cénicere. Eos petit, eds sectatur, stibdole ab re cénsulit ; 

Blandiloquentulust, harpagé, mendax, cuppes, 

Despéliator, latebricolarum héminum corrumptor. 

Celatum indagator. 

Nam qui amat, quod amat quom extemplo eius saviis perctilsus 
est, 

flico rés foras lébitur, liquitur. 

‘Dé mihi hoc, mél meum, sf me amas, si atides.’ 

Atque ibi ille cuctilus + ‘O océlle mi, fiat : 

Rit istuc et si amplius vis dari, dabitur.’ 

Ibi pendentém ferit ; iam amplius drat. 

Non satis id ést mali, ni Ampliust étiam, 

Quod bibit, quéd comest, quéd facit simpti. 

Nox datur; dticitur familia t6ta : 

Véstiplica, unctor, atiri custos, fldbelliferae, sAndaligerulae, 

Cantrices, cistéllatrices, nuintii, rentintii, 

Raptéres panis ¢t peni. 

Fit ipse, dum illis cémis est, 

Inéps amator. 

Haée ego quom cum meo animo reputo et récolo, 

Ubi qui eget, pretf quam sit parvi, 

Apage, amor, non places, nil ego ted utor. 

Quamquam illud dulcést, esse et bibere, 
Amor amari dat satis quod aégrest. 
Fugit forum, fugdt suos cognatos. 
Fugat se ipsus 4p suo contuitu, 
Neque eum sibi amicum volunt dici. 
Mille modis amor ignorandust, précul abdendus atque apstandust. 
Nam qui in amorem pra¢cipitavit, péius perit quasi sdxo saliat. 
A page te sis, amor! tuds res tibi habéto. 
Amor, amicts mihi né fuas ! 
Stint tamen, qués miseros misere maleque habeas, 
Qués tibi fécisti obndxios. 
Cérta res ést ad frugem ddplicare 4nimum. 
Trin., II, i, 10-84. 


26. A PURCHASER FRIGHTENED OUT OF A BARGAIN. 
(Stasimus, Servus: Philto, Senex.) 


St. Per deds atque homines dico, ne tu illuine agrum 
Tuom siris umquam fieri, neque gnati tui. 

Ei rei 4rgumenta dicam. Ph. Audire edepdél lubet. 

St. Primum émnium, olim térra quom proscinditur, 

In quincto quoque stilco moriunttr boves. 

Ph. Apage ! 

St. Neque imquam quisquam est, qudius ille agér fuit, 
Quin péssume ei res vorterit. Quoitim fuit, 

Alii éxolatum abiérunt ; alii emortui ; 

Alii se suspendére. Em, nunc hic, qudius est, 

Ut ad incitas reddctust! Ph. Apage a me istum agrum ! 
St. Magis ‘apage’ dicas, si 6mnia ex me audiveris ! 
Nam fiilguritae sunt alternas arbores ; 

Sués moriuntur anginad acérrume ; 

Ovés scabrae sunt, tam glabrae, em, quam haec ést manus, 
Tum autém Surorum, génus quod patientissumum est 
Homintim, nemo exstat, qui ibi sex menses vixerit ; 

Ita cuncti solstitidli morbo décidunt. 

Ph. Credo égo istuc, Stasime, ita ésse ; sed Campdns genus 
Multé Surorum iam antidit patiéntiam. 

Sed is ést ager profécto, ut te audivi loqui, 

Malés in quem omnes ptiblice mitti decet. 

Sictit fortunatérum memorant insulas, 

Quo cuncti, qui aetatem égerint casté suam, 

Convéniant : contra istée detrudi maleficos 

Aequém videtur, qui quidem istius sit modi. 

St. Hospitium est calamitatis. Quid verbis opust ? 
Quamvis malam rem quaéras, illic réperias. 

Ph. At tu hércle et illi et alibi. St. Cave, sis, dixeris, 
Me tibi dixisse hoc. Ph, Dixti tu arcané satis. 

St. Quin hic quidem cupit illum dpse abaliendrier, 

Si quém reperire pdssit, quoii os stiblinat. 

Ph: Meus quidem hercle numquam fiet. St. Si sapiés quidem. 


Lepide hércle de agro ego huinc senem detérrui. 
Trin., I, iv, 119-124, 132-159. 


27, SENATUS CONSULTUM DE BACCHANA- 
LIBUS, 186 B.C. 


Q. Marcius L. f., S. Postumius L. f., cos., senatum consolue- 
runt n. Octob. apud aedem Duelonai. Se. arf. M. Claudi M. f, 
L. Valeri P. f., Q. Minuci C. f. 

De Bacanalibus quei foideratei esent, ita exdeicendum cen- 
suere : 

Nei quis eorum Bacanal habuise velet. Sei ques esent, quei 
sibei deicerent necesus ese Bacanal habere, eeis utei ad prae- 
torem urbanum Romam venirent deque eeis rebus, ubei eorum 
verba audita esent, utei senatus noster decerneret, dum ne minus 
senatorbus C adesent, guom ea res cosoleretur. Bacas vir 
nequis adiese velet ceivis Romanus neve nominus Latini neve 
socium quisquam, nisei praetorem urbanum adiesent, isque de 
senatuos sententiad, dum ne minus senatoribus C adesent, quom 
ea res cosoleretur, iousiset. Censuere: 

Sacerdos nequis vir eset. Magister neque vir neque mulier 
quisquam eset. Neve pecuniam quisquam eorum comoinem 
habuise velet, neve magistratum neve promagistratud neque 
virum neque mulierem quiquam fecise velet. Neve posthac 

inter sed coniourase neve comvovise neve conspondise neve con- 
promesise velet, neve quisquam fidem inter sed dedise velet. 
Sacra in oquoltod ne quisquam fecise velet, neve in poplicod 
neve in preivatod neve exstrad urbem sacra quisquam tfecise 
velet, nisei praetorem urbanum adieset, isque de senatuos senten- 
tiad, dum ne minus senatoribus C adesent, quom ea res cosolere- 
tur, iousiset. Censuere: 

Homines plous V oinvorsei virei atque mulieres sacra ne quis- 
quam fecise velet, neve inter ibei virei plous duobus, mulieribus 
plous tribus, arfuise velent, nisei de praetoris urbani senatuosque 
sententiad, utei suprad scriptum est. 

Haice utei in coventionid exdeicatis ne minus trinum noundi- 
num; senatuosque sententiam utei scientes esetis, eorum sen- 
tentia ita fuit: sei ques esent, quei arvorsum ead fecisent, quam 
suprad scriptum est, eeis rem caputalem faciendam censuere ; 
atque utei hoce in tabolam ahenam inceideretis, ita senatus 
aiquom censuit; uteique eam figier ioubeatis ubei facilumed 
gnoscier potisit ; atque utei ea Bacanalia, sei qua sunt, exstrad 
quam sei quid ibei sacri est, ita utei suprad scriptum est, in 
diebus X, quibus vobeis tabelai datai erunt, faciatis utei dismota 


sient. In agro Teurano.* 
Inser. 


28. EPITAPH OF P. CORNELIUS SCIPIO, Pros. 
ABLY Son oF ArRicaNuSs MaJor, AvUGUR 
180 B.C. 


Quei apice insigne Didlés fldminis gesistei, 

Mors pérfecét tua ut éssent démnid brévia, 

Honés, fama virttisque, gloria atque ingénium ; 

Quibtis sei in lénga licu7sét tibe utier vita, 

Facilé factefs superdses gloridm maidérum. 

Quaré lubéns te in grémiu, Scipid, récipit 

Terra, Publi, progndtum Publid, Cornéli. ae 
nse 


1 See Allen, ‘Remnants of Early Latin,’ pp. 28-31; for other refer- 
ences see note on p. 1. 

Q. ENNIUS, 239-169 B.C. 


29. DREAM OF PRIAM, AND ITS INTERPRETATION. 


. . . Mater gravida pdrere se ardentém facem 

Visa ést in somnis Hécuba; quo fat6é pater 

Rex ipse Priamus sémnio, mentis metu 

Perculsus, curis saticius superantibus, 

Sic sdcrificabat hdstiis balautibus. 

Tum coniecturam péstulat, pacém petens, 

Ut se édoceret dbsecrans Apdllinem, 

Quo sése vertant tantae sortes sémnium. 

Ibi éx oraclo véce divina édidit 

Apollo, puerum primus Priamo qui foret 

Postilla natus, témperaret tdllere ; 

Eum ésse exitium Trdiae, pestem Pérgamo. 
Alex., fr. ap. Cic., De Div., I, xxi, 42. 


380. CASSANDRA’s VISION. 


Hee. Séd quid oculis rdbere visa es dérepente a1déntibus ? 
Ubi illa tua paulo ante sapiens virginali’ modéstia? 
Cas. Mater, optumarum multo mulier melior mulierum, 
Maésta sum supérstitiosis driolatidnibus. 
Namque Apollo fatis fandis démentem invitam ciet. 
Virgines aequalis vereor, patris mei meum factum pudet, 
Optumi virf. Mea mater, tui me miseret, mei piget. 
Optumam progéniem Priamo péperisti extra me. Héc dolet! 
Mén obesse, illés prodesse, me dbstare, illos ébsequi ! 
Adest, adest fax sbvoluta sdnguine atque incéndio ! 
Miultos annos latuit: cives, férte opem et restinguite ! 

Jamqué mari magno classis cita 

Texitur; exitium examen rapit ; 

Advéniet, fera velivolantibu’ 

Navibu’ complebit manu’ litora. 

Alex., fr. ap. Cic., De Div., I, xxxi, 66, 67, 

31. THe Sack or Troy. 


Quid petam praésidi aut éxsequar? qudve nine 

Auxilid éxili aut fugaé fréta sim ? 

Arce et urbe érba stim. Quo dcciddm? quo 4pplicém ? 
Cui nec arae patriae domi stant, frdctae et disiectaé iacent, 
Fa4na flamma déflagrata, tosti alti stant pdrietes 
Déformati atque abiete crispa. 


O pater, o patria, o Priami domu’, 
Saeptum Altisono cardine templum! 
Vidi égo te astante ope barbarica, 
Tectis caelatis lacuatis, 

Auro, ébore instructam régifice. 
Haec 6mnia videi inflammarei, 
Priamé vi vitam evitarei, 

Tovis dram sanguine turparei. 


Vidi, videre quod me passa aegérrume, 
Hectérem curru quadriiugo raptarier, 
Hectéris natum dé muro iactdrier. 
Androm., fr. ap. Cic., Tusc., III, xix, 44, et al. 


32. MEpsEA’s NURSE DEPLORES JASON’S VISIT. 


Utindm ne in nemore Pélio sectiribus 
Caesa accidisset abiégna ad terrdm trabes, 
Neve inde navis incohandae exérdium 
Coepisset, quae nunc néminatur ndémine 
Arg6, quia Argivi in ea delecti viri 
Vecti petebant péllem inauratam 4rietis 
Colchis, imperio régis Peliae, pér dolum. 
Nam numquam era errans méa domo ecferrét pedem 
Medéa, animo aegra, amére saevo saticia. 
Med. Exul, fr. in Rhet. ad Herenn., Il, xxii, 34. 

83. DENIAL OF DIVINE PROVIDENCE. 


re , ree . vie 

Ego deum genus ésse semper dixi et dicam caélitum, 

Séd eos non curdre opinor, quid agat humanum genus ; 
Ndm si curent, béne bonis sit, male malis, quod nunc abest. 


Telam., fr. ap. Cic., De Div., II, 1, 104, et De Nat. Deor., 
Ill, xxxii, 79. 


84. A WarninG AGAINST RELIGIOUS QUACKS. 


Séd superstitidsi vates Inpudentesque drioli, 
Att inertes aut insani aut quibus egestas imperat, 
Qui sibi semitam non sapiunt, alteri monstrant viam, 
Quibu’ divitias pdllicentur, 4b eis drachumam ipsi petunt. 
De his divitiis sibi deducant drachumam, reddant cétera. 
Telam., fr. ap. Cic., De Div., I, lviii, 182. 


35. IL1a’s DREAM. 


Eccita cum tremulis anus attulit artubu’ lumen, 
Talia tum memorat lacrimans, exterrita somno: 
‘Eurydica prognata, pater quam noster amavit, 
Vires vitaque corpu’ meum nunc deserit omne. 
Nam me visus homo pulcher per amoena salicta 
Et ripas raptare locosque novos. Ita sola 
Postilla, germana soror, errare videbar 
Tardaque vestigare et quaerere te, neque posse 
Corde capessere ; semita nulla pedem stabilibat. 
Exim compellare pater me voce videtur 
His verbis: “‘O gnata, tibi sunt ante ferendae 
Aerumnae, post ex fluvio fortuna resistet.” 
Haec ecfatu’ pater, germana, repente recessit 
Nec sese dedit in conspectum corde cupitus, 
Quamquam multa manus ad caeli caerula templa 
Tendebam lacrumans et blanda voce vocabam. 
Vix aegro cum corde meo me somnw’ reliquit.’ 
Ann., ap. Cic., De Div., I, xx, 40. 

36. RomuLus AnD Remus. 


Remus auspicio se devovet atque secundam 
Solus avem servat. At Romulu’ pulcher in alto 
Quaerit Aventino laevum genus altivolantum. 
Certabant, urbem Romam Remoramne vocarent. 
Omnibw’ cura viris, uter esset induperator. 
Expectant veluti, consul cum mittere signum 
Volt, omnes avidi spectant ad carceris oras, 
Quam mox emittat pictis e faucibu’ currus : 

Sic exspectabat populus atque ora tenebat 
Rebus, utri magni victoria sit data regni. 
Interea sol albu’ recessit in infera noctis. 
Exin candida se radiis dedit acta foras lux ; 
Et simul ex alto longe pulcherruma praepes 
Laeva volavit avis, simul aureus exoritur sol. 
Cedunt de caelo ter quattor corpora sancta 
Avium, praepetibus sese pulchrisque locis dant. 
Conspicit inde sibi data Romulus esse propritim 
Auspicio regni stabilita scamna solumque. 

Ann., ap. Cic., De Div., I, xlviii, 107. 


87. Woopcuttrers at WorK. 


Incedunt arbusta per alta, securibu’ caedunt, 
Percellunt magnas quercus, exciditur ilex, 
Fraxinu’ frangitur atque abies consternitur alta. 
Pinus proceras pervortunt. Omne sonabat 
Arbustum fremitu silvai frondosai. 
Ann., ap. Macrob., Sat. VI, 2, 27. 


88. SprEcH oF PYRRHUS AS TO RESTORING THE ROMAN 
PRISONERS. 


Nec mi aurum posco nec mi pretium dederitis ! 
Nec cauponantes bellum, sed belligerantes, 
Ferro, non auro vitam cernamus utrique ! 

Vosne velit an me regnare era quidve ferat Fors, 

Virtute experiamur. Et hoc simul accipe dictum : 
Quorum virtuti belli fortuna pepercit, 
Eorundem me libertati parcere certumst. 


Dono, ducite, doque volentibu’ cum magnis dis. 
Ann., ap. Cic., De Off, I, xii, 38 


39. A CHARACTER. 


Haece locutu’ vocat, quoi tum bene saepe libenter 
Mensam sermonesque suos rerumque suarum 
Inpartit camulum, magnam cum lassu’ diei 
Partem fuisset de summis rebu’ regundis 
Consilio indu foro lato sanctoque senatu ; 
Cui res audacter magnas parvasque iocumque 
Eloqueretur, uti iuxta malaque et bona dictu 
Evomeret, si qui vellet, tutoque locaret, 
Prudenter quod dicta loquive tacereve posset ; 
Quocum multa volup ac gaudia clamque palamque ; 
Ingenium, cui nulla malum seutentia, suadet 
Ut faceret facinus levis aut malu’ ; doctu’, fidelis, 
Suavis homo, facundu’, suo contentu’, beatus, 
Scitu’, secunda loquens in tempore, commodu’ verbum 
Paucum, multa tenens antiqua, sepulta, vetusta ; 
Quem faciunt mores veteresque novosque tenentem, 
Multorum veterum Jecti simul atque recentum 
Libri, qui novit leges divumque hominumque. 
Hunc inter pugnas Serviliu’ sic compellat. 

Ann.,, ap. Gell., XII, iv, 4. 


40. Tue MiLirary supPLANTs THE Civit PowER IN THE 
STATE. 


Pellitur e medio sapientia, vi geritur res, 

Spernitur orator bonus, horridw’ miles amatur. 

Haud doctis dictis certantes, sed maledictis 

Miscent inter sese inimicitiam minitantes. 

Non ex iure manum consertum, sed magi’ ferro 

Rem repetunt, regnumque parant, vadunt solida vi. 
Ann. ap, Gell.. XX. x. 4 

41. A Strauncs Soupier. 


Undique conveniunt velut imber tela tribuno. 
Configunt parmam, tinnit hastilibus umbo, 
Aerato sonitu galeae. Sed nec pote quisquam 
Undique nitendo corpus discerpere ferro. 
Semper adundantes hastas frangitque quatitque. 
Totum sudor habet corpus multumque laborat, 
Nec respirandi fit copia ; praepete ferro 
Histri tela manu iacientes sollicitabant. 

Ann., ap. Macrob., Sat., VI, 3. 


42. CALM AFTER A STORM. 


. . « Mundus caéli vastus constitit siléntio, 
Et Neptunus saévus undis dasperis pausdm dedit ; 
Sol equis itér repressit ingulis volantibus, - 
Constitere amnés perennes, arbores venté vacant. 
Sat. de Scip., fr. ap. Macrob., Sat., VI, 2. 


43. EPIGRAMS ON SCIPIO. 


Hic est ille situs, cui nemo civi’ neque hostis 
Quivit pro factis reddere opis pretium. 
Ap. Sen., Ep., xviii, 5 (108), 82. 


A sole exoriente supra Maeoti’ paludes 
Nemo est qui factis aequiperare queat. 
Si fas endo plagas caelestum ascendere cuiquam est, 
Mi soli caeli maxima porta patet. 
Ap. Cic., Tusc. Dis., V, xvii, 49; Sen., Ep., xviii, 5 (108), 34. 


44, His own Epitrapu. 


Aspicite, 0 cives, senis Enni imagini’ formam ; 
Hic vostrum panxit maxuma facta patrum. 
Nemo me dacrumis decoret, nec funera fletu 
Faxit. Cur? Volito vivo’ per ora virum. 
Ap. Cic., Tusc. Dis., I, xv, 34. 

ANCIENT FORMULAS, OF UNCERTAIN DATE. 


45. FormMuLA FoepDERIS FERIENDI. 


Foedera alia aliis legibus, ceterum eodem modo omnia fiunt. 
Tum ita factum accepimus, nec ullius vetustior foederis memo- 
riaest. Fetialis regem Tullum ita rogavit: ‘Iubesne me, Rex, 
cum patre patrato populi Albani foedus ferire?’ Iubente rege, 
‘Sagmina,’ inquit, ‘te, Rex, posco.’ Rex ait, ‘ Puram tollito,’ 
Fetialis ex arce graminis herbam puram attulit: postea regem 
ita rogavit: ‘ Rex, facisne me tu regium nuntium populi Romani 
Quiritium, vasa, comitesque meos?’ Rex respondit: ‘ Quod 
sine fraude mea populique Romani Quiritium fiat, facio.’ Fetia- 
lis erat M. Valerius; is patrem patratum Sp. Fusium fecit, ver- 
bena caput capillosque tangens. Pater patratus ad iusiurandum 
patrandum, id est sanciendum fit foedus; multisque id verbis, 
quae, longo effata carmine, non operae est referre, peragit. 
Legibus deinde recitatis : ‘ Audi,’ inquit, ‘ Iuppiter ; audi, pater 
patrate populi Albani, audi tu, populus Albanus! Ut illa palam 
prima postrema ex illis tabulis cerave recitata sunt sine dolo 
malo, utique ea hic hodie rectissime intellecta sunt, illis legibus 
populus Romauus prior non deficiet. Si prior defexit publico 
consilio, dolo malo, tum illo die, Diespiter, populum Romanum 
sic ferito, ut ego hunc porcum hic hodie feriam; tantoque magis 
ferito, quanto magis potes pollesque.’ Id ubi dixit, porcum saxo 
silice percussit. Sua item carmina Albani, suumque iusiuran- 
dum, per suum dictatorem suosque sacerdotes peregerunt. 

Ap. Liv., I, 24. 


46. FormMuLAr ReruM ReEePETUNDARUM ET BELLI 
INDICENDI. 


Legatus ubi ad fines eorum venit, unde res repetuntur, capite 
velato filo (lanae velamen est), ‘Audi, Iuppiter, inquit, ‘audite 
fines’ (cuiuscumque gentis sunt, nominat), ‘audiat Fas! Ego 
sum publicus nuntius populi Romani ; iuste pieque legatus venio 
verbisque meis fides sit.’ Peragit deinde postulata. Inde Iovem 

testem facit: ‘Si ego iniuste inpieque illos homines illasque res 
dedier mihi exposco, tum patriae compotem me numquam siris 
esse.’ Haec, cum fines suprascandit, haec, quicumque ei primus 
vir obvius fuerit, haec, portam ingrediens, haec, forum ingressus, 
paucis verbis carminis concipiendique iurisiurandi mutatis, pera- 
git. Si non deduntur quos exposcit, diebus tribus et triginta 
(tot enim sollemnes suut) peractis, bellum ita indicit: ‘ Audi, 
Iuppiter, et tu, Iane Quirine, Diique omnes caelestes, vosque ter- 
restres, vosque inferni, audite! Ego vos testor, populum illum’ 
(quicumque est, nominat) ‘iniustum esse neque ius persolvere. 
Sed de istis rebus in patria maiores natu consulemus, quo pacto 
ius nostrum adipiscamur. Tum nuntius Romam ad consu- 
lendum redit. Confestim rex his ferme verbis patres consulebat : 
“ Quarum rerum litium causa condixit pater patratus populi Ro- 
mani Quiritium patri patrato Priscorum Latinorum hominibusque 
priscis Latinis, quas res nec dederunt nec solverunt nec fece- 
runt, quas res dari, fieri, solvi oportuit, dic,’ inquit ei, quem _pri- 
mum sententiam rogabat, ‘quid censes?’ Tum ille: ‘Puro 
pioque duello quaerendas censeo, itaque consentio consciscoque.’ 
Inde ordine alii rogabantur, quandoque pars maior eorum qui 
aderant in eandem sententiam ibat, bellum erat consensum. 
Fieri solitum, ut fetialis hastam ferratam, aut praeustam san- 
guineam ad fines eorum ferret, et non minus tribus puberibus 
praesentibus, diceret: ‘Quod populi Priscorum Latinorum ho- 
minesque Prisci Latini adversus populum Romanum Quiritium 
fecerunt, deliquerunt, quod populus Romanus Quiritium bellum 
cum Priscis Latinis iussit esse, senatusque populi Romani Quiri- 
tium censuit, consensit, conscivit, ut bellum cum Priscis Latinis 
fieret; ob eam rem ego, populusque Romanus populis Priscorum 
Latinorum hominibusque Priscis Latinis bellum indico facioque.’ 
Id ubi dixisset, hastam in fines eorum emittebat. Hoc tum 
modo ab Latinis repetitae res, ac bellum indictum ; moremque 


eum posteri acceperunt.1 
Ap. Liv., I, 82. 


1 See Wordsworth, ‘Fragments and Specimens of Early Latin,’ pp. 
276-279, 551 et seg.; for selection 45, also Allen, ‘Remnants of Early 
Latin,’ pp. 77-79. 

47. ForMULA VERIS SACRI VOVENDI. 


His senatus consultis perfectis, L. Cornelius Lentulus pontifex 
maximus, consulente conlegium praetore, omnium primum popu- 
lum consulendum de vere sacro censet; iniussu populi voveri 
non posse. Rogatus in haec verba populus: ‘ Velitis iubeatisne 
haec sic fieri? Si res publica populi Romani Quiritium ad quin- 
quennium proximum, sicut velim eam esse salvam, servata erit 
hisce duellis, quod duellum populo Romano cum Carthaginiensi 
est, quaeque duella cum Gallis sunt, qui cis Alpis sunt, tum 
donum duit populus Romanus Quiritium, quod ver adtulerit ex 
suillo, ovillo, caprino, bovillo grege, quaeque profana erunt, Iovi 
fieri ex qua die senatus populusque iusserit. Qui faciet, quando 
volet quaque lege volet, facito; quo modo faxit, probe factum 
esto. Si id moritur, quod fieri oportebit, profanum esto, neque 
scelus esto. Si quis rumpet occidetve insciens, ne fraus esto. 
Si quis clepsit, ne populo scelus esto, neve cui cleptum erit. Si 
atro die faxit insciens, probe factum esto. Si nocte sive luce, si 
servus sive liber faxit, probe factum esto. Si antidea, ac senatus 
populusque iusserit fieri, faxitur, eo populus solutus liber esto.’ 

Ap. Liv., XXII, 10. 





M. PORCIUS CATO, 234-149 B.C. 


48. AGRICULTURE IS THE Best OccuPATION. 


Est interdum praestare mercaturis rem quaerere, nisi tam peri- 
culosum siet; et item fenerari, si tam honestum siet. Maiores 
nostri sic habuerunt, et ita in legibus posiverunt, furem dupli 
condemnari, feneratorem quadrupli. Quanto peiorem civem 
existimarint feneratorem quam furem, hine licet existimari. Et 
virum bonum quom laudabant, ita laudabant, bonum agricolam 
bonumque colonum. Amplissime laudari existimabatur, qui ita 
laudabatur. Mercatorem autem strenuum studiosumque rei 
quaerendae existimo; verum (ut supra dixi) periculosum et 

calamitosum. At ex agricolis et viri fortissimi et milites stre- 
nuissimi gignuntur, maximeque pius quaestus stabilissimusque 
consequitur, minimeque invidiosus; minimeque male cogitantes 
sunt, qui in eo studio occupati sunt. 

R. B.,i. 


49, PoRTRAIT OF A Goop StEwarp. 


Haec erunt vilici officia. Disciplina bona utatur. Feriae 
serventur. Alieno manum abstineat. Sua servet diligenter. 
Litibus familiae supersedeat. Si quis quid deliquerit, pro noxa 
bono modo vindicet. Familiae male ne sit, ne algeat, ne esuriat ; 
opere bene exerceat ; facilius malo et alieno prohibebit. Vilicus 
si nolet male facere, non faciet. Si passus erit, dominus inpune 
ne sinat esse. Pro beneficio gratiam referat, ut aliis recte 
facere libeat. Vilicus ne sit ambulator, sobrius siet semper, ad 
cenam nequo eat. Familiam exerceat; consideret, quae domi- 
nus imperaverit, fiant. Ne plus censeat sapere se, quam domi- 
num. Amicos domini, eos habeat sibi amicos. Cui iussus siet, 
auscultet. Rem divinam, nisi Conpitalibus in conpito aut in 
foco, ne faciat. Iniussu domini credat nemini. Quod dominus 
crediderit, exigat. Satui semen, cibaria, far, vinum, oleum mu- 
tuum dederit nemini. Duas aut tres familias habeat, unde 
utendo roget, et quibus det; praeterea nemini. Rationem cum 
domino crebro putet. Operarium, mercennarium politorem 
diutius eundem ne habeat die. Nequid emisse velit insciente 
domino, neu quid dominum celavisse velit. Parasitum nequem 
habeat. Haruspicem, augurem, hariolum, Chaldaeum ne quem 
consuluisse velit. Segetem ne defrudet; nam id infelix est. 
Opus rusticum omne curet uti sciat facere, et id faciat saepe, 
dum ne lassus fiat. Si fecerit, scibit in mente familiae quid 
siet, et illi animo aequiore facient. Si hoc faciet, minus libe- 
bit ambulare, et valebit rectius, et dormibit libentius. Primus 
cubitu surgat, postremus cubitum eat. Prius villam videat 
clausa uti siet, et uti suo quisque loco cubet, et uti iumenta 
pabulum habeant. Boves maxima diligentia curatos habeto. 


Bubulcis opsequito partim, quo libentius boves curent. 
R. R., v. 

50. Portrait OF THE STEWARD’S WIFE. 


Vilicae quae sunt officia, curato faciat. Si eam tibi dederit 
dominus uxorem, ea esto contentus. Ea te metuat, facito. Ne 
nimium Juxuriosa siet. Vicinas aliasque mulieres quam mini- 
mum utatur; neve domum, neve ad sese recipiat. Ad cenam 
nequo eat, neve ambulatrix siet. Rem divinam ne faciat, neve 
mandet, qui pro ea faciat, iniussu domini aut dominae. Scito 
dominum pro tota familia rem divinam facere. Munda siet. 
Villam conversam mundamque habeat. Focum purum circum- 
versum cotidie, priusquam cubitum eat, habeat. Kalendis, 
Tdibus, Nonis, festus dies cum erit, coronam in focum indat. Per 
eosdemque dies Lari familiari pro copia supplicet. Cibum tibi 
et familiae curet uti coctum habeat. Gallinas multas, et ova 
uti habeat. Pira arida, sorba, ficos, uvas passas, sorba in sapa, 
et pira, et uvas in doliis, et mala strutea ; uvas in vinaceis, et in 
urceis, in terra obrutas ; et nuces Praenestinas recentes in urceo 
in terra obrutas habeat. Mala Scantiniana in doliis, et alia, 
quae condi solent, et silvatica. Haec omnia quotannis diligenter 
uti condita habeat. Farinam bonam, et far suptile sciat facere. 

R. R., exliii. 


51. A VinpIcaTION oF HIS Pusiic LIFE. 


Tussi caudicem proferri, ubi mea oratio scripta erat de ea re, 
quod sponsionem feceram cum M. Cornelio. Tabulae prolatae. 
Maiorum benefacta perlecta, deinde quae ego pro re publica 
fecissem leguntur; ubi id utrumque perlectum est, deinde scrip- 
tum erat in oratione: ‘Numquam ego pecuniam neque meam 
neque sociorum per ambitionem dilargitus sum.’ Attat, noli, 
noli peribere, inquam, istud, nolunt audire. Deinde recitavit, 
‘Numquam praefectos per sociorum vestrorum oppida inposivi, 
qui eorum bona, liberos diriperent.’ Istud quoque dele, nolunt 
audire. Recita porro. ‘Numquam ego praedam neque quod 
de hostibus captum esset, neque manubias inter pauculos amicos 
meos divisi, ut illis eriperem qui cepissent.’ Istuc quoque dele, 
nihil minus volunt dici, non opus est recitato. ‘ Numquam ego 
evectionem datavi, quo amici mei per symbolos pecunias magnas 

caperent.’ Perge istuc quoque uti cum maxime delere. ‘Num- 
quam ego argentum pro vino congiario inter apparitores atque 
amicos meos disdidi, neque eos malo publico divites feci.’ Enim 
vero usque istuc ad lignum dele. Videsis, quo loco res publica 
siet, uti quod rei publicae bene fecissem, unde gratiam capiebam, 
nune idem illud memorare non audeo, ne invidiae siet; ita 
inductum est male facere inpoene, bene facere non inpoene 


licere. 
Or. de Sumptu Suo, ap. Front., Ep. ad Ant., i, 1, p. 99, Naber. 


52. An InsSOLENT NOBLE. 


Dixit, a decemviris parum sibi bene cibaria curata esse, iussit 
vestimenta detrahi, atque flagro caedi. Decemviros Bruttiani 
verberavere, videre multi mortales. Quis hanc contumeliam, 
quis hoc imperium, quis hanc servitutem ferre potest? Nemo 
hoc rex ausus est facere: eane fieri bonis, bono genere gnatis, 
boni consultis? Ubi societas? Ubi fides maiorum?  Insig- 
nitas iniurias, plagas, verbera, vibices, eos dolores atque carnifi- 
cinas per dedecus atque maximam contumeliam, inspectantibus 
popularibus suis atque multis mortalibus, te facere ausum esse ! 
Set quantum luctum quantumque gemitum, quid lacrimarum 
quantumque fletum factum audivi? Servi iniurias nimis aegre 
ferunt. Quid illos, bono genere natos, magna virtute praeditos, 


opinamini animi habuisse atque habituros, dum vivent? 
Or. in Thermum, ap. Gell., X, iii, 17. 


53. SPEECH ON BEHALF OF THE RHODIANS. 


Scio solere plerisque hominibus in rebus secundis atque pro- 
lixis atque prosperis animum excellere, atque superbiam atque 
ferociam augescere atque crescere. Quo mihi nunc magnae 
curae est, quod haec res tam secunde processit, ne quid in con- 
sulendo advorsi eveniat, quod nostras secundas res confutet, neve 
haec laetitia nimis luxuriose eveniat. Advorsae res edomant et 
docent, quid opus siet facto, secundae res laetitia transvorsum 
trudere solent a recte consulendo atque intellegendo. Quo 
maiore opere dico suadeoque, uti haec res aliquot dies profera: 
tur, dum ex tanto gaudio in potestatem nostram redeamus. 

Atque ego quidem arbitror, Rhodienses noluisse, nos ita depug. 
nare, uti depugnatum est, neque regem Persen vinci. Sed non 
Rhodienses modo id noluere, sed multos populos atque multas 
nationes idem noluisse arbitror. Atque haut scio, an partim 
eorum fuerint, qui non nostrae contumeliae causa id noluerint 
evenire; sed enim id metuere, si nemo esset homo, quem verere- 
mur, quidquid luberet, faceremus. Ne sub solo imperio nostro 
in servitute nostra essent, libertatis suae causa in ea sententia 
fuisse arbitror. Atque Rhodienses tamen Persen publice num- 
quam adiuvere. Cogitate, quanto nos inter nos privatim cautius 
facimus. Nam unusquisque nostrum, si quis advorsus rem 
suam quid fieri arbitratur, summa vi contra nititur, ne advorsus 
eam fiat; quod illi tamen perpessi. 

Ea nunc derepente tanta nos beneficia ultro citroque, tantam- 
que amicitiam relinquemus? Quod illos dicimus voluisse facere, 
id nos priores facere occupabimus ? Qui acerrime advorsus eos 
dicit, ita dicit, ‘hostes voluisse fieri.’ Ecquis est tandem, qui 
nostrorum, quod ad sese attineat, aequum censeat, poenas dare 
ob eam rem, quod arguatur male facere voluisse? Nemo, 
opinor; nam ego, quod ad me attinet, nolim. Quid nunc? 
Ecqua tandem lex est tam acerba, quae dicat: ‘si quis illud facere 
voluerit, mille, minus dimidium familiae multa esto. Si quis 
plus quingenta iugera habere voluerit, tanta poena esto; si quis 
maiorem pecuum numerum habere voluerit, tantum damnas esto.’ 
Atqui nos omnia plura habere volumus, et id nobis impune est. 
Sed si honorem non aequum est haberi ob eam rem, quod bene 
facere voluisse quis dicit, neque fecit tamen, Rhodiensibus aberit 
quod non male fecerunt, sed quia voluisse dicuntur facere ? 
Rhodiensis superbos esse aiunt, id obiectantes, quod mihi et 
liberis meis minime dici velim. Sint sane superbi. Quid id 
ad vos attinet? Idne irascimini, si quis superbior est quam 
nos ? 

: Ap. Gell., V1, (VII), iii. 


54, ‘NON PossuM FERRE, QuiriTEs, GRaEcAM URBEM, 
Dicam de istis Graecis suo loco, Marce fili, quid Athenis 


exquisitum habeam, et quod bonum sit illorum litteras inspicere, 
non perdiscere. Vincam nequissimum et indocile esse genus 

illorum. Et hoc puta vatem dixisse, quandoque ista gens suas 
litteras dabit, omnia corrumpet, tum etiam magis, si medicos 
suos huc mittet. Jurarunt inter se barbaros necare omnis 
medicina, sed hoc ipsum mercede facient, ut fides iis sit et facile 
disperdant. Nos quoque dictitant barbaros et spurcius nos quam 
alios Opicon appellatione foedant. Interdixi tibi de medicis. 
Ap. Plin., N. H., XXIX, vii, 14. 


STATIUS CAECILIUS, 219-166 B.C. 


55. A Hen-PEcKED MAN. 


Is démum miser est, qui aérumnam sudm nequit 
Occultare. Férre ita me uxor ét forma et factis facit, 
— Si taceam, tamen indicium sim, — quaé, nisi dotem, édmnia 
Quaé nolis, habét; qui sapfet, dé me discet, 
Qui quasi ad hostis captus liber sérvio salva urbe atque arce. 
Dum éius mortem inhio, égomet inter vivos vivo mértuus. 
An quae, mihi quidquid placet, eo privat, servatém volim ? 
Ea me clam se ciim mea ancilla aft consuetum, id me Arguit ; 
Ita plorando, ordndo, instando atque Obiurgando me ébtudit 
Eam uti venderém. Nunc credo inter suds 
Aequalis et cogndtas sermoném serit: 
‘Quis vostrartim fuit fntegra aetdtula 
Quae héc idem a viro 

Impetrarit suo, qudéd ego antis modo 

Efféci, paelice ut metim privarém virum?’ 
Haéc erunt concilia hodie; differor serméne misere. 

Plocium, fr., ap. Gell., Il, xxiii, 10. 


56. Otp AGE. 


Edepél, senectus, sf nil quicquam aliud viti 
Adpértes tecum, cum ddvenis, unum id sat est, 
Quod dit vivendo multa, quae non volt, videt. 
Plocium, fr., ap. Cic., Cat. Mai. viii, 25. 

Tum equidem in senecta hoc députo misérrimum, 


Sentire ea aetate eumpse esse odiosum Alteri. 
Ephesvo, fr., ap. Cic., ibid 


57. Wuen A Harsh FATHER IS PREFERABLE TO A KIND 
ONE. 


In amére suave est simmo summaque inopia, 
Paréntem habere avdrum, inlepidum, in liberos 
Difficilem, qui te néc amet nec studedat tui. 
Aut tu illum furto fallas aut per litteras 
Avértas aliquod némen aut per sérvolum 
Perctitias pavidum, pdéstremo a parcé patre 
Quod stimas, quanto dissipes libéntius ! 
Quem néque quo pacto fadllam, nec quid inde atferam, 
Nec quém dolum ad eum, aut machinam commiliar, 
Scio quicquam; ita omnis meds dolos, fallacias, 
Praestrigias praestrinxit commoditds patris.1 

Synephebi, fr., ap. Cic., De Nat. De., III, xxix, 72, 73. 


M. PACUVIUS, 220-1382 B.C. 


58. How tHe WoRLD IS GOVERNED. 


Fértunam insanam ésse et caecam et brutam perhibent philo- 
sophi, 

Saxoque instare in globoso praédicant volubili, 

Quia, quo id saxum inpulerit fors, eo cddere Fortunam atitu- 
mant. 

fnsanam autem esse aiunt, quia atrox, incerta instabilisque sit ; 

Caécam ob eam rem esse iterant, quia nil cérnat quo sese 
Adplicet ; 

Briitam, quia dignum 4tque indignum néqueat interndscere. 


1 For references on Statius, Pacuvius, and the lesser dramatists, see 
Kelsey’s ‘ Topical Outline of Latin Literature,’ pp. 11, 12. 

Sunt autem alii philosophi, qui céntra Fortundm negant 
Esse ullam, sed témeritate rés regi omnis atitumant. 
Ia magis veri simile esse usus redpse experiundo édocet ; 
Vélut Orestes médo fuit rex, factust mendicis modo. 

Fr. incert., ap. Cornif., Rhet. ad Her., Il, xxiii, 86. 


59. <A Storm. 


Profectiéne laeti piscium lasciviam 

Tntuentur, née tuendi capere satietds potest. 
Toterea prope iam dccidente sdle inhorrescit mare, 
Ténebrae conduplicdntur, noctisque ét nimbum  obcaecat 

nigror. 
Flamma inter nubés coruscat, caélum tonitru céntremit, 
Grando mixta imbri largifico subita praecipitdns cadit, 
Undique omnes vénti erumpunt, saévi exsistunt turbines, 
Férvit aestu pélagus. 

Fr. incert., ap. Cic., De Div., I, xiv, 24; De Orat., III, xxxix, 157. 


60. DEscRIPTION OF THE TORTOISE. 


Amphio. Quadrupés tardigrada, agréstis, humilis, aspera, 
Capité brevi, cervice dnguina, aspectu truci, 

Eviscerata, indnima, cum animali sono. 

Astict. Ita saéptuosa dictione abs té datur, 

Quod céniectura sdpiens aegre cdéntulit. 

Non intellegimus, nisi si aperte dixeris. 


Amphio. Testudo. 
Antiopa, fr., ap. Cic., De Div., I, lxiv, 183 ; Non., p. 170, 17. 


61. His Own EpitTarPH. 


Aduléscens, tametsi prdperas, te hoc saxuim rogat 
Ut sése aspicias, defnde, quod scriptum ést, legas. 
Hic sunt poetae Pacuvi Marci sita 


Ossa. Hoc volebam néscius ne essés. Vale. 
Ap. Gell., I, xxiv, 4. 

TRABEA, FL. crgc. 175 B.C. 


62. A ConFIDENT LOVER. 


Léna, delenita argento, nutum observabit meum, 

Quid velim, quid sttideam ; adveniens digito inpellam idnuam, 
Fores patebunt. De inproviso Chrysis ubi me aspéxerit, 
Alacris obvidm mihi veniet, cémplexum exoptans meum. 


Mihi se dedet. Fdrtunam ipsam anteibo fortunis meis. 
Fr. incert., ap. Cic., Tusc. Dis., 1V, xxxi, 67 


AQUILIUS, Fu. circ. 175 B.C. 


63. A Parasitr’s Ciock ts His BELLY. 


Ut illum di perdant, primus qui horas répperit, 
Quique ddeo primus stdtuit hic soldrium, 
Qui mihi comminuit misero articulatim diem. 
Nam untm me puero vénter erat solarium, 
Multo 6mnium istorum éptimum et verissumum ; 
Ubivis ’ste monebat ésse, nisi quom nil erat. 
Nunc étiam quom est, non éstur, nisi soli libet. 
Itaque ddeo iam oppletum dppidumst solériis, 
Maiér pars populi wt drida reptant fame. 

Boeotia, fr., ap. Gell., III, iii, 6. 

P. TERENTIUS AFER, 185-159 B. C. 


64. A DEFENCE OF THE PRACTICE OF ‘ CONTAMINATION,’ OR 
THE COMBINED IMITATION OF MORE THAN ONE ORIGINAL. 


Poéta quom primum dnimum ad scribendum adpulit, 
Id sibi negoti crédidit solum dari, 
Populo ut placerent, quas fecisset fabulas. 
Verum 4liter evenire multo intéllegit ; 
Nam in prologis scribundis operam abutitur, 
Non qui argumentum narret, sed qui malivoli 
Veteris poetae maledictis respdndeat. 
Nunc, quam rem vitio dént, quaeso, animum adténdite. 
Mendnder fecit Andriam et Perinthiam. 
Qui utrdmvis recte norit, ambas ndéverit. 
Non ita dissimili sunt argumento, ét tamen 
Dissimili oratidne sunt factae ac stilo. 
Quae cénvenere, in Andriam ex Perinthia 
Fatétur transtulisse, atque usum pro suis. 
Id isti vituperant fdctum, atque in eo disputant, 
Contaminari nén decere fabulas. 
Faciuntne intellegéndo, ut nil intéllegant ? 
Qui quom htine accusant, Naévium, Plautum, Ennium 
Acctsant, quos hic ndster auctorés habet ; 
Quorum aémulari exdptat neclegéntiam 


Potitis, quam istorum obsctram diligéntiam. 
Andr., Prol. 1-21 


65. ScENE AT THE FUNERAL OF CaRYSIS. 


(Simo, Senex ; Sosia, Libertus.) 


Si. Chrysts vicina haec méritur. So. O facttim bene! 
Bedsti; e¢, metui a Chryside. Si. Ibi tum filius 

Cum illis, qui amarant Chrysidem, una aderat frequens ; 
Curdbat una ftinus; tristis interim, 

Nonntimquam conlacrumdbat. Placuit tum {d mihi. 

Sic cdégitabam: ‘ Hic parvae consuettdinis 
Causa huius mortem tam fert familidriter, 
Quid si ipse amasset? quid hic mihi faciét patri?’ 
Haec égo putabam esse 6bmnia humani ingeni 
Mansuétique animi officia. Quid multis moror? 
Egomét quoque eius catisa in funus prddeo, 
Nihil stispicans etidm mali. So. Hem, quid id ést? 2. Scies, 
Ecfértur. Imus. Interea inter mulieres, 
Quae ibi dderant, forte unam dspicio adulescéntulam, 
Forma. ... So. Bona fortasse. Sz. Et voltu, Sdsia, 
Adeo modesto, adeé venusto, ut nil supra. 
Quia tuim mihi lamentari praeter céteras 
Visdst, et quia erat forma praeter céteras 
Honésta et liberali, accedo ad pédisequas ; 
Quae sit, rogo. Sordrem esse aiunt Chrysidis. 
Percussit ilico 4nimum. Attat, hoc illud est, 
Hine illae lacrumae, haec illast misericérdia ! 
So. Quam timeo, quorsum evadas! Sz. Funus interim 
Procédit. Sequimur ; 4d sepulcrum vénimus; 
In ignem impositast ; flétur. Interea haéc soror, 
Quam d{xi, ad flammam accéssit inprudéntius, 
Satis cum periclo. Ibi tum éxanimatus Pamphilus 
Bene dissimulatum amérem et celatum indicat ; 
Adcutrrit, mediam mulierem compléctitur ; 
‘Mea Glycerium,’ inquit, ‘quid agis? quor te is pérditum ?’ 
Tum illa, ut consuetum facile amorem cérneres, 
Reiécit se in eum fléns quam familidriter ! 
Andr., I, i, 78-109. 


66. A NEGOTIATION BETWEEN Two Op GENTLEMEN CON: 
CERNING THE MARRIAGE OF THEIR CHILDREN. 


(Simo, Senex ; Chremes, Senex.) 


St. Per té deos oro, et ndéstram amicitidm, Chremes, 
Quae, incépta a parvis, cum aétate adcrevit simul, 
Perque tinicam gnatdm tuam, et gnattim meum, 
Quoius tibi potestas stimma servandi datur, 

Ut me ddiuves in hdc re; atque ita uti ntptiae 

Fuerdnt futurae, fiant. Ch. Ah, ne me dbsecra, 

Quasi hdc te orando a me impetrare opdrteat ! 

Alium ésse censes ntinc me, atque olim quém dabam ? 

Si in rémst utrique ut fiant, accersi iube. 

Sed si éx ea re plus malist, quam cOmmodi, 

Utrique, id ego te oro, in commune ut cdusulas, 

Quasi {lla tua sit, Pamphilique ego sim pater. 

St. Immo ita volo, itaque pdstulo ut fidt, Chremes ; 

Neque péstulem abs te, ni {psa res monedt. Oh. Quid est? 

Si. Iraé sunt inter Glycerium et gnatum. Ch. Audio. 

Si. Ita mdgnae, ut sperem pdsse avelli. Ch. Fabulae! 

St. Profécto sic est. Ch. Sic hercle, ut dicdm tibi; 

Amantium irae amoris integratiost. 

Si. Em, id te dro, ut ante edmus. Dum tempts datur, 

Dumque eius lubido occlisast contuméliis, 

Prius quam harum scelera et lacrumae confictaé dolis 

Redducunt animum aegrdétum ad misericérdiam, 

Uxérem demus. Spéro consuetudine et 

Conitigio liberdli devincttim, Chremes, 

Dein facile ex illis sése emersurtim malis. 

Ch. Tibi ita hdc videtur ;. At ego non posse arbitror, 

Neque illum hanc perpetuo habére, neque me pérpeti. 

St. Qui seis ergo istuc, nisi periclum féceris ? 

Ch. At istic periclum in filia fierf, grave est. 

Si. Nempe incommoditas dénique huc omnis redit : 

Si evéniat, quod di préhibeant, discéssio ; 

At si corrigitur, quét commoditatés, vide. 

Principio, amico filium restitueris ; 

Tibi génerum firmum, et filiae inveniés virum. 

Ch. Quid istic? Si ita istue 4nimum induxti esse utile, 

Nol6 tibi ullum cémmodum in me clatidier. 

St. Merité te semper mdxumi feci, Chremes. 

Ch. Sed quid ais? Si. Quid? Oh. Qui scis eos nunc dis: 
cordare intér se? 

St. Ipstis mihi Davos, qui fmtumust eortim consiliis, dixit; 

Et is mihi suadet nuptias quanttim queam ut mattirem. 

Num cénses faceret, filium nisi sciret eadem haec vélle ? 

Andr., III, iii, 6-46. 

67. NoTHING IS WORSE THAN TO PROMISE WHAT WE DG 
NOT MEAN TO PERFORM. 


Hocine est crédibile, ait memordabile, 
Tanta vecdrdia innata quoiquam ut siet, 
Ut malis gatideant atque ex incommodis 
Alteritis sua ut cémparent cOmmoda? Ah, 
Tdnest verum? Immo id hominimst genus péssumum, 
Dénegandi modo quis pudor paulum adest ; 
Post ubist tempus promissa iam pérfici, 
Tuim coacti necessdrio se aperiunt. 
Et timent, ét tamen rés premit dénegare, 
Tbi tum ecorum inpudentissima oratiost : 
‘Quis tu es? quis mi es? quor medm tibi? 
Heus, préxumus sum egomét mihi.’ 
At tdmen, ‘ Ubi fidés,’ si rogés, nil pudént hic, 
Ubi opus est; illi, ubi nil opust, ibi veréntur. 
Andr., IV, i, 1-14. 


68. A FATHER RATES HIS SON. 


. 


(Pamphilus, Adulescens ; Simo, Chremes, Senes.) 


Pa. Quis mé volt? Perii, pater est! Si. Quid ais, émnium —— 
Ch. Ah, 

Rem pétius ipsam dic, ac mitte male loqui. 

St. Quasi quicquam in hunc iam gravius dici pédssiet ! 

Ain tandem, civis Glyceriumst ? Pa. Ita praédicant. 

Si. ‘Ita praédicant?’ O ingéntem contidéntiam ! 

Num cégitat quid dicat? num facti piget ? 

Vide, num éius color pudéris signum usquam indicat ? 

Adeo inpotenti esse Animo, ut praeter civium 

Morem atque legem, et sui voluntatém patris, 

Tamen hinc babere sttideat cum summé probro! 

Pa. Me miserum! Si. Hem modone id démum sensti, Pam- 
phile ? 

Olim istuc, olim, quom ita animum induxti tuom, 

Quod ctiperes, aliquo pdcto efficiundum tibi, 

Eodém die istue vérbum vere in te dccidit. 

Sed quid ego? quor me excrticio? quor me macero ? 

Quor méam senectutem huius sollicito améntia? 

An ut pro huius peccatis égo supplicium sufferam ? 

Immo habeat, valeat, vivat cum illa. Pa. Mi pater! 

St. Quid ‘mf pater’ ? quasi tu huius indigeds patris! 

Domus, uxor, liberi inventi invitd patre. 

Adducti qui illam civem hiue dicant; viceris. 

Pa. Patér, licetne paca? Si. Quid dicés mihi? 

Ch. Tamén, Simo, audi. Si. Ego atidiam? quid audiam, 

Chremés ? Ch. At tandem dicat. Si. Age, dicdt sino. 

Pa. Ego me amare hanc fateor. Si id peccdrest, fateor id 
quoque. 

Tibi, pater, me dédo. Quidvis 6neris inpone: impera. 

Vis me uxorem ducere? hanc vis mittere? Ut poterd, feram, 

H6c modo te obsecro, tit ne credas 4 me adlegatum hunc 
senem. 

Sine me expurgem, atque illum huc coram addicam. Si. Ad- 
ducas? Pa. Sine, pater. 

Ch. Aéquom postulat; da veniam. Pa. Sine te hoc exorém. 
Si. Sino. 

Quidvis cupio, dim ne ab hoc me falli comperidr, Chremes. 


Ch. Pré peccato magno paulum stipplici satis ést patri. 
Andr., V, iii. 


69. ‘ HuMANITAS.’ 
(Chremes, Senex ; Menedemus, Senex.) 


Oh. Numquam tam mane egrédior, neque tam vésperi 
Domtim revortor, quin te in fundo cénsp.cer 

Fodere, atit arare, aut dliquid ferre. Dénique 
Nullim remittis témpus, neque te réspicis. 

Haec nén voluptati tibi esse, satis certd scio. 

‘Enim,’ dices, ‘quantum hic dperis fiat, paénitet.’ 
Quod in dpere faciundo dperae consumis tuae, 

Si stimas in illis éxercendis, plus agas. 

Me. Chremés, tantumne ab ré tuast oti tibi, 

Aliéna ut cures éa quae nil ad te attinent? 

Ch. Homé sum; humani nil a me alientim puto. 

Vel mé monere hoc vél percontari puta: 

Rectuimst, ego ut faciam; nén est, te ut detérream. 

Me. Mihi sic est usus; tibi ut opus factdst, face. 

Ch. An quoiquamst usus hémini, se ut cruciét? Me. Mihi. 
Ch. Si quid laborist, ndéllem. Sed quid isttic malist ? 
Quaesé, quid de te tantum commeruisti? Me. Eheu! 

Oh. Ne ldcruma, atque istuc, quicquid est, fac me ut sciam. 
Ne rétice, ne verére; crede, inquam, mihi. 

Aut cénsolando aut cénsilio aut re itivero. 

Me. Scire héc vis? Ch. Hac quidem catisa, qua dixi tibi. 
Me. Dicétur. Ch. At istos rdstros intered tamen 

Adpéne; ne labéra. Me. Minume! Ch. Qudém rem agis? 
Me. Sine mé, vocivom témpus ne quod dém mihi 

Labéris. Oh. Non sinam, inquam. Je. Ah, non aequém facis. 


Oh. Hui, tam gravis hos, quaéso? Me. Sic meritimst meum. 
Heaut., I, i, 15-40. 


70. PROGRESSIVE REFINEMENT IN THE ART OF SYCOPHANCY. 
(Gnatho, Parasitus ; Parmeno, Servus.) 


Gn. Cénveni hodie advéniens quendam mei loci hine atque 
ordinis, 

Hoéminem haud inpurum, itidem patria qui abligurrierat bona. 

Video sentum, squalidum, aegrum, pannis annisque dbsitum. 

Quid istuc, inquam, ornatist? ‘Quoniam miser, quod habui, 
pérdidi, em 

Qué redactus sum! omnes noti me Atque amici déserunt.’ 

Hic ego illum contémpsi prae me. Quid homo, inquam, igna- 
vissime ? 

Ttan parasti te, uit spes nulla rélicua in te sit tibi? 

Simul consilium ctim re amisti? Viden’ me ex eodem orttim 
loco? 

Qui color, nitér, vestitus; quaé habitudost cdrporis ! 

Omnia habeo, néque quicquam habeo; nil quom est, nil defit 
tamen. 

At ego infelix néque ridiculus ésse neque plagds pati 

Péssum.’ Quid? tu his rébus credis fieri? Tota errds via. 

Olim isti fuit géneri quondam quaéstus apud saeclum prius. 
H6c novomst auctipium ; ego adeo hanc primus inveni viam. 
Est genus hominum, qui ésse primos se 6mnium rerum volunt, 
Néc sunt. Hos conséctor; hisce ego nén paro me ut rideant, 
Séd eis ultro adrideo, et eorum ingenia admirér simul. 
Quidquid dicunt, latido ; id rursum sf negant, laudo {d quoque. 
Négat quis, nego; ait, dio; postremo, {mperavi egomét mihi 
Omnia adsentari. Is quaestus ntinc est multo ubérrimus. 
Pa, Scitum hercle hominem; hic hémines prorsum ex stultis 
insanos facit. 
Gn. Dum haec léquimur, intered loci ad macéllum ubi adven- 
tamus, 

Concurrunt laeti mi é6bviam cuppédinarii émnes, 
Cetarii, lanii, coqui, fartdres, piscatdéres, 
Quibus ét re salva et pérdita profieram, et prosum saépe. 
Salutant, ad cendm vocant, advéutum gratulantur. 
Ille ubi miser famélicus videt mi ésse tantum hondérem, 
Tam facile victum quaérere, ibi homo coépit me obsecrare, 
Ut sibi liceret discere id de mé. Sectari itissi; 
Si potis est, tamquam philosophorum habent disciplinae ex {psis 
Vocabula, parasiti item ut Gnathdnici vocéntur. 

Eun., I, ii, 3-88. 


71. NAUSISTRATA DISCOVERS THAT HER HUSBAND HAS 
MARRIED ANOTHER WIFE. 


(Nausistrata, Matrona; Chremes, Demipho, Senes ; Phormio, 
Parasitus.) 


Nau. Qui néminat me? Hem, quid istuc turbaest, dbsecro, 

Mi vir? Ph. Ehem, quid nunc dbstipuisti? Mau. Quis hic 
homost ? 

Non mthi respondes? Ph. Hicine ut tibi respdéndeat, 

Qui hercle, uibi sit, nescit? Ch. Cave isti quicquam créduas. 

Ph. Abi, tange; si non tétus friget, me énica. 

Oh. Nil ést. Mau. Quid ergo? quid istic narrat? Ph. I4m 
Scles ; 

Ausctlta. Oh. Pergin’ crédere? Naw. Quid, ego dbsecro, 

Huic crédam, qui nil dixit? Ph. Delirat miser 

Timére. Wau. Non pol témerest, quod tu tam times. 

Ch. Egon’ timeo? Ph. Recte sane; quando nil times, 

Et hoc nil est quod ego dico, tu narré. De. Scelus, 

Tibi ndrret? Ph. Ohe tu, factumst abs te sédulo nn 

Pro frdtre. Nau. Mi vir, nén mihi dices? Ch. At—— 
Nau. Quid ‘at?’ 

Oh. Non épus est dicto. Ph. Tibi quidem ; at scito hutc opust. 

In Lémno Nau. Hem, quid ais? Ch. No6n taces? 
Ph. Clam te Ch. Ei mihi! 

Ph. Uxérem duxit. Mau. Mi homo, di melitis duint ! 

Ph. Sic factumst. Wau. Perii misera! Ph. Et inde filiam 

Suscépit iam unam, dum tu dormis. Ch. Quid agimus? 

Nau. Pro di inmortales, facinus miserandum ét malum ! 

Ph. Hoc actumst. Mau. An quicquam hddiest factum in- 
dignius ? 

Qui mi, ubi ad uxores véntumst, tum fitint senes. 

Démipho, te appéllo ; nam cum hoc ipso distaedét loqui! 

Haécine erant itidnes crebrae et mansiones dititinae 

Lémni : ? haecine erat éa, quae nostros minuit fructus, vilitas ? 

De. Ego, Nausistrata, ésse in hac re cilpam meritum nén nego; 

Séd ea quin sit ignoscenda. Ph. Vérba fiunt mértuo. 

De. Nam neque neclegéntia tua néque odio id fecit tuo. 

Vinolentus fére abhinc annos quindecim muliérculam 

Eam compressit, unde haec natast; néque postilla umquam 
Attigit. 

Ea mortem obiit ; é medio abiit, qui fuit in re hac scrupulus. 

Quamédbrem te oro, ut dlia facta ttia sunt, aequo animo héc feras. 

Nau. Quid ego aequo animo? Ctpio misera in hdc re iam de- 
fuingier ; 

Séd qui id sperem ? aetdte porro minus peccaturim putem ? 

Tam tum erat senéx, senectus sf verecundés facit. 

An mea forma atque aétas nunc magis éxpetendast, Démipho ? 

Quid mi hic adfers, quimobrem expectem aut spérem porro nén 

, tore? 

Ph. Hixsequias Chreméti quibus est commodum ire, hem témpus 
est. 

Sic dabo ; age nunc, Phérmionem qui volet lacéssito ; 

Faxo tali sit mactatus, atque hic est, inforttinio. 

Phorm., V. ix, 1-39. 

L. AEMILIUS PAULUS MACEDONICUS, 
229-160 B.C. 


72. PRIVATE GRIEF SHOULD NOT INTERFERE WITH PUBLIC 
Resoicine. — FRAGMENT OF A SPEECH DELIVERED 
SOON AFTER HIS TriumpPH, 167 B.C. 


Cum in maximo proventu felicitatis nostrae, Quirites, timerem, 
ne quid mali fortuna moliretur, Jovem Opt. Max. Iunonemque 
reginam et Minervam precatus sum, ut, si quid adversi populo 
Romano inmineret, totum in meam domum converteretur. Qua- 
propter bene habet ; annuendo enim votis meis id egerunt, ut vos 


potius meo casu doleatis, quam ego vestro ingemiscerem. 
Ap. Val. Mazx., V, x, 2. 


SER. FABIUS PICTOR, Fu. circ. 150 B.C. 


73. Laws AND REGULATIONS TO BE OBSERVED BY THE 
FLamen DIALIs. 


Equo Dialem flaminem vehi religio est; classem procinctam 
extra pomerium, id est, exercitum armatum, videre ; idcirco 
rarenter flamen Dialis creatus consul est, cum bella consulibus 
mandabantur. Item iurare Dialem, fas numquam est. Item 
anulo uti, nisi pervio cassoque, fas non est. Ignem e flaminia, 
id est flaminis Dialis domo, nisi 7m sacrum, efferri ius non est. 
Vinctum, si aedes eius introierit, solvi necessum est; et vincula 
per impluvium in tegulas subduci, atque inde foras in viam 
demitti. Nodum in apice, neque in cinctu, neque in alia parte 
ullum habet. Si quis ad verberandum ducatur, si ad pedes eius 
supplex procubuerit, eo die verberari piaculum est. Capillum 
Dialis, nisi qui liber homo est, non detonset. Capram et carnem 
incoctam et hederam et fabam neque tangere Diali mos est, neque 
nominare. Propagines e vitibus altius praetentas non succedit. 

4 

Pedes lecti, in quo cubat, luto tenui circumlitos esse oportet, et 
de eo lecto trinoctium continuum non decubat ; neque in eo lecto 
cubare alium fas est, neque . . . Apud eius lecti fulcrum cap- 
sulam esse cum strue atque ferto oportet. Unguium Dialis ei 
capilli segmina subter arborem felicem terra operiuntur. Dialis 
cotidie feriatus est. Sine apice sub divo esse licitum non est. 
. . . Farinam fermento inbutam adtingere ei fas non est. Tu- 
nica intima, nisi in locis tectis, non exuit se, ne sub caelo, 
tamquam sub oculis Iovis, nudus sit. Super flaminem Dialem in 
convivio, nisi rex sacrificulus, haut quisquam alius accumbit. 
Uxorem si amisit, flaminio decedit. Matrimonium flaminis, nisi 
morte, dirimi non est ius. Locum, in quo bustum est, numquam 
ingreditur, mortuum numquam attingit; funus tamen exequi, 
non est religio. Kaedem ferme caerimoniae sunt flaminicae 
Dialis ; alias seorsum aiunt observitare, veluti est, quod vene- 
nato operitur ; et quod in rica surculum de arbore felici habet ; 
et quod scalas, nisi quae Graecae appellantur, escendere ei plus 
tribus gradibus religiosum est ; atque etiam, cum it ad Argeos, 
quod neque comit caput, neque capillum depectit. 
De Lure Pontif., fr., ap. Gell., X, xv. 


P. SCIPIO AEMILIANUS AFRICANUS MINOR, 
185-129 B.C. 


74, DEFENCE or HIS ACTION AS CENSOR, IN DEGRADING 
ASELLUS FROM THE EQUITES. 


Omnia mala, probra, flagitia, quae homines faciunt, in du- 
abus rebus sunt, malitia atque nequitia. Utrum defendis, 
malitiam, an nequitiam, an utrumque simul? Si nequitiam 
defendere vis, licet; si tu in uno scorto maiorem pecuniam 
absumpsisti, quam quanti omne instrumentum fundi Sabini in 
censum dedicavisti, si hoc ita est, qui spondet mille nummum ? 
Sed tu plus tertia parte pecuniae paternae perdidisti atque 
absumpsisti in flagitiis; si hoc ita est, qui spondet mille num- 


METELLUS MACEDONICUS. 51 


mum? Non vis nequitiam. Age, malitiam saltem defendes. 
Si tu verbis conceptis coniuravisti scieus, sciente animo tuo, 
si hoc ita est, qui spondet mille nummum ? 

Fr. Orat. in Asellum, ap. Gell., VI, (VII), xi, 9. 


75. On DANcING. 


Docentur praestigias inhonestas ; cum cinaedulis, et sambuca 
psalterioque eunt in ludum histrionum. Dicunt cantare, quae 
maiores nostri ingenuis probro ducier voluerunt. Eunt, inquam, 
in ludum saltatorium, inter cinaedos, virgines puerique ingenui. 
Haec cum mihi quisquam narrabat, non poteram animum indu- 
cere, ea liberos suos homines nobiles docere. Sed cum ductus 
sum in ludum saltatorium, plus medius fidius in eo ludo vidi 
pueris virginibusque quinquaginta ; in his unum, quod me reipub- 
licae maxime miseritum est, puerum bullatum, petitoris filium 
non minorem annis duodecim, cum crotalis saltare, quam salta- 


tionem impudicus servulus honeste saltare non posset. 
Fr. Orat. contr. Leg. Tib. Gracch., ap. Macrob., Sat., I, xiv. 


Q. CAECILIUS METELLUS MACEDONICUS, 
cos. 1438 B.C. 


76. FRacMENTS oF SPEECH ‘DE PROLE AvGENDA,’ 131 B.C. 


Si sine uxore possemus vivere, Quirites, omnes ea molestia 
careremus ; sed quoniam ita natura tradidit, ut nec cum illis 
satis commode, nec sine illis ullo modo vivi possit, saluti per- 
petuae potius, quam brevi voluptati consulendum est ... Di 
immortales plurimum possunt; sed non plus velle debent nobis, 
quam parentes. At parentes, si pergunt liberi errare, bonis 
exheredant. Quid ergo nos a dis immortalibus divinitus exspec- 
temus, nisi malis rationibus finem faciamus? His demum deos 
propitios esse aecum est, qui sibi adversarii non sunt. Di im- 


mortales virtutem adprobare, non adhibere debent. 
Ap. Gell., I, vi, 1, 8; sub nom. ‘ Metellus Numidicus.’ 

C. LAELIUS SAPIENS, cos. 140 B.C. 


77. FRAGMENT oF EvLoay on Arricanus Mrnor, 129 B.C. 


Quapropter neque tanta diis inmortalibus gratia haberi possit, 
quanta habenda est, quod is cum illo animo atque ingenio hac 
civitate potissimum natus est, neque ita moleste atque aegre ferri 
quam ferendum est, quom eo morbo mortem obiit et in eodem 
tempore periit, quom et vobis et omnibus, qui hanc rempublicam 


salvam volunt, maxime vivo opus est, Quirites. 
Schol. Bob. in Cic. pro Mil., p. 288, ed. Orell. 


C. SEMPRONIUS GRACCHUS, 154-121 B.C. 


78. DEFENCE OF HIS PROVINCIAL ADMINISTRATION. 


Versatus sum in provincia, quomodo ex usu vestro existima- 
bam esse, non quomodo ambitioni meae conducere arbitrabar. 
Nulla apud me fuit popina, neque pueri eximia facie stabant ; 
et in convivio liberi vestri modestius erant, quam apud prin- 
cipia. . . . Ita versatus sum in provincia, uti nemo posset vere 
dicere, assem aut eo plus in muneribus me accepisse, aut mea 
opera quemquam sumptum fecisse. Biennium fui in provincia ; 
si ulla meretrix domum meam introivit, aut cuiusquam servulus 
propter me sollicitatus est, omnium nationum postremissimum 
nequissimumque existimatote. Cum a servis eorum tam caste 
me habuerim, inde poteritis considerare, quomodo me _ putetis 
cum liberis vestris vixisse. . . . Itaque, Quirites, cum Romam 
profectus sum, zonas, quas plenas argenti extuli, eas ex pro- 
vincia inanes retuli. Alii vini amphoras, quas plenas tulerunt, 
eas argento repletas domum reportaverunt. 

Ap. Gell., XV, xii, 2-4. 


C. GRACCHUS. De 


79. COMPLAINT OF THE VIOLENCE OF THE NOBLES. 


Nuper Teanum Sidicinum consul venit. Uxor eius dixit in 
balneis virilibus lavari velle. Quaestori Sidicino, M. Mario, 
datum est negotium, uti balneis exigerentur, qui lavabantur. 
Uxor renuntiat viro, parum cito sibi balneas traditas esse, et 
parum lautas fuisse. Idcirco palus destitutus est in foro, eoque 
adductus suae civitatis nobilissimus homo, M. Marius ; vestimenta 
detracta sunt, virgis caesus est. Caleni, ubi id audierunt, edixe- 
runt, ne quis in balneis lavisse vellet, cum magistratus Romanus 
ibiesset. Ferentini ob eandem causam praetor noster quaestores 
arripi iussit; alter se de muro deiecit, alter prensus et virgis 


caesus est. ; 
Ap. Gell., X, iii, 8. 


80. MEN MUST BE TAKEN AS THEY ARE. 


Nam vos, Quirites, si velitis sapientia atque virtute uti, etsi 
quaeritis, neminem nostrum invenietis sine pretio huc prodire. 
Omnes nos, qui verba facimus, aliquid petimus ; neque ullius rei 
causa quisquam ad vos prodit, nisi ut aliquid auferat. Ego ipse, 
qui aput vos verba facio, uti vectigalia vestra augeatis, quo 
facilius vestra commoda et rempublicam administrare possitis, 
non gratis prodeo ; verum peto a vobis, non pecuniam, sed bonam 
existimationem atque honorem. Qui prodeunt dissuasuri, ne 
hance legem accipiatis, petunt non honorem a vobis, verum a 
Nicomede pecuniam. Qui suadent, ut accipiatis, hi quoque 
petunt non a vobis bonam existimationem, verum a Mithridate 
rei familiari suae pretium et praemium. Qui autem ex eodem 
loco atque ordine tacent, hi vel acerrimi sunt, nam ab omnibus 
pretium accipiunt, et omnis fallunt. Vos, cum putatis, eos ab 
his rebus remotos esse, inpertitis bonam existimationem. Lega- 
tiones autem a regibus, cum putant eos sua causa reticere, sump- 
tus atque pecunias maximas praebent; item uti in terra Graecia, 
quo in tempore Graecus tragoedus gloriae sibi ducebat, talentum 
magnum ob unam fabulam datum esse, homo eloquentissimus 
civitatis suae Demades ei respondisse dicitur : ‘ Mirum tibi vide- 

tur, si tu loquendo talentum quaesisti? Ego, ut tacerem, decem 
talenta a rege accepi.” Item nune isti pretia maxima ob 


tacendum accipiunt. 
Or. de Lege Aufeia, ap. Gell., XI, x, 2-6. 


L. ACCIUS, 170-86 B.C. 


81. A Dream INTERPRETED. 
(Tarquinius Superbus ; Augur.) 


Tarqu. Quoniam quieti cérpus nocturno impetu 
Dedi, sopore placans artus languidos, 

Visum ést in somnis pdstorem ad me adpéllere 
Pecus lanigerum eximia pulchrittdine ; 

Duos cénsanguineos arietes inde éligi, 
Praeclarioremque alterum, immolare me ; 
Deinde eius germanum coérnibus conitier 

In me drietare, eoque ictu me ad cdsum dari. 
Exim prostratum térra, graviter saticium, 
Resupinum in caelo céntueri maxumum, 
Mirificum facinus ; déxtrorsum orbem fl4mmeum 
Radiatum solis liquier cursti novo. 

Aug. Réx, quae in vita ustirpant homines, cégitant, curdnt, 


vident, 

Quaéque agunt vigilantes agitantque, éa si cui in somno Acci- 
dunt, 

Minus mirum est; sed di rem tantam haut témere inproviso 
offerunt. 


Proin vide, ne quém tu esse hebetem députes aeque dc pecus, 

fs sapientid munitum péctus egregié gerat, 

Téque regno expéllat ; nam id quod dé sole ostentum ést tibi, 

Pédpulo commutationem rérum portendit fore, 

Pérpropinquam. Haec béne verruncent pdpulo! ndm quod 
déxterum 

Cépit cursum ab ldeva signum praépotens, pulchérrume. 

Atiguratum est, rém Romanam publicam summdm fore. 
- ++ qui recte cdénsulat, consul cluat. 
Britus, qui libertatem civibus stabiliverat. 
Brut., ap. Cic., De Div., I, xxii, 44, 45; Varr., L. L., v, 80M; 
Cic., Pro Sest., viii, 128. 


82. A Suip. 


Tanta moles labitur 
Fremibuinda ex alto ingénti sonitu et spiritu. 
Prae se undas volvit, vdrtices vi suscitat ; 
Ruit prolapsa, pélagus respargit, reflat. 
Ita dum interruptum crédas nimbum vélvier, 
Dum qu6d sublime véntis expulsim rapi 
Saxum auit procellis, vél globosos turbines 
Existere ictos undis concursantibus ; 
Nisi quas terrestris pdntus strages cénciet, 
Aut forte Triton fuiscina everténs specus 
Suptér radices pénitus undante in freto 
Molem éx profundo sdxeam ad caélum erigit. 

Med., ap. Cic., N. D., Il, xxxv, 89. 


C. LUCILIUS, 180-103 B.C. 


83. A GLADIATOR DECLARES HIS EAGERNESS TO FIGHT. 


‘Occidam illum equidem et vincam, si id quaeritis,’ inquit : 
‘ Verum illud credo fore ; in os prius accipiam ipse, 
Quam gladium in stomacho furi ac pulmonibu’ s‘sto. 
Odi hominem, iratus pugno, nec longiv’ quicquam 
Nobis, quam dextrae gladium dum accommodet alter. 
Usque adeo studio atque odio illius ecferor ira.’ 

Sat. 1V; ap. Cic., Tuse. Dis., IV, xxi, 48. 

84. A Miser’s Purse. 


Cui neque iumentumst nec servos nec comes ullus, 
Bulgam et quidquid habet nummorum secum habet ipse. 
Cum bulga cenat, dormit, lavit ; omnis in unast 
Spes homini bulga. Bulga haec devincta lacertost. 
Sat. V1; ap. Non., s. v. bulga, p. 78 M. 


85. HE RIDICULES THE SUPERSTITIONS SANCTIONED BY 
Noma. 


Terriculas Lamias, Fauni quas Pompiliique 
Instituere Numae, tremit has, haec omina ponit. 
Ut pueri infantes credunt signa omnia ahena 
Vivere, et esse homines, sic istic omnia ficta 
Vera putant, credunt signis cor inesse in ahenis. 
Pergula pictorum, veri nihil, omnia ficta. 
Sat. XV; ap. Lact., Inst. Div., I, xxii. 


86. A Roman GENTLEMAN’S IDEA OF VIRTUE. 


Virtus, Albeine, est, pretium persolvere verum 
Queis in versamur, queis vivimu’ rebu’ potesse ; 
Virtus est, homini scirei quo quaeque abeat res. 
Virtus, scirei homini rectum, utile, quid sit honestum ; 
Quae bona, quae mala item, quid inutile, turpe, inhonestum ; 
Virtus, quaerendae finem re scire modumque ; 
Virtus, divitiis pretium persolvere posse ; 
Virtus, id dare, quod re ipsa debetur, honori ; 
Hostem esse atque inimicum hominum morumque malorum, 
Contra defensorem hominum morumque bonorum, 
Hos magni facere, his bene velle, his vivere amicum ; 
Commoda praeterea patriai prima putare, 
Deinde parentum, tertia iam postremaque nostra. 

Sat. Incert., ap. Lact., Inst. Div., V1, v, 2. 

87. THe Arts or THE Forum. 


Nunc vero a mane ad noctem, festo atque profesto, 
Toto itidem pariterque die populusque patresque 
Jactare indu foro se omnes, decedere nusquam, 
Uni se adque eidem studio omnes dedere et arti; 
Verba dare ut caute possint, pugnare dolose; 
Blanditia certare, bonum simulare virum se ; 
Insidias facere, ut si hostes sint omnibus omnes. 

Sat. Incert., ap. Lact., Inst. Div., V, ix, 20. 


88. AFFECTATION OF GREEK MANNERS. 


Graecum te, Albuci, quam Romanum atque Sabinum 
Municipem Ponti, Tritani, centurionum, 
Praeclarorum hominum ac primorum signiferumque, 
Maluisti dici. Graece ergo praetor Athenis, 
Id quod maluisti, te, cum ad me accedi’, saluto: 
Xaipe, inquam, Tite! Lictores, turma omni’ coliorsque, 
Xaipere! et hinc hostis mi Albucius, hinc inimicus ! 

Sat. Incert., ap. Cic., De Fin., I, iii, 8. 


L. AFRANIUS, Born 154 B.C. 


89. FRAGMENTS FROM ‘ TOGATAE.’ 


Vigildns ac sollers, sicca, sana, sdbria ; 
Virésa non sum, et si sum, non destint mihi 


Qui ultré dent; aetas integra est, formaé satis. 
Divortium; ap. Non., 21, 34. 


Ustis me genuit, mater peperit Mémoria ; 
Sophidm vocant me Grai, vos Sapiéntiam. 
Sella; ap. Gell., XIU, viii, 3. 

Si péssent homines délenimentis capi, 
Omnés haberent nine amatorés anus. 
Aetds et corpus ténerum et morigeratio, 
Haec stint venena formosarum mulierum ; 


Mala aétas nulla délenimenta invenit. 
Vopiscus ; ap. Non., 2, 2. 


Quo casu cecidit spés reducendi domum, 
Quam ctipio, cuius ego in dies impéndio 
Ex désiderio magis magisque mdceror. 
Id., ap. Charis., I, 182 P. 


Q.’ CAECILIUS METELLUS NUMIDICUS, 
cos. 109 B.C. 


90. FRAGMENT FROM A SPEECH AGAINST A TRIBUNE WHO 
HAD ATTACKED HIM IN AN ASSEMBLY OF THE PEOPLE. 


Nunc quod ad illum attinet, Quirites, quoniam se ampliorem 
putat esse, si se mihi inimicum dictitarit, quem ego mihi neque 
amicum recipio neque inimicum respicio, in eum ego non sum 
plura dicturus. Nam cum indignissimum arbitror, cui a viris 
bonis benedicatur, tum ne idoneum quidem, cui a probis maledi- 
catur. Nam si in eo tempore huiusmodi homunculum nomines, 
in quo punire non possis, maiore honore quam contumelia 
adficias. 

Ap. Geil., VII, (V1), xi, 3. 


91. FRAGMENT FROM A SPEECH ON HIS TRIUMPH: — WAR 
AGAINST JUGURTHA, 107 B.C. 


Qua in re quanto universi me unum antistatis, tanto vobis 
quam mihi maiorem iniuriam atque contumeliam facit, Quirites; 
et quanto probi iniuriam facilius accipiunt, quam alteri tradunt, 
tanto ille vobis quam mihi peiorem honorem habuit; nam me 

iniuriam ferre, vos facere vult, Quirites; ut hic conquestio, istic 
vituperatio relinquatur. 
Ap. Gell., XII, ix, 4. 


SEMPRONIUS ASELLIO, Fi. circ. 100 B.C. 


92. HiIsTORY DIFFERS FROM CHRONICLE. 


Verum inter eos, qui annales relinquere voluissent, et eos, qui 
res gestas a Romanis perscribere conati essent, omnium rerum 
hoc interfuit. Annales libri tantummodo quod factum, quoque 
anno gestum sit, ea demonstrabant; id est, quasi qui diarium 
scribunt, quam Graeci édypepida vocant. Nobis non modo satis 
esse video, quod factum esset, id pronuntiare, sed etiam, quo 
consilio quaque ratione gesta essent, demonstrare. ... Nam 
neque alacriores ad rempublicam defendundam, neque segniores 
ad’ rem perperam faciundam annales libri commovere quicquam 
possunt. Scribere autem, bellum initum quo consule, et quo 
confectum sit, et quis triumphans introierit ex eo, et eo libro 
quae in bello gesta sint, iterare; non praedicere aut interea 
quid senatus decreverit, aut quae lex rogatiove lata sit, neque 
quibus consiliis ea gesta sint iterare, id fabulas pueris est 
narrare, non historias scribere. 

Ap. Gell., V, xviii, 8, 9. 


M. AEMILIUS SCAURUS, 163-90 B.C. 


93. FRAGMENT OF HIS DEFENCE, WHEN ACCUSED OF RE- 
CEIVING BriBES FROM MITHRIDATES. 


Est quidem inicum, Quirites, cum inter alios vixerim, apud 
alios me rationem vitae reddere. Sed tamen audebo, vos, quo- 
rum maior pars honoribus et actis meis interesse non potuit, 

interrogare: Varius Severus Sucronensis, Aemilium Scaurum, 
regia mercede corruptum, imperium populi Romani prodidisse, 
ait; Aemilius Scaurus, huic se adfinem esse culpae, negat. 
Utri creditis ? 

Ap. Val. Maz., III, vii, 8. 


Q. CLAUDIUS QUADRIGARIUS, FL. circ. 
100 B.C. 


94. A SINGLE ComBAT. 


Cum interim Gallus quidam nudus praeter scutum et gladios 
duos torque atque armillis decoratus processit ; qui et viribus, et 
magnitudine, et adulescentia, simulque virtute ceteris antistabat. 
Is, maxime proelio commoto, atque utrisque summo studio pug- 
nantibus, manu significare coepit utrisque, quiescerent. Pugnae 
facta pausa est. Extemplo, silentio facto, cum voce maxima 
conclamat, si quis secum depugnare vellet, uti prodiret. Nemo 
audebat, propter magnitudinem atque inmanitatem facies. Deinde 
Gallus inridere coepit, atque linguam exertare. Id subito per- 
dolitum est cuidam T. Manlio, summo genere nato, tantum 
flagitium civitati adcidere, e tanto exercitu neminem prodire. 
Is, ut dico, processit, neque passus est virtutem Romanam ab 
Gallo turpiter spoliari. Scuto pedestri, et gladio Hispanico 
cinctus, contra Gallum constitit. Metu magno ea congressio in 
ipso ponti, utroque exercitu inspectante, facta est. Ita, ut ante 
dixi, constiterunt: Gallus, sua disciplina scuto proiecto, cuncta- 
bundus; Manlius, animo magis, quam arte, confisus, scutum 
scuto percussit, atque statum Galli conturbavit. Dum se Gallus 
iterum eodem pacto constituere studet, Manlius iterum scuto 
scutum percutit, atque de loco hominem iterum deiecit ; eo pacto 
ei sub Gallicum gladium successit, atque Hispanico pectus hausit ; 
deinde continuo umerum dextrum eodem concessu incidit, neque 
recessit usquam, donec subvertit, ne Gallus impetum icti haberet. 
Ubi eum evertit, caput praecaedit; torquem detraxit, eamque 

sanguinulentam sibi in collum inponit. Quo ex facto ipse 
posterique eius Torquati sunt cognominati. 
Annal. I, ap. Gell., 1X, xiii, 7-19. 


95. Letter To Kina Pyrraus. 


Consules Romani salutem dicunt Pyrrho regi. Nos pro tuis 
iniuriis continuis animo tenus, commoti inimiciter, tecum bellare 
studemus. Sed communis exempli et fidei ergo visum est, ut te 
salvum velimus; ut esset, quem armis vincere possimus. Ad 
nos venit Nicias, familiaris tuus, qui sibi praemium a nobis pete- 
ret, si te clam interfecisset. Id nos negavimus velle, neve ob eam 
rem quicquam commodi exspectaret ; et simul visum est, ut te 
certiorem faceremus, ne quid eiusmodi si accidisset, nostro con- 
silio civitates putarent factum ; et quod nobis non placet, pretio 
aut praemio aut dolis pugnare. Tu, nisi caves, iacebis. 

Annal. III, ap. Gell., III, viii, 8. 


VALERIUS ANTIAS, Fu. circ. 100 B.C. 


96. DIALOGUE BETWEEN Numa PompPILIUS AND JUPITER. 


Numam illum regem, cum procurandi fulminis scientiam non 
haberet, essetque illi cupido noscendi, Egeriae monitu castos 
duodecim iuvenes apud aquam concelasse cum vinculis, ut, cum 
Faunus et Martius Picus ad id locorum venissent haustum — 
nam illis aquandi sollemne iter huc fuit — invaderent, constringe- 
rent, conligarent. Sed quo res fieri expeditius posset, regem 
pocula non parva mero vino mulsoque complesse circaque 
accessus fontis insidiosam venturis opposuisse fallaciam.  Illos 
more de solito bibendi adpetitione correptos ad hospitia nota 
venisse. Sed cum liquoribus odoratis offendissent fragrantia 
pocula, vetustioribus anteposuisse res novas, invasisse aviditer, 
dulcedine potionis captos hausisse plus nimio, obdormivisse factos 
graves. Tum bis senos incubuisse sopitis, iniecisse madidatis 

vincula, expergitosque illos statim perdocuisse regem, quibus ad 
terras modis Iuppiter posset et sacrificiis elici, et accepta regem 
scientia rem in Aventino fecisse divinam, elexisse ad terras 
Tovem, ab eoque quaesisse rectum procurationis morem; Jovem 
diu cunctatum, ‘ Expiabis,’ dixe, ‘ capite fulgurita;’ regem re- 
spondisse, ‘caepicio;’ Iovem rursus, ‘humano;’ rettulisse 
regem, ‘sed capillo;’ deum contra, ‘animali;’ ‘maena,’ 
subiecisse Pompilium. Tunc ambiguis Iovem propositionibus 
captum extulisse hanc vocem: ‘ Decepisti me, Numa; nam ego 
humanis capitibus procurari constitueram fulgurita, tu maena, 
capillo, caepicio. Quoniam me tamen tua circumvenit astutia, 
quem voluisti, habeto morem; et his rebus, quas pactus es, procu- 


rationem semper suscipies fulguritorum.’? 
Annal. II, ap. Arnob., v, 1. 


Q. LUTATIUS CATULUS, cos. 102 B.C. 


97. EPIGRAMS. 


Constiteram exorientem Auroram forte salutans, 
Cum subito a laeva Roscius exoritur. 
Pace mihi liceat, caelestes, dicere vestra, 
Mortalis visust pulcrior esse deo. 
Ap. Cic., De Nat. Deor., I, xxviii, 79. 


Aufugit mi animus; credo, ut solet, ad Theotimum 
Devenit. Sic est; perfugium illud habet. 
Qui si non interdixem, ne illunc fugitivum 
Mitteret ad se intro, sed magis eiceret ? 
Tbimw’ quaesitum. Verum, ne ipsi teneamur, 
Formido. Quid ago? Da, Venu’, consilium.? 
Ap. Gell., XTX, ix, 14. 


1 Cf. Peter, ‘Veterum historicoram Rom. relliquiae,” pp cccv, 238; 
also, his ‘ Historicorum Rom. Fragmenta,’ p. 153. 

* For different readings cf. Baehrens, ‘Fragmenta poetarum Romano: 
rum,’ pp. 275, 276. 

PORCIUS LICINUS, rt. circ. 100 B.C. 


98. EPicRaAmM. 


Custodes ovium vernae propaginis agnum, 
Quaeritis ignem? Ite huc. Quaeritis? Ignis homost. 
Si digito attigero, incendam silvam simul omnem, 
Omne pecus; flammast, omnia qua video. 
Ap. Gell., XIX, ix, 13. 


VALERIUS AEDITUUS, ru. circ. 100 B.C. 


99. EpiGRAMS. 


Dicere cum conor curam tibi, Pamphila, cordis, 
Quid mi abs te quaeram? verba labris abeunt. 

Per pectus miserum manat subito mihi sudor. 
Sic tacitus, subidus; dum pudeo, pereo.? 


Qui faculam praefers, Phileros, quae nil opu’ nobis? 
Ibimus ; sic lucet pectore flamma satis. 
Istam nam potis est vis saeva extinguere venti, 
Aut imber caelo candidu’ praecipitans. 
At contra, hune ignem Veneris, nisi si Venus ipsa, 
Nullast quae possit vis alia opprimere.? 
Ap. Gell., XIX, ix, 11, 12. 


1 Cf. Baehrens, ‘ Fragmenta poetarum Romanorum,’ pp. 278, 279. 
2 Cf, id., p. 275. 

L. LICINIUS CRASSUS, 140-91 B.C. 


100. FRAGMENT OF SPEECH IN THE SENATE AGAINST 
PHILIPPUS, THE CONSUL. 


An tu, cum omnem auctoritatem universi ordinis pro pignore 
putaris eamque in conspectu populi Romani concideris, me his 
existimas pignoribus posse terreri? Non tibi illa sunt caedenda, 
si Crassum vis coercere ; haec tibi est excidenda lingua; qua vel 
evulsa, spiritu ipso libidinem tuam libertas mea refutabit. .. . 
Ego te consulem putem, cum tu me non putes senatorem ? 

Ap. Cic., De Orat., ILI, i, 4; Quint., Inst. Orat., VIII, iii, 89. 


AUCTOR AD HERENNIUM, 80 B.C.; PROBABLY 
CORNIFICIUS. 


101. Tue Six Format Divisions oF A ‘ CONTROVERSIA.’ 


Quoniam demonstratum est, quas causas oratorem recipere, 
quas res habere conveniret, nunc, quem ad modum ad oratio- 
nem possint officia oratoris adcommodari, dicendum videtur. 

Inventio in sex partis orationis consumitur: exordium, nar- 
rationem, divisionem, confirmationem, confutationem, conclu- 
sionem. Exordium est principium orationis, per quod animus 
auditoris constituitur ad audiendum; narratio est rerum gesta- 
rum aut proinde ut gestarum expositio; divisio est, per quam 
aperimus, quid conveniat, quid in controversia sit, et per quam 
exponimus, quibus de rebus simus dicturi; confirmatio est nos- 
trorum argumentorum expositio cum adseveratione; confutatio 
est contrariorum locorum dissolutio; conclusio est artificiosus 


terminus orationis. 
Rhet. ad Herenn., I, iii, 4. 

102. HINTS FOR RENDERING THE INTRODUCTION TO A 
SPEECH (‘ExoRDIUM’) EFFECTIVE. 


Principium est, cum statim auditoris animum nobis idoneum 
reddimus ad audiendum. Id ita sumitur, ut attentos, ut dociles, 
ut benevolos auditores habere possimus. Si genus causae dubi- 
um habebimus, a benevolentia principium constituemus, ne quid 
illa turpitudinis pars nobis obesse possit; sin humile erit genus 
causae, faciemus attentos; sin turpe causae genus erit, insinua- 
tione utendum est, — de qua posterius dicemus, — nisi quid nacti 
erimus, qua re adversarios criminando benevolentiam capere pos- 
simus; si honestum causae genus erit, licebit recte vel uti vel 
non uti principio. Si uti volemus, aut id oportebit ostendere, 
qua re causa sit honesta, aut breviter, quibus de rebus simus 
dicturi, exponere ; sin principio uti nolemus, ab lege, ab scriptura, 
ab aliquo nostrae causae adiumento principium capere oportebit. 
Quoniam igitur docilem, benevolum, attentum habere auditorem 
volumus, quo modo quidque confici possit, aperiemus. Docilis 
auditores habere poterimus, si summam causae breviter expone- 
mus, et si attentos eos faciemus ; nam docilis est, qui attente volt 
audire. Attentos habebimus, si pollicebimur, nos de rebus mag- 
nis, novis, inusitatis verba facturos, aut de eis rebus, quae ad 
rempublicam pertineant, aut ad eos ipsos, qui audient, aut ad 
deorum inmortalium religionem; et si rogabimus, ut attente 
audiant ; et si numero exponemus res, quibus de rebus dicturi 


sumus. 
Rhet. ad Herenn., I, iv, 6, 7. 


103. Marin Heaps or TREATMENT APPLICABLE TO ALL 
CASES ALIKE: THE QUESTION OF FACT, THE QUES- 
TION OF INTERPRETATION, AND APPLICATION OF 
Law. 


Causarum constitutiones alii quattuor fecerunt : noster doctor 
[Hermes] tris putavit esse, non ut de illorum quicquam detra- 
heret inventione, sed ut ostenderet, id, quod oportuisset simpliciter 
ac singulari modo docere, illos distribuisse dupliciter et bipertito. 


Constitutio est prima deprecatio defensoris cum accusatoris in- 
5 

simulatione coniuncta. Constitutiones itaque, ut ante diximus, 
tres sunt: coniecturalis, legitima, iuridicialis. Coniecturalis est, 
cum de facto controversia est, hoc modo: Aiax in silva, post- 
quam resciit, quae fecisset per insaniam, gladio incubuit. 
Ulixes intervenit, occisum conspicatur, e corpore telum cruentum 
educit. Teucer intervenit, fratrem occisum, inimicum fratris 
cum gladio cruento videt, capitis arcessit. Hic, coniectura ve- 
rum quaeritur, de facto erit controversia, ex eo constitutio 
causae coniecturalis nominatur. Legitima est constitutio, cum 
ex scripto aliquid controversiae nascitur. Ea dividitur in partis 
sex: scriptum et sententiam, contrarias leges, ambiguum, defini- 
tionem, translationem, ratiocinationem. Ex scripto et sententia 
nascitur controversia, cum videtur scriptoris voluntas cum scripto 
ipso dissentire, hoc modo: Sit lex, quae iubeat eos, qui propter 
tempestatem navem reliquerint, omnia perdere, eorum navem 
ceteraque esse, si navis conservata sit, qui remanserint in navi. 
Magnitudine tempestatis omnes perterriti navem reliquerunt, in 
scapham conscenderunt, praeter unum aegrotum. Is propter 
morbum exire et fugere non potuit. Casu et fortuitu navis in 
portum incolumis delata est; ille aegrotus possedit navem ; 
petit, cuius fuerat. Haec constitutio legitima est ex scripto et 
sententia. Ex contrariis legibus controversia constat, cum alia 
lex iubet aut permittit, alia vetat quidpiam fieri hoc modo: lex 
vetat eum, qui de pecuniis repetundis damnatus sit, in contione 
orationem habere; altera lex iubet augurem, in demortui locum 
qui petat, in contione nominare. Cuiusmodi partes essent legi- 
timae constitutionis, ostendimus ; nune de iuridiciali constitutione 
dicamus. Iuridicialis constitutio est, cum factum convenit, sed 
iure an iniuria factum sit, quaeritur. Eius constitutionis partes 
sunt duae, quarum una absoluta, altera adsumptiva nominatur. 
Absoluta est, cum id ipsum, quod factum est, ut aliud nihil 
foris adsumatur, recte factum esse dicemus. Ea est huius modi: 
Mimus quidam nominatim Accium poetam compellavit in scena. 
Cum eo Accius iniuriarum agit. Hie nihil aliud defendit, nisi 
licere nominari eum, cuius nomine scripta dentur agenda. Ad- 
sumptiva pars est, cum per se defensio infirma est, adsumpta 
extraria re comprobatur. 


Rhet. ad Herenn., I, xi, 18-20; xiii, 23; xiv. 24. 


AUCTOR AD HERENNIUM. 67 


104. ON THE most ErrecTIvE ARRANGEMENT OF THE 
Proor (‘ Prospatio’). 


Quoniam satis ostendisse videmur, quibus argumentationibus 
in uno quoque genere causae iudicialis uti conveniret, consequi 
videtur, ut doceamus, quemadmodum ipsas argumentationes or- 
nate et absolute tractare possimus. Nam fere non difficile est 
invenire, quid sit causae adiumento; difficillimum vero est, in- 
ventum expedire et expedite pronuntiare. Haec enim res facit, 
ut neque diutius, quam satis sit, in eisdem locis commoremur, 
neque eodem identidem revolvamur, neque inchoatam argumen- 
tationem relinquamus, neque incommode ad aliam deinceps 
transeamus. Itaque hac ratione et ipsi meminisse poterimus, 
quid quoque loco dixerimus, et auditor cum totius causae, 
tum unius cuiusque argumentationis distributionem percipere 
et meminisse poterit. Ergo absolutissima et perfectissima est 
argumentatio ea, quae in quinque partis est distributa, proposi- 
tionem, rationem, rationis confirmationem, exornationem, com- 
plexionem. Propositio est, per quam ostendimus summatim, 
quid sit, quod probare volumus. Ratio est, quae causam demon- 
strat veram esse, in quam intendimus, brevi subiectione. Ratio- 
nis confirmatio est ea, quae pluribus argumentis conroborat 
breviter expositam rationem. LExornatio est, qua utimur rei 
honestandae et conlocupletandae causa, confirmata argumenta- 
tione. Complexio est, quae concludit breviter, conligens partis 


argumentationis. 
Rhet. ad Herenn., II, xviii, 27, 28. 


105. An EXAMPLE OF sucH ARRANGEMENT APPLIED TO 
THE IMAGINARY CASE OF ULYSSES BEING FOUND 
NEAR THE DEAD AJAX. 


Hisce igitur quinque partibus ut absolutissime utamur, hoc 
modo tractabimus argumentationem. Causam ostendemus Ulixi 
fuisse, quare interfecerit Aiacem; ‘inimicum enim acerrimum de 
medio tollere volebat, a quo sibi non iniuria summum periculum 
metuebat. Videbat, illo incolumi se incolumem non futurum; 
sperabat illius morte se salutem sibi comparare; consueverat, si 

iure non poterat, quavis iniuria inimico exitium machinari, cui 
rei mors indigna Palamedis testimonium dat. Ergo et metus 
periculi hortabatur, eum interimere, a quo supplicium verebatur, 
et consuetudo peccandi maleficii suscipiendi removebat dubita- 
tionem. Omnes enim cum minima peccata cum causa suscipi- 
unt, tum vero illa, quae multo maxima sunt maleficia, aliquo 
certe emolumento inducti suscipere conantur. Si multos induxit 
in peccatum pecuniae spes, si complures scelere se contamina- 
runt imperii cupiditate, si multi leve compendium fraude maxima 
commutarunt, cui mirum videbitur, istum a maleficio propter 
acerrimam formidinem sé non temperasse? Virum fortissimum, 
integerrimum, inimicitiarum persequentissimum, iniuria lacessi- 
tum, ira exsuscitatum homo timidus, nocens, couscius sui peccati, 
insidiosus, inimicum incolumem esse noluit; cui tandem hoc 
mirum videbitur? Nam cum feras bestias videamus alacris et 
erectas vadere, ut alteri bestiae noceant, non est incredibile 
putandum, istius quoque animum ferum, crudelem atque inhu- 
manum cupide ad inimici perniciem profectum; praesertim cum 
in bestiis nullam neque bonam neque malam rationem videamus, 
in isto plurimas et pessimas rationes semper fuisse intelligamus. 
Si ergo pollicitus sum, me daturum causam, qua inductus Ulixes 
accesserit ad maleficium, et si inimicitiarum acerrimam rationem 
et periculi metum intercessisse demonstravi, non est dubium, 
quin confiteatur causam maleficii fuisse.’ Ergo absolutissima 
est argumentatio ea, quae ex quinque partibus constat; sed ea 
non semper necesse est uti. Est cum complexione superseden- 
dum est, si res brevis est, ut facile memoria comprehendatur ; 
est cum exornatio praetermittenda est, si parum locuples ad am- 
plificandum et exornandum res videtur esse. Sin et brevis erit 
argumentatio, et res tenuis aut humilis, tum et exornatione et 
complexione supersedendum est. In omni argumentatione de 
duabus partibus postremis haec, quam exposui, ratio est habenda. 
Ergo amplissima est argumentatio quinquepertita; brevissima est 
tripertita; mediocris, sublata aut exornatione aut complexione, 
quadripertita. 
Rhet. ad Herenn., I, xix. 

106. GESTURE SHOULD BE ACCOMMODATED TO THE NATURE 
OF THE PLEADING. 


De figura vocis satis dictum est; nunc de corporis motu 
dicendum videtur. Motus est corporis gestus et voltus mode- 
ratio quaedam, quae pronuntianti convenit et probabiliora reddit 
ea, quae pronuntiantur. Convenit igitur in voltu pudorem et 
acrimoniam esse; in gestu nec venustatem conspicuam nec turpi- 
tudinem esse, ne aut histriones aut operarii videamur esse. Ad 
easdem igitur partis, in quas vox est distributa, motus quoque 
corporis ratio videtur esse adcommodanda. Nam si erit sermo 
cum dignitate, stantis in vestigio, levi dexterae motu loqui 
oportebit, hilaritate, tristitia, mediocritate voltus ad sermonis 
sententias adcommodata; sin erit in demonstratione sermo, 
paululum corpus a cervicibus demittemus; nam hoc est a 
natura datum, ut quam proxime tum voltum admoveamus ad 
auditores, si quam rem docere eos et vehementer instigare veli- 
mus; sin erit in narratione sermo, idem motus poterit idoneus 
esse, qui paulo ante demonstrabatur in diguitate; sin in ioca- 
tione, voltu quandam debebimus hilaritatem significare, sine 
commutatione gestus. Si contendemus per continuationem, 
brachio celeri, mobili voltu, acri aspectu utemur; sin contentio 
fiet per distributionem, celeri proiectione brachii, inambulatione, 
pedis dexteri rara supplosione, acri et defixo aspectu uti oportebit. 
Si utemur amplificatione per cohortationem, paulo tardiore et 
consideratiore gestu conveniet uti, similibus ceteris rebus, atque 
in contentione per continuationem; sin utemur amplificatione 
per conquestionem, feminis plangore et capitis ictu, nonnum- 
quam sedato et constanti gestu, maesto et conturbato voltu uti 
oportebit. Non sum nescius, quantum susceperim negotii, qui 
motus corporis exprimere verbis, et imitari scriptura conatus sim 
voces. Verum nec hoc confisus sum posse fieri, ut de his rebus 
satis commode scribi posset ; nec, si id fieri non posset, hoc quod 
feci fore inutile putabam, propterea quod hic admonere volui- 
mus, quod oportet; reliqua trademus exercitationi. Hoc scire 
tamen oportet, pronuntiationem bonam id perficere, ut res ex 


animo agi videatur. 
Rhet. ad Herenn., Ill, xv. 

M. TERENTIUS VARRO, 116-28 B. C. 


107. DrscRIPTION OF A STORM. 


Repente noctis circiter meridie, 

Cum pictus aer fervidis late ignibus 

Caeli chorean astricen ostenderet, 

Nubes aquali frigido velo leves 

Caeli cavernas aureas obduxerant, 

Aquam vomentes inferam mortalibus ; 

Ventique frigido se ab axe eruperant, 

Phrenetici septentrionum filii, 

Secum ferentes tegulas, ramos, ovpovs. 

At nos caduci naufragi ut ciconiae, 

Quarum bipinnis fulminis plumas vapor 

Perussit, alte maesti in terram cecidimus. 
Sat. Menipp. Marcipor, fr. ap. Non., 451, 11; 46, 10. 


108. Host AnD GUEST. 


Lepidissimus liber est M. Varronis ex satiris Menippeis, qui 
inscribitur WVesc’s quid vesper serus vehat, in quo disserit de apto 
convivarum numero deque ipsius convivil habitu cultuque. 
Dicit autem convivarum numerum incipere oportere a Gratiarum 
numero et progredi ad Musarum, id est proficisci a tribus et 
consistere in novem, ut, cum paucissimi convivae sunt, non 
pauciores sint quam tres, cum plurimi, non plures quam novem. 
Nam multos, inquit, esse non convenit, quod turba plerumque 
est turbulenta, et Romae quidem stat, sedet Athenis, nusquam 
autem cubat. Ipsum deinde convivium constat, inquit, ex rebus 
quattuor, et tum denique omnibus suis numeris absolutum est, 
si belli homunculi conlecti sunt, si electus locus, si tempus 
lectum, si apparatus non neglectus. Nec loquaces autem, inquit, 
convivas nec mutos legere oportet, quia eloquentia in foro et 
apud subsellia, silentium vero non in convivio sed in cubiculo 
esse debet. Sermones igitur id temporis habendos, censet, non 
super rebus anxiis aut tortuosis, sed iucundos atque invitabiles 

et cum quadam inlecebra et voluptate utiles, ex quibus ingenium 
nostrum venustius fiat et amoenius. Quod profecto, inquit, 
eveniet, si de id genus rebus ad communem vitae usum perti- 
nentibus confabulemur, de quibus in foro atque in negotiis 
agendi non est otium. Dominum autem, inquit, convivii esse 
oportet non tam lautum, quam sine sordibus, et in convivio legi 
non omnia debent, sed ea potissimum quae simul sint BuopeAt et 
delectent. Neque non de secundis quoque mensis, cuius modi 
esse eas oporteat, praecipit. His evim verbis utitur: bellaria, 
inquit, ea maxime sunt mellita, quae mellita non sunt; réupacw 
enim cum zréeu societas infida. Quod Varro in loco hoc dixit 
bellaria, ne quis forte in ista voce haereat, significat id vocabulum 
omne mensae secundae genus; nam quae wéuuara Graeci aut 
Tpuynuara dixerunt, ea veteres nostri bellaria appellaverunt. 
Sat. Menipp., ap. Gell., XIII, xi. 


109. THe DiIrFICULTIES WHICH BESET THE SCIENTIFIC 
ETYMOLOGIST. 


Quae ideo sunt obscuriora, quod neque omnis impositio ver- 
borum exstat, quod vetustas quasdam delevit; nec quae exstat, 
sine mendo omnis imposita; nec quae recte est imposita, cuncta 
manet (multa enim verba litteris commutatis sunt interpolata) ; 
neque omnis origo est nostrae linguae e vernaculis verbis; et 
multa verba aliud nunc ostendunt, aliud ante significabant, ut 
hostis ; nam tum eo verbo dicebant peregrinum, qui suis legibus 
uteretur, nunc dicunt eum, quem tum dicebant perduellem. In 
quo genere verborum aut casu erit illustrius unde videri possit 
origo, inde repetam. Ita fieri oportere apparet, quod recto casu 
quom dicimus inpos, obscurius est esse a potentia, quam cum 
dicimus inpotem; et co obscarius fit, si dicas pos, quam inpos, 
videtur enim pos significare potius pontem quam potentem. 
Vetustas pauca non depravat, multa tollit. Quem puerum 
vidisti formonsum, hunc vides deformem in senecta. Tertium 
seculum non videt eum hominem, quem vidit primum. Quare 
illa quae iam maioribus nostris ademit oblivio, fugitiva secuta 
sedulitas Muti et Bruti retrahere nequit. Non, si non potuero 
indagare, eo ero tardior; sed velocior ideo si quiero; non 

mediocris enim tenebrae in silva, ubi haec captanda; neque eo 
quo perveuire volumus, semitae tritae; neque non in tramitibus 
quaedam obiecta, quae euntem retinere possent. Quom verborum 
novorum ac veterum discordia omnis in consuetudine communi, 
quot modis litteraram commutatio sit facta, qui animadverterit, 
facilius scrutari origines patietur verborum ; reperiet enim esse 
commutata, ut in superioribus libris ostendi, maxime propter 
bis quaternas causas. Litterarum enim fit demptione aut addi- 
tione, et propter earum tralationem aut commutationem, item 
syllabarum productione; quae quoniam in superioribus libris, 
quoiusmodi essent, exemplis satis demonstravi, hic ammonendum 
esse modo putavi. 
Ts LAV ed Se 


110. An Exampie or Varro’s METHOD OF INVESTIGATING 
ErymoLocies (‘ TERRA.’) 


‘Terra’ dicta ab eo, ut Aelius scribit, quod teritur; itaque 
tera in augurum libris scripta cum R uno. Ab eo colonis 
locus communis, qui prope oppidum relinquitur, ‘teritorium,’ 
quod maxime teritur; hine linteum, quod teritur corpore, ‘ ex- 
termentarium ;’ hine in messi ‘tritura,’ quod tum frumentum 
teritur; et ‘trivolum, qui teritur; hinc fines agrorum ‘ter- 
mini,’ quod eae partis propter limitare iter maxime teruntur; 
itaque hoc cum I in Latio aliquot locis dicitur, ut apud Accium, 
4on terminus sed termen, hoc Graeci quod réppova, pote vel 
illine; Evander enim, qui in Palatium venit, e Graecia Arcas. 
* Vias’ quidem ‘iter, quod ea vehendo teritur, item ‘actus,’ 
quod agendo teritur; etiam ‘ambitus,’ quod circumeundo teri- 
tur; nam ambitus circuitus; ab eoque XII Tabularum inter- 
pretes ambitus parietis circuitum esse describunt. Igitur tera 
‘terra,’ et ab eo poétae appellarunt summa terrae, quae sola 
teri possunt, ‘sola terrae.’ Terra ut putant eadem et humus ; 
ideo Ennium in terram cadentis dicere : 


Cubitis pinsibant humum, 


quod terra sit humus. Ideo is humatus mortuus, qui terra 
obrutus. 


L. L., V, iv, 21-28. 

111. An Exampie or Varro’s METHOD OF INVESTIGATING 
EtyMoLoeirs (‘ AGER.’) 


Ager dictus in quam terram quid agebant, et unde quid age- 
bant fructus causa; alii, quod id Graeci dicunt aypov. Ut ager 
quo agi poterat, sic qua agi ‘actus.’ LEius finis minimus con- 
stitutus in latitudinem pedes quattuor, fortasse an ab eo quat- 
tuor, quod ea quadrupes agitur; in longitudinem pedes CXX, 
in quadratum actum et latum et longum esset CXX. Multa 
antiqui duodenario numero finierunt, ut XII decuriis actus. 
‘Tugerum’ dictum iunctis duobus actibus quadratis. ‘ Centu- 
ria’ primo a centum iugeribus dicta, post duplicata retinuit 
nomen, ut ‘tribus’ multiplicatae idem tenent nomen. Ut qua 
agebant, ‘actus,’ sic qua vehebant, ‘viae’ dictae ; quo fructus 
convehebant, ‘villae’; qua ibant, ab itu ‘iter’ appellarunt, 
qua id anguste, ‘semita’ ut semiter dictum. Ager ‘cultus’ 
ab eo quod ibi cum terra semina coalescebant, et ab incon- 
situs, ‘incultus.’ Quod primum ex agro plano fructus capie- 
bant, ‘campus’ dictus; posteaquam proxuma superiora loca 
colere coeperunt, a colendo ‘colles’ appellarunt; quos agros 
non colebant propter silvas aut id genus, ubi pecus possit pasci, 
et possidebant, ab usu suo ‘saltus’ nominarunt. Haec etiam 
Graeci véuy nostri ‘nemora.’ Ager, quod videbatur pecudum 
ac pecuniae esse fundamentum, ‘fundus’ dictus, aut quod fundit 
quotquot annis multa. ‘ Vineta’ ac ‘ Vineae’ a vite multa. 
Vitis a vino, id a vi; hinc ‘ vindemia,’ quod est vinidemia aut 
vitidemia. ‘Seges’ ab ‘satu, id est semine. ‘ Semen’ quod 
non plane id quod inde; hinc ‘seminaria, sementis,’ item alia. 
Quod segetes ferunt, ‘fruges’; a fruendo ‘fructus’; a spe 
‘spicae,’ ubi et ‘culmi,’ quod in summo campo nascuntur, et 
summum culmen. Ubi frumenta secta, ut terantur, arescunt, 
‘area.’ Propter horum similitudinem, in urbe loca pura, 
‘areae’; a quo potest etiam ‘ara’ denm, quod pura; nisi potius 
ab ardore, ad quem ut sit, fit ara; a quo ipso area non abest, 
quod qui arefacit ardor est solis. Ager ‘restibilis,’ qui restitui- 
tur ac reseritur quotquot annis; contra qui intermittitur, a no- 
vando ‘novalis ager.’ ‘Arvus’ et ‘arationes’ ab arando ; ab 
eo, quod aratri vomer sustulit, ‘ sulcus’; quo ea terra iacta, id 


i ‘porca.’ 
Cai PECIe LP Eds, V. vi, S489. 

112. GRAMMATICAL THEORY MUST BE BASED UPON AN 
ANALYSIS OF THE SPOKEN IDIOM: HENCE CUSTOM 
AND ANALOGY ARE NOT NECESSARILY OPPOSED. 


li qui in loquendo partim sequi iubent nos consuetudinem, 
partim rationem, non tam discrepant, quod consuetudo et ana- 
logia coniunctiores sunt inter se, quam iei credunt. Quod est 
nata ex quadam consuetudine analogia, et ex hac consuetudine 
item anomalia; itaque consuetudo ex dissimilibus et similibus 
verbis eorumque declinationibus constat ; neque anomalia neque 
analogia est repudianda, nisi si non est homo ex anima, quod 
est homo ex corpore et anima. Sed ea, quae dicam, quo fa- 
cilius pervideri possint, prius de trinis copulis discernendum ; 
nam confusim ex utraque parte pleraque dicuntur, quorum alia 
ad aliam referri debent summam. Primum, de copulis naturae 
et usuis; haec enim duo sunt, quod neclegunt, diversa, quod 
aliud est dicere verborum analogias, aliud dicere uti oportere 
analogiis; secundum de copulis multitudinis ac finis, utrum 
omnium verborum dicatur esse analogia an usus, an maioris 
partis ; tertium de copulis personarum, qui eis debent uti, quae 
sunt plures. Alia enim populi universi, alia singulorum, et 
de ieis non eadem oratoris et poétae, quod eorum non idem 
ius. Itaque populus universus debet in omnibus verbis uti 
analogia, et si perperam est consuetus, corrigere se ipsum, cum 
orator non debeat in omnibus uti, quod sine offensione non 
potest facere, cum poetae transilire lineas impune_possint. 
Populus enim in sua potestate, singuli in illius; itaque ut 
suam quisque consuetudinem, si mala est, corrigere debet, sic 
populus suam. Ego populi consuetudinis non sum ut dominus, 
at ille meae est. Ut rationi optemperare debet gubernator, 
gubernatori unusquisque in navi, sic populus rationi, nos singuli 
populo. Quare ad quamcumque summam in dicendo referam, 
si animadvertes, intelleges, utrum dicatur analogia esse, an uti 
oporteret redigeretur dici id in populum aliter ac inde omnibus 
dici in eum qui sit in populo. 

L. L., TX, i, 2-6. 

118. CustToM BEING A THING WHICH IS PERPETUALLY FORM- 
ING ITSELF, A POPULAR WRITER WHO USES HIS 
OPPORTUNITIES IS ABLE MATERIALLY TO INFLU- 
ENCE IT. 


Cum duo peccati genera sint in declinatione, unum quod in 
consuetudinem perperam receptum est, alterum quod nondum 
est, et perperam dicatur; unum dant non oportere dici, quod 
non sit in consuetudine, alterum non conceditur quin ita dica- 
tur ; ut sit similiter, cum id faciant, ac, si quis puerorum per de- 
licias pedes male ponere atque imitari vatias coeperit, hos corrigi 
oportere si concedant ; contra si quis in consuetudine ambulandi 
iam factus sit vatia aut conpernis, si eum corrigi non conce- 
dant. Non sequitur ut stulte faciant, qui pueris in geniculis 
alligent serperastra, ut eorum depravata corrigant crura? Cum 
vituperandus non sit medicus, qui e longinqua mala consuetudine 
aegrum in meliorem traducit, quare reprehendendus sit, qui 
orationem minus valentem propter malam consuetudinem tra- 
ducat in meliorem? . . . Sed ut nutrix pueros a lacte non subito 
avellit a consuetudine, cum a cibo pristino in meliorem tra- 
ducit, sic maiores in loquendo a minus commodis verbis ad ea 
quae sunt cum ratione, modice traducere oportet. Cum sint in 
consuetudine contra rationem alia verba ita ut ea facile tolli 
possint, alia ut videantur esse fixa; quae leviter haerent, ac sine 
offensione commutari possint, statim ad rationem corrigi oportet ; 
quae autem sunt ita, ut in praesentia corrigere nequeas, quin ita 
dicas, his oportet, si possis, non uti; sic enim obsolescent, ac 
postea iam obliterata facilius corrigi poterunt. Quas novas 
verbi declinationes ratione introductas respuet forum, his boni 
poétae, maxime scenici, consuetudine subigere uures populi 
debent, quod poétae multum possunt in hoc; propter eos quae- 
dam verba in declinatione melius, quaedam deterius dicuntur. 
Consuetudo Iequendi est in motu; itaque solet fieri ex meliore 
deterior, ex deteriore melior. Ac verba perperam dicta apud 
antiquos aliquos propter poétas non modo nunc dicuntur recte, 
sed etiam quae ratione dicta sunt tum, nunc perperam dicuntur. 
Quare qui ad consuetudinem nos vocant, si ad rectam, seque- 
mur; in eo quoque enim est analogia: si ad eam invitant, quae 

est depravata, nihilo magis sequemur, nisi cum erit necesse, 
quam in ceteris rebus mala exempla; cum aliqua vis urget, 
inviti sequemur. Neque enim Lysippus artificum priorum 
potius est vitia secutus quam artem. Sic populus facere 
debet, etiam singuli, sine offensione quod fiat populi. 

L. L., TX, v, 10, 11; x=xiii, 16-18. 


114. THERE IS TRACEABLE IN GRAMMATICAL FORMS AN 
ANALOGY OF NATURAL AS WELL AS OF ARTIFICIAL 
CORRESPONDENCE. 


Qui autem duo genera esse dicunt analogiae, unum naturale, 
quod ut ex lenti nascatur lentis, sic ex lupino lupinum ; alte- 
rum voluntarium, ut in fabrica, cum vident scenam, ut in dex- 
teriore parte sint ostia, sic esse in sinisteriore simili ratione 
factam ; de his duobus generibus naturalem esse analogiam ut 
sit in motibus caeli, voluntariam non esse, quod ut quoique 
fabro lubitum sit, possit facere partis scenae; sic in hominum 
partibus esse analovias, quod eas natura faciat, in verbis non 
esse, quod ea homines ad suam quisque voluntatem fingat, itaque 
de eisdem rebus alia verba habere Graecos, alia Syros, alia 
Latinos: ego declinatus verborum et voluntarios et naturalis 
esse puto, voluntarios quibus homines vocabula imposierint 
rebus quaedam, ut ab Romulo Roma, ab Tibure Tiburtes ; 
naturales, ut ab impositis vocabulis quae inclinantur in tempora 
aut in casus, ut ab Romulus Romulo, Romuli, Romulum, 
et ab dico dicebam, dixeram. Itaque in voluntariis declinatio- 
nibus inconstantia est, in naturalibus constantia ; quas utrasque 
quoniam iei non debeant negare esse in oratione, quom in 
mundi partibus omnibus sint, et declinationes verborum innu- 
merabiles, dicendum est, esse in his analogias. Neque ideo sta- 
tim ea in omnibus verbis est sequenda; nam si qua perperam 
declinavit verba consuetudo, ut ea aliter efferri non possint sine 
offensione multorum, hinc rationem verborum praetermittendam 
ostendit loquendi ratio. 

L. L., TX, xxvii, 34, 35. 

115. Tae Gops or THE FaRMER. 


Et quoniam, ut aiunt, dei facientes adiuvant, prius invocabo 
eos; nec, ut Homerus et Ennius, Musas, sed XII deos consentis ; 
neque tamen eos urbanos, quorum imagines ad forum aurutae 
stant, sex mares et feminae totidem, sed illos XII deos, qui 
maxime agricolarum duces sunt. Primum, qui omnis fructus 
agriculturae caelo et terra continent, Jovem et Tellurem. Ita- 
que, quod ii parentes magni dicuntur, Iuppiter pater appellatur, 
Tellus terra mater. Secundo Solem et Lunam, quorum tempora 
observantur, cum quaedam seruntur et conduntur. Tertio Cere- 
rem et Liberum, quod horum fructus maxime necessarii ad 
victum. Ab his enim cibus et potio venit e fundo. Quarto 
Robigum et Floram, quibus propitiis neque robigo frumenta 
atque arbores corrumpit, neque non tempestive florent. Itaque 
publicae Robigo feriae Robigalia; Florae ludi Floralia instituti. 
Item adveneror Minervam et Venerem, quarum unius_ pro- 
curatio oliveti, alterius hortorum; quo nomine rustica Vinalia 
instituta. Nec non etiam precor Lympham ac Bonum Even- 
tum, quoniam sine aqua omnis arida ac misera agricultura, sine 
successu ac bono eventu frustratio est, non cultura. Tis igitur 
deis ad venerationem advocatis, ego referam sermones eos quos 


de agricultura nuper habuimus. 
Foy my eye 


116. THe Best Oxen ror Farm Work. 


Igitur de omnibus quadripedibus prima est probatio, qui 
idonei sint boves, qui arandi causa emuntur, quos rudis, neque 
minoris trimos, neque maioris quadrimos parandum, ut viribus 
magnis sint ac pares, ne in opere firmior inbecilliorem conficiat ; 
amplis cornibus, et nigri potius quam aliter ut sint, lata fronte, 
naribus simis, lato pectore, crassis coxendicibus. Hos veteranos 
ex campestribus locis non emendum in dura ac montana: nec 
non, ita si incidit ut sit, vitandum. Novellos cum quis emerit 
iuvencos, si eorum colla in furcas destitutas incluserit, ac dederit 
cibum, diebus paucis erunt mansueti, et ad domandum proni. 
Tum ita subigendum, ut minutatim adsuefaciant, et ut tironem 

cum veterano adiungant (imitando enim facilius domatur), et 
primum in aequo loco, et sine aratro, tum eo levi, principio 
per harenam aut molliorem terram. Quos ad vecturas item in- 
stituendum, ut inania primum ducaut plaustra, et si possis, per 
vicum aut oppidum. Creber crepitus, ac varietas rerum con- 
suetudine celeberima ad utilitatem adducit. Neque pertinaciter, 
quem feceris dextrum, in eo manendum. Quod si alternis fit 
sinister, fit laboranti in alterutra parte requies. Ubi terra levis, 
ut in Campania, ibi non bubus gravibus, sed vaccis aut asinis 
quod arant, eo facilius ad aratrum leve adduci possunt, ad 
molas, et ad ea, si quae sunt, quae in fundo convehuntur. In 
qua re alii asellis, alii vaccis ac mulis utuntur, exinde ut pabuli 
facultas est. Nam facilius asellus, quam vacca alitur; sed 
fructuosior haec. In eo agricolae hoc spectandum, quo fastigio 
sit fundus. In confragoso enim ac difficili haec valentiora 
parandum, et potius ea, quae plus fructum reddere possint, 


cum idem operis faciant. 
Re Ree 1, ex: 


117. DirEcTIONS FOR MAKING A Ducxk-Ponp. 


Qui autem volunt greges anatium habere, ac constituere 
nessotrophion primum locum, quoi est facultas, eligere oportet 
palustrem, quod eo maxime delectantur. Si id non, potissimum 
ibi, ubi sit naturalis aut lacus, aut stagnum, aut manufacta 
piscina, quo gradatim descendere possint. Saeptum altum esse 
oportet, ubi versentur, ad pedes XV, ut vidistis ad villam Sei, 
quod uno ostio claudatur. Circum totum parietem intrinsecus 
crepido lata, in qua secundum parietem sint tecta cubilia; ante 
eas vestibulum earum exaequatum tectorio opere testaceo. In 
eo perpetua canalis, in quam et cibus ponitur et inmittitur 
aqua. Sic enim cibum capiunt. Omnes parietes tectorio levi- 
gantur, ne faeles, aliave quae bestia introire ad nocendum possit, 
idque saeptum totum rete grandibus maculis integitur, ne eo 
involare aquila possit, neve evolare anas. Pabulum iis datur 
triticum, hordeum, vinacei, uvae, non numquam etiam ex aqua 
cammari, et quaedam eiusmodi aquatilia. Quae in eo saepto 
erunt piscinae, in eas aquam large influere oportet, ut semper 
recens sit. Sunt item non dissimilia alia genera, ut querque: 

dulae, phalerides. Sic perdices, quae, ut Archelaus scribit, 
voce maris audita, concipiunt. Quae, ut superiores, neque 
propter fecunditatem, neque propter suavitatem saginantur, et 
sic pascendo fiunt pingues.. Quod ad villaticarum pastionum 


primum actum pertinere sum ratus, dixi. 
R.R., Ul, xi. 


M. TULLIUS CICERO, 106-43 B.C. 


RELIGION. 


118. Existence or GOD INFERRED FROM THE CONTEM- 
PLATION OF NATURE. 


Cum videmus speciem primum candoremque caeli; dein con- 
versionis celeritatem tantam, quantam cogitare non possumus; 
tum vicissitudines dierum atque noctium, commutationesque 
temporum quadrupertitas, ad maturitatem frugum et ad tem- 
perationem corporum aptas, eorumque omnium moderatorem 
et ducem solem; lunamque accretione et deminutione luminis, 
quasi fastorum notantem et signantem dies; tum in eodem orbe, 
in XII partis distributo, quinque stellas ferri, eosdem cursus 
constantissime servantis, disparibus inter se motibus, noctur- 
namque caeli formam undique sideribus ornatam; tum globum 
terrae eminentem e mari, fixum in medio mundi universi loco, 
duabus oris distantibus habitabilem et cultum, quarum altera, 
quam nos incolimus, 


‘Sub axe posita ad stéllas septem, unde horrifer 
Aquildnis stridor gélidas molittr nives ;’ 
altera australis, ignota nobis, quam vocant Graeci dvrix@ova; 
ceteras partis incultas, quod aut frigore rigeant aut urantur 
calore; hic autem, ubi habitamus, non intermittit suo tempore 


‘Caeluim nitescere, arbores frondéscere, 
Vités laetificae pampinis pubéscere, 
Rami bacarum ubértate incurvéscere, 
Segetés largiri fruges, florere émnia, 
Fontés scatere, herbis prata convestirier 5 

tum multitudinem pecudum, partim ad vescendum, partim ad 
cultus agrorum, partim ad vehendum, partim ad corpora vesti- 
enda; hominemque ipsum quasi contemplatorem caeli ac deorum 
ipsorumque cultorem, atque hominis utilitati agros omnis et 
maria parentia: haec igitur et alia innumerabilia cum cerni- 
mus, possumusne dubitare, quin iis praesit aliquis vel effector, si 
haec nata sunt, ut Platoni videtur, vel, si semper fuerunt, ut 


Aristoteli placet, moderator tanti operis et muneris ? 
Tusc. Disp., 1, xxxviii, 68-70. 


119. Existence OF GOD INFERRED FROM THE EVIDENCE 
oF Design IN NATURE. 


Quod si omnes mundi partes ita constitutae sunt, ut neque ad 
usum meliores potuerint esse, neque ad speciem pulchriores, 
videamus, utrum ea fortuitane sint, an eo statu, quo cohaerere 
nullo modo potuerint, nisi sensu moderante divinaque providen- 
tia. Si igitur meliora sunt ea, quae natura, quam illa, quae arte 
perfecta sunt, nec ars efficit quicquam sine ratione, ne natura 
quidem rationis expers est habenda. Qui igitur convenit, sig- 
num aut tabulam pictam cum aspexeris, scire adhibitam esse 
artem, cumque procul cursum navigii videris, non dubitare, quin 
id ratione atque arte moveatur; aut, cum solarium aut descrip- 
tum aut ex aqua contemplere, intellegere declarari horas arte, 
non casu ; mundum autem, qui et has ipsas artis et earum arti- 
fices et cuncta conplectatur, consilii et rationis esse expertem 
putare? Quod si in Scythiam aut in Britanniam sphaeram alli- 
quis tulerit hanc, quam nuper familiaris noster effecit Posidonius, 
cuius singulae conversiones idem efficiunt in sole et in luna et in 
quinque stellis errantibus, quod efficitur in caelo singulis diebus 
et noctibus, quis in illa barbaria dubitet, quin ea sphaera sit 
perfecta ratione? Hi autem dubitant de mundo, ex quo et 
oriuntur et fiunt omnia, casune ipse sit effectus aut necessitate 
aliqua, an ratione ac mente divina, et Archimedem arbitrantur 
plus valuisse in imitandis sphaerae conversionibus, quam naturam 
in efficiendis, praesertim cum multis partibus sint illa perfecta, 
quam haec simulata, sollertius. Atque ille apud Accium pastor, 
qui navem numquam ante vidisset, ut procul divinum et novum 
vehiculum Argonautarum e monte conspexit, primo admirans 

et perterritus, .. . inanimum quiddam sensuque vacuum se 
putat cernere; post autem signis certioribus, quale sit id, de quo 
dubitaverat, incipit suspicari; sic philosophi debuerunt, si forte 
eos primus aspectus mundi conturbaverat, postea, cum vidissent 
motus eius finitos et aequabilis, omniaque ratis ordinibus mode- 
rata inmutabilique constantia, intellegere inesse aliquem non 
solum habitatorem in hac caelesti ac divina domo, sed etiam 
rectorem et moderatorem et tamquam architectum tanti operis 


tantique muneris. 
Nat. Deor., Il, xxxiv, xxxv, 87-90. 


120. ExisteENCcE OF GOD INFERRED FROM THE PRINCIPLE 
oF LIFE WITHIN US. 


Sed huius beneficii gratiam, iudices, fortuna populi Romani et 
vestra felicitas et di immortales sibi deberi putant. Nec vero 
quisquam aliter arbitrari potest, nisi qui nullam vim esse ducit 
numenve divinum, quem neque imperii nostri magnitudo, neque 
sol ille, nec caeli signorumque motus, nec Vicissitudines rerum 
atque ordines movent, neque, id quod maximum est, maiorum 
nostrorum sapientia; qui sacra, qui caerimonias, qui auspicia et 
ipsi sanctissime coluerunt, et nobis, suis posteris, prodiderunt. 
Est, est profecto illa vis; neque in his corporibus, atque in hac 
imbecillitate nostra, inest quiddam, quod vigeat et sentiat, et non 
inest in hoe tanto naturae tam praeclaro motu. Nisi forte id- 
circo esse non putant, quia non apparet, nec cernitur; proinde 
quasi nostram ip-am mentem, qua sapimus, qua providemus, qua 
haec ipsa agimus ac dicimus, videre, aut plane, qualis, aut ubi 


sit, sentire possimus. 
Milo, xxx, xxxi, 83, 84. 


121. On tHe Possipitity oF Gop’s ATTRIBUTES. 


Qualem autem deum intellegere nos possumus nulla virtute 
praeditum? Quid enim? Prudentiamne deo tribuemus, quae 
constat ex scientia rerum bonarum et malarum, et nec bonarum 
nec malarum? Cui mali nihil est nec esse potest, quid huic 
opus est delectu bonorum et malorum? quid autem ratione? 
quid intellegentia? quibus utimur ad eam rem, ut apertis ob: 

6 

scura adsequamur; at obscurum deo nihil potest esse. Nam 
iustitia, quae suum cuique distribuit, quid pertinet ad deos? 
Hominum enim societas et communitas, ut vos dicitis, iustitiam 
procreavit. Temperantia autem constat ex praetermittendis 
voluptatibus corporis, cui si locus in caelo est, est etiam volup- 
tatibus. Nam fortis deus intellegi qui potest in dolore, an in 
labore, an in periculo, quorum deum nihil attingit? Nec ratione 
igitur utentem nec virtute ulla praeditum deum intellegere qui 


possumus ? 
Nat. Deor., UI, xv, 38. 


122. Law 1n 1Ts Higuest ForRM IS THE EXPRESSION 
oF THE Divine MIND. 


Neque enim esse mens divina sine ratione potest, nec ratio 
divina non hance vim in rectis pravisque sanciendis habet; nec, 
quia nusquam erat scriptum, ut contra omnis hostium copias in 
ponte unus adsisteret a tergoque pontem interscindi iuberet, 
idcirco minus Coclitem illum rem gessisse tantam fortitudinis 
lege atque imperio putabimus ; nec, si regnante Tarquinio nulla 
erat Romae scripta lex de stupris, idcirco non contra illam legem 
sempiternam Sex. Tarquinius vim Lucretiae, Tricipitini filiae, 
attulit. Erat enim ratio profecta a rerum natura, et ad recte 
faciendum inpellens et a delicto avocans, quae non tum denique 
incipit lex esse, cum scripta est, sed tum, cum orta est. Orta 
est autem simul cum mente divina. Quamobrem lex vera atque 
princeps apta ad iubendum et ad vetandum ratio est recta summi 


Tovis. 
Leg., II, iv, 10. 


123. Tue Divine PrRovipENCE WATCHES OVER NATIONS 
AND INDIVIDUALS. 


Nec vero uviverso generi hominum solum, sed etiam singulis 
a dis inmortalibus consuli et provideri solet. Licet enim con- 
trahere universitatem generis humani, eamque gradatim ad 
pauciores, postremo deducere ad singulos. Nam si omnibus 
hominibus, qui ubique sunt, quacumque in ora ac parte terrarum, 
ab huiusce terrae, quam nos incolimus, continuatione distantium, 

deos consulere censemus ob eas causas, quas ante diximus, his 
quoque hominibus consulunt, qui has nobiscum terras ab oriente 
ad occidentem colunt. Sin autem his consulunt, qui quasi mag- 
nam quandam insulam incolunt, quam nos orbem terrae voca- 
mus, etiam illis consulunt, qui partis eius insulae tenent, 
Europam, Asiam, Africam. Ergo et earum partis diligunt, ut 
Romam, Athenas, Spartam, Rhodum, et earum urbium separa- 
tim ab universis singulos diligunt, ut Pyrrhi bello Curium, 
Fabricium, Coruncanium, primo Punico Calatinum, Duellium, 
Metellum, Lutatium; secundo Maxumum, Marcellum, Africa- 
num; post hos Paulum, Gracchum, Catonem, patrum vero me- 
moria Scipionem, Laelium; multosque praeterea et nostra civitas 
et Graecia tulit singularis viros; quorum neminem, nisi iuvante 
deo, talem fuisse credendum est... . Praeterea ipsorum deo- 
rum saepe praesentiae, qualis supra commemoravi, declarant, ab 
iis et civitatibus et singulis hominibus consuli; quod quidem 
intellegitur. etiam significationibus rerum futurarum, quae tum 
dormientibus, tum vigilantibus portenduntur. Multa praeterea 
ostentis, multa extis admonemur, multisque rebus aliis; quas 
diuturnus usus ita notavit, ut artem divinationis efficeret. Nemo 
igitur vir magnus sine aliquo afflatu divino umquam fuit. Nec 
vero id ita refellendum est, ut, si segetibus aut vinetis cuiuspiam 
tempestas nocuerit, aut si quid e vitae commodis casus abstulerit, 
eum, cui quid horum acciderit, aut invisum deo aut neglectum a 
deo iudicemus. Magna di curant, parva neglegunt. 
Nat. Deor., I, lxv, Ixvi, 164-167. 


124. SuPERSTITION IS NOT RELIGION. 


Explodatur igitur haec quoque somniorum divinatio pariter 
cum ceteris. Nam ut vere loquamur, superstitio, fusa per gentis, 
oppressit omnium fere animos atque hominum inbecillitatem 
occupavit. Quod et in iis libris dictum est, qui sunt de natura 
deorum, et hac disputatione id maxime egimus. Multum enim 
et nobismet ipsis, et nostris profuturi videbamur, si eam funditus 
sustulissemus. Nec vero (id enim diligenter intellegi volo) 
superstitione tollenda religio tollitur. Nam et maiorum insti- 
tuta tueri sacris caerimoniisque retinendis sapientis est; et esse 
praestantem aliquam aeternamque naturam, et eam suspiciendam 

admirandamque hominum generi, pulchritudo mundi ordoque 
rerum caelestium cogit confiteri. Quamobrem, ut religio propa- 
ganda etiam est, quae est iuncta cum cognitione naturae, sic 
superstitionis stirpes omnes eligendae. Instat enim et urguet et, 
quo te cumque verteris, persequitur ; sive tu vatem, sive tu omen 
audieris; sive inmolaris, sive avem aspexeris ; si Chaldaeum, si 
haruspicem videris; si fulserit, si tonuerit, si tactum aliquid erit 
de caelo; si ostenti simile natum factumve quippiam, quorum 
necesse est plerumque aliquid eveniat ; ut numquam liceat quieta 


mente consistere. 
De Divin., I, xxii, 148, 149. 


125. Uritiry or RELIGION TO THE COMMONWEALTH. 


Sit igitur hoc a principio persuasum civibus, dominos esse 
omnium rerum ac moderatores deos, eaque, quae gerantur, eorum 
geri dicione ac numine, eosdemque optime de genere hominum 
mereri et, qualis quisque sit, quid agat, quid in se admittat, qua 
mente, qua pietate colat religiones, intueri, piorumque et inpi- 
orum habere rationem. His enim rebus inbutae mentes haud 
sane abhorrebunt ab utili aut a vera sententia. Quid est enim 
verius, quam neminem esse oportere tam stulte adrogantem, ut 
in se rationem et mentem putet inesse, in caelo mundoque non 
putet ? aut ut ea, quae vix summa ingenii ratione conprehendat, 
nulla ratione moveri putet? Quem vero astrorum ordines, quem 
dierum noctiumque vicissitudines, quem mensum temperatio, 
quemque ea, quae gignuntur nobis ad fruendum, non gratum 
esse cogant; hunc hominem omnino numerari qui decet? Cum- 
que omnia, quae rationem habent, praestent lis, quae sint rationis 
expertia, nefasque sit dicere, ullam rem praestare naturae om- 
nium rerum, rationem inesse in ea confitendum est. Utilis esse 
autem opiniones has quis neget, cum intellegat, quam multa fir- 
mentur iureiurando? quantae salutis sint foederum religiones? 
quam multos divini supplicii metus a scelere revocarit ? quam- 
que sancta sit societas civium inter ipsos, dis inmortalibus 
interpositis tum iudicibus, tum testibus ? 

Leg., I, vii, 15, 16. 

126. Tue Sout 1s Immortat. 


Nemo umquam mihi, Scipio, persuadebit, aut patrem tuum 
Paulum aut duos avos, Paulum et Africanum, aut Africani 
patrem, aut patruum, aut multos praestantis viros, quos enu- 
merare non est necesse, tanta esse conatos, quae ad _posteri- 
tatis memoriam pertinerent, nisi animo cernerent posteritatem 
ad se pertinere. . . . Quod quidem ni ita se haberet, ut animi 
inmortales essent, haud optimi cuiusque animus maxime ad 
inmortalitatem gloriae niteretur. Quid? quod sapientissimus 
quisque aequissimo animo moritur, stultissimus iniquissimo ? 
Nonne vobis videtur animus is, qui plus cernat et longius, 
videre, se ad meliora proficisci, ille autem, cuius obtusior sit 
acies, non videre? Equidem efferor studio patres vestros, 
quos colui et dilexi, videndi; neque vero eos solum convenire 
aveo, quos ipse cognovi, sed illos etiam de quibus audivi et 
legi et ipse conscripsi. Quo quidem me proficiscentem haud 
sane quis facile retraxerit, neque tamquam Peliam recoxerit. 
... Neque me vixisse paenitet, quoniam ita vixi, ut non 
frustra me natum existimem; et ex vita ita discedo, tamquam 
ex hospitio, non tamquam ex domo. Commorandi enim na- 
tura devorsorium nobis, non habitandi dedit. O  praeclarum 
diem, cum ad illud divinum animorum concilium coetumque 
proficiscar, cumque ex hac turba et conluvione discedam ! 
Proficiscar enim non ad eos solum viros, de quibus ante dixi; 
verum etiam ad Catonem meum, quo nemo vir melior natus 
est, nemo pietate praestantior ; cuius a me corpus crematum 
est (quod contra decuit ab illo meum), animus vero non me 
deserens, sed respectans, in ea profecto loca discessit, quo mihi 
ipsi cernebat esse veniendum. Quem ego meum casum for- 
titer ferre visus sum; non quo aequo animo ferrem, sed me 
ipse consolabar, existumans, non longinquum inter nos digres- 
sum et discessum fore. 

De Senect., xxiii, 82-84. 

127. DeatH Not AN EVIL. 


Quae cum ita sint, magna tamen eloquentia est utendum, 
atque ita velut superiore e loco contionandum, ut homines 
mortem vel optare incipiant, vel certe timere desistant. Nam 
si supremus ille dies non exstinctionem, sed commutationem 
adfert loci, quid optabilius? Sin autem peremit ac delet om- 
nino, quid melius, quam in mediis vitae laboribus obdormiscere, 
et ita coniventem somno consopiri sempiterno? Quod si fiat, 
melior Ennii, quam Solonis oratio. Hic enim noster, 


‘Nemo me dacrumis decoret,’ inquit, ‘nec funera fletu faxit.’ 
At vero ille sapiens, 


‘Mors mea ne careat lacrimis; linquamus amicis 
Maerorem, ut celebrent funera cum gemitu.’ 


Nos vero, si quid tale acciderit, ut a deo denuntiatum videa- 
tur, ut exeamus e vita, laeti et agentes gratias pareamus, 
emittique nos e custodia et levari vinclis arbitremur, ut aut 
in aeternam et plane in nostram domum remigremus, aut omni 
sensu molestiaque careamus; sin autem nihil denuntiabitur, eo 
tamen simus animo, ut horribilem illum diem aliis, nobis fan- 
stum putemus; nihilque in malis ducamus, quod sit vel a dis 
inmortalibus vel a natura parente omnium constitutum. Non 
enim temere nec fortuito sati et creati sumus, sed profecto 
fuit quaedam vis, quae generi consuleret humano, nec id 
gigneret aut aleret, quod, cum exanclavisset omnis labores, 
tum. incideret in mortis malum sempiternum; portum potius 
paratum nobis et perfugium putemus. Quo utinam velis 
passis pervehi liceat! Sin reflantibus ventis reiciemur, tamen 
eodem paulo tardius referamur necesse est. Quod autem omni- 
bus necesse est, idne miserum esse uni potest ? 
Tusc. Disp., I, xlix, 117-119. 

128. On SuiIcipE. 


Cato autem sic abiit e vita, ut causam moriendi nactum se 
esse gauderet. Vetat enim domiuans ille in nobis deus, iniussu 
hine nos suo demigrare; cum vero causam iustam deus ipse 
dederit, ut tune Socrati, nunc Catoni, saepe multis; ne ille, 
me dius fidius, vir sapiens laetus ex his tenebris in Jucem illam 
excesserit. Nec tamen illa vincla carceris ruperit ; leges enim 
vetant; sed tamquam a magistratu aut ab aliqua potestate 
legitima, sic a deo evocatus atque emissus exierit. Tota enim 
philosophorum vita, ut ait idem, commentatio mortis est. Nam 
quid aliud agimus, cum a voluptate, id est a corpore, cum a re 
familiari, quae est ministra et famula corporis, cum a republica, 
cum a negotio omni sevocamus animum? Quid, inquam, tum 
agimus, nisi animum ad se ipsum advocamus, secum esse cogi- 
mus maximeque a corpore abducimus? Secernere autem a 
corpore animum ecquid aliud est, quam mori discere. 

Tusc. Disp., 1, xxx, xxxi, 74, 76. 


PHILOSOPHY AND MORALS. 


129. We CANNOT OVERRATE THE VALUE OF PHILOSOPHY. 


Sed et huius culpae et ceterorum vitiorum peccatorumque 
nostrorum omnis a philosophia petenda correctio est. Cuius in 
sinum cum a primis temporibus aetatis nostra voluntas studium- 
que nos compulisset, his gravissimis caslbus in eundem portum, 
ex quo eramus egessi, magna iactati tempestate confugimus. 
O vitae philosophia dux, o virtutis indagatrix, expultrixque 
vitiorum! quid non modo nos, sed omnino vita hominum sine 
te esse potuisset! Tu urbis peperisti; tu dissipatos homines 
in societatem vitae convocasti; tu eos inter se primo domi- 
ciliis, deinde coniugiis, tum litterarum et vocum communione 
iunxisti; tu inventrix legum, tu magistra morum et disciplinae 
fuisti. Ad te confugimus, a te opem petimus; tibi nos, ut 
antea magna ex parte, sic nunc penitus totosque tradimus. 
Est autem unus dies, bene et ex praeceptis tuis actus, peccanti 

inmortalitati anteponendus. Cuius igitur potius opibus utamur, 
quam tuis, quae et vitae tranquillitatem largita nobis es, et 


terrorem mortis sustulisti ? 
Tusc. Disp., V, ii, 5. 


130. A SKETCH OF THE PROGRESS OF PHILOSOPHY. 


Nec vero Pythagoras nominuis solum inventor, sed rerum 
etiam ipsarum amplificator fuit. Qui cum post hunc Phliasium 
sermonem in Italiam venisset, exornavit eam Graeciam, quae 
magna dicta est, et privatim et publice praestantissimis et insti- 
tutis et artibus. Cuius de disciplina aliud tempus fuerit fortasse 
dicendi. Sed ab antiqua philosophia usque ad Socratem, qui 
Archelaum, Anaxagorae discipulum, audierat, numeri motusque 
tractabantur, et unde omnia orirentur, quove reciderent ; studio- 
seque ab his siderum magnitudines, intervalla, cursus anquire- 
bantur et cuncta caelestia. Socrates autem primus philosophiam 
devocavit e caelo, et in urbibus conlocavit, et in domos etiam 
introduxit, et coegit de vita et moribus rebusque bonis et malis 
quaerere. Cuius multiplex ratio disputandi rerumque varietas 
et ingenii magnitudo, Platonis memoria et litteris consecrata, 
plura genera effecit dissentientium philosophorum. FE quibus 
nos id potissimum consecuti sumus, quo Socratem usum arbitra- 
bamur, ut nostram ipsi sententiam tegeremus, errore alios 
levaremus et in omni disputatione, quid esset simillimum veri, 
quaereremus. Quem morem cum Carneades acutissime copio- 
sissimeque tenuisset, fecimus et alias saepe, et nuper in Tuscu- 
lano, ut ad eam consuetudinem disputaremus. 

Tusc. Disp., V, iv, 10, 11. 


131. Criticism or tHE EprcureAN Loaic. 


Hoc persaepe facitis, ut, cum aliquid non verisimile dicatis 
et effugere reprehensionem velitis, adferatis aliquid, quod omnino 
ne fieri quidem possit ; ut satius fuerit illud ipsum, de quo ambi- 
gebatur, concedere, quam tam inpudenter resistere. Velut 
Epicurus, cum videret, si atomi ferrentur in locum inferiorem 
suopte pondere, nihil fore in nostra potestate, quod esset earum 
motus certus et necessarius; invenit, quo modo necessitatem 

effugeret, quod videlicet Democritum fugerat. Ait atomum, 
cum pondere et gravitate directo deorsus feratur, declinare pau- 
lulum. Hoc dicere turpius est, quam illud, quod volt, non posse 
defendere. Idem facit contra Dialecticos; a quibus cum tradi- 
tum sit, in omnibus diiunctionibus, in quibus, aut etiam, aut 
non, poneretur, alterutrum verum esse: pertimuit, ne, si conces- 
sum esset huiusmodi aliquid, Aut vivet cras aut non vivet Epi- 
curus, alterutrum fieret necessarium; totum hoc, aut etiam, aut 
non, negavit esse necessarium. Quo quid dici potest obtusius ? 
Urgebat Arcesilas Zenonem, cum ipse falsa omnia diceret, quae 
sensibus viderentur; Zeno autem, nonnulla visa esse falsa, non 
omnia. ‘'Timuit Epicurus, ne, si unum visum esset falsum, nul- 
lum esset verum; omnis sensus veri nuntios dixit esse. Nihil 
horum, nimis callide. Graviorem enim plagam accipiebat, ut 
leviorem repelleret. Idem facit in natura deorum. Dum indi- 
viduorum corporum concretionem fugit, ne interitus et dissipatio 
consequatur, negat esse corpus deorum, sed tamquam corpus, 


nec sanguinem, sed tamquam sanguinem. 
Nat. Deor., I, xxv, 69-71. 


132. An ArtituDE OF INDEPENDENT CRITICISM IS MORE 
PHILOSOPHICAL THAN AN UNQUESTIONING ACCEP- 
TANCE OF ANY SYSTEM. 


Etsi enim omnis cognitio multis est obstructa difficultatibus, 
eaque est et in ipsis rebus obscuritas et in iudiciis nostris infir- 
mitas, ut non sine causa et antiquissimi et doctissimi invenire se 
posse, quod cuperent, diffisi sint. Tamen nec illi defecerunt, 
neque nos studium exquirendi defatigati relinquemus; neque 
nostrae disputationes quicquam aliud agunt, nisi ut, in utramque 
partem dicendo, eliciant et tamquam exprimant aliquid, quod 
aut verum sit, aut ad id quam proxime accedat. Neque inter 
nos et eos, qui se scire arbitrantur, quicquam interest, nisi quod 
illi non dubitant, quin ea vera sint, quae defendunt; nos proba- 
bilia multa habemus, quae sequi facile, adfirmare vix possumus. 
Hoc autem liberiores et solutiores sumus, quod integra nobis est 
iudicandi potestas; nec, ut omnia, quae praescripta et quasi im- 
perata sint, defendamus, necessitate ulla cogimur. Nam ceteri 
primum ante tenentur adstricti, quam, quid esset optimum, iudi- 

care potuerunt; deinde infirmissimo tempore aetatis aut obsecuti 
amico cuidam aut una alicuius, quem primum audierunt, oratione 
capti, de rebus incognitis iudicant, et, ad quamcumque sunt 
disciplinam quasi tempestate delati, ad eam, tamquam ad saxum, 
adhaerescunt. Nam, quod dicunt omnia se credere ei, quem 
iudicent fuisse sapientem, probarem, si id ipsum rudes et indocti 
iudicare potuissent; statuere enim, qui sit sapiens, vel maxime 
videtur esse sapientis; sed aut, ut potuerunt, omnibus rebus 
auditis, cognitis etiam reliquorum sententiis iudicaverunt, aut re 
seme] audita atque ad unius se auctoritatem contulerunt. Sed, 
nescio quo modo, plerique errare malunt, eamque sententiam, 
quam adamaverunt, pugnacissime defendere, quam sine perti- 


nacia, quid constantissime dicatur, exquirere. 
Acad. Prior, II, iii, 7-9. 


133. A DentaL or ABSOLUTE CERTAINTY IS NOT INCOM- 
PATIBLE WITH AN EARNEST SEARCH AFTER TRUTH. 


Occurritur autem nobis, et quidem a doctis et eruditis quae- 
rentibus, satisne constanter facere videamur, qui, cum percipi 
nihil posse dicamus, tamen et aliis de rebus disserere soleamus, et 
hoc ipso tempore praecepta officii persequamur. Quibus vellem 
satis cognita esset nostra sententia! Non enim sumus ii, quorum 
vagetur animus errore, nec habeat umquam, quid sequatur. 
Quae enim esset ista mens, vel quae vita potius, non modo dis- 
putandi, sed vivendi ratione sublata? Nos autem, ut ceteri alia 
certa, alia incerta esse dicunt, sic ab his dissentientes alia pro- 
babilia, contra alia [esse] dicimus. Quid est igitur, quod me 
impediat, ea, quae probabilia mihi videantur, sequi; quae contra, 
improbare, atque adfirmandi adrogantiam vitantem, fugere teme- 
ritatem, quae a sapientia dissidet plurimum? Contra autem 
omnia disputatur a nostris, quod hoc ipsum probabile elucere 
non possit, nisi ex utraque parte causarum esset facta contentio. 
Sed haec explanata sunt in Academicis nostris satis, ut arbi- 
tror, diligenter. Tibi autem, mi Cicero, quamquam in antiquis- 
sima nobilissimaque philosophia, Cratippo auctore, versaris, iis 
simillimo, qui ista praeclara pepererunt, tamen haec nostra, fini- 


tima vestris, ignota esse nolui. 
De Off, I, ii, 7, 8. 

134. THe Love or KnowLepGe NATURAL TO Man. 


Tantus est igitur innatus in nobis cognitionis amor et scieutiae, 
ut nemo dubitare possit, quin ad eas res hominum natura nullo 
emolumento invitata rapiatur. Videmusne, ut pueri ne verberi- 
bus quidem a contemplandis rebus perquireudisque deterreantur ? 
ut pulsi recurrant, ut aliquid scire se gaudeant? ut id aliis nar- 
rare gestiant? ut pompa, ludis atque eiusmodi spectaculis tenean- 
tur, ob eamque rem vel famem et sitim perferant? Quid vero? 
Qui ingenuis studiis atque artibus delectantur, nonne videmus 
eos nec valetudinis, nec rei familiaris habere rationem, omuiaque 
perpeti, ipsa cognitione et scientia captos, et cum maximis curis 
et laboribus compensare eam, quam ex discendo capiant, volup- 
tatem? Mihi quidem Homerus huius modi quiddam vidisse 
videtur in iis, quae de Sirenum cantibus finxit. Neque enim 
vocum suavitate videntur, aut novitate quadam et varietate can- 
tandi revocare eos solitae, qui praetervehebantur, sed quia multa 
se scire profitebantur ; ut homines ad earum saxa discendi cupi- 
ditate adhaerescerent. Ita enim invitant Ulixem (nam verti, ut 
quaedam Howmeri, sic istum ipsum locum) : 


O decus Argolicum, quin puppim flectis, Ulixes, 
Auribus ut nostros possis agnoscere cantus ! 

Nam nemo haec umquam est transvectus caerula cursu, 
Quin prius astiterit, vocum dulcedine captus, 

Post, variis avido satiatus pectore Musis, 

Doctior ad patrias lapsus pervenerit oras. 

Nos grave certamen belli clademque tenemus, 

Graecia quam Troiae divino numine vexit, 

Omuiaque e latis rerum vestigia terris. 


Vidit Homerus, probari fabulam non posse, si cantiunculis 
tantus vir inretitus teneretur. Scientiam pollicentur; quam non 
erat mirum sapientiae cupido patria esse cariorem. Atque omnia 
quidem scire, cuiuscumque modi sint, cupere curiosorum; duci 
vero maiorum rerum contemplatione ad cupiditatem scientiae, 


summornum virorum est putandum. 
De Fin., V, xviii, 48, 49. 

135. PHILOSOPHY MORE OFTEN THEORY THAN PRACTICE. 


Efficit hoc philosophia; medetur animis, inanis sollicitudines 
detrahit, cupiditatibus liberat, pellit timores. Sed haec eius vis 
non idem potest apud omnis; tamen valet multum, cum est 
idoneam conplexa naturam. Fortis enim non modo fortuna 
adiuvat, ut est in vetere proverbio, sed multo magis ratio, quae 
quibusdam quasi praeceptis confirmat vim fortitudinis. Te 
natura excelsum quendam videlicet, et altum, et humana de- 
spicientem genuit. Itaque facile in animo forti contra mortem 
habita insedit oratio. Sed haec eadem num censes apud eos 
ipsos valere, nisi admodum paucos, a quibus inventa, disputata, 
conscripta sunt? Quotus enim quisque philosophorum inveni- 
tur, qui sit ita moratus, ita animo ac vita coustitutus, ut ratio 
postulat? qui disciplinam suam non ostentationem scientiae, sed 
legem vitae putet? qui obtemperet ipse sibi et decretis suis pa- 
reat? Videre licet alios tanta levitate et iactatione, lis ut fuerit 
non didicisse melius; alios pecuniae cupidos, gloriae nonnullos, 
multos libidinum servos ; ut cum eorum vita mirabiliter pugnet 
oratio; quod quidem mihi videtur esse turpissimum. Ut enim, 
si grammaticum se professus quispiam barbare loquatur, aut si 
absurde canat is, qui se haberi velit musicum, hoc turpior sit, 
quod in eo ipso peccet, cuius profitetur scientiam ; sic philoso- 
phus in ratione vitae peccans, hoc turpior est, quod in officio, 
cuius magister esse vult, labitur, artemque vitae professus, de- 
linquit in vita. Nonne verendum igitur, si est ita, ut dicis, ne 
philosophiam falsa gloria exornes? Quod est enim maius argu- 
mentum, nihil eam prodesse quam quosdam perfectos philoso- 
phos turpiter vivere? 

Tuse. Disp., Il, iv, v, 11, 12. 


136. HAPPINESS BY MEANS OF VIRTUE IS THE NATURAL 
Enp or MAN. 


Unde igitur rectius ordiri possumus, quam a communi parente 
natura? quae, quicquid genuit, non modo animal, sed etiam quod 
ita ortum esset e terra, ut stirpibus suis niteretur, in suo quidque 
genere perfectum esse voluit. Itaque et arbores et vites et ea. 

quae sunt humiliora, neque se tollere a terra altius possunt; alia 
semper virent, alia, hieme nudata, verno tempore tepefacta fron- 
descunt ; neque est ullum, quod non ita vigeat interiore quodam 
motu, et suis in quoque seminibus inclusis, ut aut flores aut 
fruges fundat aut bacas, omniaque in omnibus, quantum in ipsis 
sit, nulla vi inpediente, perfecta sint. Facilius vero etiam in 
bestiis, quod iis sensus a natura est datus, vis ipsius naturae per- 
spici potest. Namque alias bestias nantis aquarum incolas esse 
voluit; alias volucres caelo frui libero; serpentis quasdam, quas- 
dam esse gradientis; earum ipsarum partim solivagas, partim 
congregatas ; inmanis alias, quasdam autem cicures; nonnullas 
abditas terraque tectas. Atque earum quaeque suum tenens 
munus, cum in disparis animantis vitam transire non _possit, 
manet in lege naturae. Et ut bestiis aliud alii praecipui a 
natura datum est, quod suum quaeque retinet, nec discedit ab 
eo, sic homini multo quiddam praestantius. Etsi praestantia 
debent ea dici, quae habent aliquam comparationem ; humanus 
autem animus, decerptus ex mente divina, cum alio nullo, nisi 
cum ipso deo, si hoc fas est dictu, comparari potest. Hic igitur, 
si est excultus, et si eius acies ita curata est, ut ne caecaretur 
erroribus; fit perfecta mens, id est absoluta ratio; quod est 
idem virtus. Et, si omne beatum est, cui nihil deest et quod in 
suo genere expletum atque cumulatum est, idque virtutis est 
proprium ; certe omnes virtutis conpotes beati sunt. 
Tusc. Disp., V, xiii, 37-39. 


137. An ANALYSIS OF THE EMOTIONS FOUNDED ON THE 
PsycHOLOGY OF THE STOICs. 


Est igitur Zenonis haec definitio, ut perturbatio sit, quod waGos 
ille dicit, aversa a recta ratione, contra naturam, animi commotio. 
Quidam brevius, perturbationem esse adpetitum vehementiorem ; 
sed vehementiorem eum volunt esse, qui longius discesserit a 
naturae constantia. Partis autem perturbationum volunt ex 
duobus opinatis bonis nasci, et ex duobus opinatis malis ; ita esse 
quattuor: ex bonis libidinem et laetitiam, ut sit laetitia praesen- 
tium bonorum, libido futurorum; ex malis metum et aegritudi- 
nem nasci censent, metum futuris, aegritudinem praesentibus. 
Quae enim venientia metuuntur, eadem adficiunt aegritudine 

instantia. Laetitia autem et libido in bonorum opinione versan- 
tur, cum libido ad id, quod videtur bonum, inlecta et inflammata 
rapiatur, laetitia, ut adepta iam aliquid concupitum, ecferatur et 
gestiat. Natura enim omnes ea, quae bona videntur, sequuutur, 
fugiuntque contraria. Quamobrem simul obiecta species cuius- 
piam est, quod bonum videatur, ad id adipiscendum impellit ipsa 
natura. Id cum constanter prudenterque fit, elusmodi adpeti- 
tionem Stoici BovAnow appellant, nos appellemus voluntatem- 
Eam illi putant in solo esse sapieute, quam sic definiunt: Volun- 
tas est, quae quid cum ratione desiderat. Quae autem, a ratione 
adversa, incitata est vehementius, ea libido est vel cupiditas 
effrenata; quae in omnibus stultis invenitur. Itemque, cum ita 
movemur, ut in bono simus aliquo, dupliciter id contingit. Nam 
cum ratione animus movetur placide atque constanter, tum illud 
gaudium dicitur ; cum autem inaniter et effuse animus exsultat, 
tum illa laetitia gestiens vel nimia dici potest, quam ita defini- 
unt, sine ratione animi elationem. Quoniamque, ut bona natura 
adpetimus, sic a malis vatura declinamus; quae declinatio, si 
cum ratione fiet, cautio appelletur, eaque intellegatur in solo esse 
sapiente ; quae autem sine ratione et cum exanimatione humili 
atque fracta, nominetur metus; est igitur metus, a ratione adversa, 
cautio. Praesentis autem mali sapientis affectio nulla est. Stul- 
torum aegritudo est eaque adficiuntur in malis opinatis, animos- 
que demittunt et contrahunt, rationi non obtemperantes. Itaque 
haec prima definitio est, ut aegritudo sit animi, adversante ratione, 
contractio, Sic quattuor perturbationes sunt, tres constantiae, 
quoniam aegritudini nulla constantia opponitur. 
Tusc. Disp., IV, vi. 


138. Tae IpEAL or FRIENDSHIP. 


Quanta autem vis amicitiae sit, ex hoc intellegi maxime potest, 
quod ex infinita societate generis humani, quam conciliavit ipsa 
natura, ita contracta res est et adducta in angustum, ut omnis 
caritas aut inter duos aut inter yaucos iungeretur. Est enim 
amicitla nihil aliud, nisi omnium divinaram humanarumque 
rerum cum benevolentia et caritate summa consensio ; qua qui- 
dem haud scio an, excepta sapientia, nihil melius homini sit a 
dis inmortalibus datum. . . . Bonos igitur inter viros amicitia 

tantas opportunitates habet, quantas vix queo dicere. Principio, 
qui potest esse vita vitalis, ut ait Ennius, quae non in amici 
mutua benevolentia conquiescit? Quid dulcius, quam habere, 
quicum omnia audeas sic loqui, ut tecum? Qui esset tantus 
fructus in prosperis rebus, nisi haberes, qui illis aeque, ac tu ipse, 
gauderet? Adversas vero ferre difficile esset sine eo, qui illas 
gravius etiam, quam tu, ferret. Denique ceterae res, quae expe- 
tuntur, Opportunae sunt singulae rebus fere singulis: divitiae, ut 
utare ; opes, ut colare; honores, ut laudere; voluptates, ut gau- 
deas ; valetudo, ut dolore careas et muneribus fungare corporis. 
Amicitia res plurimas continet ; quoque te verteris, praesto est ; 
nullo loco excluditur ; numquam intempestiva, numquam molesta 
est. Itaque non aqua, non igni, ut aiunt, pluribus locis utimur, 
quam amicitia. Neque ego nunc de volgari aut de mediocri, 
quae tamen ipsa et delectat et prodest, sed de vera et perfecta 
loquor, qualis eorum, qui pauci nominantur, fuit. Nam et 
secundas res splendidiores facit amicitia, et adversas partiens 


communicansque leviores. 
De Am., v, vi, 20-22. 


139. FrRrenpsHip INDISPENSABLE TO MANKIND. 


Una est enim amicitia in rebus humanis, de cuius utilitate 
omnes uno ore consentiunt ; quamquam a multis ipsa virtus con- 
temnitur et venditatio quaedam atque ostentatio esse dicitur. 
Multi divitias despiciunt, quos parvo contentos tenuis victus 
cultusque delectat; honores vero, quorum cupiditate quidam 
inflammantur, quam multi ita contemnunt, ut nihil inanius, nihil 
sese levius existiment ; itemque cetera, quae quibusdam admi- 
rabilia videntur, permulti sunt, qui pro nihilo putent. De ami- 
citia omnes ad unum idem sentiunt, et ii, qui ad rempublicam se 
contulerunt, et ii, qui rerum cognitione doctrinaque delectantur, 
et ii, qui suum negotium gerunt otiosi, postremo ii, qui se totos 
tradiderunt voluptatibus, sine amicitia vitam esse nullam, si modo 
velint aliqua ex parte liberaliter vivere. Serpit enim nescio 
quo modo per omnium vitas amicitia, nec ullam aetatis degendae 
rationem patitur esse expertem sui. Quin etiam si quis ea 
asperitate est et inmanitate naturae, congressus ut hominum 
fugiat atque oderit, qualem fuisse Athenis Timonem nescio 

quem accepimus; tamen is pati non possit, ut non anquirat 
aliquem, apud quem evomat virus acerbitatis suae. Atque hoc 
maxime iudicaretur, si quid tale posset contingere, ut aliquis nos 
deus ex hac hominum frequentia tolleret et in solitudine uspiam 
conlocaret, atque ibi subpeditans omnium rerum, quas natura 
desiderat, abundantiam et copiam, hominis omnino aspiciendi po- 
testatem eriperet. Quis tam esset ferreus, qui eam vitam ferre 
posset, cuique non auferret fructum voluptatum omnium solitudo? 
Verum ergo illud est, quod a Tarentino Archyta, ut opinor, dici 
solitum nostros senes commemorare audivi, ab aliis senibus au- 
ditum: Si quis in caelum ascendisset naturamque mundi et 
pulchritudinem siderum perspexisset, insuavem illam admira- 
tionem ei fore, quae iucundissima fuisset, si aliquem, cui narraret, 
habuisset. Sic natura solitarium nihil amat, semperque ad ali- 
quod tamquam adminiculum adnititur; quod in amicissimo quo- 


que dulcissimum est. 
De Am., xxiii, 86-88. 


POLITICAL PHILOSOPHY. 
140. A CLASSIFICATION OF GOVERNMENTS. 


Hi coetus igitur hac, de qua exposui, causa instituti sedem 
primum certo loco domiciliorum causa constituerunt; quam 
cum locis manuque saepsissent, eiusmodi coniunctionem tectorum 
oppidum vel urbem appellaverunt, delubris distinctam spatiisque 
communibus. Omnis ergo populus, qui est talis coetus multitu- 
dinis, qualem exposui; omnis civitas, quae est constitutio populi ; 
omnis res publica, quae, ut dixi, populi res est, consilio quodam 
regenda est, ut diuturna sit. Id autem consilium primum semper 
ad eam causam referendum est, quae causa genuit civitatem. 
Deinde aut uni tribuendum est aut delectis quibusdam, aut sus- 
cipiendum est multitudini atque omnibus. Quare cum penes 
unum est omnium summa rerum, regem illum unum vocamus et 
regnum eius rei publicae statum. Cum autem est penes delec- 
tos, tum illa civitas optimatium arbitrio regi dicitur. Illa autem 
est civitas popularis (sic enim appellant), in qua in populo sunt 
omnia. Atque horum trium generum quodvis, si teneat illud 
vinclum, quod primum homines inter se rei publicae societate 

devinxit, non perfectum illud quidem neque mea sententia opti- 
mum, sed tolerabile tamen ; et aliud ut alio possit esse praestan- 
tius. Nam vel rex aequus ac sapiens, vel delecti ac principes 
cives, vel ipse populus, quamquam id est minime probandum, 
tamen nullis interiectis iniquitatibus, aut cupiditatibus, posse 


videtur aliquo esse non incerto statu. 
De Rep., I, xxvi, 41, 42. 


141. Tue Doties or RuLers. 


Omnino, qui reipublicae praefuturi sunt, duo Platonis prae- 
cepta teneant: unum, ut utilitatem civium sic tueantur, ut, 
quaecumque agunt, ad eam referant, obliti commodorum suorum ; 
alterum, ut totum corpus reipublicae curent, ne, dum partem ali- 
quam tuentur, reliquas deserant. Ut enim tutela, sic procuratio 
reipublicae ad utilitatem eorum, qui commissi sunt, non ad 
eorum, quibus commissa, gerenda est. Qui autem parti civium 
consulunt, partem neglegunt, rem perniciosissimam in civita- 
tem inducunt, seditionem atque discordiam ; ex quo evenit, ut 
alii populares, alii studiosi optimi cuiusque videantur, pauci uni- 
versorum. Hinc apud Atheniensis magnae discordiae, in nostra 
republica non solum seditiones, sed etiam pestifera bella civilia; 
quae gravis et fortis civis et in republica dignus principatu fu- 
giet atque oderit, tradetque se totum reipublicae, neque opes aut 
potentiam consectabitur, totamque eam sic tuebitur ut omnibus 


consulat. 
De Off., I, xxv, 85, 86. 


142. THERE ARE TwO POLITICAL PARTIES, THE SUPPORT- 
ERS OF ARISTOCRATIC AND OF POPULAR GOVERN- 
MENT. 


Duo genera semper in hac civitate fuerunt eorum, qui versari 
in republica, atque in ea se excellentius gerere studuerunt ; qui- 
bus ex generibus alteri se popularis, alteri optimates et haberi 
et esse voluerunt. Qui ea, quae faciebant, quaeque dicebant, 
multitudini iucunda esse volebant, populares; qui autem ita se 
gerebant, ut sua consilia optimo cuique probarent, optimates 
habebantur. Quis ergo iste optimus quisque? Numero si 

quaeris, innumerabiles ; neque enim aliter stare possemus. Sunt 
principes consilii publici ; sunt, qui eorum sectam sequuntur ; 
sunt maximorum ordinum homines, quibus patet curia; sunt 
municipales rusticique Romani; sunt negotia gerentes; sunt 
etiam libertini optimates. Numerus, ut dixi, huius generis, late 
et varie diffusus est; sed genus universum, ut tollatur error, 
brevi circumscribi et definiri potest. Omnes optimates sunt, 
qui neque nocentes sunt, nec natura improbi, nec furiosi nec 
malis domesticis impediti. Est igitur, ut ei sint, quam tu na- 
tionem appellasti, qui integri sunt, et sani, et bene de rebus 
domesticis constituti. Horum qui voluntati, commodis, opinioni 
in gubernanda republica serviunt, defensores optimatium, ipsique 
optimates gravissimi et clarisgimi cives numerantur et principes 
civitatis. Quid est igitur propositum his reipublicae gubernato- 
ribus, quod intueri, et quo cursum suum derigere debeant? Id 
quod est praestantissimum, maximeque optabile omnibus sanis, 
et bonis, et beatis, cum dignitate otium. Hoc qui volunt, omnes 
optimates ; qui efficiunt, summi viri et conservatores civitatis 
putantur. Neque enim rerum gerendarum dignitate homines 
efferri ita convenit, ut otio non prospiciant; neque ullum am- 


plexari otium, quod abhorreat a dignitate. 
Sest., xlv. 


143. A Pusiic Lire CALLS OUT THE NOBLEST QUALITIES 
oF Men. 


‘Sed iis, qui habent a natura adiumenta rerum gerendarum, 
abiecta omni cunctatione, adipiscendi magistratus et gerenda res- 
publica est ; nec enim aliter aut regi civitas aut declarari animi 
magnitudo potest. Capessentibus autem rempublicam nihil 
minus quam philosophis, haud scio au magis etiam, et magnifi- 
centia et dexpicientia adhibenda est rerum humanarum, quam 
saepe dico, et tranquillitas animi atque securitas; si quidem 
nec anxii futuri sunt, et cum gravitate constantiaque victuri. 
Quae faciliora sunt philosophis, quo minus multa patent in 
eorum vita, quae fortuna feriat, et quo minus multis rebus egent ; 
et qui, si quid adversi eveniat, tam graviter cadere non possunt. 
Quocira non sine causa maiores motus animorum concitantur, 
maiorque cura efficiendi rempublicam gerentibus, quam quietis ; 

quo magis iis et magnitudo est animi adhibenda et vacuitas ab 
angoribus. Ad rem gerendam autem qui accedit, caveat, ne id 
modo consideret, quam illa res honesta sit, sed etiam, ut habeat 
efficiendi facultatem; in quo ipso considerandum est, ne aut 
temere desperet propter ignaviam, aut nimis confidat propter 
cupiditatem. In omnibus autem negotiis prius quam EN) 


adhibenda est praeparatio diligens. 
De Off, I, xxi, 72, 78. 


144. INFLUENCE oF A Maritrime POSITION IN DETERMINING 
THE CHARACTER OF STATES. 


Est autem maritimis urbibus etiam quaedam corruptela ac 
demutatio morum, Admiscentur enim novis sermonibus ac disci- 
plinis, et inportantur non merces solum adventiciae, sed etiam 
mores, ut nihil possit in patriis institutis manere integrum. Jam 
qui incolunt eas urbis, non haerent in suis sedibus, sed volucri 
semper spe et cogitatione rapiuntur a domo longius; atque etiam 
cum manent corpore, animo tamen exsulant et vagantur. Nec 
vere ulla res magis labefactatam diu et Carthaginem et Corin- 
thum pervertit aliquando, quam hic error ac dissipatio civium, 
quod mercandi cupiditate et navigandi et agrorum et armorum 
cultum reliquerant. Multa etiam ad luxuriam invitamenta per- 
niciosa civitatibus subpeditantur mari, quae vel capiuntur vel 
inportantur ; atque habet etiam amoenitas ipsa vel sumptuosas 
vel desidiosas inlecebras multas cupiditatum. Et quod de Corin- 
tho dixi, id haud scio an liceat de cuncta Graecia verissime 
dicere. Nam et ipsa Peloponnesus fere tota in mari est; nec 
praeter Phliuntios ulli sunt, quorum agri non contingant mare ; 
et extra Peloponnesum Aenianes et Doris et Dolopes soli ab- 
sunt a mari. Quid dicam insulas Graeciae? quae fluctibus 
cinctae natant paene ipsae simul cum civitatium institutis et 
moribus. Atque haec quidem, ut supra dixi, veteris sunt Grae- 
ciae. Coloniarum vero quae est deducta a Graiis in Asiam, 
Thracam, Italiam, Siciliam, Africam, praeter unam Magnesiam, 
quam unda non adluat? Ita barbarorum agris quasi attexta 
quaedam videtur ora esse Graeciae. Nam e barbaris quidem 
ipsis nulli erant antea maritumi, praeter Etruscos et Poenos ; 
alteri mercandi causa, latrocinandi alteri. Quae causa per- 

spicua est malorum commutationumque Graeciae, propter ea 
vitia maritimarum urbium quae ante paulo perbreviter attigi. 
Sed tamen in his vitiis inest illa magna commoditas ; et, quod. 
ubique gentium est, ut ad eam urbem, quam incolas, possit 
advare; et rursus, ut id, quod agri efferant sui, quascumque 


velint in terras portare possint ac mittere. 
: Lf De Rep., Il, iv. 


PHYSICAL SCIENCE. 


145. In THE SpuERE OF PHYSICAL SPECULATION CERTAINTY 
Is UNATTAINABLE. 


‘Latent ista omnia,’ Luculle, 
‘Crassis occultata et circumfusa tenebris,’ 


ut nulla acies humani ingenii tanta sit, quae penetrare in caelum, 
terram intrare possit. Corpora nostra non novimus; qui sint 
situs partium, quam vim quaeque pars habeat, ignoramus. Ita- 
que medici ipsi, quorum intererat ea nosse, aperuerunt, ut vide- 
rentur. Nec eo tamen aiunt empirici notiora esse illa; quia 
possit fieri, ut patefacta et detecta mutentur. Sed ecquid nos 
eodem modo rerum naturas persecare, aperire, dividere possu- 
mus, ut videamus, terra penitusne defixa sit, et quasi radicibus 
suis haereat ; an media pendeat? MHabitari ait Xenophanes in 
luna, eamque esse terram multarum urbium et montium. Por- 
tenta videntur; sed tamen neque ille, qui dixit, iurare posset, ita 
se rem habere, neque ego non ita. Vos etiam dicitis esse e regione 
nobis, in contraria parte terrae, qui adversis vestigiis stent contra 
nostra vestigia, quos dvrirodas vocatis; cur mihi magis suscen- 
setis, qui ista non aspernor, quam eis, qui, cum audiunt, desipere 
vos arbitrantur ? Hicetas Syracosius, ut ait Theophrastus, cae- 
lum, solem, lunam, ste.las, supera denique omnia stare censet, 
neque praeter terram rem ullam in mundo moveri; quae cum 
circum axem se summa celeritate convertat et torqueat, eadem 
effici omnia, quae, si stante terra caelum moveretur. Atque hoc 
etiam Platonem in Timaeo dicere quidam arbitrantur, sed paulo 
obscurius. Quid tu, Epicure? lLoquere. Putas solem esse 
tantulum? ‘Egone? ne bis quidem tantum!’ Et vos ab illo 
inridemini, et ipsi illum vicissim eluditis. Liber igitur a tali 

inrisione Socrates, liber Aristo Chius, qui nihil istorum sciri 
putat posse. ... Nec tamen istas quaestiones pbysicorum 
exterminandas puto. Est enim animorum ingeniorumque na- 
turale quoddam quasi pabulum consideratio contemplatioque 
naturae. Erigimur; elatiores fieri videmur, humana despicimus ; 
cogitantesque supera atque caelestia, haec nostra, ut exigua et 
minima, contemnimus. Indagatio ipsa rerum cum maximarum, 
tum etiam occultissimarum, habet oblectationem. Si vero ali- 
quid occurrit, quod verisimile videatur, humanissima conpletur 
animus voluptate. Quaeret igitur haec et vester sapiens et hic 
noster ; sed vester, ut adsentiatur, credat, adfirmet ; noster, ut 
vereatur temere opinari, praeclareque agi secum putet, si in 
elusmodi rebus, verisimile quod sit, invenerit. 
Acad. Prior, I, xxxix, xli. 


146. THe SPHERE IS THE MOST PERFECT FIGURE: THE 
ReGuLtar Motions anp UncuancGing ORDER OF 
THE SEVERAL PARTS Of THE UNIVERSE ARE DUE 
TO THE Fact OF ITS SPHERICAL SHAPE. 


Conum tibi ais et cylindrum et pyramidem pulchriorem, quam 
sphaeram videri. Novum etiam oculorum iudicium habetis. 
Sed sint ista pulchriora dumtaxat aspectu; quod mihi tamen 
ipsum non videtur. Quid enim pulchrius ea figura, quae sola 
omnis alias figuras conplexa continet, quaeque nihil asperitatis 
habere, nihil offensionis potest, nihil incisum angulis, nihil an- 
fractibus, nihil eminens, nihil Jacunosum? cumque duae formae 
praestantes sint, ex solidis globus (sic enim odatpay interpretari 
placet) ; ex planis autem circulus aut orbis, qui c’kXos Graece 
dicitur ; his duabus formis contingit solis, ut omnes earum partes 
sint inter se simillumae, a medioque tantum absit extremum 
[quantum idem a summo]; quo nihil fieri potest aptius. Sed 
si haec non videtis, quia numquam eruditum illum pulverem 
attigistis, an hoc quidem physici intellegere potuistis, hanc 
aequabilitatem motus constantiamque ordinum in alia figura non 
potuisse sefvari? Itaque nihil potest esse indoctius, quam quod 
a vobis adfirmari solet. Nec enim hunc ipsum mundum pro 
certo rutundum esse dicitis; nam posse fieri, ut alia sit figura ; 
innumerabilisque mundos alios aliarum esse formarum. Quae, 

si, bis bina quot essent, didicisset Epicurus, certe non diceret. 
Sed dum, palato quid sit optimum, iudicat, caeli palatum (ut ait 
Ennius) uon suspexit. Nam, cum duo sint genera siderum, 
quorum alterum, spatiis inmutabilibus ab ortu ad occasum com- 
means, nullum umquam cursus sui vestigium inflectat, alterum 
autem continuas conversiones duas isdem spatiis cursibusque 
conficiat; ex utraque re et mundi volubilitas, quae nisi in 
globosa forma esse non posset, et stellarum rutundi ambitus 
cognoscuntur. 
Nat. Deor., II, xviii, 47-49. 


147. Onty a SMALL Portion oF THE EArRTH’s SURFACE 
Is HABITABLE. 


Vides habitari in terra raris et angustis in locis, et in ipsis 
quasi maculis, ubi habitatur, vastas solitudines interiectas ; eos- 
que, qui incolunt terram, non modo interruptos ita esse ut nihil 
inter ipsos ab aliis ad alios manare possit, sed partim obliquos, 
partim transversos, partim etiam adversos stare vobis ; a quibus 
exspectare gloriam certe nullam potestis. Cernis autem eandem 
terram quasi quibusdam redimitam et circumdatam cingulis; e 
quibus duos maxime inter se diversos, et caeli verticibus ipsis ex 
utraque parte subnixos, obriguisse pruina vides; medium autem 
illum et maximum solis ardore torreri; duo sunt habitabiles, 
quorum australis ille, in quo qui insistunt, adversa vobis urguent 
vestigia, nihil ad vestrum genus ; hic autem alter subiectus aqui- 
loni, quem incolitis, cerne quam tenui vos parte contingat ; omnis 
enim terra, quae colitur a vobis, angusta verticibus, lateribus latior, 
parva quaedam insula est, cireumfusa illo mari, quod Atlanticum, 
quod magnum, quem Oceanum appellatis in terris; qui tamen 
tanto nomine quam sit parvus, vides. Ex his ipsis cultis notisque 
terris num aut tuum aut cuiusquam nostrum nomen yel Cauca- 
sum hunc, quem cernis, transcendere potuit vel illum Gangen 
tranatare? Quis in reliquis orientis aut obeuntis solis ultimis 
aut aquilonis austrive partibus tuum nomen audiet? Quibus 
amputatis, cernis profecto, quantis in angustiis vestra gloria se 
dilatari velit. Ipsi autem, qui de vobis loquuntur, quam 
loquentur diu? 

Somn. Scip., vi. 

THEORY OF ORATORY. 


148. Tere 1s AN IDEAL OraTor, AND AN IpEAL ELo- 
QUENCE, WHICH ARE FAR MORE PERFECT THAN 
ANYTHING THAT HAS EVER BEEN REALIZED. 


Atque ego in summo oratore fingendo talem informabo, qualis 
fortasse nemo fuit. Non enim quaero, quis fuerit, sed quid sit 
illud, quo nihil possit esse praestantius, quod in perpetuitate 
dicendi non saepe atque haud scio an numquam, in aliqua autem 
parte eluceat aliquando, idem apud alios densius, apud alios 
fortasse rarius. Sed ego sic statuo, nihil esse in ullo genere tam 
pulchrum, quo non pulchrius id sit, unde illud ut ex ore aliquo 
quasi imago exprimatur, quod neque oculis neque auribus neque 
ullo sensu percipi potest, cogitatione tantum et mente complecti- 
mur. Itaque et Phidiae simulacris, quibus nihil in illo genere 
perfectius videmus, et eis picturis, quas nominavi, cogitare tamen 
possumus pulcriora. Nec vero ille artifex, cum faceret Iovis 
formam aut Minervae, contemplabatur aliquem, e quo similitu- 
dinem duceret, sed ipsius in mente insidebat species pulchritudi- 
nis eximia quaedam, quam intuens in eaque defixus ad illius 
similitudinem artem et manum dirigebat. Ut igitur in formis 
et figuris est aliquid perfectum et excellens, cuius ad cogitatam 
speciem imitando referuntur ea, quae sub oculos ipsa cadunt, sic 
perfectae eloquentiae speciem animo videmus, effigiem auribus 
quaerimus. Has rerum formas appellat idéas ille non intelle- 
gendi solum, sed etiam dicendi gravissimus auctor et magister, 
Plato, easque gigni negat et ait semper esse ac ratione et intel- 
legentia contineri; cetera nasci, occidere, fluere, labi, nec diutius 
esse uno et eodem statu. Quicquid est igitur, de quo ratione et 
via disputetur, id est ad ultimam sui generis formam speciemque 


redigendum. 
Or., ii, T-iii, 10. 

149. QuaLiFicaTIONS OF THE Perrect Orator. — THE 
PoWwER OF AROUSING THE EMOTIONS. 


Duo sunt, quae bene tractata ab oratore admirabilem eloquen- 
tiam faciunt ; quorum alterum est, quod Graeci 76:xév vocant, ad 
naturas et ad mores et ad omnem vitae consuetudinem adcom- 
modatum; alterum, quod eidem za@yrixdv nominant, quo pertur- 
bantur animi et concitantur, in quo uno regnat oratio. Illud 
superius, come, iucundum, ad benevolentiam conciliandam para- 
tum ; hoc, vehemens, incensum, incitatum, quo causae eripiun- 
tur, quod cum rapide fertur, sustineri nullo pacto potest. Quo 
genere nos mediocres aut multo etiam minus ; sed magno semper 
usi impetu, saepe adversarios de statu omni deiecimus. Nobis 
pro familiari reo summus orator non respondit Hortensius. A 
nobis homo audacissimus Catilina in senatu accusatus obmutuit. 
Nobis privata in causa magna et gravi cum coepisset Curio 
pater respondere, subito adsedit, cum sibi venenis ereptam me- 
moriam diceret. Quid ego de miserationibus loquar? quibus eo 
sum usus pluribus, quod, etiam si plures dicebamus, perorationem 
mihi tamen omnes relinquebant ; in quo ut viderer excellere, 
non ingenio, sed dolore adsequebar. Quae qualiacumque in me 
sunt (me enim ipsum paenitet, quanta sint); sed apparent in 
orationibus, etsi carent libri spiritu illo, propter quem maiora 
eadem illa cum aguntur, quam cum leguntur, videri solent. Nec 
vero miseratione solum mens iudicum permovenda est ; qua nos 
ita dolenter uti solemus, ut puerum infantem in manibus pero- 
rantes tenuerimus, ut alia in causa. excitato reo nobili, sublato 
etiam filio parvo, plangore et lamentatione complerimus forum ; 
sed est faciendum etiam, ut irascatur iudex, mitigetur, invideat, 
faveat, contemnat, admiretur, oderit, diligat, cupiat, satietate adfi- 
ciatur, speret, metuat, laetetur, doleat; qua in varietate durio- 
rum accusatio suppeditabit exempla, mitiorum defensiones meae. 
Nullo enim modo animus audientis aut incitari aut leniri potest, 
qui modus a me non temptatus sit: dicerem perfectum, si ita iudi- 
carem; nec in veritate crimen adrogantiae extimescerem ; sed, 
ut supra dixi, nulla me ingenii, sed magna vis animi inflammat, 
ut me ipse non teneam ; nec umquam is, qui audiret, incendere- 
tur, nisi ardens ad eum perveniret oratio. 

Or., xxxvii, xxxviii, 128-132. 

150. CriTICIsM O¥ THE ORATORY OF JULIUS CAESAR. 


De Caesare ita iudico, illum omnium fere oratorum Latine 
loqui elegautissime ; nec id solum domestica consuetudine, ut 
dudum de Laeliorum et Muciorum familiis audiebamus, sed, 
quamquam id quoque credo fuisse, tamen, ut esset perfecta illa 
bene loquendi laus, multis litteris et eis quidem reconditis et ex- 
quisitis summoque studio et diligentia est consecutus. . . . Solum 
quidem, et quasi fuudamentum oratoris vides, locutionem emen- 
datam et Latinam. . . . Caesar autem rationem adhibens consue- 
tudinem vitiosam et corruptam pura et incorrupta consuetudine 
emendat. Itaque cum ad hanc elegantiam verborum Latinorum, 
quae, etiamsi orator non sis, et sis ingenuus civis Romanus, 
tamen necessaria est, adiungit illa oratoria ornamenta dicendi ; 
tum videtur tamquam tabulas bene pictas conlocare in bono 
lumine. Hane cum habeat praecipuam laudem in communibus, 
non video cui debeat cedere. Splendidam quandam, minimeque 
veteratoriam rationem dicendi tenet, voce, motu, forma etiam 
magnifica et generosa quodammodo. ‘Tum Brutus: Orationes 
quidem eius mihi vehementer probantur, compluris autem legi. 
Atque etiam commentarios quosdam scripsit rerum suarum: 
valde quidem, inquam, probandos ; nudi enim sunt, recti et ve- 
nusti, omni ornatu orationis tamquam veste detracta. Sed dum 
voluit alios habere parata, unde sumerent, qui vellent scribere 
historiam, ineptis gratum fortasse fecit, qui voleut illa cala- 
mistris inurere; sanos quidem homines a scribendo deterruit. 
Nihil enim est in historia pura et illustri brevitate dulcius. 

Brut., Ixxii, 252; Ixxiv, 258; lxxv, 261, 262. 


DESCRIPTIVE PASSAGES. 
151. DescrIPTION OF SYRACUSE. 


Urbem Syracusas maximam esse Graecarum urbium pulcher- 
rimamque omnium, saepe audistis. Est, iudices, ita, ut dicitur : 
nam et situ est cum munito, tum ex omni aditu vel terra vel 
mari praeclaro ad aspectum ; et portus habet prope in aedifica- 
tione aspectuque urbis inclusos ; qui cum diversos inter se aditus 

habeant, in exitu coniunguntur et confluunt. Eorum coniunc. 
tione pars oppidi, quae appellatur Insula, mari disiuncta angusto, 
ponte rursus adiungitur et continetur. Ea tanta est urbs, ut 
ex quattuor urbibus maximis constare dicatur, quarum una est 
ea, quam dixi, Insula, quae duobus portubus cincta, in utriusque 
portus ostium aditumque proiecta est, in qua domus est, quae 
Hieronis regis fuit, qua praetores uti solent. In ea sunt aedes 
sacrae complures, sed duae, quae longe ceteris antecellant ; 
Dianae una, et altera, quae fuit ante istius adventum ornatissima, 
Minervae. In hac insula extrema est fons aquae dulcis, cui 
nomen Arethusa est, incredibili magnitudine, plenissimus piscium ; 
qui fluctu totus operiretur, nisi munitione ac mole lapidum dis- 
iunctus esset a mari. Altera autem est urbs Syracusis, cui 
nomen Achradina, est; in qua forum maximum, pulcherrimae 
porticus, ornatissimum prytanium, amplissima est curia tem- 
plumque egregium Iovis Olympii, ceteraeque urbis partes, quae 
una lata via perpetua multisque transversis divisae, privatis ae- 
dificiis continentur. Tertia est urbs, quae, quod in ea parte 
Fortunae fanum antiquum fuit, Tycha nominata est, in qua et 
gymnasium amplissimum est et complures aedes sacrae ; colitur- 
que ea pars et habitatur frequentissime. Quarta autem est urbs, 
quae quia postrema coaedificata est, Neapolis nominatur, quam 
ad summam theatrum est maximum ; praeterea duo templa sunt 
egregia, Cereris unum, alterum Liberae, signumque Apollinis, 
qui Temenites vocatur, pulcherrimum et maximum, quod iste si 
portare potuisset, non dubitasset auferre. 
Verr., II, iv, 117-119. 


152. A Lerrer written on THE DeEATH OF CAESAR. 


O mi Attice, vereor, ne nobis [dus Mart. nihil dederint praeter 
laetitiam et odii poenam ac doloris. Quae mihi istim adferuntur ? 
quae hic video? *Q mpd&ews cas pév, dtedods Sé.  Scis, quam 
diligam Siculos, et quam illam clientelam honestam iudicem. 
Multa illis Caesar, neque me invito, etsi Latinitas erat non 
ferenda ; verumtamen . Ecce autem Antonius, accepta 
grandi pecunia, fixit legem, a dictatore comitiis latam, qua Siculi 
cives Romani; cuius rei vivo illo mentio nulla. Quid? Deio- 
tari nostri causa non similis? Dignus ille quidem omni regno, 

sed non per Fulviam. Sescenta similia. Verum illuc refero: 
tam claram, tamque testatam rem, tawque iustam, Buthrotiam, 
non tenebimus aliqua ex parte? et eo quidem magis, quo iste 
plura? Nobiscum hic perhonorifice et amice Octavius, quem 
quidem sui Caesarem salutabant, Philippus non, itaque ne nos 
quidem ; quem nego posse esse bonum civem: ita multi circum- 
stant, qui quidem nostris mortem minitantur. Negat haec ferri 
posse. Quid censes, cum Romam puer venerit, ubi nostri libe- 
ratores tuti esse non possuut? qui quidem semper erunt clari, 
conscientia vero facti sui etiam beati. Sed nos, nisi me fallit, 
iacebimus. Itaque exire aveo, 


‘Ubi nec Pelopidarum,’ 


inquit. Haud amo vel hos designatos, qui etiam declamare me 
coegerunt, ut ne apud aquas quidem adquiescere liceret. Sed 
hoc meae nimiae facilitatis. Nam id erat quondam quasi ne- 
cesse ; nunc, quoquo modo se res habet, non est item. Quam- 
quam dudum nihil habeo, quod ad te scribam, scribo tamen, non 
ut te delectem his litteris, sed ut eliciam tuas. ‘Tu, si quid erit 
de ceteris, de Bruto utique, quicquid. Haec conscripsi X Kal., 
accubans apud Vestorium, hominem remotum a dialecticis, in 


arithmeticis satis exercitatum. 
Ad Att., XIV, xii. 


153. CiceRo’s CoNSULSHIP WAS FORETOLD BY PROPHECY 


Haec, tardata diu species multumque morata, 
Consule te tandem celsa est in sede locata; 
Atque una fixi ac signati temporis hora 
Tuppiter excelsa clarabat sceptra columna, 

Ac clades patriae, flamma ferroque parata, 
Vocibus Allobrogum patribus populoque patebat. 
Rite igitur veteres, quorum monumenta tenetis, 
Qui populos urbisque modo ac virtute regebant : 
Rite etiam vestri, quorum pietasque fidesque 
Praestitit ac longe vicit sapientia cunctos, 
Praecipue coluere. vigenti numine divos, 

Haec adeo penitus cura videre sagaci, 

Otia qui studiis laeti tenuere decoris, 

Inque Academia umbrifera nitidoque Lyceo 

Fuderunt claras fecundi pectoris artis. 

E quibus ereptum primo iam a flore iuventae, 

Te patria in media virtutum mole locavit. 

Tu tamen anxiferas curas requiete relaxans, 

Quod patriae vacat, id studiis nobisque sacrasti. 
Poém. De suo Consul., II, 60-78. 


154. An Omen. 


Hic Iovis altisoni subito pinnata satelles, 
Arboris e trunco serpentis saucia morsu, 
Subrigit ipsa feris transfigens unguibus anguem 
Semanimum et varia graviter cervice micantem, 
Quem se intorquentem lanians rostroque cruentans, 
Iam satiata animos, iam duros ulta dolores, 
Abicit ecflantem et laceratum adfligit in unda, 
Seque obitu a solis nitidos convertit ad ortus. 
Hance ubi praepetibus pennis lapsuque volantem 
Conspexit Marius, divini numinis augur, 
Faustaque signa suae laudis reditusque notavit, 
Partibus intonuit caeli pater ipse sinistris. 
Sic aquilae clarum firmavit Iuppiter omen. 

Poém. De Mario; De Div., I, xvii, 106. 


155. Incentous DETECTION OF A THIEF. 


Hoe ipso fere tempore Strato ille medicus domi furtum fecit 
et caedem eiusmodi. Cum esset in aedibus armarium, in quo 
sciret esse hummorum aliquantum et auri, noctu duos conservos 
dormientis occidit in piscinamque deiecit; ipse armarii fundum 
exsecuit, et HS. .., et auri quinque pondo abstulit, uno ex 
servis puero non grandi conscio. Furto postridie cognito, omnis 
suspitio in eos servos, qui non comparebant, commovebatur. 
Cum exsectio illa fundi in armario animadverteretur, quaerebant 
homines, quonam modo fieri potuisset. Quidam ex amicis Sas- 
siae recordatus est, se nuper in auctione quadam vidisse in rebus 
minutis aduncam, ex omni parte dentatam et tortuosam venire 
serrulam, qua illud potuisse ita circumsecari videretur. Ne 

multa ; perquiritur a coactoribus ; invenitur ea serrula ad Stra- 
tonem pervenisse. Hoc initio suspitionis orto, et aperte insimu- 
lato Stratone, puer ille conscius pertimuit; rem omnem dominae 
indicavit, homines in piscina inventi sunt, Strato in vincula 
coniectus est, atque etiam in taberna eius nummi, nequaquam 


omnes, reperiuntur. 
Clu., lxiv, 179, 180. 


156. A Roman CiTIzEN sCcoURGED. 


Ipse inflammatus scelere et furore in forum venit. Ardebant 
oculi; toto ex ore crudelitas eminebat. Exspectabant omnes, 
quo tandem progressurus aut quidnam acturus esset, cum re- 
pente hominem proripi atque in foro medio nudari ac deligari et 
virgas expediri iubet. Clamabat ille miser se civem esse Ro- 
manum, municipem Consanum: meruisse cum L. Raecio, splen- 
didissimo equite Romano, qui Panhormi negotiaretur, ex quo haec 
Verres scire posset. Tum iste se comperisse ait, eum speculandi 
causa in Siciliam ab ducibus fugitivorum esse missum, cuius rei 
neque index neque vestigium aliquod neque suspitio cuiquam 
esset ulla; deinde iubet undique hominem vehementissime ver- 
berari. Caedebatur virgis in medio foro Messanae civis Roma- 
nus, iudices, cum interea nullus gemitus, nulla vox alia illius 
miseri, inter dolorem crepitumque plagarum audiebatur, nisi 
haec: civis Romanus sum. Hac se commemoratione civitatis 
omnia verbera depulsurum cruciatumque a corpore deiecturum 
arbitrabatur. Is non modo hoc non perfecit, ut virgarum vim 
deprecaretur, sed, cum imploraret saepius, usurparetque nomen 
civitatis, crux, crux, inquam, infelici et aerumnoso, qui num- 
quam istam pestem viderat, comparabatur. O nomen dulce 
libertatis! o ius eximium nostrae civitatis! o lex Porcia leges: 
que Semproniae ! o graviter desiderata et aliaquando reddita plebi 
Romanae tribunicia potestas! Hucine tandem omnia recide- 
runt, ut civis Romanus in provincia populi Romani, in oppide 
foederatorum, ab eo, qui beneficio populi Romani fascis et se- 
curis haberet, deligatus in foro virgis caederetur? Quid? cum 
ignes candentesque laminae ceterique cruciatus admovebantur, 
si te illius acerba imploratio et vox miserabilis non inhibebat, ne 
civium quidem Romanorum, qui tum aderant, fletu et gemitu 

maximo commovebare? In crucem tu agere ausus es quem- 
quam, qui se civem Romanum esse diceret? Nolui tam vehe- 
menter agere hoc prima actione, iudices, nolui. Vidistis enim, 
ut animi multitudinis in istum dolore et odio et communis peri- 
culi metu concitarentur. 

Verr., II, V, lxii, lxiii, 161-163. 


157. Tue Battie or Morina. 


Cum equites Antonii adparuissent, contineri neque legio 
Martia neque cohortes praetoriae potuerunt ; quas sequi coepi- 
mus coacti, quando eas retinere non potueramus. Antonius ad 
Forum Gallorum suas copias continebat, neque sciri volebat se 
legiones habere ; tantum equitatum et levem armaturam osten- 
debat. Postea quam vidit, se invito, legionem ire, Pausa sequi 
se duas legiones iussit tironum. Postea quam angustias 
paludis et silvarum transiimus, acies est instructa a nobis duo- 
decim cohortium. Nondum venerant legiones duae; repente 
Antonius in aciem suas copias de vico produxit et sine mora 
concurrit. Primo ita pugnatum est, ut acrius non posset ex 
utraque parte pugnari; etsi dexterius cornu,in quo eram cum 
Martiae legionis cohortibus octo, impetu primo fugaverat legio- 
nem XXXV Antonii, ut amplius passus quingentos ultra aciem, 
quo loco steterat, processerit. Itaque cum equites nostrum 
cornu circuire vellent, recipere me coepi et levem armaturam 
opponere Maurorum equitibus, ne aversos nostros adgrederentur. 
Interim video me esse inter Antonianos Antoniumque post me 
esse aliquanto. Repente equum inmisi ad eam legionem tiro- 
num, quae veniebat ex castris scuto reiecto. Antoniani me 
insequi; nostri pila conicere velle. Ita nescio quo fato sum 
servatus, quod sum cito a nostris cognitus. In ipsa Aemilia, 
ubi cohors Caesaris praetoria erat, diu pugnatum est. Cornu 
sinisterius, quod erat infirmius, ubi Martiae legionis duae co- 
hortes erant, et cohors praetoria pedem referre coeperunt, quod 
ab equitatu circuibantur, quo vel plurimum valet Antonius. 
Cum omnes se recepissent nostri ordines, recipere me novissi- 
mus coepi ad castra. Antonius, tamquam victor, castra putavit 
se posse capere. Quo cum venit, conpluris ibi amisit nec egit 
quidquam. Audita re, Hirtius cum cohortibus viginti veveranis 

redeunti Antonio in sua castra occurrit, copiasque eius omnis 
delevit, fugavitque eodem loco, ubi erat pugnatum, ad Forum 
Gallorum. Antonius cum equitibus hora noctis quarta se in 
castra sua ad Mutinam recepit. Hirtius in ea castra rediit, 
unde Pansa exierat, ubi duas legiones reliquerat, quae ab Anto- 
nio erant oppugnatae. Sic partem maioiem suarum copiarum 
Antonius amisit veteranarum. Nec id tamen sine aliqua iactura 
cohortium praetorianarum nostrarum et legionis Martiae fieri 
potuit. Aquilae duae, signa sexaginta sunt relata Antonii. Res 
bene gesta est. A. d. XVI Kalendas Maii ex castris. 
Letter of Galba to Cicero, Ad Fam., X, xxx. 


RHETORICAL PASSAGES. 


158. CarTiLiIne’s GUILT. 


Nune vero, quae tua est ista vita? Sic enim iam tecum 
loquar, non ut odio permotus esse videar, quo debeo, sed ut 
misericordia, quae tibi nulla debetur. Venisti paulo ante in 
senatum. Quis te ex hac tanta frequentia, ex tot tuis amicis 
ac necessariis salutavit? Si hoc post hominum memoriam con- 
tigit nemini, vocis exspectas contumeliam, cum sis gravissimo 
iudicio taciturnitatis oppressus? Quid, quod adventu tuo ista 
subsellia vacuefacta sunt? quod omnes consulares, qui tibi per- 
saepe ad caedem constituti fuerunt, simul atque adsedisti, partem 
istam subselliorum nudam atque inanem reliquerunt? Quo tan- 
dem animo hoc tibi ferendum putas? Servi mehercule mei si me 
isto pacto metuerent, ut te metuunt omnes cives tui, domum 
meam relinquendam putarem ; tu tibi urbem non arbitraris? et, 
si me meis civibus iniuria suspectum tam graviter atque offen- 
sum viderem, carere me aspectu civium, quam infestis oculis 
omnium conspici mallem; tu, cum conscientia scelerum tuorum 
agnoscas odium omnium iustum et iam tibi diu debitum, dubitas, 
quorum mentis sensusque volneras, eorum aspectum praesenti- 
amque vitare? Si te parentes timerent atque odissent tui, neque 
eos ulla ratione placare posses, tu, opinor, ab eorum oculis aliquo 
concederes; nunc te patria, quae communis est omnium nostrum 
parens, odit ac metuit, et iamdiu te nihil iudicat nisi de parricidio 
suo cogitare. Huius tu neque auctoritatem verebere, neque 

iudicium sequere, neque vim pertimesces? Quae tecum, Cati- 
lina, sic agit, et quodam modo tacita loquitur : ‘ Nullum aliquot 
iam annis facinus exstitit, nisi per te, nullum flagitium sine te; 
tibi uni multorum civium neces, tibi vexatio direptioque socio- 
rum impunita fuit ac libera; tu non solum ad neglegendas leges 
ac quaestiones, verum etiam ad evertendas perfringendasque 
valuisti. Superiora illa, quaamquam ferenda non fuerunt, tamen, 
ut potui, tuli; nunc vero me totam esse in metu propter te 
unum, quidquid increpuerit, Catilinam timeri, nullum videri 
contra me consilium iniri posse, quod a tuo scelere abhorreat, 
non est ferendum. Quamobrem discede atque hunc mihi timo- 
rem eripe: si est verus, ne opprimar; sin falsus, ut tandem ali- 


quando timere desinam.’ 
Cat., I, vii. 


159. CarTiuIne’s FLIGHT. 


Tandem aliquando, Quirites, L. Catilinam, furentem audacia, 
scelus anhelantem, pestem patriae nefarie molientem, vobis atque 
huic urbi ferro flammaque minitantem, ex urbe vel eieci- 
mus, vel emisimus, vel ipsum egredientem verbis prosecuti sumus. 
Abiit, excessit, evasit, erupit; nulla iam pernicies a monstro illo 
atque prodigio moenibus ipsis intra moenia comparabitur. Atque 
hunc quidem unum huius belli domestici ducem sine controversia 
vicimus. Non enim iam inter latera nostra sica illa versabitur ; 
non in campo, non in foro, non in curia, non denique intra 
domesticos parietes pertimescemus. Loco ille motus est, cum 
est ex urbe depulsus. Palam iam cum hoste, nullo impediente, 
bellum iustum geremus. Sine dubio perdidimus hominem, mag- 
nificeque vicimus, cum illum ex occultis insidiis in apertum 
latrocinium coniecimus. Quod vero non cruentum mucronem, 
ut voluit, extulit, quod vivis nobis egressus est, quod ei ferrum 
de manibus extorsimus, quod incolumis civis, quod stantem 
urbem reliquit, quanto tandem illum maerore afflictum esse et 
profligatum putatis? lIacet ille nunc prostratus, Quirites, et se 
perculsum atque abiectum esse sentit, et retorquet oculos pro- 
fecto saepe ad hanc urbem, quam ex suis faucibus ereptam esse 
luget; quae quidem laetari mihi videtur, quod tantam pestem 


evomuerit forasque proiecerit. 
Cat., II, i. 

160. An INVECTIVE. 


Quod si non tuis nefariis in hunc ordinem contumeliis in per. 
petuum tibi curiam praeclusisses, quid tandem erat actum aut 
gestum in illa provincia, de quo ad senatum cum gratulatione 
aliqua scribi abs te oporteret? WVexatio Macedoniae? an oppi- 
dorum turpis amissio? an sociorum direptio? an agrorum depo- 
pulatio? an munitio Thessalonicae? an obsessio militaris viae ? 
an exercitus nostri interitus ferro, fame, frigore, pestilentia? Tu 
vero, qui ad senatum nihil scripseris, ut in urbe nequior inventus 
es, quam Gabinius, sic in provincia paulo tamen, quam ille, de- 
missior. Nam ille gurges atque helluo, natus abdomini suo, 
non laudi atque gloriae, cum equites Romanos in provincia, cum 
publicanos, nobiscum et voluntate et dignitate couiunctos, omnis 
fortunis, multos fama vitaque privasset, cum egisset aliud nihil 
in illo exercitu, nisi ut urbis depopularetur, agros vastaret, ex- 
hauriret domos, ausus est (quid enim ille non audeat?) a senatu 
supplicationem per litteras postulare. O di immortales! tune 
etiam, atque adeo vos, geminae voragines scopulique reipublicae, 
vos meam fortunam deprimitis? vestram extollitis ? cum de me 
ea senatusconsulta absente facta sint, eae contiones habitae, is 
motus fuerit municipiorum et coloniarum omnium, ea decreta 
publicanorum, ea conlegiorum, ea denique generum ordinumque 
omnium, quae ego non modo optare numquam auderem, sed 
cogitare non possem: vos autem sempiternas foedissimae turpi- 


tudinis notas subieritis ? 
Pis., xvii, 40, 41. 


161. An INDICTMENT. 


Hic tu etiam dicere audebis, ‘ Est in iudicibus ille familiaris 
meus, est paternus amicus ille.’ Non, ut quisque maxime est, 
quicum tibi aliquid sit, ita te in huiuscemodi crimine maxime 
eius pudet? ‘Paternus amicus est.’ Ipse pater si iudicaret, per 
deos immortalis, quid facere posses, cum tibi haec diceret : ‘Tu 
in provincia populi Romani praetor, cum tibi maritimum bellum 
esset administrandum, Mamertinis, ex foedere quam deberent 
navem, per triennium remisisti ; tibi apud eosdem privatim navis. 

8 


114 LATIN SELECTIONS. 


oneraria maxima publice est aedificata ; tu a civitatibus pecunias 
classis nomine coégisti; tu pretio remiges dimisisti; tu, cum 
navis esset a quaestore et ab legato capta praedouum, archipira- 
tam ab omnium oculis removisti; tu, qui cives Romani esse 
dicerentur, qui a multis cognoscerentur securi ferire potuisti; tu 
tuam domum piratas abducere, in iudicium archipiratam domo 
producere ausus es; tu in provincia tam splendida, apud socios 
fidelissimos, civis Romanos honestissimos, in metu periculoque 
provinciae, dies continuos compluris in litore conviviisque iacu- 
isti; te per eos dies nemo domi tuae convenire, nemo in foro 
videre potuit; tu sociorum atque amicorum ad ea convivia ma- 
tresfamilias adhibuisti; tu inter eiusmodi mulieres praetextatum 
tuum filium, nepotem meum, conlocavisti, ut aetati maxime lubri- 
cae atque incertae exempla nequitiae parentis vita praeberet ; tu, 
praetor in provincia, cum tunica pallioque purpureo visus es; tu 
propter amorem libidinemque tuam imperium navium legato 
populi Romani ademisti, Syracusano tradidisti; tui milites in 
provincia Sicilia frugibus frumentoque caruerunt; tua luxuria 
atque avaritia classis populi Romani a praedonibus capta et 
incensa est ; post Syracusas conditas quem in portum numquam 
hostis accesserat, in eo, te praetore, primum piratae navigave- 
runt; neque haec tot tantaque dedecora dissimulatione tua neque 
oblivione hominum ac taciturnitate tegere voluisti, sed etiam 
navium praefectos sine ulla ausa de complexu parentum suo- 
rum, hospitum tuorum ad mortem cruciatumque rapuisti. Neque 
in parentum luctu atque lacrimis te mei nominis commemoratio 
mitigavit; tibi hominum innocentium sanguis non modo volup- 
tati, sed etiam quaestui fuit.’ Haee si tibi tuus parens diceret, 
posses ab eo veniam petere? posses ut tibi ignosceret, po- 


stulare ? 
Verr, IL, V, lii, liii. 


162. A Last APPEAL. 


Recordare igitur illum, M. Antoni, diem, quo dictaturam sus- 
tulisti. Pone ante oculos laetitiam senatus populique Romani, 
confer cum hac immani mutatione tua tuorumque; tum intel- 
leges, quantum inter laudem et lucrum intersit. Sed nimirum, ut 
quidam morbo aliquo et sensus stupore suavitatem cibi non sen- 

tiunt, sic libidinosi, avari, facinorosi verae laudis gustatum non 
habent. Sed, si te laus adlicere ad recte faciendum non potest, 
ne metus quidem a foedissimis factis potest avocare? ITudicia 
non metuis. Si propter innocentiam, laudo; sin propter vim, 
non intelleges, qui isto modo iudicia non timeat, ei quid timendum 
sit? Respice, quaeso, aliquando rempublicam, M, Antoni; qui- 
bus ortus sis, non quibuscum vivas, considera. Mecum, ut voles ; 
cum republica redi in gratiam. Sed de te tu ipse videris; ego 
de me ipso profitebor. Defendi rempublicam adulescens, non 
deseram senex ; contempsi Catilinae gladios, non pertimescam 
tuos. Quin etiam corpus libenter obtulerim, si repraesentari 
morte mea libertas civitatis potest, ut aliquando dolor populi 
Romani pariat, quod iamdiu parturit! Etenim si abhinc annos 
prope viginti hoc ipso in templo negavi posse mortem immaturam 
esse consulari, quanto verius nunc negabo seni? Mihi vero, 
patres conscripti, iam etiam optanda mors est, perfuncto rebus 
eis, quas adeptus sum quasque gessi. Duo modo haec opto, 
unum, ut moriens populum Romanum liberum relinquam; hoc 
mihi maius a dis immortalibus dari nihil potest ; alterum, ut ita 
cuique eveniat, ut de republica quisque mereatur. 
Phil., U1, xlv, 115; xlvi, 118, 119. 


163. PRAISES oF CarsARr’s CLEMENCY. 


Hunc tu igitur diem tuis maximis et innumerabilibus gratu- 
lationibus iure antepones. Haec enim res unius est propria 
Caesaris; ceterae duce te gestae, magnae illae quidem, sed 
tamen multo magnoque comitatu. Huius autem rei tu idem 
et dux es, et comes; quae quidem tanta est, ut tropaeis 
monumentisque tuis adlatura finem sit aetas. Nihil est enim 
opere aut manu factum, quod aliquando non conficiat et consu- 
mat vetustas; at vero haec tua iustitia et lenitas animi florescet 
cotidie magis, ita ut, quantum operibus tuis diuturnitas detra- 
het, tantum adferat laudibus. Et ceteros quidem omnis victores 
bellorum civilium iam ante aequitate et misericordia viceras ; 
hodierno vero die te ipsum vicisti. Vereor, ut hoc, quod dicam, 
perinde intellegi possit auditum, atque ipse cogitans sentio: 
ipsam victoriam vicisse videris, cum ea, quae illa erat adepta, 
victis remisisti. Nam cum ipsius victoriae conditione omnes 

victi occidissemus, clementiae tuae iudicio conservati sumus. 
Recte igitur unus invictus es, a quo etiam ipsius victoriae con- 


dicio visque devicta est. 
Mareell., iv, 11, 12. 


164. Love or GLory. 


Atque, ut id libentius faciatis, iam me vobis, iudices, indicabo, 
et de meo quodam amore gloriae, nimis acri fortasse, verum ta- 
men honesto, vobis confitebor. Nam, quas res nos in consulatu 
nostro vobiscum simul pro salute huius urbis atque imperii et 
pro vita civium proque universa republica gessimus, attigit hic 
versibus atque inchoavit ; quibus auditis, quod mihi magna res et 
iucunda visa est, hune ad_ perficiendum adornavi. Nullam 
enim virtus aliam mercedem laborum periculorumque desiderat, 
praeter hanc laudis et gloriae; qua quidem detracta, iudices, 
quid est, quod in hoc tam exiguo vitae curriculo et tam brevi 
tantis nos in laboribus exerceamus? Certe, si nihil animus 
praesentiret in posterum, et si, quibus regionibus vitae spatium 
circumscriptum est, eisdem omnes cogitationes terminaret suas, 
nec tantis se laboribus frangeret, nec tot curis vigiliisque ange- 
retur, neque totiens de vita ipsa dimicaret. Nunc insidet quaedam 
in optimo quoque virtus, quae noctis et dies animum gloriae 
stimulis concitat, atque admonet, non cum vitae tempore esse 
dimittendam commemorationem nominis nostri, sed cum omni 
posteritate adaequandam. An vero tam parvi animi videamur 
esse omnes, qui in republica atque in his vitae periculis labori- 
busque versamur, ut, cum usque ad extremum spatium nullum 
tranquillum atque otiosum spiritum duxerimus, nobiscum simul 
moritura omnia arbitremur? An statuas et imagines, non 
animorum simulacra, sed corporum, studiose multi summi homi- 
nes reliquerunt, consiliorum relinquere ac virtutum nostrarum 
effigiem nonne multo malle debemus, summis ingeniis expressam 
et politam ? Ego vero omnia, quae gerebam, iam tum in gerendo 
Spargere me ac disseminare arbitrabar in orbis terrae memoriam 
sempiternam. Haec vero sive a meo sensu post mortem afutura 
est, sive, ut sapientissimi homines putaverunt, ad aliquam mei 
partem pertinebit, nunc quidem certe cogitatione quadam speque 
delector. 


Arch., xi, xii, 28-30. 

Q. TULLIUS CICERO, 102-48 B. C. 


165. Tue Zopiac. 


Flumina verna cient obscuro lumine Pisces, 
Curriculumque Aries aequat noctisque dieque, 
Cornua quem comunt florum praenuntia Tauri, 
Aridaque aestatis Gemini primordia pandunt, 
Longaque iam minuit praeclarus lumina Cancer 
Languificosque Leo proflat ferus ore calores. 
Post modicum quatiens Virgo fugat orta vaporem. 
Autumni reserat portas aequatque diurna 
Tempora nocturnis dispenso sidere Libra, 

Kt fetos ramos denudat flamma Nepai. 

Pigra sagittipotens iaculatur frigora terris. 
Bruma gelu glacians iubare spirat Capricorni, 
Quam sequitur nebulas rorans liquor altus Aquari; 
Tanta supra circaque vigent ubi flumina. Mundi 
At dextra laevaque ciet rota fulgida Solis 

Mobile curriculum, et Lunae simulacra feruntur. 
Squama sub aeterno conspectu torta Draconis 
Eminet; hanc inter fulgentem sidera septem 
Magna quatit stellans, quam servans serus in alta 
Conditur Oceani ripa cum luce Bootes. 


In Cic. Op., ed. Orelli, TV, pp. 1053-54 ; 
ed. Hart. et Kayser, XI, p. 188. 


166. EpicRAms. 


Crede ratem ventis, animum ne crede puellis ; 
Namque est feminea tutior unda fide. 


Femina nulla bona est, et, si bona contigit ulla, 


Nescio quo fato res mala facta bona. 
Ibid. 

T. LUCRETIUS CARUS, 94 (?-) 55 B.C. 


167. Tue INFLUENCE OF VENUS. 


Aeneadum genetrix, hominum divomque voluptas, 
Alma Venus, caeli subter labentia signa 
Quae mare navigerum, quae terras frugiferentis 
Concelebras, per te quouiam genus omne animantum 
Concipitur visitque exortum lumina solis : 
Te, dea, te fugiunt venti, te nubila caeli 
Adventumque tuum, tibi suavis daedala tellus 
Summittit flores, tibi rident aequora ponti 
Placatumque nitet diffuso lumine caelum. 
Nam simul ac species patefactast verna diei 
Et reserata viget genitabilis aura favoni, 
Aeriae primum volucres te, diva, tuumque 
Significant initum perculsae corda tua vi. 
Inde ferae pecudes persultant pabula laeta 
Et rapidos tranant amnis ; ita capta lepore 
Te sequitur cupide quo quamque inducere pergis. 
Denique per maria et montis fluviosque rapacis 
Frondiferasque domos avium camposque virentis, 
Omnibus incutiens bl.ndum per pectora amorem 
Efficis, ut cupide generatim saecla propagent. 
Quae quoniam rerum naturam sola gubernas, 
Nec sine te quicquam dias in Juminis oras 
Exoritur, neque fit laetum neque amabile quicquam, 
Te sociam studeo scribendis versibus esse 
Quos ego de rerum natura pangere conor 
Memmiadae nostro, quem tu, dea, tempore in omni 
Omnibus ornatum voluisti excellere rebus 

De Rerum Nat., I, 1-27 

168. REVOLT AGAINST THE TYRANNY OF SUPERSTITION. 


Humana ante oculos foede cum vita iaceret. 

In terris oppressa gravi sub religione, 

Quae caput a caeli regionibus ostendebat 

Horribili super aspectu mortalibus instans, 
Primum Graius homo mortalis tollere contra 

Est oculos ausus primusque obsistere contra, 
Quem neque fama deum nec fulmina nec minitanti 
Murmure compressit caelum, sed eo magis acrem 
Inritat animi virtutem, effringere ut arta 

Naturae primus portarum claustra cupiret. 

Ergo vivida vis animi pervicit, et extra 

Processit longe flammantia mvoenia mundi 

Atque omne immensum peragravit mente animoque, 
Unde refert nobis victor quid possit oriri, 

Quid nequeat, finita potestas denique cuique 
Quanam sit ratione atque alte terminus haerens. 
Quare religio pedibus subiecta vicissim 


Opteritur, nos exaequat victoria caelo. 
I, 62-79, 


169. NOTHING CAN ARISE oUT oF Noruine; But LIKE 
MUST ARISE FROM LIKE. 


Nam si de nilo fierent, ex omnibu’ rebus 

Omne genus nasci posset, nil semine egeret. 

E mare primum homines, e terra posset oriri 
Squamigerum genus et volucres erumpere caelo ; 
Armenta atque aliae pecudes, genus omne ferarum, 
Incerto partu culta ac deserta tenerent. 

Nec fructus idem arboribus constare solerent, 
Sed mutarentur, ferre omnes omnia possent. 
Quippe, ubi non essent genitalia corpora cuique, 
Qui posset mater rebus consistere certa ? 

At nunc seminibus quia certis quaeque creantur, 
Inde enascitur atque oras in luminis exit, 
Materies whi inest cuiusque et corpora prima; 

Atque hac re nequeunt ex omnibus omnia gigni, 
Quod certis in rebus inest secreta facultas. 
Quod si de nilo fierent, subito exorerentur 
Incerto spatio atque alienis partibus anni, 
Quippe ubi nulla forent primordia quae genitali 
Concilio possent arceri tempore iniquo. 
Nec porro augendis rebus spatio foret usus 
Seminis ad coitum, si e nilo crescere possent ; 
Nam fierent iuvenes subito ex infantibu’ parvis 
E terraque exorta repente arbusta salirent. 
Quorum nil fieri manifestum est, omnia quando 
Paulatim crescunt, ut par est, semine certo 
Crescentesque genus servant; ut noscere possis 
Quicque sua de materia grandescere alique. 

I, 159-173, 180-191. 


170. Tae UNIVERSE IS MADE UP OF ATOMS AND OF 


Vor. 


Omnis ut est igitur per se natura duabus 

Constitit in rebus; nam corpora sunt et inane, 
Haec in quo sita sunt et qua diversa moventur. 
Corpus enim per se communis dedicat esse 
Sensus ; cui nisi prima fides fundata valebit, 

Haut erit occultis de rebus quo referentes 
Confirmare animi quicquam ratione queamus. 
Tum porro locus ac spatium, quod inane vocamus, 
Si nullum foret, haut usquam sita corpora possent 
Esse neque omnino quoquam diversa meare ; 

Id quod iam supera tibi paulo ostendimus ante. 
Praeterea nil est quod possis dicere ab omni 
Corpore seiunctum secretumque esse ab inani, 
Quod quasi tertia sit numero natura reperta. 

Nam quodcumque erit, esse aliquid debebit id ipsum ; 
Cui si tactus erit, quamvis levis exiguusque, 
Augmine vel grandi vel parvo denique, dum sit, 
Corporis augebit numerum summamque sequetur. 
Sin intactile erit, nulla de parte quod ullam 

Rem prohibere queat per se transire meantem, 


LUCRETIUS. 12) 


Scilicet hoc id erit, vacuum quod inane vocamus. 

Praeterea per se quodcumque erit, aut faciet quid 

Aut aliis fungi debebit agentibus ipsum 

Aut erit ut possint in eo res esse gerique. 

At facere et fungi sine corpore nulla potest res 

Nec praebere locum porro nisi inane vacansque. 

Ergo praeter inane et corpora tertia per se 

Nulla potest rerum in numero natura relinqui, 

Nec quae sub sensus cadat ullo tempore nostros 

Nec ratione animi quam quisquam possit apisci. 
I, 419-448. 


171. ‘ViTar Puitosorsia Dux? 


Suave, mari magno turbantibus aequora ventis, 
E terra magnum alterius spectare laborem ; 
Non quia vexari quemquamst iucunda voluptas, 
Sed quibus ipse malis careas quia cernere suave est. 
Suave etiam belli certamina magna tueri 

Per campos instructa tua sine parte pericli. 

Sed nil dulcius est, bene quam munita tenere 
Edita doctrina sapientum templa serena, 
Despicere unde queas alios passimque videre 
Errare atque viam palantis quaerere vitae, 
Certare ingenio, contendere nobilitate, 

Noctes atque dies niti praestante labore 

Ad summas emergere opes rerumque potiri. 

O miseras hominum mentes, 0 pectora caeca ! 
Qualibus in tenebris vitae quantisque periclis 
Degitur hoc aevi quodcumquest! nonne videre 
Nil aliud sibi naturam latrare, nisi utqui 
Corpore seiunctus dolor absit, mente fruatur 
Iucundo sensu cura semota metuque ? 
Quapropter quoniam nil nostro in corpore gazae 
Proficiunt neque nobilitas nec gloria regni, 
Quod superest, animo quoque nil prodesse putandum} 


e ° . . ° . . . « ° 


Quod si ridicula haec ludibriaque esse videmus, 

Re veraque metus hominum curaeque sequaces 
Nec metuunt sonitus armorum nec fera tela, 

Quid dubitas quin omni’ sit haec rationi’ potestas ? 
Omnis cum in tenebris praesertim vita laboret. 
Nam veluti pueri trepidant atque omnia caecis 

In tenebris metuunt, sic nos in luce timemus 
Interdum, nilo quae sunt metuenda magis quam 
Quae pueri in tenebris pavitant finguntque futura, 
Hunce igitur terrorem animi tenebrasque necessest 
Non radii solis neque lucida tela diei 


Discutiant, sed naturae species ratioque. 
II, 1-19, 37-89, 48-50, 54-62. 


172. THe Gops DO NOT GOVERN THE WORLD. 


At quidam contra haec, ‘gnari materiai, 

Naturam non posse deum sine numine credunt 
Tanto opere humanis rationibus admoderate 
Tempora mutare annorum frugesque creare, 

Et iam cetera, mortalis quae suadet adire 
Ipsaque deducit dux vitae dia voluptas 

Et res per Veneris blanditur saecla propagent, 
Ne genus occidat humanum. Quorum omnia causa 
Constituisse deos cum fingunt, omnibu’ rebus 
Magno opere a vera lapsi ratione videntur. 

Nam quamvis rerum ignorem primordia quae sint, 
Hoc tamen ex ipsis caeli rationibus ausim 
Confirmare aliisque ex rebus reddere multis, 
Nequaquam nobis divinitus esse creatam 
Naturam mundi: tanta stat praedita culpa. 
Quae tibi posterius, Memmi, faciemus aperta. 
Nunc id quod superest de motibus expediemus. 
Quae bene cognita si teneas, natura videtur 
Libera continuo dominis privata superbis 

Ipsa sua per se sponte omnia dis agere expers. 
Nam, pro sancta deum tranquilla pectora pace 
Quae placidum degunt aevom vitamque serenam, 

Quis regere immensi summam, quis habere profundi 
Indu manu validas potis est moderanter habenas, 
Quis pariter caelos omnis convertere et omnis 
Ignibus aetheriis terras suffire feracis, 

Omnibus inve locis esse omni tempore praesto, 
Nubibus ut tenebras faciat caelique serena 
Concutiat sonitu, tum fulmina mittat et aedis 

Saepe suas disturbet, et in deserta recedens 

Saeviat exercens telum, quod saepe nocentes 


Praeterit exanimatque indignos inque merentes ? 
II, 167-183, 1090-1104. 


173. THe Existinc UNIVERSE 1s THE RESULT OF A CER: 
TAIN OPTION OF MOVEMENT IN THE ORIGINAL 
ATOMS, BY WHICH THEY SWERVED FROM THE PER- 
PENDICULAR WHILE TRAVELLING DOWN SPACE IN 
PARALLEL STRAIGHT LINES; FROM THIS ALSO ARISE 
THE PHENOMENA OF VOLUNTARY Morton. 


Illud in his quoque te rebus cognoscere avemus, 
Corpora dum deorsum rectum per inane feruntur 
Ponderibus propriis, se incerto tempore ferme 
Incertisque locis spatio depellere paulum, 
Tantum quod momen mutatum dicere possis. 
Quod nisi declinare solerent, omnia deorsum, 
Imbris uti guttae, caderent per inane profundum, 
Nec foret offensus natus nec plaga creata 
Principiis ; ita nil umquam natura creasset. 


e e e ° ° . . e ° e 


Quare etiam atque etiam paulum inclinare necessest 
Corpora; nec plus quam minimum, ne fingere motus 
Obliquos videamur et id res vera refutet. 


Denique si semper motus conectitur omnis 

Et vetere exoritur semper novus ordine certo, 
Nec declinando faciunt primordia motus 
Principium quoddam, quod fati foedera rumpat, 
Ex infinito ne causam causa sequatur, 

Libera per terras unde haec animantibus exstat 

Unde est haec, inquam, fatis avolsa potestas, 

Per quam progredimur quo ducit quemque voluntas, 

Declinamus item motus nec tempore certo 

Nec regione loci certa, sed ubi ipsa tulit mens? 

Nam dubio procul his rebus sua cuique voluntas 

Principium dat,et hinc motus per membra rigantur. 
TI, 216-224, 248-245, 251-262. 


THoucH THE Atoms oF MATTER ARE THEMSELVES 
WITHOUT SENSATION, YET THEIR COMBINATIONS MAY 
GENERATE SENSATION. 


Tum porro quid id est, animum quod percutit, ipsum 
Quod movet et varios sensus expromere cogit, 

Ex insensilibus ne credas sensile gigni? 

Nimirum lapides et ligna et terra quod una 

Mixta tamen nequeunt vitalem reddere sensum. 
MIllud in his igitur rebus meminisse decebit, 

Non ex omnibus omnino, quaecumque creant res, 
Sensile et extemplo me gigni dicere sensus, 

Sed magni referre ea primum quantula constent, 
Sensile quae faciunt, et qua sint praedita forma, 
Motibus ordinibus posituris denique quae sint. 
Quarum nil rerum in lignis glaebisque videmus ; 

Et tamen haec, cum sunt quasi putrefacta per imbres, 
Vermiculos pariunt, quia corpora materiai 

Antiquis ex ordinibus permota nova re 

Conciliantur ita ut debent animalia gigni. 

Denique uti possint sentire animalia quaeque, 
Principiis si iam est sensus tribuendus eorum, 

Quid, genus humanum propritim de quibu’ factumst ? 
Scilicet et risu tremulo concussa cachinnant 

Kt lacrimis spargunt rorantibus ora genasque 
Multaque de rerum mixtura dicere callent 

Et sibi proporro quae sint primordia quaerunt ; 
Quandoquidem totis mortalibus adsimulata 

Ipsa quoque ex aliis debent constare elementis, 

Inde alia ex aliis, nusquam consistere ut ausis: 


LUCRETIUS. 128 


Quippe sequar, quodcumque loqui ridereque dices 
Et sapere, ex aliis eadem haec facientibus ut sit. 
Quod si delira haec furiosaque cernimus esse 

Et ridere potest non ex ridentibu’ factus 

Et sapere et doctis rationem reddere dictis 

Non ex seminibus sapientibus atque disertis, 

Qui minus esse queant ea, quae sentire videmus, 


Seminibus permixta carentibus undique sensu ? 
II, 886-901, 973-990. 


175. Dratu 18 ANNIHILATION. 


Nil igitur mors est ad nos neque pertinet hilum, 
Quandoquidem natura animi mortalis habetur, 
Et velut anteacto nil tempore sensimus aegri, 
Ad confligendum venientibus undique Poenis, 
Omnia cum belli trepido concussa tumultu 
Horrida contremuere sub altis aetheris oris, 

In dubioque fuere utrorum ad regna cadendum 
Omnibus humanis esset terraque marique, 

Sic, ubi non erimus, cum corporis atque animai 
Discidium fuerit quibus e sumus uniter apti, 
Scilicet haud nobis quicquam, qui non erimus tum, 
Accidere omnino poterit sensumque movere, 


Non si terra mari miscebitur et mare caelo. 
III, 830-842. 


176. WHY THEN SHOULD WE GRIEVE OVER IT? 


‘Iam iam non domus accipiet te laeta, neque uxor 
Optima nec dulces occurrent oscula nati 
Praeripere et tacita pectus dulcedine tangent. 

Non poteris factis florentibus esse, tuisque 
Praesidium. Misero misere,’ aiunt, ‘ omnia ademit 
Una dies infesta tibi tot praemia vitae.’ 

Illud in his rebus non addunt, ‘nec tibi earum 

Jam desiderium rerum super insidet una.’ 

Quod bene si videant animo dictisque sequantur, 
Dissoluant animi magno se angore metuque. 

‘Tu quidem ut es leto sopitus, sic eris aevi 
Quod superest cunctis privatu’ doloribus aegris ; 
At nos horrifico cinefactum te prope busto 
Insatiabiliter deflevimus, aeternumque 
Nulla dies nobis maerorem e pectore demet.’ 
Illud ab hoc igitur quaerendum est, quid sit amari 
Tanto opere, ad s»mnum si res redit atque quietem, 
Cur quisquam aeterno possit tabescere luctu. 

III, 894-911. 


177, THe PUNISHMENTS oF THE LOWER WORLD MAY BE 
ENDURED ON EARTH. 


Atque ea nimirum quaecumque Acherunte profundo 
Prodita sunt esse, in vita sunt omnia nobis. 

Nec miser inpendens magnum timet aére saxum 
Tantalus, ut famast, cassa formidine torpens ; 

Sed magis in vita divom metus urget inanis 
Mortalis casumque timent quem cuique ferat fors. 
Sed Tityos nobis hic est, in amore iacentem 
Quem volucres lacerant atque exest anxius angor 
Aut alia quavis scindunt cuppedine curae. 
Sisyphus in vita quoque nobis ante oculos est, 
Qui petere a populo fasces saevasque secures 
Imbibit et semper victus tristisque recedit. 

Nam petere imperium, quod inanest nec datur umquam, 
Atque in eo semper durum sufferre laborem, 

Hoc est adverso nixantem trudere monte 

Saxum quod tamen e summo iam vertice rusum 
Volvitur et plani raptim petit aequora campi. 
Cerberus et furiae iam vero et lucis egestas, 
Tartarus horriferos eructans faucibus aestus, 

Qui neque sunt usquam nec possunt esse profecto. 
Sed metus in vita poenarum pro male factis 

Est insignibus insignis, scelerisque luella, 

Carcer et horribilis de saxo iactu’ deorsum, 
Verbera, carnifices, robur, pix, lammina, taedae ; 

Quae tamen etsi absunt, at mens sibi conscia factis 
Praemetuens adhibet stimulos terretque flagellis, 
Nec videt interea, qui terminus esse malorum 
Possit nec quae sit poenarum denique finis, 
Atque eadem metuit magis hacc ne in morte gravescant. 
Hic Acherusia fit stultorum denique vita. 

III, 978-983, 992-1002, 1011-1023. 


178. THe SENsIBLE Impression Is THE CRITERION OF 
TRUTH. 


Denique nil sciri siquis putat, id quoque nescit 
An sciri possit, quoniam nil scire fatetur. 

Hune igitur contra mittam contendere causam, 
Qui capite ipse sua in statuit vestigia sese. 

Et tamen hoc quoque uti concedam scire, at id ipsum 
Quaeram, cum in rebus veri nil viderit ante, 
Unde sciat quid sit scire et nescire vicissim, 
Notitiam veri quae res falsique crearit, 

Et dubium certo quae res differre probarit. 
Invenies primis ab sensibus esse creatam 
Notitiem veri neque sensus posse refelli. 

Nam maiore fide debet reperirier illud, 

Sponte sua veris quod possit vincere falsa. 

Quid maiore fide porro quam sensus haberi 
Debet? an ab sensu falso ratio orta valebit 
Dicere eos contra, quae tota ab sensibus orta est? 
Qui nisi sunt veri, ratio quoque falsa fit omnis. 
An poterunt oculos aures reprehendere, an aures 
Tactus? an hunc porro tactum sapor arguet oris, 
An confutabunt nares oculive revincent ? 

Non, ut opinor, ita est. Nam seorsum cuique potestas 
Divisast, sua vis cuiquest, ideoque necesse est 

Et quod molle sit et gelidum fervensve seorsum 
Et seorsum varios rerum sentire colores 

Et quae cumque coloribu’ sint coniuncta videre. 
Seorsus item sapor oris habet vim, seorsus odores 
Nascuntur, sorsum sonitus. Ideoque necesse est 
Non possint alios alii convincere sensus. 

Nec porro poterunt ipsi reprehendere sese, 
Aequa fides quoniam debebit semper haberi. 


Proinde quod in quoquest his visum tempore, verumst. 
IV, 469-499, 


179. Tur FORMATION OF THE EARTH. 


Quippe etenim primum terrai corpora quaeque, 
Propterea quod erant gravia et perplexa, coibant 
In medio atque imas capiebant omnia sedes ; 
Quae quanto magis inter se perplexa coibant, 
Tam magis expressere ea, quae mare, sidera,solem 
Lunamque efficerent et magni moenia mundi. 
Omnia enim magis haec e levibus atque rotundis 
Seminibus multoque minoribu’ sunt elementis 
Quam tellus. Ideo, per rara foramina, terrae 
Partibus erumpens primus se sustulit aether 
Ignifer et multos secum levis abstulit ignis. 
Hunc exordia sunt solis lunaeque secuta, 
Interutrasque globi quorum vertuntur in auris. 
His igitur rebus retractis terra repente, 
Maxuma qua nunc se ponti plaga caerula tendit, 
Succidit et salso suffudit gurgite fossas. 
Inque dies quanto circum magis aetheris aestus 
Et radii solis cogebant undique terram 
Verberibus crebris extrema ad limina in artum, 
In medio ut propulsa suo condensa coiret, 
Tam magis expressus salsus de corpore sudor 
Augebat mare manando camposque natantis, 
Et tanto magis illa foras elabsa volabant 
Corpora multa vaporis et aéris altaque caeli 
Densebant procul a terris fulgentia templa. 
Sidebant campi, crescebant montibus altis 
Ascensus; neque enim poterant subsidere saxa 
Nec pariter tantundem omnes succumbere partis. 
V, 449-459, 471, 472, 480-494, 

180. Owrne TO THE STRUGGLE FOR EXISTENCE, SPECIES 
TEND TO BECOME EXTINCT IF NOT ARTIFICIALLY 
PRESERVED. 


Multaque tum interiisse animantum saecla necessest 
Nec potuisse propagando procudere prolem. 
Nam quaecumque vides vesci vitalibus auris, 
Aut dolus aut virtus aut denique mobilitas est 
Ex ineunte aevo genus id tutata reservans. 
Multaque sunt, nobis ex utilitate sua quae 
Commendata manent, tutelae tradita nostrae, 
Principio genus acre leonum saevaque saecla 
Tutatast virtus, volpes dolus,et fuga cervos. 
At levisomna canum fido cum pectore corda 
Et genus omne, quod est veterino semine partum, 
Lanigeraeque simul pecudes et bucera saecla 
Omnia sunt hominum tutelae tradita, Memmi. 
Nam cupide fugere feras pacemque secuta 
Sunt et larga suo sine pabula parta labore, 
Quae damus utilitatis eorum praemia causa. 
At quis nil horum tribuit natura, nec ipsa 
Sponte sua possent ut vivere nec dare nobis 
Utilitatem aliquam quare pateremur eorum 
Praesidio nostro pasci genus esseque tutum, 
Scilicet haec aliis praedae lucroque iacebant, 
Indupedita suis fatalibus omnia vinclis, 


Donec ad interitum genus id natura redegit. 
V, 855-877. 


181. THe ORIGIN OF THE FAMILY. 


Inde casas postquam ac pellis ignemque pararunt, 
Et mulier coniuncta viro concessit in unum 
Conubium, prolemque ex se videre creatam, 

Tum genus humanum primum mollescere coepit. 
Ignis enim curavit ut alsia corpora frigus 


Non ita iam possent caeli sub tegmine ferre, 
9 

Et Venus inminuit viris puerique parentum 
Blanditiis facile ingenium fregere superbum. 

Tunc et amicitiem coeperunt iungere aventes 
Finitimi inter se nec laedere nec violari, 

Et pueros commendarunt muliebreque saeclum, 
Vocibus et gestu cum balbe significarent 
Imbecillorum esse aecum misererier omnis. 

Nec tamen omnimodis poterat concordia gigni, 

Sed bona magnaque pars servabat foedera caste ; 
Aut genus humanum iam tum foret omne peremptum 


Nec potuisset adhuc perducere saecla propago. 
V, 1011-1027. 


182. Tur ORIGIN OF THE STATE. 


Inque dies magis hi victum vitamque priorem 
Commutare novis monstrabant rebu’ benigni, 
Ingenio qui praestabant et corde vigebant. 
Condere coeperunt urbis arcemque locare 
Praesidium reges ipsi sibi perfugiumque, 

Et pecus atque agros divisere atque dedere 

Pro facie cuiusque et viribus ingenioque ; 

Nam facies multum valuit viresque vigentes. 
Posterius res inventast aurumaue repertum, 

Quod facile et validis et pulchris dempsit honorem ; 
Divitioris enim sectam plerumque secuntur 
Quamlubet et fortes et pulchro corpore creti. 

At claros homines voluerunt se atque potentes, 

Ut fundamento stabili fortuna maneret 

Et placidam possent opulenti degere vitam, 
Nequiquam, quoniam ad summum succedere honorem 
Certantes iter infestum fecere viai, 

Et tamen e summo. quasi fulmen, deicit ictos 
Invidia interdum contemptim in Tartara taetra ; 
Invidia quoniam, ceu fulmine, summa vaporant 
Plerumque et quae sunt aliis magis edita cumque; 
Ut satius multo iam sit parere quietum 

Quam regere imperio res velle et regna tenere. 

Proinde sine incassum defessi sanguine sudent, 
Angustum per iter luctantes ambitionis. 
V, 1105-1116, 1120-1182. 


183. Oricin or NatTuRAL RELIGION. 


Praeterea caeli rationes ordine certo 
Et varia annorum cernebant tempora verti, 
Nec poterant quibus id fieret cognoscere causis. 
Ergo perfugium sibi habebant omnia divis 
Tradere et illorum nutu facere omnia flecti. 
In caeloque deum sedes et templa locarunt, 
Per caelum volvi quia nox et luna videtur, 
Luna, dies et nox et noctis signa severa 
Noctivagaeque faces caeli flammaeque volantes, 
Nubila, sol, imbres, nix, venti, fulmina, grando, 
Et rapidi fremitus et murmura magna minarum. 
O genus infelix humanun, talia divis 
Cum tribuit facta atque iras adiunxit acerbas ! 
Quantos tum gemitus ipsi sibi, quantaque nobis 
Volnera, quas lacrimas peperere minoribu’ nostris ! 
Nec pietas ullast velatum saepe videri 
Vertier ad lapidem, atque omnis accedere ad aras, 
Nec procumbere humi prostratum et pandere palmas 
Ante deum delubra, nec aras sanguine multo 
Spargere quadrupedum, nec votis nectere vota, 
Sed mage pacata posse omnia mente tueri. 

V, 1183-12083. 


184. Ocol peta Coovres. 


Ignorantia causarum conferre deorum 

Cogit ad imperium res et concedere regnum. 

Nam bene qui didicere deos securum agere aevom, 
Si tamen interea mirantur qua ratione 

Quaeque geri possint, praesertim rebus in illis 
Quae supera caput aetheriis cernuntur in oris, 
Rursus in antiquas referuntur religionis 

Et dominos acris adsciscunt, omnia posse 

Quos miseri credunt, ignari quid queat esse, 
Quid nequeat, finita potestas denique cuique 
Quanam sit ratione atque alte terminus haerens, 
Quo magis errantes caeca ratione feruntur. 
Quae nisi respuis ex animo longeque remittis 
Dis indigna putare alienaque pacis eorum, 
Delibata deum per te tibi numina sancta 
Saepe oberunt; non quo violari summa deum vis 
Possit, ut ex ira poenas petere inbibat acris, 
Sed quia tute tibi placida cum pace quietos 
Constitues magnos irarum volvere fluctus, 
Nec delubra deum placido cum pectore adibis, 
Nec de corpore quae sancto simulacra feruntur 
In mentes hominum divinae nuntia formae, 
Suscipere haec animi tranquilla pace valebis. 
Inde videre licet qualis iam vita sequatur. 

VI, 54-79. 


C. VALERIUS CATULLUS, 87-54 B.C. 


185. EpirarpH on an AGED Bark. 


Phaselus ille, quem videtis, hospites, 
Ait fuisse navium celerrimus, 

Neque ullius natantis impetum trabis 
Nequisse praeterire, sive palmulis 
Opus foret volare, sive linteo. 

Et hoc negat minacis Adriatici 

Negare litus, insulasve Cycladas, 
Rhodumque nobilem, horridamque Thraciam, 
Propontida, trucemve Ponticum sinum, 
Ubi iste, post phaselus, antea fuit 
Comata silva ; nam Cytorio in iugo 
Loquente saepe sibilum edidit coma. 
Amastri Pontica, et Cytore buxifer, 
Tibi haec fuisse et esse cognitissima, 

Ait phaselus ; ultima ex origine 

Tuo stetisse dicit in cacumine, 

Tuo imbuisse palmulas in aequore, 
Et inde tot per inpotentia freta 
Herum tulisse; laeva, sive dextera 
Vocaret aura, sive utrumque Iuppiter 
Simul secundus incidisset in pedem. 
Neque ulla vota litoralibus deis 

Sibi esse facta, cum veniret a mari 
Novissimo hune ad usque limpidum lacum. 
Sed haec prius fuere ; nunc recondita 
Senet quiete, seque dedicat tibi, 


Gemelle Castor, et gemelle Castoris. 
Carm. iv. 


186. A BrinGE To THROW FOooLs FROM. 


O Colomia, quae cupis ponte ludere longo, 

Et salire paratum habes, sed vereris inepta 
Crura ponticuli assulis stantis in redivivis 

Ne supinus eat, cavaque in palude recumbat; 
Sic tibi bonus ex tua pons libidine fiat, 

In quo vel Salisubsili sacra suscipiantur ; 

Munus hoc mihi maximi da, Colonia, risus. 
Quendam municipem meum de tuo volo ponte 
Ire praecipitem in lutum per caputque pedesque ; 
Verum totius ut lacus putidaeque paludis 
Lividissima maximeque est profunda vorago. 
Insulsissimus est homo, nec sapit, pueri instar 
Bimuli tremula patris dormientis in ulna. 

Cui cum sit viridissimo nupta flore puella 

Et puella tenellulo delicatior haedo 

Adservanda nigerrimis diligentius uvis ; 

Ludere hance sinit, ut lubet, nec pili facit uni, 
Nec se sublevat ex sua parte, sed velut alnus 
In fossa Liguri iacet suppernata securi, 
Tantundem omnia sentiens, quam si nulla sit usquam. 
Talis iste meus stupor nil videt, nihil audit. 
Ipse qui sit, utrum sit an non sit, id quoque nescit. 

Nunc eum volo de tuo ponte mittere pronum, 
Si pote stolidum repente excitare veternum, 
Et supinum animum in gravi derelinquere caeno, 


Ferream ut soleam tenaci in voragine mula. 
Carm. xvii. 


187. A Happy Parr. 


Acmen Septimius, suos amores, 

Tenens in gremio, Mea, inquit, Acme, 

Ni te perdite amo, atque amare porro 

Omnes sum assidue paratus annos, 

Quantum qui pote plurimum perire, 

Solus in Libya Indiaque tosta 

Caesio veniam obvius leoni. 

Hoe ut dixit, Amor sinistra, ut ante, 

Dextram sternuit approbationem. 

At Acme leviter caput reflectens, 

Et dulcis pueri ebrivos ocellos 

Illo purpureo ore saviata, 

Sic, inquit, mea vita Septimille, 

Huic uno domino usque serviamus, 

Ut multo mihi maior acriorque 

Ignis mollibus ardet in medullis. 

Hoe ut dixit, Amor sinistra, ut ante, 

Dextram sternuit approbationem. 

Nunc ab auspicio bono profecti, 

Mutuis animis amant, amantur. 

Unam Septimius misellus Acmen 

Mavult, quam Syrias Britanniasque ; 

Uno in Septimio fidelis Acme 

Facit delicias libidinesque. 

Quis ullos homines beatiores 

Vidit? quis Venerem auspicatiorem ? 
Carm. xlv. 

188. Brerorr THE WEDDING. 


Namque Vinia Manlio, 
Qualis Idalium colens 
Venit ad Phrygium Venus 
Iudicem, bona cum bona 
Nubit alite virgo: 


Floridis velut enitens 
Myrtus Asia ramulis, 
Quos Hamadryades deae 
Ludicrum sibi roscido 
Nutriunt umore. 


Quare age, huc aditum ferens 
Perge linquere Thespiae 
Rupis Aonios specus, 
Nympha quos super irrigat 
Frigerans Aganippe: 


Ac domum dominam voca, 
Coniugis cupidam novi, 
Mentem amore revinciens, 
Ut tenax hedera huc et huc 
Arborem implicat errans. 


Vos item simul, integrae 
Virgines, quibus advenit 
Par dies, agite, in modum 
Dicite: O Hymenaee Hymen, 
Hymen o Hymenaee. 
Carm. 1xi, 16-40. 


189. ARIADNE REPROACHES THESEUS FOR HIS PERFIDY. 


Sicine me patriis avectam, perfide, ab oris, 
Perfide, deserto liquisti in litore, Theseu ? 
Sicine discedens, neglecto numine divum, 
Immemor, a! devota domum periuria portas ? 

Nullane res potuit crudelis flectere mentis 
Consilium? tibi nulla fuit clementia praesto, 
Inmite ut nostri vellet miserescere pectus ? 
At non haec quondam nobis promissa dedisti 
Voce; mihi non hoc miserae sperare iubebas, 
Sed conubia laeta, sed optatos hymenaeos. 
Quae cuncta aérii discerpunt irrita venti. 
Tam iam nulla viro iuranti femina credat, 
Nulla viri speret sermones esse fideles. 
Quis dum aliquid cupiens animus praegestit apisci, 
Nil metuunt iurare, nihil promittere parcunt ; 
Sed simul ac cupidae mentis satiata libido est, 
Dicta nihil meminere, nihil periuria curant. 
Certe ego te in medio versantem turbine leti 
Eripui, et potius germanum amittere crevi, 
Quam tibi fallaci supremo in tempore deessem. 
Pro quo dilaceranda feris dabor, alitibusque 
Praeda, neque iniecta tumulabor mortua terra. 
Quaenam te genuit sola sub rupe leaena? 
Quod mare conceptum spumantibus expuit undis? 
Quae Syrtis, quae Scylla rapax, quae vasta Charybdis, 
Talia qui reddis pro dulci praemia vita? 

Carm. |xiv, 182-157. 


THE GODS HAVE CEASED TO VISIT THE EARTH AS 
THEY DID OF OLD. 


Talia praefantes quondam, felicia Pelei 
Carmina divino cecinerunt pectore Parcae. 
Praesentes namque ante domos invisere castas 
Heroum, et sese mortali ostendere coetu 
Caelicolae, nondum spreta pietate, solebant. 
Saepe pater divum templo in fulgente residens, 
Annua cum festis venissent sacra diebus, 
Conspexit terra centum procumbere tauros ; 
Saepe vagus Liber Parnasi vertice summo 
Thyiadas effusis evantis crinibus egit, 

Cum Delphi tota certatim ex urbe ruentes 
Acciperent laeti divum fnmantibus aris. 

Saepe in letifero belli certamine Mavors, 
Aut rapidi Tritonis era, aut Rhamnusia virgo 
Armatas hominum est praesens hortata catervas. 
Sed postquam tellus scelere est imbuta nefando, 
Iustitiamque omnes cupida de mente fugarunt, 
Perfudere manus fraterno sanguine fratres ; 
Destitit extinctos natus lugere parentes, 
Optavit genitor primaevi funera nati, 
Liber uti innuptae poteretur flore novercae ; 
Ignaro mater substernens se impia nato, 
Impia non verita est divos scelerare parentes 
Omnia fanda nefanda malo permixta furore 
Iustificam nobis mentem avertere deorum. 
Quare nec tales dignantur visere coetus, 
Nec se contingi patiuntur lumine claro. 

Carm. xiv, 381-407. 


191. On wis Brotuer’s DEATH. 


Etsi me assiduo confectum cura dolore 
Sevocat a doctis, Ortale, virginibus, 

Nec potis est dulcis Musarum expromere fetus 
Mens animi; tantis fluctuat ipsa malis ; 

Namque mei nuper Lethaeo gurgite fratris 
Pallidulum manans alluit unda pedem ; 

Troia Rhoeteo quem subter litore tellus 
Ereptum nostris obterit ex oculis. 

Alloquar ? audiero numquam tua facta loquentem ? 
Numquam ego te, vita frater amabilior, 

Aspiciam posthac ? at certe semper amabo, 
Semper maesta tua carmina morte canam ; 

Qualia sub densis ramorum concinit umbris 
Daulias, absumpti fata gemens Ityli. 

Sed tamen in tantis maeroribus, Ortale, mitto 
Haec expressa tibi carmina Battiadae, 

Ne tua dicta vagis nequiquam credita ventis 
Effluxisse meo forte putes animo: 

Ut missum sponsi furtivo munere malum 
Procurrit casto virginis e gremio, 

Quod miserae oblitae molli sub veste locatum, 
Dum adventu matris prosilit, excutitur ; 
Atque illud prono praeceps agitur decursu, 


Huic manat tristi conscius ore rubor. 
Carm. lxv. 


192. A PRAYER. 


Siqua recordanti benefacta priora voluptas 
Est homini, cum se cogitat esse pium ; 

Nec sanctam violasse fidem, nec foedere in ullo 
Divum ad fallendos numine abusum homines, — 

Muita parata manent in longa aetate, Catulle, 
Ex hoc ingrato gaudia amore tibi. 

Nam quaecumque homines bene cuiquam aut dicere possunt 
Aut facere, haec a te dictaque factaque sunt, 

Omnia quae ingratae perierunt credita menti. 
Quare iam te cur amplius excrucies ? 

Quin tu animo offirmas atque istinc teque reducis 
Et, dis invitis, desinis esse miser ? 

Difficile est, longum subito deponere amorem, 
Difficile est ; verum hoc qualibet efficias. 

Una salus haec est, hoc est tibi pervincendum. 
Hoc facias, sive id non pote, sive pote. 

O di, si vestrum est misereri, aut si quibus umquam 
Extrema iam ipsa in morte tulistis opem, 

Me miserum aspicite ! et, si vitam puriter egi, 
Eripite hance pestem perniciemque mihi ; 

Ei mihi subrepens imos, ut torpor, in artus, 
Expulit ex omni pectore laetitias. 

Non iam illud quaero, contra ut me diligat illa, 
Aut, quod non potis est, esse pudica velit ; 

Ipse valere opto, et taetrum hunc deponere morbum. 
O di, reddite mi hoc pro pietate mea. 


Carm. lxxvi. 

193. AFFECTED PRONUNCIATION. 


Chommoda dicebat, si quando commoda vellet 
Dicere, et insidias Arrius hinsidias ; 
Et tum mirifice sperabat se esse locutum, 
Cum, quantum poterat, dixerat hinsidias. 
Credo sic mater, sic liber avunculus eius, 
Sic maternus avus dixerat, atque avia. 
Hoc misso in Syriam, requierant omnibus aures, 
Audibant eadem haec leniter et leviter, 
Nec sibi postilla metuebant talia verba, 
Cum subito affertur nuntius horribilis, 
Ionios fluctus, postquam illuc Arrius isset, 


Iam non Ionios esse, sed Hionios. 
Carm. 1xxxiv. 


D. LABERIUS, 105-48 B. C. 


194. LABERIUS RESENTS AN INDIGNITY PUT UPON HIM BY 
CAESAR. 


Necéssitas, cuius ctirsus transversi impetum 
Voluérunt multi effugere, pauci pdtuerunt, 
Quo mé detrusit paéne extremis sénsibus! 
Quem nulla ambitio, nulla umquam largitio, 
Nullds timor, vis nulla, nulla auctoritas 
Movére potuit in iuventa dé statu, 

Ecce in senecta ut facile labefecit loco 

Viri éxcellentis ménte clemente édita 
Summissa placide blandiloquens ordatio ! 
Etenim {psi di negdre cui nil pdtuerunt, 
Hominém me denegdre quis possét pati? 
Ego bis tricenis 4nnis actis sine nota, 
Equés Romanus é lare egressus meo, 
Domtm revertar mimus. Nimirum hoc die 

Uné plus vixi mihi quam vivendtm fuit. 
Forttina, inmoderata in bono aeque atque in malo, 
Si tibi erat libitum litterarum latidibus 
Floréns cacumen nostrae famae frangere, 
Cur cim vigebam mémbris praeviridantibus, 
Satis facere populo et tali cum poterdm viro, 
Non fléxibilem me céncurvasti ut carperes ? 
Nuncine me deicis? qué? quid ad scaenam adfero? 
Decérem formae an dignitatem cérporis, 
Animi virtutem an vécis iucundaé sonum? 
Ut hédera serpens vires arboreds necat, 
Ita mé vetustas Amplexu annorum énecat ; 
Sepulcri similis nfl nisi nomen rétineo. 
Incert. Prol., ap. Macrob., Sat., I, vii. 


PUBLILIUS SYRUS, ru. 45 B. C. 


195. RipicuLe. oF Luxury. 


Luxuriae rictu Martis marcent moenia. 
Tuo palato clausus pavo pascitur 
Plumato amictus aureo Babylonico, 
Gallina tibi Numidica, tibi gallus spado; 
Ciconia etiam, grata peregrina hospita 
Pietaticultrix gracilipes crotalistria 
Avis exul hiemis, titulus tepidi temporis, 
Nequitiae nidum in caccabo fecit modo. 
Quo margarita cara tibi bacam Indicam ? 
An ut matrona ornata phaleris pelagiis 
Tollat pedes indomita in strato extraneo? 
Smaragdum ad quam rem viridem, pretiosum vitrum ? 
Quo Carchedonios optas ignes lapideos? 
Nisi ut scintillet probitas e carbunculis. 
Aequum est induere nuptam ventum textilem, 
Palam prostare nudam in nebula linea? 
Ap. Petr., Sat., lv, 22-37. 

196. SENTENTIAE. 


Malum est consilium, quod mutari non potest. 
Beneficium dando accepit, qui digno dedit. 
Feras, non culpes, quod vitari non potest. 
Cui plus licet quam par est, plus vult quam licet. 
Comes facundus in via pro vehiculo est. 
Frugalitas miseria est rumoris boni. 
Heredis fletus sub persona risus est. 
Furor fit laesa saepius patientia. 
Inprobe Neptunum accusat, qui iterum naufragium facit. 
Ita amicum habeas, posse ut fieri hunc inimicum putes. 
Veterem ferendo iniuriam, invites novam. 
Numquam periclum sine periclo vincitur. 
Nimium altercando veritas amittitur. 
Pars benefici est, quod petitur si belle neges. 
Ap. Gell., XVI, xiv, 4. 


L. SERGIUS CATILINA. 


197. LETTER COMMENDING HIS WIFE TO CATULUS. 
Nov. 8TH, B.C. 63. 


L. Catilina Q. Catulo. Egregia tua fides re cognita, grata 
mihi magnis in meis periculis, fiduciam commendationi meae 
tribuit. Quam ob rem defensionem in novo consilio non statui 
parare ; satisfactionem ex nulla conscientia de culpa proponere 
decrevi, quam mediusfidius veram licet cognoscas. Iniuriis con- 
tumeliisque concitatus, quod fructu laboris industriaeque meae 
privatus statum dignitatis non optinebam, publicam miserorum 
causam pro mea consuetudine suscepi; non quin aes alienum 
meis nominibus ex possessionibus solvere possem at alienis 
nominibus liberalitas Orestillae suis filiaeque copiis persolve- 
ret, sed quod non dignos homines honore honestatos videbam, 


142 LATIN SELECTIONS. 


meque falsa suspicione alienatum esse sentiebam. Hoc nomina 
satis honestas pro meo casu spes reliquae dignitatis conservandaq 
sum secutus. Plura cum scribere vellem, nuntiatum est vim 
mihi parari. Nunc Orestillam commendo tuaeque fidei trado ; 
eam ab iniuria defendas, per liberos tuos rogatus. Haveto. 

In Sall. Catil., xxxv 


C. JULIUS CAESAR, 100-44 B.C. 


198. A Criticism oN TERENCE. 


Tu quoque, tu in summis, o dimidiate Menander, 
Poneris, et merito, puri sermonis amator. 
Lenibus atque utinam scriptis adiuncta foret vis, 
Comica ut aequato virtus polleret honore 
Cum Graecis; neve hac despecte ex parte iaceres! 
Unum hoc maceror aureolo tibi desse, Terenti. 

Ap. Suet., Vit. Ter., ad fin. 


199. An Epicram. 


Thrax puer, astricto glacie dum ludit in Hebro, 
Frigore concretas pondere rupit aquas. 
Cumque imae partes rapido traherentur ab amne, 
Abscidit tenerum lubrica testa caput. 
Orba quod inventum mater dum conderet urna, 
‘Hoc peperi flammis, cetera,’ dixit, ‘aquis.’ 
In Op., ed. Delph. ad fin. 


200. THe Britons CONTEST CarEsaAr’s LANDING. 


At barbari, consilio Romanorum cognito, praemisso equitatu 
et essedariis, quo plerumque genere in proeliis uti consuerunt, 
reliquis copiis subsecuti, nostros navibus egredi prohibebant. 
Erat ob has causas summa difficultas, quod naves propter mag- 


1Cf. Baehrens, ‘Fragmenta Poet. Rom.,’ p. 326. 

nitudinem, nisi in alto, constitui non poterant; militibus autem 
ignotis locis, impeditis manibus, magno et gravi armorum onere 
oppressis, simul et de navibus desiliendum, et in fluctibus con- 
sistendum, et cum hostibus erat pugnandum, cum illi aut ex 
arido, aut paulum in aquam progressi, omnibus membris 
expediti, notissimis locis audacter tela conicerent et equos in- 
suefactos incitarent. Quibus rebus nostri perterriti, atque huius 
omnino generis pugnae imperiti, non eadem alacritate ac studio, 
quo in pedestribus uti proeliis consuerant, utebantur. Quod 
ubi Caesar animadvertit, naves longas, quarum et species 
erat barbaris inusitatior, et motus ad usum expeditior, paulum 
removeri ab onerariis navibus et remis incitari et ad latus aper- 
tum hostium constitui, atque inde fundis, sagittis, tormentis, 
hostes propelli ac submoveri iussit ; quae res magno usui nostris 
fuit. Nam et navium figura, et remorum motu, et inusitato 
genere tormentorum permoti barbari constiterunt, ac paulum 
modo pedem retulerunt. Atque nostris militibus cunctantibus, 
maxime propter altitudinem maris, qui decimae legionis aquilam 
ferebat, contestatus deos, ut ea res legioni feliciter eveniret, 
‘ Desilite,’ inquit, ‘commilitones, nisi vultis aquilam hostibus 
prodere ; ego certe meum reipublicae atque imperatori officium 
praestitero.’ Hoc cum magna voce dixisset, ex navi se proiecit 
atqué ip hoses aquilam ferre coepit. Tum nostri, cohortati 
inter se, ne tantum dedecus admitteretur, universi ex navi 
desiluerunt ; hos item alii ex proximis navibus cum conspexis- 
sent, subsecuti hostibus adpropinquarunt. Pugnatum est ab 
utrisque acriter; nostri tamen, quod neque ordines servare, 
neque firmiter insistere, neque signa subsequi poterant, atque 
alius alia ex navi, quibuscumque signis occurrerat, se aggre- 
gabat, magno opere perturbantur. Hostes vero, notis omni- 
bus vadis, ubi ex litore aliquos singulares ex navi egredientes 
conspexerant, incitatis equis impeditos adoriebantur; plures 
paucos circumsistebant; alii ab latere aperto in universos tela 
coniciebant. Quod cum animum advertisset Caesar, scaphas 
longarum navium, item speculatoria navigia militibus compleri 
iussit et, quos laborantes conspexerat, his subsidia submittebat. 
Nostri, simul in arido constiterunt, suis omnibus consecutis, in 
hostes impetum fecerunt atque eos in fugam dederunt; neque 
longius prosequi potuerunt, quod equites cursum tenere atone 

insulam capere non potuerant. Hoc unum ad pristinam fortu- 


nam Caesari defuit. 
B. G., iv, 24-26. 


201. A GEOGRAPHICAL ACCOUNT OF BRITAIN. 


Insula natura triquetra, cuius unum latus est contra Galliam. 
Huius lateris alter angulus, qui est ad Cantium, quo fere omnes 
ex Gallia naves appelluntur, ad orientem solem; inferior ad 
meridiem spectat. Hoc pertinet circiter milia passuum D. 
Alterum vergit ad Hispaniam atque occidentem solem, qua ex 
parte est Hibernia, dimidio minor, ut aestimatur, quam Britan- 
nia; sed pari spatio transmissus, atque ex Gallia, est in Bri- 
tanniam. In hoc medio cursu est insula, quae appellatur Mona ; 
complures praeterea minores obiectae insulae existimantur, de 
quibus insulis nonnulli scripserunt, dies continuos XXX sub 
bruma esse noctem. Nos nihil de eo percunctationibus reperie- 
bamus, nisi certis ex aqua mensuris breviores esse, quam in 
continente, noctes videbamus. Huius est longitudo lateris, ut 
fert illorum opinio, DCC milium. Tertium est contra septem- 
triones, cui parti nulla est obiecta terra ; sed eius angulus lateris 
maxime ad Germaniam spectat; hoc milia passuum DCCC in 
longitudinem esse, existimatur. Ita omnis insula est in circuitu 


vicies centum milium passuum. 
B. G., v, 18. 


202. PowrrR OF THE DRUIDS. 


Sed de his duobus generibus alterum est Druidum, alterum 
equitum. Illi rebus divinis intersunt, sacrificia publica ac pri- 
vata procurant, religiones interpretantur. Ad hos magnus adu- 
lescentium numerus disciplinae causa concurrit, magnoque hi 
sunt apud eos honore. Nam fere de omnibus controversiis pub- 
licis privatisque constituunt; et, si quod est admissum facinus, 
si caedes facta, si de hereditate, si de finibus controversia est, 
iidem decernunt; praemia poenasque constituunt; si qui aut 
privatus aut publicus eorum decreto non stetit, sacrificiis inter- 
dicunt. Haec poena apud eos est gravissima. Quibus ita est 
interdictum, hi numero impiorum ac sceleratorum habentur ; his 


CAESAR. 145 


omnes decedunt, aditum eorum sermonemque defugiunt, ne quid 
ex contagione incommodi accipiant; neque his petentibus ius 
redditur, neque honos ullus communicatur. His autem omnibus 
Druidibus praeest unus, qui summam inter eos habet auctorita- 
tem. Hoc mortuo, si qui ex reliquis excellit dignitate, succedit, 
aut, si sunt plures pares, suffragio Druidum; nonnunquam etiam 
armis de principatu contendunt. Hi certo anni tempore in 
finibus Carnutum, quae regio totius Galliae media habetur, 
considunt in loco consecrato. Huc omnes undique, qui contro- 
versias habent, conveniunt eorumque decretis iudiciisque parent. 
Disciplina in Britannia reperta atque in Galliam translata esse 
existimatur; et nunc, qui diligentius eam rem cognoscere volunt, 
plerumque illo discendi causa proficiscuntur. 

Druides a bello abesse consuerunt, neque tributa una cum 
reliquis pendunt; militiae vacationem omniumque rerum habent 
immunitatem. Tantis excitati praemiis, et sua sponte multi in 
disciplinam conveniunt, et a parentibus propinquisque mittuntur. 
Magnum ibi numerum versuum ediscere dicuntur; itaque annos 
nonnulli vicenos in disciplina permanent. Neque fas esse ex- 
istimant, ea litteris mandare, cum in reliquis fere rebus, publicis 
privatisque rationibus, Graecis utantur litteris. Id mihi duabus 
de causis instituisse videntur ; quod neque in vulgum disciplinam 
efferri velint, neque eos, qui discunt, litteris confisos, minus me- 
moriae studere ; quod fere plerisque accidit, ut praesidio littera- 
rum diligentiam in perdiscendo ac memoriam remittant. Im- 
primis hoc volunt persuadere, non interire animas, sed ab aliis 
post mortem transire ad alios; atque hoc maxime ad virtutem 
excitari putant, metu mortis neglecto. Multa praeterea de side- 
ribus atque eorum motu, de mundi ac terrarum magnitudine, de 
rerum natura, de deorum immortalium vi ac potestate disputant 


et iuventuti tradunt. 
BGs vi, 1814, 


203. Dereat or Curro AT THE River BaGRADAS. 


Quibus ex locis cum longius esset progressus, confecto iam 
labore exercitu, sedecim milium spatio constitit. Dat suis sig- 
num Saburra, aciem constituit et circumire ordines atque hortari 
incipit ; sed peditatu dumtaxat procul ad speciem utitur, equites 

10 

in aciem mittit. Non deest negotio Curio suosque hortatur, ut 
spem omuem in virtute reponant. Ne militibus quidem, ut de- 
fessis, neque equitibus, ut paucis et labore confectis, studium ad 
puguandum virtusque deerat ; sed hi erant numero ducenti, reli- 
qui in itinere substiterant. Hi quamcumque in partem impetum 
fecerant, hostes loco cedere cogebant; sed neque longius fugi- 
entes prosequi, nec vehementius equos incitare poterant. At 
equitatus hostium ab utroque cornu circumire aciem nostram et 
aversos proterere incipit.: Cum cohortes ex acie procucurris- 
sent, Numidae integri celeritate impetum nostrorum effugiebant, 
rursusque ad ordines suos se recipientes circumibant et ab acie 
excludebant. Sic neque in loco manere ordinesque servare, 
neque procurrere et casum subire, tutum videbatur. Hostium 
copiae, submissis ab rege auxiliis, crebro augebantur; nostros 
vires lassitudine deficiebant; simul ii, qui vulnera acceperant, 
neque acie excedere, neque in locum tutum referri poterant, 
quod tota acies equitatu hostium circumdata tenebatur. Hi, de 
sua salute desperantes, ut extremo vitae tempore homines facere 
consuerunt, aut suam mortem miserabantur, aut parentes suos 
commendabant, si quos ex eo periculo fortuna servare potuisset. 
Plena erant omnia timoris et luctus. Curio ubi, perterritis 
omnibus, neque cohortationes suas, neque preces audiri intelle- 
git, unam, ut miseris in rebus, spem reliquam salutis esse arbi- 
tratus, proximos colles capere universos atque eo signa inferri 
iubet. Hos quoque praeoccupat missus a Saburra equitatus. 
Tum vero ad summam desperationem nostri perveniunt et 
partim fugientes ab equitatu interficiuntur, partim integri pro- 
cumbunt. Hortatur Curionem Cn. Domitius, praefectus equi- 
tum, cum paucis equitibus circumsistens, ut fuga salutem petat 
atque in castra contendat; et se ab eo non discessurum pollice- 
tur. At Curio, numquam se, amisso exercitu, quem a Caesare 
fidei commissum acceperit, in elus conspectum reversurum con- 
firmat atque ita proelians interficitur. Equites perpauci ex 
proelio se recipiunt ; sed ii, quos ad novissimum agmen equo- 
rum reficiendorum causa substitisse demonstratum est, fuga totius 
exercitus procui animadversa, sese incolumes in castra conferunt. 


Milites ad unum omnes interficiuntur. 
B. C., ii, 41, 42. 

204. BatrLe or PHARSALIA. 


Sed nostri milites, dato signo, cum infestis pilis procucurris- 
sent atque animadvertissent non concurri a Pompeianis, usu 
periti ac superioribus pugnis exercitati sua sponte cursum re- 
presserunt et ad medium fere spatium constiterunt, ne con- 
sumptis viribus adpropinquarent ; parvoque intermisso temporis 
spatio, ac rursus renovato cursu, pila miserunt celeriterque, ut 
erat praeceptum a Caesare, gladios strinxerunt. Neque vero 
Pompeiani huic rei defuerunt. Nam et tela missa exceperunt, 
et impetum legionum tulerunt et ordines conservaverunt, pilis- 
que missis, ad gladios redierunt. Eodem tempore equites ab 
sinistro Pompeii cornu, ut erat imperatum, universi procucur- 
rerunt omnisque multitudo sagittariorum se profudit; quorum 
impetum noster equitatus non tulit, sed paulatim loco motus 
cessit, equitesque Pompei hoc acrius instare et se turmatim ex- 
plicare aciemque nostram a latere aperto circumire coeperunt. 
Quod ubi Caesar animum advertit, quartae aciel, quam insti- 
tuerat sex cohortium numero, signum dedit. Illi celeriter 
procucurrerunt infestisque signis tanta vi in Pompeii equites 
impetum fecerunt, ut eorum nemo consisteret omnesque converst 
non solum loco excederent, sed protinus incitati fuga montes 
altissimos peterent. Quibus submotis, omnes sagittarii fundito- 
resque destituti, inermes, sine praesidio, interfecti sunt. Eodem 
impetu cohortes sinistrum cornu, pugnantibus etiam tum ac 
resistentibus in acie Pompeianis, circumierunt eosque a tergo 
sunt adorti. Eodem tempore tertiam aciem Caesar, quae quieta 
fuerat et se ad id tempus loco tenuerat, procurrere iussit. Ita, 
cum recentes atque integri defessis successissent, alii autem a 
tergo adorirentur, sustinere Pompeiani non potuerunt atque uni- 
versi terga verterunt. Neque vero Caesarem fefellit, quin ab 
iis cohortibus, quae contra equitatum in quarta acie collocatae 
essent, initium victoriae oriretur, ut ipse in cohortandis militi- 
bus pronunciaverat. Ab his enim primum equitatus est pulsus, 
ab isdem factae caedes sagittariorum atque funditorum, ab is- 
dem acies Pompeiana a sinistra parte erat circumita atque 
initium fugae factum. Sed Pompeius, ut equitatum suum pul- 
sum vidit atque eam partem, cui maxime confidebat, perterritam 

animum advertit, aliis quoque diffisus acie excessit protinusque 
se in castra equo contulit et iis centurionibus, quos in statione 
ad praetoriam portam posuerat, clare, ut milites exaudirent, 
‘Tuemini,’ inquit, ‘castra et defendite diligenter, si quid durius 
acciderit; ego reliquas portas circumeo et castrorum praesidia 
confirmo.’ Haec cum dixisset, se in praetorium contulit, sum- 


mae rei diffidens et tamen eventum exspectans. 
B. C., iii, 93, 94. 


905. LetteR To Oprius AND BALBUS AT THE COMMENCE- 
MENT OF THE CiviL War. 


Gaudeo mehercule vos significare litteris, quam valde probetis 
ea, quae apud Corfinium sunt gesta. Consilio vestro utar liben- 
ter, et hoc libentius, quod mea sponte facere constitueram, ut 
quam lenissimum me praeberem, et Pompeium darem operam 
ut reconciliarem. ‘Temptemus hoc modo, si possumus, omnium 
voluntates recuperare, et diuturna victoria uti; quoniam reliqui 
crudelitate odium effugere non potuerunt, neque victoriam diu- 
tius tenere praeter unum L. Sullam, quem imitaturus non sum. 
Haec nova sit ratio vincendi, ut misericordia et liberalitate nos 
muniamus. Id quemadmodum fieri possit, nonnulla mihi in 
mentem veniunt, et multa reperiri possunt. De his rebus, rogo 
vos, ut cogitationem suscipiatis. N. Magium, Pompeii prae- 
fectum, deprehendi; scilicet meo instituto usus sum, et eum 
statim missum feci. Jam duo praefecti fabrum Pompeii in 
meam potestatem venerunt, et a me missi sunt. Si volent grati 
esse, debebunt Pompeium hortari, ut malit mihi esse amicus, 
quam iis, qui et illi et mihi semper fuerunt inimicissimi; quo- 
rum artificiis effectum est, ut respublica in hunc statum per- 


veniret, 
In Cic. ad Ait., TX, vii, C. 

M. PORCIUS CATO UTICENSIS, 95-46 B.C. 


206. LETTER WRITTEN TO Cicero, 50 B.C., IN REFERENCE 
TO A PuBLic THANKSGIVING IN HIS Honor. 


Quod et respublica me et nostra amicitia hortatur, libenter 
facio, ut tuam virtutem, innocentiam, diligentiam cognitam in 
maximis rebus, domi togati, armati foris, pari industria admini- 
strare gaudeam. Itaque, quod pro meo iudicio facere potui, ut 
innocentia consilioque tuo defensam provinciam, servatum Ario- 
barzanis cum ipso rege regnum, sociorum revocatam ad studium 
imperii nostri voluntatem, sententia mea et decreto laudarem, 
feci. Supplicationem decretam, si tu, qua in re nihil fortuito, 
sed summa tua ratione et continentia, reipublicae provisum est, 
dis inmortalibus gratulari nos, quam tibi referre acceptum 
mavis, gaudeo. Quodsi triumphi praerogativam putas suppli- 
cationem, et idcirco casum potius, quam te laudari mavis; neque 
supplicationem sequitur semper triumphus, et triumpho multo 
clarius est, senatum iudicare, potius mansuetudine et innocentia 
imperatoris, provinciam, quam vi militum, aut benignitate deo- 
rum, retentam atque conservatam esse ; quod ego mea sententia 
censebam. Atque haec ego idcirco ad te contra consuetudinem 
meam pluribus scripsi, ut, quod maxime volo, existimes me 
laborare ut tibi persuadeam me et voluisse de tua maiestate 
quod amplissimum sim arbitratus; et, quod tu maluisti, factum 
esse gaudere. Vale, et nos dilige; et instituto itinere severita- 
tem diligentiamque sociis et reipublicae praesta. 

In Cic. ad Fam., XV, v- 

M. CAELIUS RUFUS, 82-48 B.C. 


207. CAELIUS seNDS CICERO some POLITICAL NEws. 
50 B. C. 


De summa republica saepe tibi scripsi, me annuam pacem non 
videre ; et quo propius ea contentio, quam fieri necesse est, 
accedit, eo clarius id periculum adparet. Propositum hoc est, 
de quo, qui rerum potiuntur, sunt dimicaturi: quod Cn. Pom- 
peius constituit non pati C. Caesarem consulem aliter fieri. nisi 
exercitum et provincias tradiderit; Caesari autem persuasum 
est, se salvum esse non posse, si ab exercitu recesserit. Fert 
illam tamen conditionem, ut ambo exercitus tradant. Sic illi 
amores et invidiosa coniunctio non ad occultam recidit obtrecta- 
tionem, sed ad bellum se erumpit; neque, mearum rerum quod 
consilium capiam, reperio. Quod non dubito, quin te quoque 
haec deliberatio sit perturbatura. Nam mihi cum hominibus 
his et gratia et necessitudo est; causam illam, non homines 
odi. Illud te non arbitror fugere, quin homines in dissensione 
domestica debeant, quam diu civiliter sine armis certetur, ho- 
nestiorem sequi partem; ubi ad bellum et castra ventum sit, 
firmiorem; et id melius statuere, quo tutius sit. In hac dis 
cordia video, Cu. Pompeium senatum, quique res iudicant, secum 
habiturum ; ad Caesarem omnis, qui cum timore aut mala spe 
vivant, accessuros; exercitum conferendum non esse omnino. 
Satis spatii sit ad considerandas utriusque copias et ad eligendam 
partem. Prope oblitus sum, quod maxime fuit scribendum. 
Scis Appium censorem hic ostenta facere? de signis et tabulis, 
de agri modo, de aere alieno acerrime agere? Persuasum est 
ei, censuram lomentum aut nitrum esse. Errare mihi videtur. 
Nam dum sordis eluere vult, venas sibi omnes et viscera aperit. 
Curre, per deos atque homines, et quam primum haec risum 
veni, legis Scantiniae iudicium apud Drusum fieri, Appium de 
tabulis et signis agere. Crede mihi, est properandum. Curio 
noster sapienter id, quod remisit de stipendio Pompeii, fecisse 
existimatur. Ad summam, quaeris, quid putem futurum. Si 
alteruter eorum ad Parthicum bellum non eat, video magnas 

inpendere discordias, quas ferrum et vis diiudicabit. Uterque 
animo et copiis est paratus. Si sine tuo periculo fieri posset, 
magnum et iucundum tibi fortuna spectaculum parabat. 

In Cic. ad Fam., VIII, xiv, 2-4. 


CN. POMPEIUS MAGNUS, 106-48 B. C. 


208. Letters, 49 B. C.—I. Ureine Cicero To JOIN 
HIM AT BRUNDISIUM. 


S.v.B.E. Tuas litteras libenter legi. Recognovi enim 
tuam pristinam virtutem etiam in salute communi. Consules ad 
eum exercitum, quem in Apulia habui, venerunt. Magnopere 
te hortor, pro tuo singulari perpetuoque studio in rempublicam, 
ut te ad nos conferas, ut communi consilio reipublicae adflictae 
opem atque auxilium feramus. Censeo via Appia iter facias et 


celeriter Brundisium venias. 
In Cic. ad Att., VIII, xi, C. 


209. II. Ursraipinc DomiITIus FOR NOT HAVING JOINED 
FORCES WITH HIM. 


Miror te aa me nihil scribere, et potius ab aliis, quam a te, 
de republica me certiorem fieri. Nos, disiecta manu, pares ad- 
versariis esse non possumus ; contractis nostris copiis, spero nos 
et reipublicae et communi saluti prodesse posse. Quamobrem 
cum constituisses, ut Vibullius mihi scripserat, v. d. a. Id. Feb. 
Corfinio proficisci cum exercitu, et ad me venire, miror quid 
causae fuerit, quare consilium mutaris; nam illa causa, quam 
mihi Vibullius scribit, levis est, te propterea moratum esse, quod 
audieris Caesarem Firmo progressum in Castrum Truentinum 
venisse. Quanto enim magis appropinquare adversarius coepit, 
eo tibi celerius agendum erat ut te mecum coniungeres, prius- 
quam Caesar aut tuum iter impedire, aut me abs te excludere 
posset. Quamobrem etiam et etiam te rogo et hortor, id quod 

non destiti superioribus litteris a te petere, ut primo quoque 
die Luceriam advenias, antequam copiae, quas instituit Caesar 
contrahere, in unum locum coactae vos a nobis distrahant. Sed 
si erunt qui te impediant ut villas suas servent, aequum est me 
a te impetrare ut cohortis, quae ex Piceno et Camerino vene- 


runt, quae fortunas suas reliquerunt, ad me missum facias. 
In Cic. ad Att., VIII, xii. 


M. ANTONIUS, Trivumvir, 83-30 B.C. 


210. Letrer To Cicero, 49 B.C., URGING HIM NOT TO 
FOLLOW Pompey. 


Nisi te valde amarem, et multo quidem plus quam tu putas, 
non extimuissem rumorem, qui de te prolatus est, cum prae- 
sertim falsum esse existimarem. Sed quia te nimio plus diligo, 
non possum dissimulare, mihi famam quoque, quamvis sit falsa, 
magni esse. Te iturum trans mare credere non possum, cum 
tanti facias Dolabellam et Tulliam tuam, feminam lectissimam, 
tantique ab omnibus nobis fias ; quibus mehercule dignitas am- 
plitudoque tua paene carior est quam tibi ipsi. Sed tamen non 
sum arbitratus esse amici, non commoyeri etiam improborum 
sermone; atque eo feci studiosius quod iudicabam duriores 
partis mihi impositas esse ab offensione nostra, quae magis a 
CndoruTia mea, quam ab iniuria tua nata est. Sic enim volo te 
tibi persuadere mihi neminem esse cariorem te, excepto Caesare 
meo, meque illud una iudicare, Caesarem maxime in suis M. 
Ciceronem reponere. Quare, mi Cicero, te rogo ut tibi omnia 
integra serves, eius fidem improbes, qui tibi, ut beneficium 
daret, prius iniuriam fecit ; contra ne profugias, qui te, etsi non 
amabit, quod accidere non potest, tamen salvum amplissimum- 
que esse cupiet. Dedita opera ad te Calpurnium, familiarissimum 


meum, misi; ut mihi magnae curae tuam vitam ac dignitatem 
esse scires. 
In Cic. ad Att., X, 8. 

C. SCRIBONIUS CURIO, Trrsune 50 B.C. 


211. AppREss TO HIS SoLpIeRsS. 49 B.C. 


Desertos enim se ac proditos a vobis dicunt et prioris sacra- 
menti mentionem faciunt. Vosne vero L. Domitium, an vos 
L. Domitius deseruit? Nonne extremam pati fortunam paratos 
proiecit ille? non sibi, clam vobis, salutem fuga petivit? non, 
proditi per illum, Caesaris beneficio estis conservati? Sacra- 
mento quidem vos tenere qui potuit, cum, proiectis fascibus et 
deposito imperio, privatus et captus ipse in alienam venisset 
potestatem? Relinquitur nova religio, ut, eo neglecto sacra- 
mento, quo nunc tenemini, respiciatis illud, quod deditione ducis 
et capitis deminutione sublatum est. At, credo, si Caesarem 
probatis, in me offenditis, qui de meis in vos meritis praedicatu- 
rus non sum, quae sunt adhuc et mea voluntate et vestra exspec- 
tatione leviora; sed tamen sui laboris milites semper eventu 
belli praemia petiverunt; qui qualis sit futurus, ne vos quidem 
dubitatis. Diligentiam quidem nostram, aut quem ad finem 
adhuc res processit, fortunamque cur praeteream? An paenitet 
vos, quod salvum atque incolumem exercitum, nulla omnino 
nave desiderata, traduxerim? quod classem hostium primo 
impetu adveniens profligaverim? quod bis per biduum equestri 
proelio superaverim? quod ex portu sinuque adversariorum du- 
centas naves onerarias abduxerim, eoque illos compulerim, ut 
neque pedestri itinere, neque navibus commeatu iuvari possint? 
Hac vos fortuna atque his ducibus repudiatis, Corfiniensem 
ignominiam, an Italiae fugam, an Hispaniarum deditionem, an 
Africi belli praeiudicia sequimini? Equidem me Caesaris mili- 
tem dici volui; vos me imperatoris nomine appellavistis. Cuius 
si vos paenitet, vestrum vobis beneficium remitto; mihi meum 
restituite nomen; ne ad contumeliam honorem dedisse vide- 
amini, 

Ap. Caes., B. C., ii, 32. 

D. JUNIUS BRUTUS ALBINUS, circ. 90-438 B. C. 


212. Letrer to Cicero. 48 B. C. 


Non mihi rempublicam plus debere arbitror, quam me tibi, 
Gratiorem me esse in te posse, quam isti perversi sint in me 
exploratum habes; si tamen hoc temporis videatur dici causa 
malle me tuum iudicium, quam ex altera parte omnium istorum, 
Tu enim a certo sensu et vero iudicas de nobis; quod isti ne 
faciant, summa malevolentia et livore inpediuntur. Interpel- 
lent me, quo minus honoratus sim, dum ne interpellent, quo 
minus respublica a me commode administrari possit. Quae 
quanto sit in periculo, quam potero brevissime exponam. Pri- 
mum omnium, quantam perturbationem rerum urbanarum adfe- 
rat obitus consulum quantamque cupiditatem hominibus iniciat 
vacuitas, non te fugit. Satis me multa scripsisse, quae litteris 
commendari possint, arbitror. Scio enim, cui scribam. Rever- 
tor nunc ad Antonium; qui ex fuga cum parvulam manum 
peditum haberet inermium, ergastula solvendo, omneque genus 
hominum adripiendo satis magnum numerum videtur effecisse. 
Hue accessit manus Ventidii, quae trans Appenninum itinere 
facto difficillimo ad Vada pervenit, atque ibi se cum Antonio 
coniunxit. Est numerus veteranorum et armatorum satis fre- 
quens cum Ventidio. Consilia Antonii haec sint necesse est: 
aut ad Lepidum ut se conferat, si recipitur; aut Appennino Alpi- 
busque se teneat et decursionibus per equites, quos habet multos, 
vastet ea loca, in quae incurrerit; aut rursus se in Etruriam 
referat, quod ea pars Italiae sine exercitu est. Quod si me 
Caesar audisset atque Appenninum transisset ; in tantas angustias 
Antonium conpulissem, ut inopia potius, quam ferro conficere- 
tur. Sed neque Caesari imperari potest, nec Caesar exercitui 
suo. Quod utrumque pessimum est. Cum haec talia sint, quo 
minus, quod ad me pertinebit, homines interpellent, ut supra 
scripsi, non inpedio. Haec quemadmodum explicari possint, 
aut, a te cum explicabuntur, ne inpediantur, timeo. Alere iam 
milites non possum. Cum ad rempublicam liberandam accessi, 
HS. mihi fuit quadringenties amplius. Tantum abest, ut meae 

rei familiaris liberum sit quicquam, ut omnis iam meos amicos 
aere alieno obstrinxerim. Septem nunc numerum legionum alo; 
qua difficultate, tu arbitrare. Non, si Varronis thesauros habe- 
rem, subsistere sumptui possem. Cum primum de Antonio 
exploratum habuero, faciam te certiorem. Tu me amabis ita, si 
hoc idem me in te f{acere senseris. III Non. Mai, ex castris, 


Dertona. 
In Cic. ad Fam., XI, x. 


A. HIRTIUS cos. 43 B.C., on C. OPPIUS. 


213. GANYMEDES RUINS THE DRINKING WATER. 


Alexandria est fere tota suffossa, specusque habet ad Nilum 
pertinentes, quibus aqua in privatas domos inducitur, quae pau- 
latim spatio temporis liquescit ac subsidit. Hac uti domini 
aedificiorum atque eorum familiae consueverunt. Nam quae 
flumine Nilo fertur, adeo est limosa atque turbida, ut multos 
variosque morbos efficiat. Sed ea plebes ac multitudo contenta 
est necessario, quod fons urbe tota nullus est. Hoc tamen 
flumen in ea parte urbis erat, quae ab Alexandrinis tenebatur. 
Quo facto est admonitus Ganymedes, posse nostros aqua inter- 
cludi; qui distributi munitionum tuendarum causa vicatim ex 
privatis aedificiis, specubus et puteis extracta aqua utebantur. 

Hoe probato consilio, magnum ac difficile opus adgreditur. 
Interseptis enim specubus atque omnibus urbis partibus exclusis, 
quae ab ipso tenebantur, aquae magnam vim ex mari, rotis ac 
machinationibus, exprimere contendit. Hance locis superioribus 
fundere in partem Caesaris non intermittebat. Quamobrem 
salsior paulo praeter consuetudinem aqua trahebatur ex proxi- 
mis aedificiis, magnamque hominibus admirationem praebebat, 
quam ob causam id accidisset ; nec satis sibi ipsi credebant, cum 
se inferiores eiusdem generis ac saporis aqua dicerent uti, atque 
ante consuessent; vulgoque inter se conferebant, et degustando, 
quantum inter se differrent aquae, cognoscebant. Parvo vere 

temporis spatio, haec propior bibi non poterat omnino, illa infe 


rior corruptior iam, salsiorque reperiebatur. 
B. Alex., v, vi. 


214. SUBMISSION OF THE ALEXANDRIANS. 


Re felicissime celerrimeque gesta, Caesar, magnae victoriae 
fiducia proximo terrestri itinere Alexandriam cum equitibus 
contendit; atque ea parte oppidi victor introiit, quae praesidio 
hostium tenebatur. Neque eum consilium suum fefellit, quin 
hostes, eo proelio audito, nihil iam de bello essent cogitaturi. 
Dignum adveniens fructum virtutis et animi magnitudinis tulit. 
Omnis enim multitudo oppidanorum, armis proiectis, munitioni- 
busque suis relictis, veste ea sumpta qua supplices dominantes 
deprecari consueverunt sacrisque omnibus prolatis, quorum reli- 
gione precari offensos iratosque animos regum erant soliti, adve- 
nienti Caesari occurrerunt, seque ei dediderunt. Caesar in 
fidem receptos consolatus, per hostium munitiones in suam par- 
tem oppidi magna gratulatione venit suorum; qui non tantum 
bellum ipsum ac dimicationem, sed etiam talem adventum eius 


felicem fuisse laetabantur. 
B. Alex., xxxii. 


C. SALLUSTIUS CRISPUS, 86-34 B.C. 


215. CATILINE APPEARS IN THE SENATE. 


At Catilinae crudelis animus eadem illa movebat, tametsi 
praesidia parabantur et ipse lege Plautia interrogatus erat ab 
L. Paulo, Postremo dissimulandi causa aut sui expurgandi, 
sicut iurgio lacessitus foret, in Senatum venit. Tum M. Tullius 
Consul, sive praesentiam eius timens, sive ira conmotus, oratio- 
~ nem habuit luculentam atque utilem reipublicae, quam postea 
scriptam edidit. Sed ubi ille adsedit, Catilina, ut erat paratus 
ad dissimulanda omnia, demisso voltu, voce supplici postulare a 
patribus coepit, ne quid de se temere crederent; ea familia 

ortum, ita se ab adulescentia vitam instituisse, ut omnia bona in 
spe haberet; ne existumarent sibi, patricio homini, cuius ipsius 
atque maiorum plurima beneficia in plebem Romanam essent, 
perdita republica opus esse, cum eam servaret M. Tullius, inqui- 
linus civis urbis Romae. Ad hoc maledicta alia cum adderet, 
obstrepere omnes, hostem atque parricidam vocare. Tum ille 
furibundus: ‘ Quoniam quidem circumventus,’ inquit, ‘ab inimi- 


cis praeceps agor, incendium meum ruina restinguam.’ 
Catil., xxxi. 


216. CoMPARISON OF CAESAR AND OATO. 


Sed memoria mea ingenti virtute, divorsis moribus fuere viri 
duo, M. Cato et C. Caesar ; quos, quoniam res obtulerat, sileutio 
praeterire non fuit consilium, quin utriusque naturam et mores, 
quantum ingenio possem, aperirem. Igitur eis genus, aetas, elo- 
quentia prope aequalia fuere ; magnitudo animi par, item gloria, 
sed alia alii. Caesar beneficiis atque munificentia magnus habe- 
batur ; integritate vitae Cato. Ille mansuctudine et misericordia 
clarus factus ; huic severitas dignitatem addiderat. Caesar dando, 
sublevando, ignoscundo ; Cato nihil largiundo gloriam adeptus 
est. In altero miseris perfugium erat, in altero malis pernicies ; 
illius facilitas, huius constantia laudabatur. Postremo Caesar in 
animum induxerat laborare, vigilare ; negotiis amicorum inten- 
tus, sua neglegere; nihil denegare, quod dono dignum esset ; 
sibi magnum imperium, exercitum, novom bellum exoptabat, ubi 
virtus enitescere posset. At Catoni studium modestiae, decoris, 
sed maxume severitatis erat. Non divitiis cum divite, neque 
factione cum factioso; sed cum strenuo virtute, cum modesto 
pudore, cum innocente abstinentia certabat; esse, quam videri, 
bonus malebat; ita, quo minus gloriam petebat, eo illum magis 


sequebatur. 
Catil., liii, kv. 


217. Tae PatH or PROGRESS LIES THROUGH VIRTUE. 


Falso queritur de natura sua genus humanum, quod inbecilla 
atque aevi brevis, forte potius, quam virtute regatur. Nam con- 
tra reputando, neque maius aliud neque praestabilius invenias, 

magisque naturae industriam hominum, quam vim aut tempus 
deesse. Sed dux atque imperator vitae mortalium animus est ; 
qui ubi ad gloriam virtutis via grassatur, abunde pollens potens- 
que et clarus est, neque fortuna eget, quippe quae probitatem, 
industriam aliasque artis bonas neque dare neque eripere cui- 
quam potest; sin, captus pravis cupidinibus, ad inertiam et vo- 
luptates corporis pessum datus est, perniciosa lubidine paulisper 
usus. Ubi per socordiam vires, tempus, ingenium defluxere, 
naturae infirmitas accusatur, suam quisque culpam auctores ad 
negotia transferunt. Quodsi hominibus bonarum rerum tanta 
cura esset, quanto studio aliena ac nihil profutura multumque 
etiam periculosa petunt; neque regerentur magis, quam regerent 
casus, et eo magnitudinis procederent, ubi pro mortalibus gloria 


aeterni fierent. 
Jug., i. 


218. -A Srory or TWO CARTHAGINIAN BROTHERS. 


Non indignum videtur, egregium atque mirabile facinus duo- 
rum Carthaginiensium memorare; eam rem nos locus admonuit. 
Qua tempestate Carthaginienses pleraque Africa imperitabant, 
Cyrenenses quoque magni atque opulenti fuere. Ager in medio 
harenosus, una specie; neque flumen, neque mons erat, qui finis 
eorum discerneret, quae res eos in magno diuturnoque bello 
inter se habuit. Postquam utrimque legiones, item classes, 
saepe fusae fugataeque, et alteri alteros aliquantum adtriverant, 
veriti, ne mox victos victoresque defessos alius aggrederetur, per 
indutias sponsionem faciunt, uti certo die legati domo proficisce- 
rentur; quo in loco inter se obvii fuissent, is communis utrius- 
que populi finis haberetur. Igitur Carthagine duo fratres missi, 
quibus nomen Philaenis erat, maturavere iter pergere; Cyre- 
nenses tardius iere. Id socordiane an casu acciderit, parum 
cognovi. Ceterum solet in illis locis tempestas haud secus, 
atque in mari, retinere. Nam ubi per loca aequalia et nuda 
gignentium ventus coortus harenam humo excitavit, ea, magna 
vi agitata, ora oculosque implere solet; ita prospectu impedito 
morari iter. Postquam Cyrenenses aliquanto posteriores se 
vident, et ob rem corruptam domi poenas metuunt, criminari, 
Carthaginiensis ante tempus domo digressos, conturbare rem; 

denique omnia malle, quam victi abire. Sed cum Poeni aliam 
condicionem, tantummodo aequam, peterent, Graeci optionem 
Carthaginiensium faciunt, ut vel illi, quos finis populo suo pete- 
rent, ibi vivi obruerentur ; vel eadem condicione sese, quem in 
locum vellent, processuros. Philaeni condicione probata, seque 
vitamque suam reipublicae condonavere ; ita vivi obruti. Car- 
thaginienses in eo loco Philaenis fratribus aras consecravere ; 


aliique illis domi honores instituti. 
Jug., 1xxix. 


219. Merit 1s THE TRUE TiTLeE To Nopsitity. (From 
A SPEECH or Marivs). 


Conparate nunc, Quirites, me hominem novom cum illorum 
superbia. Quae illi audire et legere solent, eorum partim vidi, 
alia egomet gessi; quae illi litteris, ea ego militando didici. 
Nunc vos existumate, facta an dicta pluris sint. Contemnunt 
novitatem meam, ego illorum ignaviam ; mihi fortuna, illis pro- 
bra obiectantur. Quamquam ego naturam unam et communem 
omnium existumo, sed fortissumum quemque generosissumum 
esse. Ac si iam ex patribus Albini aut Bestiae quaeri posset, 
mene an illos ex se gigni maluerint, quid responsuros creditis, 
nisi, sese liberos quam optumos voluisse? Quodsi iure me de- 
spiciunt, faciant idem maioribus suis, quibus, uti mihi, ex virtute 
nobilitas coepit. Invident honori meo; ergo invideant labori, 
innocentiae, periculis etiam meis, quoniam per haec illum cepi. 
Non possum fidei causa imagines neque triumphos aut consula- 
tus maiorum meorum ostentare; at, si res postulet, hastas, vex- 
illum, phaleras, alia militaria dona ; praeterea cicatrices advorso 
corpore. Hae sunt meae imagines, haec mea nobilitas, non 
hereditate relicta, ut illa illis, sed quae egomet plurumis meis 
laboribus et periculis quaesivi. Non sunt conposita mea verba ; 
parvi id facio; ipsa se virtus satis ostendit; illis artificio opus 
est, ut turpia facta oratione tegant. Neque litteras Graecas 
didici; parum placebat eas discere, quippe quae ad virtutem 
doctoribus nihil profuerunt. At illa, multo optuma reipublicae, 
doctus sum: hostem ferire, praesidium agitare; nihil metuere, 
nisi turpem famam; hiemem et aestatem iuxta pati, humi re- 
quiescere, eodem tempore inopiam et laborem tolerare. His 

ego praeceptis milites hortabor; neque illos arte colam, me 
opulenter, neque gloriam meam laborem illorum faciam. Hoc 


est utile, hoc civile imperium. 
Jug., 1xxxy. 


P. TERENTIUS VARRO ATACINUS, crac. 
82-37 B.C. 


220. ASTRONOMICAL AND GEOGRAPHICAL DESCRIPTIONS. 


Vidit et aetherio mundum torquerier axe 

Et septem aeternis sonitum dare vocibus orbes, 
Nitentes aliis alios,quae maxima divis 

Laetitia est. At tunc longe gratissima Phoebi 
Dextera consimiles meditatur reddere voces. 


Ergo inter solis stationem ad sidera septem 
Exporrecta iacet tellus; huic extima fluctu 
Oceani, interior Neptuno cingitur ora. 


At quinque aetheriis zonis accingitur orbis, 

Ac vastant imas hiemes mediamque calores ; 

Sic terrae extremas inter mediamque coluntur, 

Quas solis rabido numquam vis adterat igne. 
Chorographia ; fr. ap. Prisc., 609, 709, P., et al. 


221. Sians or Rain. 


Tum liceat pelagi volucres tardaeque paludis 
Cernere inexpleto studio certare lavandi, 

Et velut insolitum pennis infundere rorem ; 
Aut arguta lacus circumvolitavit hirundo, 

Et bos suspiciens caelum (mirabile visu) 

Naribus aérium patulis decerpsit odorem, 
Nec tenuis formica cavis non evehit ova. 
Ephemeris ; (s. Navales Libri;) fr. ap. Serv. in 
Verg. G.I, 375. 


CORNELIUS NEPOS, 99-24 B.C. 


222. How THEMISTOCLES BROUGHT ON THE BATTLE OF 
SALAMIS. 


At Xerxes Thermopylis expugnatis protinus accessit astu 
idque nullis defendentibus, interfectis sacerdotibus, quos in arce 
invenerat, incendio delevit. Cuius flamma perterriti classiarii 
cum manere non auderent, et plurimi hortarentur, ut domos suas 
discederent moenibusque se defenderent, Themistocles unus re- 
stitit, et universos pares esse posse aiebat, dispersos testabatur 
perituros, idque Eurybiadi, regi Lacedaemoniorum, qui tum sum- 
mae imperii praeerat, fore adfirmabat. Quem cum minus, quam 
vellet, moveret, noctu de servis suis, quem habuit fidelissimum, 
ad regem misit, ut ei nuntiaret suis verbis adversarios eius in 
fuga esse ; qui si discessissent, maiore cum labore et longinquiore 
tempore bellum confecturum, cum singulos consectari cogeretur ; 
quos si statim aggrederetur, brevi universos oppressurum. Hoc 
eo valebat, ut ingratiis ad depugnandum omnes cogerentur. Hac 
re audita barbarus, nihil doli subesse credens, postridie alienis- 
simo sibi loco, contra opportunissimo hostibus, adeo angusto 
mari conflixit, ut eius multitudo navium explicari non potuerit. 
Victus ergo est magis etiam consilio Themistocli quam armis 


Graeciae. 
Themist., iv. 


223. CHARACTER OF ATTICUS. 


Hic ita vixit, ut universis Atheniensibus merito esset carissi- 
mus. Nam praeter gratiam, quae iam in adolescentulo magna 


erat, saepe suis opibus inopiam eorum publicam levavit. Cum 
1] 

enim versuram facere publice necesse esset neque eius condici: 
onem aequam haberent, semper se interposuit atque ita, ut neque 
usuram umquam ab iis acceperit neque longius, quam dictum 
esset, debere passus sit. Quod utrumque erat iis salutare. 
Nam neque indulgendo inveterascere eorum aes alienum patie- 
batur neque multiplicandis usuris crescere. Auxit hoc officium 
alia quoque liberalitate. Nam universos frumento donavit, ita 
ut singulis sex modii tritici darentur ; qui modus mensurae me- 
dimnus Athenis appellatur. Hic autem sic se gerebat, ut com- 
munis infimis, par principibus videretur. Quo factum est, ut 
hinc omnes honores, quos posseut, publice haberent civemque 
facere studerent; quo beneficio ille uti noluit, quod non nulli ita 
interpretantur, amitti civitatem Romanam alia ascita. 


L. VARIUS RUFUS, 74-14 B.C. 


224. A Doe on THE SCENT oF A STaqG. 


Ceu canis umbrosam lustrans Gortynia vallem, 
Si veteris pote sit cervae deprendere lustra, 
Saevit in absentem, et circum vestigia nictens 
Aethera per nitidum tenues sectatur odores ; 
Non amnes illam medii, non ardua tardant, 
Perdita nec serae meminit decedere nocti. 
De Morte Caes. fr. ap. Macrob., Sat., VI, ii. 


225. In Praise or Avcustuws. 


Tene magis salvum populus velit, an populum tu, 
Servet in ambiguo, qui consulit et tibi et urbi, 
luppiter. 

Fr. ap. Hor., Ep. 1, xvi, 27. 

P. VERGILIUS MARO, 70-19 B. C. 


226. A Gnat’s GHOST BEWAILS ITS UNTIMELY DeartnH. 


‘En quid,’ ait, ‘meritus, ad quae delatus acerbas 

Cogor adire vices? Tua dum mihi carior ipsa 

Vita fuit vita, rapior per inania Averni. 

Tu lentus refoves iucunda membra quiete, 

Ereptus taetris e cladibus; at mea Manes 

Viscera Lethaeas cogunt transnare per undas. 

Praeda Charonis agor. Viden’ ut flagrantia taedis, 

Limina quam lucent infernis omnia templis ? 

Obvia Tisiphone, serpentibus undique compta, 

Et flammas et saeva quatit mihi verbera. Pone 

Cerberus et diris latrantia rictibus ora, 

Anguibus hinc atque hinc horrent cui colla reflexis, 

Sanguineumque micant ardorem luminis orbes. 

Heu! quid ab officio digressa est gratia, cum te 

Restitui superis leti iam limine ab ipso? 

Praemia sunt pietatis ubi, pietatis honores? 

In vanas abiere vices, et rure recessit 

Justitia et prior illa fides; instantia vici 

Alterius, sine respectu mea fata relinquens, 

Ad pariles agor eventus; fit poena merenti; 

Poena sit exitium: modo sit dum grata voluntas! 

Exsistat par officium! Feror avia carpens, 

Avia Cimmerios inter distantia lucos, 

Quem circa tristes densentur in omnia poenae. 
Culex, 210-233. 


227. A Paropy on CatTuLuus IV. 


Sabinus ille, quem videtis. hospites, 
Ait fuisse mulio celerrimus, 

Neque ullius volantis impetum cisi 
Nequisse praeterire, sive Mantuam 


164 


LATIN SELECTIONS. 


Opus foret volare, sive Brixiam. 

Neque hoc negat Tryphonis aemuli domum 

Negare nobilem, insulamve Caeruli, 

Ubi iste, post Sabinus, ante Quinctio 

Bidente dicit attodisse forfice 

Comata colla, nequod horridum, iugo 

Premente, dura vulnus ederet iuba. 

Cremona frigida, et lutosa Gallia, 

Tibi haec fuisse, et esse, cognitissima 

Ait Sabinus; ultima ex origine 

Tua stetisse dicit in voragine, 

Tua in palude deposisse sarcinas, 

Et inde tot per orbitosa milia 

Iugum tulisse; laeva, sive dextera, 

Strigare mula, sive utrimque coeperat. 

Neque ulla vota semitalibus deis 

Sibi esse facta, praeter hoc novissimum, 

Paterna lora, proximumque pectinem. 

Sed haec prius fuere; nunc eburnea 

Sedetque sede, seque dedicat tibi, 

Gemelle Castor, et gemelle Castoris. 
Catalec., viii. 


228. Mine Hostess. 


Copa Surisca, caput Graia redimita mitella, 
Crispum sub crotalo docta movere latus, 
Ebria fumosa saltat lasciva taberna, 
Ad cubitum raucos excutiens calamos: 
‘Quid iuvat aestivo defessum pulvere abisse, 
Quam potius vivo decubuisse toro! 

Sunt obbae, calices, cyathi, rosa, tibia, chordae, 
Et trichila a! umbris frigida harundineis. 
En et, Maenalio quae garrit dulce sub antro, 

Rustica pastoris fistula ab ore sonat. 
Est et vappa, cado nuper diffusa picato. 
Est crepitans rauco murmure rivus aquae. 
Sunt et Cecropio iunctae de more coronae, 
Sertaque purpurea lutea mixta rosa; 

Sunt quae virgineo libata Achelois ab amne 
Lilia vimineis adtulit in calathis. 
Sunt et caseoli, quos sirpea fiscina siccat s 
Sunt autumnalis cerea pruna deae, 
Castaneaeque nuces, et suave rubentia mala; 
Est en munda Ceres; est Amor, et Bromius. 
Sunt et mora cruenta, et lentis uva racemis, 
Et pendet iunco caeruleus cucumis. 
Est tuguri custos, armatus falce saligna ; 
Sed non hic vasto est inguine terribilis. 
Hue, caligate, veni; fessus iam sudat asellus, 
Parce illi; nostrum delicium est asinus. 
Nune cantu crebro rumpunt arbusta cicadae, 
Nune etiam in gelida sede lacerta latet. 
Si sapis, aestivo recubans te prolue vitro ; 
Seu vis crystallo ferre novos calices. 
Hic, age, pampinea fessus requiesce sub umbra, 
Et gravidum roseo necte caput strophio, 
Formosus tenerae decerpens ora puellae. 
A! pereat, quoi sunt prisca supercilia ! 
Quid cineri ingrato servas bene olentia serta ? 
Anne coronato vis lapide ossa tegi ? 
Pone merum et talos. Pereat, qui crastina curet ! 
Mors aurem vellens: ‘ Vivite,’ ait, ‘venio.’ + 
Copa 


229. Tue Misery or EXILE. 


Fortunate senex, hic, inter flumina nota 

Et fontis sacros, frigus captabis opacum ! 

Hinc tibi, quae semper, vicino ab limite saepes, 
Hyblaeis apibus florem depasta salicti, 

Saepe levi somnum suadebit inire susurro. 
Hine alta sub rupe canet frondator ad auras ; 
Nec tamen interea raucae, tua cura, palumbes, 
Nec gemere aéria cessabit turtur ab ulmo. 


1Cf. Baehrens, ‘Poetae Latini Minores,’ Vol. ii, pp. 84-87. 

At nos hine alii sitientes ibimus Afros. 
Pars Scythiam et rapidum Cretae veniemus Oaxen. 
Et penitus toto divisos orbe Britannos. 
En, umquam patrios longo post tempore finis, 
Pauperis et tuguri congestum caespite culmen, 
Post aliquot, mea regna videns, mirabor aristas ? 
Impius haec tam culta novalia miles habebit ? 
Barbarus has segetes? En, quo discordia civis 
Produxit miseros! His nos consevimus agros! 
Insere nunc, Meliboee, piros, pone ordine vitis, 
Ite meae, felix quondam pecus, ite capellae. 
Non ego vos posthac, viridi proiectus in antro, 
Dumosa pendere procul de rupe videbo ; 
Carmina nulla canam; non, me pascente, capellae, 
Florentem cytisum et salices carpetis amaras. 

Ecl., i, 52-58, 64-78 


230. A PROPHECY. 


Talia saecla, suis dixerunt, currite, fusis 

Concordes stabili fatorum numine Parcae. 

Adgredere, o magnos (aderit iam tempus) honores, 

Cara deum suboles, magnum [ovis incrementum ! 

Aspice convexo nutantem pondere mundum, 

Terrasque, tractusque maris, caelumque profundum, 

Aspice, venturo laetantur ut omnia saeclo. 

O mihi tum longae maneat pars ultima vitae, 

Spiritus et, quantum sat erit tua dicere facta. 

Non me carminibus vincat nec Thracius Orpheus, 

Nec Linus ; huic mater quamvis atque huic pater adsit ; 

Orphei Calliopea, Lino formosas Apollo. 

Pan etiam, Arcadia mecum si iudice certet, 

Pan etiam Arcadia dicat se iudice victum. 

Incipe, parve puer, risu cognoscere matrem: 

Matri longa decem tulerunt fastidia menses. 

Incipe, parve puer; cui non risere parentes, 

Nec deus hunc mensa, dea nec dignata cubili est. 
Ecl., iv, 46-63. 

231. THe ForMATION or THE EARTH. 


Namque canebat, uti magnum per inane coacta 
Semina terrarumque animaeque marisque fuissent, 
Et liquidi simul ignis; ut his exordia primis 
Omnia, et ipse tener mundi concreverit orbis ; 
Tum durare solum et discludere Nerea ponto 
Coeperit et rerum paulatim sumere formas; 
Iamque novum terrae stupeant lucescere solem 
Altius, atque cadant submotis nubibus imbres; 
Incipiant silvae cum primum surgere, cumque 


Rara per ignaros errent animalia montis. 
Ecl., vi, 31-40 


232. A DiIsaPPoINTeD Lover’s LAMENT. 


Nascere, praeque diem veniens age, Lucifer, almum 
Coniugis indigno Nysae deceptus amore 

Dum queror, et divos, quamcuam nil testibus illis 
Profeci, extrema moricns t-men adloquar hora. 
Incipe Maenalios mecum, mea tibia, versus. 
Maenalus argutumque nemus pinosque loquentis 
Semper habet; semper pastorum ille audit amores, 
Panaque, qui primus calamos non passus inertis. 
Incipe Maenalios mecum, mea tibia, versus. 
Mopso Nysa datur; quid non speremus amantes ? 
Tungentur iam grypes equis, aevoque sequenti 
Cum canibus timidi venient ad pocula dammae, 
Incipe Maenalios mecum, mea tibia, versus. 
Mopse, noves incide faces; tibi ducitur uxor ; 
Sparge, marite, nuces; tibi deserit Hesperus Oetam. 
Incipe Macnalios mecum, mea tibia, versus. 

O digno coniuncta viro, dum despicis omnes, 
Dumque wibi est odio mea fistula dumque capellae 
Hirsutumque supercilium promissaque barba, 

Nec curare deum credis mortalia quemquam 
Incipe Maenalios mecum, mea tibia, versus. 
Saepibus in nostris parvam te roscida mala— 

Dux ego vester eram — vidi cum matre Jegentem. 
Alter ab undecimo tum me iam acceperat annus ; 
Iam fragilis poteram ab terra contingere ramos. 
Ut vidi, ut perii! ut me malus abstulit error! 
Incipe Maenalios mecum, mea tibia, versus. 
Nune scio, quid sit Amor; duris in cotibus illum 
Aut Tmaros, aut Rhodope, aut extremi Garamantes, 
Nec generis nostri puerum nec sanguinis edunt. 
Incipe Maenalios mecum, mea tibia, versus. 
Saevus Amor docuit natorum sanguine matrem 
Commaculare manus; crudelis tu quoque, mater ; 
Crudelis mater magis, an puer inprobus ille? 
Inprobus ille puer; crudelis tu quoque, mater. 
Incipe Maenalios mecum, mea tibia, versus. 
Nunc et ovis ultro fugiat lupus, aurea durae 
Mala ferant quercus, narcisso floreat alnus, 
Pinguia corticibus sudent electra myricae, 
Certeut et cyenis ululae, sit Tityrus Orpheus, 
Orpheus in silvis, inter delphinas Arion. 
Incipe Maenalios mecum, mea tibia, versus. 
Omnia vel medium fiat mare. Vivite, silvae: 
Praeceps aérii specula de montis in undas 
Deferar ; extremum hoc munus morientis habeto. 
Desine Maenalios, iam desine, tibia, versus. 

Ecl., viii, 17-61 


233. A Storm 1n Harvest. 


Saepe ego, cum flavis messorem induceret arvis 
Agricola, et fragili iam stringeret hordea culmo, 
Omnia ventorum concurrere proelia vidi ; 

Quae gravidam late segetem ab radicibus imis 
Sublime expulsam eruerent: ita turbine nigro 
Ferret hiemps culmumque levem stipulasque volantis, 
Saepe etiam immensum caelo venit agmen aquarum, 
Et foedam glomerant tempestatem imbribus atris 
Collectae ex alto nubes; ruit arduus aether, 

Et pluvia ingenti sata laeta boumque labores 
Diluit ; implentur fossae, et cava flumina crescunt 

Cum sonitu; fervetque fretis spirantibus aequor. 
Ipse Pater, media nimborum in nocte, corusca 
Fulmina molitur dextra; quo maxuma motu 
Terra tremit, fugere ferae, et mortalia corda 
Per gentes humilis stravit pavor. Ile flagranti 
Aut Athon, aut Rhodopen, aut alta Ceraunia telo 
Deicit ; ingeminant austri et densissimus imber ; 
Nunc nemora ingenti vento, nunc litora plangunt. 
G., i. 316-334. 


234. Tue SPRING OF THE WORLD. 


Ver adeo frondi nemorum, ver utile silvis; 
Vere tument terrae et genitalia semina poscunt. 
Tum pater omnipotens fecundis imbribus Aether 
Coniugis in gremium laetae descendit, et omnis 
Magnus alit, magno commixtus corpore, fetus. 
Avia tum resonant avibus virgulta canoris, 

Et Venerem certis repetunt armenta diebus; 
Parturit almus ager, Zephyrique tepentibus auris 
Laxant arva sinus, superat tener omnibus umor; 
Inque novos soles audent se germina tuto 
Credere, nec metuit surgentis pampinus austros, 
Aut actum caelo magnis aquilonibus imbrem, 
Sed trudit gemmas, et frondes explicat omnis. 
Non alios prima crescentis origine mundi 
Inluxisse dies, aliumve habuisse tenorem 
Crediderim; ver illud erat, ver magnus agebat 
Orbis, et hibernis parcebant flatibus Euri, 

Cum primae lucem pecudes hausere, virumque 
Terrea progenies duris caput extulit arvis, 
Immissaeque ferae silvis, et sidera caelo. 

Nec res hunc tenerae possent perferre laborem, 
Si non tanta quies iret frigusque caloremque 


Inter, et exciperet caeli indulgentia terras. 
G., ii. 823-345. 

235. A SumMER Day IN THE COUNTRY. 


At vero Zephyris cum laeta vocantibus aestas 
In saltus utrumque gregem atque in pascua mittet, 
Luciferi primo cum sidere frigida rura 
Carpamus, dum mane novom, dum gramina canent, 
Et ros in tenera pecori gratissimus herba. 
Inde, ubi quarta sitim caeli collegerit hora 
Et cantu querulae rumpent arbusta cicadae, 
Ad puteos aut alta greges ad stagna iubebo 
Currentem ilignis potare canalibus undam ; 
Aestibus at mediis umbrosam exquirere vallem, 
Sicubi magna Iovis antiquo robore quercus 
Ingentis tendat ramos, aut sicubi nigrum 
Ilicibus crebris sacra nemus accubet umbra; 
Tum tenuis dare rursus aquas, et pascere rursus 
Solis ad occasum, cum frigidus aéra vesper 
Temperat, et saltus reficit iam roscida luna, 
Litoraque alcyonem resonant, acalanthida dumi. 

G., iii, 322-338 


9386. ATTACK ON PRIAM’s PALACE. 


At domus interior gemitu miseroque tumultu 
Miscetur ; penitusque cavae plangoribus aedes 
Femineis ululant; ferit aurea sidera clamor. 

Tum pavidae tectis matres ingentibus errant, 
Amplexaeque tenent postis, atque oscula figunt. 
Instat vi patria Pyrrhus; nec claustra, neque ipsi 
Custodes sufferre valent. Labat ariete crebro 
Tanua, et emoti procumbunt cardine postes. 

Fit via vi; rumpunt aditus, primosque trucidant 
Immissi Danai, et late loca milite complent. 

Non sic, aggeribus ruptis cum spumeus amnis 

Exiit, oppositasque evicit gurgite moles, 

Fertur in arva furens cumulo, camposque per omnis 
Cum stabulis armenta trahit. Vidi ipse furentem 
Caede Neoptolemum, geminosque in limine Atridas; 

Vidi Hecubam centumque nurus, Priamumque per aras 
Sanguine foedantem, quos ipse sacraverat, ignis. 
Quinquaginta illi thalami, spes ampla nepotum, 
Barbarico postes auro spoliisque superbi, 
Procubuere ; tenent Danai, qua deficit ignis. 

Aen., ii, 486-505. 


Divo upBRAIDS AENEAS FOR ATTEMPTING TO DESERT 
HER SECRETLY. 


Dissimulare etiam sperasti, perfide, tantum 

Posse nefas, tacitusque mea decedere terra? 

Nec te noster amor, nec te data dextera quondam, 
Nec moritura tenet crudeli funere Dido? 

Quin etiam hiberno moliris sidere classem, 

Et mediis properas Aquilonibus ire per altum, 
Crudelis? Quid? si non arva aliena domosque 
Ignotas peteres, et Troia antiqua maneret, 

Troia per undosum peteretur classibus aequor ? 
Mene fugis? Per ego has lacrimas dextramque tuam te, — 
Quando aliud mihi iam miserae nihil ipsa reliqui — 
Per conubia nostra, per inceptos hymenaeos, 

Si bene quid de te merui, fuit aut tibi quicquam 
Dulce meum, miserere domus labentis, et istam, 
Oro, si quis adhuc precibus locus, exue mentem. 

Te propter Libycae gentes Nomadumque tyranni 
Odere ; infensi Tyrii ; te propter eundem 

Extinctus pudor, et, qua sola sidera adibam, 

Fama prior. Cui me moribundam deseris, hospes ? 
Hoc solum nomen quoniam de coniuge restat. 

Quid moror ? an, mea Pygmalion dum moenia frater 
Destruat, aut captam ducat Gaetulus Iarbas ? 
Saltem si qua mihi de te suscepta fuisset 

Ante fugam soboles, si quis mihi parvulus aula 
Luderet Aeneas, qui te tamen ore referret, 

Non equidem omnino capta ac deserta viderer. 

Talia dicentem iamdudum aversa tuetur, 

Huc illuc volvens oculos, totumque pererrat 

Luminibus tacitis ; et sic accensa profatur : 

Nec tibi diva parens, generis nec Dardanus auctor, 
Perfide ; sed duris genuit te cautibus horrens 
Caucasus, Hyrcanaeque admorunt ubera tigres. 

Nam quid dissimulo? aut quae me ad maiora reservo? 
Num fletu ingemuit nostro? num lumina flexit ? 

Num lacrimas victus dedit, aut miseratus amantem est 
Quae quibus anteferam? Iam iam nec maxima Iuno, 
Nec Saturnius haec oculis pater aspicit aequis. 
Nusquam tuta fides. Eiectum litore, egentem 
Excepi, et regni demens in parte locavi; 

Amissam classem, socios a morte reduxi ; 

(Heu furiis incensa feror!) nunc augur Apollo, 

Nunc Lyciae sortes, nunc et Iove missus ab ipso 
Interpres divom fert horrida iussa per auras. 

Scilicet is superis labor est, ea cura quietos 

Sollicitat. Neque te teneo, neque dicta refello. 

I, sequere Italiam ventis, pete regna per undas. 

Spero equidem mediis, si quid pia numina possunt, 
Supplicia hausurum scopulis, et nomine Dido 

Saepe vocaturum. Sequar atris ignibus absens, 

Et, cum frigida mors anima seduxerit artus, 

Omnibus umbra locis adero. Dabis, improbe, poenas, 


Audiam, et haec Manis veniet mihi fama sub imos. 
Aen., iv, 805-3830, 362-887. 


238. GRIEF IN THE STILLNESS OF NIGHT. 


Nox erat, et placidum carpebant fessa soporem 
Corpora per terras, silvaeque et saeva quierant 
Aequora, cum medio volvontur sidera lapsu, 

Cum tacet omnis ager, pecudes, pictaeque volucres, 
Quaeque lacus late liquidos, quaeque aspera dumis 
Rura tenent, somno positae sub nocte silenti. 

At non infelix animi Phoenissa, neque umquam 
Solvitur in somnos, oculisve aut pectore noctem 
Accipit. Ingeminant curae, rursusque resurgens 
Saevit amor, magnoque irarum fluctuat aestu. 

Sic adeo insistit, secumque ita corde volutat: 

En, quid ago? rursusne procos inrisa priores 
Experiar, Nomadumque petam conubia supplex, 
Quos ego sim totiens iam dedignata maritos ? 
Iliacas igitur classes atque ultima Teucrum 

Tussa sequar? quiane auxilio iuvat ante levatos, 

Et bene apud memores veteris stat gratia facti ? 
Quis me autem (fac velle) sinet? ratibusve superbis 
Invisam accipiet? Neseis, heu perdita! necdum 
Laomedonteae sentis periuria gentis ? 

Quid tum? sola fuga nautas comitabor ovantis ? 
An Tyriis omnique manu stipata meorum 

Inferar, et quos Sidonia vix urbe revelli, 

Rursus agam pelago, et ventis dare vela fubebo? 
Quin morere, ut merita es, ferroque averte dolorem. 
Tu, lacrimis evicta meis, tu prima furentem 

His, germana, malis oneras, atque obicis hosti. 

Non licuit thalami expertem sine crimine vitam 
Degere, more ferae, talis nec tangere curas ! 


Non servata fides, cineri promissa Sychaeo! 
Aen., iv, 522-552, 


239. A Boat-RAce. 


Effugit ante alios, primisque elabitur undis 

Turbam inter fremitumque Gyas; quem deinde Cloanthus 
Consequitur, melior remis; sed pondere pinus 
Tarda tenet. Post hos aequo discrimine Pristis 
Centaurusque locum tendunt superare priorem. 

Et nunc Pristis habet, nunc victam praeterit ingens 
Centaurus; nunc una ambae iunctisque feruntur 
Frontibus, et longa sulcant vada salsa carina. 
Iamque propinquabant scopulo, metamque tenebant, 
Cum princeps medioque Gyas in gurgite victor 
Rectorem navis compellat voce Menoeten : 

Quo tantum mihi dexter abis? hucderige gressum, 
Litus ama, et laevas stringat, sine, palmula cautes ; 
Altum alii teneant! Dixit. Sed caeca Menoetes 
Saxa timens, proram pelagi detorquet ad undas. 
Quo diversus abis? iterum: pete saxa, Menoete, 

Cum clamore Gyas revocabat, et ecce Cloanthum 
Respicit instantem tergo, et propiora tenentem. 
Ille inter navemque Gyae scopulosque sonantis 
Radit iter laevom interior, subitoque priorem 
Praeterit, et metis tenet aequora tuta relictis. 
Tum vero exarsit iuveni dolor ossibus ingens, 
Nec lacrimis caruere genae; segnemque Menoeten, 
Oblitus docorisque sui sociumque salutis, 
In mare praecipitem puppi deturbat ab alta ; 
Ipse gubernaclo rector subit, ipse magister, 
Hortaturque viros, clavomque ad litora torquet. 
At gravis, ut fundo vix tandem redditus imo est, 
Tam senior, madidaque fluens in veste, Menoetes 
Summa, petit scopuli, s.ccaque in rupe resedit. 
Illum et labentem Teucri et risere natantem ; 
Et salsos rident revomantem pectore fluctus. 

Aen., v, 151-182. 


240. THe Gates oF HELL. 


Ibant obscuri sola sub nocte per umbram, 

Perque domos Ditis vacuas, et inania regna, » 
Quale per incertam lunam sub luce maligna 

Est iter in silvis, ubi caelum condidit umbra 
Iuppiter, et rebus nox abstulit atra colorem. 
Vestibulum ante ipsum primisque in faucibus Orci 
Luctus et ultrices posuere cubilia Curae ; 
Pallentesque habitant Morbi, tristisque Senectus, 
Et Metus, et malesuada Fames, ac turpis Egestas, 
Terribiles visu formae, Letumque, Labosque ; 

Tum consanguineus Leti Sopor, et mala mentis 
Gandia, mortiferumque adverso in limine Bellum, 
Ferreique Eumenidum thalami, et Discordia demens, 
Vipereum crinem vittis innexa cruentis. 

In medio ramos annosaque bracchia pandit 

Ulmus opaca, ingens, quam sedem Somnia vulgo 
Vana tenere ferunt, foliisque sub omnibus haerent. 
Multaque praeterea variarum monstra ferarum, 
Centauri, in foribus stabulant, Scyllaeque biformes, 

Et centumgeminus Briareus, ac belua Lernae 

Horrendum stridens, flammisque armata Chimaera ; 

Gorgones, Harpyiaeque, et forma tricorporis umbrae. 
Aen., vi, 268-289. 


241. THe OriGgiIn AND Destiny oF THE Human Spirit. 


Principio caelum ac terras, camposque liquentis, 
Lucentemque globum Lunae, Titaniaque astra, 
Spiritus intus alit, totamque infusa per artus 
Mens agitat molem, et magno se corpore miscet. 
Inde hominum pecudumque genus, vicaeque volantum, 
Et quae marmoreo fert monstra sub aequore pontus. 
Igneus est ollis vigor et caelestis origo 
Seminibus, quantum non noxia corpora tardant 
Terrenique hebetant artus moribundaque membra. 
Hinc metuunt cupiuntque, dolent gaudentque, neque auras 
Dispiciunt, clausae tenebris et carcere caeco. 
Quin et supremo cum lumine vita reliquit, 
Non tamen omne malum miseris, nec funditus omnes 
Corporeae excedunt pestes ; penitusque necesse est 
Multa diu concreta modis inolescere miris. 
Ergo exercentur poenis, veterumque malorum 
Supplicia expendunt. Aliae panduntur inanes 
Suspensae ad ventos; aliis sub gurgite vasto 
Infectum eluitur scelus, aut exuritur igni. 
Quisque suos patimur Manes; exinde per amplum 
Mittimur Elysium, et pauci laeta arva tenemus, 
Donec longa dies, perfecto temporis orbe, 
Concretam exemit labem, purumque relinquit 
Aetherium sensum, atque aurai simplicis ignem. 
Has omnis, ubi mille rotam volvere per annos, 
Lethaeum ad fluvium deus evocat agmine magno: 
Scilicet immemores super ut convexa revisant 
Rursus, et incipiant in corpora velle reverti. 

Aen., vi, 724-751 

242. Roman GeENIuS IS IMPERIAL. 


Quo fessum rapitis, Fabii? Tun’ Maximus ille es, 
Unus qui nobis cunctando restituis rem ? 

Excudent alii spirantia mollius aera, 

Credo equidem; vivos ducent de marmore voltus ; 
Orabunt causas melius, caelique meatus 

Describent radio, et surgentia sidera dicent. 

Tu regere imperio populos, Romane, memento; 
Hae tibi erunt artes, pacique imponere morem, 


Parcere subiectis, et debellare superbos. 
Aen., vi, 845-853 


243. JUNO INVEIGHS AGAINST THE TROJANS. 


Heu stirpem invisam, et fatis contraria nostris 

Fata Phrygum! Num Sigeis occumbere campis, 

Num capti potuere capi? num incensa cremavit 

Troia viros? Medias acies mediosque per ignis 

Invenere viam. At, credo, mea numina tandem 

Fessa iacent, odiis aut exsaturata quievi? 

Quin etiam patria excussos infesta per undas 

Ausa sequi, et profugis toto me opponere ponto. 

Absumptae in ‘Teucros vires caelique marisque. 

Quid Syrtes aut Scylla mihi, quid vasta Charybdis 

Profuit? Optato conduntur Thybridis alveo, 

Securi pelagi atque mei. Mars perdere gentem 

Immanem Lapithum valuit; concessit in iras 

Ipse deum antiquam gevitor Calydona Dianae; 

Quod scelus aut Lapithis tantum, aut Calydone merente ? 

Ast ego, magna Iovis coniunx, nil linquere inausum 

Quae potui infelix, quae memet in omnia verti, 

Vincor ab Aenea! Quod si mea numina non sunt 

Magna satis, dubitem haud equidem implorare, quod usquam 
est. 

Flectere si nequeo Superos, Acheronta movebo. 

Non dabitur regnis, esto, prohibere Latinis, 

Atque immota manet fatis Lavinia coniunx; 

At trahere, atque moras tantis licet addere rebus, 

At licet amborum populos excindere regum., 

Hac gener atque socer coéant mercede suorum. 

Sanguine Troiano et Rutulo dotabere, virgo; 

Et Bellona manet te pronuba. Nec face tantum 

Cisseis praegnans ignis enixa iugalis ; 

Quin idem Veneri partus suus, et Paris alter, 

Funestaeque iterum recidiva in Pergama taedae. 
Aen., vii, 298-822. 


244, DreatH or Nisus anp EurYALUS. 


Dixerat, et toto conixus corpore ferrum 

Conicit. Hasta volans noctis diverberat umbras, 
Et venit aversi in tergum Sulmonis, ibique 
Frangitur, ac fisso transit praecordia ligno. 
Volvitur ille vomens calidum de pectore flumen 
Frigidus, et longis singultibus ilia pulsat. 
Diversi circumspiciunt. Hoc acrior idem 

KEece aliud summa telum librabat ab aure. 

Dum trepidant, it hasta Tago per tempus utrumque 
Stridens, traiectoque haesit tepefacta cerebro. 
Saevit atrox Volcens, nec teli conspicit usquam 
Auctorem, nec quo se ardens inmittere possit. 
Tu tamen interea calido mihi sanguine poenas 
Persolves amborum, inquit; simul ense recluso 
Ibat in Euryalum. Tum vero exterritus, amens 
Conclamat Nisus; nec se celare tenebris 
Amplius, aut tantum potuit perferre dolorem: 
Me, me, adsum, qui feci, in me convertite ferrum, 
O Rutuli, mea fraus omnis ; nihil iste nec ausus, 
Nec potuit; caelum hoc et conscia sidera testor: 
Tantum infelicem nimium dilexit amicum. 

Talia dicta dabat; sed viribus ensis adactus 
Transabiit costas, et candida pectora rumpit. 
Volvitur Euryalus leto, pulchrosque per artus 

It cruor, inque umeros cervix conlapsa recumbit : 
Purpureus veluti cum flos, succisus aratro, 


Languescit moriens, lassove papavera collo 
12 

Demisere caput, pluvia cum forte gravantur. 
At Nisus ruit in medios, solumque per omnis 
Volcentem petit; in solo Volcente moratur. 
Quem circum glomerati hostes, hinc comminus atque hinc 
Proturbant. Instant non setius, ac rotat ensem 
Fulmineum ; donec Rutuli clamantis in ore 
Condidit advorso, et moriens animam abstulit hosti. 
Tum super exanimum sese proiecit amicum 
Confossus, placidaque ibi demum morte quievit. 
Aen., ix, 410-445, 


245. NUMANUS TAUNTS THE TROJANS WITH EFFEMINACY. 


Non pudet obsidione iterum valloque teneri, 

Bis capti Phryges, et morti praetendere muros? 
En, qui nostra sibi bello conubia poscunt ! 

Quis deus Italiam, quae vos dementia adegit? 
Non hic Atridae, nec fandi fictor Ulixes. 

Durum ab stirpe genus, natos ad flumina primum 
Deferimus, saevoque gelu duramus et undis; 
Venatu invigilant pueri, silvasque fatigant ; 
Flectere ludus equos, et spicula tendere cornu. 
At patiens operum parvoque adsueta iuventus 
Aut rastris terram domat, aut quatit oppida bello. 
Omne aevom ferro teritur, versaque iuvencam 
Terga fatigamus hasta; nec tarda senectus 
Debilitat vires animi, mutatque vigorem. 

Canitiem galea premimus, semperque recentis 
Comportare iuvat praedas, et vivere rapto. 

Vobis picta croco et fulgenti murice vestis, 
Desidiae cordi, iuvat indulgere choreis, 

Et tunicae manicas, et habent redimicula mitrae. 
O vere Phrygiae, neque enim Phryges, ite per alta 
Dindyma, ubi adsuctis biforem dat tibia cantum. 
Tympana vos buxusque vocat Berecyntia Matris 


Idaeae, sinite arma viris, et cedite ferro. 
Aen., ix, 598-620. 

246. Lament or EVANDER OVER HIs SON. 


Non haec, o Palla, dederas promissa parenti. 
Cautius ut saevo velles te credere Marti! 
Haut ignarus eram, quantum nova gloria in armis 
Et praedulce decus primo certamine posset. 
Primitiae iuvenis miserae! bellique propinqui 
Dura rudimenta! et nulli exaudita deorum 
Vota precesque meae! tuque, o sanctissima coniunx, 
Felix morte tua, neque in hunc servata dolorem. 
Contra ego vivendo vici mea fata, superstes 
Restarem ut genitor. Troum socia arma secutum 
Obruerent Rutuli telis! animam ipse dedissem, 
Atque haec pompa domum me, non Pallanta, referret ! 
Nec vos arguerim, Teucri, nec foedera, nec, quas 
Iunximus hospitio, dextras; sors ista senectae 
Debita erat nostrae. Quod si inmatura manebat 
Mors gnatum, caesis Volscorum milibus ante, 
Ducentem in Latium Teucros, cecidisse iuvabit. 
Quin ego non alio digner te funere, Palla, 
Quam pius Aeneas, et quam magni Phryges, et quam 
Tyrrhenique duces, Tyrrhenum exercitus omnis. 
Magna tropaea ferunt, quos dat tua dextera Leto. 
Tu quoque nunc stares inmanis truncus in armis, 
Esset par aetas et idem si robur ab annis, 
Turne. Sed infelix Teucros quid demorer armis ? 
Vadite, et haec memores regi mandata referte: 
Quod vitam moror invisam, Pallante perempto, 
Dextera causa tua est, Turnum gnatoque patrique 
Quam debere vides. Meritis vacat hic tibi solus 
Fortunaeque locus. Non vitae gaudia quaero — 
Nec fas —sed gnato Manis perferre sub imos. 

Aen., xi, 152-181. 

247. TuRNUS IS BROUGHT TO BAY. 


Nec plura effatus, saxum circumspicit ingens, 
Saxum anticum, ingens, campo quod forte iacebat, 
Limes agro positus, litem ut discerneret arvis. 
Vix illud lecti bis sex cervice subirent, 

Qualia nunc hominum producit corpora tellus. 

Ile manu raptum trepida torquebat in hostem, 
Altior insurgens, et cursu concitus, heros. 

Sed neque currentem se, nec cognoscit euntem, 
Tollentemve manus, saxumque immane moventem: 
Genua labant, gelidus concrevit frigore sanguis. 
Tum lapis ipse viri, vacuum per inane volutus, 
Nec spatium evasit totum, nec pertulit ictum. 

Ac velut in somnis, oculos ubi languida pressit 
Nocte quies, nequiquam avidos extendere cursus 
Velle videmur, et in mediis conatibus aegri 
Succidimus; non lingua valet, non corpore notae 
Sufficiunt vires, nec vox aut verba secuntur: 

Sic Turno, quacumque viam virtute petivit, 
Successum dea dira negat. Tum pectore sensus 
Vertuntur varii. Rutulos aspectat, et urbem, 
Cunctaturque metu, letumque instare tremiscit ; 
Nec, quo se eripiat, nec, qua vi tendat in hostem, 
Nec currus usquam videt, aurigamve sororem. 
Cunctanti telum Aeneas fatale coruscat, 

Sortitus fortunam oculis; et corpore toto 

Eminus intorquet. Murali concita numquam 
Tormento sic saxa fremunt, nec fulmine tanti 
Dissultant crepitus. Volat atri turbinis instar 
Exitium dirum hasta ferens, orasque recludit 
Loricae, et clipei extremos septemplicis orbes, 
Per medium stridens transit femur. Incidit ictus 
Ingens ad terram duplicato poplite Turnus. 
Consurgunt gemitu Rutuli, totusque remugit 
Mons circum, et vocem late nemora alta remittunt. 


Aen., xii, 896-929. 

Q. HORATIUS FLACCUS, 65-8 B.C. 


248. THe Love or Money. 


lle gravem duro terram qui vertit aratro, 

Perfidus hic caupo, miles, nautaeque per omne 
Audaces mare qui currunt, hac mente laborem 
Sese ferre, senes ut in otia tuta recedant, 

Aiunt, cum sibi sint congesta cibaria: sicut 
Parvola, nam exemplost, magni formica laboris 
Ore trahit quodcumque potest atque addit acervo, 
Quem struit, haud ignara ac non incauta futuri. 
Quae, simul inversum contristat Aquarius annum, 
Non usquam prorepit, et illis utitur ante 

Quaesitis sapiens, cum te neque fervidus aestus 
Demoveat lucro, neque hiems, ignis, mare, ferrum, 
Nil obstet tibi, dum ne sit te ditior alter. 

Quid iuvat, inmensum te argenti pondus et auri 
Furtim defossa timidum deponere terra? 

‘Quod, si conminuas, vilem redigatur ad assem.’ 
At ni id fit, quid habet pulchri constructus acervus ? 
Milia frumenti tua triverit area centum: 

Non tuus hoc capiet venter plus ac meus, ut, si 
Reticulum panis venales inter onusto 

Forte vehas umero, nihilo plus accipias quam 

Qui nil portarit. Vel dic, quid referat intra 
Naturae fines viventi, iugera centum an 

Mille aret? ‘ At suavest ex magno tollere acervo.’ 
Dum ex parvo nobis tantundem haurire relinquas, 
Cur tua plus laudes cumeris granaria nostris ? 

Ut tibi si sit opus liquidi non amplius urna 

Vel cyatho, et dicas, ‘Magno de flumine mallem, 
Quam ex hoc fonticulo tantundem sumere.’ Eo fit, 
Plenior ut si quos delectet copia iusto, 

Cum ripa simul avolsos ferat Aufidus acer. 

At qui tantuli eget, quantost opus, is neque lime 
Turbatam haurit aquam neque vitam amittit in undis. 

At bona pars hominum decepta cupidine falso 
‘Nil satis est,’ inquit, ‘quia tanti quantum habeas sis.’ 
Quid facias illi? Iubeas miserum esse, libenter 
Quatenus id facit. Ut quidam memoratur Athenis 
Sordidus ac dives, populi contemnere voces 
Sic solitus: ‘Populus me sibilat, at mihi plaudo 
Ipse domi, simul ac nummos contemplor in arca.’ 
Tantalus a labris sitiens fugientia captat 
Flumina. Quid rides? Mutato nomine de te 
Fabula narratur; congestis undique saccis 
Indormis inhians et tamquam parcere sacris 
Cogeris aut pictis tamquam gaudere tabellis. 
Nescis quo valeat nummus? quem praebeat usum? 
Panis ematur, olus, vini sextarius, adde, 
Quis humana sibi doleat natura negatis. 
An vigilare metu exanimem, noctesque diesque 
Formidare malos fures, incendia, servos, 
Ne te conpilent fugie:tes, hoc iuvat? Horum 
Semper ego optarim pauperrimus esse bonorum. 
At si condoluit temptatum frigore corpus 
Aut alius casus lecto te adflixit, habes qui 
Adsideat, fomenta paret, medicum roget, ut te 
Suscitet ac reddat gnatis carisque propinquis ? 
Non uxor salvum te volt, non filius; omnes 
Vicini oderunt, noti, pueri atque puellae. 
Miraris, cum tu argento post omnia ponas, 
Si nemo praestet, quem non merearis, amorem ? 
An si cognatos, nullo natura labore 
Quos tibi dat, retinere velis servareque amicos, 
Infelix operam perdas: ut siquis asellum 
In campo doceat parentem currere frenis. 

Sat., I, i, 28-91. 


249. TRUTHS ARE BEST TAUGHT TO THE YOUNG BY 


WARNING EXAMPLES. 


Insuevit pater optimus hoc me 
Ut fugerem, exemplis vitiorum quaeque notando. 
Cum me hortaretur, parce, frugaliter, atque 

Viverem uti contentus eo, quod mi ipse parasset : 
‘Nonne vides, Albi ut male vivat filius ? utque 
Baius inops? Magnum documentum, ne patriam rem 
Perdere quis velit.’ A turpi meretricis amore 
Cum deterreret: ‘Scetani dissimilis sis.’ 

Ne sequerer moechas, concessa cum venere uti 
Possem: ‘ Deprensi non bella est fama Treboniy,’ 
Aiebat. ‘Sapiens, vitatu quidque petitu 

Sit melius, causas reddet tibi; mi satis est, si 
Traditum ab antiquis morem servare tuamque, 
Dum custodis eges, vitam famamque tueri 
Incolumem possum. Simul ac duraverit aetas 
Membra animumque tuum, nabis sine cortice.’ Sic me 
Formabat puerum dictis, et sive iubebat, 

Ut facerem quid: ‘ Habes auctorem, quo facias hoc,’ 
Unum ex iudicibus selectis obiciebat ; 

Sive vetabat: ‘An hoc inhonestum et inutile factu 
Necne sit, addubites, flagret ruamore malo cum 

Hic atque ille?’ Avidos vicinum funus ut aegros 
Exanimat, mortisque metu sibi parcere cogit: 

Sic teneros animos aliena opprobria saepe 


Absterrent vitiis. 
Sat., I, iv, 105-129. 


250. THe EricuREAN DocTRINE AS TO PROVIDENCE. 


Postera tempestas melior, via peior ad usque 
Bari moenia piscosi; dein Gnatia lymphis 
Iratis exstructa dedit risusque iocosque, 
Dum flamma sine tura liquescere limine sacro 
Persuadere cupit. Credat Iudaeus Apella, 
Non ego; namque deos didici securum agere aevum, 
Nec, siquid miri faciat natura, deos id 
Tristis ex alto caeli demittere tecto. 
Sat., I, v, 96-103. 


184 LATIN SELECTIONS. 


251. A Bore. 


Ibam forte Via Sacra, sicut meus est mos, 
Nescio quid meditans nugarum, totus in illis, 
Accurrit quidam notus mihi nomine tantum, 
Arreptaque manu: Quid agis, dulcissime rerum?’ 
‘Suaviter, ut nunc est,’ inquam, ‘et cupio omnia quae Vis.’ 
Cum adsectaretur: ‘Num quid vis?’ occupo. At ille: 
‘Noris nos,’ inquit ; ‘docti sumus.’ Hic ego: ‘ Pluris 
Hoc’ inquam ‘mihi eris.’ Misere discedere quaerens, 
Ire modo ocius, interdum consistere, in aurem 
Dicere nescio quid puero, cum sudor ad imos 
Manaret talos. ‘O te, Bolane, cerebri 
Felicem!’ aiebam tacitus, cum quidlibet ille 
Garriret, vicos, urbem laudaret. Ut illi 
Nil respondebam, ‘ Misere cupis,’ inquit, ‘abire ; 
Iamdudum video; sed nil agis, usque tenebo; 
Prosequor hine quo nunc iter est tibi.’ ‘ Nil opus est te 
Circumagi ; quendam volo visere non tibi notum. 
Trans Tiberim longe cubat is, prope Caesaris hortos.’ 
‘Nil habeo quod agam, et non sum piger, usque sequar te.’ 
Demitto auriculas, ut iniquae mentis asellus, 
Cum gravius dorso subiit onus. Incipit ille: 
‘Si bene me novi, non Viscum pluris amicum, 
Non Varium facies; nam quis me scribere pluris 
Aut citius possit versus? quis membra movere 
Mollius? invideat quod et Hermogenes, ego canto.’ 
Interpellandi locus hic erat: ‘Est tibi mater, 
Cognati, quis te salvo est opus?’ ‘Haud mihi quisquam ; 
Omnis conposui.’ ‘Felices! Nunc ego resto. 
Confice: namque instat fatum mihi triste, Sabella 
Quod puero cecinit divina mota anus urna: 
“Hune neque dira venena, nec hosticus auferet ensis, 
Nec laterum dolor aut tussis, nec tarda podagra; 
Garrulus hunc quando consumet cumque: loquacis, 
Si sapiat vitet, simul atque adoleverit aetas.”’ 

Sat., I, ix, 1-34. 

252. PRECEPTS OF GASTRONOMY. 


Nec sibi cenarum quivis temere adroget artem, 
Non prius exacta tenui ratione saporum ; 
Nec satis est cara piscis averrere mensa 
Ignarum quibus est ius aptius et quibus assis 
Languidus in cubitum iam se conviva reponit. 
Umber et iligna nutritus glande rotundas 
Curvat aper lancis carnem vitantis inertem: 
Nam Laurens malus est, ulvis et arundine pinguis. 
Vinea submittit capreas non semper edulis. 
Fecundae leporis sapiens sectabitur armos. 
Piscibus atque avibus quae natura et foret aetas, 
Ante meum nulli patuit quaesita palatum. 
Sunt quorum ingenium nova tantum crustula promit. 
Nequaquam satis in re una consumere curam, 
Ut si quis solum hoc, mala ne sint vina, laboret, 
Quali perfundat piscis securus olivo. 
Massica si caelo suppones vina sereno, 
Nocturna, si quid crassi est, tenuabitur aura, 
Et decedet odor nervis inimicus; at illa 
Integrum perdunt lino vitiata saporem. 
Surrentina vafer qui miscet faece Falerna 
Vina, columbino limum bene colligit ovo, 
Quatenus ima petit volvens aliena vitellus. 
Tostis marcentem squillis recreabis et Afra 
Potorem cochlea: nam lactuca innatat acris 
Post vinum stomacho; perna magis ac magis hillis 
Flagitat in morsus refici, quin omnia malit, 
Quaecumque inmundis fervent adlata popinis. 

Sat., II, iv, 85-62. 


253. Taz Priacues or Lire in Town. 


Matutine pater, seu Iane libentius audis, 

Unde homines operum primos vitaeque labores 
Instituunt — sic dis placitum—tu carminis esto 
Principium. Romae sponsorem me rapis: ‘ Kia 

Ne prior officio quisquam respondeat, urgue !’ 

Sive Aquilo radit terras seu bruma nivalem 

Interiore diem gyro trahit, ire necesse est. 

Postmodo, quod mi obsit, clare certumque locuto 

Luctandum in turba et facienda iniuria tardis. 

‘ Quid vis, insane, et quam rem agis ?’ inprobus urguet 

Iratis precibus: ‘tu pulses omne, quod obstat, 

Ad Maecenatem memori si mente recurras ?’ 

Hoc iuvat et melli est, non mentiar ; at simul atras 

Ventum est Esquilias, aliena negotia centum 

Per caput et circa saliunt latus. ‘ Ante secundam 

Roscius orabat sibi adesses ad Puteal cras.’ 

‘De re communi scribae magna atque nova te 

Orabant hodie meminisses, Quinte, reverti.’ 

‘ Inprimat his, cura, Maecenas signa tabellis.’ 

Dixeris : ‘ Experiar ;’ — ‘Si vis, potes,’ addit et instat. 
Sat., UL, vi, 20-89. 


254. Tue Town anp Country Movuse. 


Olim 
Rusticus urbanum murem mus paupere fertur 
Accepisse cavo, veterem vetus hospes amicum, 
Asper et attentus quaesitis, ut tamen artum 
Solveret hospitiis animum. Quid multa? neque ille 
Sepositi ciceris nec longae invidit avenae, 
Aridum et ore ferens acinum semesaque lardi 
Frusta dedit, cupiens varia fastidia cena 
Vincere tangentis male singula dente superbo, 
Cum pater ipse domus palea porrectus in horna 
Esset ador loliumque, dapis meliora relinquens. 
Tandem urbanus ad hunc: ‘ Quid te iuvat,’ inquit, ‘amice, 
Praerupti nemoris patientem vivere dorso ? 
Vis tu homines urbemque feris praeponere silvis ? 
Carpe viam, mihi crede, comes, terrestria quando 
Mortales animas vivunt sortita, neque ulla est 
Aut magno aut parvo leti fuga; quo, bone, circa, 
Dum licet, in rebus iucundis vive beatus, 
Vive memor, quam sis aevi brevis!’ Haec ubi dicta 

Agrestem pepulere, domo levis exsilit; inde 
Ambo propositum peragunt iter, urbis aventes 
Moenia nocturni subrepere. JIamque tenebat 
Nox medium caeli spatium, cum ponit uterque 
In locuplete domo vestigia, rubro ubi cocco 
Tincta super lectos canderet vestis eburnos, 
Multaque de magna superessent fercula cena, 
Quae procul exstructis inerant hesterna canistris. 
Ergo ubi purpurea porrectum in veste locavit 
Agrestem, veluti succinctus cursitat hospes 
Continuatque dapes, nec non verniliter ipsis 
Fungitur officiis, praelambens omne, quod adfert. 
Ille cubans gaudet mutata sorte, bonisque 
Rebus agit laetum convivam, cum subito ingens 
Valvarum strepitus lectis excussit utrumque. 
Currere per totum pavidi conclave, magisque 
Exanimes trepidare, simul domus alta Molossis 
Personuit canibus. Tum rusticus: ‘Haud mihi vita 
Est opus hae,’ ait, et ‘valeas; me silva cavusque 
Tutus ab insidiis tenui solabitur ervo.’ 

Sat., Il, vi, 79-117. 


255. Tae Devicuts or Country LIFE. 


Beatus ille qui procul negotiis, 
Ut prisca gens mortalium, 

Paterna rura bobus exercet suis, 
Solutus omni fenore, 

Neque excitatur classico miles truci, 
Neque horret iratum mare, 

Forumque vitat et superba civium 
Potentiorum limina. 

Ergo aut adulta vitium propagine 
Altas maritat populos, 

Aut in reducta valle mugientium 
Prospectat errantis greges, 

Tnutilisve falce ramos amputans 
Feliciores inserit, 

Aut pressa puris mella condit amphoris, 
Aut tondet infirmas ovis; 

Vel cum decorum mitibus pomis caput 
Autumnus agris extulit, 

Ut gaudet insitiva decerpens pira 
Certantem et uvam purpurae, 

Qua muneretur te, Priape, et te, pater 
Silvane, tutor finium. 

Libet iacere modo sub antiqua ilice, 
Modo in tenaci gramine. 

Labuntur altis interim ripis aquae, 
Queruntur in silvis aves, 

Frondesque lymphis obstrepunt manantibus, 
Somnos quod invitet levis. 

At cum tonantis annus hibernus Iovis 
Imbris nivisque conparat, 

Aut trudit acris hinc et hinc multa cane 
Apros in obstantis plagas, 

Aut amite levi rara tendit retia, 
Turdis edacibus dolos, 

Pavidumque leporem et advenam laqueo gruem, 
Iucunda captat praemia. 

Epod., ii, 1--86 


256. Tue Istes oF THE BLESSED. 


Nos manet Oceanus circum vagus ; arva, beata 
Petamus arva divites et insulas, 

Reddit ubi Cererem tellus inarata quotannis 
Et inputata floret usque vinea, 

Germinat et numquam fallentis termes olivae 
Suamque pulla ficus ornat arborem, 

Mella cava manant ex ilice, montibus altis 
Levis crepante lympha desilit pede. 

Tlic iniussae veniunt ad mulctra capellae 
Refertque tenta grex amicus ubera; 

Nec vespertinus circumgemit ursus ovile, 
Neque intumescit alta viperis humus, 

Nulla nocent pecori contagia, nullius astri 
Gregem aestuosa torret inpotentia. 

Pluraque felices mirabimur: ut neque largis 
Aquosus Eurus arva radat imbribus, 

Pinguia nec siccis urantur semina glaebis, 


Utrumque rege temperate caelitum. 
Epod., xvi, 41-58. 


257. THe RETURN OF SPRING. 


Solvitur acris hiems grata vice veris et Favoni, 
Trahuntque siccas machinae carinas, 

Ac neque iam stabulis gaudet pecus aut arator igni, 
Nec prata canis albicant pruinis. 


Iam Cytherea choros ducit Venus inminente luna, 
Iunctaeque Nymphis Gratiae decentes 

Alterno terram quatiunt pede, dum gravis Cyclopum 
Volcanus ardens visit officinas. 


Nunc decet aut viridi nitidum caput inpedire myrto 
Aut flore terrae quem ferunt solutae ; 

Nunc et in umbrosis Fauno decet inmolare lucis, 
Seu poscat agna sive malit haedo. 


Pallida Mors aequo pulsat pede pauperum tabernas 
Regumque turris. O beate Sesti, 

Vitae summa brevis spem nos vetat incohare longam. 
Iam te premet nox fabulaeque Manes 


Et domus exilis Plutonia; quo simul mearis, 
Nec regna vini sortiere talis, 
Nec tenerum Lycidan mirabere, quo calet iuventus 


Nunc omnis et mox virgines tepebunt. 
Od., I, iv. 

258. Tue Sure or STATE. 


O navis, referent in mare te novi 
Fluctus ! O quid agis? Fortiter occupa 
Portum. Nonne vides ut 
Nudum remigio latus 


Et malus celeri saucius Africo 
Antennaeque gemant, ac sine funibus 
Vix durare carinae 
Possint imperiosius 


Aequor? Non tibi sunt integra lintea, 
Non di, quos'iterum pressa voces malo. 
Quamvis Pontica pinus, 
Silvae filia nobilis, 


Tactes et genus et nomen inutile; 
Nil pictis timidus navita puppibus 
Fidit. Tu, nisi ventis 
Debes ludibrium, cave. 


Nuper sollicitum quae mihi taedium, 
Nunc desiderium curaque non levis, 
Interfusa nitentis 


Vites aequora Cycladas. 
Od., I, xiv. 


259. Tue Urricgut MAN Is ALWAYS SAFE. 


Integer vitae scelerisque purus 

Non eget Mauris iaculis neque arcu 

Nec venenatis gravida sagittis, 
Fusce, pharetra, 


Sive per Syrtis iter aestuosas, 


_Sive facturus per inhospitalem 


Caucasum vel quae loca fabulosus 
Lambit Hydaspes. 

Namque me silva lupus in Sabina, 

Dum meam canto Lalagen et ultra 

Terminum curis vagor expeditis, 
Fugit inermem, 


Quale portentum neque militaris 

Daunias latis alit aesculetis, 

Nec Iubae tellus generat, leonum 
Arida nutrix. 


Pone me pigris ubi nulla campis 

Arbor aestiva recreatur aura, 

Quod latus mundi nebulae malusque 
luppiter urguet ; 


Pone sub curru nimium propinqui 
Solis in terra domibus negata: 
Dulce ridentem Lalagen amabo, 


Dulce loquentem. 
Od., I, xxii. 


260. FoRTUNE. 


O diva, gratum quae regis Antium, 
Praesens vel imo tollere de gradu 
Mortale corpus, vel superbos 
Vertere funeribus triumphos : — 


Te pauper ambit sollicita prece 
Ruris colonus, te, dominam aequoris, 
Quicumque Bithyna lacessit 
Carpathium pelagus carina. 


Te Dacus asper, te profugi Scythae, 
Urbesque gentesque et Latium ferox, 
Regumque matres barbarorum et 
Purpurei metuunt tyranni, 

Iniurioso ne pede proruas 
Stantem columnam, neu populus frequens 
Ad arma cessantis, ad arma 
Concitet, imperiumque frangat. 


Te semper anteit saeva Necessitas, 
Clavos trabales et cuneos manu 
Gestans aéna; nec severus 
Uncus abest, liquidumque plumbum. 


Te Spes et albo rara Fides colit 
Velata panno, nec comitem abnegat, 
Utcumque mutata potentis 
Veste domos inimica linquis. 


At volgus infidum et meretrix retro 
Periura cedit ; diffugiunt cadis 
Cum faece siccatis amici, 
Ferre iugum pariter dolosi. 
Od., I, xxxv, 1-28. 


261. To Baring, A Heartiess CoquettE 


Ulla si iuris tibi peierati 

Poena, Barine, nocuisset umquam, 

Dente si nigro fieres vel uno 
Turpior ungui, 


Crederem. Sed tu simul obligasti 

Perfidum votis caput, enitescis 

Pulchrior multo iuvenumque prodis 
Publica cura. 


Expedit matris cineres opertos 

Fallere et toto taciturna noctis 

Signa cum caelo gelidaque divos 
Morte carentis, 

Ridet hoc, inquam, Venus ipsa, rident 
Simplices Nymphae, ferus et Cupido, 
Semper ardentis acuens sagittas 

Cote cruenta. 


Adde quod pubes tibi crescit omnis, 

Servitus crescit nova, nec priores 

Inpiae tectum dominae relinquunt, 
Saepe minati. 


Te suis matres metuunt iuvencis, 
Te senes parci miseraeque nuper 
Virgines nuptae, tua ne retardet 
Aura maritos. 
Od., Il, viii. 


262. THe Gotpren Mean, 


Rectius vives, Licini, neque altum 

Semper urguendo neque, dum procellas 

Cautus horrescis, nimium premendo 
Litus iniquum. 


Auream quisquis mediocritatem 

Diligit, tutus caret obsoleti 

Sordibus tecti, caret invidenda 
Sobrius aula. 


Saepius ventis agitatur ingens 

Pinus et celsae gravicre casu 

Decidunt turres feriuntque summos 
Fulgura montis. 


Sperat infestis, metuit secundis 
Alteram sortem bene praeparatum 
Pectus. Informis hiemes reducit 
Tuppiter, idem 
13 

Submovet. Non, si male nunc, et olim 

Sic erit; quondam citharae tacentem 

Suscitat Musam neque semper arcum 
Tendit Apollo. 


Rebus angustis animosus atque 
Fortis adpare; sapienter idem 
Contrahes vento nimium secundo 


Turgida vela, 
Od., II, x. 


263. ExILE oF REGULUS. 


Fertur pudicae coniugis osculum, 
Parvosque natos, ut capitis minor, 
Ab se removisse et virilem 
Torvus humi posuisse voltum ; 


Donec labantis consilio patres 
Firmaret auctor numquam alias dato, 
Interque maerentis amicos 
Egregius properaret exsul. 


Atqui sciebat, quae sibi barbarus 
Tortor pararet ; non aliter tamen 
Dimovit obstantis propinquos 
Et populum reditus morantem, 


Quam si clientum longa negotia 
Diiudicata lite relinqueret, 
Tendens Venafranos in agros 
Aut Lacedaemonium Tarentum. 
Od., III, v, 41-56 


264. An AMOEBAEUM. — ‘ AMANTIUM IRAE AMORIS 
INTEGRATIO.’ 


‘Donec gratus eram tibi 

Nec quisquam potior bracchia candidae 
Cervici iuvenis dabat, 

Persarum vigui rege beatior.’ 

‘Donec non alia magis 

Arsisti neque erat Lydia post Chloen, 
Multi Lydia nominis 

Romana vigui clarior Ilia.’ 


‘Me nunc Thressa Chloe regit, 

Dulcis docta modos et citharae sciens, 
Pro qua non metuam mori, 

Si parcent animae fata superstiti.’ 


‘Me torret face mutua 

Thurini Calais filius Ornyti, 
Pro quo bis patiar mori, 

Si parcent puero fata superstiti.’ 


‘Quid si prisca redit Venus 
Diductosque iugo cogit aéneo ? 

Si flava excutitur Chloe 
Reiectaeque patet ianua Lydiae?’ 


‘ Quamquam sidere pulchrior 
Illest, tu levior cortice et inprobo 
Tracundior Hadria ; 


Tecum vivere amem, tecum obeam libens !’ 
Od., III, ix. 


265. Tue Worsuie or A Pure HEART. 


Caelo supinas si tuleris manus 
Nascente luna, rustica Phidyle, 
Si ture placaris et horna 
Fruge Lares avidaque porca, 


Nec pestilentem sentiet Africum 
Fecunda vitis, nec sterilem seges 
Robiginem aut dulces alumni 
Pomifero grave tempus anno, 

Nam quae nivali pascitur Algido 
Devota quercus inter et ilices 

Aut crescit Albanis in herbis 

Victima, pontificum secures 


Cervice tinguet. Te nihil attinet 
Temptare multa caede bidentium 
Parvos coronantem marino 

Rore deos fragilique myrto. 


Inmunis aram si tetigit manus, 
Non sumptuosa blandior hostia 
Mollivit aversos Penatis 
Farre pio et saliente mica. 
Od., III, xxiii. 


266. THe IMMORTALITY OF SONG. 


Exegi monumentum aere perennius, 

Regalique situ pyramidum altius, 

Quod non imber edax, non Aquilo inpotens 

Possit diruere, aut innumerabilis 

Annorum series et fuga temporum. 

Non omnis moriar, multaque pars mei 

Vitabit Libitinam ; usque ego postera 

Crescam laude recens, dum Capitolium 

Scandet cum tacita virgine pontifex. 

Dicar, qua violens obstrepit Aufidus 

Et qua pauper aquae Daunus agrestium 

Regnavit populorum, ex humili potens 

Princeps Aeolium carmen ad Italos 

Deduxisse modos. Sume superbiam 

Quaesitam meritis, et mihi Delphica 

Lauro cinge volens, Melpomene, comam. 
Od., III, xxx. 


HORATIUS. 197 


267. A Pa®ran. 


Concinet maiore poeta plectro 

Caesarem, quandoque trahet ferocis 

Per sacrum clivum merita decorus 
Fronde Sygambros ; 


Quo nihil maius meliusve terris 

Fata donavere bonique divi 

Nec dabunt, quamvis redeant in aurum 
Tempora priscum. 


Concinet laetosque dies et urbis 

Publicum ludum super inpetrato 

Fortis Augusti reditu forumque 
Litibus orbum. 


Tum meae, siquid loquar audiendum, 

Vocis accedet bona pars, et ‘o Sol 

Pulcher, 0 laudande!’ canam recepto 
Caesare felix. 


Teque dum procedis, ‘io Triumphe !’ 
Non semel dicemus, ‘io Triumphe !’ 
Civitas omnis dabimusque divis 


Tura benignis. 
Od., IV, ii, 32-52. 


268. Morat QUALITIES ARE HEREDITARY. 


Victrices catervae 
Consiliis iuvenis revictae 


Sensere, quid mens rite, quid indoles 
Nutrita faustis sub penetralibus 
Posset, quid Augusti paternus 

In pueros animus Nerones. 

Fortes creantur fortibus et bonis. 
Est in iuvencis, est in equis patrum 
Virtus; neque inbellem feroces 

Progenerant aquilae columbam. 


Doctrina sed vim promovet insitam, 
Rectique cultus pectora roborant; 
Utcumque defecere mores, 
Indecorant bene nata culpae. 
Od., LV, iv, 23-36. 


269. A Letter or INTRODUCTION TO TIBERIUS. 


Septimius, Claudi, nimirum intellegit unus, 

Quanti me facias; nam cum rogat et prece cogit, 

Scilicet ut tibi se laudare et tradere coner, 

Dignum mente domoque legentis honesta Neronis, 

Munere cum fungi propioris censet amici ; 

Quid possim,videt ac novit me valdius ipso. 

Multa quidem dixi, cur excusatus abirem ; 

Sed timui, mea ne finxisse minora putarer, 

Dissimulator opis propriae, mihi commodus uni. 

Sic ego, maioris fugiens opprobria culpae, 

Frontis ad urbanae descendi praemia. Quodsi 

Depositum laudas ob amici iussa pudorem, 

Scribe tui gregis hunc, et fortem crede bonumque. 
Ep. I, ix. 


270. True MoRALITy CONSISTS IN THE MOTIVE, NOT IN 
THE OutTwarRp Act. 


Falsus honor iuvat et mendax infamia terret 

Quem, nisi mendosum et medicandum? Vir bonus est quis ? 
‘ Qui consulta patium, qui leges iuraque servat ; 

Quo multae magnaeque secantur iudice lites ; 

(uo res sponsore et quo causae teste tenentur.’ 

Sed videt hunc omnis domus et vicinia tota 

Introrsum turpem, speciosum pelle decora. 

‘ Nec furtum feci nec fugi,’ si mihi dicit 

Servus: ‘ Habes pretium, loris non ureris,’ aio. 
‘Non hominem occidi.’ Non pasces in cruce corvos. 
‘Sum bonus et frugi.’ Renuit negitatque Sabellus ; 
Cautus enim metuit foveam lupus, accipiterque 
Suspectos laqueos, et opertum miluus hamum. 
Oderunt peccare boni virtutis amore ; 
Tu nihil admittes in te formidine poenae: 
Sit spes fallendi, miscebis sacra profanis. 
Nam de mille fabae modiis cum surripis unum, 
Damnum est, non facinus, mihi pacto lenius isto. 
Vir bonus, omne forum quem spectat et omne tribunal, 
Quandocumque deos vel porco vel bove placat, 
‘Tane pater!’ clare, clare cum dixit: ‘ Apollo!’ 
Labra movet, metuens audiri: ‘ Pulchra Laverna, 
Da mihi fallere, da iusto sanctoque videri, 
Noctem peccatis et fraudibus obice nubem.’ 
Qui melior servo, qui liberior sit avarus, 
In triviis fixum cum se demittit ob assem, 
Non video. Nam qui cupiet, metuet quoque; porro 
Qui metuens vivet, liber mihi non erit umquam. 

Ep. I, xvi, 39-66. 


271. Horace’s INDEPENDENT LITERARY POSITION. 


O imitatores, servum pecus, ut mihi saepe 

Bilem, saepe iocum vestri movere tumultus! 
Libera per vacuum posui vestigia princeps, 

Non aliena meo pressi pede. Qui sibi fidit, 

Dux regit examen. Parios ego primus iambos 
Ostendi Latio, numeros animosque secutus 
Archilochi, non res et agentia verba Lycamben. 
Ac ne me foliis ideo brevioribus ornes, 

Quod timui mutare modos et carminis artem ; 
Temperat Archilochi Musam pede mascula Sappho, 
Temperat Alcaeus, sed rebus et ordine dispar, 
Nec socerum quaerit, quem versibus oblinat atris, 
Nec sponsae laqueum famoso carmine nectit. 
Hunce ego, non alio dictum prius ore, Latinus 
Volgavi fidicen ; iuvat inmemorata ferentem 

Ingenuis oculisque legi manibusque teneri. 

Scire velis, mea cur ingratus opuscula lector 
Laudet ametque domi, premat extra limen iniquus? 
Non ego ventosae plebis suffragia venor 

Inpensis cenarum et tritae munere vestis ; 

Non ego, nobilium scriptorum auditor et ultor, 
Grammaticas ambire tribus et pulpita dignor. 


Hine illae lacrimae. 
Ep. I, xix, 19-41. 


272. A CoMPARATIVE ESTIMATE OF THE EARLY ROMAN 
Dramatists, FROM NAEVIUS TO AFRANIUS. 


Ennius, et sapiens et fortis et alter Homerus, 
Ut critici dicunt, leviter curare videtur, 
Quo promissa cadant et somnia Pythagorea. 
Naevius in manibus non est et mentibus haeret 
Paene recens? Adeo sanctum est vetus omne poema. 
Ambigitur quotiens, uter utro sit prior, aufert 
Pacuvius docti famam senis, Accius alti, 
Dicitur Afrani toga convenisse Menandro, 
Plautus ad exemplar Siculi properare Epicharmi, 
Vincere Caecilius gravitate, Terentius arte. 
Hos ediscit et hos arto stipata theatro 
Spectat Roma potens, habet hos numeratque poetas 
Ad nostrum tempus Livi scriptoris ab aevo. 
Ep. Il, i, 50-62. 


273. A Tranguit Minp anp A GentaL TEMPER CAN 
ALONE BRING CONTENTMENT. 


Pauperies inmunda domo procul absit ; ego utrum 
Nave ferar magna an parva, ferar unus et idem. 
Non agimur tumidis velis Aquilone secundo ; 

Non tamen adversis aetatem ducimus Austris, 
Viribus, ingenio, specie, virtute, loco, re, 

Extremi primorum, extremis usque priores. 

Non es avarus: abi. Quid? cetera iam simul isto 
Cum vitio fugere? Caret tibi pectus inani 


274, 

Ambitione? caret mortis formidine et ira? 
Somnia, terrores magicos, miracula, sagas, 
Nocturnos lemures portentaque Thessala rides ? 
Natalis grate numeras? ignoscis amicis? 
Lenior et melior fis accedente senecta? 
Quid te exempta levat spinis de pluribus una? 
Vivere si recte nescis, decede peritis. 
Lusisti satis, edisti satis atque bibisti ; 
Tempus abire tibi est, ne potum largius aequo 
Rideat et pulset lasciva decentius aetas. 

Ep. Il, ii, 199-217. 


THE STANDARD OF Goop LANGUAGE IS THE BEST 
CONTEMPORARY LITERATURE. 


Dixeris egregie, notum si callida verbum 
Reddiderit iunctura novum. Si forte necesse est 
Indiciis monstrare recentibus abdita rerum, et 
Fingere cinctutis non exaudita Cethegis 
Continget dabiturque licentia sumpta pudenter. 
Et nova fictaque nuper habebunt verba fidem, si 
Graeco fonte cadent parce detorta. Quid autem 
Caecilio Plautoque dabit Romanus, ademptum 
Vergilio Varioque? Ego cur, adquirere pauca 
Si possum, invideor, cum lingua Catonis et Enni 
Sermvnem patrium ditaverit et nova rerum 
Nomina protulerit? Licuit semperque licebit 
Signatum praesente nota producere nomen. 

Ut silvae foliis pronos mutantur in annos, 
Prima cadunt, ita verborum vetus interit aetas, 
Et iuvenum ritu florent modo nata vigentque. 
Debemur morti nos nostraque. Sive receptus 
Terra Neptunus classis Aquilonibus arcet, 

Regis opus, sterilisve diu palus aptaque remis 
Vicinas urbis alit et grave sentit aratrum, 

Seu cursum mutavit iniquum frugibus amnis, 
Doctus iter melius, mortalia facta peribunt ; 
Nedum sermonum stet honos et gratia vivax. 
Multa renascentur, quae iam cecidere, cadentque 

Quae nunc sunt in honore, vocabula, si volet usus, 


Quem penes arbitrium est et ius et norma loquendi. 
A. P., 47-72. 


275. Tur Dramatic PoET SHOULD REMEMBER THAT Boy- 
HOOD, YouTH, MANHOOD, AND AGE HAS EACH ITS 
OWN SEPARATE AND PECULIAR CHARACTER. 


Si plausoris eges aulaea manentis et usque 
Sessuri, donec cantor ‘ Vos plaudite’ dicat ; 
Aetatis cuiusque notandi sunt tibi mores, 
Mobilibusque decor naturis dandus et annis. 
Reddere qui voces iam scit puer et pede certo 
Signat humum, gestit paribus colludere et iram 
Colligit ac ponit temere et mutatur in horas. 
Tnberbis iuvenis, tandem custode remoto, 
Gaudet equis canibusque et aprici gramine campi, 
Cereus in vitium flecti, monitoribus asper, 
Utilium tardus provisor, prodigus aeris, 
Sublimis cupidusque et amata relinquere pernix. 
Conversis studiis aetas animusque virilis 
Quaerit opes et amicitias, inservit honori, 
Conmisisse cavet, quod mox mutare laboret. 
Multa senem circumveniunt incommoda, vel quod 
Quaerit et inventis miser abstinet ac timet uti, 
Vel quod res omnes timide gelideque ministrat, 
Dilator, spe longus, iners avidusque futuri, 
Difficilis, querulus, laudator temporis acti 
Se puero, castigator censorque minorum. 
Multa ferunt anni venientes commoda secum, 
Multa recedentes adimunt ; ne forte seniles 
Mandentur iuveni partes pueroque viriles, 
Semper in adiunctis aevoque morabimur aptis. 

A. P., 154-178. 

ALBIUS TIBULLUS, 54-19 B. C. 


276. A Farraru, Lover. 


Ibitis Aegeas sine me, Messala, per undas ; 
O utinam memores ipse cohorsque mei! 

Me tenet ignotis aegrum Phaeacia terris ; 
Abstineas avidas, Mors modo nigra, manus. 

Abstineas, Mors atra, precor! non hic mihi mater, 
Quae legat in maestos ossa perusta sinus; 

Non soror, Assyrios cineri quae dedat odores, 
Et fleat effusis ante sepulcra comis; 

Delia non usquam, quae, me cum mitteret urbe, 
Dicitur ante omnes consuluisse deos. 

Illa sacras pueri sortes ter sustulit ; illi 
Rettulit e triviis omina certa puer. 

Cuncta dabant reditus; tamen est deterrita nunquam, 
Quin fleret, nostras respiceretque vias. 

Ipse ego solator, cum iam mandata dedissem, 
Quaerebam tardas anxius usque moras. 

Aut ego sum causatus aves aut omina dira, 
Saturnive sacram me tenuisse diem. 

O quotiens, ingressus iter, mihi tristia dixi 
Offensum in porta signa dedisse pedem ! 

Audeat invito ne quis discedere Amore ; 


Aut sciat egressum se prohibente deo. 
I, iii, 1-22, 


277. THe GoupEen AGE. 


Quam bene Saturno vivebant rege, priusquam 
Tellus in longas est patefacta vias! 

Nondum caeruleas pinus contempserat undas, 
Effusum ventis praebueratque sinum, 

Nec vagus, ignotis repetens compendia terris, 
Presserat externa navita merce ratem. 

Ilo non validus subiit iuga tempore taurus; 
Non domito frenos ore momordit equus; 

Non domus ulla fores habuit; non fixus in agris, 
Qui regeret certis finibus arva, lapis. 

Ipsae mella dabant quercus, ultroque ferebant 
Obvia securis ubera lactis oves. 

Non acies, non ira fuit, non bella, nec ensem 
Immiti saevus duxerat arte faber. 

Nunc Iove sub domino caedes et vulnera semper, 
Nunc mare, nunc leti mille repente viae. 

I, iii, 35-50. 


278. FAITHLESSNESS WILL NOT GO UNPUNISHED. 


Quid mihi, si fueras miseros laesurus amores, 
Foedera per divos, clam violanda, dabas ? 
A miser ! et si quis primo periuria celat, 
Sera tamen tacitis Poena venit pedibus. 
Parcite, caelestes! aequum est impune licere 
Numina formosis laedere vestra semel. 
Lucra petens habili tauros adiungit aratro 
Et durum terrae rusticus urget opus. 
Lucra petituras freta per parentia ventis 
Ducunt instabiles sidera certa rates. 
Muneribus meus est captus puer; at deus illa 
In cinerem et liquidas munera vertat aquas. 
Iam mihi persolvet poenas, pulvisque decorem 
Detrahet et ventis horrida facta coma. 
Uretur facies, urentur sole capilli, 
Deteret invalidos et via longa pedes. 
Admonui quotiens: ‘Auro ne pollue formam! 
Saepe solent auro multa subesse mala. 
Divitis captus si quis violavit amorem, 
Asperaque est illi difficilisque Venus. 
Ure meum potius flamma caput, et pete ferro 
Corpus, et intorto verbere terga seca. 
Nec tibi celandi spes sit, peccare paranti. 
Est deus, occultos qui vetat esse dolos.’ 
I, ix, 1-2, 

279. Tur Joys or PEACE. 


Quam potius laudandus hic est, quem, prole parata, 
Occupat in parva pigra senecta casa! 

Ipse suas sectatur oves, at filius agnos, 
Et calidam fesso comparat uxor aquam. 

Sic ego sim, liceatque caput candescere canis, 
Temporis et prisci facta referre senem. 

Interea Pax arva colat. Pax candida primum 
Duxit araturos sub iuga curva boves. 

Pax aluit vites, et sucos condidit uvae, 
Funderet ut nato testa paterna merum. 

Pace bidens vomerque nitent; at tristia duri 


Militis in tenebris occupat arma situs. 
I, x, 89-50. 


280. Rustic PLENTY. 


Laurus ubi bona signa dedit, gaudete, coloni! 
Distendet spicis horrea plena Ceres; 

Oblitus et musto feriet pede rusticus uvas, 
Dolia dum magni deficiantque lacus. 

At madidus Baccho sua festa Palilia pastor 
Concinet ; a stabulis tunc procul este lupi. 

Ille levis stipulae sollemnis potus acervos 
Accendet, flammas transilietque sacras ; 

Et fetus matrona dabit, natusque parenti 
Oscula comprensis auribus eripiet ; 

Nec taedebit avum parvo advigilare nepoti, 
Balbaque cum puero dicere verba senem. 
Tunc operata deo pubes discumbet in herba, 
Arboris antiquae qua levis umbra cadit ; 

Aut e veste sua tendent umbracula sertis 
Vincta, coronatus stabit et ante calix. 
At sibi quisque dapes et festas exstruet alte 
Caespitibus mensas, caespitibusque torum. 
II, v, 83-100, 

281. SuLPiciA: A BEAUTIFUL WOMAN. 


Sulpicia est tibi culta tuis, Mars magne, Kalendis; 
Spectatum e caelo, si sapis, ipse veni. 
Hoc Venus ignoscet; sed tu, violente, caveto, 
Ne tibi miranti turpiter arma cadant. 
Tllius ex oculis, cum vult exurere divos, 
Accendit geminas lampadas acer Amor. 
Illam, quidquid agit, quoquo vestigia movit, 
Componit furtim subsequiturque Decor. 
Seu solvit crines, fusis decet esse capillis; 
Seu compsit, comptis est veneranda comis. 
Urit, seu Tyria voluit procedere palla ; 
Urit, seu nivea candida veste venit. 
Talis in aeterno felix Vertumnus Olympo 
Mille habet ornatus, mille decenter habet. 
Sola puellarum digna est, cui mollia caris 
Vellera det sucis bis madefacta Tyros, 
Possideatque metit quidquid bene olentibus arvis 
Cultor odoratae dives Arabs segetis, 
Et quascumque niger rubro de litore gemmas 
Proximus Eois colligit Indus aquis. 
Hanc vos, Pierides, festis cantate Kalendis, 
Et testudinea Phoebe superbe lyra. 
Hoc sollemne sacrum multos haec sumat in annos! 
Dignior est vestro nulla puella choro. 
III, viii, (IV, ii.) 


DOMITIUS MARSUS, 54-4 B.C. 


282. EriGRAM ON THE DEATH OF TIBULLUS. 


Te quoque Vergilio comitem non aequa, Tibulle, 
Mors iuvenem campos misit ad Elysios. 
Ne foret aut molles elegis qui fleret amores, 
Aut caneret forti regia bella pede. 
In Tibul. Op., ad fin. 

SEXTUS PROPERTIUS, 49-15 B. C. 


283. ‘BEAUTY UNADORNED IS ADORNED THE MOST.’ 


Quid iuvat ornato procedere, vita, capillo, 
Et tenues Coa veste movere sinus? 
Aut quid Orontea crines perfundere murra, 
Teque peregrinis vendere muneribus, 
Naturaeque decus mercato perdere cultu 
Nec sinere in propriis membra nitere bonis ? 
Crede mihi, non ulla tuae est medicina figurae, 
Nudus Amor formae non amat artificem. 
Aspice, quos summittat humus dumosa colores, 
Ut veniant hederae sponte sua melius, 
Surgat et in solis formosius arbutus antris, 
Et sciat indociles currere lympha vias. 
Litora nativis collucent picta lapillis 
Et volucres nulla dulcius arte canunt. 
Non sic Leucippis succendit Castora Phoebe, 
Pollucem cultu non Hilaira soror, 
Non, Idae et cupido quondam discordia Phoebo, 
Eueni patriis filia litoribus, 
Nec Phrygium falso traxit candore maritum 
Avecta externis Hippodamia rotis; 
Sed facies aderat nullis obnoxia gemmis, 
Qualis Apelleis est color in tabulis. 
Non illis studium vulgo conquirere amantes ; 
Illis ampla satis forma pudicitia. 
Non ego nunc vereor, ne sim tibi vilior istis ; 
Uni si qua placet, culta puella sat est, 
Cum tibi praesertim Phoebus sua carmina donet 
Aoniamque libens Calliopea lyram, 
Unica nec desit iucundis gratia dictis, 
Omnia quaeque Venus quaeque Minerva probat. 
His tu semper eris nostrae gratissima vitae, 


Taedia dum miserae sint tibi luxuriae. 
I, ii. 

284, A LovVER REPENTS HAVING LEFT HIS MISTRESS. 


Et merito, quoniam potui fugisse puellam, 
Nunc ego desertas adloquor alcyonas. 

Nec mihi Cassiope solito visura carinam est, 
Omniaque ingrato litore vota cadunt. 

Quin etiam absenti prosunt tibi, Cynthia, venti; 
Aspice, quam saevas increpat aura minas. 

Nullane placatae veniet fortuna procellae ? 
Haecine parva meum funus arena teget? 

Tu tamen in melius saevas converte querellas ; 
Sat tibi sit poenae nox et iniqua vada. 

An poteris siccis mea fata reponere ocellis ? 
Ossaque nulla tuo nostra tenere sinu? 

A pereat, quicumque rates et vela paravit 
Primus, et invito gurgite fecit iter ! 

Nonne fuit melius dominae pervincere mores, 
(Quamvis dura, tamen rara puella fuit), 

Quam sic ignotis circumdata litora silvis 
Cernere, et optatos quaerere Tyndaridas? 

Illic si qua meum sepelissent fata dolorem, 
Ultimus et posito staret amore lapis, 

Illa meo caros donasset funere crines ; 
Molliter et tenera poneret ossa rosa. 

Illa meum extremo clamasset pulvere nomen, 
Tum mihi non ullo pondere terra foret. 

At vos aequoreae formosa Doride natae, 
Candida felici solvite vela choro. 

Si quando vestras labens Amor attigit undas, 


Mansuetis socio parcite litoribus. 
I, xvii. 


285. Tue Deatu or Hytas. 


Namque ferunt olim Pagasae navalibus Argon 
Egressam longe Phasidos isse viam, 

Et iam praeteritis labentem Athamantidos undis 
Mysorum scopulis adplicuisse ratem, 

Hic manus heroum, placidis ut constitit oris, 
Mollia composita litora fronde tegit. 

At comes invicti iuvenis processerat ultra, 
Raram sepositi quaerere fontis aquam. 

Hunce duo sectati fratres, Aquilonia proles, 
Hune super et Zetes, hunc super et Calais, 

Oscula suspensis instabant carpere palmis, 
Oscula et alterna ferre supina fuga. 

Ille sub extrema pendens secluditur ala, 
Et volucres ramo submovet insidias. 

Iam Pandioniae cessit genus Orithyiae : 
A, dolor! ibat Hylas, ibat Enydriasin. 

Hic erat Arganthi Pege sub vertice montis 
Grata domus Nymphis humida Thyniasin, 

Quam supra nullae pendebant debita curae 
Roscida desertis poma sub arboribus, 

Et circum irriguo surgebant lilia prato 
Candida purpureis mixta papaveribus ; 

Quae modo decerpens tenero pueriliter ungui, 
Proposito florem praetulit officio, 

Et modo formosis incumbens nescius undis 
Errorem blandis tardat imaginibus. 

Tandem haurire parat demissis flumina palmis 
Innixus dextro plena trahens humero. 

Cuius ut accensae Hydriades candore puellae 
Miratae solitos destituere choros, 

Prolapsum leviter facili traxere liquore: 
Tum sonitum rapto corpore fecit Hylas. 

Cui procul Alcides iterat responsa; sed illi 
Nomen ab extremis fontibus aura refert. 

His, o Galle, tuos monitus servabis amores, 
Formosum Nymphis credere tutus Hylam. 

I, xx, 17-52. 

286. LAMENT FOR THE DEATH OF PAETUS. 


Ergo sollicitae tu causa, Pecunia, vitae es! 
Per te inmaturum mortis adimus iter. 

Tu vitiis hominum crudelia pabula praebes ; 
Semina curarum de capite orta tuo. 

Tu Paetum ad Pharios tendentem lintea portus 
Obruis insano terque quaterque mari. 

Nam dum te sequitur, primo miser excidit aevo 
Et nova longinquis piscibus esca natat, 

Et mater non iusta piae dare debita terrae 
Nec pote cognatos inter humare .rogos, 

Sed tua nunc volucres adstant super ossa marinae, 
Nunc tibi pro tumulo Carpathium omne mare ests 

Infelix Aquilo, raptae timor Orithyiae, 
Quae spolia ex illo tanta fuere tibi? 

Aut quidnam fracta gaudes, Neptune, carina? 
Portabat sanctos alveus ille viros. 

Paete, quid aetatem numeras? quid cara natanti 
Mater in ore tibi est? Non habet unda deos. 

Nam tibi nocturnis ad saxa ligata procellis 
Omnia detrito vincula fune cadunt. 

Reddite corpus humo, positaque in gurgite vita 
Paetum sponte tua vilis harena tegas; 

Et quotiens Paeti transibit nauta sepulcrum, 
Dicat: ‘Et audaci tu timor esse potes.’ 

Ite, rates curvate, et leti texite causas: 
Ista per humanas mors venit acta manus. 

Terra parum fuerat. Fatis adiecimus undas; 
Fortunae miseras auximus arte vias. 

Ancora te teneat, quem non tenuere Penates ? 
Quid meritum dicas, cui sua terra parum est? 

Ventorum est, quodcumque paras! haut ulla carina 
Consenuit, fallit portus et ipse fidem. 

Natura insidians pontum substravit avaris: 
Ut tibi succedat, vix semel esse potest. 

Saxa triumphales fregere Capharea puppes, 
Naufraga cum vasto Graecia tracta salo est. 

Paulatim socium iacturam flevit Ulixes, 
In mare cui soliti non valuere doli. 

Quod si contentus patrio bove vorteret agros, 
Verbaque duxisset pondus habere mea, 

Viveret ante suos dulcis conviva Penates, 
Pauper, at in terra nil nisi fleret opes. 

Non tulit hoc Paetus, stridorem audire procellae 
Et duro teneras laedere fune manus, 

Sed Thyio thalamo aut Oricia terebintho 
Et fultum pluma versicolore caput. 

Huic fluctus vivo radicitus abstulit ungues, 
Et miser invisam traxit hiatus aquam ; 

Hunc parvo ferri vidit nox improba ligno. 
Paetus ut occideret, tot coiere mala. 

Flens tamen extremis dedit haec mandata querellis, 
Cum moribunda niger clauderet ora liquor: 

‘Di maris Aegaei, quos sunt penes aequora, Venti, 
Et quaecumque meum degravat unda caput, 

Quo rapitis miseros tenerae lanuginis annos? 
Attulimus longas in freta vestra manus. 

A miser! alcyonum scopulis adfligar acutis, 
In me caeruleo fuscina sumpta deo est. 

At saltem Italiae regionibus advehat aestus ; 
Hoe de me sat erit si modo matris erit.’ 

Subtrahit haec fantem torta vertigine fluctus; 
Ultima quae Paeto voxque diesque fuit. 

O centum aequoreae Nereo genitore puellae, 
Et tu, materno tacta dolore, Thetis, 

Vos decuit lasso supponere bracchia mento: 
Non poterat vestras ille gravare manus. 

IIL, vii, (IV, vi,) 1-20, 25-70. 


287. Romer Past AND PRESENT. 


Hoc, quodcumque vides, hospes, qua maxima Roma est, 
Ante Phrygem Aeneam collis et herba fuit; 

Atque ubi Navali stant sacra palatia Phoebo, 
Evandri profugae concubuere boves. 

Fictilibus crevere deis haec aurea templa, 
Nec fuit obprobrio facta sine arte casa; 


212 


288. 


LATIN SELECTIONS. 


Tarpeiusque pater nuda de rupe tonabat, 
Et Tiberis nostris advena bubus erat. 

Qua gradibus domus ista Remi se sustulit olim, 
Unus erat fratrum maxima regna focus. 
Curia, praetexto quae nunc nitet alta Senatu, 

Pellitos habuit, rustica corda, patres. 
Bucina cogebat priscos ad verba Quirites : 
Centum illi in prato saepe Senatus erat. 
Nec sinuosa cavo pendebant vela theatro; 
Pulpita sollemnis non oluere crocos. 
Vesta coronatis pauper gaudebat asellis, 
Ducebant macrae vilia sacra boves. 
Parva saginati lustrabant compita porci ; 
Pastor et ad calamos exta litabat ovis. 
Nec rudis infestis miles radiabat in armis; 
Miscebant usta proelia ficta sude. 

Prima galeritus posuit praetoria Lucmo, 
Magnaque pars Tatio rerum erat inter oves. 
Hine Titiens Ramnesque viri, Luceresque coloni, 

Quattuor hine albos Romulus egit equos. 
Quippe suburbanae parva minus urbe Bovillae, 
Et, qui nunc nulli, maxima turba Gabi; 
Et stetit Alba potens, albae suis omine nata, 
Hac, ubi Fidenas longe erat ire, via. 
Nil patrium, nisi nomen, habet, Romanus alumnus: 
Sanguinis altricem nunc pudet esse lupam. 
V, (IV,) i, 1-16, 21-24, 27-38, 


NATIONAL GREATNESS AN INCENTIVE TO PATRIOTIC 
Poetry. 


Optima nutricum nostris Lupa Martia rebus, 
Qualia creverunt moenia lacte tuo! 
Moenia namque pio conor disponere versu: 
Ei mihi, quod nostro est parvus in ore sonus! 
Sed tamen exiguo quodcumque e pectore rivi 
Fluxerit, hoc patriae serviet omne meae. 
Ennius hirsuta cingat sua dicta corona: 
Mi folia ex hedera porrige, Bacche, tua, 

Ut nostris tumefacta superbiat Umbria libris, 
Umbria Romani patria Callimachi. 

Scandentes quisquis cernet de vallibus arces, 
Ingenio muros aestimet ille meo. 

Roma fave, tibi surgit opus; date candida cives 
Omina, et inceptis dextera cantet avis. 

Sacra diesque canam, et cognomina prisca locorum; 
Has meus ad metas sudet oportet equus. 

Id., 55-70. 


THe SHADE OF CORNELIA EXHORTS HER HUSBAND 
AND CHILDREN TO Muruat AFFECTION. 


Nunc tibi commendo, communia pignora, natos; 
Haec cura et cineri spirat inusta meo. 

Fungere maternis vicibus, pater. Illa meorum 
Omnis erit collo turba fovenda tuo. 

Oscula cum dederis tua flentibus, adice matris; 
Tota domus coepit nunc onus esse tuum. 

Et, si quid doliturus eris, sine testibus illis ; 
Cum venient, siccis oscula falle genis. 

Sat tibi sint noctes, quas de me, Paule, fatiges, 
Somniaque in faciem credita saepe meam. 
Atque, ubi secreto nostra ad simulacra loqueris, 

Ut responsurae singula verba iace. 
Seu tamen adversum mutarit ianua lectum, 
Sederit et nostro cauta noverca toro, 
Coniugium, pueri, laudate et ferte paternum ; 
Capta dabit vestris moribus illa manus. 
Nec matrem laudate nimis; conlata priori 
Vertet in offensas libera verba suas. 
Seu memor ille mea contentus manserit umbra 
Et tanti cineres duxerit esse meos, 
Discite venturam iam nunc lenire senectam, 
Caelibis ad curas nec vacet nulla via. 
Quod mihi detractum est, vestros accedat ad annos ; 
Prole mea Paulum sic iuvet esse senem. 
V, (IV,) xi, 73-96. 

C. ASINIUS POLLIO, 75 B.C.-4 A.D. 


290. CHARACTER OF CICERO. 


Huius ergo viri tot tantisque operibus mansuris in omne 
aevum praedicare de ingenio atque industria supervacuum est. 
Natura autem atque fortuna pariter obsecuta est ei, si quidem 
facies decora ad senectutem prosperaque permansit valetudo, 
tum pax diutina cuius instructus erat artibus contigit. Namque 
ad priscam severitatem iudiciis exactis maxima noxiorum multi- 
tudo provenit, quos obstrictos patrocinio incolumes plerosque 
habebat. Iam felicissima consulatus ei sors petendi et gerendi 
magna munera deum consilio industriaque: utinam moderatius 
secundas res et fortius adversas ferre potuisset! namque utrae- 
que cum evenerant ei, mutari eas non posse rebatur. Inde sunt 
invidiae tempestates coortae gravissimae, eo certiorque inimicis 
adgrediendi fiducia; maiore enim simultates adpetebat animo 
quam gerebat. Sed quando mortalium nulli virtus perfecta con- 
tigit, qua maior pars vitae atque ingenii stetit, ea iudicandum de 
homine est. Atque ego ne miserandi quidem exitus eum fuisse 
indicarem, nisi ipse tam miseram mortem putasset. 

Ap. Sen. Rh., Suas., V1, xxiv. 





T. LIVIUS PATAVINUS, 59 B.C.-17 A.D. 


291. TRANSPORTATION OF THE POPULACE OF ALBA. 


Inter haec iam praemissi erant Albam equites, qui multitudi- 
nem traducerent Romam. Legiones deinde ductae ad diruen- 
dam urbem. Quae ubi intravere portas, non quidem fuit tumultus 
ille, nec pavor, qualis captarum esse urbium solet, cum effractis 
portis, stratisve ariete muris, aut arce vi capta, clamor hostilis et 
cursus per urbem armatorum omnia ferro flammaque miscet; sed 
silentium triste ac tacita maestitia ita defixit omnium animos, ut, 

prae metu obliti, quid relinquerent, quid secum ferrent, defici- 
ente consilio, rogitantesque alii alios, nunc in liminibus starent, 
nunc errabundi domos suas ultimum illud visuri pervagarentur. 
Ut vero iam equitum clamor exire iubentium instabat, iam 
fragor tectorum, quae diruebantur, ultimis urbis partibus audie- 
batur, pulvisque, ex distantibus locis ortus, velut nube inducta 
omnia inpleverat, raptim, quibus quisque poterat, elatis, cum 
larem ac penates tectaque in quibus natus quisque educatusque 
esset relinquentes exirent, iam continens agmen migrantium in- 
pleverat vias; et conspectus aliorum mutua miseratione integra- 
bat lacrimas; vocesque etiam miserabiles exaudiebantur, mulierum 
praecipue, cum obsessa ab armatis templa augusta praeterirent, 
ac velut captos relinquerent deos. Egressis urbem Albanis, 
Romanus passim publica privataque omnia tecta adaequat solo, 
unaque hora quadringentorum opus annorum, quibus Alba ste- 
terat, excidio ac ruinis dedit. Templis tamen deum (ita enim 


edictum ab rege fuerat) temperatum est. 
I, xxix. 


292. Frats or KnicguHTLy PROWESS AT THE BATTLE OF 
Lake REGILLUS. 


Ergo etiam proelium aliquanto, quam cetera, gravius atque 
atrocius fuit. Non enim duces ad regendam modo consilio rem 
adfuere, sed, suismet ipsi corporibus dimicantes, miscuere certa- 
mina; nec quisquam procerum ferme hac aut illa ex acie sine 
vulnere, praeter dictatorem Romanum, excessit. In Postumium, 
prima in acie suos adhortantem instruentemque, Tarquinius 
Superbus, quamquam iam aetate et viribus erat gravior, equum 
infestus admisit ; ictusque ab latere, concursu suorum receptus in 
tutum est. Et ad alterum cornu Aebutius magister equitum in 
Octavium Mamilium impetum dederat. Nec fefellit veniens 
Tusculanum ducem; contra quem et ille concitat equum, tanta- 
que vis infestis venientium hastis fuit, ut bracchium Aebutio 
traiectum sit, Mamilio pectus percussum. Hune quidem in se- 
cundam aciem Latini recepere ; Aebutius, cum saucio bracchio 
tenere telum non posset, pugna excessit. M. Valerius, Publico- 
lae frater, conspicatus ferocem iuvenem Tarquinium, ostentantem 
se in prima exulum acie, domestica etiam gloria accensus, ut 

cuius familiae decus eiecti reges erant, eiusdem interfecti forent, 
subdit calcaria equo, et Tarquinium infesto spiculo petit. Tar- 
quinius retro in agmen suorum infenso cessit hosti. Valerium, 
invectum temere in exulum aciem, ex transverso quidam ador- 
tus transfigit: nec quicquam equitis vulnere equo retardato, 
moribundus Romanus, labentibus super corpus armis, ad terram 
defluxit. Hos agmine venientes T. Herminius legatus conspi- 
catus, interque eos insignem veste armisque Mamilium noscitans, 
tanto vi maiore, quam paulo ante magister equitum, cum hostium 
duce proelium iniit, ut et uno ictu transfixum per latus occiderit 
Mamilium, et ipse inter spoliandum corpus hostis veruto percus- 
sus, cum victor in castra esset relatus, inter primam curationem 


exspiraverit. 
Db Soke pe 


293. VIRGINIUS IMPLORES HIS FELLOW-CITIZENS TO PITY 
HIM FOR HAVING BEEN FORCED TO SLAY HIS CHILD. 


Supinas deinde tendens manus, commilitones appellans, orabat, 
ne, quod scelus Ap. Claudii esset, sibi attribuerent, neu se, ut 
parricidam liberum, aversarentur. Sibi vitam filiae sua cario- 
rem fuisse, si liberae ac pudicae vivere licitum fuisset. Cum, 
velut servam, ad stuprum rapi videret, morte amitti melius 
ratum, quam contumelia, liberos, misericordia se in speciem 
crudelitatis lapsum. Nec se superstitem filiae futurum fuisse, 
nisi spem ulciscendae mortis eius in auxilio commilitonum ha- 
buisset. Illis quoque enim filias, sorores, coniugesque esse, nec 
cum filia sua libidinem Ap. Claudii extinctam esse; sed, quo 
inpunitior sit, eo effrenatiorem fore. Aliena calamitate docu- 
mentum datum illis cavendae similis iniuriae. Quod ad se 
adtineat, uxorem sibi fato ereptam; filiam, quia non ultra vic- 
tura pudica fuerit, miseram, sed honestam mortem occubuisse. 
Non esse iam Appi libidini locum in domo sua; ab alia violentia 
eilus eodem se animo suum corpus vindicaturum, quo vindica- 


verit filiae. Ceteri sibi ac liberis suis consulerent. 
III, 1. 

294. THz Drama. Its First Inrropuction into Rome 
(364 B.C.), anp SketTcH oF mTs SUBSEQUENT 
DEVELOPMENT. 


Et hoc et insequenti anno, C. Sulpicio Petico, C. Licinio 
Stolone consulibus, pestilentia fuit. Eo nihil dignum memoria 
actum, nisi quod pacis deum exposcendae causa tertio tum post 
conditam urbem lectisternium fuit. Et cum vis morbi nec 
humanis consiliis nec ope divina levaretur, victis superstitione 
animis, ludi quoque scenici, nova res bellicoso populo, (nam 
circi modo spectaculum fuerat) inter alia caelestis irae placa- 
mina instituti dicuntur. Ceterum parva quoque (ut ferme prin- 
cipia omnia) et ea ipsa peregrina res fuit. Sine carmine ullo, 
sine imitandorum carminum actu, ludiones ex Etruria acciti, ad 
tibicinis modos saltantes, haud indecoros motus more Tusco 
dabant. Imitari deinde eos iuventus, simul inconditis inter se 
iocularia fundentes versibus, coepere; nec absoni a voce motus 
erant. Accepta itaque res saepiusque usurpando excitata. Ver- 
naculis artificibus, quia ister Tusco verbo ludius vocabatur, 
nomen histrionibus inditum; qui non, sicut ante, Fescennino 
versu similem incompositum temere ac rudem alternis iaciebant, 
sed inpletas modis saturas, descripto iam ad tibicinem cantu, 
motuque congruenti peragebant. Livius post aliquot annos, qui 
ab saturis ausus est primus argumento fabulam serere, (idem 
scilicet, id quod omnes tum erant, suorum carminum actor) dici- 
tur, cum saepius revocatus vocem obtudisset, venia petita puerum 
ad canendum ante tibicinem cum statuisset, canticum egisse ali- 
quanto magis vigente motu, quia nihil vocis usus inpediebat. 
Inde ad manum cantari histrionibus coeptum, diverbiaque tantum 
ipsorum voci relicta. Postquam lege hac fabularum ab risu ac 
soluto ioco res avocabatur, et ludus in artem paulatim verterat ; 
iuventus, histrionibus fabellarum actu relicto, ipsa inter se more 
antiquo ridicula intexta versibus iactitare coepit; quae exodia 
postea appellata, consertaque fabellis potissimum Atellanis sunt. 
Quod genus ludorum ab Oscis acceptum tenuit iuventus, nec ab 
histrionibus pollui passa est. Eo institutum manet, ut actores 
Atellanarum nec tribu moveantur, et stipendia, tamquam 
expertes artis ludicrae, faciant. Inter aliarum parva principia 

rerum, ludorum quoque prima origo ponenda visa est; ut appa- 
reret, quam ab sano initio res in hance vix opulentis regnis tole 


rabilem insaniam venerit. 
VII, ii. 


295. PostTuMIUS CONTENDS FOR THE PRINCIPLE THAT IN 
Time oF Wark THE CONSUL AND THE ARMY HAVE 
NO POWER TO PLEDGE THE STATE TO ANY COURSE 
oF ACTION. 


‘Nam quod deditione nostra negant exsolvi religione populum, 
id istos magis, ne dedantur, quam quia ita se res habeat, dicere, 
quis adeo iuris fetialium expers est, qui ignoret? Neque ego 
infitias eo, Patres conscripti, tam sponsiones quam foedera sancta 
esse apud eos homines, apud quos iuxta divinas religiones fides 
humana colitur; iniussu populi nego quicquam sanciri posse, 
quod populum teneat. An, si eadem superbia, qua sponsionem 
istam expresserunt nobis Samnites, coegissent nos verba legitima 
dedentium urbes nuncupare, deditum populum Romanum vos 
tribuni diceretis, et hanc urbem, templa, delubra, fines, aquas, 
Samnitium esse? Omitto deditionem, quoniam de sponsione 
agitur. Quid tandem, si spopondissemus, urbem hanc relictu- 
rum populum Romanum? si incensurum? si magistratus, si 
senatum, si leges non habiturum? si sub regibus futurum? Di 
meliora! inquis. Atqui non indignitas rerum sponsionis vincu- 
lum levat. Si quid est, in quo obligari populus possit, in omnia 
potest; et ne illud quidem, quod quosdam forsitan moveat, 
refert, consul, an dictator, an praetor spoponderit. Et hoc ipsi 
etiam Samnites iudicaverunt, quibus non fuit satis consules 
spondere, sed legatos, quaestores, tribunos militum spondere 
coegerunt. Nec a me nunc quisquam quaesiverit, quid ita spo- 
ponderim? cum id nec consulis ius esset; nec illis spondere 
pacem, quae mei non erat arbitrii, nec pro vobis, qui nihil man- 
daveratis, possem. Nihil ad Caudium, Patres conscripti, huma- 
nis consiliis gestum est. Di inmortales et vestris et hostium 
imperatoribus mentem ademerunt. Nec nos in bello satis cavi- 
mus; et illi male partam victoriam male perdiderunt, dum vix 
locis, quibus vicerant, credunt, dum quacumque conditione arma 
viris in arma natis auferre festinant. An, si sana mens fuisset, 

difficile illis fuit, dum senes ab domo ad consultandum accersunt, 
mittere Romam legatos? cum senatu, cum populo, de pace ac 
foedere agere? ‘Tridui iter expeditis erat. Interea in indutiis 
res fuisset, donee ab Roma legati aut victoriam illis certam, aut 
pacem adferrent. Ka demum sponsio esset, quam populi iussu 
spopondissemus. Sed neque vos tulissetis, nec nos spopondisse- 
mus; nec fas fuit allum rerum exitum esse, quam ut illi, velut 
somnio laetiore, quam quod mentes eorum capere possent, ne- 
quiquam eluderentur, et nostrum exercitum eadem, quae inpe- 
dierat, fortuna expediret ; vanam victoriam vanior inritam faceret 
paX ; sponsio interponeretur, quae neminem, praeter sponsorem, 
obligaret. Quid enim vobiscum, Patres conscripti, quid cum 
populo Romano actum est? quis vos appellare potest? quis se a 
vobis dicere deceptum? Hostis? an civis? Hosti nihil spo- 
pondistis ; civem neminem spondere pro vobis iussistis. Nihil 
ergo vobis nec nobiscum est, quibus nihil mandastis, nec cum 
Samnuitibus, cum quibus nihil egistis. Samnitibus sponsores nos 
sumus, rei satis locupletes, in id, quod nostrum est, in id, quod 
praestare possumus, corpora nostraet animos. In haec saeviant, 
in haec ferrum, in haec iras acuant. Quod ad tribunos attinet, 
consulite, utrum praesens deditio eorum fieri possit, an in diem 
differatur. Nos interim, T. Veturi, vosque ceteri, vilia haec 
capita luendae sponsionis feramus, et nostro supplicio liberemus 


Romana arma.’ 
IX, ix. 


296. THe SAMNITE GENERAL CONTENDS THAT THE PRIN- 
CIPLES OF INTERNATIONAL RIGHT SHOULD BE ParR- 
AMOUNT OVER ALL CONSIDERATIONS OF TECHNICAL 
FORMALITY. 


‘ Quin tu, Sp. Postumi, si deos esse censes, aut omnia inrita 
facis, aut pacto stas? Samniti populo omnes, quos in potestate 
habuit, aut pro iis pax debetur. Sed quid ego te appello, qui te 
captum victori, cum qua potes fide, restituis? Populum Roma- 
num appello; quem si sponsionis ad Furculas Caudinas factae 
paenitet, restituat legiones intra saltum, quo saeptae fuerunt. 
Nemo quemquam deceperit, omnia pro infecto sint; recipiant 
arma, quae per pactionem tradiderunt, redeant in castra sua, 

Quicquid pridie habuerunt, quam in conloquium est ventum, 
habeant. Tum bellum et fortia consilia placeant, tum sponsio 
et pax repudietur. Ea fortuna, iis locis, quae ante pacis men- 
tionem habuimus, geramus bellum; nec populus Romanus con- 
sulum sponsionem, nec nos fidem populi Romani accusemus. .. . 
Non probat populus Romanus ignominiosa pace legiones serva- 
tas? Pacem sibi habeat, legiones captas victori restituat; hoc 
fide, hoc foederibus, hoc fetialibus caerimoniis dignum erat. Ut 
tu quidem, quod petisti, per pactionem habeas, tot cives incolu- 
mes; ego pacem, quam hos tibi remittendo pactus sum, non 
habeam: hoc tu, A. Corneli, hoc vos, fetiales, iuris gentibus 
dicitis? Ego vero istos, quos dedi simulatis, nec accipio, nec 
dedi arbitror; nec moror, quo minus in civitatem obligatam 
sponsione commissa, iratis omnibus dis, quorum eluditur numen, 
redeant. Gerite bellum, quando Sp. Postumius modo legatum 
fetialem genu perculit. Ita di credent, Samnitem civem Postu- 
mium, non civem Romanum esse, et a Samnite Romanum lega- 
tum violatum; eo vobis iustum in nos factum esse bellum. 
Haec ludibria religionum non pudere in lucem proferre, et vix 
pueris dignas ambages senes ac consulares fallendae fidei exqui- 
rere! I, lictor, deme vincla Romanis; moratus sit nemo, quo 
minus, ubi visum fuerit, abeant.’ 
IX, ix. 


297. Tue Dictator FABiIus TELLS HIS TROOPS THAT THEIR 
ONLY CHANCE oF EscAPE IS TO CUT THEIR WAY 
THROUGH THE ENEMY. 


‘Locis,’ inquit, ‘angustis, milites, deprehensi, nisi quam victo- 
ria patefecerimus, viam nullam habemus. Stativa nostra muni- 
mento satis tuta sunt; sed inopia eadem infesta. Nam et circa 
omnia defecerunt, unde subvehi commeatus poterant, et si omnes 
iuvare velint, iniqua loca sunt. Itaque non frustrabor ego vos, 
castra hic relinquendo, in quae, infecta victoria, sicut pristino 
die, vos recipiatis. Armis munimenta, non munimentis arma 
tuta esse debent. Castra habeant repetantque, quibus operae 
est trahere bellum; nos omnium rerum respectum, praeterquam 
victoriae, nobis abscidamus. Ferte signa in hostem; ubi extra 
vallum cesserit agmen, castra, quibus imperatum est, incendent ; 

damna vestra, milites, omnium circa, qui defecerunt, populorum 


praeda sarcientur.’ 
IX, xxiii. 


298. CHARACTER OF HANNIBAL. 


Numquam ingenium idem ad res diversissimas, parendum atque 
imperandum, habilius fuit. Itaque haud facile discerneres, utrum 
imperatori an exercitui carior esset. . . . Plurimum audaciae ad 
pericula capessenda, plurimum consilii inter ipsa pericula erat; 
nullo labore aut corpus fatigari, aut animus vinci poterat. Calo- 
ris ac frigoris patientia par ; cibi potionisque desiderio naturali, 
non voluptate, modus finitus; vigiliarum somnique nec die nec 
nocte discriminata tempora. Id, quod gerendis rebus superesset, 
quieti datum; ea neque molli strato, neque silentio accersita. 
Multi saepe militari sagulo opertum, humi iacentem inter custo- 
dias stationesque militum, conspexerunt. Vestitus nihil inter 
aequales excellens, arma atque equi conspiciebantur. Equitum 
peditumque idem longe primus erat. Princeps in proelium ibat ; 
ultimus conserto proelio excedebat. Has tantas viri virtutes 
ingentia vitia aequabant: inhumana crudelitas, perfidia plus 
quam Punica, nihil veri, nihil sancti, nullus deum metus, nul- 


lum iusiurandum, nulla religio. 
XXI, iv. 


299. CHARACTER OF Scipio Arricanus Magor. 


Fuit enim Scipio non veris tantum virtutibus mirabilis, sed 
arte quoque quadam ab iuventa in ostentationem earum com- 
positus, pleraque apud multitudinem, aut per nocturnas visa 
species, aut velut divinitus mente monita, agens; sive et ipse 
capti quadam superstitione animi, sive ut imperia consiliaque, 
velut sorte oraculi missa, sine cunctatione exsequerentur. Ad 
hoc iam inde ab initio praeparans animos, ex quo togam virilem 
sumpsit, nullo die prius ullam publicam privatamque rem egit, 
quam in Capitolium iret, ingressusque aedem consideret, et ple- 
rumque solus in secreto ibi tempus tereret. Hic mos, quem per 
omnem vitam servabat, seu consulto, seu temere, vulgatae 
opinioni fidem apud quosdam fecit, stirpis eum divinae virum 

esse ; rettulitque famam, in Alexandro Magno prius vulgatam, et 
vanitate et fabula parem, anguis immanis concubitu conceptum, 
et in cubiculo matris eius persaepe visam prodigii eius speciem, 
interventuque hominum evolutam repente, atque ex oculis elap- 
sam. His miraculis numquam ab ipso elusa fides est ; quin potius 
aucta arte quadam, nec abuuendi tale quicquam, nec palam adfir- 
mandi. Multa alia eiusdem generis, alia vera, alia adsimulata, 
admirationis humanae in eo iuvene excesserant modum; quibus 
freta tune civitas, aetati haudquaquam maturae tantam molem 


rerum, tantumque imperium permisit. 
XXVI, xix. 


800. BatrLe oF LAKE TRASIMENE. 


Consul, perculsis omnibus, ipse satis, ut in trepida re, inpavi- 
dus, turbatos ordines, vertente se quoque ad dissonos clamores, 
instruit, ut tempus locusque patitur ; et quacumque adire audiri- 
que potest, adhortatur, ac stare ac pugnare iubet; ‘nec enim 
inde votis aut inploratione deum, sed vi ac virtute, evadendum 
esse; per medias acies ferro viam fieri, et, quo timoris minus 
sit, eo minus ferme periculi esse.’ Ceterum prae strepitu ac 
tumultu nec consilium nec imperium accipi poterat; tantumque 
aberat, ut sua signa atque ordinem et locum noscerent, ut 
vix ad arma capienda aptandaque pugnae conpeteret animus, 
opprimerenturque quidam, onerati magis iis, quam tecti; et erat 
in tanta caligine maior usus aurium quam oculorum. Ad gemi- 
tum vulneratorum ictusque corporum aut armorum, et mixtos stre- 
pentium paventiumque clamores, circumferebant ora oculosque. 
Alii fugientes pugnantium globo inlati haerebant ; alios redeuntes 
in pugnam avertebat fugientium agmen. Deinde, ubi in omnis 
partis nequiquam impetus facti, et ab lateribus montes ac lacus, 
a fronte et a tergo hostium acies claudebat, apparuitque, nullam, 
nisi in dextera ferroque, salutis spem esse ; tum sibi unusquisque 
dux adhortatorque factus ad rem gerendam, et nova de integro 
pugna exorta est; non illa ordinata per principes hastatosque ac 
triarios, nec ut pro signis antesignani, post signa alia pugnaret 
acies ; nec ut in sua legione miles, aut cohorte, aut manipulo 
esset. Fors conglobabat, et animus suus cuique ante aut post 
pugnandi ordinem dabat; tantusque fuit ardor armorum, adeo 

intentus pugnae animus, ut eum motum terrae, qui multarum 
urbium Italiae magnas partes prostravit, avertitque cursu rapidos 
amnis, mare fluminibus invexit, montes lapsu ingenti proruit, 
nemo pugnantium senserit. . . . Magnae partis fuga inde primum 
coepit; et iam nec lacus nec montes obstabapt pavori. Per 
omnia arta praeruptaque velut caeci evadunt ; armaque et viri 
super alium alii praecipitantur. Pars magna, ubi locus fugae 
deest, per prima vada paludis in aquam progressi, quoad capiti- 
bus umerisque extare possunt, sese inmergunt. Fuere, quos 
inconsultus pavor nando etiam capessere fugam inpulerit. ° Quae 
ubi immensa ac sine spe erat, aut deficientibus animis haurie- 
bantur gurgitibus, aut nequiquam fessi vada retro aegerrime 
repetebant, atque ibi ab ingressis aquam hostium equitibus passim 


trucidabantur. 
XXIU, v, vi. 


301. ENGINEERING SKILL oF ARCHIMEDES IN THE 
DEFENCE OF SYRACUSE. 


Et habuisset tanto impetu coepta res fortunam, nisi unus 
homo Syracusis ea tempestate fuisset, Archimedes. Is erat uni- 
cus spectator caeli siderumque; mirabilior tamen inventor ac 
machinator bellicorum tormentorum operumque, quibus quicquid 
hostes ingenti mole agerent, ipse perlevi momento ludificaretur. 
Murum per inaequales ductum colles, (pleraque alta et difficilia 
aditu, submissa quaedam, et quae planis vallibus adiri possent) ut 
cuique aptum visum est loco, ita omni genere tormentorum in- 
struxit. Achradinae murum, qui, ut ante dictum est, mari ad- 
luitur, sexaginta quinqueremibus Marcellus oppugnabat. Ex 
ceteris navibus sagittarii funditoresque, et velites etiam, quorum 
telum inhabile ad remittendum imperitis est, vix quemquam sine 
volnere consistere in muro patiebantur. i, quia spatio missi- 
libus opus est, procul muro tenebant naves. Iunctae aliae binae 
quinqueremes, demptis interioribus remis, ut latus lateri adplica- 
retur, cum exteriore ordine remorum velut una navis agerentur, 
turres contabulatas machinamentaque alia quatiendis muris por- 
tabant. Adversus hunc navalem apparatum Archimedes variae 
magnitudinis tormenta in muris disposuit. In eas, quae procul 
erant, naves saxa ingenti pondere emittebat; propiores leviori- 

bus, eoque magis crebris, petebat telis; postremo, ut sui volnere 
intacti tela in hostem ingererent, murum ab imo ad summum 
crebris cubitalibus fere cavis aperuit, per quae cava pars sagit- 
tis, pars scorpionibus modicis ex occulto petebant hostem. Quae 
propius quaedam subibant naves, quo interiores ictibus tormento- 
rum essent, in eas tollenone super murum eminente ferrea manus 
firmae catenae inligata cum iniecta prorae esset, gravique libra- 
mento plumbi recelleret ad solum, suspensa prora, navem in 
puppim statuebat; dein, remissa subito, velut ex muro cadentem 
navim cum ingenti trepidatione nautarum ita undae adfligebat, ut, 
etiamsi recta reciderat, aliquantum aquae acciperet. Ita mari- 
tima oppugnatio est elusa, omnisque vis est eo versa, ut totis 
viribus terra adgrederentur. Sed ea quoque pars eodem omni 
apparatu tormentorum instructa erat, Hieronis inpensis curaque 
per multos annos, Archimedis unica arte. Natura etiam adiu- 
vabat loci, quod saxum, cui inposita muri fundamenta sunt, 
magna parte ita proclive est, ut non solum missa tormento, sed 
etiam quae pondere suo provoluta essent, graviter in hostem in- 
ciderent. adem causa ad subeundum arduum aditum instabi- 
lemque ingressum praebebat. Ita, consilio habito, quoniam omnis 
conatus ludibrio esset, absistere oppugnatione, atque obsidendo 
tantum arcere terra marique commeatibus hostem placuit. 
XXIV, xxxiv. 


302. SpPEEcH OF THE LOCRIAN AMBASSADORS BEFORE THE 
Roman SENATE (204 B.C.), sHoWING THE INEVI- 
TABLE PUNISHMENT OF SACRILEGE. 


‘Unum est, de quo nominatim et nos queri religio infixa 
animis cogat, et vos audire, et exsolvere rempublicam vestram 
religione, si ita vobis videbitur, velimus, Patres conscripti. 
Vidimus enim, cum quanta caerimonia non vestros solum colatis 
deos, sed etiam externos accipiatis. Fanum est apud nos Pro- 
serpinae, de cuius sanctitate templi credo aliquam famam ad vos 
pervenisse Pyrrhi bello: qui cum, ex Sicilia rediens, Locros 
classe praeterveheretur, inter alia foeda, quae propter fidem erga 
vos in civitatem nostram facinora edidit, thensauros quoque Pro- 
serpinae, intactos ad eam diem, spoliavit; atque ita, pecunia in 
naves imposita, ipse terra est profectus. Quid ergo evenit, 

Patres conscripti? Classis postero die foedissima tempestate 
lacerata, omnesque naves, quae sacram pecuniam habuerunt, in 
litora nostra eiectae sunt. Qua tanta clade edoctus tandem deos 
esse superbissimus rex, pecuniam omnem conquisitam in thensau- 
ros Proserpinae referri iussit. Nec tamen illi umquam postea 
prosperi quicquam evenit; pulsusque Italia, ignobili atque inho- 
nesta morte, temere nocte ingressus Argos, occubuit. Haec cum 
audisset legatus vester, tribunique militum, et mille alia, quae 
non augendae religionis causa, sed praesentis deae numine saepe 
conperta nobis maioribusque nostris, referebantur, ausi sunt 
nihilo minus sacrilegas admovere manus intactis illis thensauris, 
et nefanda praeda se ipsos ac domos contaminare suas et milites 
vestros. Quibus, per vos fidemque vestram, Patres conscripti, 
priusquam eorum scelus expietis, neque in Italia neque in Africa 
quicquam rei gesseritis, ne, quod piaculum commiserunt, non suo 
solum sanguine, sed etiam publica clade luant.’ 
XXIX, xviii. 


803. Livy’s Respect ror ANCESTRAL BELIEF. 


Non sum nescius, ab eadem neglegentia, qua nihil deos porten- 
dere vulgo nunc credunt, neque nuntiari admodum ulla prodigia 
in publicum, neque in annales referri. Ceterum et mihi, vetu- 
stas res scribenti, nescio quo pacto anticus fit animus; et quae- 
dam religio tenet, quae illi prudentissimi viri publice suscipienda 
censuerint, ea pro indignis habere, quae in meos annales referam. 
Anagnia duo prodigia eo anno sunt nuntiata; facem in caelo 
conspectam, et bovem feminam locutam; eam publice ali. Men- 
turnis quoque per eos dies caeli ardentis species adfulserat. Reate 
imbri lapidavit. Cumis in arce Apollo triduum ac tris noctis 
lacrimavit. In urbe Romana duo aeditui nuntiarunt, alter, in 
aede Fortunae anguem iubatum a conpluribus visum esse ; alter, 
in aede Primigeniae Fortunae, quae in colle est, duo diversa 
prodigia ; palmam in area enatam, et sanguine interdiu pluvisse. 
Duo non suscepta prodigia sunt, alterum, quod in privato loco 
factum esset, palmam enatam in inpluvio suo T. Marcius Figu- 
lus nuntiabat; alterum, quod in loco peregrino, Fregellis in 
domo L. Atrei, hasta, quam filio militi emerat, interdiu plus duas 
horas arsisse, ita ut nihil eius ambureret ignis, dicebatur. Pub- 

15 

licorum prodigiorum causa libri a decemviris aditi. Quadraginta 
maioribus hostiis quibus dis consules sacrificarent, ediderunt, et 
ut supplicatio fieret, cunctique magistratus circa omnia pulvina 
ria victumis maioribus sacrificarent, populusque coronatus esset. 


Omnia, uti decemviri praeierunt, facta. 
XLII, xiii. 


VITRUVIUS POLLIO, FL. circ. 14 B. C. 


304. Tur PROVINCES OF THEORETICAL AND APPLIED 
ScIENCE ARE DiIsTINCT. 


Igitur in hac re Pytheos errasse videtur, quod non animadver- 
terit ex duabus rebus singulas artes esse compositas, ex opere et 
eius ratiocinatione; ex his autem unum proprium esse eorum, 
qui singulis rebus sunt exercitati, id est operis effectus, alterum 
commune cum omnibus doctis, id est ratiocinatio; uti medicis 
et musicis et de venarum rythmo et ad pedes motu. At si 
vulnus mederi aut aegrum eripere de periculo oportuerit, non 
accedet musicus, sed id opus proprium erit medici. Item in 
organo non medicus sed musicus modulabitur, ut aures suam 
cantionibus recipiant iucunditatem. Similiter cum astrologis 
et musicis est disputatio communis de sympathia stellarum et 
symphoniarum in quadratis et trigonis, diatessaron et diapente ; 
et geometris de visu, qua Graece Adyos émrixds appellatur, 
ceterisque omnibus doctrinis multae res vel omnes communes 
sunt dumtaxat ad disputandum. Operum vero ingressus, qui manu 
ac tractationibus ad elegantiam perducuntur, ipsorum sunt, qui 
proprie una arte ad faciendum sunt instituti. Ergo satis abunde 
videtur fecisse, qui ex singulis doctrinis partes et rationes earum 
mediocriter habet notas, easque quae necessariae sunt ad archi- 
tecturam ; uti si quid de his rebus et artibus indicare et probare 


opus fuerit, ne deficiatur. 
I, i, 15, 16. 

305. THERE ARE EieHt Main QuarTERS FROM WHICH 
WINDS BLOW. 


Nonnullis placuit esse ventos quattuor, ab oriente aequinoc- 
tiali Solanum, a meridie Austrum, ab occidente aequinoctiali 
Favonium, a septentrionali Septentrionem. Sed qui diligentius 
perquisierunt, tradiderunt eos esse octo, maxime quidem An- 
dronicus Cyrrestes, qui etiam exemplum conlocavit Athenis, 
turrim marmoream octagonon, et in singulis lateribus octagoni 
singulorum ventorum imagines exculptas contra suos cuiusque 
designavit, supraque eam turrim metam marmoream perfecit, et 
insuper Tritonem aereum conlocavit, dextra manu virgam porri- 
gentem; et ita est machinatus, uti vento circumageretur, et 
semper contra flatum consisteret, supraque imaginem flantis 
venti indicem virgam teneret. Itaque sunt conlocati inter So- 
lanum et Austrum ab oriente hiberno Eurus, inter Austrum et 
Favonium ab occidente hiberno Africus, inter Favonium et Sep- 
tentrionem Caurus, (quem plures vocant Corum) inter Septen- 
trionem et Solanum Aquilo. Hoc modo videtur esse expressum, 
uti capiatur numerus et nomina et partes, unde flatus ventorum 


certi spirent. 
I, vi, 4, 5. 


306. An ANALYSIS OF THE DIFFERENT PROPERTIES OF 
STONE-PRODUCING SOILS. 


Omnibus locis et regionibus non eadem genera terrae nec 
lapides nascuntur, sed nonnulla sunt terrena, alia sabulosa, item- 
que glareosa, aliis locis harenosa non minus materia; et omnino 
dissimili disparique genere in regionum varietatibus qualitates 
insunt in terra. Maxime autem id sic licet considerare, quod, 
qua mons Appenninus regiones Italiae Etruriaeque circa cingit, 
prope in omnibus locis non desunt fossicia arenaria ; trans Appen- 
ninum vero, quae pars est ad Hadriaticum mare, nulla inve- 
niuntur ; item Achaia, Asia et omnino trans mare ne nominantur 
quidem. Igitur non in omnibus locis, quibus effervent aquae 
calidae crebri fontes, eaedem opportunitates possunt similiter con- 
currere, sed omnia uti natura rerum constituit, non ad voluntatem 

hominum sed ut fortuito disparata procreantur. Ergo quibus 
locis non sunt terrosi montes, sed tenerae materiae, ignis vis per 
eius venas egrediens adurit eam, et quod molle est et tenerum, 
exurit; quod autem asperum, relinquit : itaque uti in Campania 
exusta terra cinis, sic in Etruria excocta materia efficitur car- 
bunculus. Utraque autem sunt egregia in structuris ; sed alia in 
terrenis aedificiis, alia etiam in maritimis molibus habent virtu- 
tem. Est autem materiae potestas mollior quam tofus, solidior 
quam terra; qua penitus ab imo vehementia vaporis adusta, non- 


nullis locis procreatur id genus harenae, quod dicitur carbunculus. 
IT, vi, 5, 6. 


307. A DESCRIPTION OF SOME OF THE BEST KNOWN AND 
MOST SERVICEABLE WOODS. 


Et primum abies aéris habens plurimum et ignis minimum- 
que umoris et terreni, levioribus rerum naturae potestatibus 
comparata non est ponderosa. Itaque rigore naturali contenta 
non cito flectitur ab onere, sed directa permanet in contigna- 
tione ; sed ea quod habet in se plus caloris, procreat et alit 
cariem, ab eaque vitiatur; etiamque ideo celeriter accenditur, 
quod quae inest in eo corpore raritas aéris, ea ut est patens acci- 
pit ignem, et ita vehementem ex se mittit flammam. . . . Contra 
vero quercus terrenis principiorum satietatibus abundans parum- 
que habens umoris et aéris et ignis, cum in terrenis operibus 
obruitur, infinitam habet aeternitatem, ex eo cum tangitur 
umore, non habens foraminum raritates propter spissitatem 
non potest in corpus recipere liquorem, sed fugiens ab umore 
resistit et torquetur, et efficit in quibus est operibus ea rimosa. 
Aesculus vero, quod est omnibus principiis temperata, habet in 
aedificiis magnas utilitates ; sed ea cum in umore conlocatur, 
recipiens penitus per foramina liquorem, eiecto aére et igni, 
operatione umidae potestatis vitiatur. Cerrus, et fagus, quod 
pariter habent mixtionem umoris et ignis et terreni, aéris 
plurimum, pervia raritate humores penitus recipiendo celeriter 
marcescunt. Populus alba et nigra, item salix, tilia, vitex, 
ignis et aéris habendo satietatem, umoris temperate, parum 
autem terreni, leviori temperatura comparatae egregiam habere 
videntur in usu rigiditatem. Ergo cum non sint durae terreni 

mixtione, propter raritatem sunt candidae, et in sculpturis com- 


modam praestant tractabilitatem. 
II, ix, 6, 8, 9. 


308. THe PRINCIPLES OF GEOMETRICAL PROPORTION ARE 
BASED UPON THE PROPORTIONAL RELATIONS WHICH 
OBTAIN IN THE Human Bopy. 


Corpus enim hominis ita natura composuit, uti os capitis a 
mento ad frontem summam et radices imas capilli esset decimae 
partis, item manus palma ab articulo ad extremum medium 
digitum tantundem; caput a mento ad summum verticem 
octavae, cum cervicibus imis; ab summo pectore ad imas ra- 
dices capillorum sextae, a medio pectore ad summum verticem 
quartae. Ipsius autem oris altitudinis tertia pars est ab imo 
mento ad imas nares; nasum ab imis naribus ad finem medium 
superciliorum tantundem; ab ea fine ad imas radices capilli, 
frons efficitur, item tertiae partis. Pes vero altitudinis corporis 
sextae, cubitus quartae, pectus item quartae. Reliqua quoque 
membra suos habent commensus, proportiones, quibus etiam 
antiqui pictores et statuarii nobiles usi magnas et infinitas 
laudes sunt adsecuti. Similiter vero sacrarum aedium membra 
ad universam totius magnitudinis summam ex partibus singulis 
convenientissimum debent habere commensus responsum. Item 
corporis centrum medium naturaliter est umbilicus. Namque 
si homo conlocatus fuerit supinus, manibus et pedibus pansis, 
circinique conlocatum centrum in umbilico eius, circumagendo 
rotundationem utrarumque manuum et pedum digiti linea tan- 
gentur. Non minus quemadmodum schema rotundationis in 
corpore efficitur, item quadrata designatio in eo invenietur. 
Nam si a pedibus imis ad summum caput mensum erit, eaque 
mensura relata fuerit ad manus pansas, invenietur eadem lati- 
tudo uti altitudo, quaemadmodum areae, quae ad normam sunt 


quadratae. 
III, i, 2, 3. 

809. RuLES FOR THE CONSTRUCTION OF A THEATRE. 


Ipsius autem theatri conformatio sic est facienda, uti quam 
magna futura est perimetros imi, centro medio conlocata circum- 
agatur linea rotundationis, in eaque quattuor scribantur trigona 
paribus lateribus et intervallis, quae extremam lineam circina- 
tionis tangant ; quibus etiam in duodecim signorum caelestium 
astrologia ex musica convenientia astrorum ratiocinantur. Ex 
his trigonis cuius latus fuerit proximum scaenae ea regione, 
qua praecidit curvaturam circinationis, ibi finiatur scaenae frons, 
et ab eo loco per centrum parallelos linea ducatur, quae dis- 
iungat proscaenii pulpitum et orchestrae regionem. Ita latius 
factum fuerit pulpitum quam Graecorum, quod omnes artifices 
in scaena dant operam ; in orchestra autem senatorum sunt sedi- 
bus loca designata, et eius pulpiti altitudo sit ne plus pedum 
quinque, uti qui in orchestra sederint, spectare possint omnium 
agentium gestus. Cunei spectaculorum in theatro ita dividantur, 
uti anguli trigonorum, qui currunt circum curvaturam circina- 
tionis, dirigant ascensus scalasque inter cuneos ad primam prae- 
cinctionem. Supra autem alternis itineribus superiores cunei 
medii dirigantur. Ei autem, qui sunt in imo et dirigunt scalaria, 
erunt numero septem reliqui quinque scaenae designabunt com- 
positionem; et unus medius contra se valvas regias habere 
debet, et qui erunt dextra ac sinistra hospitalium designabunt 
compositionem ; extremi duo spectabunt itinera versurarum. 
Gradus spectaculorum, ubi subsellia componantur, ne minus alti 
sint palmo, ne plus pede et digitis sex; latitudines eorum 
ne plus pedes duos semis, ne minus pedes duo constituantur. 
Tectum porticus, quod futurum est in summa gradatione, cum 
scaenae altitudine libratum perficiatur ideo, quod vox crescens 
aequaliter ad summas gradationes et tectum perveniet. Nam- 
que si non erit aequale, quo minus fuerit altum, vox praeripietur 
ad eam altitudinem, ad quam perveniet primo. Orchestra inter 
gradus imos quam diametron habuerit, eius sexta pars sumatur, 
et in cornibus utrimque aditus ad eius mensurae perpendiculo 
inferiores sedes praecidantur, et qua praecisio fuerit, ibi constitu- 
antur itinerum supercilia; ita enim satis altitudinem habebunt 
eorum confornicationes. Scaenae longitudo ad orchestrae diame- 

trun duplex fieri debet ; podii altitudo ab libramento pulpiti cum 
corona et lysi duodecuma orchestrae diametri; supra podium 
columnae cum capitulis et spiris altae quarta parte eiusdem 
diametri; epistylia et ornamenta earum columnarum altitudinis 
quinta parte; pluteum insuper cum unda et corona inferioris 
plutei dimidia parte; supra id pluteum columnae quarta parte 
minore altitudine siut quam inferiores; epistylia et ornamenta 
earum columnarum quinta parte. Item si tertia episcaenos futura 
erit, mediani plutei summum sit dimidia parte; columnae sum- 
mae medianarum minus altae sint quarta parte; epistylia cum 
coronis earum columnarum item habeant altitudinis quintam 
partem. Nec tamen in omnibus theatris symmetriae ad omnes 
rationes et effectus possunt respondere ; sed oportet architectum 
animadvertere, quibus proportionibus necesse sit sequi symme- 
triam, et quibus rationibus ad loci naturam aut magnitudinem 


operis temperari. 
V, vi (vii). 


310. CLIMATE DETERMINES THE MENTAL QUALITIES OF 
NATIONS. 


Hoc autem verum esse, ex umidis naturae locis graviora fieri 
et ex fervidis acutiora, licet ita experiendo animadvertere. Ca- 
lices duo in una fornace aeque cocti aequoque pondere ad crepi- 
tumque uno sonitu sumantur; ex his unus in aquam demittatur, 
postea ex aqua eximatur; tunc utrique tangantur. Cum enim 
ita factum fuerit, largiter inter eos sonitus discrepabit, aequoque 
pondere non poterunt esse. Ita et hominum corpora uno genere 
figurationis et una mundi coniunctione concepta alia propter 
regionis ardorem acutum spiritum aéris exprimunt tactu, alia 
propter umoris abundantiam gravissimas effundunt sonorum 
qualitates. Item propter tenuitatem caeli meridianae nationes 
ex acuto fervore mente expeditius celeriusque moventur ad con- 
siliorum cogitationes. Septentrionales autem gentes, infusae 
crassitudine caeli, propter obstantiam aéris umore refrigeratae, 
stupentes habent mentes. Hoc autem ita esse, a serpentibus 
licet aspicere, quae per calorem cum exhaustam habent umoris 
refrigerationem, tunc acerrime moventur; per brumalia autem 
et hiberna tempora mutatione caeli refrigeratae, inmotae sunt 

stupore. ita non est mirandum, si acutiores efficit calidus aé: 
hominum mentes, refrigeratus autem contra tardiores. Cum 
sint autem meridianae nationes animis acutissimis infinitaque 
sollertia consiliorum, simul ad fortitudinem ingrediuntur, ibi 
succumbunt; quod habent exsuctas ab sole animorum virtutes. 
Qui vero refrigeratis nascuntur regionibus, ad armorum vehe- 
mentiam paratiores sunt, magnisque virtutibus sine timore, 
sed tarditate animi sine considerantia inruentes, sine sollertia, 


suis consiliis refragantur. 
VI, i, 8-10. 


3811. A DeEscRIPTION OF THE ZODIAC. 


Mundus autem est omnium naturae rerum conceptio summa 
caelumque sideribus conformatum. Id volvitur continenter cir- 
cum terram atque mare per axis cardines extremos. Namque 
in his locis naturalis. potestas ita architectata est conlocavitque 
cardines tamquam centra, unum a terra et mari in summo 
mundo ac post ipsas stellas septentrionum, alterum trans contra 
sub terra in meridianis partibus; ibique circum eos cardines 
orbiculos, circum centra uti in torno, perfecit, qui Graece 
moAo. nominantur; per quos pervolitat sempiterno caelum: 
ita media terra cum mari centri loco naturaliter est conlo- 
cata. His natura dispositis ita, uti septentrionali parte a terra 
excelsius habeat altitudinem centrum, in meridiana autem parte 
in inferioribus locis subiectum a terra obscuretur; tunc etiam 
per medium transversa et inclinata in meridiem circuli lata zona 
duodecim signis est conformata; quae eorum species stellis dis- 
positis duodecim partibus peraequatis exprimit depictam ab 
natura figurationem. Itaque lucentia cum mundo reliquoque 
siderum ornatu circum terram mareque pervolantia cursus 


perficiunt ad caeli rotunditatem. 
IX, i (iv), 2,3 

P. OVIDIUS NASO, 43 B.C.-17 A.D. 


312. A Lover CHIDES A STREAM WHICH BARS HIS PATH 


Amnis, harundinibus limosas obsite ripas, 
Ad dominam propero; siste parumper aquas. 

Nec tibi sunt pontes, nec quae sine remigis ictu 
Concava traiecto cumba rudente vehat. 

Parvus eras, memini; nec te transire refugi, 
Summaque vix talos contigit unda meos. 

Nunc ruis adposito nivibus de monte solutis, 
Kt turpi crassas gurgite volvis aquas. 

Quid properasse iuvat? quid parca dedisse quieti 
Tempora? quid nocti conseruisse diem? 

Tu potius, ripis effuse capacibus amnis, 
Sic aeternus eas, labere fine tuo. 

Non eris invidiae, torrens, mihi crede, ferendae, 
Si dicar per te forte retentus amans. 

Flumina debebant iuvenes in amore iuvare; 
Flumina senserunt ipsa, quid esset amor. 

Inachus in Melie Bithynide pallidus isse 
Dicitur, et gelidis incaluisse vadis. 

Te quoque credibile est aliqua caluisse puella; 
Sed nemora et silvae crimina vestra tegunt. 

Dum loquor, increvit latis spatiosius undis, 
Nec capit admissas alveus altus aquas. 

Quid mecum, furiose, tibi? quid mutua differs 
Gaudia? quid coeptum, rustice, rumpis iter? 

Quid? si legitimum flueres, si nobile flumen ? 
Si tibi per terras maxima fama foret? 

Nomen habes nullum, rivis collecte caducis ; 
Nec tibi sunt fontes, nec tibi certa domus. 

Fontis habes instar pluviamque nivesque solutas ; 
Quas tibi divitias pigra ministrat hiemps. 

Aut lutulentus agis brumali tempore cursus, 
Aut premis arentem pulverulentus humum. 

Quis te iam potuit sitiens haurire viator ? 

Quis dixit grata voce, ‘Perennis eas?’ 
Damnosus pecori curris, damnosior agris. 

Forsitan haec alios; me mea damna movent. 
Huic ego vae! demens narrabam fluminum amores? 


Tactasse indigne nomina tanta pudet. 
Amor., III, vi, 1-10, 19-26, 83-102. 


818. ELEGY ON THE DEATH oF TIBULLUS. 


Tene, sacer vates, flammae rapuere rogales? 
Pectoribus pasci nec timuere tuis? 

Aurea sanctorum potuissent templa deorum 
Urere, quae tantum sustinuere nefas. 

Avertit vultus, Erycis quae possidet arces. 
Sunt quoque, qui lacrimas continuisse negant. 

Sed tamen hoc melius, quam si Phaeacia tellus 
Ignotum vili supposuisset humo. 

Hinc certe madidos fugientis pressit ocellos 
Mater, et in cineres ultima dona tulit. 

Hine soror in partem misera cum matre doloris 
Venit, inornatas dilaniata comas; 

Cumque tuis sua iunxerunt Nemesisque priorque 
Oxcula, nec solos destituere rogos. 

Delia descendens, ‘ Felicius,’ inquit, ‘amata 
Sum tibi: vixisti, dum tuus ignis eram.’ 

Cui Nemesis, ‘ Quid,’ ait, ‘tibi sunt mea damna dolori ? 
Me tenuit moriens deficiente manu.’ 

Si tamen e nobis aliquid, nisi nomen et umbra, 
Restat, in Elysia valle Tibullus erit. 

Obvius huic venias, hedera iuvenilia cinctus 
Tempora, cum Calvo, docte Catulle, tuo ; 

Tu quoque, si falsum est temerati crimen amici, 
Sanguinis atque animae prodige, Galle, tuae. 

His comes umbra tua est, si qua est modo corporis umbra 
Auxisti numeros, culte Tibulle, pios. 

Amor., IU, ix, 41-66. 

314. Merpea To JASON. 


Est nemus et piceis et frondibus ilicis atrum; 
Vix illuc radiis solis adire licet. 

Sunt in eo, fuerant certe, delubra Dianae; 
Aurea barbarica stat dea facta manu. 

Scisne, an exciderunt mecum loca? Venimus illuc; 
Orsus es infido sic prior ore loqui: 

‘Tus tibi et arbitrium nostrae Fortuna salutis 
Tradidit, inque tua est vitaque morsque manu. 
Perdere posse sat est, si quem iuvet ipsa potestas. 

Sed tibi servatus gloria maior ero. 
Per mala nostra precor, quorum potes esse levamen, 
Per genus et numen cuncta videntis avi, 
Per triplicis voltus arcanaque sacra Dianae, 
Et si forte aliquos gens habet ista deos, 
O virgo, miserere mei; miserere meorum! 
Effice me meritis tempus in omne tuum. 
Quod si forte virum non dedignare Pelasgum, 
(Sed mihi tam faciles unde meosque deos ?) 
Spiritus ante meus tenues vanescat in auras, 
Quam thalamo, nisi tu, nupta sit ulla meo. 
Conscia sit Iuno, sacris praefecta maritis, 
Et dea, marmorea cuius in aede sumus.’ 
Haec animum (et quota pars haec sunt?) movere puellae 
Simplicis, et dextrae dextera iuncta meae. 
Vidi etiam lacrimas: ac pars est fraudis in illis. 


Sic cito sum verbis capta puella tuis. 
Her., xii, 67-92. 


815. ‘CERATIS OPE DAEDALEA NITITUR PENNIS.’ 


Tamque volaturus parvo dedit oscula nato, 
Nec patriae lacrimas continuere genae. 

Monte minor collis, campis erat altior aequis ; 
Hine data sunt miserae corpora bina fugae. 

Et movet ipse suas, et nati respicit alas 
Daedalus, et cursus sustinet usque suos. 

Iamque novum delectat iter; positoque timore 
Icarus audaci fortius arte volat. ; 
Hos aliquis, tremula dum captat arundine pisces, 
Vidit, et inceptum dextra reliquit opus. 
Iam Samos a laeva fuerant Naxosque relictae, 
Et Paros, et Clario Delos amata deo, 
Dextra Lebynthos erat, silvisque umbrosa Calymne, 
Cinctaque piscosis Astypalaea vadis, 
Cum puer incautis nimium temerarius annis 
Altius egit iter, deseruitque patrem. 
Vincla labant; et cera deo propiore liquescit, 
Nec tenues ventos bracchia mota tenent. 
Territus a summo despexit in aequora caelo: 
Nox oculis pavido venit oborta metu. 
Tabuerant cerae; nudos quatit ille lacertos, 
Et trepidat; nec, quo sustineatur, habet. 
Decidit ; atque cadens, ‘ Pater, 0, pater, auferor,’ inquit. 
Clauserunt virides ora loquentis aquae. 
At pater infelix, nec iam pater, ‘Icare,’ clamat, 
‘Icare,’ clamat, ‘ubi es? quove sub axe volas?’ 
‘Icare, clamabat; pennas aspexit in undis. 
Ossa tegit tellus; aequora nomen habent. 
Art. Am., ii, 69-96. 


816. THE FORMATION OF THE EarRTH. 


Ante mare et terras et, quod tegit omnia, caelum, 
Unus erat toto naturae vultus in orbe, 

Quem dixere chaos; rudis indigestaque moles, 
Nec quicquam nisi pondus iners, congestaque eodem 
Non bene iunctarum discordia semina rerum. 
Frigida pugnabant calidis, umentia siccis, 

Mollia cum duris, sine pondere habentia pondus. 
Hance deus et melior litem natura diremit. 

Nam caelo terras, et terris abscidit undas, 

Et liquidum spisso secrevit ab aére caelum. 

Quae postquam evolvit caecoque exemit acervo, 
Dissociata locis concordi pace ligavit. 

Ignea convexi vis et sine pondere caeli 

Emicuit summaque locum sibi fecit in arce. 
Proximus est aér illi levitate locoque ; 

Densior his tellus, elementaque grandia traxit, 
Et pressa est gravitate sui. Circumfluus umor 
Ultima possedit solidumque coércuit orbem. 

Sic ubi dispositam quisquis fuit ille deorum, 
Congeriem secuit, sectamque in membra redegit. 
Principio terram, ne non aequalis ab omni 
Parte foret, magni speciem glomeravit in orbis. 
Tunc freta diffudit, rapidisque tumescere ventis 
Iussit et ambitae circumdare litora terrae. 
Addidit et fontes et stagna immensa lacusque, 
Fluminaque obliquis cinxit declivia ripis. 

Tussit et extendi campos, subsidere valles, 
Fronde tegi silvas, lapidosos surgere montes. 
Utque duae dextra caelum totidemque sinistra 
Parte secant zonae, quinta est ardentior illis, 
Sic onus inclusum numero distinxit eodem 

Cura dei, totidemque plagae tellure premuntur. 
Quarum quae media est, non est habitabilis aestu ; 
Nix tegit alta duas; totidem inter utramque locavit, 
Temperiemque dedit mixta cum frigore flamma. 
Imminet his aér; qui, quanto est pondere terrae 
Pondus aquae levius, tanto est onerosior igni. 
Illic et nebulas, illic consistere nubes 

Tussit, et humanas motura tonitrua mentes, 

Et cum fulminibus facientes frigora ventos. 
Haec super imposuit liquidum et gravitate carentem 
Aethera, nec quicquam terrenae faecis habentem. 
Vix ea limitibus dissaepserat omnia certis, 

Cum, quae pressa diu massa latuere sub ipsa, 
Sidera coeperunt toto effervescere caelo. 

Neu regio foret ulla suis animalibus orba, 

Astra tenent caeleste solum formaeque deorum, 
Cesserunt nitidis habitandae piscibus undae, 


Terra feras cepit, volucres agitabilis aér. 
Metam.., i, 5-9, 19-39, 43-56, 67-75. 

817. PHAETHON IS STRUCK BY A THUNDERBOLT, 


At pater omnipotens, superos testatus et ipsum, 
Qui dederat currus, nisi opem ferat, omnia fato 
Interitura gravi, summam petit arduus arcem, 
Unde solet nubes latis inducere terris, 
Unde movet tonitrus vibrataque fulmina iactat. 
Sed neque quas posset terris inducere, nubes 
Tunc habuit, nec quos caelo demitteret imbres. 
Intonat et dextra libratum fulmen ab aure 
Misit in aurigam, pariterque animaque rotisque 
Expulit, et saevis compescuit ignibus ignes. 
Consternantur equi et saltu in contraria facto 
Colla iugo eripiunt, abruptaque lora relinquunt. 
Tlic frena iacent, illic temone revulsus 
Axis, in hac radii fractarum parte rotarum, 
Sparsaque sunt late laceri vestigia currus. 
At Phaéthon, rutilos flamma populante capillos, 
Volvitur in praeceps, longoque per aéra tractu 
Fertur, ut interdum de caelo stella sereno, 
Etsi non cecidit, potuit cecidisse videri. 
Quem procul a patria diverso maximus orbe 
Excipit Eridanus, fumantiaque abluit ora. 
Naiades Hesperiae trifida fumantia flamma 
Corpora dant tumulo signantque hoc carmine saxum 
‘Hic situs est Phaéthon, currus auriga paterni ; 
Quem si non tenuit, magnis tamen excidit ausis.’ 
Metam., ii, 304-828. 


318. Narcissus AND EcHOo. 


Ergo ubi Narcissum per devia rura vagantem 
Vidit et incaluit, sequitur vestigia furtim ; 
Quoque magis sequitur, flamma propiore calescit, 
Non aliter, quam cum summis circumlita taedis 
Admotas rapiunt vivacia sulfura flammas. 

O quotiens voluit blandis accedere dictis 

Et molles adhibere preces! Natura repugnat, 

Nec sinit incipiat. Sed, quod sinit, illa parata est 

Exspectare sonos, ad quos sua verba remittat. 

Forte puer, comitum seductus ab agmine fido, 

Dixerat : ‘ Ecquis adest?’ et ‘ Adest’ responderat Echo. 

Hic stupet, atque aciem partes dimittit in omnes; 

Voce ‘ Veni’ clamat magna. Vocat illa vocantem. 

Respicit, et rursus nullo veniente: ‘Quid,’ inquit, 

‘Me fugis?’ et totidem, quot dixit, verba recepit. 

Perstat, et alternae deceptus imagine vocis, 

‘Huc coéamus’ ait, nullique libentius umquam 

Responsura sono ‘Coéamus’ rettulit Echo, 

Et verbis favet ipsa suis, egressaque silva 

Ibat, ut iniceret sperato bracchia collo. 

Ille fugit, fugiensque : ‘ Manus complexibus aufer! 

Ante,’ ait, ‘emoriar, quam sit tibi copia nostri.’ 

Rettulit illa nihil, nisi ‘Sit tibi copia nostri’ 

Spreta latet silvis, pudibundaque frondibus ora 

Protegit, et solis ex illo vivit in antris. 

Sed tamen haeret amor, crescitque dolore repulsae. 

Extenuant vigiles corpus miserabile curae, 

Adducitque cutem macies, et in aéra sucus 

Corporis omnis abit; vox tantum atque ossa supersunt. 

Vox manet; ossa ferunt lapidis traxisse figuram. 
Metam., iii, 370-399. 


819. Mepesa’s SoLiLogvuy. 


‘Frustra, Medea, repugnas ; 
Nescio quis deus obstat,’ ait: ‘mirumque, nisi hoc est, 
Aut aliquid certe simile huic, quod amare vocatur. 
Nam cur iussa patris nimium mihi dura videntur ? 
Sunt quoque dura nimis. Cur, quem modo denique vidi, 
Ne pereat, timeo? Quae tanti causa timoris? 
Excute virgineo conceptas pectore flammas, 
Si potes, infelix. Si possem, sanior essem. 
Sed gravat invitam nova vis; aliudque cupido, 
Mens aliud suadet. Video meliora proboque: 
Deteriora sequor. Quid in hospite, regia virgo, 
Ureris, et thalamos alieni concipis orbis ? 

Haec quoque terra potest, quod ames, dare. Vivat, an ille 
Occidat, in dis est; vivat tamen; idque precari 
Vel sine amore licet. Quid enim commisit Iason ? 
Quem, nisi crudelem, non tangat Iasonis aetas, 

Et genus, et virtus? Quem non, ut cetera desint, 
Ore movere potest? Certe mea pectora movit. 

At nisi opem tulero, taurorum adflabitur ore, 
Concurretque suae segeti tellure creatis 

Hostibus, aut avido dabitur fera praeda draconi. 
Hoc ego si patiar, tum me de tigride natam, 

Tum ferrum et scopulos gestare in corde fatebor. 
Cur non et specto pereuntem? oculosque videndo 
Conscelero? cur non tauros exhortor in illum, 
Terrigenasque feros, insopitumque draconem ? 

Di meliora velint. Quamquam non ista precanda, 
Sed facienda mihi. Prodamne ego regna parentis, 
Atque ope nescio quis servabitur advena nostra, 
Ut per me sospes sine me det lintea ventis, 
Virque sit alterius, poenae Medea relinquar? 

Si facere hoc, aliamve potest praeponere nobis, 
Occidat ingratus. Sed non is vultus in illo, 

Non ea nobilitas animo est, ea gratia formae, 

Ut timeam fraudem, meritique oblivia nostri. 

Et dabit ante fidem; cogamque in foedera testes 
Esse deos. Quid tuta times? Accingere et omnem 


Pelle moram. 
Metam., vii, 11-48 


220. Cave or SLEEP. 


Est prope Cimmerios longo spelunca recessu, 
Mons cavus, ignavi domus et penetralia Somni; 
Quo numquam radiis oriens mediusve cadensve 
Phoebus adire potest. Nebulae caligine mixtae 
Exhalantur humo, dubiaeque crepuscula lucis. 
Non vigil ales ibi cristati cantibus oris 

Evocat Auroram, nec voce silentia rumpunt 
Sollicitive canes canibusve sagacior anser. 

Non fera, non pecudes, non moti flamine rami, 

Humanaeve sonum reddunt convicia linguae. 
Muta quies habitat. Saxo tamen exit ab imo 
Rivus aquae Lethes, per quem cum murmure labens 
Invitat somnos crepitantibus unda lapillis. 
Ante fores antri fecunda papavera florent 
Innumeraeque herbae, quarum de lacte soporem 
Nox legit, et spargit per opacas umida terras. 
Ianua, ne verso stridores cardine reddat, 
Nulla domo tota, custos in limine nullus. 
At medio torus est ebeno sublimis in antro, 
Plumeus, unicolor, pullo velamine tectus, 
Quo cubat ipse deus membris languore solutis. 
Hune circa passim varias imitantia formas 
Somnia vana iacent totidem, quot messis aristas, 
Silva gerit frondes, eiectas litus harenas. 

Metam., xi, 592-615. 


321. PANEGYRIC OF AUGUSTUS. 


Nunc mihi mille sonos, quoque est memoratus Achilles, 
Vellem, Maeonide, pectus inesse tuum, 

Dum canimus sacras alterno pectine Nonas. 
Maximus hine Fastis accumulatur honos. 

Deficit ingenium, maioraque viribus urgent; 
Haec mihi praecipuo est ore canenda dies, 

Quid volui demens elegis imponere tantum 
Ponderis? Heroi res erat ista pedis. 

Sancte Pater patriae, tibi Plebs, tibi Curia nomen 
Hoc dedit; hoc dedimus nos tibi nomen, Eques. 

Res tamen ante dedit. Sero quoque vera tulisti 
Nomina: iam pridem tu Pater orbis eras. 

Hoc tu per terras, quod in aethere Iuppiter alto, 
Nomen habes. Hominum tu pater, ille deum. 

Romule, concedes! facit hic tua magna tuendo 
Moenia; tu dederas transilienda Remo. 

Te Tatius, parvique Cures, Caeninaque sensit. 
Hoc duce Romanum est Solis utrumque latus. 

Tu breve nescio quid victae telluris habebas ; 
Quodcumque est alto sub Iove, Caesar habet. 

16 

Tu rapis, hic castas duce se iubet esse maritas. 
Tu recipis luco, reppulit ille nefas. 
Vis tibi grata fuit; florent sub Caesare leges. 
Tu Domini nomen, Principis ille tenet. 
Te Remus incusat; veniam dedit hostibus ille. 
Caelestem fecit te pater; ille patrem. 
Fast., ii, 119-144. 


822. PROSERPINE CARRIED OFF BY PLUTO. 


Terra tribus scopulis vastum procurrit in aequor 
Trinacris, a positu nomen adepta loci; 

Grata domus Cereri. Multas ea possidet urbes; 
In quibus est culto fertilis Henna solo. 

Frigida caelestum matres Arethusa vocarat. 
Venerat ad sacras et dea flava dapes. 

Filia, consuetis ut erat comitata puellis, 
Errabat nudo per sua prata pede. 

Valle sub umbrosa locus est, aspergine multa 
Uvidus ex alto desilientis aquae. 

Fulgebant illic, quot habet natura, colores, 
Pictaque dissimili flore nitebat humus. 

Quam simul aspexit, ‘ Comites, accedite,’ dixit, 
‘Et mecum plenos flore referte sinus.’ 

Praeda puellares animos prolectat inanis; 
Et non sentitur sedulitate labor. 

Haec implet lento calathos e vimine nexos, 
Haec gremium, laxos degravat illa sinus. 

Illa legit calthas, huic sunt violaria curae ; 
Illa papavereas subsecat ungue comas. 

Has, hyacinthe, tenes; illas, amarante, moraris; 
Pars thyma, pars casiam, pars meliloton amat. 

Plurima lecta rosa est; sunt et sine nomine flores. 
Ipsa crocos tenues liliaque alba legit. 

Carpendi studio paulatim longius itur, 
Et dominam casu nulla secuta comes. 

Hance videt, et visam patruus velociter aufert, 
Regnaque caeruleis in sua portat equis. 


Fast., iv, 419-446, 

323. OvID BESEECHES AUGUSTUS TO RELENT. 


His precor exemplis tua nunc, mitissime Caesar, 
Fiat ab ingenio mollior ira meo. 

Illa quidem iusta est, nec me meruisse negabo. 
Non adeo vostro fugit ab ore pudor. 

Sed, nisi peccassem, quid tu concedere posses ? 
Materiam veniae sors tibi nostra dedit. 

Si, quotiens peccant homines, sua fulmina mittat 
Iuppiter, exiguo tempore inermis erit. 

Nunc, ubi detonuit, strepituque exterruit orbem, 
Purum discussis aéra reddit aquis. 

Iure igitur genitorque deum rectorque vocatur ; 
Ture capax mundus nil Iove maius habet. 

Tu quoque, cum patriae rector dicare paterque, 
Utere more dei nomen habentis idem. 

Idque facis; nec te quisquam moderatius umquam 
Imperii potuit frena tenere sui. 

Tu veniam parti superatae saepe dedisti, 
Non concessurus quam tibi victor erat. 

Divitiis etiam multos et honoribus auctos 
Vidi, qui tulerant in caput arma tuum, 

Quaeque dies bellum, belli tibi sustulit iram. 
Parsque simul templis utraque dona tulit ; 

Utque tuus gaudet miles, quod vicerit hostem, 
Sic, cur se victum gaudeat, hostis habet. 

Causa mea est melior, qui nec contraria dicor 
Arma nec hostiles esse secutus opes. 

Per mare, per terras, per tertia numina iuro, 
Per te, praesentem conspicuumque deum, 

Hanc animam favisse tibi, vir maxime; meque, 


Qn> sola potui, mente fuisse tuum. 
Tr., ii, 27-56. 

SALEIUS BASSUS, Contemporary OF OVID. 


324. PaNEGYRIC ON CALPURNIUS PISO. 


O decus, in totum merito venerabilis aevum 

Pierii tutela chori, quo praeside tuti 

Non umquam vates inopi metuere senectae. 

Quod si quis nostris precibus locus, et mea vota 

Si mentem subiere tuam, memorabilis olim 

Tu mihi Maecenas tereti cantabere versu. 

Possumus aeternae nomen committere famae, 

Si tamen hoe ulli de se promittere fas est, 

Et deus ultor abest; superest animosa voluntas, 

Tpsaque nescio quid mens excellentius audet. 

Tu nanti protende manum; tu, Piso, latentem 

Exsere; nos humilis domus at sincera, parentum, 

Et tenuis fortuna sua caligine celat, 

Possumus impositis caput exonerare tenebris 

Et lucem spectare novam, si quid modo laetus 

Annuis, et nostris subscribis, candide, votis. 

Est mihi, crede, meis animus constantior annis ; 

Quamvis nunc iuvenile decus mihi pingere malas 

Coeperit et nondum vicesima venerit aestas. 

Quod si iam validae mihi robur mentis inesset 

Et solidus primos impleret spiritus annos, 

Auderem voces per carmina nostra referre, 

Piso, tuas; sed fessa labat mihi pondere cervix, 

Et tremefacta cadant succiso poplite membra. 

Sic nec olorinos audet Pandionis ales 

Parva referre sonos, nec, si velit improba, possit. 

Sic et aedonia superantur voce cicadae, 

Stridula cum rabido faciunt convicia soli. 

Quare age, Calliope, posita gravitate forensi, 

Lumina Pisonis mecum pete; plura supersunt, 

Quae laudare velis inventa penatibus ipsis. 
Paneg., 243-261, 72-83 (ed. Baehrens). 

PEDO ALBINOVANUS, ConTEMPORARY OF OvlD. 


325. Tat Bounpuess DEEP. 


Iam pridem post terga diem solemque relinquunt, 
Iam pridem notis extorres finibus orbis 

Per non concessas audaces ire tenebras 

Ad rerum metas extremaque litora mundi ; 
Nune illum pigris immania monstra sub undis 
Qui ferat Oceanum, qui saevas undique pistris 
Aequoreosque canes, ratibus consurgere prensis. 
Accumulat fragor ipse metus. Jam sidere limo 
Navigia et rapido desertam flamine classem 
Seque feris credunt per inertia fata marinis 
Tam non felici laniandos sorte relinqui. 

Atque aliquis prora caecum sublimis ab alta 
Aéra pugnaci luctatus rumpere visu, 

Ut nihil erepto valuit dinoscere mundo, 
Obstructa in talis effundit pectora voces: 

Quo ferimur? fugit ipse dies orbemque relictum 
Ultima perpetuis claudit natura tenebris. 

Anne alio positas ultra sub cardine gentes 
Atque alium flabris intactum quaerimus orbem ? 
Di revocant rerumque vetant cognoscere finem 
Mortales oculos; aliena quid aequora remis 

Et sacras violamus aquas divumque quietas 


Turbamus sedes ? 
Ap. Sen. Rh., Suas. I, xv 

CORNELIUS SEVERUS, ConTEMPORARY OF OVID. 


826. A Lament For CICERO. 


Oraque magnanimum spirantia paene virorum 
In rostris iacuere suis ; sed enim abstulit omnis, 
Tamquam sola foret, rapti Ciceronis imago. 
Tunc redeunt animis ingentia consulis acta 
Iurataeque manus deprensaque foedera noxae 
Patriciumque nefas extinctum ; poena Cethegi 
Deiectusque redit votis Catilina nefandis. 
Quid favor aut coetus, pleni quid honoribus anni 
Profuerant? sacris exculta quid artibus aetas ? 
Abstulit una dies aevi decus, ictaque luctu 
Conticuit Latiae tristis facundia linguae. 
Unica sollicitis quondam tutela salusque, 
Egregium semper patriae caput, ille senatus 
Vindex, ille fori, legum ritusque togaeque, 
Publica vox saevis aeternum obmutuit armis. 
Informes voltus sparsamque cruore nefando 
Canitiem sacrasque manus operumque ministras 
Tantorum pedibus civis proiecta superbis 
Proculcavit ovans nec lubrica fata deosque 
Respexit. Nullo luet hoc Antonius aevo. 
Hoc nec in Emathio mitis victoria Perse, 
Nec te, dire Syphax, non fecerat hoste Philippo ; 
Inque triumphato ludibria cuncta Iugurtha 
Afuerant, nostraeque cadens ferus Hannibal irae 
Membra tamen Stygias tulit inviolata sub umbras. 
Ap. Sen. Rh., Suas. V1, xxvi. 

GRATIUS FALISCUS, Contemporary oF Ovip. 


327, Traininc or Youna Dogs or a Hunting BREED 


(METAGON), wiTH A DiGRession ON THE EvyiLs 
oF Luxury. 


Tum deinde monebo, 
Ne matrem indocilis natorum turba fatiget, 
Percensere notis, iamque inde excernere pravos. 
Signa dabunt ipsi. Teneris vix artibus haeret 
Ille tuos olim non defecturus honores. 
Iamque illum inpatiens aequae vehementia sortis 
Extulit ; adfectat materna regna sub alvo, 
Ubera tota tenetque a tergo liber aperto, 
Dum tepida indulget terris clementia mundi. 
Vernum ubi Caurino perstrinxit frigore Vesper 
Ira iacet, turbaque potens operitur inerti. 
Illius et manibus vires sit cura futuras 
Perpensare; levis deducet pondere fratres. 
Haec de pignoribus, nec te mea carmina fallent. 
Protinus et cultus alios et debita fetae 
Blandimenta feres, curaque sequere merentem ; 
Illa perinde suos, ut erit pellecta, minores 
Ac longam praestabit opem. Tum denique, fetu 
Cum desunt operis, fregitque. industria matres, 
Transeat in catulos omnis tutela relictos. 
Lacte novam pubem facilique tuebere maza, 
Nec luxus alios avidaeque impendia vitae 
Noscant. Haec magno redit indulgentia damno. 
Nec mirum : humanos non est magis altera sensus . . « 
Tollit se ratio et vitiis adeuntibus opstat. 
Haec illa est, Pharios quae fregit noxia reges, 
Dum servata cavis potant Mareotica gemmis, 
Nardiferumque metunt Gangen, vitiisque ministrant. 
Sic et Achaemenio cecidisti, Lydia, Cyro ; 
Atqui dives eras, ac fluminis aurea venis. 
Scilicet, ad summam ne quid restaret habendum, 

Tu quoque, luxuriae fictas dum colligis artis, 

Et sequeris demens alienam, Graecia, culpam. 

O quantum et quotiens decoris frustrata paterni! 
At qualis nostris, quam simplex mensa, Camillis! 
Qui tibi cultus erat post tot, Serrane, triumphos ! 
Ergo illi ex habitu virtutisque indole priscae 
Inposuere orbi Romam caput, actaque ab illis 
Ad caelum virtus summosque tetendit honores. 
Scilicet exiguis magna sub imagine rebus 
Prospicies, quae sit ratio et quo fine regenda. 

Cynegetica, 287-827, 


M. MANILIUS, Late 1n Avcustan AGE. 


328. THe UNIVERSE IS SPHERICAL IN FORM. 


Nec vero tibi natura admiranda videri 
Pendentis terrae debet, cum pendeat ipse 
Mundus et in nullo ponat vestigia fundo. 
Quod patet ex ipso motu cursuque volantis. 
Cum suspensus eat Phoebus cursumque reflectat 
Huc illuc, agiles et servet in aethere metas, 
Cum luna et stellae volitent per inania mundi, 
Terra quoque aérias leges imitata pependit. 
Est igitur tellus mediam sortita cavernam 
Aéris et toto pariter sublata profundo; 
Nec patulas distenta plagas, sed condita in orbem 
Undique surgentem pariter pariterque cadentem. 
Haec est naturae facies; sic mundus et ipse 
In convexa volans teretes facit esse figuras 
Stellarum; solique orbem lunaeque rotundum 
Aspicimus, tumido quaerentis corpore lumen, 
Quod globus obliquos totus non accipit ignes. 
Sic tellus glomerata manet mundumque figurat. 

I, 194-210, 214. 

329. EXISTENCE OF GOD INFERRED FROM THE ORDER 
OBSERVABLE IN NATURE. 


Nec quicquam in tanta magis est mirabile mole, 
Quam ratio et certis quod legibus omnia parent. 
Nusquam turba nocet, nihil ullis partibus errat, 
Laxius aut brevius mutatove ordine fertur. 

Quid tam confusum specie, quid tam vice certum est 
Ac mihi tam praesens ratio non ulla videtur, 
Qua pateat mundum divino numine verti, 

Atque ipsum esse deum, nec forte coisse magistra, 
Ut voluit credi qui primus moenia mundi 
Seminibus struxit minimis, inque illa resolvit ; 

E quis et maria et terras et sidera caeli 
Aetheraque immensis fabricantem finibus orbes 
Solventemque alios constare, et cuncta reverti 

In sua principia et rerum mutare figuras. 

Quis credat tantas operum sine numine moles 
Ex minimis, caecoque creatum foedere mundum ? 
Si fors ista dedit nobis, fors ipsa gubernet. 

At cur dispositis vicibus consurgere signa, 

Et velut imperio praescriptos reddere cursus 
Cernimus, ac nullis properantibus ulla relinqui ? 
Cur eadem aestivas exornant sidera noctes 
Semper, et hibernas eadem? certamque figuram 


Quisque dies reddit mundo, certamque relinquit ? 
I, 476-498. 


830. Ture Five ZongEs. 


Circulus ad Boream fulgentem sustinet Arcton, 
Sexque fugit solidas a caeli vertice partes. 

Alter ad extremi decurrens sidera Cancri, 

In quo consummat Phoebus lucemque moramque, 
Tardaque per longos circumfert lumina flexus, 
Aestivum medio nomen sibi sumit ab aestu; 
Temporis et titulo potitur metaque volantis 

Solis, et extremos designat fervidus actus, 

Et quinque in partes aquilonis distat ab orbe. 
Tertius in media mundi regione locatus 

Ingenti spira totum praecingit Olympum, 

Parte ab utraque videns axem; quo culmine Phoebus 
Componit paribus numeris noctemque diemque, 
Veris et autumni currens per tempora mixta, 
Cum medium aequali distinguit limite caelum, 
Quattuor et gradibus sua fila reducit ab aestu. 
Proximus hunc ultra brumalis nomine cingens 
Ultima designat fugientis lumina solis, 

Inviaque obliqua radiorum munera flamma 

Dat per iter minimum nobis; sed finibus illis, 
Quos super incubuit, longa stant tempora luce, 
Vixque dies transit candentem extenta per aestum, 


Bisque iacet binis summotus partibus orbis. 
I, 566-588. 


331. CoMETS ARISE FROM THE UBIQUITY OF FIERY 
SUBSTANCE. 


Sunt autem cunctis permixti partibus ignes, 
Qui gravidas habitant fabricantes fulmina nubes, 
Et penetrant terras Aetnamque minantur Olympo, 
Et calidas reddunt ipsis in fontibus undas, 

Ac silice in dura viridique in cortice sedem 
Inveniunt, cum silva sibi collisa crematur; 
Ignibus usque adeo natura est omnis abundans. 
Ne mirere faces subitas erumpere caelo, 
Aéraque accensum flammis lucere coruscis, 
Arida complexum spirantis semina terrae, 

Quae volucer pascens ignis sequiturque fugitque, 
Fulgura cum videas tremulum vibrantia lumen 
Imbribus e mediis et caelum fulmine ruptum, 
Sive igitur ratio praebentis semina terrae 

In volucres ignes potuit generare cometas, 

Sive illas natura faces ut cuncta creavit 

Sidera per tenues caelo lucentia flammas, 

Sed trahit ad semet rapido Titanius aestu, 
Involvitque suo flammantis igne cometas, 


MANILIUS. 251 


Ac modo dimittit, (sicut Cyllenius orbis 

Et Venus, accenso cum ducit vespere noctem, 
Saepe nitent, falluntque oculos rursusque revisunt ;.) 
Seu deus instantis fati miseratus in orbem 

Signa per affectus caelique incendia mittit ; 


Numquam futilibus excanduit ignibus aether. 
I, 850-874. 


832.’ THe Dienity or Man. 


Quid mirum, noscere mundum 
Si possunt homines, quibus est et mundus in ipsis, 
Exemplumque dei quisque est in imagine parva? 
An quoquam genitos nisi caelo credere fas est 
Esse homines? proiecta iacent animalia muta 
In terra vel mersa vadis vel in aére pendent; 
Omnibus una quies venter, sensusque per artus, 
Et quia consilium non est, et lingua remissa, 
Unus et inspectus rerum, viresque loquendi, 
Ingeniumque capax, varias educit in artes. 
Hic partus, qui cuncta regit, secessit in urbes, 
Edomuit terram ad fruges, animalia cepit, 
Imposuitque viam ponto, stetit unus in arcem 
Erectus capitis, victorque ad sidera mittit 
Sidereos oculos, propiusque aspectat Olympum. 
Inquiritque Iovem; nec sola fronte deorum 
Contentus manet, et caelum scrutatur in alvo, 
Cognatumque sequens corpus se quaerit in astris. 
Huic in tanta fidem petimus, quam saepe volucres 
Accipiunt, trepidaeque suo sub pectore fibrae. 
An minus est sacris rationem ducere signis, 
Quam pecudum mortes, aviumque attendere cantus, 
Atque ideo faciem caeli non invidet orbi 
Ipse deus, vultusque suos corpusque recludit 
Semper volvendo, seque ipsum inculcat et offert; 
Ut bene cognosci possit, doceatque videndo, 


Qualis eat, cogatque suas attendere leges. 
IV, 886-912. 

PAPIRIUS FABIANUS, Late in Avcustan AGE, 


333. A Svuasoria. — ALEXANDER HAS ARRIVED AT THE 
Limits OF THE EAartH: HE KNOWS NOT WHAT TO 
CONQUER NEXT. 


Quid? ista toto pelago infusa caligo navigantem tibi videtur 
admittere, quae prospicientem quoque excludit? Non haec 
India est nec ferarum terribilis ille conventus. Inmanes pro- 
pone beluas, aspice quibus procellis fluctibusque saeviat, quas ad 
litora undas agat. Tantus ventorum concursus, tanta convulsi 
funditus maris insania est; nulla praesens navigantibus statio 
est, nihil salutare, nihil notum ; rudis et inperfecta natura peni- 
tus recessit. Ista maria ne illi quidem petierunt qui fugiebant 
Alexandrum. Sacrum quidem terris natura circumfudit Ocea- 
num. Illi qui etiam siderum collegerunt metas et annuas hiemis 
atque aestatis vices ad certam legem redegerunt, quibus nulla 
pars ignota mundi est, de Oceano tamen dubitant utrumne ter- 
ras velut vinculum circumfluat, an in suum colligatur orbem, et 
in hos per quos navigatur sinus quasi spiramenta quaedam mag- 
nitudinis exaestuet; ignem post se cuius augmentum ipse sit 
habeat, an spiritum. Quid agitis, conmilitones ? domitoremne 
generis humani, magnum Alexandrum, eo dimittitis quod adhuc 
quid sit disputatur? Memento Alexander: matrem in orbe 
victo adhuc magis quam pacato relinquis. 

Ap. Sen. Rh., Suas. I, iv. 


ARELLIUS FUSCUS. Late in Aucustan AGE. 


334. A Suasortia. — ALEXANDER HESITATES WHETHER TO 
ENTER BABYLON AFTER AN AUGUR HAD PREDICTED 
THAT HE SHOULD DIE THERE. 


Quis est qui futurorum scientiam sibi vindicet? novae oportet 
sortis is sit qui iubente deo canat, non eodem contentus utero 
quo inprudentes nascimur; quandam imaginem dei praeferat, 

qui iussa exhibeat dei. Sic est, tantum enim regem tantique 
rectorem orbis in metum cogit. Magnus iste et supra humanae 
sortis habitum sit cui liceat terrere Alexandrum: ponat iste suos 
inter sidera patres et originem caelo trahat, agnoscat suum va- 
tem deus; non eodem vitae fine, aetate magna, extra omnem 
fatorum necessitatem caput sit, quod gentibus futura praecipiat. 
Si vera sunt ista, quid ita non huic studio servit omnis aetas? cur 
non ab infantia rerum naturam deosque qua licet visimus, cum 
pateant nobis sidera et interesse numinibus liceat? quid ita inu- 
tili desudamus facundia aut periculosis atteritur armis manus? 
an melius alio pignore quam futuri scientia ingenia surrexerint ? 
Qui vero in media se, ut praedicant, fatorum misere pignora 
natales inquirunt et primam aevi horam omnium annorum ha- 
bent nuntiam, quo ierint motu sidera, in quas discucurrerint par- 
tes, contrane deus steterit, an placidus adfulserit sol; an plenam 
lucem (an) initia surgentis acceperit, an abdiderit in noctem 
ybscurum caput luna; Saturnus nascentem, an ad bella Mars 
militem, an negotiosum in quaestus Mercurius exceperit, an 
blanda adnuerit nascenti Venus, an ex humili in sublime Iuppi- 
ter tulerit aestimant: tot cirea unum caput tumultuantis deos! 
Futura nuntiant: plerosque dixere victuros, at nihil metuentis 
oppressit dies; aliis dedere finem propinquum, at illi superfuere 
agentes inutilis animas; felices nascentibus annos spoponderunt, 
at fortuna in omnem properavit iniuriam. Incertae enim sortis 
vivimus ; unicuique ista pro ingenio finguntur, non ex fide scien- 
tiae. rit aliquis orbe toto locus qui te victorem non viderit ? 
Babylon ei cluditur, cui patuit Oceanus ! 
Ap. Sen. Rh., Suas., IV, i-iii. 





Q. HATERIUS, 64 B.C.-25 A.D. 


335. A SvuAsor1a. — CICERO DELIBERATES WHETHER TO 
BURN HIS PHILIPPICS ON THE CONDITION THAT HIS 
Lire SHALL BE SPARED. 


Non feres Antonium ; intolerabilis in malo ingenio felicitas est 
nihilque cupientis magis accendit quam prosperae turpitudinis 

conscientia. Difficile est; non feres, inquam, et iterum inritare 
inimicum in mortem tuam cupies. Quod ad me quidem pertinet, 
multum a Cicerone absum; tamen non taedet tantum me vitae 
meae, sed pudet. Ne propter hoc quidem ingenium tuum amas, 
quod illud Antonius plus odit quam te? remittere ait se tibi ut 
vivas, commentus quemadmodum eripiat etiam quod vixeras. 
Crudelior est pactio Antonii quam proscriptio. Ingenium erat 
in quo nihil iuris haberent triumviralia arma. Commentus est 
Antonius quemadmodum quod non poterat cum Cicerone (pro- 
scribere, a Cicerone) proscriberetur. Hortarer te, Cicero, ut vi- 
tam magni aestimares, si libertas suum baberet in civitate locum, 
si suum in libertate eloquentia, si non civili ense cervicibus lue- 
rentur; nunc ut scias nihil esse melius quam mori, vitam tibi 
Antonius promittit. Pendet nefariae proscriptionis tabula; tot 
praetorii, tot consulares, tot equestris ordinis viri periere ; nemo 
relinquitur nisi qui servire possit. Nescio an hoc tempore viv- 
ere velis, Cicero; nemo est cum quo velis. Merito, hercules, 
illo tempore vixisti quo Caesar ultro te rogavit ut viveres sine 
ulla pactione, quo tempore non quidem stabat respublica, sed in 


boni principis sinum ceciderat. 
j Ap. Sen. Rh., Suas. VIL, i. 


M. ANNAEUS SENECA, RueEToR, otrc. 
54 B.C.-38 A.D. 


336. DESCRIPTION OF THE ELOQUENCE oF THE RHETORI- 
cIANS ARELLIUS Fuscus AND FaBIANUS. 


Erat explicatio Fusci Arelli splendida quidem sed operosa et 
implicata, cultus nimis adquisitus, compositio verborum mollior 
quam ut illam tam sanctis fortibusque praeceptis praeparans se 
animus pati posset; summa inaequalitas orationis, quae modo 
exilis erat, modo nimia licentia vaga et effusa; principia, argu- 
menta, narrationes aride dicebantur, in descriptionibus extra le- 
gem omnibus verbis, dummodo niterent, permissa libertas; nihil 
acre, nihil solidum, nihil horridum ; splendida oratio et magis 

lasciva quam laeta. Ab hac cito se Fabianus separavit et luxu- 
riam quidem cum voluit abiecit, obscuritatem non potuit evadere ; 
haec illum usque in philosophiam prosecuta est; saepe minus 
quam audienti satis est eloquitur, et in summa eius ac simplicis- 
sima facultate dicendi antiquorum tamen vitiorum remanent 
vestigia, quaedam tam subito desinunt, ut non brevia sint, sed 
abrupta. Dicebat autem Fabianus tere dulces sententias et 
quotiens inciderat aliqua materia quae convitium seculi reciperet, 
inspirabat magno magis quam acri animo. Deerat illi oratorium 
robur et ille pugnatorius mucro, splendor vero velut voluntarius 
non elaboratae orationi aderat. Vultus dicentis lenis et pro 
tranquillitate morum remissus; vocis uulla contentio, nulla cor- 
poris adseveratio, cum verba velut iuiussa fluerent. Iam vide- 
licet conpositus et pacatus animus, cum veros conpressisset 
affectus et iram doloremque procul expulisset, parum bene imi- 
tari poterat quae effugerat. Suasoriis aptior erat ; locorum ha- 
bitus fluminumque decursus et urbium situs moresque populorum 
nemo descripsit abundantius, numquam inopia verbi substitit, 
sed velocissimo ac facillimo cursu omnes res beata circumfluebat 


oratio. 
Contr., II, Praef. 1-3. 


337. Ovip’s GENIUS FoR Portry AND RHETORIC 
CHARACTERIZED. 


Hance controversiam memini ab Ovidio Nasone declamari apud 
rhetorem Arellium Fuscum, cuius auditor fuit; nam Latronis ad- 
mirator erat, cum diversum sequeretur dicendi genus. Habebat 
ille comptum et decens et amabile ingenium. Oratio eius iam 
tum nihil aliud poterat videri quam solutum carmen. Adeo au- 
tem studiose Latronem audiit, ut multas illius sententias in ver- 
sus suos transtulerit. Tunc autem, cum studeret, habebatur bonus 
declamator. Hane certe controversiam ante Arellium Fuscum 
declamavit, ut mihi videbatur, longe ingeniosius, excepto eo quod 
sine certo ordine per locos discurrerat. . . . Declamabat autem 
Naso raro controversias et non nisi ethicas; libentius dicebat 
suasorias, molesta illi erat omnis argumentatio. Verbis minime 
licenter usus est nisi in carminibus, in quibus non ignoravit vitia 
sua sed amavit. Manifestum potest esse, quod rogatus aliquando 

ab amicis suis, ut tolleret tres versus, invicem petiit, ut ipse tre 
exciperet in quos nihil illis liceret. Aequa lex visa est ; scripse 
rant illi quos tolli vellent secreto, hic quos tutos esse vellet. In 
utrisque codicillis idem versus erant, ex quibus primum fuisse 
narrabat Albinovanus Pedo, qui inter arbitros fuit : 


Semibovemque virum semivirumque bovem ; 
Secundum : 
Et gelidum Borean egelidumque Notum. 


Ex quo adparet summi ingenii viro non iudicium defuisse ad 

compescendam licentiam carminum suorum sed animum ; aiebat 

interim decentiorem faciem esse, in qua aliquis naevos fuisset. 
Contr., II, ii, 8, 9, 12. 


338. AsInIus POLLIO FIRST INTRODUCED THE PRACTICE 
OF RECITATIONS. 


Pollio Asinius numquam admissa multitudine declamavit, nec 
illi ambitio in studiis defuit. Primus enim omnium Romanorum 
advocatis hominibus scripta sua recitavit, et inde est quod Labie- 
nus, homo mentis quam linguae amarioris, dicit: ‘ Ile triumpha- 
lis senex dxpodcets suas (id est declamationes) numquam populo 
commisit ;’ sive quia parum in illis habuit fiduciam, sive — quod 
magis crediderim —tantus orator inferius id opus ingenio suo 
duxit, et exerceri quidem illo volebat, gloriari fastidiebat. Au- 
divi autem illum et viridem et postea iam senem cum Marcello 
Aesernino nepoti suo quasi praeciperet ; audiebat illum dicentem 
et primum disputabat de illa parte quam Marcellus dixerat; 
praetermissa ostendebat, leviter tacta implebat, vitiosa coargue- 
bat, deinde dicebat partem contrariam. FF loridior erat aliquanto 
in declamando quam in agendo; illud strictum eius et asperum 
et nimis iratum ingenio suo iudicium adeo cessabat, ut in multis 
illi venia opus esset, quae ab ipso vix inpetrabatur. Marcellus, 
quamvis puer, iam tantae indolis erat, ut Pollio ad illum perti- 
nere successionem eloquentiae suae crederet, cum filium Asinium 
Gallum relinqueret, magnum oratorem, nisi illum, quod semper 
evenit, magnitudo patris non produceret, sed obrueret. Memini 
intra quartum diem, quam Herium filium amiserat, declamare eum 
nobis, sed tanto vehementius quam umquam, ut appareret homi- 

nem natura contumacem cum fortuna sua rixari; nec quicquam 
ex ordine vitae solito remisit, itaque cum mortuo in Syria Gaio 
Caesare per codicillos questus esset divus Augustus, ut erat mos 
illi clementissimo viro, non civiliter tantum sed etiam familia- 
riter, quod in tam magno et recenti luctu suo homo carissimus 
sibi pleno convivio cenasset, rescripsit Pollio: ‘Eo die cenavi 
quo Herium filium amisi.” Quis exigeret maiorem ab amico 
dolorem quam a patre? O magnos viros, qui fortunae succum- 
bere nesciunt et adversas res suas virtutis experimenta faciunt ! 
declamavit Pollio Asinius intra quartum diem quam filium 
amiserat ; praeconium illud ingentis animi fuit malis suis insul- 


tantis. 
Contr., 1V, Praef. 2-6. 


339. A CoNTROVERSIA. — FILIA CONSCIA IN VENENO 
PRIVIGNI. 


Venefica torqueatur, donec conscios indicet. Quidam, mortua 
uxore ex qua filium habebat, duxit alteram uxorem, et ex ea sus- 
tulit filiam. Decessit adulescens, accusavit maritus novercam 
venefici. Damnata, dum torqueretur, dixit consciam filiam. Peti- 
tur ad supplicium puella. Pater defendit. Non prodesset tibi, 
puella, quod te amavit frater, nisi mater odisset. Nefaria mulier, 
etiam filiae noverca, ne mori quidem potuit, nisi ut occideret. 
Inter gladiatores quoque condicio pessuma victoris est cum mori- 
ente pugnantis. Nullum magis adversarium timeas quam qui vi- 
vere non potest, occidere potest. Concitatissima est rabies in 
desperatione et morte ultima in furorem animus impellitur. Quae- 
dam ferae tela ipsa commordent et in mortis auctorem per vul- 
nera ruunt. Gladiator quem armatus fugerat nudus insequitur, et 
praecipitati non quod impulit tantum trahunt, sed quod occurrit. 
Naturali quodam deploratae mentis adfectu morientibus gratissi- 
mum est commori! Veneficio mendacium simile dum nover- 
cae meminit, matris oblita est. Peto ne quia filium vindicavi, 
filiam perdam. Nisi succurritis, noverca vicit, ego victus sum. 
Ne inter supplicia quidem desiit occidere. Prosit illi puellae 
quod illam pater laudat, et prosit quod talis mater accusat. 
Conscia, inquit, est filia. Ego torqueri coepi, noverca torquere. 
Habui filium talem, ut illum amare posset noverca, nisi in eam 

17 

incidisset quae odisse etiam filiam posset. Servus furti tortus 
Catonem conscium dixit. Utrum plus tormentis creditis an 
Catoni? Quod noverca tam sero, puella tam cito? In hoc 


poenas veneficii dabat, ut accusationis exigeret. 
Contr., LX, vi. 


AUGUSTUS IMPERATOR. 


3840. Tur EmMprrRoOR CONGRATULATES HIMSELF ON HAVING 
PASSED THE GRAND CLIMACTERIC. — LETTER TO 
HIs Granpson Catus, 2 A. D. 


IX Kalend. Octobr. Ave mi Gai, meus asellus iucundissi- 
mus, quem semper me dius fidius desidero cum a me abes, set 
praecipue diebus talibus, qualis est hodiernus, oculi mei requi- 
runt meum Gaium, quem, ubicumque hdc die fuisti, spero laetum 
et bene valentem celebrasse quartum et sexagesimum natalem 
meum. Nam, ut vides, kAywaxrypa communem seniorum omnium 
tertium et sexagesimum annum evasimus. Deos autem oro, ut 
mihi quantumcumque superest temporis, id salvis vobis traducere 
liceat in statu reipublicae felicissimo, dvdpayafotvtwy tyav Kal 


duadexopevwv stationem meam. 
Ap. Gell., XV, vii, 8. 


341. Exrracrs rrom Letters To Livia, 12 A. D., 
SHOWING HIS OPINION OF CLAUDIUS. 


Collocutus sum cum Tiberio, ut mandasti, mea Livia, quid 
nepoti tuo Tiberio faciendum esset ludis Martialibus. Consentit 
autem uterque nostrum, semel nobis esse statuendum, quod con- 
silium in illo sequamur. Nam si est artius, ut ita dicam, ho- 
locleros, quid est quod dubitemus, quin per eosdem articulos 
et gradus producendus sit, per quos frater eius productus fuit ? 
Sin autem jAarrdcGar sentimus eum, kat BeBrAdPOar Kal els THV 
TOU gdparos kal eis THY THS Wryns aptioTyTa, praebenda materia 
deridendi et iNum et nos non est hominibus ra rowadra oKdrrew 
kal puxtypile ciwhdow. Nam semper aestuabimus, si de singn- 

lis articulis temporum deliberabimus, py) mpovmokeipevov jyty, 
posse arbitremur eum gerere honores necne. In praesentia 
tamen quibus de rebus consulis, curare eum ludis Martialibus 
triclinium sacerdotum, non displicet nobis, si est passurus, se ab 
Silani filio, homine sibi affini, admoneri, ne quid faciat, quod 
conspici et derideri possit. Spectare eum Circenses ex pulvi- 
nari, non placet nobis. Expositus enim in prima fronte specta- 
culorum conspicietur. In Albanum montem ire eum, non placet 
nobis, aut esse Romae Latinarum diebus. Cur enim non prae- 
ficitur urbi, si potest fratrem suum sequi in montem? Habes 
nostras, mea Livia, sententias, quibus placet semel de tota re 
aliquid constitui, ne semper inter spem et metum fluctuemus. 
Licebit autem, si voles, Antoniae quoque nostrae des hanc partem 
epistolae huius legendam. . . . Tiberium adolescentem ego vero, 
dum tu aberis, cotidie invitabo ad caenam, ne solus caenet cum 
suo Sulpicio et Athenodoro; qui vellem diligentius et minus 
petewpws deligeret sibi aliquem, cuius motum et habitum et in- 
cessum imitaretur. Misellus 


a ~~ - 
arvyet — ham ey Toto. o7rovoaiots. 


Ubi non aberravit eius animus, satis apparet 4 rjs puyns adrov 
ciyévera. . . . Tiberium nepotem tuum placere mihi declaman- 
tem potuisse, peream nisi, mea Livia, admiror. Nam qui tam 
doadds loquatur, qui possit, cum declamat, cagds dicere, quae 


dicenda sunt, non video. 
Ap. Suet., Claud., iv. 


M. VELLEIUS PATERCULUS, 18 B.C.-31 A.D. 


842. CHARACTER OF JULIUS CAESAR. 


Hic, nobilissima Tuliorum genitus familia, et, quod inter om- 
nis antiquitatis studiosos constabat, ab Anchise ac Venere dedu- 
cens genus, forma omnium civium excellentissimus, vigore animi 
acerrimus, munificentia effusissimus, animo super humanam et 
naturam et fidem evectus, magnitudine cogitationum, celeritate 
bellandi, patientia periculorum, Magno illi Alexandro, sed sobrio, 

neque iracundo, simillimus, qui denique semper et somno et cibo 
in vitam, non in voluptatem, uteretur, cum fuisset C. Mario san- 
guine coniunctissimus, atque idem Cinnae gener, cuius filiam ut 
repudiaret, nullo metu compelli potuit (cum M. Piso consularis 
Anniam, quae Cinnae uxor fuerat, in Sullae dimisisset gratiam), 
habuissetque fere XVIII annos eo tempore, quo Sulla rerum 
potitus est; magis ministris Sullae adiutoribusque partium, quam 
ipso, conquirentibus eum ad necem, mutata veste, dissimilemque 
fortunae suae indutus habitum, nocte urbe elapsus est. Idem 
postea admodum iuvenis cum a piratis captus esset, ita se per 
omne spatium, quo ab iis retentus est, apud eos gessit, ut pariter 
iis terrori venerationique esset, neque umquam aut nocte aut die 
(cur enim, quod vel maximum est, si narrari verbis speciosis non 
potest, omittatur?) aut excalcearetur aut discingeretur; in hoc 
scilicet, ne, si quando aliquid ex solito variaret, suspectus iis, qui 


oculis tantummodo eum custodiebant, foret. 
TT xh. 


VALERIUS MAXIMUS, Time or Trpertvs. 


843. THe Roman RELIGION OWED MUCH TO ETRUSCAN 
INFLUENCE. 


Maiores statas sollemnesque caeremonias, Pontificum scientia; 
bene gerendarum rerum auctoritates, augurum observatione; 
Apollinis praedictiones, vatum libris; portentorum depulsiones 
Etrusca disciplina explicari voluerunt. Prisco etiam instituto 
rebus divinis opera datur, cum’ aliquid commendandum est, 
precatione ; cum exposcendum, voto; cum solvendum, gratu- 
latione ; cum inquirendum vel extis vel sortibus, inpetrito ; cum 
sollemni ritu peragendum, sacrificio. Quo etiam ostentorum ac 
fulgurum denuntiationes procurantur. Tantum autem studium 
antiquis non solum servandae, sed etiam amplificandae religio- 
nis fuit, ut florentissima tum et opulentissima civitate decem 
principum filii S. C. singulis Etruriae populis percipiendae sacro- 


rum disciplinae gratia traderentur. 
Diyts 

344. THe Gops WILL NOT ENDURE TO BE SLIGHTED. 


Non sinit nos M. Crassus, inter gravissimas Romani imperii 
iacturas numerandus, hoc loco de se silentium agere, plurimis 
et evidentissimis ante tantam ruinam monstrorum pulsatus icti- 
bus. Ducturus erat a Carris adversus Parthos exercitum. Pul- 
lum ei traditum est paludamentum, cum in proelium exeuntibus 
album aut purpureum dari soleret. Maesti et taciti milites ad 
principia convenerunt, qui vetere instituto cum clamore alacri 
adcurrere debebant. Aquilarum altera vix convelli a primipilo 
potuit; altera aegerrime extracta in contrariam, ac ferebatur, 
partem se ipsa convertit. Magna haec prodigia; sed illae cla- 
des aliquanto maiores, tot pulcherrimarum legionum interitus, 
tam multa signa hostilibus intercepta manibus, tantum Romanae 
militiae decus barbarorum obtritum equitatu, optimae indolis 
filii cruore paterni respersi oculi, corpusque imperatoris inter 
promiscuas cadaverum strues, avium ferarumque laniatibus ob- 
iectum. Vellem quidem placidius, sed relatum verum est. Sic 
deorum monitus spreti excandescunt; sic humana consilia casti- 


gantur, ubi se caelestibus praeferunt. 
I, vi, 11. 


PHAEDRUS, Time oF Trperius AND CLAUDIUS. 


845. Toe FroGs Ask FOR A KING. 


Athénae cum florérent aequis légibus, 
Procax libertas civitatem miscuit, 
Frenuimque solvit pristinum licéntia. 

Hine cénspiratis factionum partibus, 
Arcém tyrannus dccupat Pisistratus. 

Cum tristem servittitem flerent Attici, 
Non quia crudelis ille, sed quonidm grave 
Omne insuétis dnus, et coepissént queri, 
Aesdépus talem tim fabellam rétulit. 

Ranaé, vagantes liberis paltidibus, 
Clamére magno régem petiere 4 Tove, 
Qui dissolutos mores vi compésceret. 
Patér deorum risit, atque illis dedit 
Parvum tigillum, missum quod subité vadi 
Mott sonoque térruit pavidim genus. 
Hoc mérsum limo cum iaceret diutius, 
Forte tina tacite profert e stagné caput, 
Et éxplorato rége cunctas évocat. 
Illaé, timore pdsito, certatim ddnatant, 
Ligntiimque supra turba petulans insilit. 
Quod cum inquinassent émni contumélia, 
Alitim rogantes régem misere 4d lovem, 
Inutilis quoniam ésset, qui fuerdt datus. 
Tum misit illis hydrum, qui dente aspero 
Corripere coepit singulas. Frustra necem 
Fugitant inertes; vécem praecludit metus. 
Furtim igitur dant Merctirio mandata dd Iovem, 
Adflictis ut succtirrat. Tune contra deus: 
‘Quia ndluistis véstrum ferre,’ inquit, ‘ bonum, 
Maltm perferte.’ Vosque, o civés, ait, 
Hoc stistinete, mdius ne venidt, malum. 

I, ii. 


3846. Toe Fox anp THE CRow. 


Qui sé laudari gatident verbis stibdolis 

Serd dant poenas turpes paeniténtia. 

Cum dé fenestra cérvus raptum caseum 

Comésse vellet, célsa residens drbore, 

Vulpés hune vidit, deinde sic coepit loqui: 

‘O qui tuarum, cdrve, pennarum ést nitor! 

Quanttim decoris cérpore et vultt geris! 

Si vécem haberes, nulla prior alés foret.’ 

At ille stultus, dim vult vocem osténdere, 

Emisit ore cdseum; quem céleriter 

Dolésa vulpes avidis rapuit déntibus. 

Tum démum ingemuit cdérvi deceptus stupor. 
I, xiii. 

3847. TIBERIUS INDULGES IN A JEST. 


Est ardelionum quaédam Romae natio, 
Trepidé concursans, dccupata in dtio, 
Gratis anhelans, multa agendo nihil agens, 
Sibi molesta et dliis odiosissima. 
Hance émendare, si tamen possum, volo 
Vera fabella; prétium est operae atténdere. 
Caesdr Tiberius, cum, petens Nedpolim, 
In Misenensem villam venissét suam, 
Quae, ménte summo pésita Luculli manu, 
Prospéctat Siculum, et déspicit Tuscim mare, 
Ex alticinctis tinus atriénsibus, 
Cui ttinica ab humeris linteo Peltsio 
Erat destricta, cirris dependéntibus, 
Perdmbulante laéta domino viridia, 
Alvéolo coepit ligneo conspérgere 
Humum aéstuantem, come officium idctitans ; 
Sed déridetur. Inde notis fiéxibus 
Praectrrit alium in xystum, sedans pulverem. 
Agnéscit hominem Caésar, remque intéllegit. 
Is ut putavit ésse nescio quid boni: 
Heus! inquit dominus. Tle enimvero ddsilit, 
Donationis alacer certae gatidio. 
Tum sic iocata est tanta maiestds ducis: 
‘Non miultum egisti, et dpera nequiquam perit ; 
Mult6é maioris dlapae mecum véneunt.’ 

IL, v. 


348. Tae LIoN AND THE MOoUvSsE. 


Ne quis minores laédat, fabula haée monet. 
Leéne in silva dérmiente, rustici 
Luxtriabant murés, et unus éx iis 

Supér cubantem casu quodam transiit. 
Expérgefactus miserum leo celeri impetu 
Arripuit. TIlle véniam sibi dari rogat ; 
Crimén fatetur, péccatum imprudéntiae. 

Hoc réx ulcisci glériosum nén putans, 

Igndvit et dimisit. Post paucds dies 

Leo, dum vagatur néctu, in foveam décidit. 
Captum ut se agnovit laqueis, voce maxima 
Rugire coepit; cuius immanem 4d sonum 

Mus stibito accurrens. ‘N6n est, quod timeds,’ ait, 
‘Beneficio magno gratiam reddam parem.’ 

Mox 6mnes artus d4rtuum et ligd4mina 

Lustrdre coepit, cégnitosque déntibus 

Nervés rodendo, laxat ingenia artuum. 


Sic cA4ptum mus lednem silvis réddidit. 
App., I, iv. 


A. CORNELIUS CELSUS, From TIBERIUs TO 
NERO. 


349. A SHort History oF THE ART OF MEDICINE. 


Vetustissimus auctor Aesculapius celebretur. Qui, quoniam 
adhuc rudem et vulgarem hanc scientiam paulo subtilius exco- 
luit, in deorum numerum receptus est. Huius deinde duo 
filii, Podalirius et Machaon, bello Troiano ducem Agamemno- 
nem secuti, non mediocrem opem commilitonibus suis attulerunt. 
Quos tamen Homerus non in pestilentia, neque in variis generi- 
bus morborum aliquid attulisse auxilii, sed vulneribus tantum- 
modo ferro et medicamentis mederi solitos esse, proposuit. Ex 
quo apparet, has partes medicinae solas ab iis esse tractatas, eas- 
que esse vetustissimas. Eodemque auctore disci potest, morbos 
tum ad iram deorum immortalium relatos esse, et ab iisdem 
opem posci solitam. Verique simile est, inter nulla auxilia adver- 
sae valetudinis, plerumque tamen eam bonam contigisse ob bonos 
mores, quos neque desidia, neque luxuria vitiarant ; siquidem 
haec duo corpora, prius in Graecia, deinde apud nos, afflixerunt. 
Ideoque multiplex ista medicina neque olim apud Graecos, neque 
apud alias gentes necessaria, vix aliquos ex nobis ad senectutis 
principia perducit. Ergo etiam post eos, de quibus retuli, nulli 

clari viri medicinam exercuerunt, donec maiore studio litterarum 
disciplina agitari coepit, quae, ut animo praecipue omnium neces- 
saria, sic corpori inimica est. Primoque medendi scientia sa- 
pientiae pars habebatur, ut et morborum curatio et rerum naturae 
contemplatio sub iisdem auctoribus nata sit, scilicet iis hance 
maxime requirentibus, qui corporum suorum robora quieta cogi- 
tatione, nocturnaque vigilia minuerant. Ideoque multos ex 
sapientiae professoribus peritos eius fuisse accepimus; clarissi- 
mos vero ex iis Pythagoram, et Empedoclem, et Democritum. 
Huius autem, ut quidam crediderunt, discipulus Hippocrates 
Cous, primus quidem ex omnibus memoria dignis, ab studio 
sapientiae disciplinam hanc separavit, vir et arte et facundia 
insignis. Post quem Diocles Carystius, deinde Praxagoras 
et Chrysippus, tum Herophilus et Erasistratus sic artem hanc 


exercuerunt, ut etiam in diversas curandi vias processerint. 
De Medic., 1, Prooem. 


350. Tae ARGUMENTS FOR VIVISECTION WERE, IN THE 
First CENTURY OF THE EMPIRE, EXTENDED SO AS 
TO INCLUDE THE Human SuUBJECT. 


Necessarium ergo esse incidere corpora mortuorum, eorumque 
viscera atque intestina scrutari; longeque optime fecisse Hero- 
philum et Erasistratum, qui nocentes homines a regibus ex car- 
cere acceptos, vivos inciderint, considerarintque, etiamnum spiritu 
remanente, ea quae natura ante clausisset, eorumque positum, 
colorem, figuram, magnitudinem, ordinem, duritiem, mollitiem, 
laevorem, contactum; processus deinde singulorum et recessus, 
et sive quid inseritur alteri, sive quid partem alterius in se reci- 
pit. Neque enim, cum dolor intus incidit, scire quid doleat, 
eum, qui, qua parte quodque viscus intestinumve sit, non cog- 
noverit, neque curari id, quod aegrum est, posse ab eo, qui, quid 
sit ignoret. Et cum per vulnus alicuius viscera patefacta sunt, 
eum qui sanae cuiusque colorem partis ignoret, nescire quid in- 
tegrum, quid corruptum sit; ita ne succurrere quidem posse 
corruptis. Aptiusque extrinsecus imponi remedia, compertis 
interiorum et sedibus et figuris, cognitaque eorum magnitudine ; 
similesque omnia, quae intus posita sunt, rationes habere. Ne- 
que esse crudele, sicut plerique proponunt, hominum nocentium, 

et horum quoque paucorum, suppliciis, remedia populis innocen- 


tibus saeculorum omnium quaeri. ' 
De Medic., I, Prooem. 


351. A Few Remarks ON SURGERY, WITH THE QuaALiFI- 
CATIONS OF A GooD SURGEON. 


Haec autem pars, cum sit vetustissima, magis tamen ab illo 
parente omnis medicinae Hippocrate, quam a prioribus exculta 
est; deinde, posteaquam diducta ab aliis habere professores suos 
coepit, in Aegypto quoque increvit, Philoxeno maxime auctore, 
qui plurimis voluminibus hance partem diligentissime comprehen- 
dit. Gorgias quoque et Sostratus et Heron et Apollonii duo et 
Ammonius Alexandrinus, multique alii celebres viri, singuli quae- 
dam repererunt. Ac Romae quoque non mediocres professores, 
maximeque nuper Tryphon pater, et Euelpistus, et, ut ex scriptis 
eius intellegi potest, horum eruditissimus Meges, quibusdam in 
melius mutatis aliquantum ei disciplinae adiecerunt. Esse au- 
tem chirurgus debet adolescens, aut certe adolescentiae propior ; 
manu strenua, stabili, nec umquam intremiscente, eaque non mi- 
nus sinistra, quam dextra promptus; acie oculorum acri clara- 
que; animo intrepidus, misericors sic, ut sanari velit eum, quem 
accepit, non ut clamore eius motus vel magis, quam res desiderat, 
properet, vel minus, quam necesse est, secet; sed perinde faciat 
omnia, ac si nullus ex vagitibus alterius affectus oriatur. Potest 
autem requiri, quid huic parti proprie vindicandum sit; quia 
vulnerum quoque ulcerumque multorum curationes, quas alibi 
exsecutus sum, chirurgi sibi vindicant. Ego eumdem quidem 
hominem posse omnia ista praestare concipio; atque ubi se divi- 
serunt, eum laudo, qui quamplurimum percipit. Ipse autem huic 
parti ea reliqui, in quibus vulnus facit medicus, non accipit; et 
in quibus vulneribus ulceribusque plus profici manu, quam medi- 
camento, credo; tum quidquid ad ossa pertinet. Quae deinceps 
exsequi aggrediar; dilatisque in aliud volumen ossibus, in hoc 
cetera explicabo ; praepositisque iis, quae in qualibet parte cor- 
poris fiunt, ad ea, quae proprias sedes habent transibo. 

De Medic., VII, Praef. 

A. PERSIUS FLACCUS, 34-62 A. D. 


352. THe ComMonPLACE MAN DOES NOT APPRECIATE 
PHILOSOPHY. 


Discite, 0 miseri, et causas cognoscite rerum ! 
Quid sumus, et quidnam victuri gignimur ? ordo 
Quis datus, aut metae qua mollis flexus, et unde? 
Quis modus argento? quid fas optare? quid asper 
Utile nummus habet? Patriae carisque propinquis 
Quantum elargiri deceat, quem te deus esse 
Iussit, et humana qua parte locatus es in re, 
Disce, neque invideas, quod multa fidelia putet 

In locuplete penu, defensis pinguibus Umbris, 

Et piper, et pernae, Marsi monumenta clientis, 
Maenaque quod prima nondum defecerit orca. 

Hic aliquis de gente hircosa centurionum 
Dicat : Quod satis est, sapio mihi. Non ego curo 
Esse, quod Arcesilas aerumnosique Solones, 
Obstipo capite, et figentes lumine terram, 
Murmura cum secum et rabiosa silentia rodunt. 
Atque exporrecto trutinantur verba labello 
Aegroti veteris meditantes somnia: ‘ Gigni 
De nihilo nihilum, in nihilum nil posse reverti.’ 
Hoe est, quod palles? cur quis non prandeat, hoc est? 
His populus ridet; multumque torosa iuventus 


Ingeminat tremulos naso crispante cachinnos. 
Sat., iii, 66-87. 


353. Tur TYRANNY OF AMBITION. 


Mane piger stertis. ‘ Surge,’ inquit avaritia ; ‘heia 

Surge!’ Negas. Instat, ‘Surge!’ inquit. ‘ Non queo.’ ‘ Surge! 
“Et quid agam?’ ‘Rogas? en saperdas advehe Ponto, 
Castoreum, stuppas, hebenum, tus, lubrica Coa. 

Tolle recens primus piper e sitiente camelo. 

Verte aliquid, iura.’ ‘Sed Iuppiter audiet.’ ‘ Eheu, 

Baro, regustatum digito terebrare salinum 

Contentus perages, si vivere cum Jove tendis.’ 

Iam pueris pellem succinctus et oenophorum aptas: 
‘Ocius ad navem!’ Nihil obstat, quin trabe vasta 
Aegaeum rapias, ni sollers Luxuria ante 

Seductum moneat; ‘Quo deinde insane ruis? quo? 
Quid tibi vis? Calido sub pectore mascula bilis 
Intumuit, quam non extinxerit urna cicutae? 

Tu mare transilias? tibi, torta cannabe fulto, 

Cena sit in transtro? Veientanumque rubellum 
Exhalet, vapida laesum pice, sessilis obba? 

Quid petis? ut nummi, quos hic quincunce modesto 
Nutrieras, pergant avidos sudare deunces ? 

Indulge genio; carpamus dulcia; nostrum est, 

Quod vivis; cinis et manes et fabula fies. 

Vive memor leti; fugit hora; hoc, quod loquor, inde est.’ 
En quid agis? Duplici in diversum scinderis hamo. 
Huncine, an hunc sequeris? Subeas alternus oportet 
Ancipiti obsequio dominos, alternus oberres. 

Nec tu, cum obstiteris semel, instantique negaris 
Parere imperio: ‘ Rupi iam vincula!’ dicas. 

Nam et luctata canis nodum abripit; et tamen illi, 


Cum fugit, a collo trahitur pars longa catenae. 
v, 182-160. 


354. CHARITY BEGINS AT Home. 


Messe tenus propria vive, et granaria, fas est, 
Emole. Quid metuas? — Occa; et seges altera in herba est.— 
Ast vocat officium; trabe rupta Bruttia saxa 
Prendit amicus inops; remque omnem surdaque vota 
Condidit Ionio; iacet ipse in litore, et una 

Ingentes de puppe dei, iamque obvia mergis 

Costa ratis lacerae. — Nunc et de caespite vivo 
Frange aliquid ; largire inopi, ne pictus oberret 
Caerulea in tabula. — Sed cenam funeris heres 
Negleget iratus, quod rem curtaveris; urnae 

Ossa inodora dabit, seu spirent cinnama surdum, 

Seu ceraso peccent casiae, nescire paratus. 


SENECA. 269 


‘Tune bona incolumis minuas?’— Et Bestius urget 
Doctores Graios: ‘Ita fit, postquam sapere urbi 
Cum pipere et palmis venit nostrum hoc maris expers ; 
Faenisecae crasso vitiarunt unguine pultes.’ — 
Haec cinere ulterior metuas. 

vi, 25-41. 


L. ANNAEUS SENECA, circ. 4 B.C.-65 A.D. 


355. ARGUMENTS SHOWING THAT EXILE IS NOT AN EVIL. 


‘Carere patria, intolerabile est.’ Aspice agedum hanc fre- 
quentiam, cui vix urbis inmensae tecta sufficiunt. Maxima pars 
istius turbae patria caret ; ex municipiis et coloniis suis, ex toto 
denique orbe terrarum confluxerunt. Alios adduxit ambitio, 
alios necessitas officii publici, alios inposita legatio, alios luxuria, 
opulentum et opportunum vitiis locum quaerens; alios liberalium 
studiorum cupiditas, alios spectacula; quosdam traxit amicitia, 
quosdam industria, laxam ostendendae virtuti nacta materiam ; 
quidam venalem formam adtulerunt, quidam venalem eloquen- 
iam. Nullum non hominum genus concurrit in urbem, et vir- 
tutibus et vitiis magna pretia ponentem. Iube omnes istos ad 
nomen citari, et, unde domo quisque sit, quaere: videbis maiorem 
partem esse, quae relictis sedibus suis, venerit in maximam qui- 
dem ac pulcherrimam urbem, non tamen suam. Deinde ab hac 
civitate discede, quae velut communis patria potest dici, omnes 
urbes circumi; nulla non magnam partem peregrinae multitudi- 
nis habet. Transi ab iis, quarum amoena positio et opportu- 
nitas regionis plures adlicit ; deserta loca, et asperrimas insulas, 
Sciathum et Seriphum, Gyarum et Corsicam percense: nullum 
invenies exilium, in quo non aliquis animi causa moretur. 

Ad Helv. De Consol., vi, 2-4. 

356. RELAXATION IS ABSOLUTELY NECESSARY FOR A 
HeattuHy Menta ConpirTiIon. 


Nec in eadem intentione aequaliter retinenda mens est, sed 
ad iocos devocanda. Cum puerulis Socrates ludere non erubes- 
cebat, et Cato vino laxabat animum, curis publicis fatigatum ; et 
Scipio triumphale illud et militare corpus movit ad numeros, 
non molliter se infringens, ut nunc mos est etiam incessu ipso 
ultra muliebrem mollitiam fluentibus, sed ut illi antiqui viri 
solebant, inter lusum ac festa tempora, virilem in modum tri- 
pudiare, non facturi detrimentum, etiam si ab hostibus suis 
spectarentur. Danda est remissio animis; meliores acrioresque 
requieti surgent. Ut fertilibus agris non est imperandum, cito 
enim exhauriet illos numquam intermissa fecunditas, ita ani- 
morum inpetus adsiduus labor frangit. Vires recipient paulum 
resoluti et emissi. Nascitur ex adsiduitate laborum, animorum 
hebetatio quaedam, et languor; nec ad hoc tanta hominum cu- 
piditas tenderet, nisi naturalem quandam voluptatem haberet 
lusus iocusque, quorum frequens usus omne animis pondus om- 
nemque vim eripiet. Nam et somnus refectioni necessarius est ; 
hunc tamen semper si per diem noctemque continues, mors erit. 
Multum interest, remittas aliquid, an solvas. LLegum conditores 
festos instituerunt dies, ut ad hilaritatem homines publice coge- 
rentur; tamquam necessarium laboribus interponentes tempera- 
mentum. Et magni, ut didici, viri quidam sibi menstruas certis 
diebus ferias dabant; quidam nullum non diem inter et otium et 
curas dividebant, qualem Pollionem Asinium, oratorem mag- 
num, meminimus, quem nulla res ultra decimam retinuit; ne 
epistulas quidem post eam horam legebat, ne quid novae curae 
nasceretur, sed totius diei lassitudinem duabus illis horis ponebat. 
Quidam medio die interiunxerunt, et in postmeridianas horas 
aliquid levioris operae distulerunt. Maiores quoque nostri no- 
vam relationem, post horam decimam, in senatu fieri vetabant. 
Miles vigilias dividit, et nox inmunis est ab expeditione redeun- 
tium. Indulgendum est animo, dandumque subinde otium, quod 


alimenti ac virium loco sit. 
De Tr. An., xvii, 4-8. 

857. THe SECRET or Happiness. 


Idem est ergo beate vivere, et secundum naturam. Hoc quid 
sit, lam aperiam. Si corporis dotes, et apta naturae conserva- 
bimus diligenter et inpavide, tamquam in diem data et fugacia; 
si non subierimus eorum servitutem, nec nos aliena possederint ; 
si corpori grata et adventicia eo nobis loco fuerint quo sunt in 
castris auxilia, et armaturae leves. Serviant ista, non imperent; 
ita demum utilia sunt menti. Incorruptus vir sit externis, et 
insuperabilis, miratorque tantum sui; fidens animi, atque in 
utrumque paratus, artifex vitae. Fiducia eius non sine scientia 
sit, scientia non sine constantia; maneant illi semel placita, nec 
ulla in decretis eius litura sit. Intellegitur, etiamsi non adiecero, 
conpositum ordinatumque fore talem virum, et in iis quae aget 
cum comitate, magnificum. Erit vera ratio sensibus insita, et 
capiens inde principia; nec enim habet aliud unde conetur, aut 
unde ad verum inpetum capiat, in se revertatur. Nam mun- 
dus quoque cuncta conplectens rectorque universi deus, in ex- 
teriora quidem tendit, sed tamen in totum undique in se redit. 
Idem nostra mens faciat ; cum secuta sensus suos, per illos se ad 
externa porrexerit; et illorum et sui potens sit, et, wt cta dicam, 
devinciat summum bonum. Hoc modo una efficietur vis ac po- 
testas, concors sibi, et ratio illa certa nascetur, non dissidens 
nec haesitans in opinionibus conprehensionibusque, nec in sua 
persuasione. Quae cum se disposuit, et partibus suis consensit, 
et, ut ita dicam, concinuit, summum bonum tetigit. Nihil enim 
pravi, nihil lubrici superest; nihil in quo arietet, aut labet. 
Omnia faciet ex imperio suo, nihilque inopinatum accidet; sed 
quidquid aget, in bonum exibit, facile et parate, et sine tergiver- 
satione agentis. Nam pigritia et haesitatio pugnam et incon- 
stantiam ostendit. Quare audacter licet profitearis, summum 
bonum esse animi concordiam. Virtutes enim ibi esse debebunt, 
ubi consensus atque unitas erit; dissident vitia. 

De Vit. Beat., viii, 2-6. 


272 LATIN SELECTIONS. 


858. Tur VaLue or SECURING GRATITUDE. 


Egregie mihi videtur M. Antonius apud Rabirium poétam, 
cum fortunam suam transeuntem alio videat, et sibi nihil 
relictum, praeter ius mortis, id quoque si cito occupaverit, excla- 
mare: ‘Hoc habeo, quodcumque dedi!’ O quantum habere 
potuit, si voluisset! Hae sunt divitiae certae, in quacumque sor- 
tis humanae levitate, uno loco permansurae; quae quo maiores 
fuerint, hoc minorem habebunt invidiam. Quid tamquam tuo 
parcis? Procurator es. Omnia ista, quae vos tumidos, et supra 
humana elatos, oblivisci cogunt vestrae fragilitatis, quae ferreis 
claustris custoditis armati, quae ex alieno sanguine rapta vestro 
defenditis; propter quae classes cruentaturas maria deducitis, 
propter quae quassatis urbes, ignari, quantum telorum in adver- 
sos fortuna conparet; propter quae ruptis totiens adfinitatis, 
amicitiae, collegii foederibus, inter contendentes duos terrarum 
orbis elisus est, non sunt vestra; in depositi causa sunt, iam 
iamque ad alium dominum spectantia, aut hostis ista, aut hostilis 
animi successor, invadet. Quaeris quomodo illa tua facias? 
dona dando. Consule igitur rebus tuis, et certam tibi earum 
atque inexpugnabilem possessionem para, honestiores illas non 
solum, sed tutiores facturus ; istud quod suspicis, quo te divitem 
ac potentem putas, quamdiu possides, sub nomine sordido iacet. 
Domus est, servus est, nummi sunt; cum donasti, beneficium 


est. 
De Ben., VI, iii. 


399. A BURLESQUE OF THE DEIFICATION OF THE 
EMPEROR CLAUDIUS. 


Claudius animam agere coepit nec invenire exitum poterat. 
Tum Mercurius, qui semper ingenio eius delectatus esset, unam 
e tribus Parcis seducit et ait: ‘Quid, femina crudelissima, homi- 
nem miserum torqueri pateris? Nec umquam tam diu cruciatus 
exiet? Annus sexagesimus et quartus est, ex quo cum anima 
luctatur, quid huic et rei publicae invides? Patere mathematicos 
aliquando verum dicere, qui illum, ex quo princeps factus est, 
omnibus annis, omnibus mensibus efferunt. Et tamen non est 

mirum si errant et horam eius nemo novit ; nemo enim umquam 
lum natum putavit. Fac quod faciendum est: 


“ Dede neci, melior vacua sine regnet in aula.” 


Sed Clotho ‘ Ego mehercules’ inquit ‘ pusillum temporis adicere 
illi volebam, dum hos pauculos, qui supersunt, civitate donaret’ 
— constituerat enim omnes Graecos, Gallos, Hispanos, Britannos 
togatos videre — ‘sed quoniam placet aliquos peregrinos in semen 
relinqui et tu ita iubes fieri, fiat.’ Aperit tum capsulam et tres 
fusos profert: unus erat Augurini, alter Babae, tertius Claudii. 
‘ Hos’ inquit ‘tres uno anno exiguis intervallis temporum divi- 
sos mori iubebo, nec illum incomitatum dimittam. Non oportet 
enim eum, qui modo se tot milia hominum sequentia videbat, tot 
praecedentia, tot circumfusa, subito solum destitui. Contentus 


erit his interim convictoribus.’ 
*AmokoAokUyTwots, iii. 


360. DEATH OUGHT NOT TO BE FEARED. 


Pauper fiam? inter plures ero. Exul fiam? ibi me natum 
putabo, quo mittar. Adligabor? quid enim? nunc solutus sum? 
ad hoc me natura grave corporis mei pondus adstrinxit. Mo- 
riar ? hoc dicis, desinam aegrotare posse, desinam adligari posse, 
desinam mori posse. Non sum tam ineptus, ut Epicuream can- 
tilenam hoc loco persequar, et dicam, vanos esse inferorum me- 
tus, nec Ixionem rota volvi, nec saxum humeris Sisyphi trudi in 
adversum, nec ullius viscera et renasci posse cotidie, et carpi. 
Nemo tam puer est, ut Cerberum timeat et tenebras, et larvalem 
habitum nudis ossibus cohaerentem. Mors nos aut consumit, 
aut exuit. Emissis meliora restant, onere detracto; consumptis 
nihil restat; bona pariter malaque submota sunt. Permitte 
mihi referre hoc loco tuum versum, si prius admonuero, ut te iu- 
dices non aliis scripsisse ista, sed etiam tibi. Turpe est aliud 
loqui, aliud sentire ; quanto turpius, aliud scribere, aliud sentire ? 
Memini te illum locum aliquando tractasse, non repente nos in 
mortem incidere, sed minutatim procedere. Cotidie morimur, 
cotidie enim demitur aliqua pars vitae; et tunc quoque cum 
crescimus, vita decrescit. Infantiam amisimus, deinde pueritiam, 
deinde adulescentiam; usque ad hesternum, quidquid transiit 

18 

temporis, periit: hunc ipsum quem agimus diem, cum morte 
dividimus. Quemadmodum clepsydram non extremum stillici- 
dium exhaurit, sed quicquid ante defluxit, sic ultima hora, qua 
esse desinimus, non sola mortem facit, sed sola consummat. 
Tunc ad illam pervenimus, sed diu venimus. Haec cum descrip- 
sisses, quo soles ore, semper quidem magnus, numquam tamen 
acrior, quam ubi veritati commodas verba, dixisti : 


‘Mors non una venit, sed quae rapit, ultima mors est.’ 


Malo te legas, quam epistolam meam ; adparebit enim tibi, hanc 
quam timemus mortem extremam esse, non solam. 
Ep., iii, 3 (24), 17-21, 


361. Gop IS WITHIN US: THE SUBLIME, WHETHER IN 
NATURE OR IN MAN, Is A TRACE OF Him. 


Non sunt ad caelum elevandae manus, nec exorandus aedi- 
tuus, ut nos ad aurem simulacri, quasi magis exaudiri possimus, 
admittat ; prope est a te deus, tecum est, intus est. Ita dico, 
Lucili, sacer intra nos spiritus sedet, malorum bonorumque nos- 
trorum observator et custos; hic prout a nobis tractatus est, ita 
nos ipse tractat. Bonus vir sine deo nemo est. An potest ali- 
quis supra fortunam, nisi ab illo adiutus, exsurgere? Ile dat 
consilia magnifica, et erecta. In unoquoque virorum bonorum 
(quis deus, incertum est) habitat deus. Si tibi occurrerit vetustis 
arboribus et solitam altitudinem egressis frequens lucus, et 
conspectum caeli ramorum aliorum alios protegentium umbra 
submovens: illa proceritas silvae et secretum loci, et admiratio 
umbrae, in aperto tam densae atque continuae, fidem tibi numi- 
nis facit. Etsi quis specus saxis penitus exesis montem suspen- 
derit, non manu factus, sed naturalibus causis in tantam laxitatem 
excavatus ; animum tuum quadam religionis suspicione percutiet. 
Magnorum fluminum capita veneramur ; subita ex abdito vasti 
amnis eruptio aras habet; coluntur aquarum calentium fontes ; 
et stagna quaedam vel opacitas vel inmensa altitudo sacravit. 
Si hominem videris interritum periculis, intactum cupiditatibus, 
inter adversa felicem, in mediis tempestatibus placidum, ex su- 
periore loco homines videntem, ex aequo deos, non subibit te 

veneratio eius? non dices: ista res maior est altiorque, quam ut 
credi similis huic, in quo est, corpusculo possit? Vis istuc 


divina descendit. 
Ep., iv, xii, (41) 1-4. 


8€2. An AccounT oF THE CAUSE AND FORMATION OF 
THE RAINBOW. 


Arcus nocte non fit, aut admodum raro, quia luna non ha- 
bet tantum virium, ut nubes transeat, et illis colorem subfundat, 
qualem accipiunt sole perstrictae. Sic enim formam arcus dis- 
coloris efficiunt, quia aliae partes in nubibus tumidiores sunt, 
aliae submissiores, et quaedam crassiores, quam ut solem trans- 
mittant ; aliae inbecilliores, quam ut excludant. Haec inaequali- 
tas alternis lucem umbramque permiscet, et exprimit illam mirabi- 
lem arcus varietatem. Altera causa eiusmodi arcus redditur. 
Videmus, cum fistula aliquo loco rupta est, aquam per tenue 
foramen elidi; quae sparsa contra solem oblique positum, faciem 
arcus repraesentat. Idem videbis accidere, si quando volueris 
observare fullonem : cum os aqua inplevit, et vestimenta tendicu- 
lis diducta leviter adspergit, adparet varios edi colores in illo aére 
adsperso, quales in arcu fulgere solent. Huius rei causam in hu- 
more esse ne dubitaveris. Non fit enim umquam arcus, nisi nubilo. 
Sed quaeramus quemadmodum fiat. Quidam aiunt esse aliqua 
stillicidia, quae solem transmittant, quaedam magis coacta, quam 
ut transluceant itaque ab illis fulgorem reddi, ab his umbram, et 
sic utriusque intercursu effici arcum, in quo pars fulgeat, quae 
solem recipit, pars obscurior sit, quae excludit, et ex se umbram 
proximis fecit. Hoc ita esse quidam negant. Poterat enim 
videri verum, si arcus duos tantum haberet colores, si ex 
lumine umbraque constaret. Sed nunc videmus in eo ali- 
quid flammei, aliquid lutei, aliquid caerulei, et alia in picturae 
modum subtilibus lineis ducta, ut ait poéta, ut an dissimiles co- 
lores sint, scire non possis, nisi cum primis extrema contuleris. 
Nam commissura decipit: usque eo mira arte naturae, quod a 
simillimo coepit, in dissimillimo desinit. Quid ergo istic duo co- 
lores faciunt lucis atque umbrae, cum innumerabilium ratio 
reddenda sit? Quidam ita existimant arcum fieri; dicunt in ea 
parte, in qua iam pluit, singula stillicidia pluviae cadentis, singula 

specula esse, a singulis ergo imaginem reddi solis. Deinde 
multas imagines, immo innumerabiles, et devexas, et in praeceps 
euntes confundi; itaque et arcum esse multarum imaginum 
solis confusiones. Hoc sic colligunt. Pelves, inquiunt, mille 
die sereno pone, et omnes habebunt imagines solis. In singulis 
foliis dispone singulas guttas: singulae habebunt imaginem solis. 
At contra ingens stagnum non amplius habebit quam imaginem 
unam. Quare? quia omnis circumscripta laevitas et circumdata 
suis finibus, speculum est. Itaque piscinam ingentis magnitudinis, 
insertis parietibus in plures divide: totidem illa habebit imagines 
solis, quot lacus habuerit. Relinque illam sicut est diffusa: se- 
mel tibi imaginem reddet. Nihil refert, quam exiguus sit humor 
aut lacus. Si determinatus est, speculum est. Ergo stillicidia 
illa infinita, quae imber cadens defert, totidem specula sunt, toti- 
dem solis facies habent. Hae contra intuenti perturbatae adpa- 
rent: nec dispiciuntur intervalla, quibus singula distant, spatio 
prohibente discerni. Deinde pro singulis adparet una facies tur- 
bata exomnibus. . . . Ergo cum multa stillicidia sint, toti- 
dem specula sunt. Sed quia parva sunt, solis colorem sine 
figura exprimunt. Deinde cum in stillicidiis innumerabilibus, 
et sine intervallo cadentibus, reddatur idem color, incipit facies 
esse non multarum imaginum intermissarum, sed unius longae 
atque continuae. Quomodo, inquis, tu mihi multa milia istic 
imaginum esse dicis, ubi ego nullam video? Et quare cum solis 
color unus sit, imaginum diversus est? Ut et haec quae pro- 
posuisti, refellam, et alia quae non minus refellenda sunt, illud 
dicam oportet: nihil acie nostra fallacius, non tantum in his, a 
quibus subtiliter pervidendis illam locorum diversitas submovet, 
sed et in his quoque, quae ad manum cernit. Remus tenui aqua 
tegitur et fracti speciem reddit. Poma per vitrum adspicien- 
tibus multo maiora sunt. Columnarum intervalla porticus longi- 
ores iungunt. Ad ipsum solem revertere: hunc, quem toto orbe 
terrarum maiorem probat ratio, acies nostra sic contraxit, ut 
sapientes viri pedalem esse contenderent. Quem velocissimum 
omnium esse scimus, nemo nostrum videt moveri, nec ire crede- 
remus, nisi adpareret isse. Mundum ipsum praecipiti velocitate 
labentem, et ortus occasusque intra momentum temporis revol- 
ventem, nemo nostrum sentit procedere. Quid ergo miraris, si 
oculi nostri imbrium stillicidia non separant, et ingenti spatic 

intuentibus minutarum imaginum discrimen interit? Ilud esse 
dubium nulli potest, quin arcus imago solis sit, roscida et cava 
nube concepta. Quod ex hoc tibi adpareat. Numquam non ad- 
versa soli est, sublimis aut humilis, prout ille se submisit, aut 
sustulit, in contrarium mota. Illo enim descendente altior est, 
alto depressior. Saepe talis nubes a latere solis est, nec arcum 
efficit, quia non ex recto imaginem trahit. Varietas autem non ob 
aliam causam fit, quam quia pars coloris a sole est, pars a nube 
illa; humor autem modo caeruleas lineas, modo virides, moda 
purpurae similes, et luteas aut igneas ducit, duobus coloribus 
hance varietatem efficientibus, remisso et intento. Sic enim et 
purpura eodem conchylio non in unum modum exit. Interest, 
quamdiu macerata sit, crassius medicamentum, an aquatius traxe- 
rit; saepius mersa sit et excocta, an semel tincta. Non est ergo 
mirum, si cum duae res sint, sol et nubes, id est, corpus et specu- 
lum, si tam multa genera colorum exprimuntur, quae in multis 
generibus possunt aut incitari, aut relanguescere. Alius enim est 
color ex igneo lumine, alius ex obtunso et leniore. In aliis rebus 
vaga inquisitio est, ubi non habemus quod manu tenere possumus, 
et late coniectura mittenda est; his adparet duas causas esse 
arcus, solem nubemque, quia nec sereno umquam fit, nec ita nu- 
bilo, ut sol lateat. Ergo utique ex his est, quorum sine altero 


non est. 
N. Q., I, iii, 1-6, 8-14. 


363. CRITICISM OF THE THEORY THAT THE OVERFLOW OF 
THE NILE IS DUE TO THE ETESIAN WINDs. 


Si Thaleti credis, Etesiae descendenti Nilo resistunt, et cursus 
eius acto contra ostia mari sustinent; ita reverberatus in se 
recurrit, nec crescit, sed exitu prohibitus resistit, et quacumque 
mox potuit, inconcessus erumpit. Euthymenes Massiliensis tes- 
timonium dicit: ‘ Navigavi,’ inquit, ‘ Atlanticum mare, unde 
Nilus fluit maior, quamdiu Etesiae tempus observant; tunc enim 
eicitur mare instantibus ventis. Cum resederint, et pelagus 
conquiescit, minorque descendenti inde vis Nilo est. Ceterum 
dulcis maris sapor est, et similes Niloticis beluae. Quare ergo, 
si Nilum Etesiae provocant, et ante illos incipit incrementum 
eius, et post eos durat? Praeterea non fit maior, quo illi flavere 

vehementius. Nec remittitur incitaturque, prout illis inpetus 
fuit: quod fieret, si illorum viribus cresceret. Quid, quod Ete- 
siae litus Aegyptium verberant, et contra illos Nilus descendit, 
inde venturus, unde illi, si origo ab illis esset? Praeterea ex 
mari purus et caeruleus efflueret, non ut nunc turbidus veniret. 
Adde, quod testimonium eius testium turba coarguitur. Tunc 
erat mendacio locus, cum ignota essent externa, s? libebat illis 
fabulas miscere. Nunc vero tota exteri maris ora mercatorum 
navibus stringitur, quorum nemo narrat nunc caeruleum’ Nilum, 
aut mare saporis alterius. Quod et natura credi vetat, quia dul- 
cissimum quodque et levissimum sol trahit. Praeterea quare 
hieme non crescit? Et tunc potest ventis concitari mare, ali- 
quando quidem maioribus. Nam Etesiae temperati sunt. Quod 
si e mari ferretur Atlantico, semel oppleret Aegyptum. At 
nunc per gradus crescit. Oenopides Chius ait, hieme calorem 
sub terris contineri; ideo et specus calidos esse, et tepidiorem 
puteis aquam, itaque venas interno calore siccari. Sed in aliis 
terris augentur imbribus flumina. Nilum, quia nullo imbre 
adiuvetur, tenuari, deinde crescere per aestatem; quo tempore 
frigent interiora terrarum, et redit vigor fontibus. Quod si verum 
esset, aestate flumina crescerent, omnesque putei aestate abunda- 
rent. Deinde calorem hieme sub terris esse maiorem? Aqua 
et specus et putei tepent, quia aéra rigentem extrinsecus non 
recipiunt. Ita non calorem habent, sed frigus excludunt. Ex 
eadem causa aestate frigescunt, quia illo remotus seductusque 


aér calefactus non pervenit. 
N. Q., IV, ii, 22-27. 


864. A CurRsE. 


Perge, detestabilis 
Umbra, et penates inpios furiis age! 
Certetur omni scelere, et alterna vice 
Stringatur ensis. Nec sit irarum modus 
Pudorve; mentes caecus instiget furor ; 
Rabies parentum duret, et longum nefas 
Eat in nepotes; nec vacet cuiquam vetus 
Odisse crimen; semper oriatur novum, 
Nec unum in uno, dumque punitur scelus, 

Crescat. Superbis fratribus regna excidant, 

Repetatque profugos dubia violentae domus 

Fortuna. Reges inter incertos labet; 

Miser ex potente fiat, ex misero potens; 

Fluctuque regnum casus adsiduo ferat. 

Ob scelera pulsi, cum dabit patriam deus, 

In scelera redeant; sintque tam invisi omnibus 

Quam sibi. Nihil sit, ira quod vetitum putet: 

Fratrem expavescat frater, et gnatum parens 

Gnatusque patrem ; liberi pereant male 

Peius tamen nascantur; inmineat viro 

Infesta coniunx ; bella trans pontum vehant; 

Effusus omnes inriget terras cruor, 

Supraque magnos gentium exsultet duces 

Libido victrix ; inpia stuprum in domo 

Levissimum sit; fratris et fas et fides 

Iusque omne pereat. Non sit a vestris malis 

Inmune caelum. Cum micant stellae polo, 

Flammaeque servant debitum mundo decus, 

Nox atra fiat! LExcidat caelo dies! 

Misce penates; odia, caedes, funera 

Arcesse, et inple Tantalo totam domum! 
Thyest., 238-53. 


865. Ope To Baccuus. 


Effusam redimite comam nutante corymbo, 

Mollia Nysaeis armatae bracchia thyrsis, 
Lucidum caeli decus, O Lyaee, 

Huc ades votis placidus secundis 
Palmis supplicibus, quae tibi nobiles 
Thebae, Bacche, tuae ferunt. 

Huc adverte favens virgineum caput, 

Vultu sidereo discute nubila. 

Et tristes Erebi minas 
Mitis avertas avidumque fatum, 
Te decet cingi madidos capillos 
Floribus vernis hederave mollem 
Baccare et festo religare frontem, 

Te caput Tyria cohibere mitra, 
Spargere effusos sine lege crines, 
Rursus adducto revocare nodo. 

Qualis iratam metuens novercam 
Creveras falsos imitatus artus 
Crine flaventi simulata virgo 
Lutea vestem retinente zona. 

Inde tam molles placuere cultus 
Et sinus laxi fluidumque syrma. 

Vidit aurato residere curru ... 
Veste cum longa regeres leones, 
Omnis Eoae plaga vasta terrae, 

Qui bibit Gangen niveumque quisquis 
Frangit Araxen. 

Te senior pando sequitur Silenus asello 
Turgida pampineis redimitus tempora sertis. 
Condita lascivi deducunt orgia mystae. 

Te Bassaridum comitata cohors 
Nunc Edoni pede pulsavit 
Sola Pangaei, nunc Cadmeas 
Nune Threicio vertice Pindi 
Inter matres inpia Maenas 
Comes Ogygio venit Iaccho 


Nebride sacra praecincta latus. 
Oed., 407-444. 


3866. Fate SUPREME OVER ALL THINGS. 


Fatis agimur: cedite fatis. 

Non sollicitatae possunt curae 
Mutare rati stamina fusi. 
Quicquid patimur mortale genus, 
Quidquid facimus, venit ex alto; 
Servatque suae decreta colus 
Lachesis, dura revoluta manu. 
Omnia recto tramite vadunt, 
Primusque dies dedit extremum. 
Non illa deo vertisse licet, 

Quae nexa suis currunt causis. 


Chorus. 


Hecuba. 

It cuique ratus, prece non ulla 
Mobilis ordo. 

Multis ipsum metuisse nocet. 
Multi ad fatum venere suum, 


Dum fata timent. 
Oed., 1001-1016. 


367. A LAmentT ror Hector. 


Iam nuda vocant pectora dextras 
Nune nunc vires exprome tuas 
Furiose dolor. 
Rhoetea sonent litora planctu 
Habitansque cavis montibus Echo 
Non ut solita est extrema brevis 
Verba remittat ; saevite, manus; 
Totos reddat Troiae gemitus. 
Audiat omnis pontus et aether 

Pulsu pectus tundite vasto 

Non sum solito contenta sono. 
Hectora flemus. 

Tibi nostra ferit dextra lacertos, 

Umerosque ferit tibi sanguineos, 

Tibi nostra caput dextera pulsat 

Tibi maternis ubera palma 
Laniata iacent. 

Fluat et multo sanguine manet 

Quamcumque tuo funere feci 
Rupta cicatrix. 

Columen patriae, mora fatorum, 
Tu praesidium Phrygibus fessis, 
Tu murus eras, umerisque tuis 
Stetit illa decem fulta per annos, 
Tecum cecidit summusque dies 


Hectoris idem patriaeque fuit. 
Troad., 107-134. 

868. Iv 13 A ConsoLATION IN MISERY TO SEE OTHERS AS 
MISERABLE AS OURSELVES. 


Semper, a, semper dolor est malignus! 
Gaudet in multos sua fata mitti, 
Seque non solum placuisse poenae. 
Ferre, quam sortem patiuntur omnes, 
Nemo recusat ; 

Nemo se credit miserum, licet sit. 
Tolle felices; removeto multo 

Divites auro; removeto centum 

Rura qui scindunt opulenta bubus ; 
Pauperi surgent animi iacentes. 

Est miser nemo, nisi comparatus. 
Dulce in inmensis posito ruinis, 
Neminem laetos habuisse vultus. 

Ile deplorat queriturque fatum, 

Qui secans fluctum rate singulari 
Nudus in portus cecidit petitos ; 
Aequior casum tulit et procellas, 
Mille qui ponto pariter carinas 

Obrui vidit, tabulaque litus 

Naufraga terris, mare cum coactis 
Fluctibus Corus prohibet reverti. 
Questus est Hellen cecidisse Phrixus, 
Cum gregis ductor radiante villo 
Aureo fratrem simul et sororem 
Sustulit tergo, medioque iactum 
Fecit in ponto; tenuit querelas 

Et vir et Pyrrha, mare cum viderent, 
Et nihil praeter mare cum viderent, 


Unici terris homines relicti. 
Troad., 1028-1051 

M. ANNAEUS LUCANUS, 39-65 A.D. 


369. THe Fruits or Crvi~t War. 


Bella per Emathios plus quam civilia campos 
Iusque datum sceleri canimus, populumque potentem 
In sua victrici conversum viscera dextra, 
Cognatasque acies, et rupto foedere regni 
Certatum totis concussi viribus orbis 
In commune nefas, infestisque obvia signis 
Signa, pares aquilas, et pila minantia pilis. 
Quis furor, o cives, quae tanta licentia ferri, 
Gentibus invisis Latium praebere cruorem ? 
Cumque superba foret Babylon spolianda trophaeis 
Ausoniis, umbraque erraret Crassus inulta, 
Bella geri placuit nullos habitura triumphos ? 
Heu quantum terrae potuit pelagique parari 
Hoe, quem civiles hauserunt, sanguine, dextrae ! 
At nune semirutis pendent quod moenia tectis 
Urbibus Italiae, lapsisque ingentia muris 
Saxa iacent, nulloque domus custode tenentur, 
Rarus et antiquis habitator in urbibus errat, 
Horrida quod dumis, multosque inarata per annos 
Hesperia est, desuntque manus poscentibus arvis, 
Non tu, Pyrrhe ferox, nec tantis cladibus auctor 
Poenus erit ; nulli penitus discindere ferro 
Contigit ; alta sedent civilis vulnera dextrae. 
Quod si non aliam 'venturo fata Neroni 
Invenere viam, magnoque aeterna parantur 
Regna deis, caelumque suo servire Tonanti 
Non nisi saevorum potuit post bella gigantum, 
Tam nihil, o Superi, querimur ; scelera ipsa nefasque 
Hac mercede placent. 

Phars., i, 1-14; 24-88 

370. CAESAR AND POMPEY COMPARED. 


Quis iustius induit arma, 
Scire nefas; magno se iudice quisque tuetur: 
Victrix causa deis placuit, sed victa Catoni. 
Nec coiere pares; alter vergentibus annis 
In senium longoque togae tranquillior usu, 
Dedidicit iam pace ducem; famaeque petitor, 
Multa dare in vulgus; totus popularibus auris 
Impelli, plausuque sui gaudere theatri; 
Nec reparare novas vires, multumque priori 
Credere fortunae. Stat magni nominis umbra; 
Qualis frugifero quercus sublimis in agro 
Exuvias veteres populi sacrataque gestans 
Dona ducum; nec iam vyalidis radicibus haerens, 
Pondere fixa suo est; nudosque per aéra ramos 
Effundens, trunco, non frondibus, efficit umbram; 
At quamvis primo nutet casura sub Euro, 
Tot circum silvae firmo se robore tollant, 
Sola tamen colitur. Sed non in Caesare tantum 
Nomen erat, nec fama ducis; sed nescia virtus 
Stare loco; solusque pudor, non vincere bello. 
Acer et indomitus; quo spes, quoque ira vocasset, 
Ferre manum, et numquam temerando parcere ferro; 
Successus urgere suos, instare favori 
Numinis; impellens quidquid sibi, summa petenti, 
Obstaret, gaudensque viam fecisse ruina: 
Qualiter expressum ventis per nubila fulmen 
Aetheris impulsi sonitu, mundique fragore 
Emicuit, rupitque diem, populosque paventis 
Terruit, obliqua praestringens lumina flamma, 
In sua templa furit; nullaque exire vetante 
Materia, magnamque cadens, magnamque revertens 


Dat stragem late, sparsosque recolligit ignes. 
i, 126-157 


LUCANUS. 285 


871. CAESAR PILLAGES THE TEMPLE OF SATURN: METEL« 
LUS STANDS IN THE WAY TO RESIST THE SAOCRI- 
LEGE. 


His magnam victor in iram 
Vocibus accensus: ‘ Vanam spem mortis honestae 
Concipis: haud,’ inquit, ‘iugulo se polluet isto 
Nostra, Metelle, manus. Dignum te Caesaris ira 
Nullus honos faciet. Te vindice tuta relicta est 
Libertas? Non usque adeo permiscuit imis 
Longus summa dies, ut non, si voce Metelli 
Serventur leges, malint a Caesare tolli.’ 
Dixerat, et, nondum foribus cedente tribuno, 
Acrior ira subit 3 saevos circumspicit enses, 
Oblitus simulare togam. Tum Cotta Metellum 
Compulit audaci nimium desistere coepto. 
‘ Libertas,’ inquit, ‘ populi, quem regna coercent, 
Libertate perit; cuius servaveris umbram, 
Si, quidquid iubeare, velis. Tot rebus iniquis 
Paruimus victi; venia est haec sola pudoris, 
Degenerisque metus, nil iam potuisse negari. 
Ocius avertant diri mala semina belli. 
Damna movent populos, si quos sua iura tuentur. 
Non sibi, sed domino gravis est, quae servit, egestas.’ 
Protinus abducto patuerunt templa Metello. 
Tune rupes Tarpeia sonat, magnoque reclusas 
Testatur stridore fores; tunc conditus imo 
Eruitur templo, multis intactus ab annis 
Romani census populi, quem Punica bella, 
Quem dederat Perses, quem victi praeda Philippi; 
Quod tibi, Roma, fuga Pyrrhus trepidante reliquit. 
Quo te Fabricius regi non vendidit auro, 
Quidquid parcorum mores servastis avorum, 
Quod dites Asiae populi misere tributum, 
Victorique dedit Minoia Creta Metello, 
Quod Cato longinqua vexit super aequora Cypro, 
Tune Orientis opes, captorumque ultima regum 
Quae Pompeianis praelata est gaza triumphis 

Egeritur ; tristi spoliantur templa rapina, 
Pauperiorque fuit tunc primum Caesare Roma. 
iii, 184-168, 


872. AFRANIUS SURRENDERS TO CAESAR. 


Si me degeneri stravissent fata sub hoste, 

Non deerat fortis rapiendo dextera leto; 

At nunc sola mihi est orandae causa salutis, 
Dignum donanda, Caesar, te credere vita. 

Non partis studiis agimur nec sumpsimus arma 
Consiliis inimica tuis. Nos denique bellum 
Invenit civile duces, causaeque priori, 

Dum potuit, servata fides. Nil fata moramur; 
Tradimus Hesperias gentes, aperimus Koas, 
Securumque orbis patimur post terga relicti. 

Nec cruor effusus campis tibi bella peregit, 

Nec ferrum, lassaeque manus. Hoc hostibus unum, 
Quod vincas, ignosce tuis. Nec magna petuntur. 
Otia des fessis, vitam patiaris inermes 

Degere, quam tribuis ; campis prostrata iacere 
Agmina nostra putes ; neque enim felicibus armis 
Misceri damnata decet, partemque triumphi 
Captos ferre tui: turba haec sua fata peregit. 


Hoc petimus, victos ne tecum vincere cogas. 
iv, 344-362. 


CAESAR IN A SMALL BOAT ENCOUNTERS A TERRIBLE 
Storm: THE DANGER ONLY SWELLS HIS PRIDE. 


Credit iam digna pericula Caesar 

Fatis esse suis. ‘Tantusne evertere,’ dixit, 

‘Me superis labor est, parva quem puppe sedentem 
Tam magno petiere mari? Si gloria leti 

Est pelago donata mei, bellisque negamur, 
Intrepidus, quamcunque datis mihi, numina, mortem 
Accipiam. Licet ingentes abruperit actus 

Festinata dies fatis; sat magna peregi. 

Arctoas domui gentes; inimica subegi 


374, 

Arma metu; vidit Magnum mihi Roma secundum. 
Iussa plebe tuli fasces per bella negatos. 

Nulla meis aberit titulis Romana potestas. 
Nesciat hoc quisquam, nisi tu, quae sola meorum 
Conscia votorum es, me, quamvis plenus honorum 
Et dictator eam Stygias et consul ad umbras, 
Privatum, Fortuna, mori. Mihi funere nullo 

Est opus, o superi; lacerum retinete cadaver 
Fluctibus in mediis ; desint mihi busta rogusque, 
Dum metuar semper, terraque exspecter ab omni.’ 
Haec fatum decimus, dictu mirabile, fluctus 
Invalida cum puppe levat; nec rursus ab alto ' 
Aggere deiecit pelagi, sed pertulit unda, 
Scruposisque angusta vacant ubi litora saxis, 
Imposuit terrae. Pariter tot regna, tot urbes 


Fortunamque suam, tacta tellure, recepit. 
v, 653-677. 


PoMPEY RELUCTANTLY CONSENTS TO THE BATTLE OF 
PHARSALIA. 


‘Si placet hoc,’ inquit, ‘ cunctis, si milite Magno, 
Non duce, tempus eget, nil ultra fata morabor. 
Involvat populos una Fortuna ruina, 

Sitque hominum magnae lux ista novissima parti. 
Testor, Roma, tamen: Magnum, quo cuncta perirent, 
Accepisse diem. Potuit tibi vulnere nullo 

Stare labor belli; potuit sine caede subactum, 
Captivumque ducem violatae tradere paci. 

Quis furor, 0 caeci, scelerum? Ciivilia bella 
Gesturi metuunt, ne non cum sanguine vincant? 
Abstulimus terras, exclusimus aequore toto, 

Ad praematuras segetum ieiuna rapinas 

Agmina compulimus, votumque effecimus hosti, 
Ut mallet sterni gladiis, mortesque suorum 
Permiscere meis. Belli pars magna peracta est 
His, quibus effectum est, ne pugnam tiro paveret, 
Si modo virtutis stimulis, iraeque calore 

Signa petunt. Multos in summa pericula misit 

Venturi timor ipse mali. Fortissimus ille est, 

Qui promptus metuenda pati, si comminus instent, 
Et differre potest. Placet haec tam prospera rerum 
Tradere Fortunae? gladio permittere mundi 
Discrimen? Pugnare ducem, quam vincere, malunt. 
Res mihi Romanas dederas, Fortuna, regendas : 
Accipe maiores, et caeco in Marte tuere. 


Pompeii nec crimen erit, nec gloria bellum.’ 
vii, 87-112. 


875. CoRNELIA BEWAILS HER HusBAND’s MurpeEr. 


At non tam patiens Cornelia cernere saevum 
Quam perferre nefas, miserandis aethera complet 
Vocibus: ‘O coniux, ego te scelerata peremi | 
Letiferae tibi causa morae fuit avia Lesbos 
Et prior in Nili pervenit litora Caesar. 

Nam cui ius alii sceleris? Sed, quisquis in istud 
A superis immisse caput, vel Caesaris irae 
Vel tibi prospiciens, nescis crudelis, ubi ipsa 
Viscera sint Magni, properas, atque ingeris ictus, 
Qua votum est victo. Poenas non morte minores 
Pendat, et ante meum videat caput. Haud ego culpa 
Libera bellorum, quae matrum sola per undas, 
Et per castra comes, nullis absterrita fatis, 
Victum, quod reges etiam timuere, recepi. 
Hoc merui coniux, in tuta puppe relinqui? 
Perfide, parcebas? te fata extrema petente, 
Vita digna fui? Moriar, nec munere regis. 
Aut mihi praecipitem, nautae, permittite saltum, 
Aut laqueum collo tortosque aptare rudentes, 
Aut aliquis, Magno dignus comes, exigat ensem. 
Pompeio praestare potest, quod Caesaris armis 
Imputet. O saevi, properantem in fata tenetis ? 
Vivis adhuc, coniux, et iam Cornelia non est 
Turis, Magne, sui. Prohibent accersere mortem ; 
Servor victori.’ Sic fata, interque suorum 
Lapsa manus, rapitur, trepida fugiente carina. 

viii, 637-662. 

876. CHARACTER OF PomPpEy, 


Non tamen ad Magni pervenit gratius umbram, 
Omne quod in superos audet convicia vulgus, 
Pompeiumque deis obicit, quam pauca Catonis 
Verba, sed a pleno venientia pectore veri. 
‘Civis obit,’ inquit, ‘multo maioribus impar 
Nosse modum iuris, sed in hoc tamen utilis aevo, 
Cui non ulla fuit iusti reverentia; salva 
Libertate potens, et solus plebe parata 
Privatus servire sibi, rectorque senatus, 
Sed regnantis, erat. Nil belli iure poposcit ; 
Quaeque dari voluit, voluit sibi posse negari. 
Immodicas possedit opes ; sed plura retentis 
Intulit ; invasit ferrum, sed ponere norat. 
Praetulit arma togae, sed pacem armatus amavit. 
Iuvit sumpta ducem, iuvit dimissa potestas. 
Casta domus, luxuque carens, corruptaque numquam 
Fortuna domini. Clarum et venerabile nomen 
Gentibus, et multum nostrae quod proderat urbi. 
Olim vera fides, Sulla Marioque receptis, 
Libertatis obit; Pompeio rebus adempto, 
Nunc et ficta perit. Non iam regnare pudebit: 
Nee color imperii, nec frons erit ulla senatus. 
O felix, cui summa dies fuit obvia victo, 
Et cui quaerendos Pharium scelus obtulit enses! 
Forsitan in soceri potuisset vivere regno. 
Scire mori, sors prima viris, sed proxima cogi. 
Et mihi, si fatis aliena in iura venimus, 
Da talem, Fortuna, Iubam. Non deprecor hosti 
Servari, dum me servet cervice recisa.’ 

ix, 186-214. 

POMPONIUS MELA, Time oF CLAUDIUS. 


377. A GENERAL OUTLINE OF THE GEOGRAPHY OF THE 
EARTH. 


Omne igitur hoc, quidquid est, cui mundi caelique nomen 
indidimus, unum id est, et uno ambitu se cunctaque amplectitur ; 
partibus differt. Unde sol oritur, oriens nuncupatur, aut ortus ; 
quo demergitur, occidens, vel occasus ; qua decurrit, meridies ; 
ab adversa parte, septentrio. Huic medio terra sublimis cingitur 
undique mari; eodemque in duo latera, quae hemisphaeria nomi- 
nantur, ab oriente divisa ad occasum, zonis quinque distinguitur. 
Mediam aestus infestat, frigus ultimas: reliquae habitabiles paria 
agunt anni tempora, verum non pariter. Antichthones alteram, 
nos alteram incolimus. Tllius situs ob ardorem intercedentis 
plagae incognitus ; huius dicendus est. Haec ergo ab ortu por- 
recta ad occasum, et quia sic iacet, aliquanto quam ubi latissima 
est longior, ambitur omnis oceano, quattuorque ex eo maria reci- 
pit; unum a septentrione, a meridie duo, quartum ab occasu. 
Suis locis illa referentur. Hoc primum angustum, nec amplius 
decem milibus passuum patens, terras aperit atque intrat; tum, 
longe lateque diffusum, abigit vaste cedentia litora, iisdemque ex 
diverso prope coéuntibus, adeo in artum agitur, ut minus mille 
passibus pateat. Inde se rursus, sed modice admodum, laxat ; 
rursusque etiam quam fuit artius exit in spatium. Quo cum 
est acceptum, ingens iterum et magno se extendit ambitu, et 
magnae paludi, ceterum exiguo ore, coniungitur. Id omne qua 
venit, quaque dispergitur, uno vocabulo nostrum mare dicitur. 
Angustias introitumque venientis, nos fretum, Graeci zop6év, 
appellant. Qua diffunditur, alia aliis locis cognomina acceptat. 
Ubi primum se artat, Hellespontus vocatur; Propontis, ubi 
expandit: ubi iterum pressit, Thracius Bosporus: ubi iterum 
effudit, Pontus Euxinus ; qua paludi committitur, Cimmerius 
Bosporus; palus ipsa, Maeotis. Hoc mari et duobus inclutis 
amnibus, Tanai atque Nilo, in tres partes universa dividitur. 
Tanais a septentrione ad meridiem vergens, in mediam fere 
Maeotida defluit ; et ex diverso Nilus in Pelagus. Quod terrarun. 

iacet a freto ad ea flumina, ab altero latere Africam vocamus; 
ab altero, Europen. Ultra quicquid est, Asia est. 
De Chor., I, i. 


378. An AccouNT OF THE River NILE, WITH SUGGESTIONS 
AS To THE CAUSE OF ITS ANNUAL OVERFLOW. 


Hic ex desertis Africae missus, nec statim navigari facilis, 
nec statim Nilus est; et cum diu simplex saevusque descendit, 
circa Meroen, late patentem insulam, in Aethiopiam diffunditur, 
alteraque parte Astabores, altera Astape dictus est. Ubi rursus 
coit, ibi nomen hoc capit. Inde partim asper, partim navigia 
patiens, in immanem lacum devenit ; ex quo praecipiti impetu 
egressus, et ‘T'achempso, alteram insulam, amplexus, usque ad 
Elephantinen urbem Aegyptiam, atrox adhuc fervensque decur- 
rit. Tum demum placidior, et iam bene navigabilis, primum 
iuxta Cercasorum oppidum triplex esse incipit. Deinde iterum 
iterumque divisus ad Delta et ad Melin, it per omnem Aegyptum 
vagus atque dispersus ; septemque in ora se scindens, singulis 
tamen grandis evolvitur. Non pererrat autem tantum eam, sed 
aestivo sidere exundans etiam irrigat, adeo efficacibus aquis ad 
generandum alendumque, ut praeter id, quod scatet piscibus, 
quod hippopotamos crocodilosque, vastas beluas, gignit, glaebis 
etiam infundat animas, ex ipsaque humo vitalia effingat. Hoc 
eo manifestum est, quod, ubi sedavit diluvia, ac se sibi reddidit, 
per umentes campos quaedam nondum perfecta animalia, sed 
tum primum accipientia spiritum, et ex parte iam formata, ex 
parte adhuc terrena, visuntur. Crescit porro, sive quod solutae 
magnis aestibus nives, ex inmanibus Aethiopiae iugis, largius, 
quam ripis accipi queant, defluunt; sive quod sol hieme terris 
proprior, et ob id fontem eius minuens, tunc altius abit, sinitque 
integrum, et ut est plenissimus, surgere; sive quod per ea 
tempora flantes Etesiae, aut actas a septentrione in meridiem 
nubes super principia eius imbre praecipitant ; aut venienti obviae 
adverso spiritu cursum descendentis impediunt ; aut harenis, quas 
cum fluctibus litori adplicant, ostia obducunt; fitque maior, vel 
quod nihil ex semet amittit, vel quod plus, quam solet, accipit, 
vel quod minus, quam debet emittit. Quod si est alter orbis, 

suntque oppositi nobis a meridie Antichthones; ne illud quidem 
a vero nimium abscesserit, in illis terris ortum amnem, ubi sub- 
ter maria caeco alveo penetraverit, in nostris rursus emergere, et 
hac re solstitio adcrescere, quod tum hiems sit, unde oritur. 

De Chor., I, ix. 


Q. CURTIUS RUFUS, Time or CLAUDIUS AND 
NERO. 


879. ALEXANDER CUTS THE GORDIAN KNOT. 


Phrygia erat, per quam ducebatur exercitus, pluribus vicis 
quam urbibus frequens. Tunc habebat nobilem quondam Midae 
regiam. Gordium nomen est urbi, quam Sangarius amnis prae- 
terfluit, pari intervallo Pontico et Cilicio mari distantem. Inter 
haec maria angustissimum Asiae spatium esse conperimus, utro- 
que in artas fauces conpellente terram. Quae quia continenti 
adhaeret sed magna ex parte cingitur fluctibus, speciem insulae 
praebet ac, nisi tenue discrimen obiceret, quae nunc dividit maria, 
committeret. Alexander urbe in dicionem suam redacta Iovis 
templum intrat. Vehiculum, quo Gordium, Midae patrem vec- 
tum esse constabat, aspexit, cultu haud sane a vilioribus vulgatis- 
que usu abhorrens. Notabile erat iugum adstrictum compluribus 
nodis in semetipsos inplicatis et celantibus nexus. Incolis deinde 
adfirmantibus, editam esse oraculo sortem, Asiae potiturum, qui 
inexplicabile vinculum solvisset, cupido incessit animo sortis eius 
explendae. Circa regem erat et Phrygum turba et Macedonum, 
illa expectatione suspensa, haec sollicita ex temeraria regis fidu- 
cia ; quippe serie vinculorum ita adstricta, ut, unde nexus incipe- 
ret quove se conderet, nec ratione nec visu perspici posset, 
solvere adgressus iniecerat curam ei, ne in omen verteretur irri- 
tum inceptum. [lle nequaquam diu luctatus cum latentibus 
nodis, ‘ Nihil,’ inquit, ‘interest, quomodo solvantur ;’ gladioque 
ruptis omnibus loris oraculi sortem vel elusit vel inplevit. 

Hist. Alex., IIT, i, 2. 

380. Derata or THE WIFE oF Darius. 


Interceptae deinde Darei litterae sunt, quibus Graeci milites 
sollicitabantur, ut regem aut interficerent aut proderent, dubita- 
vitque, an eas pro contione recitaret, satis confisus Graecorum 
quoque erga se benevolentiae ac fidei. Sed Parmenio deterruit, 
non esse talibus promissis inbuendas aures militum adfirmans ; 
patere vel unius insidiis regem, nihil nefas esse avaritiae. Se- 
cutus consilii auctorem castra movit. Iter facienti spado e cap- 
tivis, qui Darei uxorem comitabantur, deficere eam nuntiat et 
vix spiritum ducere. Itineris continui labore animique aegritu- 
dine fatigata inter socrus et virginum filiarum manus conlapsa 
erat, deinde et extincta. Id ipsum nuntians alius supervenit. 
Et rex haud secus, quam si parentis mors nuntiata esset, crebros 
edidit gemitus lacrimisque obortis, qualis Dareus profudisset, 
in tabernaculum, in quo mater erat Darei, defuncto adsidens 
corpori, venit. Hic vero renovatus est maeror, ut prostratam 
humi vidit. Recenti malo priorum quoque admonita receperat 
in gremium adultas virgines, magna quidem mutui doloris solacia, 
sed quibus ipsa deberet esse solacio. In conspectu erat nepos 
parvulus, ob id ipsum miserabilis, quod nondum sentiebat calami- 
tatem, ex maxima parte ad ipsum redundantem. Crederes 
Alexandrum inter suas necessitudines flere et solacia non ad- 
hibere, sed quaerere. Cibo certe abstinuit omnemque honorem 
funeri patrio Persarum more servavit, dignus, hercule, qui nunc 
quoque tantae et mansuetudinis et continentiae ferat fructum. 
Semel omnino eam viderat, quo die capta est, nec ut ipsam, sed 
ut Darei matrem videret, eximiamque pulchritudinem formae 


eius non libidinis habuerat invitamentum, sed gloriae. 
Hist. Alex., IV, x, 40, 41. 

L. JUNIUS MODERATUS COLUMELLA, 
TIME OF CLAUDIUS AND NERO. 


881. AGRICULTURE IS THE ONLY STRICTLY HONORABLE 
MeETHOD oF MAKING MONEY. 


Nam cetera diversa et quasi repugnantia dissident a iustitia, 
nisi aequius existimamus cepisse praedam ex militia, quae 
nobis nihil sine sanguine et cladibus alienis affert. An bellum 
perosis, maris et negotiationis alea sit optabilior, ut rupto na- 
turae foedere, terrestre animal, homo, ventorum et maris obiectus 
irae si fluctibus audeat credere, semperque ritu volucrum longin- 
qui litoris peregrinus ignotum pererret orbem? An feneratio 
probabilior sit, etiam his invisa quibus succurrere videtur? Sed 
ne caninum quidem, sicut dixere veteres, studium praestantius 
locupletissimum quemque adlatrandi et contra innocentes et pro 
nocentibus, neglectum a maioribus, a nobis etiam concessum in- 
tra moenia et in ipso foro latrocinium? An honestius duxerim 
mercenarii salutatoris mendacissimum aucupium circumvolitantis 
limina potentiorum, somnumque regis sui rumoribus augurantis ? 
neque enim roganti quid agatur intus respondere servi dignantur. 
An putem fortunatius a catenato repulsum ianitore saepe nocte 
sera foribus ingratis adiacere, miserrimoque famulatu per dedecus 
fascium decus et imperium profuso tamen patrimonio mercari ? 
nam nec gratuita servitute sed donis rependitur honor. Quae si 
et ipsa et eorum similia bonis fugienda sunt, superest, ut dixi, 
unum genus liberale et ingenuum rei familiaris augendae, quod 


ex agricolatione contingit. 
I, Prooem. 

T. CALPURNIUS SICULUS, 
Time oF NERO. 


382. An AMoEBEAN ContEst (Ipas AND ASTACUS). 


I. O si quis Crocalen deus afferat! hunc ego terris, 
Hune ego sideribus solum regnare fatebor, 
Secernamque nemus, dicamque: ‘Sub arbore numen 
Hac erit; ite procul, sacer est locus, ite profani.’ 
A. Urimur in Crocalen; si quis mea vota deorum 
Audiat, huic soli, virides qua gemmeus undas 
Fons agit et tremulo percurrit lilia rivo, 
Inter pampineas ponetur faginus ulmos. 
ZI. Ne contemne casas et pastoralia tecta; 
Rusticus est, fateor, sed non est barbarus Idas. 
Saepe vaporato mihi caespite palpitat agnus, 
Saepe cadit festis devota Parilibus agna. 
A. Nos quoque pomiferi Laribus consuevimus horti 
Mittere primitias et figere liba Priapo, 
Rorantesque favos damus et liquentia mella; 
Nec sunt grata minus, quam si caper imbuat aras. 
Z, Mille sub uberibus balantes pascimus agnas; 
Totque Tarentinae praestant mihi vellera matres ; 
Per totum niveus premitur mihi caseus annum, 
Si venies, Crocale, totus tibi serviet annus. 
A. Qui numerare velit, quam multa sub arbore nostra 
Poma legam, citius tenues numerabit arenas ; 
Semper olus metimus, nec bruma nec impedit aestas. 
Si venias, Crocale, totus tibi serviet hortus.? 

ii, 52-75. 


1 Cf. Baehrens, ‘Poetae Lat. Min.,’ Vol, II, pp. 75, 76. 

PETRONIUS ARBITER, Time or NERO. 


383. THE RHETORICIAN AGAMEMNON SATIRIZES THE 
PREVAILING MetHops oF EDUCATION. 


Non est passus Agamemnon me diutius declamare in porticu, 
quam ipse in schola sudaverat, sed ‘Adulescens,’ inquit, ‘ quo- 
niam sermonem habes non publici saporis et, quod rarissimum 
est, amas bonam mentem, non fraudabo te arte secreta. Nihil 
nimirum in his exercitationibus doctores peccant, qui necesse 
habent cum insanientibus furere ; nam nisi dixerint quae adules- 
centuli probent, ut ait Cicero, “soli in scholis relinquentur.” 
Sicut ficti adulatores cum cenas divitum captant, nihil prius 
meditantur quam id quod putant gratissimum auditoribus fore : 
nec enim aliter impetrabunt quod petunt, nisi quasdam insidias 
auribus fecerint ; sic eloquentiae magister, nisi tanquam piscator 
eam imposuerit hamis escam, quam scierit appetituros esse pisci- 
culos, sine spe praedae morabitur in scopulo. Quid ergo est? 
parentes obiurgatione digni sunt, qui nolunt liberos suos severa 
lege proficere. Primum enim sic ut omnia, spes quoque suas 
ambitioni donant. Deinde cum ad vota properant, cruda adhuc 
studia in forum pellunt et eloquentiam, qua nihil esse maius 
confitentur, pueris induunt adhuc nascentibus. Quod si pate- 
rentur laborum gradus fieri, ut studiosi iuvenes lectione severa 
irrigarentur, ut sapientiae praeceptis animos componerent, ut 
verba atroci stilo effoderent, ut quod vellent imitari diu audirent, 
ut persuaderent sibi nihil esse magnificum, quod pueris placeret : 
iam illa grandis oratio haberet maiestatis suae pondus. Nunc 
pueri in scholis ludunt, iuvenes ridentur in foro, et quod utro- 
que turpius est, quod quisque perperam didicit, in senectute 
confiteri non vult. Sed ne me putes inprobasse schedium Lucil- 
ianae humilitatis, quod sentio, et ipse carmine effingam.’ 

Sat., 8, 4. 

384, CONVERSATION AT THE TABLE OF TRIMALCHIO, A 
Rich Parvenv. 


Dum haec loquimur, puer speciosus vitibus hederisque redimi- 
tus modo Bromium, interdum Lyaeum Euhiumque confessus, 
calathisco uvas circumtulit et poémata domini sui acutissima 
voce traduxit. Ad quem sonum conversus Trimalchio, ‘ Dio- 
nyse,’ inquit, ‘liber esto.’ Puer detraxit pilleum apro capitique 
suo imposuit; tum Trimalchio rursus adiecit, ‘Non negabitis 
-me,’ inquit, ‘habere Liberum patrem.’ Laudavimus dictum 
Trimalchionis et circumeuntem puerum sane perbasiamus. Ab 
hoc ferculo Trimalchio ad lasanum surrexit; nos libertatem sine 
tyranno nacti coepimus invitare convivarum sermones. Dama 
itaque primus cum pataracina poposcisset ‘ Dies,’ inquit, ‘ nihil 
est; dum versas te, nox fit. Itaque nihil est melius quam de 
cubiculo recta in triclinium ire. Et mundum frigus habuimus ; 
vix me balneus calfecit; tamen calda potio vestiarius est. 
Staminatas duxi, et plane matus sum; vinus mihi in cerebrum 
abit.” Excepit Seleucus fabulae partem et ‘ Ego,’ inquit, ‘non 
cotidie lavor ; baliscus enim fullo est, aqua dentes habet, et cor 
nostrum cotidie liquescit. Sed cum mulsi pultarium obduxi 
frigori laecasin dico. Nec sane lavare potui; fui enim hodie in 
funus; homo bellus, tam bonus Chrysanthus animam ebulliit. 
Modo, modo me appellavit: videor mihi cum illo loqui. Heu, 
eheu, utres inflati ambulamus; minores quam muscae sumus ; 
muscae tamen aliquam virtutem habent, nos non pluris sumus 
quam bullae. Et quid si non abstinax fuisset? Quinque dies 
aquam in os suum non coniecit, non micam panis. ‘Tamen abiit 
ad plures: medici illum perdiderunt, immo magis malus fatus ; 
medicus enim nihil est aliud quam animi consolatio. ‘Tamen 
bene elatus est, vitalilecto, stragulis bonis. Planctus est optime 
— manumisit aliquot — etiam si maligne illum ploravit uxor.’ 

Sat., 41, 42. 

AUCTOR AETNAE, propasLty LUCILIUS JUNIOR, 
CONTEMPORARY OF SENECA. 


885. Tur PLEASURES OF PHysICAL RESEARCH. 


Nosse fidem rerum, dubiasque exquirere causas, 

Ingenium sacrare, caputque attollere caelo ; 

Scire, quot et quae sint magno natalia mundo ; 

Principia occasus metuunt, an saecula pergunt, 

Et firma aeterno religata est machina vinclo; 

Solis scire modum et quanto minor orbita Junae est, 

Haec brevior cur sic bis senos pervolet orbes, 

Annuus ille meet; quae certo sidera currant 

Ordine, quaeque suos servent incondita postus; 

Sex cum nocte rapi, totidem cum luce referri; 

Nubila cur Phatne caelo denuntiet imbres, 

Quo rubeat Phoebe, quo frater palleat igni; 

Tempora cur varient anni, ver, prima iuventa, 

Cur aestate perit, cur aestas ipsa senescit, 

Autumnoque obrepit hiems et in orbe recurrit; 

Axem scire Helices et tristem nosse cometen, 

Lucifer unde micet, quave Hesperus, unde Bootes; 

Saturni quae stella tenax, quae Martia pugnax; 

Quo rapiant nautae, quo sidere lintea pandant ; 

Scire vias maris et caeli praedicere cursus ; 

Qua luce Orion, qua Sirius excubet index, 

Et quaecumque latent tanto miracula mundo, 

Non congesta pati, nec acervo condita rerum, 

Sed manifesta notis certa disponere sede 

Singula: divina est animi ac iucunda voluptas.? 
Aetna, 226-251 


1 Cf. Baehrens, ‘ Poetae Lat. Min.,’ Vol. II, pp. 102-104. 

C. PLINIUS SECUNDUS, 23-79 A. D. 


386. Tor UNIVERSE CONFOUNDED witH GoD. 


Mundum et hoc, quodcumque nomine alio caelum appellare li- 
buit, cuius circumflexu degunt cuncta, numen esse credi par est, 
aeternum, inmensum, neque genitum, neque interiturum umquam. 
Huius extera indagare, nec interest hominum, nec capit humanae 
coniectura mentis. Sacer est, aeternus, inmensus, totus in toto, 
immo vero ipse totum ; infinitus, et finito similis ; omnium rerum 
certus, et similis incerto; extra, intra, cuncta conplexus in se; 
idemque rerum naturae opus, et rerum ipsa natura. Furor est, 
mensuram eius animo quosdam agitasse, atque prodere ausos ; 
alios rursus, occasione hinc sumpta aut his data, innumerabiles 
tradidisse mundos, ut totidem rerum naturas credi oporteret: 
aut, si una omnes incubarent, totidem tamen soles, totidemque 
lunas, et cetera etiam in uno et inmensa et innumerabilia 
sidera ; quasi non eadem quaestione semper in termino cogita- 
tionis occursura, desiderio finis alicuius, aut, si haec infinitas 
naturae omnium artifici possit adsignari, non illud idem in uno 
facilius sit intellegi, tanto praesertim opere. Furor est, profecto 
furor, egredi ex eo, et tamquam interna eius cuncta plane iam 
sint nota, ita scrutari extera, quasi vero mensuram ullius rei 
possit agere, qui sui nesciat ; aut (miror!) homines videre, quae 


mundus ipse non capiat. 
Hist. Nat., I, i, 1. 


387. How FAR IS THE ROTUNDITY OF THE EARTH COM- 
PATIBLE WITH THE EXISTENCE OF LARGE BopIEs 
OF WATER ON ITS SURFACE ? 


Sed volgo maxima haec pugna est, si coactam in verticem 
aquarum quoque figuram credere cogatur. Atqui non aliud in 
rerum natura aspectu manifestius. Namque et dependentes 
ubique guttae parvis globantur orbibus, et pulveri inlatae, fron- 
diumque lanugini inpositae, absoluta rotunditate cernuntur, 
et in poculis repletis media maxime tument ; quae propter sub- 

tilitatem umoris, mollitiamque in se residentem, ratione facilius, 
quam visu, deprehenduntur. Idque etiam magis mirum, in po- 
culis repletis, addito umore minimo circumfluere quod supersit ; 
contra evenire ponderibus additis ad vicenos saepe denarios, 
scilicet quia intus recepta liquorem in verticem attollant, at cu- 
mulo eminenti infusa delibantur. Eadem est causa, propter quam 
e navibus terra non cernatur, e navium malis conspicua; ac 
procul recedente navigio, si quid, quod fulgeat, religetur in mali 
cacumine, paulatim descendere videatur, et postremo occultetur. 
Denique Oceanus, quem fatemur ultimum, quanam alia figura 
cohaereret, atque non dicideret, nullo ultra margine includente ? 
Ipsum id ad miraculum redit, quonam modo etiamsi globetur, 
extremum non decidat mare. Contra quod, ut sint plana maria, 
et qua videntur figura, non posse id accidere, magno suo gaudio, 
magnaque gloria inventores Graeci subtilitate geometrica docent. 
Namque cum e sublimi in inferiora aquae ferantur, et sit haec 
natura earum confessa, nec quisquam dubitet in litore ullo ac- 
cessisse eas, quo longissime devexitas passa sit, procul dubio 
apparere, quo quid humilius sit, propius a centro esse terrae, om- 
nesque linias, quae emittantur ex eo ad proximas aquas, brevio- 
res fieri, quam quae ad extremum mare a primis aquis. Ergo 
totas, omnique ex parte aquas vergere in centrum: ideoque non 
decidere, quoniam in interiora nitantur. 


ive 


388. A Turory oF THE TipEes. THEY ARE DUE TO A 
CoMBINATION OF SOLAR AND LUNAR INFLUENCE. 


Et de aquarum natura conplura dicta sunt. Sed aestus maris 
accedere et reciprocare maxime mirum; pluribus quidem modis, 
verum causa in sole lunaque. Bis inter duos exortus lunae 
adfluunt, bisque remeant, vicenis quaternisque semper horis. Et 
primum attollente se cum ea mundo intumescentes, mox a me- 
ridiano caeli fastigio vergente in occasum residentes; rursusque 
ab occasu subter ad caeli ima, et meridiano contraria, accedente, 
inundantes ; hinc donec iterum exoriatur, se resorbentes. Nec 
umquam eodem tempore, quo pridie, reflui ; ut ancillantes siderum 
trahentique secum avido haustu maria, et adsidue aliunde, quam 
pridie, exorienti; paribus tamen intervallis reciproci, senisque 


PLINIUS MAJOR. 301 


semper horis, non cuiusque diei aut noctis, aut loci, sed aequinoc- 
tialibus ; ideoque inaequales vulgarium horarum spatio, utcumque 
plures in eas aut diei aut noctis illarum mensurae cadunt, et 
aequinoctio tantum pares ubique. Ingens argumentum, plenum- 
que lucis ac vocis etiam diurnae, hebetes esse, qui negent subter- 
meare sidera, ac rursus eadem resurgere, similemque terris, immo 
vero universae naturae exinde faciem, in iisdem ortus occasusque 
operibus; non aliter sub terra manifesto sideris cursu, aliove 


effectu, quam cum praeter oculos nostros feratur. 
II, xcix. 


889. A ComPpARISON oF MAN wIiTH THE REST OF THE 
CREATION. 


Ante omnia unum animantium cunctorum, alienis velat opibus ; 
ceteris sua varie tegimenta tribuit, testas, cortices, coria, spinas, 
villos, saetas, pilos, plumam, pennas, squamas, vellera. Truncos 
etiam arboresque cortice, interdum gemino, a frigoribus et calore 
tutata est. Hominem tantum nudum, et in nuda humo, natali 
die abicit ad vagitus statim et ploratum, nullumque tot anima- 
lium aliud ad lacrimas, et has protinus vitae principio. At her- 
cule risus, praecox ille et celerrimus, ante quadragesimum diem 
nulli datur. Ab hoc lucis rudimento, quae ne feras quidem inter 
nos genitas, vincula excipiunt, et omnium membrorum nexus; 
itaque feliciter natus iacet, manibus pedibusque devinctis, flens, 
animal ceteris imperaturum, et a suppliciis vitam auspicatur, 
unam tantum ob culpam, quia natum est. Heu dementiam ab 
his initiis existimantium ad superbiam se genitos! Prima roboris 
spes, primumque temporis munus quadrupedi similem facit. 
Quando homini incessus? quando vox? quando firmum cibis os? 
quamdiu palpitans vertex, summae inter cuncta animalia inbe- 
cillitatis indicum? Iam morbi, tot atque medicinae contra mala 
excogitatae, et haec quoque subinde novitatibus victae. Cetera 
sentire naturam suam, alia pernicitatem usurpare, alia praepetes 
volatus, alia nare: hominem scire nihil nisi doctrina, non fari, 
non ingredi, non vesci; breviterque non aliud naturae sponte, 
quam flere. Itaque multi exstitere, qui non nasci optimum cen- 
serent, aut quam ocissime aboleri. Uni animantium luctus est 
datus, uni luxuria, et quidem innumerabilibus modis, ac per 

singula membra; uni ambitio, uni avaritia, uni inmensa vivendi 
cupido, uni superstitio, uni sepulturae cura, atque etiam post se 
de futuro. Nulli vita fragilior, nulli rerum omnium, libido maior, 
nulli pavor confusior, nulli rabies acrior. Denique cetera ani- 
mantia in suo genere probe degunt; congregari videmus, et stare 
contra dissimilia. Leonum feritas inter se non dimicat; serpen- 
tium morsus non petit serpentes; ne maris quidem beluae ac 
pisces, nisi in diversa genera, saeviunt. At hercule homini 


plurima ex homine sunt mala! 
VII, i. 


390. Tue Source or INSTINCT IS AN UNSOLVED MysTEry. 


Mirum in plerisque animalium, scire quare petantur; sed et 
per cuncta quid caveant. Elephans homine obvio forte in so- 
litudine, et simpliciter oberrante, clemens placidusque etiam de- 
monstrare viam traditur. Idem vestigio hominis animadverso 
priusquam homine, intremiscere insidiarum metu, subsistere ab 
olfactu, circumspectare, iras proflare, nec calcare, sed erutum 
proximo tradere, illum sequenti, nuntio simili usque ad extre- 
mum, tune agmen circumagi, et reverti, aciemque dirigi; adeo 
omnium odori durare virus illud, maiore ex parte ne nudorum 
quidem pedum. Sic et tigris, etiam feris ceteris truculenta, at- 
que ipsa elephanti quoque spernens vestigia, hominis viso trans. 
ferre dicitur protinus catulos. Quonam modo agnito? ubi ante 
conspecto illo, quem timet? Etenim tales silvas minime fre- 
quentari certum est. Sane mirentur ipsam vestigii raritatem ; 
sed unde sciunt timendi esse? Immo vero cur vel ipsius con- 
spectum paveant, tanto viribus, magnitudine, velocitate praestan- 
tiores? Nimirum haec est natura rerum, haec potentia eius, 
saevissimas ferarum maximasque numquam vidisse quod debeant 


timere, et statim intellegere cum sit timendum. 
VII, v. 


891. NatTuraL History or THE LIon. 


Leoni tantum ex feris clementia in supplices. Prostratis par- 
cit, et ubi saevit, in viros potius, quam in feminas fremit; in 
infantes non nisi magna fame. Credit Libya, intellectum perve- 

nire ad eos precum. Captivam certe Gaetuliae reducem audivi, 
multorum in silvis impetum a se mitigatum adloqui ausa et 
dicere se feminam, profugam, infirmam, supplicem animalis om 
nium generosissimi, ceterisque imperitantis, indignam eius gloria 
praedam. Varia circa hoc opinio, ex ingenio cuiusque, vel casu, 
mulceri adloquiis feras, quippe quoniam, serpentes extrahi cantu, 
cogique in poenam, verum falsumne sit, vita non decreverit. 
Leonum animi index cauda, sicut et equorum aures. Namque 
et has notas generosissimo cuique natura tribuit. Inmota ergo 
placido, clemens blandientique, quod rarum est; crebrior enim 
iracundia, cuius in principio terra verberatur; incremento 
terga, ceu quodam incitamento, flagellantur. Vis summa in 
pectore. Ex omni vulnere, sive ungue inpresso, sive dente, ater 
profluit sanguis. Jidem satiati, innoxii sunt. Generositas in 
periculis maxime deprehenditur, non in illo tantummodo, quod 
spernens tela diu se terrore solo tuetur, ac velut cogi testatur ; 
cooriturque non tamquam periculo coactus, sed tamquam amen- 
tiae iratus. Illa nobilior animi significatio; quamlibet magna 
canum et venantium urgente vi, contemptim restitansque cedit in 
campis, et ubi spectari potest ; idem ubi virgulta silvasque pene- 
travit, acerrimo cursu fertur, velut abscondente turpitudinem loco. 
Dum sequitur, insilit saltu, quo in fuga non utitur. Vulneratus 
observatione mira percussorem novit, et in quantalibet multitu- 
dine adpetit. um vero qui telum quidem miserit, sed tamen 
non vulneraverit, correptum rotatumque sternit, nec vulnerat. 
Cum pro catulis feta dimicat, oculorum aciem traditur defigere 
in terram, ne venabula expavescat. Cetero dolis carent et sus- 
picione, nec limis intuentur oculis, aspicique simili modo nolunt. 
Creditum est, a moriente humum morderi, lacrimamque leto dari. 
Atque hoc tale, ef tam saevum animal, rotarum orbes circumacti, 
currusque inanes, et gallinaceorum cristae, cantusque etiam magis 
terrent, sed maximeignes. Aegritudinem fastidii tantum sentit; 
in qua medetur ei contumelia, in rabiem agente adnexarum las- 
civia simiarum. Gustatus deinde sanguis in remedio est. 
VIII, xix. 

892. Tue WrARING AND WORKMANSHIP OF GOLD RINGS. 


Pessumum vitae scelus fecit, qui aurum primus induit digitis. 
Nec hoc quis fecerit traditur. Nam de Prometheo omnia fabu- 
losa arbitror, quamquam illi quoque ferreum anulum dedit anti- 
quitas ; vinculumque id, non gestamen, intellegi voluit. Midae 
quidem anulum, quo circumacto habentem nemo cerneret, quis 
non etiam fabulosiorem fateatur? Manus et prorsus sinistrae 
maxumam auctoritatem conciliavere auro, non quidem Romanae, 
quarum in more ferrei erant, et virtutis bellicae insigne. De 
regibus Romanis non facile dixerim. Nullum habet Romuli in 
Capitolio statua, nec praeter Numae Servique Tulli alia, ac ne 
L. quidem Bruti. Hoc in Tarquiniis maxume miror, quorum e 
Graecia fuit origo, unde hic anulorum usus venit, quamquam 
etiam nunc Lacedaemone ferreo utuntur. Sed a Prisco Tar- 
quinio omnium primo filium, cum in praetextae annis occidisset 
hostem, bulla aurea donatum constat; unde mos bullae duravit, 
ut eorum qui equo meruissent filii, insigne id haberent, ceteri 
lorum. Et ideo miror Tarquini eius statuam sine anulo esse 
Quamquam et de nomine ipso ambigi video; Graeci a digitis 
appellavere, apud nos prisci ungulum vocabant ; postea et Graeci 
et nostri symbolum. Longo certe tempore ne senatum quidem 
Romanum habuisse aureos manifestum est. Siquidem iis tan- 
tum qui legati ad exteras gentes ituri essent, anuli publice 
dabantur, credo, quoniam ita exterorum honoratissimi intellige- 
bantur. Neque aliis uti mos fuit, quam qui ex ea causa publice 
accepissent, volgoque sic triumphabant. Et cum corona ex auro 
Etrusca sustineretur a tergo, anulus tamen in digito ferreus erat, 
aeque triumphantis, et servi fortasse coronam sustinentis. Sic 
triumphavit de Iugurtha C. Marius; aureumque non ante tertium 
consulatum sumpsisse traditur. Hi quoque, qui ob legationem 
acceperant aureos, in publico tantum utebantur iis ; intra domos 
vero ferreis. Quo argumento etiam nunc sponsae muneri fer- 
reus anulus mittitur, isque sine gemma. . . . Non signat Oriens 
aut Aegyptus etiam nune, litteris contenta solis. Multis hoc 
modis, ut cetera omnia, luxuria variavit, gemmas addendo ex- 
quisiti fulgoris, censuque opimo digitos onerando, sicut dicemus 
in gemmarum volumine; mox et effigies varias caelando, ut alibi 

ars, alibi materia esset in pretio. Alias dein gemmas violari 
nefas putavit ac, ne quis signandi causam in anulis esse intelle 
geret, solidas induit. Quasdam vero neque ab ea parte quae 
digito occultatur, auro clusit, aurumque milis lapillorum vilius 
fecit. Contra vero multi nullas admittunt gemmas, auroque ipso 


signant; id Claudi Caesaris principatu repertum. 
XXXIII, iv, vi. 


393. THe Cuter Use oF PAIntTING IN ANTIQUITY WAS FOR 
Portraits. THE INVENTION oF A PROCESS BY 
WHICH CoLORED IMPRESSIONS WERE MULTIPLIED IS 
DUE TO VARRO. 


Aliter apud maiores in atriis haec erant quae spectarentur 
non signa externorum artificum, nec aera, aut marmora; ex- 
pressi cera voltus singulis disponebantur armariis, ut essent 
imagines quae comitarentur gentilicia funera, semperque de- 
functo aliquo, totus aderat familiae eius, qui umquam fuerat, 
populus. Stemmata vero liniis discurrebant ad imagines pictas. 
Tabulina codicibus inplebantur, et monimentis rerum in magis- 
tratu gestarum. Aliae foris et circa limina animorum ingentium 
imagines erant, adfixis hostium spoliis, quae nec emptori refigere 
liceret, triumphabantque etiam dominis mutatis emptae do- 
mus; erat haec stimulatio ingens, exprobrantibus tectis, cotidie 
inbellem dominum intrare in alienum triumphum.  Exstat 
Messalae oratoris indignatio, qua prohibuit inseri genti suae 
Laevinorum alienam imaginem. Similis causa Messalae seni 
expressit volumina illa, quae de familiis condidit, cum Scipionis 
Pomponiani transisset atrium, vidissetque adoptione testamenta- 
ria Salvittonis, (hoc enim ei fuerat cognomen,) Africanorum 
dedecori inrepentem Scipionum nomini. Sed, pace Messalarum 
dixisse liceat, etiam mentiri clarorum imagines, erat aliquis vir- 
tutum amor, multoque honestius, quam mereri, ne quis suas 
expeteret. Non est praetereundum et novicium inventum, si- 
quidem non solum ex auro argentove, aut certe ex aere in bib- 
liothecis dicantur illis, quorum inmortales animae in locis iisdem 
loquuntur ; quin immo etiam quae non sunt, finguntur, pariunt- 
que desideria non traditos voltus, sicut in Homero id evenit. Quo 
maius (ut equidem arbitror) nullum est felicitatis specimen, quam 

semper omnis scire cupere, qualis fuerit aliquis. Asini Pollio 
nis hoc Romae inventum, qui primus bibliothecam dicandao, 
ingenia hominum rem publicam fecit. An priores coeperint 
Alexandreae et Pergami reges, qui bibliothecas magno certamine 
instituere, non facile dixerim. Imaginum amorem flagrasse quon- 
dam testes sunt Atticus ille Ciceronis, edita de iis volumine, et 
Marcus Varro benignissimo invento, insertis voluminum suorum 
fecunditati, non nominibus tantum septingentorum inlustrium, 
aliquo modo imaginibus; non passus intercidere figuras, aut 
vetustatem aevi contra homines valere, inventor muneris etiam 
dis invidiosi, quando inmortalitatem non solum dedit, verum 
etiam in omnes terras misit, ut praesentes esse ubique ceu di 


possent. 
XXXYV, ii. 


C. VALERIUS FLACCUS, Fi. 70-88 A. D. 


394, HERCULES APPEARS TO DELIVER HESIONE FROM THE 
Sea-MonstTER. 


Constitit Alcides, visuque enisus in alta 

Rupe truces manicas, defectaque virginis ora 
Cernit, et ad primos umentia lumina fluctus. 
Exanimum veluti, multo tamen arte coactum, 
Maeret ebur, Pariusve notas et nomina sumpsit, 
Cum lapis aut liquidi referunt miranda colores. 
Ductor ait: Quod, virgo, tibi nomenque genusque ? 
Quae sors ista, doce, tendunt cur vincula palmas ? 
Illa tremens, tristique oculos deiecta pudore, 

Non ego digna malis, inquit; suprema parentum 
Dona vides, ostro scopulos auroque frequentes. 
Nos Ili felix quondam genus, invida donec 
Laomedonteos fugeret Fortuna penates. 

Principio morbi, caeloque exacta sereno 
Temperies; arsere rogis certantibus agri. 

Tum subitus fragor, et fluctus Idaea moventes 

Cum stabulis nemora. Ecce repens consurgere ponto 

Belua, monstrum ingens; hance tu nec molibus ullis, 

Nec nostro metire mari; primaeva furenti 

Huic manus, amplexus inter planctusque parentum, 

Deditur; hoc sortes, hoc corniger imperat Hammon 

Virgineam damnare animam, sortitaque Lethen 

Corpora; crudelis scopulis me destinat urna. 

Verum o, iam redeunt Phrygibus si numina, tuque 

Ille ades, auguriis promisse et sorte deorum, 

Iam cui candentes votiva in gramine pascit 

Cornipedes genitor, nostrae stata dona salutis, 

Adunue, meque, precor, defectaque Pergama monstris 

Eripe ; namque potes, neque enim tam lata videbam 

Pectora, Neptunus muros cum iungeret astris, 

Nec tales umeros pharetramque gerebat Apollo. 
Argon., ii, 462-492, 


895. JASON DESTROYS THE DRaAGON’s SEED. 


lle, velut campos Libyes ac pinguia Nili 
Fertilis arva secet, plena sic semina dextra 
Spargere gaudet agris, oneratque novalia bello. 
Martius hic primum ter vomere fusus ab ipso 
Clangor, et ex omni sonuerunt cornua sulco; 
Bellatrix tum gleba quati, pariterque creari 
Armarique phalanx totisque insurgere campis. 
Cessit et ad socios paulum se rettulit heros 
Opperiens, ubi prima sibi daret agmina tellus. 
At vero ut summis iam rura recedere cristis 
Vidit et infesta vibrantes casside terras, 
Advolat; atque imo tellus qua proxima collo, 
Necdum umeri videre diem, prior ense secanti 
Aequat humo truncos; rutilum thoraca levantis 
Aut primas ec matre manus premit obvius ante. 
Nec magis aut illis aut illis milibus ultra 
Sufficit, ad dirae quam cum Tirynthius hydrae 
Agmina Palladios defessus respicit ignes. 

Ergo iterum ad socias convertere Colchidos artes, 
Et galeae nexus ac vincula dissipat imae, 

Cunctaturque tamen totique occurrere bello 

Ipse cupit, spes nulla datur, sic undique densant 

Terrigenae iam signa duces, clamorque, tubaeque 

Jamque omnes subiere virum, iamque omnia contra 

Tela volant; tum vero amens discrimine tanto, 

Quam modo Tartareo galeam Medea veneno 

Infectam dederat, ususque armarat in illos, 

In medios torsit ; conversae protinus hastae. 

Qualis ubi attonitos maestae Phrygas annua Matris 

Ira, vel exectos lacerat Bellona comatos, 

Haud secus accensas subito Medea cohortes, 

Implicat, et miseros agit in sua proelia fratres. 

Omnis ibi Aesoniden sterni putat; omnibus ira 

Talis erat. Stupet Aeetes ultroque furentes 

Ipse viros revocare cupit; sed cuncta iacebant 

Agmina, nec quisquam primus ruit, aut super ullus 

Linquitur, atque hausit subito sua funera tellus. 
vii, 607-648. 


396. MrpEA LEAVES HER Home. 


At trepidam in thalamis et iam sua facta paventem 
Colchida circa omnes pariter furiaeque minaeque 
Patris habent ; nec caerulei timor aequoris ultra, 

Nec miserae terra ulla procul; quascumque per undas 
Ferre fugam, quamcumque cupit iam scandere puppem. 
Ultima virgineis tune flens dedit oscula vittis, 

Quosque fugit, conplexa toros, crinemque genasque 
Ante per antiqui carpsit vestigia somni, 

Atque haec inpresso gemuit miseranda cubili: 

O mihi si profugae genitor nunc mille supremos 
Amplexus, Aeeta, dares fletusque videres 

Ecce meos! Ne crede, pater, non carior ille est, 
Quem sequimur; tumidis utinam simul obruar undis! 
Tu, precor, haec longa placidus mox sceptra senecta 
Tuta geras, meliorque tibi sit cetera proles. 

Dixit, et Haemonio numquam spernenda marito 
Condita letiferis prodit medicamina cistis, 
Virgineosque sinus ipsumque monile venenis 

Implicat, ac saevum super omnibus addidit ensem. 

Inde velut torto Furiarum eiecta flagello 

Prosilit ; attonito qualis pede prosilit Ino 

In freta nec parvi meminit conterrita nati, 

Quem tenet; extremum coniunx premit inritus Isthmon. 
viii, 1-23. 


397. ABSYRTUS URGES HIS MEN TO RECOVER MEDEA. 


Absyrtus subita praeceps cum classe parentis 
Advehitur, profugis infestam lampada Graiis 
Concutiens diramque premens clamore sororem: 
Heia, agite, o si quis vobis dolor iraque, Colchi, 
Adcelerate viam, neque enim fugit aequore raptor 
Iuppiter, aut falsi sequimur vestigia tauri. 
Puppe, nefas, una praedo Phrixea reportat 
Vellera; qua libuit, remeat cum virgine; nobis, 
O pudor! et muros et stantia tecta reliquit. 
Quid mihi deinde satis? nec quaero vellera, nec te 
Accipio, germana, datam, nec foederis ulla 
Spes erit, aut irae quisquam modus. Inde reverti 
Patris ad ora mei tam parvo in tempore fas sit ? 
Quinquaginta animae me scilicet unaque mersa 
Sufficiet placare ratis? te, Graecia fallax, 
Persequor atque tuis hune quasso moenibus ignem ; 
Nec tibi digna, soror, desum ad conubia frater ; 
Primus et ecce fero quatioque hanc lampada vestro 
Coniugio; primus celebro dotalia sacra, 
Qui potui; patriae veniam da, quaeso, senectae. 
Quin omnes alii pariter populique patresque 
Mecum adsunt; magni virgo ne regia Solis 
Haemonii thalamos adeas despecta mariti, 
Tot decuit comitare rates, tot fulgere taedas. 

viii, 261-284. 

SILIUS ITALICUS, 25-101 A.D. 


398. JUNO RAISES A CLoup or Dust TO CONFOUND THE 
Romans At Cannez. 


At Gradivus atrox remeantis in aethera divae 
Abscessu revocat mentes, fusosque per aequor 
Ipse manu magna, nebulam circumdatus, acri 
Restituit pugnae. Convertunt signa, novamque 
Instaurant Itali, versa formidine, caedem. 

Cum ventis positus custos, cui flamina carcer 
Imperio compressa tenet, caelumque ruentes 
Eurique, et Boreae parent, Corique, Notique, 
Iunonis precibus, promissa haud parva ferentis, 
Regnantem Aetolis Vulturnum in proelia campis 
Effrenat. Placet hic irae exitiabilis ultor. 

Qui, se postquam Aetnae mersit candente barathro, 
Concepitque ignes, et flammea protulit ora, 
Evolat horrendo stridore, ac Daunia regna 
Perflat, agens caecam glomerato pulvere nubem. 
Eripuere oculos aurae, vocemque, manusque: 
Vortice arenoso candentes, flebile dictu, 

Torquet in ora globos Italum, et bellare maniplis 
Iussa laetantur rabie. ‘Tum mole ruinae 
Sternuntur tellure et miles et arma tubaeque ; 
Atque omnis retro flatu obcursante refertur 
Lancea, et in tergum Rutulis cadit inritus ictus. 
Atque idem flatus Poenorum tela secundant, 

Et velut amento contorta hastilia turbo 

Adiuvat, ac Tyrias impellit stridulus hastas. 
Tum, denso fauces praeclusus pulvere, miles 


Ignavam mortem compresso maeret hiatu. 
ix, 486-512. 


» 

399. JuNO opEmNS HANNIBAL’S EYES THAT HE MAY SEE 
THE GODS RANGED AGAINST HIM. 


Quo ruis, 0 vecors? maioraque bella capessis, 
Mortali quam ferre datum? Iuno inquit, et atram 
Dimovit nubem, veroque adparuit ore. 
Non tibi cum Phrygio res Laurentive colono, 
En, age, (namque oculis amota nube parumper, 
Cernere cuncta dabo) surgit qua celsus ad auras, 
Aspice, montis apex, vocitata palatia regi 
Parrhasio plena tenet et resonante pharetra, 
Intenditque arcum, et pugnas meditatur Apollo. 
At, qua vicinis tollit se collibus altae 
Molis Aventinus, viden’, ut Latonia virgo 
Adcensas quatiat Phlegethontis gurgite taedas, 
Exsertos avidae pugnae nudata lacertos ? 
Parte alia, cerne, ut saevis Gradivus in armis 
Inplerit dictum proprio de nomine campum. 
Hine Ianus movet arma manu, movet inde Quirinus, 
Quisque suo de colle deus. Sed enim aspice, quantus 
Aegida commoveat nimbos flammasque vomentem 
Iuppiter, et quantis pascat ferus ignibus iras. 
Huc vultus flecte, atque aude spectare Tonantem, 
Quas hiemes, quantos concussu vertice cernis 
Sub nutu tonitrus. Oculis qui fulgurat ignis! 
Cede deis tandem, et Titania desine bella. 

xii, 703-725. 


400. Scorpio on THE BATTLE-FIELD. 


Omnia ductor 
Magna adeo Ausonius maiori mole premebat. 
Ut Phoebe stellas, ut fratris lumina Phoeben 
Exsuperant, montesque Atlas, et flumina Nilus, 
Ut pater Oceanus Neptunia caerula vincit. 
Vallantem castra (obscuro nam vesper Olympo 
Fundere non aequam trepidanti coeperat umbram) 
Adgreditur Latius rector, subitoque tumultu 

Caeduntur passim coepti munimina valli 
Imperfecta. Supercontexere herbida lapsos 
Pondera, et in tumuli concessit caespes honorem. 
Vix uni mens digna viro, novisse minores 
Quam deceat, pretiumque operis sit tradere famae. 
Cantaber ingenio membrorum et mole timeri 
Vel nudus telis poterat Larus. Hic fera gentis 
More securigera miscebat proelia dextra. 
Et, quamquam fundi se circum pulsa videret 
Agmina, deleta gentilis pube catervae, 
Caesorum inplebat solus loca, seu foret hostis 
Comminus, expleri gaudebat vulnere frontis 
Adversae, seu laeva acies in bella vocaret, 
Obliquo telum reflexum Marte rotabat. 
At, cum pone ferox aversi in terga veniret 
Victor, nil trepidans retro iactare bipennem 
Callebat, nulla belli non parte timendus. 

xvi, 33-57. 


P. PAPINIUS STATIUS, 40-96 A.D. 


401. STATIUS RECEIVES AN INVITATION TO DINE WITH 


DomMITIAN. 


Regia Sidoniae convivia laudat Elissae, 

Qui magnum Aenean Laurentibus intulit arvis, 
Alcinoique dapes mansuro carmine monstrat 
Aequore qui lento reducem consumpsit Ulixem ; 
Ast ego, cui sacrae Caesar nova gaudia cenae 
Nunc primum, dominaque dedit concumbere mensa, 
Qua celebrem mea vota lyra, quas solvere grates 
Sufficiam? non, si pariter mihi vertice laeto 
Nectat adoratas et Smyrna et Mantua lauros, 
Digna loquar. Mediis videor discumbere in astris 
Cum Iove et Iliaca porrectum sumere dextra 
Inmortale merum ; steriles transmisimus annos; 

Haec aevi mihi prima dies, haec limina vitae. 
Tene ego, regnator terrarum orbisque subacti 
Magne parens, te, spes hominum, te, cura deorum 
Cerno iacens? datur haec iuxta, data ora tueri 
Vina inter mensasque, et non assurgere fas est? 
Tectum augustum, ingens, non centum insigne columnis, 
Sed quantae superos caelumque, Atlante remisso, 
Sustentare queant. Stupet hoc vicina Tonantis 
Regia, teque pari laetantur sede locatum 

Numina, ne magnum properes escendere caelum ; 
Tanta patet moles, effusaeque impetus aulae 
Liberior campo, multumque amplexus aperti 
Aetheros, et tantum domino minor; ille penates 
Implet et ingenti Genio iuvat. Aemulus illic 
Mons Libys Iliacusque nitet; Aze multa Syene, 
Et Chios et glauca certantia Doridi saxa, 
Lunaque portandis tantum suffecta columnis. 
Longa supra species: fessis vix culmina prendas 


Visibus auratique putes laquearia caeli. 
Silv., IV, ii, 1-81. 


402. A SHABBy PRESENT. 


Est sane iocus iste, quod libellum 
Misisti mihi, Grype, pro libello. 
Urbanum tamen hoc potest videri, 
Si posthoc aliud mihi remittes. 

Nam si ludere, Gryphe, perseveras, 
Non ludis. Licet ecce, computemus ; 
Noster purpureus novusque carta, 

Et binis decoratus umbilicis, 

Praeter me, mihi constitit decussis. 
Tu rosum tineis situque putrem, 
Quales aut Libycis madent olivis, 
Aut tus Niliacum piperve servant, 
Aut Byzantiacos olent lacertos ; 

Nec saltem tua dicta continentem 
Quae trino iuvenis foro tonabas, 

Aut centum prope iudices, priusquam 

Te Germanicus arbitrum sequenti 
Annonae dedit, omniumque late 
Praefecit stationibus viarum ; 
Sed Bruti senis oscitationes 
De capsa miseri libellionis, 
Emptum plus minus asse Caiano 
Donas. Usque adeone defuerunt 
Scissis pillea suta de lacernis? 
Vel mantelia luridaeve mappae ? 
Cartae, Thebaicaeve, Caricaeve ? 
Nusquam turbine conditus ruenti 
Prunorum globus atque cottanorum? 
Nec ellychnia sicca, non replictae, 
Bulborum tunicae nec ova saltim ? 
Nec lenes halicae nec asperum far? 
Nusquam Cinyphiis vagata campis 
Curvarum domus uda coclearum ? 
Non lardum breve debilisve perna ? 
Non Lucanica, non graves Falisci, 
Non sal, oxyporumve, caseusve, 
Aut panes viridantis aphronitri, 
Vel passum psithiis suis recoctum, 
Dulci defruta vel lutosa caeno ? 
Quantum vel dare cereos olentes, 
Cultellum, tenuesve codicillos ? 
Ollares, rogo, non licebat uvas, 
Cumano patinas vel orbe tortas, 
Aut unam dare synthesin (quid horres ?) 
Alborum calicum, atque caccaborum ? 
Irascor tibi, Grype; sed valebis: 
Tantum ne mihi, quo soles lepore, 
Et nunc hendecasyllabos remittas. 
Silv., IV, ix, 1-45, 58-55. 


403. A Storm In THE NIGut. 


Tamque per emeriti surgens confinia Phoebi 
Titanis late mundo subvecta silenti 
Rorifera gelidum tenuaverat aera biga. 

Iam pecudes volucresque tacent ; iam somnus amaris 
Inrepsit curis pronusque ex aethere nutat, 

Grata laboratae referens oblivia vitae. 

Sed nec puniceo rediturum nubila caelo 
Promisere iubar, nec rarescentibus umbris 

Longa repercusso nituere crepuscula Phoebo. 
Densior a terris, et nulli pervia flammae 
Subtexit nox atra polos; iam claustra rigentis 
Aeoliae percussa sonant, venturaque rauco 

Ore minatur hiems, venti transversa frementes 
Confligunt, axemque emoto cardine vellunt, 

Dum caelum sibi quisque rapit. Sed plurimus Auster 
Inglomerat noctem, tenebrosa volumina torquens, 
Defunditque imbres, sicco quos asper hiatu 
Persolidat Boreas; nec non abrupta tremiscunt 
Fulgura, et attritus subita face rumpitur aether. 
Tam Nemea, iam Taenariis contermina lucis 
Arcadiae capita alta madent; ruit agmine facto 
Inachus et gelidas surgens Erasinus in undas, 
Pulverulenta prius calcataque flumina nullae 
Aggeribus tenuere morae, stagnoque refusa est 
Funditus et veteri spumavit Lerna veneno. 
Frangitur omne nemus; rapiunt antiqua procellae 
Bracchia silvarum, nullisque aspecta per aevum 


Solibus umbrosi patuere aestiva Lycaei. 
Theb., i, 336-363. 


404. ErrocLes REJECTS THE EMBASSY OF POLYNICES. 


Cognita si dubiis fratris mihi iurgia signis 

Ante forent nec clara odiorum arcana paterent, 
Sufficeret vel sola fides, quam servo; sed illum 
Mente gerens, ceu saepta novus iam moenia laxet 
Fossor et hostiles inimicent classica turmas, 
Praefuris; in medios si comminus orsa tulisses 
Bistonas, aut refugo pallentes sole Gelonos, 
Parcior eloquio et medii reverentior aequi 
Inciperes. Neque te furibundae crimine mentis 
Arguerem, mandata refers; nunc omnia quando 

Plena minis, nec sceptra fide nec pace sequestra 
Poscitis, et capulo proprior manus ; haec mea regi 
Argolico nondum aequa tuis vice dicta reporta. 
Quae sors iusta mihi, quae non indebitus annis 
Sceptra dicavit honos, teneo longumque tenebo. 
Te penes Inachiae dotalis regia dono 

Coniugis et Danaae (quid enim maioribus actis 
Invideam ?) cumulentur opes; felicibus Argos 
Auspiciis Lernamque regas; nos horrida Dirces 
Pascua et Euboicis artatas fluctibus oras 

Non indignati miserum dixisse parentem 


Oedipoden. 
Theb., ii, 415-436. 


405. Boxinc MAtcH BETWEEN CAPANEUS AND ALCIDAMAS. 


Ut sese permensi oculis et uterque priorem 
Speravere locum, non protinus ira nec ictus, 
Alternus paulum timor et permixta furori 
Consilia, inclinant tantum contraria iactu 
Bracchia et explorant caestus hebetantque terendo. 
Doctior hic differt animam metuensque futuri 
Cunctatus vires dispensat; at ille nocendi 
Prodigus incautusque sui ruit omnis et ambas 
Consumit sine lege manus, atque inrita frendit 
Insurgens, seque ipse premit. Sed providus astu 
Et patria vigil arte Lacon hos reicit ictus, 

Hos cavet; interdum nutu capitisque citati 
Integer obsequio, manibus nunc obvia tela 
Discutiens instat gressu vultuque recedit. 

Saepe etiam iniustis conlatum viribus hostem 

(Is vigor ingenio, tanta experientia dextrae est) 
Ultro audax animis instatque et obumbrat, et alte 
Adsilit ; ut praeceps cumulo agit unda minantes 
In scopulos et fracta redit, sic ille furentem 
Circuit expugnans. Levat ecce diuque minatur 
In latus inque oculos; illum rigida arma caventem 
Avocat et manibus necopinum interserit ictum 
Callidus, et mediam designat vulnere frontem. 

Iam cruor et tepido signantur tempora rivo. 

Nescit adhuc Capaneus subitumque per agmina murmur 
Miratur; verum ut fessam super ora reduxit 

Forte manum et summo maculas in vellere vidit, 

Non leo, non iaculo tantum indignata recepto 

Tigris; agit toto cedentem fervidus arvo 

Praccipitatque retro iuvenem atque in terga supinat 
Dentibus horrendum stridens geminatque rotatas 


Multiplicatque manus. Rapiunt conamina venti. 
Theb., vi, 735-766. 


406. BaccHUS INTERCEDES FOR THEBES. 


Exscindisne tuas, divum sator optime, Thebas ? 
Saeva adeo coniux? nec te telluris amatae, 
Deceptique laris miseret cinerumque meorum? 
Esto, olim invitum iaculatus nubibus ignem, 
Credimus; en iterum atra refers incendia terris, 
Nec Styge iurata, nec paelicis arte rogatus. 
Quis modus? an nobis pater iratusque bonusque 
Fulmen habes? sed non Danaeia limina talis, 
Parrhasiumque nemus Ledaeasque ibis Amyclas. 
Scilicet e cunctis ego neglectissima natis 
Progenies? ego nempe tamen qui dulce ferenti 
Pondus eram; cui tu dignatus limina vitae 
Praereptumque uterum et maternos reddere menses. 
Adde, quod imbellis rarisque exercita castris 
Turba meas acies, mea tantum proelia norunt, 
Nectere fronde comas et ad inspirata rotari 
Buxa: timent thyrsos nuptarum et proelia matrum; 
Unde tubas Martemque pati, qui fervidus ecce 
Quanta parat? quid si ille tuos Curetas in arma 
Ducat, et innocuis iubeat decernere peltis? 

Quin etiam invisos (sic hostis defuit?)) Argos 
Elicis; 0 ipsis, genitor, graviora periclis 

Iussa, novercales luimus ditare Mycenas ! 

Anne triumphatos fugiam captivus ad Indos? 

Da sedem profugo! Potuit Latonia frater 

Saxa (nec invideo) defigere Delon et imis 

Commendare fretis; cara submovit ab arce 
Hostiles Tritonis aquas; vidi ipse potentem 
Gentibus Eois Epaphum dare iura, nec ullas 
Cyllene secreta tubas, Minoiave curat 
Ida; quid heu tantum nostris offenderis aris? 
Hic tibi (quando minor iam nostra potentia) noctes 
Herculeae, placitusque vagae Nycteidos ardor, 
Hic Tyrium genus, et nostro felicior igne 
Taurus; Agenoreos saltem tutare nepotes. 

Theb., vii, 155-177, 181-192. 


M. FABIUS QUINTILIANUS, 85-95 A.D. 


407. Tue Vaux or Mosic As AN Aib TO LITERARY 
CULTURE. 


Veterum quoque Romanorum epulis fides ac tibias adhibere 
moris fuit. Versus quoque Saliorum habent carmen. Quae 
cum omnia sint a Numa rege instituta, faciunt manifestum, 
ne illis quidem, qui rudes ac bellicosi videntur, curam musices, 
quantam illa recipiebat aetas, defuisse. Denique in proverbium 
usque Graecorum celebratum est, ‘Indoctos a Musis atque a 
Gratiis abesse.” Verum quid ex ea proprie petat futurus orator, 
disseramus. Numeros musice duplices habet, in ‘ vocibus’ et in 
‘corpore;’ utriusque enim rei aptus quidam modus desideratur. 
‘Vocis’ rationem Aristoxenus musicus dividit in fvOudv et pédos, 
quorum alterum ‘ modulatione,’ alterum ‘ canore ac sonis’ con- 
stat. Num igitur non haec omnia oratori necessaria ? quorum 
unum ad gestum, alterum ad collocationem verborum, tertium 
ad flexus vocis, qui sunt in agendo quoque plurimi, pertinet. 
. .. Age, non habebit in primis curam vocis orator, quid 
tam musices proprium? Sed ne haec quidem praesumenda 
pars est; uno interim contenti simus exemplo C. Gracchi, 
praecipui suorum temporum oratoris, cui contionanti consistens 
post eum musicus, fistula, quam tonarion vocant, modus quibus 

deberet intendi, monstrabat. Haec ei cura inter turbidissimas 
actiones, vel terrenti optimates, vel iam timenti profuit. 
I, x, 20-22, 27, 28. 


406. THe Youne ROMANS WERE TAUGHT HOW TO DISCUSS 
ON THEIR Merits QUESTIONS INVOLVING SOME OF 
THE BROAD PRINCIPLES oF Law. 


‘ Legum laus’ et ‘ vituperatio’ iam maiores, ac prope summis 
operibus suffecturas, vires desiderant; quae quidem suasoriis 
magis an controversiis accommodata sit exercitatio, consuetudine 
et iure civitatium differt. Apud Graecos enim lator earum ad 
iudicem vocabatur; Romanis pro contione suadere ac dissuadere 
moris fuit. Utroque autem modo pauca de his et fere certa 
dicuntur. Nam et genera sunt tria, ‘sacri, publici, privati iuris.’ 
Quae divisio ad laudem magis spectat, si quis eam per gradus 
augeat, quod ‘lex,’ quod ‘publica,’ quod ‘ad religionem deum 
comparata’ sit. Ea quidem, de quibus quaeri solet, communia 
omnibus. Aut enim de iure dubitari potest eius, ‘qui rogat,’ ut 
‘de P. Clodii, qui non rite creatus tribunus arguebatur ;’ aut de 
ipsius rogationis, quod est varium, sive ‘non trino’ forte ‘nun- 
dino’ promulgata, sive ‘non idoneo die,’ sive ‘contra interces- 
sionem,’ vel ‘ auspicia, aliudve quid, quod legitimis obstet,’ dicitur 
lata esse, vel ferri; sive ‘alicui manentium legum repugnare.’ 
Sed haec ad illas primas exercitationes non pertinent; nam sunt 
eae citra complexum personarum, temporum, causarum. Reli- 
qua eadem fere, vero fictoque huiusmodi certamine, tractantur. 
Nam vitium aut ‘in verbis’ est, aut ‘in rebus.’ In verbis 
quaeritur, ‘an satis significent ? an sit in iis aliquid ambiguum ?’ 
In rebus, ‘an lex sibi ipsa consentiat? an in praeteritum ferri 
debeat? an in singulos homines?’ Maxime vero commune est 
quaerere, ‘an sit honesta? an utilis?’ Nec ignoro, plures fieri 
a plerisque partes ; sed nos ‘iustum, pium, religiosum,’ ceteraque 
his similia ‘honesto’ complectimur. ‘Justi’ tamen species non 
simpliciter excuti solet. Aut enim de re ipsa quaeritur, ut 
‘dignane poena,’ vel ‘praemio sit?’ aut de modo praemii 
poenaeve, ‘qui’ tam ‘maior,’ quam ‘minor’ culpari potest. 
Utilitas quoque interim ‘natura’ discernitur, interim ‘tempore.’ 
Quaedam ‘an obtineri possint,’ ambigi solet. Ne illud quidem 

ignorare oportet, leges aliquando ‘totas, aliquando ‘ex parte’ 
reprehendi solere, cum exemplum rei utriusque nobis claris 
orationibus praebeatur. Nec me fallit, eas quoque leges esse, 
quae non in perpetuum rogentur, sed de honoribus aut imperiis, 


qualis ‘ Manilia’ fuit, de qua Ciceronis oratio est. 
II, iv, 33-40. 


409. Tae Cuier Merit or A ‘SuASORIA’ IS TO REFLECT 
AS FORCIBLY AS POSSIBLE THE INDIVIDUALITY OF 
THE PERSON INTO WHOSE MOUTH THE ORATION IS 
PUT. 


Ideoque longe mihi difficillimae videntur ‘ prosopopoeiae’ in 
quibus ad reliquum suasoriae laborem accedit etiam personae 
difficultas. Namque idem illud aliter Caesar, aliter Cicero, 
aliter Cato suadere debebit. Utilissima vero haec exercitatio, 
vel quod duplicis est operis, vel quod poetis quoque aut histo- 
riarum futuris scriptoribus plurimum confert. Verum et ora- 
toribus necessaria. Nam sunt multae a Graecis Latinisque 
compositae orationes, quibus alii uterentur, ad quorum con- 
dicionem vitamque aptanda, quae dicebantur, fuerunt. An 
eodem modo cogitavit, aut eandem personam induit Cicero, cum 
scriberet Cn. Pompeio, et cum T. Ampio, ceterisve: ac non 
uniuscuiusque eorum fortunam, dignitatem, res gestas intuitus, 
omnium, quibus vocem dabat, etiam imaginem expressit? ut 
melius quidem, sed tamen ipsi, dicere viderentur. Neque enim 
minus vitiosa est oratio, si ab homine, quam si a re, cui accom- 
modari debuit, dissidet ; ideoque Lysias optime videtur in iis, 
quae scribebat indoctis, servasse veritatis fidem. Enimvero 
praecipue declamatoribus considerandum est, quid cuique per- 
sonae conveniat? qui paucissimas controversias ita dicunt, ut 
advocati; plerumque filii, patres, divites, senes, asperi, lenes, 
avari, denique superstitiosi, timidi, derisores fiunt; ut vix 
comoediarum actoribus plures habitus in pronuntiando con- 
cipiendi sint, quam his in dicendo. Quae omnia videri possunt 
prosopopoeiae ; quam ego suasoriis subieci, quia nullo alio ab his, 
quam persona, distat. Quamquam haec aliquando etiam in 
controversias ducitur, quae ex historiis compositae, certis agen- 
tium nominibus continentur. Neque ignoro, plerumque exer- 


QUINTILIANUS. 821 


citationis gratia poni et poeticas et historicas; ut ‘ Priami verba 
apud Achillem,’ aut ‘Sullae dictaturam deponentis in contione.’ 
Sed haec in partem cedent trium generum, in quae causas divisi- 
mus. Nam et rogare, indicare, rationem reddere, et alia, de 
quibus supra dictum est, varie, atque ut res tulit, in materia 
iudiciali, deliberativa, demonstrativa, solemus. Frequentissime 
vero in his utimur ficta personarum, quas ipsi substituimus, ora- 
tione; ut apud Ciceronem pro Caelo Clodiam et caecus Appius 
et Clodius frater, ille in castigationem, hic in hortationem vitio- 


rum compositus, alloquitur. 
IU, viii, 49-54. 


410. Hints oN THE EXAMINATION OF WITNESSES IN 
Court. 


Qui ‘ voluntarium ’ producit, scire, quid is dicturus sit, potest ; 
ideoque faciliorem videtur in rogando habere rationem. Sed 
haec quoque pars acumen ac vigilantiam poscit, providendum- 
que, ne timidus, ne inconstans, ne imprudens testis sit ; turban- 
tur enim, et a patronis diversae partis inducuntur in laqueos, 
et plus deprehensi nocent, quam firmi et interriti profuissent. 
Multum igitur domi ante versandi; variis percontationibus, 
quales haberi ab adversario possint, explorandi sunt. Sic fit, ut 
aut constent sibi, aut, si quid titubaverint, opportuna rursus eius, 
a quo producti sunt, interrogatione velut in gradum reponantur. 
In his quoque adhuc, qui constiterint sibi, vitandae sunt insidiae ; 
nam frequenter subici ab adversario solent, et, omnia profutura 
polliciti, diversa respondent, et auctoritatem habent non arguen- 
tium illa, sed confitentium. Explorandum igitur, quas causas 
laedendi adversarium afferant; nec id sat est, inimicos fuisse, 
ied an desierint, an per hoc ipsum reconciliari velint, ne cor- 
rupti sint, ne paenitentia propositum mutaverint ; quod cum in 
lis quoque, qui ea, quae dicturi videntur re vera sciunt, necessa- 
rium est praecavere, multo magis in iis, qui se dicturos, 
quae falsa sunt, pollicentur. Nam et frequentior eorum paeni- 
tentia est; et promissum suspectius; et, si perseveraverint, 
reprehensio facilior. . . . Patronorum in parte expeditior, in 
parte difficilior interrogatio est. Difficilior hoc, quod raro 
unquam possunt ante iudicium scire, quid testis dicturus sit ; 

expeditior, quod, cum interrogandus est, sciunt, quid dixerit. 
Itaque, quod in eo incertum est, cura et inquisitione opus est, 
quis reum premat? quas et quibus ex causis inimicitias habeat ? 
eaque in oratione praedicenda atque amolienda sunt, sive odio 
conflatos testes, sive invidia, sive gratia, sive pecunia, videri 
volumus. . . . Quain re primum est, nosse testem; nam timi- 
dus terreri, stultus decipi, iracundus concitari, ambitiosus inflari, 
longus protrahi potest; prudens vero et constans, vel tanquam 
inimicus et pervicax dimittendus statim, vel non interrogatione, 
sed brevi interlocutione patroni refutandus est; aut aliquo, si 
continget, urbane dicto refrigerandus ; aut, si quid in eius vitam 
dici poterit, infamia criminum destruendus. Probos quosdam et 
verecundos non aspere incessere profuit; nam saepe, qui adver- 
sus insectantem pugnassent, modestia mitigantur. Omnis autem 
interrogatio aut ‘in causa est,’ aut ‘extra causam.’ ‘In causa,’ 
sicut accusatori praecepimus, patronus quoque altius, et unde nihil 
suspecti sit, repetita percontatione, priora sequentibus applicando, 
saepe eo perducit homines, ut invitis, quod prosit, extorqueat. 
Eius rei sine dubio neque disciplina ulla in scholis, neque exer- 
citatio traditur; et naturali magis acumine, aut usu contingit 


haec virtus. 
V, vii, 10-14, 22-23, 26-28. 


411. Tae Power or PaArsHos. 


Qui vero iudicem rapere, et in quem vellet habitum animi 
posset perducere, quo dicto flendum et irascendum esset, rarus 
fuit. Atqui hoc est, quod dominetur in iudiciis; haec eloquen- 
tiam regunt. Namque argumenta plerumque nascuntur ex 
causa, et pro meliore parte plura sunt semper ; ut, qui per haec 
vicit, tantum, non defuisse sibi advocatum, sciat. Uhi vero 
animis iudicum vis afferenda est, et ab ipsa veri contemplatione 
abducenda mens, ibi proprium oratoris opus est. Hoc non docet 
litigator, hoc libellis non continetur. Probationes enim efficiant 
sane, ut causam nostram meliorem esse iudices putent ; affectus 
praestant, ut etiam velint ; sed id, quod volunt, credunt quoque. 
Nam cum irasci, favere, odisse, misereri coeperunt, agi iam rem 
suam existimant ; et, sicut amantes de forma iudicare non pos- 
sunt, quia sensum oculorum praecipitat animus, ita omnem veri- 

tatis inquirendae rationem iudex omittit occupatus affectibus: 
aestu fertur, et velut rapido flumini obsequitur. Ita argumenta 
ac testes quid egerint, pronuntiatio ostendit ; commotus autem 
ab oratore iudex, quid sentiat, sedens adhuc atque audiens con- 
fitetur. An, cum ille, qui plerisque perorationibus petitur, fletus 
erumpit, non palam dicta sententia est? Huc igitur incumbat 
orator, hoc opus eius, hic labor est ; sine quo cetera nuda, ieiuna, 
infirma, ingrata sunt; adeo velut spiritus operis huius atque 


animus est in affectibus. 
VI, ii, 3-7. 


412. A Concise Summary or THE ArT oF RHETORIC. 


Nempe enim plurimum in hoc laboris exhausimus, ut osten- 
deremus rhetoricen ‘ bene dicendi scientiam, et utilem, et artem, 
et virtutem esse ;’ materiam eius ‘res omnes,’ de quibus di- 
cendum esset; eas in tribus fere generibus, ‘demonstrativo, 
deliberativo, iudicialique ’ reperiri; orationem porro omnem con- 
stare ‘rebus et verbis ;’ in rebus intuendam ‘inventionem,’ in 
verbis ‘elocutionem,’ in utraque ‘collocationem ;’ quae ‘ memo- 
ria’ conplecteretur, ‘actio’ commendaret. Oratoris officium, 
‘docendi, movendi, delectandi’ artibus contineri; ex quibus ad 
docendum, ‘ expositio et argumentatio ;’ ad movendum, ‘ affectus ' 
pertineret, quem per omnem quidem causam, sed maxime tamen 
in ingressu ac fine dominari. Nam ‘delectationem, quamvis in 
utroque sit eorum, magis tamen proprias in ‘elocutione’ partes 
habere. ‘ Quaestiones’ alias ‘ infinitas,’ alias ‘ finitas,’ quae per- 
sonis, locis, temporibus continerentur. In omni porro materia 
tria esse quaerenda, ‘an sit ? quid sit ? quale sit?’ His adicieba- 
mus, ‘demonstrativam’ laude ac vituperatione constare. In ea, 
quae ab ipso, de quo diceremus, quae post eum acta essent, 
intuendum. Hoc opus tractatu ‘honestorum utiliumque’ con- 
stare. ‘ Suasoriis’ accedere tertiam partem ex coniectura, ‘ pos- 
setne fieri?’ et ‘an esset futurum ?’ de quo deliberaretur. Hic 
praecipue diximus spectandum, ‘ quis, apud quem, quid?’ diceret. 
‘Tudicialium’ causarum alias in singulis, alias in pluribus con- 
troversiis consistere; et in quibusdam ‘intentionem’ modo; 
‘depulsionem’ porro omnem infitiatione duplici, ‘factumne, 
et an hoc factum esset?’ praeterea ‘defensione’ ac ‘ transla- 
tione’ constare. ‘Quaestionem’ aut ex facto, aut ex scriptu 

esse: ‘facto,’ de rerum fide, proprietate, qualitate; ‘scripto’ 
de verborum vi aut voluntate; in quibus vis tum causarum, 
tum actionum inspici soleat, quaeque aut scripti et voluntatis, 
aut ratiocinativae, aut ambiguitatis, aut legum contrariarum 
specie continetur. In omni porro causa iudiciali quinque esse 
partes, quarum ‘exordio’ conciliari audientem, ‘narratione’ 
causam proponi, ‘confirmatione’ roborari, ‘refutatione’ dis- 
solvi, ‘ peroratione’ aut memoriam refici, aut animos moveri. 
His argumentandi et afficiendi locos, et quibus generibus con- 
citari, placari resolvi iudices oporteret, adiecimus. Accessit 
ratio divisionis. Credere modo, qui discet, velit. Certa quae- 
dam via est, in qua multa etiam sine doctrina praestare de- 
beat per se ipsa natura, ut haec, de quibus dixi, non tam 
inventa a praeceptoribus, quam, cum fierent, observata esse 
videantur. 
VIII, Prooem., 6-12. 


413. Criticism oF Roman TRAGEDY AND COMEDY. 


Tragoediae scriptores veterum Accius atque Pacuvius claris- 
simi gravitate sententiarum, verborum pondere, auctoritate per- 
sonarum. Ceterum nitor, et summa in excolendis operibus 
manus, magis videri potest temporibus, quam ipsis defuisse. 
Virium tamen Accio plus tribuitur ; Pacuvium videri doctiorem, 
qui esse docti affectant, volunt. Iam Varii Thyestes cuilibet 
Graecarum comparari potest. Ovidii Medea videtur mihi osten- 
dere, quantum ille vir praestare potuerit, si ingenio suo tem- 
perare quam indulgere maluisset. Eorum quos viderim, longe 
princeps Pomponius Secundus, quem senes parum tragicum puta- 
bant, eruditione ac nitore praestare confitebantur. In comoedia 
maxime claudicamus ; licet Varro ‘ Musas,’ Aelii Stilonis sen- 
tentia, ‘ Plautino’ dicat ‘sermone locuturas fuisse, si Latine 
loqui vellent ;’ licet Caecilium veteres laudibus ferant; licet 
Terentii scripta ad Scipionem Africanum referantur: quae 
tamen sunt in hoc genere elegantissima, et plus adhuc habitura 
gratiae, si intra versus trimetros stetissent. Vix levem conse- 
quimur umbram adeo ut mihi sermo ipse Romanus non recipere 
videatur illam solis concessam Atticis venerem, cum eam ne 

Graeci quidem in alio genere linguae obtinuerint. Togatis 
excellit Afranius, utinamque non inquinasset argumenta puero- 


rum foedis amoribus, mores suos fassus. 
X, i, 97-100. 


414, A Comparison oF CICERO WITH DEMOSTHENES. 


Ciceronem cuicunque eorum fortiter opposuerim. Nec ignoro, 
quantam mihi concitem pugnam, cum praesertim non sit id pro- 
positi, ut eum Demostheni comparem hoc tempore; neque enim 
attinet, cam Demosthenem in primis legendum, vel ediscendum 
potius putem. Quorum ego virtutes plerasque arbitror similes, 
consilium, ordinem dividendi, praeparandi, probandi rationem, 
denique, quae sunt inventionis. In eloquendo est aliqua diver- 
sitas: densior ille, hic copiosior; ille concludit astrictius, hic 
latius; pugnat ille acumine semper, hic frequenter et pondere ; 
ili nihil detrahi potest, huic nihil adici; curae plus in illo, in 
hoc naturae. Salibus certe, et commiseratione, qui duo pluri- 
mum affectus valent, vincimus. Et fortasse epilogos illi mos 
civitatis abstulerit; sed et nobis illa, quae Attici mirantur, 
diversa Latini sermonis ratio minus permiserit. In epistolis 
quidem, quanquam sunt utriusque, dialogisve, quibus nihil ille, 
nulla contentio est. Cedendum vero in hoc quidem, quod ille 
et prior fuit, et ex magna parte Ciceronem, quantus est, fecit. 
Nam mihi videtur M. Tullius, cum se totum ad imitationem 
Graecorum contulisset, effinxisse vim Demosthenis, copiam Pla- 
tonis, iucunditatem Isocratis. Nec vero quod in quoque opti- 
mum fuit, studio consecutus est tantum, sed plurimas, vel potius 
omnes ex se ipso virtutes extulit immortalis ingenii beatissima 
ubertas. Non enim ‘ pluvias,’ ut ait Pindarus, ‘ aquas colligit ; 
sed vivo gurgite exundat,’ dono quodam providentiae genitus, in 
quo totas vires suas eloquentia experiretur. Nam quis docere 
diligentius, movere vehementius potest? Cui tanta unquam 
iucunditas affuit? ut ipsa illa, quae extorquet, impetrare eum 
credas, et, cum transversum vi sua iudicem ferat, tamen ille non 
rapi videatur, sed sequi. Jam in omnibus, quae dicit, tanta 
auctoritas inest, ut dissentire pudeat ; nec advocati studium, sed 
testis aut iudicis afferat fidem; cum interim haec omnia, quae 
vix singula quisquam intentissima cura consequi posset, fluunt 

illaborata, et illa, qua nihil pulchrius auditu est, oratio prae se 
fert tamen felicissimam facilitatem. Quae non immerito ab 
hominibus aetatis suae ‘regnare in iudiciis’ dictus est; apud 
posteros vero id consecutus, ut Cicero iam non hominis nomen, 
sed eloquentiae habeatur. Hunc igitur spectemus, hoc proposi- 
tum nobis sit exemplum; ille se profecisse sciat, cui Cicero 


valde placebit. 
X, i, 105-112. 


415. Power or Memory IN AN ORATOR. 


‘Memoriam’ quidam naturae modo esse munus existimave- 
runt, estque in ea non dubie plurimum ; sed ipsa excolendo, sicut 
alia omnia, augetur, et totus, de quo diximus adhuc, inanis est 
labor, nisi ceterae partes hoc velut spiritu continentur. Nam et 
omnis disciplina memoria constat, frustraque docemur, si quidquid 
audimus, praeterfluat, et exemplorum, legum, responsorum, dic- 
torum denique factorumque velut quasdam copias, quibus abun- 
dare, quasque in promptu semper habere debet orator, eadem 
illa vis repraesentat. Neque immerito ‘thesaurus’ hic ‘elo- 
quentiae’ dicitur. Sed non firme tantum continere, verum etiam 
cito percipere multa acturos oportet, nec quae scripseris modo 
iterata lectione complecti, sed in cogitatis quoque rerum ac ver- 
borum contextum sequi, et quae sint ab adversa parte dicta, 
meminisse ; nec utique ea, quo dicta sunt ordine, refutare, sed 
opportunis locis ponere. Quid? extemporalis oratio nec alio 
mihi videtur mentis vigore constare. Nam dum alia dicimus, 
quae dicturi sumus, intuenda sunt. Ita cum semper cogitatio 
ultra id, quod est, longius quaerit, quidquid interim repperit, 
quodammodo apud memoriam deponit; quod illa, quasi media 
quaedam manus, acceptum ab inventione tradit elocutioni. 

XI, ii, 1-3. 

SEX. JULIUS FRONTINUS, circ. 40-103 A. D. 


416. Exampies oF DISPELLING THE FEAR ARISING FROM 
Untucky Omens. 


Scipio, ex Italia in Africam transportato exercitu, cum egre- 
diens navem prolapsus esset, et ob hoc adtonitos milites cerneret, 
id, quod trepidationem adferebat, constantia et magnitudine 
auimi, in hortationem convertit et, ‘ Ludite, inquit, ‘ milites, 
Africam obpressi.’ 

C. Caesar, cum forte conscendens navem lapsus esset, ‘ Teneo 
te, terra mater,’ inquit ; qua interpretatione effecit, ut repetiturus 
illas, a quibus proficiscebatur, terras videretur. 

P. Sempronius Sophus Cos., acie adversus Picentes directa, 
cum subitus terrae motus utrasque partes confudisset, exhorta- 
tione confirmavit suos, et inpulit, ut consternatum superstitione 
invaderent hostem, adortusque devicit. 

Sertorius, cum equitum scuta extrinsecus, equorumque pectora 
cruenta subito prodigio adparuissent, victoriam portendi inter- 
pretatus est, quoniam illae partes solerent hostili cruore respergi. 

Epaminondas Thebanus, contristatis militibus, quod ex hasta 
eius ornamentum, infulae more dependens, ventus ablatum in 
sepulcrum Lacedaemonii cuiusdam depulerat, ‘ Nolite,’ inquit, 
‘ milites, trepidare; Lacedaemoniis significatur interitus. Sepul- 
cra enim muneribus ornantur.’ 

Idem, cum fax de caelo nocte delapsa, eos, qui adverterunt, 
terruisset, ‘ Lumen,’ inquit, ‘ hoc numina ostendunt.’ 

C. Sulpicius Gallus defectum lunae inminente nocte, ne pro 
ostento exciperent milites, praedixit futurum, additis rationibus 
causisque defectionis. 

Timotheus Atheniensis, adversus Corcyraeos navali proelio 
decertaturus, gubernatori suo, qui proficiscenti iam classi signum 
receptui coeperat dare, quia ex remigibus quemdam sternu- 
tantem audierat, ‘ Miraris,’ inquit, ‘ex tot milibus unum per- 
frixisse?’ 

Chabrias Atheniensis classe dimicaturus, excusso ante navem 
ipsius fulmine, exterritis per tale prodigium militibus; ‘ Nunc,’ 

inquit, ‘potissimum ineunda pugna est, cum deorum maximus 


Iuppiter adesse numen suum classi nostrae ostendit.’ 
Strat., I, xii. 


417. Scope OF THE WORK ON THE AQUEDUCTS OF ROME. 


Cum omnis res ab imperatore delegata intentiorem exigat 
curam; et me, seu naturalis sollicitudo, seu fides sedula non ad 
diligentiam modo, verum ad amorem quoque commissae rei 
instigent ; sitque mihi nunc ab Nerva Augusto, nescio diligen- 
tiore, an amantiore reipublicae imperatore, aquarum iniunctum 
officium, tum ad usum, tum ad salubritatem, atque etiam ad secu- 
ritatem urbis pertinens, administratum per principes semper civi- 
tatis nostrae cives; primum ac potissimum existimo, sicut in 
ceteris negotiis institueram, nosse quod suscepi. Ac, ne quid 
ad totius rei pertinens notitiam praetermisisse videar, nomina 
primum aquarum, quae in urbem Romam influunt ponam; tum 
per quos quaeque earum, et quibus consulibus, quoto post ur- 
bem conditam anno, perductae sint; deinde quibus ex locis, et 
a quoto miliario. duci coepissent; quantum subterraneo rivo, 
quantum substructione, quantum opere arcuato; post altitu- 
dinem cuiusque, modulorumque rationem, et quae erogationes 
ab illis factae sint; quantum extra urbem, quantum intra urbem 
unicuique regioni, pro suo modo, unaquaeque aquarum serviat ; 
quot castella publica, privataque sint, et ex his quantum publicis 
operibus, quantum muneribus (ita enim cultiores appellant) ; 
quantum lacibus; quantum nomine Caesaris ; quantum privato- 
rum usui beneficio principis detur; quod ius ducendarum tuen- 
darumque sit earum; quae id sanciant poenae ex legibus, 
senatusconsultis et mandatis priucipum inrogatae. 

De Aq., Praef. i, iii. 


418. DrscrIpTION OF AN AQUEDUCT. 


Aqua Appia. M. Valerio Maximo, P. Decio Mure Coss., anno 
post initium Samnitici belli XXXI, aqua Appia in urbem in- 
ducta est ab Appio Claudio Crasso censore, cui postea Caeco fuit 
cognomen, qui et viam Appiam, a porta Capena usque ad urbem 
Capuam, muniendam curavit. Collegam habuit C. Plautium, 

cui ob inquisitas eius aquae venas Venocis cognomen datum est. 
Sed quia is intra annum et sex menses, deceptus a collega tam- 
quam invidiam facturo, abdicavit se censura, nomen aquae ad 
Appii tantum honorem pertinuit ; qui multis tergiversationibus 
extraxisse censuram traditur, donec et viam, et huius aquae duc- 
tum consummaret. Concipitur Appia in agro Lucullano, via 
Praenestina, inter miliarium VII et VIII, diverticulo sinistror- 
sus passuum DCCLXXX. Ductus eius habet longitudinem a 
capite usque ad Salinas, qui locus est ad portam Trigeminam, 
passuum XI milium CLX XXX ; subterraneo rivo passuum XI 
milium CXXX; supra terram substructione, et arcuato opere 


proxime ad portam Capenam passuum LX... . Incipit dis- 
tribui Appia imo Publicii clivo ad portam Trigeminam. 
De Aa., Ve 


M. VALERIUS MARTIALIS, 42-102 A.D. 


419, A Lap-poe. 


Issa est passere nequior Catulli. 
Issa est purior osculo columbae. 
Issa est blandior omnibus puellis. 
Issa est carior Indicis lapillis. 

Issa est deliciae catella Publi. 
Hance tu, si queritur, loqui putabis. 
Sentit tristitiamque gaudiumque. 
Collo nixa cubat, capitque somnos, 
Ut suspiria nulla sentiantur. 
Castae tantus inest pudor catellae: 
Ignorat Venerem, nec invenimus 
Dignum tam tenera virum puella. 
Hance ne lux rapiat suprema totam, 
Picta Publius exprimit tabella, 

In qua tam similem videbis Issam, 
Ut sit tam similis sibi nec ipsa. 

Issam denique pone cum tabella; 
Aut utramque putabis esse veram, 


Aut utramque putabis esse pictam. 
I, cix. 


420. To a Stincy FRIEND WHO HAD ASKED FOR THE 
Loan oF His Book. 


Occurris: quotiens, Luperce, nobis, 

‘Vis mittam puerum,’ subinde dicis, 
‘Cui tradas epigrammaton libellum, 
Lectum quem tibi protinus remittam ?’ 
Non est, quod puerum, Luperce, vexes. 
Longum est, si velit ad Pirum venire, 
Et scalis habito tribus, sed altis. 

Quod quaeris, propius petas licebit. 
Argi nempe soles subire letum: 

Contra Caesaris est forum taberna, 
Scriptis postibus hinc et inde totis, 
Omnes ut cito perlegas poetas. 

Illinc me pete. Nec roges Atrectum: 
— Hoc nomen dominus gerit tabernae — 
De primo dabit, alterove nido, 

Rasum pumice, purpuraque cultum 
Denaris tibi quinque Martialem. 


‘Tanti non es,’ ais? Sapis, Luperce. 
I, exvii. 


421. ‘NE SUTOR ULTRA CREPIDAM.’ 


Das gladiatores, sutorum regule, cerdo, 
Quodque tibi tribuit subula, sica rapit. 

Ebrius es: nec enim faceres hoc sobrius unquam, 
Ut velles corio ludere, cerdo, tuo. 

Lusisti corio; sed te, mihi crede, memento 


Nunc in pellicula, cerdo, tenere tua. 
II, xvi. 

422. ROME IS NOT THE PLACE FOR AN Honest Man To 
GET A LIVING. 


Quae te causa trahit vel quae fiducia Romam, 
Sexte? quid aut speras, aut petis inde? refer. 

* Causas,’ inquis, ‘agam Cicerone disertior ipso, 
Atque erit in triplici par mihi nemo foro.’ 

Egit Atestinus causas, et Civis; utrumque 
Noras ; sed neutri pensio tota fuit. 

‘Si nihil hinc veniet, pangentur carmina nobis; 
Audieris, dices esse Maronis opus.’ 

Insanis ; omnes, gelidis quicunque lacernis 
Sunt ibi, Nasones Vergiliosque vides. 

‘ Atria magna colam.’ Vix tres, aut quattuor ista 
Res aluit; pallet cetera turba fame. 

‘Quid faciam ? suade; nam certum est vivere Romae.’ 
Si bonus es, casu vivere, Sexte, potes. 

TI, xxxviii. 


423. A Danpy. 


Cotile, bellus homo es; dicunt hoc, Cotile, multi. 
Audio; sed quid sit, dic mihi, bellus homo? 
‘ Bellus homo est, flexos qui digerit ordine crines ; 
Balsama qui semper, cinnama semper olet ; 
Cantica qui Nili, qui Gaditana susurrat ; 
Qui movet in varios brachia volsa modos ; 
Inter femineas tota qui lucs cathedras 
Desidet, atque aliqua semper in aure sonat ; 
Qui legit hince illinc missas, scribitque tabellas ; 
Pallia vicini qui refugit cubiti ; 
Qui scit, quam quis amet, qui per convivia currit ; 
Hirpini veteres qui bene novit avos.’ 
Quid narras? hoc est, hoc est homo, Cotile, bellus? 


Res pertricosa est, Cotile, bellus homo. 
III, lxiii. 

424, A Roman Day. 


Prima salutantes atque altera continet hora; 
Exercet raucos tertia causidicos. 

In quintam varios extendit Roma labores; 
Sexta quies lassis, septima finis erit. 

Sufficit in nonam nitidis octava palaestris ; 
Imperat extructos frangere nona toros. 

Hora libellorum decima est, Eupheme, meorum ; 
Temperat ambrosias cum tua cura dapes ; 

Et bonus aetherio laxatur nectare Caesar. 
Ingentique tenet pocula parca manu. 

Tunc admitte iocos; gressu timet ire licenti 


Ad matutinum nostra Thalia Iovem. 
IV, viii 


425. A GREAT-COAT. 


Hance tibi Sequanicae pinguem textricis alumnam, 
Quae Lacedaemonium barbara nomen habet, 

Sordida, sed gelido non aspernanda Decembri 
Dona, peregrinam mittimus endromidam ; 

Seu lentum ceroma teris, tepidumve trigona, 
Sive harpasta manu pulverulenta rapis, 

Plumea seu laxi partiris pondera follis, 

Sive levem cursu vincere quaeris Athan: 
Ne madidos intret penetrabile frigus in artus, 
Neve gravis subita te premat Iris aqua. 
Ridebis ventos hoc munere tectus et imbres; 


Nec sic in Tyria sindone tutus eris. 
IV, xix. 


426. A Dear LirtLe Girt. 


Puella senibus dulcior mihi cygnis, 
Agna Galaesi mollior Phalantini, 
Concha Lucrini delicatior stagni; 

Cui nec lapillos praeferas Erythraeos, 

Nec modo politum pecudis Indicae dentem, 
Nivesque primas, liliumque non tactum ; 
Quae crine vicit Baetici gregis vellus, 
Rhenique nodos, aureamque nitellam ; 
Fragravit ore, quod rosarium Paesti, 

Quod Atticarum prima mella cerarum, 
Quod sucinorum rapta de manu gleba; 

Cui comparatus indecens erat pavo, 
Inamabilis sciurus, et frequens phoenix. 
Adhue recenti tepet Erotion busto, 

Quam pessimorum lex avara fatorum, 

Sexta peregit hieme, nec tamen tota, 
Nostros amores, gaudiumque, lususque. 

Et esse tristem me meus vetat Paetus ; 
Pectusque pulsans, pariter et comam vellens: 
‘Deflere non te vernulae pudet mortem? 
Ego coniugem,’ inquit, ‘extuli, et tamen vivo, 
Notam, superbam, nobilem, locupletem.’ 

Quid esse nostro fortius potest Paeto ? 


Ducenties accepit, et tamen vivit. 
V, xxxvii. 


427. THe Fate wHIcH A BORE DESERVES. 


Quisquis stolaeve purpuraeve contemptor, 
Quos colere debet, laesit impio versu : 
Erret per urbem pontis exul et clivi, 
Interque raucos ultimus rogatores 

Oret caninas panis improbi buccas. 

Illi December longus, et madens bruma, 
Clususque fornix triste frigus extendat. 
Vocet beatos clamitetque felices, 
Orciniana qui feruntur in sponda ; 

Et, cum supremae fila venerint horae, 
Diesque tardus, sentiat canum litem, 
Abigatque moto noxias aves panno ; 
Nec finiantur morte supplicis poenae, 
Sed, modo severi sectus Aeaci loris, 
Nunc inquieti monte Sisyphi pressus, 

Nunc inter undas garruli senis siccus, 
Delasset omnes fabulas poetarum ; 
Et, cum fateri Furia iusserit verum, 


Prodente clamet conscientia, ‘ Scripsi.’ 
X, v. 


428. On, FoR A Quiet Lire! 


Sidera iam Tyrius Phrixei respicit agni 
Taurus, et alternum Castora fugit hiems. 
Ridet ager, vestitur humus, vestitur et arbos; 
Ismarium paelex Attica plorat Ityn. 
Quos, Faustine, dies, quales tibi Roma recessus 
 Abstulit? O soles, o tunicata quies! 
O nemus, o fontes, solidumque madentis harenae 
Litus, et aequoreis splendidus Anxur aquis, 
Et non unius spectator lectulus undae, 
Qui videt hinc puppes fluminis, inde maris! 
Sed nec Marcelli, Pompeianumque, nec illic 
Sunt triplices thermae, nec fora iuncta quater. 
Nec Capitolini summum penetrale Tonantis, 
Quaeque nitent caelo proxima templa suo. 
Dicere te lassum quotiens ego credo Quirino: 
‘Quae tua sunt, tibi habe; quae mea, redde mihi.’ 
<i 


429. Some FARMS ARE NOT WORTH THE PRICE OF A 


DINNER. 


Donasti, Lupe, rus sub urbe nobis: 
Sed rus est mihi maius in fenestra. 
Rus hoc dicere, rus potes vocare, 

In quo ruta facit nemus Dianae, 
Argutae tegit ala quod cicadae, 

Quod formica die comedit uno, 
Clusae cui folium rosae corona est; 
In quo non magis invenitur herba, 
Quam Cosmi folium, piperve crudum; 
In quo nec cucumis iacere rectus, 

Nec serpens habitare tota possit? 

Urucam male pascit hortus unam; | 

Consumpto moritur culix salicto; 

Et talpa est mihi fossor atque arator. 

Non boletus hiare, non mariscae 

Ridere, aut violae patere possunt. 

Fines mus populatur, et colono 

Tanquam sus Calydonius timetur, 

Et sublata volantis ungue Prognes 

In nido seges est hirundinino ; 

Et cum stet sine falce mentulaque, 

Non est dimidio locus Priapo. 

Vix implet cochleam peracta messis, 

Et mustum nuce condimus picata. 

Errasti, Lupe, littera sed una: 

Nam quo tempore praedium dedisti, 

Mallem tu mihi prandium dedisses. 
XI, xviii 


430. Movine Day. 


O Tuliarum dedecus Kalendarum, 
Vidi, Vacerra, sarcinas tuas; vidi: 
Quas non retentas pensione pro bima 
Portabat uxor rufa crinibus septem, 
Et cum sorore cana mater ingenti. 
Furias putavi nocte Ditis emersas. 
Has tu priores frigore et fame siccus, 
Et non recenti pallidus magis buxo 
Irus tuorum temporum sequebaris. 
Migrare clivum crederes Aricinum. 
Ibat tripes grabatus, et bipes mensa, 
Et cum lucerna corneoque cratere 
Matella curto rupta latere meiebat. 
Foco virenti suberat amphorae cervix ; 
Fuisse gerres, aut inutiles maenas 
Odor impudicus urcei fatebatur, 
Qualis marinae vix sit aura piscinae. 
Nec quadra deerat casei Tolosatis. 

Quadrima nigri nec corona pulei, 

Calvaeque restes allioque cepisque, 

Nec plena turpi matris olla resina, 

Summoenianae qua pilantur uxores. 

Quid quaeris aedes, vilicosque derides, 

Habitare gratis, o Vacerra, cum possis ? 

Haec sarcinarum pompa convenit ponti. 
XII, xxxii. 


SULPICIA, Time or DomitiAn. 


431. THe PoreTEss ADDRESSES THE MUSE ON THE EXPUL-~ 
SION OF THE PHILOSOPHERS BY DoMITIAN. 


Dic mihi, Calliope, quidnam pater ille deorum 
Cogitat ? an terras et patria saecula mutat, 
Quasque dedit quondam, morientibus eripit artes, 
Nosque iubet tacitos et iam rationis egentes 
Non aliter, primo quam cum surreximus arvo, 
Glandibus et purae rursus procurrere lymphae? 
An reliquas terras conservat amicus et urbes, 
Sed genus Ausonium Romulique exturbat alumnos? 
Quid? reputemus enim; duo sunt, quibus extulit ingens 
Roma caput: virtus belli et sapientia pacis. 
Sed virtus, agitata domi et socialibus armis, 
In freta Sicaniae et Carthaginis exilit arces 
Ceteraque imperia et totum simul abstulit orbem; 
Deinde, velut stadio victor qui solus Achaeo 
Languet et immota secum virtute facessit, 
Sic itidem Romana manus, contendere postquam 
Destitit et pacem longis frenavit habenis, 
Ipsa domi leges et Graia inventa retractans 
Omnia bellorum terra quaesita marique 
Praemia consilio et molli ratione regebat. 
Stabat in his; neque enim poterat constare sine ipsis, 
Aut frustra uxori mendaxque Diespiter olim, 


JUVENALIS. 337 


‘Imperium sine fine dedi, dixisse probatur. 

Nunc igitur qui res Romanas imperat inter, 

Non trabe sed tergo prolapsus et ingluvie albus, 

Et studia et sapiens hominum nomenque genusque 

Omnia abire foras atque urbe excedere iussit. 

Quid facimus? Graios hominumque relinquimus urbes, 

Ut Romana foret magis his instructa magistris ; 

Nunc, Capitolino veluti turbante Camillo 

Ensibus et trutina Galli fugere relicta, 

Sic nostri palare senes dicuntur et ipsi 

Ut ferale suos onus extirpare libellos. 

Ergo Numantinus Libycusque erravit in isto 

Scipio, qui Rhodio crevit formante magistro, 

Cetera et illa manus bello facunda secundo, 

Quos inter prisci sententia dia Catonis 

Scire deos magni fecisset, utrumne secundis 

An magis adversis staret Romana propago. 

Scilicet adversis; nam cum defendier armis 

Suadet amor patriae et captiva penatibus uxor, 

Convenit, ut vespis, quarum domus arce movente, 

Turba tegens strictis per lutea corpora telis; 

Ast ubi apes secura redit, oblita suorum 

Plebs fraterque una somno moriuntur obeso. 

Romulidarum igitur longa et gravis exitium pax. 
Sat., 12-57. 


D. JUNIUS JUVENALIS, circ. 60-140 A. D. 


432. REASONS FOR WRITING SATIRE. 


Cur tamen hoc potius libeat decurrere campo, 
Per quem magnus equos Auruncae flexit alumnus, 
Si vacat et placidi rationem admittitis, edam. 
Cum tener uxorem ducat spado, Mevia Tuscum 
figat aprum et nuda teneat venabula mamma ; 
Patricios omnis opibus cum provocet unus, 

22 

Quo tondente gravis iuveni mihi barba sonabat; 
Cum pars Niliacae plebis, cum verna Canopi 
Crispinus, Tyrias umero revocante lacernas, 
Ventilet aestivum digitis sudantibus aurum, 
Nec sufferre queat maioris pondera gemmae, 
Difficile est saturam non scribere. Nam quis iniquae 
Tam patiens urbis, tam ferreus, ut teneat se, 
Causidici nova cum veniat lectica Mathonis 
Plena ipso? post hunc magni delator amici 

Et cito rapturus de nobilitate comesa 

Quod superest, quem Massa timet, quem munere palpat 
Carus et a trepido Thymele summissa Latino? 
Haec ego non credam Venusina digna lucerna? 
Cum fas esse putet curam sperare cohortis, 

Qui bona donavit praesepibus et caret omni 
Maiorum censu, dum pervolat axe citato 
Flaminiam puer Automedon; nam lora tenebat 
Ipse, lacernatae cum se iactaret amicae ? 
Nonne libet medio ceras implere capaces 
Quadruvio cum iam sexta cervice feratur 

Hine atque inde patens ac nuda paene cathedra 
Et multum referens de Maecenate supino 
Signator, falso qui se lautum atque beatum 
Exiguis tabulis et gemma fecerat uda? 

Occurrit matrona potens, quae, molle Calenum 
Porrectura viro miscet sitiente rubetam, 
Instituitque rudes melior Lucusta propinquas 
Per famam et populum nigros efferre maritos. 
Si natura negat, facit indignatio versum. 


i, 19-36, 51, 58-72, 79. 
433. Toe Grerexs at Rome, 


Ingenium velox, audacia perdita, sermo 

Promptus, et Isaeo torrentior. Ede, quid illum 

Esse putes; quem vis hominem, secum attulit ad nos: 
Grammaticus, rhetor, geometres, pictor, aliptes, 
Augur, schoenobates, medicus, magus ; omnia novit 
Graeculus esuriens; in caelum iusseris, ibit. 

In summa, non Maurus erat neque Sarmata nec Thrax, 
Qui sumpsit pinnas, mediis sed natus Athenis. 
Quid, quod adulandi gens prudentissima laudat 
Sermonem indocti, faciem deformis amici, 
Et longum invalidi collum cervicibus aequat 
Herculis, Antaeum procul a tellure tenentis, 
Miratur vocem angustam, qua deterius nec 
Ille sonat, quo mordetur gallina marito? 
Haec eadem licet et nobis laudare; sed illis 
Creditur. An melior, cum Thaida sustinet, aut, cum 
Uxorem comoedus agit, vel Dorida nullo 
Cultam palliolo? mulier nempe ipsa videtur. 
Nec tamen Antiochus, nec erit mirabilis illic 
Aut Stratocles, aut cum molli Demetrius Haemo; 
Natio comoeda est. Rides? maiore cachinno 
Concutitur ; flet, si lacrimas conspexit amici, 
Nec dolet; igniculum brumae si tempore poscas, 
Accipit endromidem ; si dixeris ‘aestuo,’ sudat. 

iii, 78-80, 86-95, 98-103. 


434. A Por-vaLiant HeERo. 


Ebrius ac petulans, qui nullum forte cecidit, 

Dat poenas; noctem patitur lugentis amicum 
Pelidae, cubat in faciem, mox deinde supinus. 
Somnum rixa facit. Sed quamvis inprobus annis 
Atque mero fervens, cavet hunc, quem coccina laena 
Vitari iubet, et comitum longissimus ordo, 
Multum praeterea flammarum et ahenea lampas ; 
Me, quem luna solet deducere vel breve lumen 
Candelae, cuius dispenso et tempero filum, 
Contemnit. Miserae cognosce prooemia rixae, 

Si rixa est, ubi tu pulsas, ego vapulo tantum. 
Stat contra starique iubet: parere necesse est. 
Nam quid agas, cum te furiosus cogat et idem 
Fortior? ‘Unde venis?’ exclamat; ‘ cuius aceto, 
Cuius conche tumes? quis tecum sectile porrum 
Sutor et elixi vervecis labra comedit ? 

Nil mihi respondes? Aut dic, aut accipe calcem! 

Ede ubi consistas; in qua te quaero proseucha ?’ 
Dicere si temptes aliquid, tacitusve recedas, 
Tantumdem est; pariter feriunt; vadimonia deinde 
Trati faciunt. Libertas pauperis haec est: 
Pulsatus rogat, et pugnis concisus adorat, 
Ut liceat paucis cum dentibus inde reverti. 

iii, 278-301. 


435. A Group oF CoURTIERS. 


Venit et Crispi iucunda senectus, 
Cuius erant mores, qualis facundia, mite 
Ingenium. Maria ac terras populosque regenti 
Quis comes utilior, si clade et peste sub illa 
Saevitiam damnare et honestum adferre liceret 
Consilium? Sed quid violentius aure tyranni, 
Cum quo de pluviis aut aestibus aut nimboso 
Vere locuturi fatum pendebat amici ? 
Ille igitur numquam direxit bracchia contra 
Torrentem; nec civis erat, qui libera posset 
Verba animi proferre, et vitam inpendere vero. 
Sic multas hiemes atque octogensima vidit 
Solstitia, his armis illa quoque tutus in aula, 
Proximus eiusdem properabat Acilius aevi 
Cum iuvene indigno quem mors tam saeva maneret 
Et domini gladiis tam festinata. Sed olim 
Prodigio par est in nobilitate senectus. 
Unde fit, ut malim fraterculus esse gigantis. 
Profuit ergo nihil misero, quod comminus ursos 
Figebat Numidas, Albana nudus harena 
Venator. Quis enim iam non intellegat artes 
Patricias? quis priscum illud miretur acumen, 
Brute, tuum? Facile est barbato inponere regi. 
Nec melior vultu, quamvis ignobilis, ibat 
Rubrius, offensae veteris reus atque tacendae, 
Et tamen inprobior saturam scribente cinaedo. 
Montani quoque venter adest, abdomine tardus, 
Et matutino sudans Crispinus amomo, 
Quantum vix redolent duo funera; saevior illo 


JUVENALIS. 3841 


Pompeius tenui iugulos aperire susurro ; 

Et, qui vulturibus servabat viscera Dacis, 

Fuscus, marmorea meditatus proelia villa, 

Et cum mortifero prudens Veiento Catullo, 

Qui numquam visae flagrabat amore puellae, 

Grande et conspicuum nostro quoque tempore monstrum, 
Caecus adulator dirusque a ponte satelles, 

Dignus Aricinos qui mendicaret ad axes, 


Blandaque devexae iactaret basia raedae. 
. iv, 81-118. 


436. A FASHIONABLE LADY AND HER MAID. 


Praefectura domus Sicula non mitior aula. 

Nam si constituit solitoque decentius optat 
Ornari, et properat, iamque exspectatur in hortis, 
Aut apud Isiacae potius sacraria lenae, 

Disponit crinem laceratis ipsa capillis 

Nuda umero Psecas infelix, nudisque mamillis. 

‘ Altior hic quare cincinnus?’ ‘Taurea punit 
Continuo flexi crimen facinusque capilli. 

Quid Psecas admisit? quaenam est hic culpa puellae, 
Si tibi displicuit nasus tuus? Altera laevum 
Extendit pectitque comas et volvit in orbem. 

Est in consilio matrona, admotaque lanis, 
Emerita quae cessat acu: sententia prima 

Huius erit: post hanc aetate atque arte minores 
Censebunt, tamquam famae discrimen agatur 

Aut animae; tanta est quaerendi cura decoris. 
Tot premit ordinibus, tot adhuc compagibus altum 
Aedificat caput. Andromachen a fronte videbis : 
Post minor est: aliam credas. Cedo, si breve parvi 
Sortita est lateris spatium, breviorque videtur 
Virgine Pygmaea, nullis adiuta cothurnis, 


Et levis erecta consurgit ad oscula planta ? 
vi, 486-507. 

437. INTELLECTUAL CULTURE IN THE TIME OF JUVENAL 
NO LONGER HELD IN ESTEEM. 


Declamare doces? O ferrea pectora Vetti, 

Cui perimit saevos classis numerosa tyrannos! 

Nam quaecumque sedens modo legerat, haec eadem stans 
Perferet, atque eadem cantabit versibus isdem. 

Occidit miseros crambe repetita magistros. 

Quis color et quod sit causae genus, atque ubi summa 
Quaestio, quae veniant diversae forte sagittae, 

Nosse volunt omnes, mercedem solvere nemo. 
‘“Mercedem appellas? Quid enim scio?’ ‘Culpa docentis 
Scilicet arguitur, quod laeva parte mamillae 

Nil salit Arcadico iuveni, cuius mili sexta 

Quaque die miserum dirus caput Hannibal implet.’ 

Di maiorum umbris tenuem et sine pondere terram 
Spirantisque crocos et in urna perpetuum ver, 

Qui praeceptorem sancti voluere parentis 

Esse loco! Metuens virgae iam grandis Achilles 
Cantabat patriis in montibus; et cui non tunc 
Eliceret risum citharoedi cauda magistri ? 

Sed Rufum atque alios caedit sua quemque iuventus, 
Rufum, quem totiens Ciceronem Allobroga dixit. 

Quis gremio Celadi doctique Palaemonis adfert, 
Quantum grammaticus meruit labor? et tamen ex hoc, 
Quodcumque est, (minus est autem quam rhetoris aera) 
Discipuli custos praemordet acoenonoetus 

Et, qui dispensat, frangit sibi. Cede, Palaemon, 

Et patere inde aliquid decrescere, non aliter, quam 
Institor hibernae tegetis niveique cadurci, 

Dummodo non pereat, mediae quod noctis ab hora 
Sedisti, qua nemo faber, qua nemo sederet, 

Qui docet obliquo lanam deducere ferro: 

Dummodo non pereat totidem olfecisse lucernas, 

Quot stabant pueri, cum totus decolor esset 

Flaccus, et haereret nigro fuligo Maroni. 


vii, 150-161, 207-227. 


JUVENALIS. 343 


438. Tur FICKLENESS OF THE Mos. 


Pone domi laurus, duc in Capitolia magnum 
Cretatumque bovem; Seianus ducitur unco 

Spectandus ; gaudent omnes, ‘ Quae labra, quis illi 
Vultus erat! Numquam, si quid mihi credis, amavi 
Hunc hominem. Sed quo cecidit sub crimine? Quisnam 
Delator ? Quibus indicibus ? quo teste probavit ?’ 
‘Nil horum ; verbosa et grandis epistula venit 

A Capreis.’ ‘ Bene habet; nil plus interrogo. Sed quid 
Turba Remi?’ Sequitur Fortunam, ut semper, et odit 
Damnatos. Idem populus, si Nortia Tusco 

Favisset, sil oppressa foret secura senectus 

Principis, hac ipsa Seianum diceret hora 

Augustum. Jam pridem, ex quo suffragia nulli 
Vendimus, effudit curas. Nam qui dabat olim 
Imperium, fasces, legiones, omnia, nunc se 

Continet, atque duas tantum res anxius optat, 

Panem et circenses. ‘ Perituros audio multos.’ 

‘Nil dubium; magna est fornacula.’ ‘ Pallidulus mi 
Brutidius meus ad Martis fuit obvius aram. 

Quam timeo, victus ne poenas exigat Aiax, 

Ut male defensus! Curramus praecipites et, 


Dum iacet in ripa, calcemus Caesaris hostem.’ 
x, 65-86. 


439. Tae Vanity or Human WISHES. 


Expende Hannibalem; quot libras in duce summo 
Invenies? Hic est, quem non capit Africa, Mauro 
Percussa Oceano, Niloque admota tepenti, 

Rursus ad Aethiopum populos aliosque elephantos. 
Additur imperiis Hispania: Pyrenaeum 

Transilit. Opposuit natura Alpemque nivemque: 
Diducit scopulos, et montem rumpit aceto. 

Tam tenet Italiam: tamen ultra pergere tendit. 

‘ Actum,’ inquit, ‘nihil est, nisi Poeno milite portas 
Frangimus, et media vexillum pono Subura.’ 

O qualis facies et quali digna tabella, 

Cum Gaetula ducem portaret belua luscum! 
Exitus ergo quis est? O gloria! vincitur idem 
Nempe, et in exsilium praeceps fugit, atque ibi magnus 
Mirandusque cliens sedet ad praetoria regis, 
Donec Bithyno libeat vigilare tyranno. 

Finem animae, quae res humanas miscuit olim, 
Non gladii, non saxa dabunt, nec tela, sed ille 
Cannarum vindex ac tanti sanguinis ultor, 
Anulus. I, demens, et saevas curre per Alpes 
Ut pueris placeas et declamatio fias ! 

Unus Pellaeo iuveni non sufficit orbis ; 

Aestuat infelix angusto limite mundi, 

Ut Gyari clausus scopulis parvaque Seripho. 
Cum tamen a figulis munitam intraverit urbem, 
Sarcophago contentus erit. Mors sola fatetur, 


Quantula sint hominum corpuscula. 
x, 147-173. 


440. WHAT WE OUGHT TO PRAY FOR. 


‘Nil ergo optabunt homines?’ Si consilium vis, 
Permittes ipsis expendere numinibus, quid 
Conveniat nobis, rebusque sit utile nostris. 

Nam pro iucundis aptissima quaeque dabunt di. 
Carior est illis homo, quam sibi. Nos, animorum 
Inpulsu et caeca -magnaque cupidine ducti, 
Coniugium petimus, partumque uxoris; at illis 
Notum, qui pueri qualisque futura sit uxor. 

Ut tamen et poscas aliquid, voveasque sacellis 
Exta, et candiduli divina tomacula porci, 
Orandum est, ut sit mens sana in corpore sano. 
Fortem posce animum, mortis terrore carentem, 
Qui spatium vitae extremum inter munera ponat 
Naturae, qui ferre queat quoscumque labores, 
Nesciat irasci, cupiat nihil, et potiores 

Herculis aerumnas credat saevosque labores 

Et Venere et cenis et pluma Sardanapalli. 
Monstro, quod ipse tibi possis dare; semita certe 


441, 

Tranquillae per virtutem patet unica vitae. 
Nullum numen habes, si sit prudentia; nos te 
Nos facimus, Fortuna, deam, caeloque locamus. 
x, 346-366. 


Goop FaitH anD REVERENCE HAVE FLED WITH THE 
GOLDEN AGE. 


Tu quamvis levium minimam exiguamque malorum 
Particulam vix ferre potes, spumantibus ardens 
Visceribus, sacrum tibi quod non reddat amicus 
Depositum. Stupet haec, qui iam post terga reliquit 
Sexaginta annos, Fonteio Consule natus ? 

An nihil in melius tot rerum proficit usus? 
Magna quidem, sacris quae dat praecepta libellis 
Victrix Fortunae sapientia. Ducimus autem 

Hos quoque felices, qui ferre incommoda vitae, 
Nec iactare iugum, vita didicere magistra. 

Quae tam festa dies, ut cesset prodere furem, 
Perfidiam, fraudes atque omni ex crimine lucrum 
Quaesitum, et partos gladio vel pyxide nummos? 
Rari quippe boni; numero vix sunt totidem, quot 
Thebarum portae, vel divitis ostia Nili. 

Quondam hoc indigenae vivebant more, priusquam 
Sumeret agrestem, posito diademate, falcem 
Saturnus fugiens; tunc, cum virguncula Juno 

Et privatus adhuc Idaeis Iuppiter antris ; 
Inprobitas illo fuit admirabilis aevo, 

Credebant quo grande nefas et morte piandum, 
Si iuvenis vetulo non assurrexerat, et si 

Barbato cuicumque puer, licet ipse videret 

Plura domi fraga, et maiores glandis acervos. 
Tam venerabile erat, praecedere quattuor annis, 
Primaque par adeo sacrae lanugo senectae! 
Nunc, si depositum non infitietur amicus, 

Si reddat veterem cum tota aerugine follem, 
Prodigiosa fides et Tuscis digna libellis, 

Quaeque coronata lustrari debeat agna. 
Egregium sanctumque virum si cerno, bimembri 
Hoc monstrum puero et mirandis sub aratro 
Piscibus inventis, et fetae conparo mulae, 
Sollicitus, tamquam lapides effuderit imber, 
Examenque apium longa consederit uva 
Culmine delubri, tamquam in mare fluxerit amnis 
Gurgitibus miris et lactis vertice torrens. 
xiii, 18-27, 38-41, 53-70. 


442. Tue Stinas or CONSCIENCE. 


Spartano cuidam respondit Pythia vates: - 

Haud inpunitum quondam fore, quod dubitaret 
Depositum retinere et fraudem iure tueri 

Turando. Quaerebat enim, quae numinis esset 
Mens, et an hoc illi facinus suaderet Apollo ? 
Reddidit ergo metu, non moribus; et tamen omnem 
Vocem adyti dignam templo veramque probavit, 
Extinctus tota pariter cum prole domoque 

Et, quamvis longa deductis gente, propinquis. 

Has patitur poenas peccandi sola voluntas. 

Nam scelus intra se tacitum qui cogitat ullum, 
Facti crimen habet. Cedo, si conata peregit ? 
Perpetua anxietas, nec mensae tempore cessat, 
Faucibus ut morbo siccis interque molares 

Difficili crescente cibo. Sed vina misellus 
Expuit; Albani veteris pretiosa senectus 

Displicet. Ostendas melius, densissima ruga 
Cogitur in frontem, velut acri ducta Falerno. 
Nocte brevem si forte indulsit cura soporem, 

Et toto versata toro iam membra quiescunt ; 
Continuo templum et violati numinis aras 

Et, quod praecipuis mentem sudoribus urguet, 

Te videt in somnis; tua sacra et maior imago 
Humana turbat pavidum, cogitque fateri. 

Hi sunt, qui trepidant et ad omnia fulgura pallent, 
Cum tonat, exanimis primo quoque murmure caeli; 

Non quasi fortuitus, nec ventorum rabie, sed 


Iratus cadat in terras et iudicet ignis. 
xiii, 199-226. 


443. Tue SON IS SURE TO EXCEED THE MEASURE OF 
WICKEDNESS ADVOCATED BY HIS FATHER. 


‘Neu credas ponendum aliquid discriminis inter 
Unguenta et corium. Lucri bonus est odor ex re 
Qualibet. Illa tuo sententia semper in ore 
Versetur, dis atque ipso Iove digna poeta: 
“Unde habeas, quaerit nemo; sed oportet habere,” 
Hoc monstrant vetulae pueris repentibus assae, 
Hoe discunt omnes ante alpha et beta puellae.’ 
Talibus instantem monitis quemcumque parentem 
Sic possem adfari: ‘ Dic, 0 vanissime, quis te 
Festinare iubet? Meliorem praesto magistro 
Discipulum. Securus abi; vinceris, ut Aiax 
Praeteriit Telamonem, ut Pelea vicit Achilles. 


Elatam iam crede nurum, si limina vestra 
Mortifera cum dote subit. Quibus illa premetur 
Per somnum digitis! Nam quae terraque marique 
Adquirenda putas, brevior via conferet. illi ; 
Nullus enim magni sceleris labor. “ Haec ego numquam 
Mandavi,” dices olim, “nec talia suasi.” 

Mentis causa malae tamen est et origo penes te. 
Nam quisquis magni census praecepit amorem, 

Et laevo monitu pueros producit avaros 

Et qui per fraudes patrimonia conduplicare 

Dat libertatem et totas effundit habenas 
Curriculo; quem si revoces, subsistere nescit. 

Et te contempto rapitur, metisque relictis. 

Nemo satis credit tantum delinquere, quantum 
Permittas ; adeo indulgent sibi latius ipsi. 

Cum dicis iuveni stultum, qui donet amico, 

Qui paupertatem levet attollatque propinqui, 

Et spoliare doces, et circumscribere, et omni 
Crimine divitias adquirere, quarum amor in te. 

Ergo ignem, cuius scintillas ipse dedisti, 
Flagrantem late et rapientem cuncta videbis. 
Nec tibi parcetur misero, trepidumque magistrum 


In cavea magno fremitu leo tollet alumnus. 
xiv, 208-214, 220-238, 244-247. 


CORNELIUS TACITUS, crrc. 55-120 A.D. 


444, CRITICISM OF THE ORATORY OF CALYVUS. 


Tpse mihi Calvus, cum unum et viginti, ut puto, libros relique- 
rit, vix in una aut altera oratiuncula satisfacit. Nec dissentire 
ceteros ab hoc meo iudicio video. Quotus enim quisque Calvi 
in Asitium aut in Drusum legit? At hercle in hominum stu- 
diosorum manibus versantur accusationes, quae in Vatinium 
inscribuntur; ac praecipue secunda ex his oratio. Est enim 
verbis ornata et sententiis, auribusque iudicum accommodata ; 
ut scias, ipsum quoque Calvum intellexisse, quid melius esset, 
nec voluntatem ei, quo sublimius et cultius diceret, sed ingenium 


ac vires, defuisse. 
Or., xxi. 


445. THERE ARE TWO Sorts oF CoMPOSITION PRACTISED 
IN THE SCHOOLS, THE SUASORIA AND THE Con- 
TROVERSIA. 


Ipsae vero exercitationes magna ex parte contrariae. Nempe 
enim duo genera materiarum apud rhetores tractantur, suasoriae 
et controversiae. Ex his suasoriae quidem, tamquam plane 
leviores et minus prudentiae exigentes, pueris delegantur; con- 
troversiae robustioribus adsignantur: quales, per fidem! et quam 
incredibiliter compositae! Sequitur autem, ut materiae abhor- 
renti a veritate declamatio quoque adhibeatur. Sic fit, ut 
tyrannicidarum praemia, aut vitiatarum electiones, aut pes- 
tilentiae remedia, aut incesta matrum, aut quidquid in schola 

cotidie agitur, in foro vel raro vel numquam, ingentibus verbis 
persequantur ; cum ad veros iudices ventum est, . . . nec rem 


cogitare, nec eloqui possint. 
Or., XXXV. 


446. AccouNT OF THE CLIMATE AND PRopUCTS OF 
Britain. 


Caelum crebris imbribus ac nebulis foedum; asperitas frigo- 
rum abest. Dierum spatia ultra nostri orbis mensuram ; nox 
clara et extrema Britanniae parte brevis, ut finem atque initium 
lucis exiguo discrimine internoscas. Quodsi nubes non officiant, 
aspici per noctem solis fulgorem, nec occidere et exsurgere, 
sed transire adfirmant. Scilicet extrema et plana terrarum 
humili umbra, non erigunt tenebras, infraque caelum et sidera 
nox cadit. Solum, praeter oleam vitemque et cetera calidioribus 
terris oriri sueta, patiens frugum, fecundum. Tarde mitescunt, 
cito proveniunt. EKadem utriusque rei causa, multus umor 
terrarum caelique. Fert Britannia aurum et argentum et alia 
metalla, pretium victoriae. Gignit et Oceanus margarita, sed 
subfusca ac liventia. Quidam artem abesse legentibus arbitran- 
tur. Nam in rubro mari viva ac spirantia saxis avelli, in 
Britannia, prout expulsa sint, conligi.. Ego facilius crediderim, 


naturam margaritis deesse, quam nobis avaritiam. 
Agr. xii. 


447. CaLteGacus, A British PATRIOT, STIRS UP HIS CoUN- 
TRYMEN TO THROW OFF THE RomMANn YOKE. 


‘Raptores orbis, postquam cuncta vastantibus defuere terrae, 
iam et mare scrutantur; si locuples hostis est, avari; si pauper, 
ambitiosi: quos non Oriens, non Occidens satiaverit. Soli om- 
nium opes atque inopiam pari adfectu concupiscunt. Auferre, 
trucidare, rapere, falsis nominibus imperium, atque, ubi solitudi- 
nem faciunt, pacem adpellant. Liberos cuique ac propinquos 
suos natura carissimos esse voluit. Hi per delectus, alibi servi- 
turi, auferuntur ; coniuges sororesque, etiam si hostilem libidinem 
effugiant, nomine amicorum atque hospitum polluuntur. Bona 
fortunaeque in tributum, ager atque annus in frumentum, 

corpora ipsa ac manus silvis ac paludibus emuniendis, verbera 
inter ac contumelias, conteruntur. Nata servituti mancipia 
semel veneunt, atque ultro a dominis aluntur; Britannia servi- 
tutem suam cotidie emit, cotidie pascit. Ac, sicut in familia 
recentissimus quisque servorum etiam conservis ludibrio est; 
sic, in hoc orbis terrarum vetere famulatu, novi nos et viles in 
excidium petimur. Neque enim arva nobis, aut metalla, aut 
portus sunt, quibus exercendis reservemur. Virtus porro ac 
ferocia subiectorum ingrata imperantibus; et longinquitas ac 
secretum ipsum quo tutius, eo suspectius. Ita, sublata spe 
veniae, tandem sumite animum, tam quibus salus, quam quibus 
gloria carissima est.’ : 
Agr., XXX, XXxi. 


448. REFLECTIONS ON THE DEATH OF AGRICOLA. 


Et ipse quidem, quamquam medio in spatio integrae aetatis 
ereptus, quantum ad gloriam, longissimum aevum peregit. 
Quippe et vera bona, quae in virtutibus sita sunt, impleverat, et 
consularibus ac triumphalibus ornamentis praedito, quid aliud 
adstruere fortuna poterat? Opibus nimiis non gaudebat, speci- 
osae contigerant. Filia atque uxore superstitibus, potest videri 
etiam beatus, incolumi dignitate, florente fama, salvis adfinitati- 
bus et amicitiis, futura effugisse. Nam sicuti non licuit durare 
in hac beatissimi saeculi luce, ac principem Traianum videre, 
quod augurio votisque apud nostras aures ominabatur, ita festi- 
natae mortis grande solatium tulit, evasisse postremum illud 
tempus, quo Domitianus, non iam per intervalla ac spiramenta 
temporum, sed continuo et velut uno ictu, rempublicam exhausit. 
Non vidit Agricola obsessam curiam, et clausum armis senatum 
et eadem strage tot consularium caedes, tot nobilissimarum femi- 
narum exsilia et fugas. Una adhuc victoria Carus Metius cen- 
sebatur, et intra Albanam arcem sententia Messalini strepebat, 
et Massa Baebius iam tum reus erat. Mox nostrae duxere 
Helvidium in carcerem manus; nos Maurici Rusticique visus, 
nos innocenti sanguine Senecio perfudit. Nero tamen subtraxit 
oculos, iussitque scelera, non spectavit: praecipua sub Domitiano 
miseriarum pars erat, videre et aspici, cum suspiria nostra sub- 
scriberentur, cum denotandis tot hominum palloribus sufficeret 
saevus ille vultus et rubor, quo se contra pudorem muniebat, 

Tu vero felix, Agricola, non vitae tantum claritate, sed etiam 


opportunitate mortis. 
Agr., xliv, xlv. 


449. Tue First Traces or CHIVALRY IN GERMANY. 


Quodque praecipuum fortitudinis incitamentum est, non casus 
nec fortuita conglobatio turmam aut cuneum facit, sed familiae 
et propinquitates. Et in proximo pignora, unde feminarum 
ululatus audiri, unde vagitus infautium. Hi cuique sanctissimi 
testes, hi maximi laudatores. Ad matres, ad coniuges vulnera 
ferunt ; nec illae numerare aut exigere plagas pavent. Cibosque 
et hortamina pugnantibus gestant. Memoriae proditur, quasdam 
acies inclinatas iam et labantes a feminis restitutas, constantia 
precum et obiectu pectorum, et monstrata comminus captivitate, 
quam longe impatientius feminarum suarum nomine timent; 
adeo, ut efficacius obligentur animi civitatum, quibus inter obsi- 
des puellae quoque nobiles imperantur. Inesse quin etiam 
sanctum aliquid et providum putant; nec aut consilia earum 
aspernantur, aut responsa neglegunt. Vidimus, sub divo Vespa- 
siavo, Veledam diu apud plerosque numinis loco habitam. Sed 
et olim Albrunam et compluris alias venerati sunt, non adulati- 


one, nec tamquam facerent deas. 
Germ., vii, Viii. 


450. Purity or German Home Lire. 


Dotem non uxor marito, sed uxori maritus, offert. Intersunt 
parentes et propinqui, ac munera probant, munera non ad delicias 
muliebres quaesita, nec quibus nova nupta comatur, sed boves et 
frenatum equum et scutum cum framea gladioque. In haec 
munera uxor accipitur, atque invicem ipsa armorum aliquid viro 
adfert. Hoc maximum vinculum, haec arcana sacra, hos coniu- 
gales deos arbitrantur. Nese mulier extra virtutum cogitationes 
extraque bellorum casus putet, ipsis incipientis matrimonii auspi- 
ciis admonetur, venire se laborum periculorumque sociam, idem 
in pace, idem in proelio passuram ausuramque. Hoc iuncti 
boves, hoc paratus equus, hoc data arma denuntiant. Sic viven- 
dum, sic pereundum: accipere se, quae liberis inviolata ac digna 

reddat, quae nurus accipiant, rursusque ad nepotes referantur. 
Ergo saepta pudicitia agunt, nullis spectaculorum inlecebris, nullis 
conviviorum irritationibus corruptae. . . . Nemo enim illic vitia 
ridet: nec corrumpere et corrumpi saeculum vocatur. Melius 
quidem adhuc eae civitates, in quibus tantum virgines nubunt, et 
cum spe votoque uxoris semel transigitur. Sic unum accipiunt 
maritum, quomodo unum corpus unamque vitam, ne ulla cogita- 
tio ultra, ne longior cupiditas, ne tamquam maritum, sed tamquam 
matrimonium, ament. Numerum liberorum finire, aut quem- 
quam ex adgnatis necare, flagitium habetur. Plusque ibi boni 
mores valent, quam alibi bonae leges. In omni domo nudi ac 
sordidi, in hos artus, in haec corpora, quae miramur, excrescunt. 
Germ., xviii-xx. 


451. Tue DeatH oF GERMANICUS. 


Tum ad uxorem versus, ‘per memoriam sui, per communes 
liberos,’ oravit, ‘ exueret ferociam, saevienti fortunae submitteret 
animum ; neu regressa in urbem aemulatione potentiae validiores 
inritaret.’ Haec palam, et alia secreto; per quae ostendere cre- 
debatur metum ex Tiberio. Neque multo post exstinguitur, 
ingenti luctu provinciae et circumiacentium populorum. Indol- 
uere exterae nationes regesque; tanta illi comitas in socios, man- 
suetudo in hostis; visuque et auditu iuxta venerabilis, cum 
magnitudinem et gravitatem summae fortunae retineret, invidiam 
et adrogantiam effugerat. Funus sine imaginibus et pompa, per 
laudes et memoriam virtutum eius celebre fuit. Et erant, qui 
formam, aetatem, genus mortis, ob propinquitatem etiam loco- 
rum, in quibus interiit, Magni Alexandri fatis adaequarent. 
‘Nam utrumque corpore decoro, genere insigni, haud multum 
triginta annos egressum, suorum insidiis, externas inter gentes 
occidisse, sed hune mitem erga amicos, modicum voluptatum, 
uno matrimonio, certis liberis egisse ; neque minus proeliatorem, 
etiamsi temeritas afuerit, praepeditusque sit perculsas tot victo- 
riis Germanias servitio premere. Quodsi solus arbiter rerum, si 
iure et nomine regio fuisset, tanto promptius adsecuturum glo- 
riam militiae, quantum clementia, temperantia, ceteris bonis arti- 
bus praestitisset.’ Corpus antequam cremaretur, nudatum in 
foro Antiochensium, qui locus sepulturae destinabatur, practule- 

ritne veneficii signa, parum constitit. Nam, ut quis misericordia 
in Germanicum, et praesumpta suspicione aut favore in Pisonem 


pronior, diversi interpretabantur. 
Ann., I, lxxii, lxxiii. 


452. BEGINNING OF THE ReiGcn or Law. 


Vetustissimi mortalium, nulla adhuc mala libidine, sine probro, 
scelere, eoque sine poena aut coercitionibus agebant ; neque prae- 
miis opus erat, cum honesta suopte ingenio peterentur, et, ubi 
nihil contra morem cuperent, nihil per metum vetabantur. At, 
postquam exui aequalitas, et pro modestia ac pudore ambitio et 
vis incedebat, provenere dominationes, multosque apud populos 
aeternum mansere. Quidam statim, aut postquam regum per- 
taesum, leges maluerunt. Hae primo, rudibus hominum animis, 
simplices erant; maximeque fama celebravit Cretensium, quas 
Minos, Spartanorum, quas Lycurgus ; ac mox Atheniensibus 
quaesitiores iam et plures Solo perscripsit. Nobis Romulus, ut 
libitum, imperitaverat; dein Numa religionibus et divino iure 
populum devinxit; repertaque quaedam a Tullo et Anco; sed 
praecipuus Servius Tullius sanctor legum fuit, quis etiam reges 


obtemperarent. 
Ann., III, xxvi. 


453. Toe Tortures oF A GuittTy CONSCIENCE. 


Nec multo post litterae adferuntur, quibus, in modum defen- 
sionis, repetito inter se atque Cottam amicitiae principio, cre- 
brisque eius officiis commemoratis, ne verba prave detorta, neu 
convivalium fabularum simplicitas in crimen duceretur, postu- 
lavit. Insigne visum est earum Caesaris litterarum initium. 
Nam his verbis exorsus est: ‘ Quid scribam vobis, P. C., aut 
quomodo scribam, aut quid omnino non scribam hoc tempore, 
di me deaeque peius perdant, quam perire me cotidie sentio, 
si scio.’ Adeo facinora atque flagitia sua ipsi quoque in sup- 
plicium verterant. Neque frustra praestantissimus sapientiae 
firmare solitus est, si recludantur tyrannorum mentes, posse 
aspici laniatus et ictus; quando, ut corpora verberibus, ita 
saevitia, libidine, malis consultis, animus dilaceretur. Quippe 

23 


354 LATIN SELECTIONS. 


Tiberium non fortuna, non solitudines protegebant, quin tor: 


menta pectoris suasque ipse poenas fateretur. 
Ann., VI, v, vi 


454, NatTuRAL HIstoRY OF THE PHOENIX. 


Paulo Fabio, L. Vitellio coss., post longum saeculorum am- 
bitum, avis phoenix in Aegyptum venit praebuitque materiem 
doctissimis indigenarum et Graecorum, multa super eo miraculo 
disserendi. De quibus congruunt, et plura ambigua, sed cog- 
nitu non absurda, promere libet. Sacrum Soli id animal, et ore 
ac distinctu pinnarum a ceteris avibus diversum, consentiunt, qui 
formam eius effinxere. De numero annorum varia traduntur. 
Maxime vulgatum quingentorum spatium. Sunt, qui adseverent, 
mille quadringentos sexaginta unum interici; prioresque alios 
tres Sesoside primum, post Amaside dominantibus, dein Ptole- 
maeo, qui ex Macedonibus tertius regnavit, in civitatem, cui 
Heliopolis nomen, advolavisse, multo ceterarum volucrum comi- 
tatu, novam faciem mirantium. Sed antiquitas quidem obscura: 
inter Ptolemaeum ac Tiberium minus ducenti quinquaginta anni 
fuerunt. Unde nonnulli falsum hunc phoenicem, neque Ara- 
bum e terris credidere, nihilque usurpavisse ex his, quae vetus 
memoria firmavit. Confecto quippe annorum numero, ubi mors 
propinquet, suis in terris struere nidum, eique vim genitalem ad- 
fundere, ex qua fetum oriri: et primam adulto curam sepeliendi 
patris; neque id temere, sed sublato murrae pondere, tentato- 
que per longum iter, ubi par oneri, par meatui sit, subire patrium 
corpus, inque Solis aram perferre atque adolere. Haec incerta 
et fabulosis aucta. Ceterum aspici aliquando in Aegypto eam 


volucrem non ambigitur. 
Ann., VI, xxviii. 


455. CHARACTER OF TIBERIUS. 


Sic Tiberius finivit, octavo et septuagesimo aetatis anno. 
Pater ei Nero, et utrimque origo gentis Claudiae, quamquam 
mater in Liviam et mox Iuliam familiam adoptionibus transierit. 
Casus prima ab infantia ancipites. Nam proscriptum patrem 
éxul secutus, ubi domum Augusti privignus introiit, multis 

aemulis conflictatus est, dum Marcellus et Agrippa, mox Gaius 
Luciusque Caesares, viguere. Etiam frater eius Drusus prospe- 
riore civium amore erat. Sed maxime in lubrico egit, accepta 
in matrimonium Iulia, inpudicitiam uxoris tolerans, aut decli- 
nans. Deinde Rhodo regressus, vacuos principis penates duode- 
cim annis, mox rei Romanae arbitrium tribus ferme et viginti 
obtinuit. Morum quoque tempora illi diversa; egregium vita 
famaque, quoad privatus, vel in imperiis sub Augusto fuit; 
occultum ac subdolum fingendis virtutibus, donec Germanicus ac 
Drusus superfuere. Idem inter bona malaque mixtus, incolumi 
matre ; intestabilis saevitia, sed obtectis libidinibus, dum Seia- 
num dilexit timuitve; postremo in scelera simul ac dedecora 
prorupit, postquam remoto pudore et metu, suo tantum ingenio 


utebatur. 
Ann., VI, |, li. 


456. SENECA, ANTICIPATING NERO’S DISPLEASURE, IMPLORES 
TO BE ALLOWED TO RETIRE INTO A PRIVATE STA- 
TION. — NeERO’s REPLY. 


‘Ego quid aliud munificentiae tuae adhibere potui, quam stu- 
dia, ut sic dixerim, in umbra educata? at quibus claritudo venit, 
quod iuventae tuae rudimentis adfuisse videor, grande huius rei 
pretium. At tu gratiam inmensam, innumeram pecuniam cir- 
cumdedisti; adeo, ut plerumque intra me ipse volvam: Egone, 
equestri et provinciali loco ortus, proceribus civitatis adnumeror ? 
Inter nobiles, et longa decora praeferentes, novitas mea enituit ? 
Ubi est animus ille, modicis contentus? ‘Talis hortos exstruit, et 
per haec suburbana incedit, et tantis agrorum spatiis, tam lato 
faenore exuberat? Una defensio occurrit, quod muneribus tuis 
obniti non debui. Sed uterque mensuram inplevimus, et tu, 
quantum princeps tribuere amico posset, et ego, quantum amicus 
a principe accipere. Cetera invidiam augent; quae quidem, ut 
omnia mortalia, infra tuam magnitudinem iacet, sed mihi incum- 
bit; mihi subveniendum est. Quomodo in militia, aut via, 
fessus adminiculum orarem; ita, in hoc itinere vitae, senex, et 
levissimis quoque curis inpar, cum opes meas ultra sustinere non 
possim, praesidium peto. Iube rem per procuratores tuos admi- 
nistrari, in tuam fortunam recipi. Nec me in paupertatem ipse 

detrudam; sed traditis, quorum fulgore praestringor, quod tem- 
poris hortorum aut villarum curae sepouitur, in animum revo- 
cabo. Superest tibi robur, et tot per annos visum summi 
fastigii regimen; possumus seniores amici quietem poscere. 
Hoc quoque in tuam gloriam cedet, eos ad summa vexisse qui 
et modica tolerarent.’ 

Ad quae Nero sic ferme respondit: ‘Quod meditatae orationi 
tuae statim occurram, id primum tui muneris habeo, qui me 
non tantum praevisa, sed subita expedire docuisti. Abavus 
meus, Augustus, Agrippae et Maecenati usurpare otium post 
labores concessit, sed in ea ipsa aetate, cuius auctoritas tuere- 
tur, quidquid illud et qualecumque tribuisset; ac tamen neu- 
trum datis a se praemiis exuit. Bello et periculis meruerant ; 
in iis enim iuventa Augusti versata est. Nec mihi tela et 
manus tuae defuissent, in armis agenti. Sed quod praesens 
condicio poscebat, ratione, consilio, praeceptis pueritiam, dein 
iuventam meam fovisti. Et tua quidem erga me munera, dum 
vita suppetet, aeterna erunt; quae a me habes, horti et faenus 
et villae, casibus obnoxia sunt. Ac, licet multa videantur, 
plerique, haudquaquam artibus tuis pares, plura tenuerunt. 
Pudet referre libertinos, qui ditiores spectantur. Unde etiam 
rubori mihi est, quod praecipuus caritate, nondum omnes 
fortuna antecellis. Verum et tibi valida aetas, rebusque et 
fructui rerum sufficiens, et nos prima imperii spatia ingredi- 
mur; nisi forte aut te Vitellio ter consuli, aut me Claudio 
postponis. Sed, quantum Volusio longa parsimonia quaesivit, 
tantum in te mea liberalitas explere non potest. Quin, si qua 
in parte lubricum adolescentiae nostrae declinat, revocas; orna- 
tumque robur subsidio inpensius regis. Non tua moderatio, 
si reddideris pecuniam, nec quies, si reliqueris principem, sed 
mea avaritia, meae crudelitatis metus in ore omnium versabi- 
tur. Quodsi maxime continentia tua laudetur, non tamen 
sapienti viro decorum fuerit, unde amico infamiam_paret, 
inde gloriam sibi recipere.’ His adicit complexum et oscula, 
factus natura et consuetudine exercitus, velare odium fallaci- 
bus blanditiis. 

Ann., XIV, liii-lvi. 

457. Nero’s CRUELTY TOWARDS THE CaRISTIANS. 


Mox petita dis piacula, aditique Sibullae libri, ex quibus sup- 
plicatum Volcano et Cereri Proserpinaeque, ac propitiata Iuno 
per matronas, primum in Capitolio, deinde apud proximum mare, 
unde hausta aqua templum et simulacrum deae perspersum est; 
et sellisternia ac pervigilia celebravere feminae, quibus ‘mariti 
erant. Sed non ope humana, non largitionibus principis aut 
deum placamentis decedebat infamia, quin iussum incendium 
crederetur. Ergo abolendo rumori Nero subdidit reos, et 
quaesitissimis poenis adfecit, quos per flagitia invisos, vulgus 
Christianos appellabat. Auctor nominis eius Christus, Tiberio 
imperitante, per procuratorem Pontium Pilatum supplicio adfec- 
tus erat. Repressaque in praesens exitiabilis superstitio rursus 
erumpebat, non modo per Iudaeam, originem eius mali, sed per 
urbem etiam, quo cuncta undique atrocia aut pudenda confluunt 
celebranturque. Igitur primo correpti, qui fatebantur, deinde, 
indicio eorum, multitudo ingens, haud proinde in crimine incen- 
dii, quam odio humani generis, convicti sunt. Et pereuntibus 
addita ludibria, ut ferarum tergis contecti, laniatu canum interi- 
rent, multi crucibus adfixi aut usti, aliique, ubi defecisset dies, 
in usum nocturni luminis urerentur. Hortos suos ei spec- 
taculo Nero obtulerat, et circense ludicrum edebat, habitu auri- 
gae permixtus plebi, vel curriculo insistens. Unde quamquam 
adversus sontes et novissima exempla meritos, miseratio orie- 
batur, tamquam non utilitate publica, sed in saevitiam unius, 


absumerentur. 
Ann., XV, xliv. 


458. DEATH OF SENECA. 


Ubi haec atque talia in commune disseruit, complectitur uxo- 
rem, et, paululum adversus praesentem formidinem mollitus, ro- 
gat oratque, ‘temperaret dolori, nec aeternum susciperet, sed in 
contemplatione vitae per virtutem actae desiderium mariti sola- 
ciis honestis toleraret.’ Illa contra sibi quoque destinatam mor- 
tem adseverat, manumque percussoris exposeit. ‘Tum Seneca, 
gloriae eius non adversus, simul amore, ne sibi unice dilectam 

ad iniurias relinqueret: ‘ Vitae,’ inquit, ‘delenimenta monstrave- 
ram tibi, tu mortis decus mavis. Non invidebo exemplo. Sit 
huius tam fortis exitus constantia penes utrosque par, claritudinis 
plus in tuo fine.’ Post quae eodem ictu brachia ferro exsolvunt. 
Seneca, quoniam senile corpus et parvo victu tenuatum lenta 
effugia sanguini praebebat, crurum quoque et poplitum venas 
abrumpit. Saevisque cruciatibus defessus, ne dolore suo animum 
uxoris infringeret, atque ipse visendo eius tormenta ad impatien- 
tiam delaberetur, suadet in aliud cubiculum abscedere. Et 
novissimo quoque momento suppeditante eloquentia, advocatis 
scriptoribus, pleraque tradidit, quae, in vulgus edita eius verbis, 
invertere supersedeo. . . . Interim, durante tractu et lentitudine 
mortis, Statium Annaeum, diu sibi amicitiae fide et arte medici- 
nae probatum, orat, provisum pridem venenum, quo damnati 
publico Atheniensium iudicio exstinguerentur, promeret; adla- 
tumque hausit frustra, frigidus iam artus, et cluso corpore ad- 
versum vim veneni. Postremo stagnum calidae aquae introiit, 
respergens proximos servorum, addita voce, libare se liquorem 
illum Iovi liberatorii Exim balneo inlatus, et vapore eius 
exanimatus, sine ullo funeris sollemni crematur. 
Ann., XV, lxiii, lxiv. 


459. DratH AND CHARACTER OF GALBA. 


Viso comminus armatorum agmine, vexillarius comitatae Gal- 
bam cohortis (Atilium Vergilionem fuisse tradunt) dereptam 
Galbae imaginem solo adflixit. Eo signo manifesta in Othonem 
omnium militum studia, desertum fuga populi forum, destricta 
adversus dubitantes tela. JIuxta Curtii lacum trepidatione fe- 
rentium Galba proiectus e sella ac provolutus est. Extremam 
eius vocem, ut cuique odium aut admiratio fuit, varie prodidere. 
Alii, suppliciter interrogasse, ‘Quid mali meruisset ?’ et paucos 
dies exsolvendo donativo deprecatum ; plures, obtulisse ultro per- 
cussoribus iugulum, * Agerent ac ferirent, si ita e republica vide- 
retur.’ Non interfuit occidentium, quid diceret. De percussore 
non satis constat. Quidam Terentium evocatum, alii Laecanium ; 
crebrior fama tradidit Camurium XV legionis militem, inpresso 
gladio, iugulum eius hausisse. Ceteri crura brachiaque (nam 
pectus tegebatur) foede laniavere; pleraque vulnera feritate et 
saevitia trunco iam corpori adiecta. 

Hunce exitum habuit Ser. Galba, tribus et septuaginta annis 
quinque principes prospera fortuna emensus, et alieno imperio 
felicior, quam suo. Vetus in familia nobilitas, magnae opes; 
ipsi medium ingenium, magis extra vitia, quam cum virtutibus. 
Famae nec incuriosus, nec venditator. Pecuniae alienae non 
adpetens, suae parcus, publicae avarus. Amicorum libertorum- 
que, ubi in bonos incidisset, sine reprehensione patiens; si mali 
forent, usque ad culpam ignarus. Sed claritas natalium et metus 
temporum obtentui, ut, quod segnitia erat, sapientia vocaretur. 
Dum vigebat aetas, militari laude apud Germanias floruit. Pro 
consule Africam moderate; iam senior, citeriorem Hispaniam 
pari iustitia continuit ; maior privato visus, dum privatus fuit, et 


omnium consensu capax imperii, nisi imperasset. 
Hiist., I, xli, xlix. 


460. VITELLIUS GAZES ON THE BATTLEFIELD OF 
BEDRIACUM. 


Inde Vitellius Cremonam flexit, et, spectato munere Caecinae, 
insistere Bedriacensibus campis, ac vestigia recentis victoriae 
lustrare oculis concupivit. Foedum atque atrox spectaculum. 
Intra quadragesimum pugnae diem lacera corpora, trunci artus, 
putres virorum equorumque formae, infecta tabo humus, protritis 
arboribus ac frugibus dira vastitas. Nec minus inhumana pars 
viae, quam Cremonenses lauru rosisque constraverant, extruc- 
tis altaribus caesisque victimis, regium in morem; quae, laeta 
in praesens, mox peruiciem ipsis fecere. Aderant Valens et 
Caecina, monstrabantque pugnae locos: ‘ Hine inrupisse legi- 
onum agmen, hine equites coortos ; inde circumfusas auxiliorum 
manus.’ Jam tribuni praefectique, sua quisque facta extollentes, 
falsa, vera, aut maiora vero miscebant. Vulgus quoque militum 
clamore et gaudio deflectere via, spatia certaminum recognoscere, 
aggerem armorum, strues corporum intueri, mirari. Et erant, 
quos varia fors rerum, lacrimaeque et misericordia subiret. At 
non Vitellius flexit oculos, nec tot milia insepultarum civium 
exhorruit. Laetus ultro, et tam propinquae sortis ignarus, 


instaurabat sacrum dis loci. 
Hist., U1, ixx 

461. PorTENTS DURING THE SIEGE OF JERUSALEM. 


Evenerant prodigia, quae neque hostiis neque votis piare fas 
habet gens superstitioni obnoxia, religionibus adversa. Visae 
per caelum concurrere acies, rutilantia arma, et subito nubium 
igne conlucere templum. Expassae repente delubri fores, et 
audita maior humana vox, ‘ Excedere deos ;’ simul ingens motus 
excedentium. Quae pauci in metum trahebant; pluribus per- 
suasio inerat, antiquis sacerdotum litteris contineri, eo ipso 
tempore fore, ut valesceret Oriens profectique Iudaea rerum 
poterentur. Quae ambages Vespasianum ac Titum praedixerat. 
Sed vulgus, more humanae cupidinis, sibi tantam fatorum mag- 
nitudinem interpretati, ne adversis quidem ad vera mutabantur. 
Multitudinem obsessorum, omnis aetatis, virile ac muliebre 
secus, sescenta milia fuisse accepimus. Arma cunctis, qui ferre 
possent; et plures, quam pro numero, audebant. Obstinatio 
viris feminisque par; ac, si transferre sedes cogerentur, maior 


vitae metus, quam mortis. 
Hist., V, xiii. 


C. PLINIUS CAECILIUS SECUNDUS, 
62-113 A. D. 


462. An Itt-BRep Hosvt. 


Longum est, altius repetere, nec refert, quemadmodum acci- 
derit, ut homo minime familiaris cenarem apud quendam, ut sibi 
videbatur, lautum et diligentem, ut mihi, sordidum, simul et 
sumptuosum. Nam sibi et paucis opima quaedam; ceteris vilia 
et minuta ponebat, Vinum etiam parvolis lagunculis in tria 
genera descripserat, non ut potestas eligendi, sed ne ius es- 
set recusandi; aliud sibi et nobis, aliud minoribus amicis 
(nam gradatim amicos habet), aliud suis nostrisque libertis. 
Animadvertit, qui mihi proximus recumbebat, et, an probarem, 
interrogavit. Negavi. ‘Tu ergo,’ inquit, ‘quam consuetudi- 
nem sequeris?’ ‘Kadem omnibus pono. Ad cenam enim, non 

ad notam, invito ; cunctisque rebus exaequo quos mensa et toro 
aequavi.’ ‘KEtiamne libertos?’ ‘Etiam. Convictores enim 
tunc, non libertos, puto.’ Ille: ‘Magno tibi constat?’ ‘ Mi- 
nime.’ ‘Qui fieri potest?’ ‘ Quia scilicet liberti mei non idem 
quod ego bibunt, sed idem ego quod liberti.” Et hercule, si 
gulae temperes non est onerosum, quo utaris ipse, communicare 
cum pluribus. Illa ergo reprimenda, illa quasi in ordinem redi- 
genda est, si sumptibus parcas, quibus aliquanto rectius tua 
continentia, quam aliena contumelia, consulas. (Quorsus haec? 
Ne tibi optimae indolis iuveni quorundam in mensa luxuria 
specie frugalitatis inponat. 
Ep., I, vi, 1-6. 


463. ANECDOTES OF A CELEBRATED LEGACY-HUNTER. 


Verania Pisonis graviter iacebat ; huius dico Pisonis, quem 
Galba adoptavit. Ad hanc Regulus venit. Primum inpuden- 
tiam hominis, qui venerit ad aegram, cuius marito inimicissimus, 
ipsi invisissimus fuerat. Esto, si venit tantum ; at ille etiam 
proximus toro sedit ; quo die, qua hora nata esset, interrogavit. 
Ubi audivit, componit vultum, intendit oculos, movet Jabra, 
agitat digitos, computat — nihil; ut diu miseram exspectatione 
suspendit, ‘ Habes,’ inquit, ‘ climactericum tempus, sed evades. 
Quod ut tibi magis liqueat, aruspicem consulem, quem sum fre- 
quenter expertus.’ Nec mora; sacrificium facit, adfirmat exta 
cum siderum significatione congruere. Ila, ut in periculo, cre- 
dula, poscit codicillos, legatum Regulo scribit. Mox ingravescit ; 
clamat moriens, ‘O hominem nequam, perfidum, ac plus etiam 
quam periurum!’ qui sibi per salutem filii peierasset. Facit 
hoc Regulus non minus scelerate quam frequenter, quod iram 
deorum, quos ipse cotidie fallit, in caput infelicis pueri detesta- 
tur. Velleius Blaesus ille locuples, consularis, novissima vale- 
tudine conflictabatur, cupiebat mutare testamentum. Regulus, 
qui speraret aliquid ex novis tabulis, quia nuper captare eum 
coeperat, medicos hortari, rogare, quoquo modo spiritum homini 
prorogarent. Postquam signatum est testamentum, mutat per- 
sonam, vertit adlocutionem, isdemque medicis, ‘ Quousque mise- 
rum cruciatis? quid invidetis bona morte, cui dare vitam non 
potestis?’ Moritur Blaesus, et tamquam omnia audisset, Regulo 

ne tantulum quidem. Sufficiunt duae fabulae. An scholastica 
lege tertiam poscis? Est unde fiat. Aurelia, ornata femina, 
signatura testamentum, sumpserat pulcherrimas tunicas. Re- 
gulus cum venisset ad signandum, ‘ Rogo,’ inquit, ‘has mihi 
leges.’ Aurelia ludere hominem putabat; ille serio instabat. 
Ne multa; coegit mulierem aperire tabulas, ac sibi tunicas, 
quas erat induta, legare; observavit scribentem, inspexit, an 
scripsisset. Et Aurelia quidem vivit; ille tamen istud tam- 


quam morituram coegit. 
Ep., I, xx, 2-11. 


464. ON LEARNING OF THE DEATH OF MARTIAL. 


Audio Valerium Martialem decessisse, et moleste fero. Erat 
homo ingeniosus, acutus, acer, et qui plurimum in scribendo et 
salis haberet et fellis, nec candoris minus. Prosecutus eram 
viatico secedentem. Dederam hoc amicitiae, dederam etiam 
versiculis, quos de me composuit. F uit moris antiqui, eos, qui 
vel singulorum laudes, vel urbium scripserant, aut honoribus 
aut pecunia ornare; nostris vero temporibus, ut alia speciosa et 
egregia, ita hoc in primis exolevit. Nam postquam desimus 
facere laudanda, laudari quoque ineptum putamus. Quaeris, 
qui sint versiculi, quibus gratiam rettuli? Remitterem te ad 
ipsum volumen, nisi quosdam tenerem; tu, si placuerint hi, 
ceteros in libro requires. Adloquitur Musam, mandat, ut do- 
mum meam Esquilis quaerat, adeat reverenter: 


Sed, ne tempore non tuo disertam 
Pulses ebria ianuam, videto. 

Totos dat tetricae dies Minervae, 
Dum centum studet auribus virorum 
Hoc, quod saecula posterique possint 
Arpinis quoque comparare chartis. 
Seras tutior ibis ad lucernas. 

Haec hora est tua, cum furit Lyaeus, 
Cum regnat rosa, cum madent capilli. 
Tunc me vel rigidi legant Catones. 


Meritone eum, qui haec de me scripsit, et tunc dimisi amicis- 
sime, et nunc, ut amicissimum, defunctum esse doleo? Dedit 


PLINIUS MINOR. 863 


enim mihi, quantum maximum potuit, daturus amplius, si potu- 
isset. Tametsi quid homini potest dari maius quam gloria et 
laus et aeternitas? At non erunt aeterna quae scripsit. Non 
erunt fortasse; ille tam2n scripsit tamquam essent futura. Vale. 
Ep., Ill, xxi. 


465. ERUPTION OF VESUVIUS. 


Nec multo post illa nubes descendere in terras, operire maria. 
Cinxerat Capreas et absconderat ; Miseni quod procurrit, abstu- 
lerat. Tum mater orare, hortari, iubere, quoquo modo fugerem : 
posse enim iuvenem; se et annis et corpore gravem bene mori- 
turam, si mihi causa mortis non fuisset. Ego contra, salvum 
me, nisi una, non futurum, deinde manum eius amplexus, addere 
gradum cogo. Paret aegre, incusatque se, quod me moretur. 
Tam cinis; adhuc tamen rarus. Respicio; densa caligo tergis 
imminebat, quae nos, torrentis modo infusa terrae, sequebatur. 
‘ Deflectamus,’ inquam, ‘dum videmus, ne in via strati, comitan- 
tium turba in tenebris obteramur.” Vix consideramus, et nox, 
non qualis inlunis aut nubila, sed qualis in locis clausis lumine 
extincto. Audires ululatus feminarum, infantum quiritatus, 
clamores virorum. Alii parentes, alii liberos, alii coniuges voci- 
bus requirebant, vocibus noscitabant. Hi suum casum, illi suo- 
rum miserabantur. Erant qui metu mortis mortem precarentur. 
Multi ad deos manus tollere; plures, nusquam iam deos ullos, 
aeternamque illam et novissimam noctem mundo interpretaban- 
tur. Nec defuerunt, qui fictis mentitisque terroribus vera peri- 
cula augerent. Aderant, qui Miseni illud ruisse, illud ardere, 
falso, sed credentibus, nuntiabant. Paulum reluxit; quod non 
dies nobis, sed adventantis ignis indicium videbatur. Et ignis 
quidem longius substitit; tenebrae rursus, cinis rursus multus 
et gravis. unc identidem adsurgentes excutiebamus ; operti 
alioqui atque etiam oblisi pondere essemus. Possem gloriari, 
non gemitum mihi, non vocem parum fortem in tantis periculis 
excidisse, nisi me cum omnibus, omnia mecum perire, misero, 
magno tamen mortalitatis solacio credidissem. Tandem illa 
caligo tenuata quasi in famum nebulamve decessit ; mox dies 
verus, sol etiam effulsit, luridus tamen, qualis esse, cum deficit, 
solet. Occursabant trepidantibus adhuc oculis mutata omnia, 

altoque cinere, tamquam nive, obducta. Regressi Misenum, 
curatis utcumque corporibus, suspensam dubiamque noctem spe 


ac metu exegimus. 
Ep., VI, xx, 11-19. 


466. Tue Hicu Estimation IN WHICH TACITUS AND 
PLINY WERE HELD BY THEIR CONTEMPORARIES, 


Frequenter agenti mihi evenit, ut centumviri, cum diu se 
intra iudicum auctoritatem gravitatemque tenuissent, omnes 
repente quasi victi coactique consurgerent laudarentque. Fre- 
quenter e senatu famam, qualem maxime optaveram, rettuli; 
numquam tamen maiorem cepi voluptatem, quam nuper ex 
sermone Corneli Taciti. Narrabat, sedisse cum quodam Circen- 
sibus proximis; hunc post varios eruditosque sermones requi- 
sisse, ‘Italicus es, an provincialis?’ se respondisse, ‘ Nosti me, 
et quidem ex studiis.’ Ad hoc illum, ‘ Tacitus es, an Plinius ?’ 
Exprimere non possum, quam sit iucundum mihi, quod nomina 
nostra, quasi litterarum propria, non hominum, litteris red- 
duntur ; quod uterque nostrum his etiam ex studiis notus, quibus 
aliter ignotus est. Accidit aliud ante pauculos dies simile. 
Recumbebat mecum vir egregius, Fabius Rufinus ; super eum 
municeps ipsius, qui illo die primum venerat in urbem; cui 
Rufinus, demonstrans me, ‘ Vides hunc?’ Multa deinde de 
studiis nostris. Et ille, ‘ Plinius est,’ inquit. Verum fatebor, 
capio magnum laboris mei fructum. An, si Demosthenes iure 
laetatus est, quod illum anus Attica ita noscitavit Oirdés éore 
Anpoobevys, ego celebritate nominis mei gaudere non debeo ? 
Ego vero et gaudeo, et gaudere me dico. Neque enim vereor, 
ne iactantior videar, cum de me aliorum iudicium, non meum, 
profero; praesertim apud te, qui nec ullius invides laudibus, 
et faves nostris. Vale. 

Ep., UX, xxiii. 


467. Tragan’s EXCELLENT GOVERNMENT. 


Quam utile est, ad usum secundorum per adversa venisse! 
Vixisti nobiscum, periclitatus es, timuisti, quae tunc erat inno- 
centium vita. Scis et expertus es, quantopere detestentur malos 

principes etiam, qui malos faciunt. Meministi, quae optare 
nobiscum, quae sis queri solitus. Nam privato iudicio principem 
geris, meliorem immo te praestas, quam tibi alium precabare. 
Itaque sic imbuti sumus, ut, quibus erat summa votorum melior 
pessimo princeps, iam non possimus nisi optimum ferre. Nemo 
est ergo tam tui, tam ignarus sui, ut locum istum post te concu- 
piscat. Facilius est, ut esse aliquis successor tuus possit, quam 
ut velit. Quis enim curae tuae molem sponte subeat? quis 
comparari tibi non reformidet? Expertus et ipse es, quam sit 
onerosum succedere bono principi, et adferebas excusationem 
adoptati. An prona parvaque sunt ad aemulandum, quod 
nemo incolumitatem turpitudine rependit? Salva est omnibus 
vita, et dignitas vitae; nec iam consideratus ac sapiens, qui 
aetatem in tenebris agit. adem quippe sub principe virtutibus 
praemia, quae in libertate ; nec benefactis tantum ex conscientia 
merces. Amas constantiam civium, rectosque ac vividos animos 
non, ut alii, contundis ac deprimis sed foves et attollis. Prodest 
bonos esse, cum sit satis abundeque, si non nocet; his honores, 
his sacerdotia, his provincias offers; hi amicitia tua, hi iudicio 
florent. Acuuntur isto integritatis et industriae pretio similes, 
dissimiles adliciuntur ; nam praemia bonorum malorumque bonos 
ac malos faciunt. Pauci adeo ingenio valent, ut non turpe ho- 
nestumque, prout bene ac secus cessit, expetant fugiantve ; ceteri, 
ubi laboris inertiae, vigilantiae somno, frugalitatis luxuriae mer- 
ces datur, eadem ista, quibus alios artibus adsecutos vident, con- 
sectantur ; qualesque sunt illi, tales esse et videri volunt; et 


dum volunt, fiunt. 
Pan., xliv. 


468. PLINy consuLts TRAJAN ABOUT THE CHRISTIANS. 


Sollemne est mihi, domine, omnia, de quibus dubito, ad te 
referre. Quis enim potest melius vel cunctationem meam regere, 
vel ignorantiam extruere? Cognitionibus de Christianis inter- 
fui numquam ; ideo nescio, quid et quatenus aut puniri soleat, 
aut quaeri. Nec mediocriter naesitavi, sitne aliquod discrimen 
aetatum, an quamlibet teneri nihil a robustioribus differant ; 
detur paenitentiae venia, an ei, qui omnino Christianus fuit, 
desisse non prosit; nomen ipsum, etiamsi flagitiis careat, an 

flagitia cohaerentia nomini puniantur. Interim in iis, qui ad 
me tamquam Christiani deferebantur, hunc sum secutus modum. 
Interrogavi ipsos, ‘an essent Christiani?’ Confitentes iterum 
ac tertio interrogavi, supplicium minatus; perseverantes duci 
iussi. Neque enim dubitabam, qualecumque esset, quod fate- 
rentur, pertinaciam certe, et inflexibilem obstinationem debere 
puniri. Fuerunt alii similis amentiae ; quos, quia cives Romani 
erant, adnotavi in urbem remittendos. Mox ipso tractatu, ut 
fieri solet, diffundente se crimine, plures species inciderunt. 
Propositus est libellus sine auctore, multorum nomina continens. 
Qui negabant se esse Christianos, aut fuisse, cum, praeeunte me, 
deos appellarent, et imagini tuae, quam propter hoc iusseram 
cum simulacris numinum adferri, ture ac vino supplicarent, prae- 
terea maledicerent Christo, quorum nihil cogi posse dicuntur, 
qui sunt revera Christiani, dimittendos esse putavi. Alii ab 
indice nominati, esse se Christianos dixerunt, et mox negave- 
runt; fuisse quidem, sed desisse, quidam ante plures annos, 
non nemo etiam ante viginti quoque. Omnes et imaginem 
tuam, deorumque simulacra venerati sunt; ii et Christo male- 
dixerunt. Adfirmabant autem, hanc fuisse summam vel culpae 
suae, vel erroris, quod essent soliti stato die ante lucem con- 
venire, carmenque Christo, quasi deo, dicere secum invi- 
cem, seque sacramento non in scelus aliquod obstringere, sed 
ne furta, ne latrocinia, ne adulteria committerent, ne fidem 
fallerent, ne depositum appellati abnegarent; quibus peractis 
morem sibi discedendi fuisse, rursusque coeundi ad capiendum 
cibum, promiscuum tamen, et innoxium; quod ipsum facere 
desisse post edictum meum, quo secundum mandata tua hetaerias 
esse vetueram. Quo magis necessarium credidi, ex duabus 
ancillis, quae ministrae dicebantur, quid esset veri et per tor- 
menta quaerere. Sed nihil aliud inveni, quam superstitio- 
nem pravam, inmodicam. Ideo, dilata cognitione, ad consulen- 
dum te decurri. Visa est enim mihi res digna consultatione, 
maxime propter periclitantium numerum. Multi enim omnis 
aetatis, omnis ordinis, utriusque sexus etiam, vocantur in pericu- 
lum, et vocabuntur. Neque enim civitates tantum, sed vicos 
etiam atque agros superstitionis istius contagio pervagata est; 
quae videtur sisti et corrigi posse. Certe satis constat prope 
iam desolata templa coepisse celebrari, et sacra sollemnia diu 

intermissa repeti; pastumque venire victimas, quarum adhuc 
rarissimus emptor inveniebatur. Ex quo facile est opinari, quae 
turba hominum emendari possit, si sit paenitentiae locus. 

Ep., Trat., (X.) xevi. 


TRAJANUS IMPERATOR. 


469. ANSWER TO PLiny’s INQUIRIES CONCERNING THE 
Curistians. (112 A. D.) 


Actum, quem debuisti, mi Secunde, in excutiendis causis 
eorum, qui Christiani ad te delati fuerant, secutus es. Neque 
enim in universum aliquid, quod quasi certam formam habeat, 
constitui potest. Conquirendi non sunt; si deferantur et argu- 
antur, puniendi sunt, ita tamen, ut, qui negaverit se Christianum 
esse, idque re ipsa manifestum fecerit, id est, supplicando diis 
nostris, quamvis suspectus in praeteritum fuerit, veniam ex pae- 
nitentia inpetret. Sine auctore vero propositi libelli, in nullo 
crimine locum habere debent. Nam et pessimi exempli, nec 


nostri saeculi est. 
In Plin. Ep., Trai., (X.) xevii. 


FLORUS, Fu. circ. 120 A.D. 


470. Tue War WITH PORSENNA. 


Pulsis ex urbi regibus, prima pro libertate arma corripuit. 
Nam Porsenna, rex Etruscorum, ingentibus copiis aderat, et Tar- 
quinios manu reducebat. Hunc tamen, quamvis et armis et 
fame urgueret, occupatoque Ianiculo ipsis urbis faucibus incubaret, 
sustinuit, reppulit, novissime etiam tanta admiratione perculit, ut 
superior ultro cum paene victis amicitiae foedera feriret. Tunc 
illa Romani nominis prodigia atque miracula, Horatius, Mucius, 
Cloelia; qui nisi in annalibus forent, hodie fabulae viderentur. 


3868 LATIN SELECTIONS. 


Quippe Horatius Cocles postquam hostes undique instantes solus 
summovere non poterat, ponte rescisso transnatat Tiberim, nec 
arma dimittit. Mucius Scaevola regem per insidias in castris 
ipsius adgreditur; sed ubi frustrato circa purpuratum eius ictu 
tenetur, ardentibus focis inicit manum, terroremque geminat 
dolo. ‘ En, ut scias,’ inquit, ‘quem virum effugeris, idem trecenti 
iuravimus, ’ cum ivuterim, inmane dictu, hic interritus, ille trepi- 
daret, tamquam manus regis arderet. Sic quidem viri. Sed ne 
qui sexus a laude cessaret, ecce et virginum virtus. Una ex 
opsidibus regi datis, elapsa custodiam, Cloelia, per patrium flu- 
men equitabat. Et rex quidem tot tantisque virtutum territus 
monstris valere liberosque esse iussit. ‘Tarquinii tamen tamdiu 
dimicaverunt, donec Arruntem filium regis manu sua Brutus 
occidit, superque ipsum mutuo volnere expiravit; plane quasi 
adulterum ad inferos usque sequeretur. 
Epit. Rer. Rom., I, iv, (x). 


471. THe TrRIBUNICIAN POWER Was THE CAUSE OF CIVIL 
DISSENSIONS. 


Seditionum omnium causas tribunicia potestas excitavit ; quae 
specie quidem plebis tuendae, cuius in auxilium comparata est, 
re autem dominationem sibi adquirens, studium populi ac favo- 
rem agrariis, frumentariis, iudiciariis legibus aucupabatur. In- 
erat omnibus species aequitatis. Quid enim tam iustum, quam 
recipere plebem ius suum a patribus, ne populus, gentium victor, 
orbisque possessor, extorris aris ac focis ageret? Quid tam 
aequum, quam inopem populum vivere ex aerario suo? Quid 
ad ius libertatis aequandae magis efficax, quam ut, senatu regente 
provincias, ordinis equestris auctoritas saltem iudiciorum regno 
niteretur ? Sed haec ipsa in perniciem redibant, et misera res- 
publica in exitium sui merces erat. Nam et a senatu in equi- 
tem translata iudiciorum potestas vectigalia, id est, imperii 
patrimonium subprimebat, et emptio frumenti, ipsos reipublicae 
nervos, exhauriebat aerarium, et reduci plebs in agros unde 
poterat sine possidentium eversione, qui ipsi pars populi erant, 
et tamen relictas sibi a maioribus sedes aetate, quasi iure 


possidebant ? 
Epit. Rer., Rom., II, i, (III, xiii.) 

C. SUETONIUS TRANQUILLUS, 75-160 A. D. 


472. HisToRICAL AND OTHER WRITINGS OF JULIUS CAESAR, 


Relinquit et rerum suarum commentarios, Gallici civilisque 
belli Pompeiani. Nam Alexandrini Africique et Hispaniensis 
incertus auctor est. Alii Oppium putant, alii Hirtium ; qui 
etiam Gallici belli novissimum imperfectumque librum suppleve- 
rit. De commentariis Cicero in eodem Bruto sic refert: ‘Com- 
mentarios scripsit, valde quidem probandos; nudi sunt, recti et 
venusti, omni ornatu orationis tamquam veste detracta. Sed dum 
voluit, alios habere parata, unde sumerent, qui vellent scribere 
historiam, ineptis gratum fortasse fecit, qui illa volent calamistris 
inurere, sanos quidem homines a scribendo deterruit.’ De is- 
dem commentariis Hirtius ita praedicat: ‘Adeo  probantur 
omnium iudicio, ut praerepta, non praebita, facultas scriptoribus 
videatur. Cuius tamen rei maior nostra, quam reliquorum, est 
admiratio. Ceteri enim, quam bene atque emendate, nos etiam, 
quam facile atque celeriter eos perscripserit, scimus.’ Pollio 
Asinius parum diligenter parumque integra veritate compositos 
putat, cum Caesar pleraque, et quae per alios erant gesta, temere 
crediderit, et, quae per se, vel consulto vel etiam memoria 
lapsus, perperam ediderit; existimatque rescripturum et cor- 
recturum fuisse. Reliquit et ‘de Analogia,’ libros duos, et 
‘ Anticatones’ totidem, ac praeterea poema, quod inscribitur 
‘Tter.?. Quorum librorum primos in transitu Alpium, cum ex 
citeriore Gallia, conventibus peractis, ad exercitum rediret; 
sequentes sub tempus Mundensis proelii fecit ; novissimum, dum 
ab urbe in Hispaniam ulteriorem quarto et vicensimo die perve- 
nit. ‘Epistulae’ quoque eius ‘ad senatum’ extant, quas pri- 
mus videtur ad paginas et formam memorialis libelli convertisse, 
cum antea consules et duces nonnisi transversa charta mitterent 
scriptas. Extant et ‘ad Ciceronem,’ item ‘ad familiares’ 
domesticis de rebus; in quibus si qua occultius perferenda erant, 
per notas scripsit, id est, sic structo litterarum ordine, ut nullum 
verbum effici posset. Quae si quis investigare et persequi volet, 
quartam elementorum litteram, id est, ‘d’ pro ‘a’ et perinde 

reliquas commutet. Feruntur et a puero et ab adulescentula 
quaedam scripta, ut‘ Laudes Herculis,’ tragoedia ‘ Oedipus,’ item 
‘ Dicta collectanea.’ Quos omnes libellos vetuit Augustus pub- 
licari in epistula, quam brevem admodum ac simplicem ad 
Pompeium Macrum, cui ordinandas bibliothecas delegaverat, 
misit. 

Tul, \vi. 


473. LoyattTy oF CAESAR’s SOLDIERS. 


Ingresso civile bellum centuriones cuiusque legionis singulos 
equites e viatico suo obtulerunt; universi milites gratuitam et 
sine frumento stipendioque operam, cum tenuiorum tutelam 
locupletiores in se contulissent. Neque in tam diuturno spatio 
quisquam omnino descivit; plerique capti concessam sibi sub 
conditione vitam, si militare adversus eum vellent, recusarunt. 
Famem et ceteras necessitates, non cum obsiderentur modo, sed 
et si alios ipsi obsiderent, tantopere tolerabant, ut Dyrrachina 
munitione Pompeius, viso genere panis ex herba, quo sustine- 
bantur, cum feris sibi rem esse dixerit, amoverique ocius nec 
cuiquam ostendi iusserit, ne patientia et pertinacia hostis animi 
suorum frangerentur. Quanta fortitudine dimicarint, testimo- 
nio est, quod, adverso semel apud Dyrrachium proelio, poenam 
in se ultro depoposcerunt ; ut consolandos eos magis imperator 
quam puniendos habuerit. Ceteris proeliis innumeras adversa- 
riorum copias, multis partibus ipsi pauciores, facile superarunt. 
Denique una sextae legionis cohors, praeposita castello, quattuor 
Pompei legiones per aliquot horas sustinuit, paene omnis con- 
fixa multitudine hostilium sagittarum, quarum centum ac tri- 
ginta milia intra vallum reperta sunt. Nec mirum, singulorum 
si quis facta respiciat, vel Cassi Scaevae centurionis, vel Gai 
Acili militis, ne de pluribus referam. Scaeva, excusso oculo, 
transfixus femore et humero, centum et viginti ictibus scuto 
perforato, custodiam portae commissi castelli retinuit. Acilius 
navali ad Massiliam proelio, iniecta in puppem hostium dextra, 
et abscisa, memorabile illud apud Graecos Cynaegiri exemplum 
imitatus, transiluit in navem, umbone obvios agens. 

Tul., \xviii. 

474. ASSASSINATION OF CAESAR. 


Ea vero nocte, cui inluxit dies caedis, et ipse sibi visus est 
per quietem interdum supra nubes volitare, alias cum Tove 
dextram iungere; et Calpurnia uxor imaginata est, conlabi 
fastigium domus, maritumque in gremio suo confodi; ac subito 
cubiculi fores sponte patuerunt. Ob haec simul et ob infirmam 
valitudinem diu cunctatus, an se contineret, et, quae apud sena- 
tum proposuerat agere, differret; tandem Decimo Bruto ad- 
hortante, ne frequentis ac iamdudum opperientis destitueret, 
quinta fere hora progressus est; libellumque insidiarum indi- 
cem, ab obvio quodam porrectum, libellis ceteris, quos sinistra 
manu tenebat, quasi mox lecturus, commiscuit. Dein pluribus 
hostiis caesis, cum litare non posset, introiit curiam, spreta 
religione, Spurinnamque irridens, et ut falsum arguens, quod 
sine ulla sua noxa Idus Martiae adessent; quamquam is, ve- 
nisse quidem eas, diceret, sed non praeterisse. Assidentem 
conspirati, specie officii, circumsteterunt ; ilicoque Cimber Til- 
lius, qui primas partes susceperat, quasi aliquid rogaturus, 
propius accessit; renuentique et gestu in aliud tempus diffe- 
renti ab utroque umero togam adprehendit ; deinde clamantem, 
‘Ista quidem vis est,’ alter e Cascis aversum vulnerat, paulum 
infra iugulum, Caesar Cascae brachium arreptum graphio 
traiecit; conatusque prosilire, alio vulnere tardatus est. Utque 
animadvertit, undique se strictis pugionibus peti, toga caput 
obvolvit ; simul sinistra manu sinum ad ima crura deduxit, 
quo honestius caderet, etiam inferiore corporis parte velata. 
Atque ita tribus et viginti plagis confossus est, uno modo ad 
primum ictum gemitu sine voce edito. Etsi tradiderunt qui- 
dam, M. Bruto irruenti dixisse, Kat ov, réxvov. Exanimis, 
diffugientibus cunctis, aliquamdiu iacuit, donee lecticae impo 
situm, dependente brachio, tres servoli domum retulerunt. 

Lul., 1xxxi, 1xxxii. 


872 LATIN SELECTIONS. 


475. PrRsoNAL FEATURES OF AUGUSTUS. 


Forma fuit eximia, et per omnes aetatis gradus venustissima ; 
quamquam et omnis lenocinii neglegens, et in capite comendo 
tam incuriosus, ut raptim compluribus simul tonsoribus operam 
daret, ac modo tonderet, modo raderet barbam, eoque ipso tem- 
pore aut legeret aliquid aut etiam scriberet. Vultu erat, vel in 
sermone vel tacitus, adeo tranquillo serenoque, ut quidam e pri- 
moribus Galliarum confessus sit inter suos, eo se inhibitum ac 
remollitum, quo minus, ut destinarat, in transitu Alpium, per 
simulationem conloquii propius admissus, in praecipitium propel- 
leret. Oculos habuit claros ac nitidos, quibus etiam existimari 
volebat inesse quiddam divini vigoris; gaudebatque, si quis sibi 
acrius contuenti, quasi ad fulgorem solis, vultum summitteret : 
sed in senecta sinistro minus vidit. Dentes raros et exiguos et 
scabros ; capillum leniter inflexum et subflavum; supercilia con- 
iuncta; mediocres aures ; nasum et a summo eminentiorem et 
ab imo deductiorem; colorem inter aquilum candidumque ; sta- 
turam brevem (quam tamen Iulius Marathus, libertus et a 
memoria eius, quinque pedum et dodrantis fuisse tradit), sed 
quae commoditate et aequitate membrorum occuleretur, ut non- 
nisi ex comparatione astantis alicuius procerioris intellegi posset. 

Aug., 1xxix. 


476. CrRITIcIsM OF THE ORATORY OF AUGUSTUS. 


Eloquentiam studiaque liberalia ab aetate prima cupide et 
laboriosissime exercuit. Mutinensi bello, in tanta mole rerum, 
et legisse et scripsisse et declamasse cotidie traditur. Nam 
deinceps neque in senatu neque apud populum neque apud 
milites locutus est umquam, nisi meditata et composita oratione, 
quamvis non deficeret ad subita extemporali facultate. Ac ne 
periculum memoriae adiret aut in ediscendo tempus adsumeret, 
instituit recitare omnia. Sermones quoque cum singulis, atque 
etiam cum Livia sua graviores, nonnisi scriptos et e libello 
habebat, ne plus minusve loqueretur ex tempore. Pronunciabat 
dulci et proprio quodam oris sono, dabatque assidue phonasco 
operam. Genus eloquendi secutus est elegans et temperatum, 

vitatis sententiarum ineptiis atque inconcinnitate et ‘ recondi- 
torum verborum, ut ipse dicit, ‘fetoribus.? Praecipuamque 
curam duxit, sensum animi quam apertissime exprimere. Quod 
quo facilius efficeret, aut necubi lectorem vel auditorem obturba- 
ret ac moraretur, neque praepositiones urbibus addere, neque 
coniunctiones saepius iterare dubitavit, quae detractae afferunt 
aliquid obscuritatis, etsi gratiam augent. Cacozelos et antiqua- 
rios, ut diverso genere vitiosos, pari fastidio sprevit. 
Aug., Ixxxiv, Ixxxvi. 


477. CLAUDIUS IS MADE EMPEROR. 


Per haec ac talia maxima aetatis parte transacta, quinqua- 
gesimo anno imperium cepit, quantumvis mirabili casu. Exclu- 
sus inter ceteros ab insidiatoribus Gai, cum, quasi secretum 
eo desiderante, turbam submoverent, in diaetam, cui nomen est 
Hermaeum, recesserat. Neque multo post, rumore caedis 
exterritus, prorepsit ad solarium proximum, interque praetenta 
foribus vela se abdidit. Latentem discurrens forte gregarius 
miles, animadversis pedibus, e studio sciscitandi, quisnam esset, 
adgnovit, extractumque, et prae metu ad genua sibi adcidentem, 
imperatorem salutavit. Hinc ad alios commilitones, fluctuantis 
nec quicquam adhuc quam frementis, perduxit. Ab his lecticae 
impositus, et, quia sui diffugerant, vicissim succollantibus in cas- 
tra delatus est, tristis ac trepidus, miserante obvia turba, quasi 
ad poenam raperetur insons. Receptus intra vallum, inter 
excubias militum pernoctavit, aliquanto minore spe quam fiducia. 
Nam consules cum senatu et cohortibus urbanis forum Capitoli- 
umque occuparant, asserturi communem libertatem ; accitusque 
et ipse per tribunum plebis in curiam ad suadenda, quae videren- 
tur, ‘ Vi se et necessitate teneri’ respondit. Verum postero die, 
et senatu segniore in exequendis conatibus, per taedium ac dis- 
sensionem diversa censentium, et multitudine, quae circumsta- 
bat, unum rectorem iam et nominatim exposcente, armatos pro 
contione iurare in nomen suum passus est; promisitque singu- 
lis quina dena sestertia, primus Caesarum fidem militis etiam 


praemio pigneratus. 
Cl., X. 

478. DratH or NERO. 


Tunc unoquoque hince inde instante, ut quam primum se im- 
pendentibus contumeliis eriperet, scrobem coram fieri imperavit, 
dimensus ad corporis sui modulum; componique simul, si qua 
invenirentur, frusta marmoris, et aquam simul ac ligna conferri, 
curando mox cadaveri, flens ad singula, atque identidem dictitans, 
‘Qualis artifex pereo!’ Inter moras perlatos a cursore Phaon- 
ti codicillos praeripuit, legitque, ‘se hostem a senatu iudicatum, 
et quaeri, ut puniatur more maiorum:’ interrogavitque, quale 
esset id genus poenae. Et cum comperisset, nudi hominis cervi- 
cem inseri furcae, corpus virgis ad necem caedi, conterritus, 
duos pugiones, quos secum tulerat, arripuit, temptataque utriusque 
acie rursus condidit, causatus, ‘nondum adesse fatalem horam.’ 
Ac modo Sporum hortabatur, ut lamentari ac plangere inciperet ; 
modo orabat, ut se aliquis ad mortem capessendam exemplo 
iuvaret ; interdum segnitiem suam his verbis increpabat: ‘ Vivo 
deformiter, turpiter: od ampéres Nepwv, ov mpéra: vydew Oe ev 
TOls TOLOUTOLS* aye eyetpe GeavTov. Tamque equites appropinqua- 
bant, quibus praeceptum erat, ut vivum eum adtraherent. Quod 
ut sensit, trepidanter effatus : 


Inrov p dkuTddwv aydt Krumos ovata BadXet, 


ferrum iugulo adegit, iuvante Epaphrodito a libellis. Semiani- 
misque adhuc irrumpenti centurioni, et paenula ad vulnus 
adposita, in auxilium se venisse simulanti, non aliud respondit, 
quam, ‘ Sero!’ et, ‘ Haec est fides!’ Atque in ea voce defecit, 
extantibus rigentibusque oculis usque ad horrorem formidinem- 
que visentium. Nihil prius aut magis a comitibus exegerat, 
quam ne potestas cuiquam capitis sui fieret, sed ut, quoquo 
modo, totus cremaretur. Permisitque hoc Icelus, Galbae liber- 
tus, non multo ante vinculis exolutus, in quae primo tumultu 
coniectus fuerat. 
Nero, xlix. 

479. THERE WAS A TRADITION THAT TERENCE RECEIVED 
ASSISTANCE IN THE COMPOSITION OF HIS PLAyYs 
FROM SCIPIO AND LAELIUS. 


Non obscura fama est, adiutum Terentium in scriptis a Lae- 
lio et Scipione, quibuscum familiariter vixit. Eandem ipse 
auxit, numquam nisi leviter, refutare conatus; ut in prologo 
Adelphorum : 


‘Nam qu6dd isti dicunt mdlevoli, homines ndbilis 
Hune adiutare, assidueque una scribere, 

Quod illi maledictum véhemens esse existumant, 
Eam latdem hic ducit maximam, quom illis placet, 
Qui vébis univérsis et populd placent ; 

Quorum épera in bello, in dtio, in negotio, 

Suo quisque tempore tsu’st sine supérbia,’ 


Videtur autem se levius defendisse, quia sciebat, Laelio et Scipi- 
oni non ingratam esse hance opinionem ; quae tamen magis et 
usque ad posteriora tempora valuit. C. Memmius in oratione 
pro se ait: ‘P. Africanus, quia Terentio personam mutuatus, 
quae domi luserat ipse, nomine illius in scenam detulit.’ Nepos 
auctore certo comperisse se ait, C. Laelium quondam in Puteo- 
lano Kalendis Martiis admonitum ab uxore, temporius ut discum- 
beret, petiisse ab ea, ne interpellaretur, serioque tandem ingres- 
sum triclinium dixisse, non saepe in scribendo magis successisse 
sibi; deinde rogatum, ut scripta illa proferret, pronuntiasse 
versus, qui sunt in Heautontimorumeno : 


‘ Satis pd] proterve mé Syri promissa huc induxérunt.’ 


Santra Terentium existimat, si modo in scribendo adiutoribus 
indiguerit, non tam Scipione et Laelio uti potuisse, qui tunc 
adolescentuli fuere, quam C. Sulpicio Gallo, homine docto, et 
cuius consularibus ludis initium fecerit fabularum dandarum, vel 
Q. Fabio Labeone et M. Popillio, consulari utroque ac poeta. 
Ideo ipsum non iuvenes designare, qui se adiuvisse dicerentur, 
sed viros, quorum operam et in bello et in otio et in negotio 


opulus sit expertus. 
oe ‘ Vit. Ter., ii-iv. 

480. THe GRAMMARIAN WAS AT FIRST STYLED ‘ LItT- 
TERATUS.’ 


° 


Appellatio ‘grammaticorum’ Graeca consuetudine invaluit ; 
sed initio ‘ litterati’ vocabantur. Cornelius quoque Nepos 
libello, quo distinguit litteratum ab erudito, ‘ Litteratos quidem 
vulgo appellari’ ait ‘eos, qui diligenter et acute scienterque 
possint aut dicere aut scribere ; ceterum proprie sic appellandos 
poetarum interpretes, qui a Graecis ypayparixoc nominentur.’ 
Eosdem ‘ litteratores’ vocitatos, Messalla Corvinus in quadam 
epistola ostendit, ‘ Non esse sibi, dicens, ‘rem cum Furio Biba- 
culo, ne cum Tigida quidem, aut litteratore Catone ;’ significat 
enim haud dubie Valerium Catonem, poetam simul grammati 
cumque notissimum. Sunt qui litteratum a litteratore distin- 
guant, ut Graeci grammaticum a grammatista; et illum quidem 
absolute, hunc mediocriter doctum existiment, quorum opinionem 
Orbilius etiam exemplis confirmat. Namque ‘ Apud maiores,’ 
ait, ‘cum familia alicuius venalis produceretur, non temere quem 
litteratum in titulo, sed litteratorem inscribi solitum esse; quasi 


non perfectum litteris, sed imbutum.’ 
De Ill. Gr., iv. 


481. THe Stupy or RHETORIC WAS LONG VIEWED WITH 
Suspicion In Rome. 


Rhetorica quoque apud nos, perinde atque grammatica, fere 
recepta est, paulo etiam difficilius ; quippe quam constet non- 
numquam etiam prohibitam exerceri. Quod ne cui dubium sit, 
vetus senatusconsultum, item censorium edictum, subiciam. ‘C. 
Fannio Strabone, M. Valerio Messalla consulibus, M. Pompo- 
nius praetor senatum consuluit. Quod verba facta sunt de phi- 
losophis et rhetoribus, de ea re ita censuerunt: ut M. Pomponius 
praetor animadverteret, curaretque, uti ei e republica fideque sua 
videretur, ut Romae ne essent.’ De eisdem interiecto tempore 
Cn. Domitius Aenobarbus et L. Licinius Crassus censores ita 
edixerunt: ‘Renuntiatum est nobis, esse homines, qui novum 
genus disciplinae instituerunt, ad quos iuventus in ludum conve- 
hiats eos sibi nomen imposuisse Latinos rhetoras; ibi homines 

adulescentulos totos dies desidere. Maiores nostri, quae liberos 
suos discere, et quos in ludos itare vellent, instituerunt. Haec 
nova, quae praeter consuetudinem ac morem maiorum fiunt, 
neque placent, neque recta videntur. Quapropter et iis, qui eos 
ludos habent, et iis, qui eo venire consuerunt, videtur faciendum 
ut ostendamus nostram sententiam, nobis non placere.’? Paula: 
tim et ipsa utilis honestaque apparuit; multique eam et praesidii 


causa et gloriae appetiverunt. 
De Rhet., i. 


M. CORNELIUS FRONTO, 100-175 A. D. 


482. Story or ARION. 


Arion Lesbius, proinde quod Graecorum memoria est, cithara 
et dithyrambo primus, Corintho, ubi frequens incolebat, secun- 
dum quaestum profectus, magnis divitiis per oram Siciliae atque 
Italiae paratis Corinthum Tarento regredi parabat. Socios 
navalis Corinthios potissimum delegit; eorum navem audacter 
re bona maxime onerat. Nave in altum provecta cognovit 
socios, qui veherent cupidos potiri, necem sibi machinari. Eos 
precibus fatigat, aurum omne sibi haberent, unam sibi animam 
sinerent. Postquam id frustra orat, aliam tamen veniam impe- 
travit, in exitu vitae quantum posset cantaret. Id praedones in 
lucro ducere, praeter spolia summum artificem audire, cuius vo- 
cem praeterea nemo umquam post illa auscultaret. lle vestem 
induit auro intextam itemque citharam insignem. unc pro 
puppi aperto maxime atque edito loco constitit, sociis inde con- 
sulto per navem ceteram dispersis. Ibi Arion studio inpenso 
cantare orditur scilicet mari et caelo artis suae supremum com- 
memoramentum. Carminis fine cum verbo in mare desilit; del- 
phinus excipit, sublimem avehit, navi praevortit, Taenaro expo- 
nit, quantum delphino fas erat, in extimo litore. Arion inde 
Corinthum proficiscitur ; et homo et vestis et cithara et vox inco- 
lumis; Periandrum regem Corinthum, cui per artem cognitus 
acceptusque diu fuerat, accedit; ordine memorat rem gestam 

in navi et postea in mari. Rex homini credere, miraculo addu. 
bitare, navem et socios navalis, dum reciperent, opperiri. Post- 
quam novit portum invectos, sine tumultu accipi iubet ; voltu 
comi, verbis lenibus percontatur, numquidnam super Arione 
Lesbio comperissent. Illi facile respondent Tarenti .vidisse 
fortunatissimum mortalem, secuundo rumore populi florere, pre- 
tioque esse cithara cantare. Cum haec ita dicerent, Arion inru- 
pit, ita ut in puppi steterat, cum veste auro intexta et cithara 
insigni, Praedones inopino visu territi, tum neque quicquam 
post illa negare aut non credere aut deprecari ausi sunt. 
Ep., ed. Naber, 237, 238. 


483. THe Praises or NEGLIGENCE. 


Quod autem quis intutam et expositam periculis neglegentiam 
putet, mihi omne contra videtur, multo multoque diligentiam 
magis periculis obnoxiam esse. Namque neglegentiae haud 
quisquam magnopere insidias locat, existimans etiam sine insi, 
diis semper et ubique et ubi libeat negligentem hominem in 
proclivi fore fallere; adversus diligentis vero et circumspectos 
et exsultantis opibus fraudes et captiones et insidiae parantur. 
Ita ferme neglegentia contemptu tutatur, diligentia astu oppu- 
gnatur. Iam illud a poetis saeculum aureum memoratum, si 
cum animo reputes, intellegas neglegentiae saeculum fuisse, 
cum ager neglectus fructus uberes ferret, omniaque utensilia 
neglegentibus nullo negotio suppeditaret. Hisce argumentis 
neglegentia bono genere nata, dis accepta, sapientibus probata, 
virtutum particeps, indulgentiae magistra, tuta ab insidiis, grata- 
que bene factis, excusata ingratis, et ad postremum aurea 
declaratur. Mallet de Favorini nostri pigmentis fuci quisnam 
appingeremus? Licet. Ut quaeque mulier magis facie freta est, 
ita facilius cutem et capillum neglegere, plerisque autem, ut sese 
magnopere exornent, diffidentia formae diligentiae inlecebras 
creari. 

Ep., ed. Naber, 214, 215. 

484, THe AFFECTION BETWEEN FRONTO AND HIS PUPIL, 
THE youNG Marcus AURELIUS. 


Igitur, ut argumentum aliquod prolixiori epistulae reperiam, 
quod, oro te, ob meritum me sic amas? quid iste Fronto tantum 
boni fecit, ut eum tanto opere tu diligas? caput suum pro te aut 
parentibus tuis devovit? Succidaneum se pro vestris periculis 
subdidit? provinciam aliquam fideliter administravit? exerci- 
tum duxit? nihil eorum. Ne cotidianis quidem istis officiis 
circa te praeter ceteros fungitur. Nam neque domum vestram 
diluculo ventitat, neque cotidie salutat, neque ubique comitatur 
nec semper spectat, (v. 1. exspectat). Vide igitur ut, siquis inter- 
roget, cur Frontonem ames, habeas in promptu quod facile re- 
spondeas. At ego nihil quidem malo quam amoris erga me tui 
nullam extare rationem. Nec omnino mihi amor videtur, qui 
ratione oritur et iustis certis de causis copulatur; amorem ego 
illum intellego fortuitum et liberum et nullis causis servientem, 
inpetu potius quam ratione conceptum, qui non officiis, uti ignis, 
sed sponte ortis vaporibus caleat. Baiarum ego calidos specus 
malo quam istas fornaculas balnearum, in quibus ignis cum 
sumptu atque fumo accenditur brevique restinguitur. At illi 
ingenui vapores puri perpetuique sunt, grati pariter et gratuiti. 
Tuus igitur iste amor incultus et sine ratione exortus, spero, 
cum cedris porro adolescet et aesculis ; qui si officiorum ratione 
coleretur, non ultra myrtos laurusque procresceret, quibus sa- 
tis odoris parum roboris. Et omnino quantum fortuna rationi, 
tantum amor fortuitus officioso amori antistat. Quis autem ig- 
norat, rationem humani consilii vocabulum esse, fortunam autem 
deam dearumque praecipuam? templa, fana, delubra passim for- 
tunae dicata; rationi nec simulacrum nec aram usquam conse- 
cratam? non fallor igitur qui malim amorem erga me tuum 
fortuna potius quam ratione genitum. Neque vero umquam 
ratio fortunam aequiperat, neque maiestate, neque usu, neque 
dignitate. Nam neque aggeres manu ac ratione constructos 
montibus comparabis, neque aquaeductus amnibus, neque recep- 
tacula fontibus. Tum ratio consiliorum prudentia appellatur, 
vatum impetus divinatio nuncupatur. Nec quisquam pruden- 
tissimae feminae consiliis potius accederet quam vaticinationibus 

Sibyllae. Quae omnia quorsum tendunt? ut ego recte malim 
impetu et forte potius quam ratione ac merito meo diligi. 
Quam ob rem, etiamsi qua iusta ratio est amoris erga me tui, 
quaeso, Caesar, sedulo demus operam ut ignoretur et lateat ; 
sine homines ambigant, disserant, disputent, coniectent, requi- 
rant, ut Nili caput, ita nostri amoris originem. Sed iam hora 
decima tangit et tabellarius tuus mussat; finis igitur sit epistu- 


lae. Vale. 
Ep. ad M. Caes., I, iii, ed. Naber, 6-8. 


485. ARGUMENTS AGAINST A TESTAMENTARY LAW OF A 
PROCONSUL, ADDRESSED TO Marcus AURELIUS 
WHILE Herr APPARENT. 


Si hoc decretum tibi proconsulis placuerit, formam dederis 
omnibus omnium provinciarum magistratibus, quid in eiusmodi 
causis decernant. Quid igitur eveniet? Illud scilicet, ut testa- 
menta omnia ex longinquis transmarinisque provinciis Romam 
ad cognitionem tuam deferantur. Filius exeredatum se suspi- 
cabitur, postulabit ne patris tabulae aperiantur. Idem filia 
postulabit, nepos, abnepos, frater, consobrinus, patruus, avun- 
culus, amita, matertera, omnia necessitudinum nomina hoc privi- 
legium invadent, ut tabulas aperiri vetent, ipsi possessione iure 
sanguinis fruantur. Causa denique Romam remissa quid eve- 
niet? Heredes scripti navigabunt, exheredati autem in pos- 
sessione remanebunt, diem de die ducent, dilationes petentes 
fora variis excusationibus trahent. Hiemps est et crudum 
mare hibernum est; adesse non potuit. Ubi hiemps praeter- 
ierit, vernae tempestates incertae et dubiae moratae sunt. 
‘Ver exactum est; aestas est calida et sol navigantis urit et 
homo nauseat. Autumnus sequitur; poma culpabuntur et lan- 
guor excusabitur. Fingo haec et comminiscor? quid? in hac 
causa nonne hoc ipsum evenit? Ubi est adversarius, qui iam- 
pridem ad agendam causam adesse debuerat? ‘In itinere 
est.’ Quo tandem in itinere? ‘ Ex Asia venit.’ Etest adhuc 
in Asia. ‘Magnum iter et festinatum.? Navibusne an equis 
an diplomatibus facit haec tam velocia stativa? Cum interim 
cognitione proposita, semel a te, Caesar, petita dilatio et impe- 
trata; proposita cognitione rursum, a te duum mensium petitur 

dilatio. Duo menses exacti sunt idibus proximis et dies medii 
isti aliquot. Venit tandem? Si nondum venit, at saltem ad- 
propinquat? Si nondum adpropinquat, at saltem profectus ex 
Asia est? Si nondum profectus est, at saltem cogitat. Quid 
ille cogitat aliud quam bonis alienis incubare, fructus diripere, 
agros vastare, rem omnem dilapidare? Non ille ita stultus est, 
ut malit venire ad Caesarem et vinci quam remanere in Asia 
et possidere. Qui mos si fuerit inductus, ut defunctorum testa- 
menta ex provinciis transmarinis Romam mittantur, indignius 
et acerbius testamentorum periculum erit quam si corpora mit- 
tantur defunctorum. 
Ep. ad M. Caes. et Invicem, I, vi, ed. Naber, 14-16. 


486. A Letter To THE Emperor Marcus AvRELIUS. 


Quom accepi litteras tuas, ita rescribere coeperam ; ama me ut 
amas, inquis. Huic verbo respondere paulo verbis pluribus in 
animo est; prolixius enim rescribere tibi tempore illo solebam, 
quo amatum te a me, satis compertum tibi esse tute ostendis. 
Vide, quaeso, ne temet ipse defrudes et detrimentum amoris 
ultro poscas; amplius enim tanto amari te a me velim credas 
mihi, quanto omnibus in rebus potior est certus praesens fructus 
quam futuri spes incerta. Egone qui indolem ingenii tui in 
germine etiam tum et in herba et in flore dilexerim, nunc fru- 
gem ipsam maturae virtutis nonne multo multoque amplius 
diligam? tum ego stolidissimus habear agrestium omnium omni- 
umque aratorum, si mihi cariora sint sata messibus. Ego vero 
quae optavi quaeque vovi compos optatorum votorumque me- 
orum damnatus atque multatus sum; in eam multam dupli- 
catum amorem tuum desero; non ut antiquitus multas inrogari 
mos fuit mille minus dimidio. Assae nutricis est infantem 
magis diligere quam adultum; suscensere etiam pubertati stulta 
nutrix solet, puerum de gremio sibi abductum et campo aut foro 
traditum. Litteratores etiam isti discipulos suos, quoad puerilia 
discunt et mercedem pendunt, magis diligunt. Ego quom ad 
curam cultumque ingenii tui accessi, hunc te speravi fore qui 
nunc es; in haec tua tempora amorem meum intendi. Lucebat in 
pueritia tua virtus insita, lucebat etiam magis in adulescentia ; 
sed ita ut cum serenus dies inluculascit lumine incohato. Nunc 

iam virtus integra orbe splendido exorta est et radiis disseminata 
est; tu me ad pristinam illam mensuram luciscentis amoris tui 
revocas et iubes matutina dilucula lucere meridie. Audi, quaeso, 
quanto ampliore nunc sis virtute, quam antea fueris; quo faci- 
lius credas quanto amplius amoris merearis, et poscere desinas 
tantundem. 

Ep. ad Anton. et Inv., I, v, ed. Naber, 102, 103. 


M. AURELIUS ANTONINUS IMPERATOR. 


487. LETTERS WRITTEN WHEN ABOUT TWENTY, TO HIS PRE- 
cEPTOR FrRonto.— AN Account OF A RIDE. 


M. Caesar Magistro suo. Sed quae, inquis, fabula? Ut pater 
meus a vineis domum se recepit, ego solito more equom inscendi, 
et in viam profectus sum, et paululum provectus. Deinde ibi in 
via sic oves multae conglobatae adstabant, ut locus solitarius, et 
canes quattuor, et duo pastores, sed nihil praeterea. Tum pastor 
unus ad alterum pastorem, postquam plusculos equites vidit, 
‘ Vide tibi istos equites,’ inquit, ‘nam illi solent maximas rapina- 
tiones facere.’ Ubi id audivi, calcar equo subringo ecum in 
ovis inigo. Oves consternatae disperguntur ; aliae alibi palantes 
balantesque oberrant. Pastor furcam intorquet; furca in equi- 
tem, qui me sectabatur, cadit. Nos aufugimus. Eo pacto, qui 
metuebat ne ovis amitteret, furcam perdidit. Fabulam existi- 
mas? Res vera est. At etiam plura erant, quae de ea re 
scriberem, nisi iam me nuntius in balneum arcesseret. Vale, 
mi magister dulcissime, homo honestissime et rarissime, suavi- 
tas, et caritas et voluptas mea. 

In Front. Ep. ad M. Caes. et Invicem, II, xii, ed. Naber, 35, 36. 


488. A BirtHpAy CONGRATULATION. 


Have, mi Magister optime! Scio natali die quoiusque pro eo, 
quoius is natalis dies est, amicos vota suscipere; ego tamen, quia 
te iuxta ac memet ipsum amo, volo hac die, tuo natali, mihi 

bene precari. Deos igitur omnis, qui usquam gentium vim suam 
praesentem promptamque hominibus praebent, qui vel somniis 
vel mysteriis vel medicina vel oraculis usquam iuvant atque 
pollent, eorum deorum unumquemque mihi votis advoco, meque 
pro genere cuiusque voti in eo loco constituo, de quo deus ei rei 
praeditus facilius exaudiat. Imgitur iam primum Pergamei arcem 
ascendo et Aesculapio supplico, uti valetudinem magistri mei 
bene temperet vehementerque tueatur. Inde Athenas degredior, 
Minervam genibus nixus obsecro atque oro, si quid ego umquam 
litterarum sciam, ut id potissimum ex Frontonis ore in pectus 
meum commigret. Nunc redeo Romam, deosque viales et pro- 
marinos votis inploro, uti mihi omne iter tua praesentia comita- 
tum sit, neque ego tam saepe tam saevo desiderio fatiger. 
Postremo omnis omnium populorum praesides deos, atque ipsum 
locum, qui Capitolium montem strepit, quaeso tribuat hoc nobis 
ut istum diem, quo mihi natus es, tecum, firmo te laetoque, 
concelebrem. 
In Front. Ep. ad M. Caes. et Invicem, III, ix, ed. Naber, 47, 48. 


489. A Day’s Dornes. 


Have mihi magister dulcissime. Nos valemus. Ego aliquan- 
tum prodormivi propter perfrictiunculam, quae videtur sedata 
esse. Ergo ab undecima noctis in tertiam diei partim legi ex 
Agricultura Catonis, partim scripsi, minus misere mehercule 
quam heri. Inde salutato patre meo, aqua mulsa sorbenda 
usque ad gulam et reiectanda fauces fovi potius quam dicerem 
‘ gargarissavi, nam et ad Novium credo et alibi. Sed faucibus 
curatis abii ad patrem meum et immolanti adstiti. Deinde ad 
merendam itum. Quid me censes prandisse? panis tantulum, 
cum conchim, caepas et maenas bene praegnates alios vorantes 
viderem. Deinde uvis metendis operam dedimus, et consudavi- 
mus, et iubilavimus, et ‘aliquot,’ ut ait auctor, ‘reliquimus 
altipendulos vindemiae superstites. Ab hora sexta domum 
redimus; paululum studui atque id ineptum. Deinde cum 
matercula mea supra torum sedente multum garrivi. Meus 
sermo hic erat; quid existimas modo meum Frontonem facere ? 
Tum illa: Quid autem tu meam Gratiam? Tum ego: Quid 
autem passerculam nostram Gratiam minusculam? Dum ea 

fabulamur atque altercamur, uter alterum vestrum magis amaret, 
discus crepuit, id est pater meus in balneam transisse nuntiatus 
est. Loti igitur in torculari cenavimus ; non loti in torculari, 
sed loti cenavimus; et rusticos cavillantes audivimus libenter. 
Inde reversus, priusquaam me in latus converto ut stertam, 
meum pensum explico et diei rationem meo suavissimo magis- 
tro reddo, quem si possem magis desiderare, libenter plusculum 
macerarer. 
In Front. Ep. ad M. Caes. et Invicem, IV, vi, ed. Naber, 69, 70. 


AUCTOR INCERTUS PERVIGILII VENERIS, 
PROBABLY TIME OF ANTONINUS PIvs. 


490. THe ALL-PERVADING POWER OF LOVE. 


Cras amet, qui numquam amayit, quique amavit, cras amet! 
Ipsa Troianos penates in Latinos transtulit, 

Ipsa Laurentem puellam coniugem nato dedit ; 

Moxque Marti de sacello dat pudicam virginem ; 

Romuleas ipsa fecit cum Sabinis nuptias ; 

Unde Ramnes et Quirites, proque prole posterum 

Romuli, matrem crearet et nepotem Caesarem. 

Cras amet, qui numquam amavit, quique amavit, cras amet ! 
Rura fecundat voluptas, rura Venerem sentiunt. 

Ipse Amor puer Dionae rure natus dicitur. 

Hunc ager cum parturiret, ipsa suscepit sinu ; 

Ipsa florum delicatis educavit osculis. 

Cras amet, qui numquam amavit, quique amavit, cras amet! 
Ecce iam supter genastas explicant tauri latus, 

Quisque laetus, quo tenetur, coniugali foedere. 

Subter umbras cum maritis ecce balantum greges! 

Et canoras non tacere diva iussit alites. 

Tam loquaces ore rauco stagna cycni perstrepunt, 

Adsonat Terei puella subter umbram populi; 

Ut putes motus amoris ore dici musico, 


AULUS GELLIUS. 385 


Et neges queri sororem de marito barbaro. 

Illa cantat; nos tacemus? Quando ver venit meum ? 

Quando faciam uti chelidon, vel tacere desinam ? 

Perdidi Musam tacendo, nec me Phoebus respicit. 

Sic Amyclas, cum tacerent, perdidit silentium. 

Cras amet, qui numquam amavit, quique amavit, cras amet !} 
Pervigilium Veneris, 68-98. 


AULUS GELLIUS, Born circ. 130 A. D. 


491. SUGGESTIONS AS TO THE USE wHICH GRACCHUS MADE 
OF THE PIPE WHICH WAS PLAYED WHILST HE WAS 
SPEAKING. 


Kece autem, per tibicinia Laconica, tibiae quoque illius con- 
tionariae in mentem venit, quam C. Graccho, cum populo 
agente, praeisse ac praeministrasse modulos ferunt. Sed nequa- 
quam sic est, ut a vulgo dicitur, canere tibia solitum, qui pone 
eum loquentem staret, et variis modis tum demulcere animum 
actionemque eius, tum intendere. Quid enim foret ista re inep- 
tius, si, ut planipedi saltanti, ita Graccho contionanti numeros et 
modos et frequentamenta quaedam varia tibicen incineret? Sed 
qui hoc compertius memoriae tradiderunt, stetisse in circum- 
stantibus dicunt occultius, qui fistula brevi sensim graviusculum 
sonum inspiraret ad reprimendum sedandumque inpetus vocis 
eius effervescentes ; namque inpulsu et instinctu extraneo natu- 
ralis illa Gracchi vehementia indiguisse, non, opinor, existimanda 
est. Marcus tamen Cicero fistulatorem istum utrique rei adhi- 
bitum esse a Graccho putat, ut sonis tum placidis tum citatis 
aut demissam iacentemque orationem eius erigeret, aut ferocien- 
tem saevientemque cohiberet. Verba ipsius Ciceronis apposui: 
‘Itaque idem Gracchus, quod potes audire, Catule, ex Licinio 
cliente tuo litterato homine, quem servum sibi habuit ille ad 
manum, cum eburnea solitus est habere fistula, qui staret post 
ipsum occulte, cum contionaretur, peritum hominem; qui in- 


1 Cf. Baehrens, ‘ Poetae Lat. Min.,’ Vol. IV, pp. 296, 297. 

flaret celeriter eum sonum, qui illum aut remissum excitaret, 


aut a contentione revocaret. 
I, xi, 10-16. 


492. A QUESTION OF VERGILIAN EXEGESIS. 


Versus istos ex Georgicis Vergilii plerique omnes sic legunt: 


‘ At sapor indicium faciet manifestus, et ora 
Tristia temptantum sensu torquebit amaro.’ 


Hyginus autem, non hercle ignobilis grammaticus, in commen- 
tariis, quae in Vergilium fecit, confirmat et perseverat, non hoc 
a Vergilio relictum, sed, quod ipse invenerit in libro, qui fuerat 
ex domo atque familia Vergilii, — 


‘Et ora 
Tristia temptantum sensu torquebit amaror.’ 


Neque id soli Hygino, sed doctis quibusdam etiam viris com- 
placitum, quoniam videtur absurde dici, ‘sapor sensu amaro 
torquet ;? cum ipse, inquiunt, sapor sensus sit, non alium in 
semet ipso sensum habeat, ac proinde sit quasi dicatur, ‘ sen- 
sus sensu amaro torquet.’ Sed enim cum Favorino Hygini com- 
mentarium legissem, atque ei statim displicita esset insolentia 
et insuavitas illius: ‘sensu torquebit amaro,’ risit, et: ‘Iovem 
lapidem,’ inquit, ‘quod sanctissimum iusiurandum est habitum, 
paratus sum ego iurare, Vergilium hoc numquam scripsisse, sed 
Hyginum ego verum dicere arbitror. Non enim primus finxit 
hoe verbum Vergilius insolenter, sed in carminibus Lucreti 
invento usus est, non aspernatus auctoritatem poetae, ingenio 
et facundia praecellentis.’ Verba ex quarto Lucreti haec sunt: 


‘Denique in os salsi venit umor saepe saporis, 
Cum mare versamur propter; dilutaque contra 
Cum tuimur misceri absinthia, tangit amaror.’ 


Non verba autem sola, sed versus prope totos et locos quoque 
Lucreti plurimos sectatum esse Vergilium videmus. 
I, xxi. 

493. On THE PuHRase ‘ PepArit SENATORES.’ 


Non pauci sunt, qui opinantur, ‘ pedarios senatores ’ appellatos, 
qui sententiam in senatu non verbis dicerent, sed in alienam ser 
tentiam pedibus irent. Quid igitur? Cum senatusconsultum 
per discessionem fiebat, nonne universi senatores sententiam pe- 
dibus ferebant? Atque haec etiam vocabuli istius ratio dicitur, 
quam Gavius Bassus in commentariis suis scriptam reliquit. 
Senatores enim dicit in veterum aetate, qui curulem magistratum 
gessissent, curru solitos honoris gratia in curiam vehi; in quo 
curru sella esset, super quam considerent, quae ob eam causam 
‘curulis’ appellaretur; sed eos senatores, qui magistratum curu- 
lem nondum ceperant, pedibus itavisse in curiam; propterea 
senatores, nondum maioribus honoribus functos ‘ pedarios ’ nomi- 
natos. Marcus autem Varro in Satira Menippea, quae ‘Imzoxivwv 
inscripta est, equites quosdam dicit ‘ pedarios’ appellatos, vide- 
turque eos significare, qui nondum a censoribus in senatum 
lecti, senatores quidem non erant, sed, quia honoribus populi usi 
erant, in senatum veniebant et sententiae ius habebant. Nam 
et curulibus magistratibus functi, qui nondum a censoribus in 
senatum lecti erant, senatores non erant, et quia ‘in postremis 
scripti erant, non rogabantur sententias, sed, quas principes 
dixerant, in eas discedebant. Hoc significabat edictum, quo 
nune quoque consules, cum senatores in curiam vocant, servan- 
dae consuetudinis causa tralaticio utuntur. Verba edicti haec 
sunt: SENATORES, QuIBUSQUE In SENATU SENTENTIAM DI- 
CERE Licet. Versum quoque Laberii, in quo id vocabulum 
positum est, notari iussimus, quem legimus in mimo, qui Stric- 
turae inscriptus est, — 


‘Caput sine lingua pedani sententia est.’ 


Hoc vocabulum a plerisque barbare dici animadvertimus. Nam 


pro ‘ pedariis,’ ‘ pedaneos’ appellant. 
II, xviii. 

494, On THE GENITIVE AND Dative SINGULAR OF Nouns 
oF THE U DECLENSION. 


M. Varronem et P. Nigidium, viros Romani generis doctis- 
simos, comperimus non aliter elocutos esse et scripsisse, quam 
‘senatuis, et ‘domuis,’ et ‘fluctuis,’ qui est patrius casus ab 
eo, quod est ‘senatus,’ ‘domus,’ ‘fluctus;’ huic, ‘ senatui,’ 
‘domui,’ ‘ fluctui,’ ceteraque is consimilia pariter dixisse. Te- 
rentii quoque comici versus in libris veteribus itidem scriptus 
est, — 


‘ Eius anuis, opinor, causa, quae est emortua.’ 


Hane eorum auctoritatem quidam e veteribus grammaticis ra- 
tione etiam firmare voluerunt, quod omnis dativus singularis 
littera finitus ‘i,’ si non similis est genitivi singularis, ‘s’ littera 
addita genitivum singularem facit, ut : ‘ Patri patris,’ ‘duci ducis,’ 
‘caedi caedis.” Cum igitur, inquiunt, in casu dandi ‘ huic se- 
natui’ dicamus, genitivus ex eo singularis ‘senatuis’ est, non 
‘senatus.’ Set non omnes concedunt, in casu dativo ‘senatui’ 
magis dicendum, quam ‘senatu.’ Sicut Lucilius in eodem 
casu ‘victu’ et ‘anu’ dicit, non ‘victui’ nec ‘anui,’ in hisce 
versibus, — 


‘ Quod sumptum atque epulas victu praeponis honesto ;’ 
et alio in loco: ‘ Anu noceo’ inquit. Vergilius quoque in casu 
dandi ‘ aspectu ’ dicit, non ‘ aspectui,’? — 
“Teque aspectu ne subtrahe nostro ;’ 
et in Georgicis, — 
‘Quod nec concubitu indulgent.’ 

Gaius etiam Caesar, gravis auctor linguae Latinae, in Antica- 
tone: ‘ Unius,’ inquit, ‘ arrogantiae superbiaeque dominatuque ;’ 
item in Dolabellam actionis I, lib. I: ‘Isti quorum in aedibus 


fanisque posita et honori erant et ornatu.’ In libris quoque 
Analogicis omnia istiusmodi sine ‘i’ littera dicenda censet. 


IV, xvi. 

495. ANOTHER QUESTION OF VERGILIAN EXEGESIS. 


‘Ipse, Quirinali lituo parvaque sedebat 
Subcinctus trabea; laevaque ancile gerebat.’ 


In his versibus errasse Vergilium Hyginus scripsit, tamquam non 
animadverterit deesse aliquid hisce verbis, — 


‘Ipse Quirinali lituo.’ 


Nam si nihil, inquit, deesse animadvertimus, videtur ita dic- 
tum, ut fiat: ‘lituo et trabea subcinctus ;’ quod est, inquit, 
absurdissimum, quippe cum lituus sit virga brevis, in parte, 
qua rubustior est, incurva, qua augures utuntur; quonam modo 
‘subcinctus lituo’ videri potest? Immo ipse Hyginus parum 
animadvertit, sic hoc esse dictum, ut pleraque dici per defec- 
tionem solent. Veluti cum dicitur: ‘ M. Cicero homo magna 
eloquentia,’ et, ‘Q. Roscius histrio summa venustate,’ non 
plenum hoc utrumque, neque perfectum est; sed enim pro 
pleno atque perfecto auditur. Ut Vergilius alio in loco: — 


‘Victorem Buten inmani corpore,’ 


id est, corpus inmane habentem ; et item alibi, — 


‘In medium geminos inmani pondere caestus 
Proiecit.’ 


Ac similiter, — 


‘Domus sanie dapibusque cruentis, 
Intas opaca, ingens.’ 


Sic igitur id quoque videri dictum debet ‘ Picus Quirinali 
lituo erat,’ sicuti dicimus, ‘statua grandi capite erat. Et 
‘est’ autem, et ‘erat,’ et ‘fuit’ plerumque absunt, cum elegantia, 
sine detrimento sententiae. Et, quoniam facta ‘litui’ mentio 
est, non praetermittendum est, quod posse quaeri animadverti- 
mus, utrum lituus auguralis a tuba, quae ‘lituus’ appellatur, 
an tuba a lituo augurum ‘lituus’ dicta sit. Utrumque enim 
pari forma et pariter incurvum est. Sed si, ut quidam putant, 
tuba a sonitu ‘lituus’ appellata est ex illo Homerico verbo 
Atyée Buds, necesse est ita accipi, ut virga auguralis a tubae 

similitudine ‘lituus’ vocetur. Utitur autem vocabulo isto Ver 
gilius et pro tuba, — 


‘Et lituo pugnas insignis obibat et hasta.’ 
7V, viii. 


496. Taz Roman THEORY AND PRACTICE oF ADOPTION, 


Cum in alienam familiam inque liberorum locum extranei 
sumuntur, aut per praetorem fit, aut per populum. Quod per 
praetorem fit, adoptatio dicitur; quod per populum, adrogatio. 
Adoptantur autem, cum a parente, in cuius potestate sunt, 
tertia mancipatione in iure ceduntur; atque ab eo, qui adoptat, 
apud eum, apud quem legis actio est, vindicantur. Adrogan- 
tur hi, qui, cum sui iuris sunt, in alienam sese potestatem tra- 
dunt, eiusque rei ipsi auctores fiunt. Sed adrogationes non 
temere nec inexplorate committuntur. Nam comitia, arbitris 
pontificibus, praebentur, quae curiata appellantur; aetas quo- 
que eius, qui adrogare vult, an liberis potius gignundis idonea 
sit, bonaque eius qui adrogatur ne insidiose adpetita sint, con- 
sideratur ; iusque iurandum a Q. Mucio pontifice maximo con- 
ceptum dicitur, quod in adrogando iuraretur. Sed adrogari non 
potest, nisi iam vesticeps. Adrogatio autem dicta, quia genus. 
hoc in alienam familiam transitus per populi rogationem fit. 
Eius rogationis verba haec sunt: ‘ Velitis iubeatis, uti Lucius 
Valerius Lucio Titio tam iure legeque filius siet, quam si 
ex eo patre matreque familias eius natus esset, utique ei 
vitae necisque in eum potestas siet, uti patri endo filio est. 
Haec ita uti dixi ita vos, Quirites, rogo.’ Neque pupillus autem, 
neque mulier, quae in parentis potestate non est, adrogari pos- 
sunt, quoniam et cum feminis nulla comitiorum communio est; 
et tutoribus in pupillos tantam esse auctoritatem potestatemque 
fas non est, ut caput liberum fidei suae commissum alienae con- 
dicioni subiciant. Libertinos vero ab ingenuis adoptari quidem 
iure posse, Masurius Sabinus scripsit. Sed id neque permitti dicit, 
neque permittendum esse umquam putat, ut homines libertini or- . 
dinis per adoptationem in iura ingenuorum invadant. Alioquin, 
inquit, si iuris ista antiquitas servetur, etiam servus a domino per 
praetorem dari in adoptionem potest. ‘Idque,’ ait, ‘ plerosque 
iuris veteris auctores posse fieri scripsisse.’ Animadvertimus ir 

oratione P. Scipionis, quam censor habuit ad populum de mori- 
bus, inter ea, quae reprehendebat quod contra maiorum instituta 
fierent, id etiam eum culpavisse, quod filius adoptivus patri 
adoptatori inter praemia patrum prodesset. Verba ex ea ora- 
tione haec sunt: ‘In alia tribu patrem, in alia filium suffra- 
gium ferre; filium adoptivum tam procedere, quam si se natum 
habeat ; absentis censeri iubere, ut ad censum nemini necessus 


sit venire.’ 
Waoxix; 


497. ARGUMENTS ADDUCED By NIGIDIUS TO SHOW THE 
NATURAL AS DISTINCT FROM THE CONVENTIONAL 
Origiy oF LANGUAGE. 


Nomina verbaque non positu fortuito, sed quadam vi et 
ratione naturae facta esse, P. Nigidius in Grammaticis Com- 
mentariis docet; rem sane in philosophiae dissertationibus 
celebrem. Quaeri enim solitum aput philosophos, @ice 7a 
évopara sint, 7 Gece. In eam rem multa argumenta dicit, 
cur videri possint verba esse naturalia magis, quam arbitraria. 
Ex quibus hoc visum est lepidum et festivum: ‘Vos,’ inquit, 
‘cum dicimus, motu quodam oris conveniente cum ipsius verbi 
demonstratione utimur, et labeas sensim primores emovemus, 
ac spiritum atque animam porro versum, et ad eos, quibuscum 
sermocinamur, intendimus. At contra cum dicimus nos, neque 
profuso intentoque flatu vocis, neque proiectis labris pronun- 
tiamus, sed et spiritum et labeas quasi intra nosmet ipsos coerce- 
mus. Hoc idem fit et in eo, quod dicimus tu. ego, et tdi et 
mihi. Nam sicuti, cum adnuimus et abnuimus, motus quidam 
ille vel capitis vel oculorum a natura rei, quam significat, non 
abhorret ; ita iam his vocibus quasi gestus quidam oris et spiritus 
naturalis est. Eadem ratio est in Graecis quoque vocibus, quam 


esse in nostris animadvertimus.’ 
X, iv. 

498. Toe Use or Rare Worps A SIGN OF Bap TAsTE. 


Est adeo id vitium plerumque serae eruditionis, quam 
Graeci éypoliay appellant, ut, quod numquam didiceris, diu 
ignoraveris, cum id scire aliquando coeperis, magui facias quo 
in loco cumque et quacumque in re dicere. Veluti Romae, 
nobis praesentibus, vetus celebratusque homo in causis, sed 
repentina et quasi tumultuaria doctrina praeditus, cum apud 
praefectum urbi verba faceret, et dicere vellet, inopi quendam 
miseroque victu vivere et furfureum panem esitare, vinumque 
eructum et fetidum potare: ‘Hic, inquit, ‘eques Romanus 
apludam edit, et flocces bibit.” Aspexerunt omnes, qui ade- 
rant, alius alium, primo tristiores turbato et requirente vultu, 
quidnam illud utriusque verbi foret; post deinde, quasi nescio 
quid Tusce aut Gallice dixisset, universi riserunt. Legerat 
autem ille, ‘apludam’ veteres rusticos frumenti furfurem dix- 
isse; idque a Plauto in comoedia, si ea Plauti est, quae 
Astraba inscripta est, positum esse. Item ‘flocces’ audierat 
prisca voce significare vini faecem e vinaceis expressam, sicuti 
fraces ex oleis; idque aput Caecilium in Polumenis legerat, 
eaque sibi duo verba ad orationum ornamenta servaverat. 
Alter quoque, a lectionibus id genus paucis dzeipdKados, cum 
adversarius causam differri postularet: ‘ Rogo, praetor,’ inquit, 
‘subveni, succurre; quonam usque nos bovinator hic demora- 
tur?’ Atque id voce magna ter quaterque inclamavit, ‘ bo- 
vinator est.’ Commurmuratio fieri coepta est a plerisque, qui 
aderant, quasi monstrum verbi admirantibus. At ille, iactans 
et gestiens: ‘Non enim Lucilium, inquit, ‘legistis, qui ter- 
giversatorem bovinatorem dicit.’ Est autem in Lucili unde- 
cimo versus hic: 


‘Si tricosus bovinatorque ore improbus duro.* 


XI, vii, 3-9. 

499. A QUARREL BETWEEN TWO GRAMMARIANS AS TO THE 
VocaTIVE OF ‘ EGREGIUs.’ 


Defessus ego quondam diutina commentatione, ]axandi levan- 
dique animi gratia, in Agrippae campo deambulabam, atque 
ibi duos forte grammaticos conspicatus non parvi in urbe 
Roma nominis, certationi eorum acerrimae adfui, cum alter in 
casu vocativo ‘vir egregi’ dicendum contenderet, alter ‘vir 
egregie. Ratio autem eius, qui ‘egregi’ oportere dici cen- 
sebat, huiuscemodi fuit: ‘Quaecumque,’ inquit, ‘nomina seu vo- 
cabula recto casu numero singulari ‘us’ syllaba finiuntur, in 
quibus ante ultimam syllabam posita est ‘i’ littera, ea omnia 
casu vocativo ‘i’ littera terminantur, ut * Caelius Caeli,’ ‘modius 
modi,’ ‘tertius terti, ‘ Accius Acci,’ ‘ Titius Titi,’ et similia omnia ; 
sic igitur ‘egregius,’ quoniam ‘us’ syllaba in casu nominandi 
finitur, eamque syllabam praecedit ‘i’ littera, habere debebit in 
casu vocandi ‘i’ litteram extremam, et idcirco ‘egregi,’ non 
‘egregie’ rectius dicetur. Nam ‘divus’ et ‘rivus’ et ‘clivus’ 
non ‘us’ syllaba terminantur, sed ea, quae per duo ‘u’ scribenda 
est; propter cuius syllabae sonum declarandum, reperta erat 
nova littera, quae digamma appellabatur.’ Hoc ubi ille alter 
audivit : ‘O,’ inquit, ‘egregie grammatice, vel, si id mavis, egre- 
giissime, dic, oro te, ‘inscius ’ et ‘impius’ et ‘sobrius’ et ‘ebrius’ 
et ‘ proprius’ et ‘ propitius’ et ‘anxius’ et ‘contrarius,’ quae ‘us’ 
syllaba finiuntur, in quibus ante ultimam syllabam ‘i’ littera est, 
quem casum vocandi habent? Me enim pudor et verecundia 
tenet, pronuntiare ea secundum tuam definitionem.’ Sed cum ille 
paulisper, oppositu horum vocabulorum commotus, reticuisset, et 
mox tamen se conlegisset, eandemque illam, quam definierat, regu- 
lam retineret et propugnaret, diceretque, et ‘ proprium’ et ‘ pro- 
pitium’ et ‘anxium’ et ‘contrarium’ itidem in casu vocativo 
dicendum, ut ‘adversarius’ et ‘extrarius’ diceretur, ‘inscium’ 
quoque et ‘impium’ et ‘ebrium’ et ‘sobrium’ insolentius 
quidem paulo, sed rectius per ‘i’ litteram, non per ‘e,’ in casu 
eodem pronuntiandum ; eaque inter eos contentio cum longius 
duceretur, non arbitratus ego operae pretium esse eadem ista 
haec diutius audire, clamantes conpugnantesque illos reliqui. 

XIV, v. 

500. AmaToRY VERSES BY A FRIEND OF GrLLIUS, BASED 
ON AN EPIGRAM By PLATO. 


Hoc &Xcrrxov amicus meus ‘ov« dyovros adulescens’ in plures 
versiculos licentius liberiusque vertit. Qui quoniam mihi quidem 
visi sunt non esse memoratu indigni, subdidi, — 


Cum semihiulco savio 
Meo puellum savior, 
Dulcemque florem spiritus 
Duco ex aperto tramite ; 
Anima mea aegra et saucia 
Cucurrit ad labeas mihi, 
Rictumque in oris pervium 
Et labra pueri mollia, 
Rimata itineri transitus, 
Ut transiliret, nititur. 
Tum si morae quid plusculae, 
Fuisset in coetu osculi 
Amoris igni percita 
Transisset, et me linqueret: 
Et mira prorsum res foret, 
Ut ad me fierem mortuus 
Ad puerum wt intus viverem. 
XIX, xi, 3,4. 


L. APULEIUS, Ft. circ. 160 A. D. 


501. Tur Reason or THE REFLECTION IN A Mirror. 


Nam saepe oportet non modo similitudinem suam, verum 
etiam sifnilitudinis ipsius rationem considerare, num, ut ait 
Epicurus, profectae a nobis imagines, velut quaedam exuviae, 
iugi fluore a corporibus manantes, cum leve aliquid et solidum 
offenderunt, illisae reflectantur et retro expressae contra versum 
respondeant ; an, uti alii philosophi disputant, radii nostri, seu 

mediis oculis proliquati et lumini extrario mixti atque inuniti, 
uti Plato arbitratur ; seu tantum oculis profecti sine ullo foris 
adminiculo, ut Archytas putat; seu intentu aeris fracti, ut 
Stoici rentur; cum alicui corpori incidere spisso et splendido 
et levi, paribus angulis, quibus inciderant, resultent ad faciem 
suam reduces, atque ita quod extra tangant et visant, id intra 
speculum imaginentur. Videnturne vobis debere philosophi 
haec omnia vestigare et inquirere, et cuncta specula vel uda vel 
suda soli videre? Quibus, praeter ista quae dixi, etiam illa 
ratiocinatio necessaria est, cur in planis quidem speculis ferme 
pares obtutus et imagines videantur ; in tumidis vero et globosis 
omnia defectiora; at contra in cavis auctiora; ubi, et cur laeva 
cum dexteris permutentur ; quando se imago eodem speculo 
tum recondat penitus, tum foras exerat; cur cava specula, si 
exadversum soli retineantur, appositum fomitem accendunt; 
qui fiat uti arcus in nubibus varie, duo soles aemula similitu- 
dine visantur alia praeterea eiusdem modi plurima, quae tractat 
volumine ingenti Archimedes Syracusanus, vir in omni quidem 
geometria multum ante alios admirabili subtilitate; sed haud 
sciam an propter hoc vel maxime memorandus, quod inspexerat 


speculum saepe ac diligenter. 
Apol., 426-429. 


502. Poverty 18 MORE CONDUCIVE TO VIRTUE THAN 
RIcHEs. 


Enim paupertas olim philosophiae vernacula est, frugi, sobria, 
parvo potens, aemula laudis, adversum divitias possessa, habitu 
secura, cultu simplex, consilio benesuada; neminem umquam 
superbia inflavit, neminem impotentia depravavit, neminem 
tyrannide efferavit; delicias ventris et sensuum neque vult ullas 
neque potest. Quippe haec et alia flagitia divitiarum alumni 
solent. Maxima quaeque scelera si ex omni memoria hominum 
percenseas, nullum in illis pauperem reperies ; uti contra, haud 
temere inter illustres viros divites comparent; sed quemcum- 
que in aliqua laude miramur, eum paupertas ab incunabulis 
nutricata est. Paupertas, inquam, prisca apud saecula omnium 
civitatum conditrix, omnium artium repertrix, omnium peccato- 
rum inops, omnis gloriae munifica, cunctis laudibus apud omnes 

nationes perfuncta. Eadem enim est paupertas apud Graecos 
in Aristide iusta, in Phocione benigna, in Epaminonda strenua, 
in Socrate sapiens, in Homero diserta. adem paupertas etiam 
populo Romano imperium a primordio fundavit, proque eo in 
hodiernum diis immortalibus simpulo et catino fictili sacrificat. 
Erras, Aemiliane, et longe huius animi frustra es, si Claudium 
Maximum ex fortunae indulgentia non ex philosophiae censura 
metiris ; si virum tam austerae sectae tamque diutinae militiae 
non putas amiciorem esse coercitae mediocritati quam delicatae 
opulentiae ; fortunam, velut tunicam, magis concinnam quam 
longam probare. Quippe etiam ea si non gestetur et trahatur, 
nihilo minus quam lacinia praependens impedit et praecipitat. 
Etenim in omnibus ad vitae munia utendis quicquid aptam mo- 
derationem supergreditur oneri potius quam usui exuberat. Igi- 
tur et immodicae divitiae velut ingentia et enormia gubernacula 
facilius mergunt quam regunt, quod habent irritam copiam, 


noxiam nimietatem. 
Apol., 488-436. 


503. GYMNOSOPHISTS OF INDIA. 


Est apud illos genus, qui nihil amplius quam bubulcitare 
novere, ideoque cognomen illis bubulcis inditum. Sunt et 
mutandis mercibus calidi et obeundis proeliis strenui, vel sagit- 
tis eminus vel ensibus comminus. Est praeterea genus apud 
illos praestabile; gymnosophistae vocantur. Hos ego maxime 
admiror, quod homines sunt periti, non propagandae vitis, nec 
inoculandae arboris, nec proscindendi soli; non illi norunt 
arvum colere, vel uvam colare, vel equum domare, vel taurum 
subigere, vel ovem vel capram tondere vel pascere. Quid igitur 
est? Unum pro his omnibus norunt. Sapientiam percolunt. 
tam magistri senes quam discipuli minores. Nec quicquam 
apud illos aeque laudo, quam quod torporem animi et otium 
oderunt. Igitur ubi, mensa posita, priusquam edulia apponan- 
tur, omnes adolescentes ex diversis locis et officiis ad dapem 
conveniunt, magistri perrogant, quod factum a lucis ortu ad 
illud diei bonum fecerit. Hic alius se commemorat inter duos 
arbitrum delectum, sanata simultate, reconciliata gratia, purgata 
suspicione, amicos ex infensis reddidisse ; inde alius, sese pa- 

rentibus quidpiam imperantibus oboedisse; et alius, aliquid me 
ditatione sua reperisse, vel alterius demonstratione didicisse, 
Denique ceteri commemorant. Qui nihil habet afferre, cur 
prandeat, impransus ad opus foras extruditur. 

Fior., I, num. vi, 2, 3. 


504. A RENOWNED TRAVELLING SOPHIST. 


Is Hippias e numero sophistarum est, artium multitudine 
prior omnibus, eloquentia nulli secundus. Aetas illi cum Socrate, 
patria Elis; genus ignoratur. Gloria vero magna, fortuna mo- 
dica; sed ingenium nobile, memoria excellens, studia varia, 
aemuli multi. Venit Hippias iste quondam certamine Olympio 
Pisam, non minus cultu visendus, quam elaboratu mirandus. 
Omnia, secum quae habebat, nihil eorum emerat, sed suis sibi 
manibus confecerat; et indumenta, quibus indutus, et calcea- 
menta, quibus erat inductus, et gestamina, quibus erat conspicuus. 
Habebat indutui ad corpus tunicam interulam tenuissimo textu, 
triplici licio, purpura duplici: ipse eam sibi solus domi texuerat. 
Habebat cinctui balteum, quod genus pictura Babylonica, miris 
coloribus varicgatum ; nec in hac eum opera quisquam adiuverat. 
Habebat amictui pallium candidum, quod superne circumicerat ; 
id quoque pallium comperitur ipsius laborem fuisse. Etiam 
pedum integumenta crepidas sibimet compegerat, et anulum in 
laeva aureum faberrimo signaculo, quem ostentabat; ipse eius 
anuli et orbiculum circulaverat, et palam clauserat, et gemmam 
insculpserat. Nondum eius omnia commemoravi. Enim non 
pigebit me commemorare, quod illum non puditum est ostentare ; 
qui magno in coetu praedicavit, fabricatam sibimet ampullam 
quoque oleariam, quam gestabat, lenticulari forma, tereti ambitu, 
pressula rotunditate; iuxtaque honestam strigileculam, recta 
fastigatione clausulae, flexa tubulatione ligulae, ut et ipsa in 
manu capulo motaretur, et sudor ex ea rivulo laberetur. Quis 
autem non laudabit hominem tam numerosa arte multiscium ? 
totiugi scientia magnificum? tot utensilium peritia Daedalum ? 
Quin et ipse Hippiam laudo; sed ingenii eius fecunditatem malo 
doctrina, quam supellectilis multiformi instrumento aemulari, 
fateorque me sellularias quidem artes minus callere; vestem de 
textrina emere, baxeas istas de sutrina praestinare; enimvero 

anulum nec gestare; gemmam et aurum iuxta ac plumbum et 
lapillos nulli aestimare, strigilem et ampullam, ceteraque baluei 
utensilia nundinis mercari. Prorsum enim non eo infitias, nec 
radio, nec subula, nec lima, nec torno, nec id genus ferramentis 
uti nosse ; sed pro his praeoptare me fateor, uno chartario calame 
me reficere poemata omne genus, apta Virgae, lyrae, socco, 
cothurno, item satiras ac griphos, item historias varias rerum ; 
nec non orationes laudatas disertis, nec non dialogos laudatos 
philosophis, atque haec et alia eiusdem modi tam Graeca, quam 
Latina, gemino voto, pari studio, simili stylo. 
Flor., II, num. ix, 1-3. 


505. Tur Fox anp THE Crow. 


Corvus et vulpis unam offulam simu! viderant, eamque rap- 
tam festinabant pari studio, impari celeritate; vulpis cursu, 
corvus volatu. Igitur ales bestiam praevenit, et secundo flatu, 
propassis utrimque pennis praelabitur, et anticipat, atque ita 
praeda simul et victoria laetus, sublime evectus, in quadam 
proxima quercu, in summo eius cacumine tutus sedit. Eo tum 
vulpis, quia illuc pedem nequibat, dolum iecit; namque eandem 
arborem successit, et subsistens, cum superne raptorem praeda 
ovantem videret, laudare astu adorsa est: ‘ Ne ego inscita, quae 
cum alite Apollinis frustra certaverim; quippe cui iampridem 
corpus tam concinnum est, ut neque oppido parvum, neque 
nimis grande sit, sed quantum satis ad usum decoremque ; pluma 
mollis, caput argutum, rostrum validum. Iam ipse oculis per- 
sequax, unguibus pertinax; nam de colore quid dicam? Nam 
cum duo colores praestabiles forent, piceus et niveus, quibus 
inter se nox cum die differunt, utrumque colorem Apollo suis 
alitibus condonavit; candidum olori, nigrum corvo. Quod uti- 
nam sicuti cycno cantum indulsit, ita huic quoque vocem tribuis- 
set! ne tam pulchra ales, quae ex omni avitio longe praecellit, 
voce viduata, deliciae facundi dei, muta viveret et elinguis.’ Id 
vero ubi corvus audit, hoc solum sibi prae ceteris deesse, dum 
vult clarissime clangere, ut ne istoc saltem olori concederet, 
oblitus offulae, quam mordicus retinebat, toto rictu hiavit ; atque 
ita, quod volatu pepererat, cantu amisit; enimvero vulpis, quod 

cursu amiserat, astu reciperavit. Eandem istam fabulam in 
pauca cogamus, quantum potest fieri cohibiliter. Corvus ut se 
vocalem probaret, quod solum deesse tantae eius formae vulpis 
simulaverat, crocire adorsus, praedae, quam ore gestabat, induc- 


tricem compotivit. 
Flor., 1V, num. xxiii, 3-4. 


506. PsycHr’s HusBaAND, wHO Is INVISIBLE, BIDS HER 
NOT SEEK TO BEHOLD HIM. SHE DISOBEYS, AND 
FINDS THAT HE IS THE GoD oF LOVE. 


Tunc Psyche et corporis et animi aliquid infirma, fati tamen 
saevitia subministrante viribus roboratur, et prolata lucerna et 
arrepta novacula sexum audacia mutavit. Sed cum primum 
luminis oblatione tori secreta claruerunt. Videt omnium fera- 
Tum mitissimam dulcissimamque bestiam, ipsum illum Cupidinem 
formosum deum formose cubantem, cuius aspectu lucernae quo- 
que lumen hilaratum increbuit et acuminis sacrilegi novacula 
praenitebat. At vero Psyche tanto aspectu deterrita et impos 
animi, marcido pallore defecta tremensque desedit in imos 
poplites et ferrum quaerit abscondere, sed in suo pectore. Quod 
profecto fecisset nisi ferrum timore tanti flagitii manibus teme- 
rariis delapsum evolasset. Jamque lassa, salute defecta dum 
saepius divini vultus intuetur pulchritudinem, recreatur animi. 
Videt capitis aurei genialem caesariem ambrosia temulentam, 
cervices lacteas genasque purpureas pererrantes crinium globos 
decoriter impeditos, alios antependulos, alios retropendulos quo- 
rum splendore nimio fulgurante iam et ipsum lumen lucernae 
vacillabat. Per humeros volatilis dei pinnae roscidae micanti flore 
candicant et quamvis alis quiescentibus extimae plumulae tenel- 
lae ac delicatae tremule resultantes inquieta lasciviunt. Ceterum 
corpus glabellum atque luculentum et quale peperisse Venerem 
non paeniteret. Ante lectuli pedes iacebat arcus, et pharetra 
et sagittae, magni dei propitia tela. Quae dum insatiabili animo 
Psyche satis et curiosa rimatur atque pertractat et mariti sui 
miratur arma, depromit unam de pharetra sagittam et puncto 
pollicis extremam aciem periclitabunda trementis etiam nunc 
articuli nisu fortiore pupugit altius, ut per summam cutem 
roraverint parvulae sanguinis rosei guttae. Sic ignara Psyche 

sponte in Amoris incidit amorem. Tunc magis magisque cupidine 
flagrans Cupidinis prona in eum efflictim inhians patulis ac petu- 
lantibus saviis festinanter ingestis de somni mensura metuebat. 
Sed dum bono tanto percita saucia mente fluctuat, lucerna illa, 
sive perfidia pessima sive invidia noxia sive quod tale corpus 
contingere et quasi basiare et ipsa gestiebat, evomuit de summa 
luminis sui stillam ferventis olei super humerum dei dextrum. 
Hem audax et temeraria lucerna et amoris vile ministerium! 
ipsum ignis totius deum aduris, cum te scilicet amator ali- 
quis, ut diutius cupitis etiam nocte potiretur, primus invenerit. 
Sic inustus exsiluit deus visaque detectae fidei colluvie prorsus 
ex oculis et manibus infelicissimae coniugis tacitus avolavit. 
Met., v. 23 (102, 103). 


507. Tat PHENOMENA OF RELIGION EXPLAINED BY THE 
AGENCY OF INTERMEDIATE SPIRITS. 


Sed et haec cuncta, et id genus cetera, daemonum medio- 
critati rite congruunt. Sunt enim inter nos ac deos, ut loco 
regionis, ita ingenio mentis intersiti, habentes communem cum 
superis immortalitatem, cum inferis passionem. Nam, proinde 
ut nos, pati possunt omnia animorum placamenta vel incita- 
menta; ut et ira incitentur, et misericordia flectantur, et donis 
invitentur, et precibus leniantur, et contumeliis exasperentur, 
et honoribus mulceantur, aliisque omnibus ad similem nobis 
modum varientur. Quippe, ut fine comprehendam, daemones 
sunt genere animalia, ingenio rationabilia, animo passiva, cor- 
pore aéria, tempore aeterna. Ex his quinque, quae com- 
memoravi, tria a principio eadem nobiscum, quartum proprium, 
postremum commune cum diis immortalibus habent; sed dif- 
ferunt ab his passione. Quae propterea passiva non absurde, 
ut arbitror, nominari, quod sunt iisdem, quibus nos, pertur- 
bationibus mentis obnoxii. Unde etiam religionum diversis 
observationibus, et sacrorum variis suppliciis fides impertienda 
est. Et sunt nonnulli ex hoc divorum numero, qui nocturnis 
vel diurnis promptis vel occultis, laetioribus vel tristioribus 
hostiis, vel caerimoniis, vel ritibus gaudeant; uti Aegyptia 
numina ferme plangoribus, Graeca plerumque choreis, barbara 
autem strepitu cymbalistarum et tympanistarum et chorau- 

larum. Itidem pro regionibus et cetera in sacris differunt longa 
varietate, pomparum agmina, mysteriorum silentia, sacerdotum 
officia, sacrificantium obsequia ; item deorum effigies et exuviae, 
templorum religiones et regiones, hostiarum cruores et colores. 
Quae omnia pro cuiusque more loci sollemnia et rata sunt, ut 
plerumque somniis et vaticinationibus et oraculis comperimus 
saepenumero indignata numina, si quid in sacris socordia vel 
superbia neglegatur, cuius generis mihi exempla affatim sup- 
petunt ; sed adeo celebrata et frequentata sunt, ut nemo ea 
commemorare adortus sit, quin multo plura omiserit quam 
recensuerit. Idcirco supersedebo impraesentiarum in his rebus 
orationem occupare ; quae si non apud omnes certam fidem, at 
certe penes cunctos notitiam promiscuam possident. 
De Deo Socratis, 684-686. 


M. MINUCIUS FELIX, ru. circ. 190 A. D. 


508. Ipots wroucut By MeEn’s Hanps ARE WORTHY TO 
RECEIVE REVERENCE FROM NEITHER Man nor Brasv. 


Quis ergo dubitat, deorum imagines consecratas vulgus orare 
et publice colere, dum opinio et mens imperitorum artis con- 
cinnitate decipitur, auri fulgore praestringitur, argenti nitore 
et candore eboris hebetatur? Quodsi in animum quis inducat, 
tormentis quibus et quibus machinis simulacrum omne formetur, 
erubescet timere se materiem ab artifice, ut deum faceret, in- 
lisam. Deus enim ligneus, rogi fortasse vel infelicis stipitis 
portio, suspenditur, caeditur, dolatur, runcinatur ; et deus aereus 
vel argenteus de immundo vasculo, ut accepimus factum Aegyp- 
tio regi, conflatur, tunditur malleis et ¢m incudibus figuratur ; et 
lapideus deus caeditur, scalpitur, et ab impurato homine levigatur, 
nec seutit suae nativitatis iniuriam, ita ut nec postea de vestra 
veneratione culturam. WNisi forte nondum deus saxum est vel 
lignum vel argentum. Quando igitur hic nascitur? ecce fundi- 
tur, fabricatur, sculpitur; nondum deus est! ecce plumbatur 

construitur, erigitur; nec adhuc deus est! ecce ornatur, con- 
secratur, oratur; tunc postremo deus est, cum homo illum 
voluit et dedicavit. 

Quam acute vero de diis vestris animalia muta naturaliter 
indicant! mures, hirundines, milvi non sentire eos sciunt; 
rodunt, inculcant, insident, ac, nisi abigatis, in ipso dei vostri 
ore nidificant; araneae vero faciem eius intexunt et de ipso 
capite sua fila suspendunt. Vos tergetis, mundatis, eraditis et 
illos, quos facitis et protegitis, timetis, dum unusquisque ves- 
trum non cogitat prius se debere deum nosse quam colere, dum 
inconsulte gestiunt parentibus oboedire, dum fieri malunt alieni 
erroris accessio quam sibi credere, dum nihil ex his, quae timent, 
norunt. Sic in auro et argento avaritia consecrata est, sic 
statuarum inanium consignata forma, sic nata Romana super- 
stitio. Quorum ritus si percenseas, ridenda quam multa, guam 


multa etiam miseranda sunt ! 
Octav., xxiii, 9-xxiv, 2. 


Q. SEPTIMIUS FLORENS TERTULLIANUS, 
circ. 150-230 A. D. 


509. Ir CurisTIANS ARE MALEFACTORS, THEY SHOULD 
UNDERGO TRIAL AS SUCH. 


Respondendi, altercandi facultas patet, quando nec liceat 
indefensos et inauditos omnino damnari. Sed Christianis solis 
nihil permittitur loqui, quod causam purget, quod veritatem 
defendat, quod iudicem non faciat iniustum. Sed illud solum 
exspectatur quod odio publico necessarium est, confessio no- 
minis, non examinatio criminis; quando si de aliquo nocente 
cognoscitis, non statim confesso eo nomen homicidae, vel sacri- 
legi, vel incesti, vel publici hostis (ut de nostris elogiis loquar), 
contenti sitis ad pronuntiandum nisi et consequentia exigatis, 
qualitatem facti, numerum, locum, modum, tempus, conscios, 
socios. De nobis nihil tale, cum aeque extorqueri oporteret, 
quodcumque falso iactatur, quot quisque iam infanticidia degus- 

tasset, quot incesta contenebrasset, qui coci, qui canes affuissent. 
O quanta illius praesidis gloria, si eruisset aliquem, qui centum 
iam infantes comedisset! Atquin invenimus inquisitionem quo- 
que in nos prohibitam. 

Plinius enim Secundus cum provinciam regeret, damnatis 
quibusdam Christianis, quibusdam gradu pulsis, ipsa tamen 
multitudine perturbatus, quid de cetero ageret, consuluit tune 
Traianum imperatorem, allegans praeter obstinationem non sacri- 
ficandi, nihil aliud se de sacramentis eorum comperisse, quam 
coetus antelucanos ad canendum Christo ut deo et ad confoede- 
randam disciplinam, homicidium, adulterium, fraudem, perfidiam, 
et cetera scelera prohibentes. Tunc Traianus rescripsit, hoc 
genus inquirendos quidem non esse, oblatos vero puniri opor- 
tere. O sententiam necessitate confusam! Negat inquirendos 
ut innocentes et mandat puniendos ut nocentes. Parcit et 
saevit, dissimulat et animadvertit. Quid temetipsum censura 
circumvenis? Si damnas, cur non et inquiris? Si non inquiris, 
cur non et absolvis? lLatronibus vestigandis per universas 
provincias militaris statio sortitur; in reos maiestatis et pub- 
licos hostes omnis homo miles est, ad socios, ad conscios usque 
inquisitio extenditur. Solum Christianum inquiri non licet, 
offerri licet, quasi aliud esset actura inquisitio quam oblationem. 

Adv. Gentes, ii. 


510. Tur CHRISTIAN’S BLAMELESSNESS IS DUE TO HIS 
REVERENCE FOR GOD. 


Nos ergo soli innocentes. Quid mirum, si necesse est? 
Enimvero necesse est. Innocentiam a Deo edocti, et perfecte 
eam novimus ut a perfecto magistro revelatam, et fideliter 
custodimus, ut ab incontemptibili dispectore mandatam. Vobis 
autem humana aestimatio innocentiam tradidit, humana item 
dominatio imperavit ; inde nec plenae nec adeo timendae estis 
disciplinae ad innocentiae veritatem. Quanta est prudentia 
hominis ad demonstrandum quid vere bonum? quanta auctori- 
tas ad exigendum? tam illa falli facilis, quam ista contemni. 
Atque adeo quid plenius dictum est; non occides, an vero, 
ne irascaris quidem? Quid perfectius prohibere adulterium, 
an etiam ab oculorum solitaria concupiscentia arcere? Quid 

eruditius de maleficio, an et de maleloquio interdicere? Quid 
instructius, iniuriam non permittere, ac nec vicem iniuriae 
sinere? dum tamen sciatis ipsas quoque leges vestras, quae 
videntur, ad innocentiam pergere, de divina lege ut antiquiore 
formam mutuatas. Diximus iam de Mosis aetate. Sed quanta 
auctoritas legum humanarum, cum illas et evadere homini 
contingat, et plerumque in admissis delitescere, et aliquando 
contemnere ex voluntate vel necessitate delinquendi, recogitata 
etiam brevitate supplicii cuiuslibet, non tamen ultra mortem 
remansuri? sic et Epicurus omnem cruciatum doloremque de- 
pretiat, modicum quidem contemptibilem pronuntiando, magnum 
vero non diuturnum. Enimvero nos qui sub Deo omnium 
speculatore dispungimur, quique aeternam ab eo poenam pro- 
videmus, merito soli innocentiae occurrimus, et pro scientiae 
plenitudine, et pro latebrarum difficultate, et pro magnitudine 
cruciatus, non diuturni, verum sempiterni, eum timentes, quem 
timere debebit et ipse qui timentes iudicat, Deum, non pro- 


consulem timentes. 
Adv. Gentes, xlv. 


511. Tot WorsHIP OF THE GODS, AS OF THE DEAD, IS 
VENAL AND SENSELESS. 


Dei vero, qui magis tributarii, magis sancti; immo qui 
magis sancti, magis tributarii. Maiestas constituitur in quae- 
stum, negotiatio religione proscribitur, sanctitas locationem 
mendicat ; exigitis mercedem pro solo templi, pro aditu sacri, 
pro stipitibus, pro ostiis; venditis totam divinitatem, non licet 
eam gratis coli; plus denique publicanis reficitur, quam sacer- 
dotibus. Non suffecerat vectigalium deorum contumelia, de 
contemptu scilicet aestimanda, nec contenti estis diis honorem 
non habuisse, nisi etiam quemcumque habetis, depretietis aliqua 
indignitate. Quid enim omnino ad honorandos eos facitis, quod 
etiam non mortuis vestris ex aequo praebeatis? Exstruitis 
diis templa, aeque mortuis templa; exstruitis aras diis, aeque 
mortuis aras; eisdem titulis superscribitis litteras, easdem statuis 
inducitis formas, ut cuique ars aut negotium aut aetas fuit; 
senex de Saturno, imberbis de Apolline, virgo de Diana figu- 
ratur, et miles in Marte, et Vulcano faber ferri consecratur. 

Nihil itaque mirum si hostias easdem mortuis, quas et diis 
caeditis, eosdemque odores crematis. 
Ad Nationes, I, x, 34, 35. 


512. CAN THE PRISON SEEM GRIEVOUS TO THE 
CHRISTIAN ? 


Sit nunc, benedicti, carcer etiam Christianis molestus? Vo- 
cati sumus ad militiam Dei vivi iam tune, cum in sacramenti 
verba respondimus. Nemo miles ad bellum cum deliciis venit ; 
nec de cubiculo ad aciem procedit, sed de papilionibus expe- 
ditis et substrictis, ubi omnis duritia et imbonitas et insuavitas 
constitit. Etiam in pace, labore et incommodis bellum pati 
iam ediscunt, in armis deambulando, campum decurrendo, fos- 
sam moliendo, testudinem densando. Sudore omnia constant, 
ne corpora atque animi expavescant; de umbra ad solem, de 
sole ad caelum, de tunica ad loricam, de silentio ad clamorem, 
de quiete ad tumultum. Proinde vos, benedicti, quodcumque 
hoc durum est, ad exercitationem virtutum animi et corporis 
deputate. 

Bonum agonem subituri estis, in quo agonothetes Deus vi- 
vus est; xystarches, Spiritus sanctus; corona aeternitatis, bra- 
bium angelicae substantiae, politia in caelis, gloria in saecula 
saeculorum. Itaque Epistates vester Christus Iesus, qui vos 
Spiritu unxit, ad hoc scamma produxit, voluit vos ante diem 
agonis ad duriorem tractationem a liberiore condicione sepo- 
nere, ut vires corroborarentur in vobis. Nempe enim et athle- 
tae segregantur ad strictiorem disciplinam, ut robori aedificando 
vacent ; continentur a luxuria, a cibis laetioribus, a potu iucundi- 
ore. Coguntur, cruciantur, fatigantur ; quanto plus in exercita- 
tionibus laboraverint, tanto plus de victoria sperant. Et illi, 
inquit Apostolus, ut coronam corruptibilem consequantur, nos 
aeternam consecturi. Carcerem nobis pro palaestra interpre- 
temur, ut ad stadium tribunalis bene exercitati incommodis 
omnibus producamur; quia virtus duritia exstruitur, mollitia 


vero destruitur. 
Ad Martyr, iii. 

513. Tur CHristTIAN WOMAN SHOULD DRESS PLAINLY. 


Non supergrediendum ultra quam simplices et sufficientes 
munditiae concupiscunt, ultra quam Domino placet. In illum 
enim delinquunt, quae cutem medicaminibus ungunt, genas ru- 
bore maculant, oculos fuligine collinunt. Displicet nimirum 
illis plastica Dei, in ipsis redarguunt, reprehendunt artificem om- 
nium. Reprehendunt enim, cum emendant, cum adiciunt, utique 
ab adversario artifice sumentes additamenta ista, id est diabolo. 
Nam quis corpus mutare monstraret, nisi qui et hominis spiritum 
malitia transfiguravit? Ile indubitate huius modi ingenia con- 
cinnavit, ut in nobis quodam modo manus Deo inferret. Quod 
nascitur, opus Dei est ; ergo quod fingitur, diaboli negotium est. 
Divino operi Satanae ingenia superducere quam scelestum est! 
Servi nostri ab inimicis nostris nihil mutuantur; milites ab 
hoste imperatoris sui nihil concupiscunt. De adversario enim 
eius, in cuius manu sis, aliquid usui postulare, transgressio est. 
Christianus a malo illo adiuvabitur in aliquo? Nescio an hoc 
nomen ei perseveret. rit enim eius, de cuius doctrina instrui 
concupiscit. Quantum autem a vestris disciplinis et professio- 
nibus aliena sunt, quam indigna nomine Christiano faciem fictam 
gestare, quibus simplicitas omnis indicitur; effigie mentiri, quibus 
lingua non licet; appetere, quod datum non sit, quibus alienum 
abstinentiam in specie exercere, quibus studium pudicitiae est! 
Credite, benedictae, quomodo praecepta Dei custodietis, linea- 


menta eius in vobis non custodientes ? 
De Cultu Fem., II, v. 


THASCIUS CAECILIUS CYPRIANUS, 
circ. 200-255 A. D. 


514, Toe Gops ARE BUT DEIFIED RULERs. 


Deos non esse, quos colit vulgus, hinc notum est. Reges olim 
fuerunt, qui ob regalem memoriam coli apud suos postmodum 
etiam in morte coeperunt. Inde illis instituta templa, inde, ad 

defunctorum vultus per imaginem detinendos, expressa simu- 
lacra; et immolabant hostias, et dies festos dando honore cele- 
brabant. Inde posteris facta sunt sacra, quae primis fuerant 
assumpta solatia. Et videamus an stet haec apud singulos 
veritas. 

Melicertes et Leucothea praecipitantur in maria, et fiunt 
postmodo maris numina. Castores alternis moriuntur ut vivant. 
Aesculapius, ut in deum surgat, fulminatur. Hercules, ut ho- 
minem exuat, Oeteis ignibus concrematur. Apollo Admeti pecus 
pavit. Laomedonti muros Neptunus instituit, nec mercedem 
operis infelix structor accepit. Antrum Jovis in Creta visitur, 
et sepulchrum eius ostenditur, et ab eo Saturnum fugatum esse 
manifestum est. Inde Latium de latebra eius nomen accepit. Hic 
litteras imprimere, hic signare nummos in talia, primus instituit ; 
inde aerarium Saturni vocatur. Et rusticitatis hic cultor fuit; 
inde falcem ferens senex pingitur. Hune fugatum hospitio 
Janus exceperat; de cuius nomine Ianiculum dictum est, et 
mensis Januarius institutus est. Ipse bifrons exprimitur, quod 
in medio constitutus, annum incipientem pariter et recedentem 
spectare videatur. Mauri vero manifeste reges colunt nec ullo 
velamento hoc nomen obtexunt. Inde per gentes et provincias 
singulas varia deorum religio mutatur, dum non unus ab omni- 
bus deus colitur, sed propria cuique maiorum suorum cultura 


servatur. 
De Idol. Van., i-iii. 


M. AURELIUS OLYMPIUS NEMESIANUS, 
FL. orrc. 285 A. D. 


515. LAMENT oF IpDAS FOR DONACE. 


Quae colitis silvas, Dryades, quae antra, Napaeae, 
Et quae marmoreo pede, Naiades, uda secatis 
Litora purpureosyue alitis per gramina flores; 
Dicite, quo Donacen prato, qua forte sub umbra 
Inveniam, roseis stringentem lilia palmis ? 

Nam mihi iam trini perierunt ordine soles, 

Ex quo consueto Donacen expecto sub antro. 
Interea, tamquam nostri solamen amoris 
Hoc foret aut nostros posset medicare furores, 
Nulla meae trinis tetigerunt gramina vaccae 
Luciferis, nullo libarunt amne liquores ; 
Siccaque fetarum lambentes ubera matrum 
Stant vituli et teneris mugitibus aethera complent. 
Ipse ego nec iunco molli nec vimine lento 
Perfeci calathos cogendi lactis in usus. 
Quid tibi, quae nosti, referam? scis mille iuvencas 
Esse mihi, nosti numquam mea mulctra vacare. 
Ille ego sum, Donace, cui dulcia saepe dedisti 
Oscula nec medios dubitasti rumpere cantus 
Atque inter calamos errantia labra petisti. 
Eheu! nulla meae tangit te cura salutis ? 
Pallidior buxo violaeque simillimus erro; 
Omnes ecce cibos et nostri pocula Bacchi 
Horreo, nec placido memini concedere somno. 
Te sine, vae misero, mihi lilia nigra videntur 
Pallentesque rosae nec dulce rubens hyacinthus, 
Nullos nec myrtus nec laurus spirat odores ! 
At tu si venias, et candida lilia fient 
Purpureaeque rosae, dulce atque rubens hyacinthus, 
Tunc mihi cum myrto laurus spirabit odores. 
Nam dum Pallas amat turgentes sanguine bacas, 
Dum Bacchus vites, Deo sata, poma Priapus, 
Pascua laeta Pales, Idas te diligit unam. 

Ecl., I, 20-62. 


ARNOBIUS, FL. circ. 295 A.D. 


516. WHY RAGE AGAINST THE CHRISTIANS? 


Et tamen, o magni cultores atque antistites numinum, cur ut 
irasci populis Christianis augustissimos illos asseveratis deos, 
ita non advertitis, non videtis, affectus quam turpes, quam inde- 
coras numinibus attribuatis insanias? Quid est enim aliud 

irasci, quam insanire, quam furere, quam in ultionis libidinem 
ferri, et in alterius doloris cruces, efferati pectoris alienatione 
bacchari? Hoe ergo dii magni norunt, perpetiuntur, et sen- 
tiunt, quod ferae, quod beluae, quod mortiferae continent vene- 
nato in dente natrices. Quod levitas in homine, quod terreno 
in animante culpabile est, praestans illa natura, et in perpetuae 
virtute firmitatis consistens, scire asseveratur a nobis. Et quid 
ergo sequitur necessario, nisi, ut ex eorum luminibus scintillae 
emicent, flammae aestuent, auhelum pectus spiritum iaciat ex 
ore, et ex verbis ardentibus labrorum siccitas inalbescat ? 
Adv. Gentes, I, xvii. 


517. Tae Deats or CHRIST COMPARED WITH THAT OF 
PYTHAGORAS AND SOCRATES. 


Sed patibulo affixus interiit. Quid istudad causam? Neque 
enim qualitas et deformitas mortis dicta eius immutat aut facta, 
aut eo minor videbitur disciplinarum eius auctoritas, quia vincu- 
lis corporis non naturali dissolutione digressus est, sed vi illata 
discessit. Pythagoras Samius suscipione dominationis iniusta 
vivus concrematus in fano est: numquid ea, quae docuit, vim 
propriam perdiderunt, quia non spiritum sponte, sed crudelitate 
appetitus effudit? Similiter Socrates, civitatis suae iudicio dam- 
natus, capitali affectus est poena: numquid irrita facta sunt, 
quae sunt ab eo de moribus, virtutibus, et officiis disputata, quia 
iniuria expulsus e vita est? Innumerabiles alii gloria, et vir- 
tute, et existimatione pollentes, acerbissimarum mortium experti 
sunt formas, ut Aquilius, Trebonius, Regulus: numquid idcirco 
post vitam iudicati sunt turpes, quia non publica lege fatorum, 
sed mortis asperrimo genere lacerati, excruciatique perierunt ? 
Nemo umquam innocens male interemptus infamis est; nec 
turpitudinis alicuius commaculatur nota, qui non suo merito 
poenas graves, sed cruciatoris perpetitur saevitate. 

Ad». Gentes, I, xl. 


518. Toe TrRuE AND THE FALSE SACRIFICE. 


Haec cum ita se habeant, cumque sit opinionum tanta nos- 
trarum vestrarumgue diversitas, ubi aut nos impii, aut vos pii; 

cum ex partium sensibus pietatis debeat atque impietatis ratio 
ponderari? Non enim simulacrum qui sibi aliquod conficit, 
quod pro deo veneretur ; aut qui pecus trucidat innoxium, sacris- 
que incendit altaribus, is habendus est rebus deditus esse divinis. 
Opinio religionem facit, et recta de diis mens ; ut nihil eos exis- 
timem contra decus praesumptae sublimitatis appetere. Cum 
enim cuncta, quae his dantur, sub oculis hic nostris videamus 
absumi, quid ad eos aliud ab nobis dicendum est pervenire, nisi 
opiniones diis dignas et eorum convenientissimas nomini? Haec 
sunt dona certissima, sacrificia haec vera; nam pulticulae, tura 
cum carnibus rapacium alimenta sunt ignium, et parentalibus 


coniunctissima mortuorum. 
Adv. Gentes, VII, li. 


FLAVIUS VOPISCUS, Ft. circ. 310 A. D. 


519. TriumeH or AURELIAN. 


Non absque re est cognoscere, qui fuerit Aureliani triumphus. 
Fuit enim speciosissimus. Currus regii tres fuerunt, in his 
unus Odenati, argento auro gemmis operosus atque distinctus, 
alter, quem rex Persarum Aureliano dono dedit, ipse quoque 
pari opere fabricatus, tertius, quem sibi Zenobia composuerat, 
sperans se urbem Romanam cum eo visuram., Quod illam non 
fefellit, nam cum eo urbem ingressa est victa et triumphata. 
Fuit alius currus quattuor cervis iunctus, qui fuisse dicitur regis 
Gothorum. Quo, ut multi memoriae tradiderunt, Capitolium 
Aurelianus invectus est, ut illic caederet cervos, quos cum 
eodem curru captos vovisse Iovi optimo maximo ferebatur. 
Praecesserunt elephanti viginti, ferae mansuetae Libycae, Pa- 
laestinae diversae ducentae, quas statim Aurelianus privatis 
donavit, ne fiscum annonis gravaret; tigrides quattuor, camelo- 
pardali, alces, cetera talia per ordinem ducta; gladiatorum paria 
octingenta, praeter captivos gentium barbarum Blemmyes Ex- 
ometae, Arabes, Eudaemones, Indi, Bactrani, Hiberi, Saraceni, 
Persae, cum suis quique muneribus; Gothi, Halani, Roxolani 

Sarmatae, Franci, Suevi, Vanduli, Germani, religatis manibus 
captivi. 

Praecesserunt inter hos etiam Palmyreni qui superfuerant 
principes civitatis et Aegyptii ob rebellionem. 

Ductae sunt et decem mulieres, quas virili habitu pugnantes 
inter Gothos ceperat, cum multae essent interemptae, quas de 
Amazonum genere titulus indicabat; praelati sunt tituli gen- 
tium nomina continentes. 

Inter haec fuit Tetricus clamide coccea, tunica galbina, bracis 
Gallicis ornatus, adiuncto sibi filio, quem imperatorem in Gallia 


nuncupaverat. 
Aurel., xxxiii, xxxiv, 1, 2. 


LACTANTIUS FIRMIANUS, FL. circ. 320 A. D. 


520. THe UNIVERSE REVEALS ONE GoD. 


Dicat fortasse aliquis, ne fabricari quidem tam immensum 
opus mundi, nisi a pluribus potuisse; quamlibet multos, quam- 
libet magnos faciat, quidquid in multis magnitudinis, potestatis, 
virtutis, maiestatisque posuerit, id totum in unum confero, et in 
uno esse dico; ut tantum in eo sit istarum rerum, quantum nec 
cogitari nec dici potest. 

Qua in re quoniam et sensu deficimus et verbis; quia neque 
tantae intelligentiae lucem pectus humanum, neque explana- 
tionem tantarum rerum capit lingua mortalis ; id ipsum intelli- 
gere nos oportet ac dicere. 

Video rursus quid e contrario dici possit; tales esse illos 
plures, qualem nos volumus unum. At hoe fieri nullo pacto 
potest, quod singulorum potestas progredi longius non valebit, 
occurrentibus sibi potestatibus ceterorum. Necesse est enim 
ut suos quisque limites aut transgredi nequeat, aut si trans- 
gressus fuerit, suis alterum finibus pellat. Non vident, qui deos 
multos esse credunt, fieri posse ut aliqui diversum velint; ex 
qua re disceptatio inter eos et certamen oriatur ; sicut Homerus 
bellantes inter se deos finxit, cum alii Troiam capi vellent, 

alii repugnarent. Unius igitur arbitrio mundum regi necesse 
est. Nisi enim singularum partium potestas ad unam provi- 
dentiam referatur, non poterit summa ipsa constare ; unoquoque 
nihil curante amplius, quam quod ad eum proprie pertinet ; 
sicut ne res quidem militaris, nisi unum habeat ducem atque 
rectorem. Quod si in uno exercitu tot fuerint imperatores, 
quot legiones, quot cohortes, quot cunei, quot alae, primum nec 
instrui poterit acies, unoquoque periculum recusante; nec regi 
facile aut temperari, quod suis propriis consiliis utantur omnes, 
quorum diversitate plus noceant, quam prosint; sic in hoc rerum 
naturae imperio, nisi unus fuerit, ad quem totius summae cura 


referatur, universa solventur, et corruent. 
Divin. Instit., I, iii. 


521. Tue Sprrit oF THE MARTYRS. 


Si ergo ipsi, cum deos sibi arbitrantur iratos, tamen donis et 
sacrificiis, et odoribus placari eos credunt ; quid est tandem, cur 
deum nostrum tam immitem, tam implacabilem putent, ut vide- 
atur is iam Christianus esse non posse, qui diis eorum coactus 
invitusque libaverit? Nisi forte contaminatos semel putant 
animum translaturos; ut sua sponte iam facere incipiant, quod 
per tormenta fecerunt. Quis id officium libens obeat, quod ab 
iniuria coepit? Quis cum videat laterum suorum cicatrices, non 
magis oderit deos, propter quos aeterna poenarum insignia, et 
impressas visceribus suis notas gestet? Ita fit ut, data divinitus 
pace, et qui fuerint aversi, redeant, et alius propter miraculum 
virtutis novus populus accedat. Nam cum videat vulgus lacerari 
homines variis tormentorum generibus, et inter fatigatos carni- 
fices invictam tenere patientiam, existimant, id quod res est, non 
consensum tam multorum, nec perseverantiam morientum vanam 
esse, nec ipsam patientiam sine deo cruciatus tantos posse supe- 
rare. lLatrones et robusti corporis viri eiusmodi lacerationes 
perferrre nequeunt; exclamant, et gemitus edunt; vincuntur 
enim dolore, quia deest illis inspirata patientia. Nostri autem 
(ut de viris taceam) pueri, et mulierculae, tortores suos taciti 
vincunt; et exprimere illis gemitum nec ignis potest. Eant 
Romani, et Mutio glorientur, aut Regulo ; quorum alter necan- 
dum se hostibus tradidit, quod captivum puduit vivere; alter ab 

hostibus deprehensus, cum videret se mortem vitare non posse, 
manum foco iniecit, ut pro suo facinore satisfaceret hosti, quem 
voluit occidere, eaque poena veniam, quam non meruerat, acce- 
pit. Ecce sexus infirmus, et fragilis artos dilacerari se toto cor- 
pore urique perpetitur, non necessitate, quia licet vitare, si 
vellent, sed voluntate, quia confidunt Deo. 

Divin. Instit., V, xiii. 


DECIMUS MAGNUS AUSONIUS, 310-395 A. D. 


522. EPHEMERIS. 


Mane iam clarum reserat fenestras, 

Iam strepit nidis vigilax hirundo; 

Tu velut primam mediamque noctem, 
Parmeno, dormis. 


Dormiunt glires hiemem perennem, 

Sed cibo parcunt; tibi causa somni, 

Multa quod potas nimiaque caedis 
Mole saginam. 


Inde nec flexas sonus intrat aures, 

Et locum mentis sopor altus urget 

Nec coruscantis oculos lacessunt 
Fulgura lucis. 


Annuam quondam iuveni quietem, 

Noctis et lucis vicibus manentem, 

Fabulae fingunt, cui Luna somnos 
Continuarit. 


Surge, nugator, lacerande virgis; 

Surge, ne longus tibi somnus, unde 

Non times, detur; rape membra molli, 
Parmeno, lecto. 


1 For references on Lactantius and the other late writers, see Kelsey’s 
‘Topical Outline of Latin Literature,’ pp. 25-32. 

Fors et haec somnum tibi cantilena 

Sapphico suadet modulata versu? 

Lesbiae depelle modum quietis, 
Acer iambe. 


523.«Tue Port to nis READER. 


Carminis incompti tenuem lecture libellum, 
Pone supercilium. 

Seria contractis expende poemata rugis; 
Nos Thymelen sequemur. 


Bissula in hoc scedio cantabitur, haut Erasinus, 
Admoneo, ante bibas. 

Teiunis nil scribo; meum post pocula si quis 
Legerit, hic sapiet. 

Sed magis hic sapiet, si dormiet et putet ista 
Somnia missa sibi. 


AMMIANUS MARCELLINUS 330-400 A. D. 


524. DESCRIPTION OF THE CROCODILE. 


Inter aquatiles autem bestias crocodilus ubique per eos tractus 
abundat, exitiale quadrupes malum, adsuetum elementis am- 
bobus, lingua carens, maxillam superiorem commoyens solum, 
ordine dentium pectinato, perniciosis morsibus quicquid conti- 
gerit pertinaciter petens, per ova edens fetus anserinis similia. 
Utque armatus est unguibus, si haberet etiam pollices, ad ever- 
tendas quoque naves sufficeret viribus magnis; ad cubitorum 
enim longitudinem octodecim interdum extentus, noctibus quie- 
scens per undas, diebus humi versatur confidentia cutis, quam 
ita validam gerit, ut eius terga cataphracta vix tormentorum 
ictibus perforentur. Et saevientes semper eaedem ferae quasi 
pacto foedere quodam castrensi per septem caerimonios dies 

mitescunt ab omni saevitia desciscentes, quibus sacerdotes 
Memphi natales celebrant Nili. Praeter eos autem, qui for: 
tuita pereunt morte, alii dirumpuntur suffossis alvis mollibus 
serratis ferarum dorsalibus cristis, quas delphinis similes nutrit 
fluvius ante dictus, alii exitio intereunt tali. Trochilus avicula 
brevis dum escarum minutias captat, circa cubantem feram voli- 
tans blande, genasque eius inritatatius titillando pervenit ad 
usque ipsam viciniam gutturis. Quod factum contuens enhy- 
drus ichneumonis genus oris aditum penetrat alite praevia pate- 
factum et populato veutre, vitalibus dilancinatis erumpit. Audax 
tamen crocodilus monstrum fugacibus; ubi audacem senserit, 
timidissimum, et in terra acutius cernens, per quattuor menses 
hibernos nullo vesci dicitur cibo. 
XXII, xv, 15-20. 


HIERONYMUS, 831-420 A. D. 


525. A Hrsrew PropHecy. 


Et ibunt populi multi, et dicent: 
Venite, ascendamus ad montem Domini, et ad domum Dei 
Iacob, 
et docebit nos vias suas, 
et ambulabimus in semitis eius; 
Quia de Sion exibit lex, 
et verbum Domini de Jerusalem, 
Et iudicabit gentes, 
et arguet populos multos ; 
et conflabunt gladios suos in vomeres, 
et lanceas suas in falces ; 
Non levabit gens contra gentem gladium, 
nec exercebuntur ultra ad proelium. 
Domus Iacob, venite, 
ambulemus in lumine Domini. 
Proiecisti enim populum tuum, domum Iacob; 
quia repleti sunt ut olim 
et augures habuerunt ut Philisthim, 
et pueris alienis adhaeserunt. 

Repleta est terra argento et auro, 
et non est finis thesaurorum eius 3 
Et repleta est terra eius equis, 
et innumerabiles quadrigae eius. 
Et repleta est terra eius idolis; 
opus manuum suarum adoraverunt, quod fecerunt digiti 
eorum. 
Et incurvatus est homo, et humiliatus est vir; 
ne ergo dimittas eis. 
Ingredere in petram ; 
abscondere fossa humo a facie timoris Domini, 
et a gloria maiestatis eius. 
Oculi sublimis hominis humiliati sunt, 
et incurvabitur altitudo virorum, 
exaltabitur autem Dominus solus in die illa 
Quia dies Domini exercituum super omnem superbum, et 
excelsum, 
et super omnem arrogantem, et humiliabitur ; 
Et super omnes cedros Libani sublimes et erectas, 
et super omnes quercus Basan ; 
Et super omnes montes excelsos, 
et super omnes colles elevatos ; 
Et super omnem turrem excelsam, 
et super omnem murum munitum ; 
Et super omnes naves Tharsis, 
et super omne quod visu pulchrum est. 
Et incurvabitur sublimitas hominum, 
et humiliabitur altitudo virorum, 
et elevabitur Dominus solus in die illa; 
et idola penitus conterentur. 
Et introibunt in speluncas petrarum et in voragines terrae, 
a facie formidinis Domini, et a gloria maiestatis eius, 
cum surrexerit percutere terram. 
Lib. Isaiae, 11, A-C. 

AMBROSIUS, circ. 340-397 A. D. 


526. DEATH A BLESSING. 


Nunc illud specta: si vita oneri, mors absolutioni; si vita 
supplicio, mors remedio; aut si iudicium post mortem, etiam vita 
post mortem. Vita igitur hic non est bona; aut si hic vita bona, 
quomodo mors illic non est bona, cum ibi nullus supersit terribilis 
iudicii metus? Sed ipsa hic vita bona si est, quibus rebus bona 
est? Virtute utique, et bonis moribus. Non ergo secundum 
animae et corporis copulam bona est; sed quia per virtutem quod 
malum est suum repellit; quod autem bonum est mortis, adipi- 
scitur; ut quod animae est, magis quam id quod contubernii et 
coniunctionis operetur. 

Quod si vita bona, quae animae se a corpore separantis est 
speculum, etsi anima bona quae se elevat atque abducit a corporis 
contubernio; et mors utique est bonum, quae animam a socie- 
tate carnis huius absolvit et liberat. 

Omnifariam igitur mors est bonum; et quia compugnantia 
dividit, ne se invicem impugnent; et quia portus quidam est 
eorum qui magno vitae istius iactati salo, fidae quietis stationem 
requirunt; et quia deteriorem statum non efficit; sed qualem in 
singulis invenerit, talem iudicio futuro reservat, et quiete ipsa 
fovet, et praesentium invidiae subducit, et futurorum exspecta- 
tione componit. Accedit eo, quod frustra homines mortem timent, 
quasi finem naturae. Nam si recolamus quod Deus mortem non 
fecerit; sed postquam homo lapsus in flagitium est praevari- 
cationis et fraudis, sententia eum comprehenderit, ut in terram 
suam terra remearet, inveniemus mortem finem esse peccati; 
ne quo esset vita diuturnior, eo fieret culpa numerosior. Passus 
est igitur Dominus subintrare mortem, ut culpa cessaret. Sed 
ne iterum naturae finis esset in morte, data est resurrectio 
mortuorum ; ut per mortem culpa deficeret, per resurrectionem 
autem perpetuaretur natura. Ideoque mors haec transitus uni- 
versorum est. Opus est, ut constanter transeas. Transitus autem 
a corruptione ad incorruptionem, a mortalitate ad immortalitatem, 
a perturbatione ad tranquillitatem. Non igitur nomen te mortis 

offendat, sed boni transitus beneficia delectent. Quid est enim 
mors, nisi sepultura vitiorum, virtutum suscitatio? Unde et ille 
ait: Moriatur anima mea in animis tustorum, id est, conse- 
peliatur, ut sua vitia deponat, iustorum assumat gratiam qui 
mortificationem Christi in corpore suo atque anima circumferunt. 
Mortificatio autem Christi, remissio peccatorum, abolitio crimi- 
num, erroris oblivio, assumptio gratiarum est. Quid autem de 
bono mortis plenius possumus dicere, quam quod mors est quae 


mundum redemit ? 
De Bono Mortis, iv, 14, 15. 


527. Titus AT THE SIEGE OF JERUSALEM. 


Fatigatus itaque clamoribus Caesar, gradum retulit, cum 
flamma adhuc conclavia templi depascebatur. Quibus deustis, in 
ipsam aedem se furens intulit. Qua specie plerique exanimati ; 
alii se in ipsos misere ignes, quorum oculi ferre non poterant, ut 
superstites templo reservarentur. Rursus concurrit Titus cupi- 
ens cuiusmodi aedis esset circumspectare. Cuius gratia motus, 
praecellentiorem omnium templorum fuisse operibus fatebatur. 
Mirabatur saxorum magnitudinem, metalli nitorem, venustatem 
operis, gratiam pulchritudinis. Nec immerito tantam fuisse loci 
celebritatem pronuntiabat, ut eo ex locis omnibus conveniretur, 
quia tantum non nisi summi Dei crederetur esse domicilium. 
Adiungebat honos fidem religionis, quo etiam barbarorum gentes 
templum illud venerabantur; et inferebant munera praedones 
religionis, quae tamen tunc diripiebant sui, et disperdebant 
latrones, irruentes in omnia quae deposita viduarum fuerant vel 
pupillorum, tamquam de victoribus vindicaretur, si quid ex 
praeda Romanis minueretur. 

Templum quoque ardere conspicientes, ipsi incendebant cetera, 
ne quod excidio templi superstes esset aedificium; religioni 
deputantes, si omnia cum templo perirent. Nec adhuc tamen 
Tudaei perfidiam deponebant; quae causa maioris excidii fuit. 
Nam cum animi multorum inflecterentur, ut se facto agmine Ro- 
manis traderent, pseudopropheta quidam iactare coepit in excessu 
mentis suae, templo divina praesidia non defutura, vocare 
populum ad se velut quodam oraculo, adhuc se in templo suo 
manere illico repulsurum hostium cuneos, flammarum incendia. 

Sic miseri dum infeliciter falsis circumventionibus credunt, 
dedecores atque inulti sicut pecora trucidabantur. Qui si 
voluissent credere, evidentia imminentis signa excidii habebant ; 
quibus veluti claris vocibus admonebantur, finem sibi affore. 

De Excid. Hieros., V, xliii. 


AURELIUS VICTOR, Ft. circ. 360 A. D. 


528. Tue Accession or CLAUDIUS. 


Interim dum senatus decreto gentem Caesarum, etiam mu- 
liebri sexu, omnemque affinitatem armati persequuntur, forte 
unus, ortus Epiri, e cohortibus, quae palatium per opportunos 
locos obsidebant, Tib. Claudium occultantem se reperit deformi 
latebra; protractoque eo, exclamat apud socios, si sapiant 
adesse principem. Et sane quia vecors erat, mitissimus videba- 
tur imprudentibus; quae res adversum nefariam patrui Neronis 
mentem auxilio, neque apud fratris filium invidiae fuit; quin 
etiam militares plebisque animos conciliaverat, dum, flagrante 
suorum dominatione, ipse contemptui miserabilior haberetur. 
Talia plerisque memorantibus, repente eum, nullo retractante, 
quae aderant turbae circumsistunt, simulque affluebant reliqui 
militum et vulgi magna vis. Quod ubi patres accepere, mittunt 
ocius ausum comprimere. Sic postquam variis tetrisque sedi- 
tionibus civitas cunctique ordines lacerabantur, tamquam ex 
imperio omnes dedere se. Ita Romae regia potestas firmata, 
proditumque apertius, mortalium conatus vacuos a fortuna 


cassosque esse. 
De Caes., iii, 15-19. 

EUTROPIUS, ru. circ. 875 A. D. 


529. CHARACTER OF CONSTANTINE. 


Vir primo imperii tempore optimis principibus, ultimo 
mediis comparandus. Innumerae in eo animi corporisque 
virtutes claruerunt. Militis gloriae appetentissimus, fortuna in 
bellis prospera fuit, verum ita, ut non superaret industriam. 
Nam etiam Gothos post civile bellum varie profligavit, pace ad 
postremum data, ingentemque apud barbaras gentes memoriae 
gratiam collocavit. Civilibus artibus et studiis liberalibus dedi- 
tus, affectator iusti amoris, quem omni sibi et liberalitate et do- 
cilitate quaesivit, sicut in nonnullos amicos dubius, ita in reliquos 
egregius, nihil occasionum praetermittens, quo opulentiores eos 
clarioresque praestaret. 

Multas leges rogavit, quasdam ex bono et aequo, plerasque 
superfluas, nonnullas severas; primusque urbem nominis sui ad 
tantum fastigium evehere molitus est, ut Romae aemulam 
faceret. Bellum adversus Parthos moliens, qui iam Mesopota- 
miam fatigabant, uno et trigesimo anno imperii, aetatis sexto et 
sexagesimo, Nicomediae in villa publica obiit. Denuntiata 
mors eius etiam per crinitam stellam, quae inusitatae magni- 
tudinis aliquamdiu fulsit; eam Graeci xouyrny vocant. Atque 
inter divos meruit referri. 

X, vii, viii. 

Q. AURELIUS SYMMACHUS, 345-415 A. D. 


530. A Letrrer To unis FATuHeEr. 


In metu fuimus, ne vos imber inhiberet. Sed verum est illud, 
quod poeta noster scriptum reliquit : iter durum vicisse pietatem. 
Quare adventum vestri in diem placitam praestolamur. Dii 
modo auctores sint, ut quae animo destinatis, nullis causationibus 


obstrepantur. Vale. 
I, ix. 


531. LETTER To AUSONIUS. 


Aiunt cochleas, cum sitiunt aeris, atque illis de caelo nihil 
liquitur, succo proprio victitare. Ea res mihi usu venit, qui de- 
sertus eloquii tui pastu, meo adhuc rore sustentor. 

Diu scribendi operam protulisti et vereor ne forte in nos pa- 
rentis claudat affectio. Si falsum me opinio habet, facito ceteris 


negotiis tuis respondendi cura praevertat. Vale. 
I, xxxiii. 


532. LetTeR To RvFINvs. 


Adhuc siles. Sed loquacitas mea non cohibetur exemplo, et est 
otium mihi ad verborum copiam commodum. Nam ruri sum, 
nec tamen rusticor. Tantum de ripa Tiberis (nam per fines 
meos fluvius elabitur) onusta specto navigia ; non iam sollicitus, 
ut ante, de fame civium. Versus est namque ex inopia in gaudium 
publicus metus, postquam venerabilis pater patriae Macedonicis 
commeatibus Africae damna pensavit; quem nunc omnes alto- 
rem generis humani deum diligunt. Nihil enim passus est aus- 
tris contumacibus adversus Romam licere. Ergo de mei agris 
speculo peregrinarum nayvium numero transcursus, et gaudeo vic- 
tum populi Romani, non fata provinciarum, devotione, qua soles 
non occulere bonum publicum. 

Merito parcius loquor, tuae facundiae relinquens, ut haec 
ornatius, si ita placebit, insinues, quae nos inculta veritate 


narravimus. Yale. 
II, Ixxxii. 

FLAVIUS VEGETIUS RENATUS, 
FL. circ. 400 A. D. 


533. EXPERIENCE, NOT STRENGTH, BRINGS SUCCESS IN WAR. 


In omni autem proelio non tam multitudo et virtus indocta 
quam ars et exercitium solent praestare victoriam. Nulla enim 
alia re videmus populum Romanum orbem subegisse terrarum 
nisi armorum exercitio, disciplina castrorum usuque militiae. 
Quid enim adversus Gallorum multitudinem paucitas Romana 
valuisset ? Quid adversus Germanorum proceritatem brevitas 
potuisset audere? Hispanos quidem non tantum numero sed et 
viribus corporum nostris praestitisse manifestum est. Afrorum 
dolis atque divitiis semper impares fuimus. Graecorum artibus 
prudentiaque nos vinci nemo dubitavit. Sed adversus omnia 
profuit tironem sollerter eligere, ius, ut ita dixerim, armorum 
docere, cotidiano exercitio roborare, quaecumque evenire in acie 
atque proeliis possunt, omnia in campestri meditatione praeno- 
scere, severe in desides vindicare. Scientia enim rei bellicae 
dimicandi nutrit audaciam. Nemo facere metuit quod se bene 
didicisse confidit. Etenim in certamine bellorum exercitata 
paucitas ad victoriam promptior est, rudis et indocta multitudo 


exposita semper ad caedem. 
Epit. Rei Militaris, I, i. 


CLAUDIUS CLAUDIANUS, rt. circ. 400 A. D. 


534. Doust As TO THE EXISTENCE OF THE Gops. 


Saepe mihi dubiam traxit sententia mentem, 
Curarent superi terras, an nullus inesset 
Rector, et incerto fluerent mortalia casu. 
Nam cum dispositi quaesissem foedera mundi, 
Praescriptosque mari fines, annisque meatus, 
Et lucis noctisque vices; tunc omnia rebar 

Consilio firmata Dei, qui lege moveri 
Sidera, qui fruges diverso tempore nasci, 
Qui variam Phoeben alieno iusserit igni 
Compleri, solemque suo; porrexerit undis 
Litora ; tellurem medio libraverit axe. 
Sed cum res hominum tanta caligine volvi 
Aspicerem, laetosque diu florere nocentes, 
Vexarique pios, rursus labefacta cadebat 
Religio, causaeque viam non sponte sequebar 
Alterius, vacuo quae currere semina motu 
Affirmat, magnumque novas per inane figuras 
Fortuna, non arte regi; quae numina sensu 
Ambiguo vel nulla putat, vel nescia nostri. 
In Rufinum, I, 1-19. 


535. DESCRIPTION OF AETNA, 


In medio scopulis se porrigit Aetna perustis ; 

Aetna Giganteos numquam tacitura triumphos, 

tinceladi bustum, qui saucia terga revinctus 

Spirat inexhaustum flagranti pectore sulfur; 

Et quotiens detrectat onus cervice rebelli 

In dextrum laevumque latus, tune insula fundo 

Vellitur, et dubiae nutant cum moenibus urbes. 
Aetnaeos apices solo cognoscere visu, 

Non aditus tentare, licet; pars cetera frondet 

Arboribus ; teritur nullo cultore cacumen. 

Nunc vomit indigenas nimbos, piceaque gravatum 

Foedat nunc diem; nunc molibus astra lacessit 

Terrificis, damnisque suis incendia nutrit. 

Sed, quamvis nimio fervens exuberet aestu, 

Scit nivibus servare fidem, pariterque favillis 

Durescit glacies, tanti secura vaporis, 

Arcano defensa gelu; fumoque fideli 

Lambit contiguas innoxia flamma pruinas. 
Quae scopulos tormenta rotant? quae tanta cavernas 

Vis glomerat? quo fonte ruit Volcanius amnis ? 

Sive quod obiicibus discurrens ventus opertis 

Offenso per saxa furit rimosa meatu. 

Dum scrutatur iter, libertatemque reposcens 
Putria multivagis populatur flatibus antra; 
Seu mare sulfurei ductum per viscera montis 
Oppressis ignescit aquis, et pondera librat. 
De Rapt. Proserp., 1, 151-176. 


536. On an Otp MAN oF VERONA. 


Felix, qui patriis aevum transegit in agris, 
Ipsa domus puerum quem videt, ipsa senem ; 

Qui baculo nitens, in qua reptavit arena ; 
Unius numerat saecula longa casae. 

Illum non vario traxit Fortuna tumultu, 
Nec bibit ignotas mobilis hospes aquas. 

Non freta mercator tremuit, non classica miles; 
Non rauci lites pertulit ille fori. 

Indocilis rerum, vicinae nescius urbis, 
Aspectu fruitur liberiore poli. 

Frugibus alternis, non consule, computat annum ; 
Autumnum pomis, ver sibi flore notat. 

Idem condit ager soles, idemque reducit; 
Metiturque suo rusticus orbe diem 

Ingentem meminit parvo qui germine quercum 
Aequaevumque videt consenuisse nemus. 

Proxima cui nigris Verona remotior Indis, 
Benacumque putat litora rubra lacum. 

Sed tamen indomitae vires, firmisque lacertis 
Aetas robustum tertia cernit avum.’ 

Erret, et extremos alter scrutetur Hiberos. 
Plus habet hic vitae, plus habet ille viae. 

Epig., IL. 

AURELIUS PRUDENTIUS CLEMENS, 
348-410 A.D. 


537. THe Martryrpom or CyprRIAN. 


Fama retert, foveam campi in medio patere iussam, 
Calce vaporifera summos prope margines refertam ; 
Saxa recocta vomunt ignem niveusque pulvis ardet, 
Urere tacta potens et mortifer ex odore flatus. 
Adpositam memorant aram fovea stetisse summa 
Lege sub hac, salis aut micam iecur aut suis litarent 
Christicolae, aut mediae sponte inruerent in ima fossae. 
Prosiluere alacres cursu rapido simul trecenti ; 
Gurgite pulvereo mersos liquor aridus voravit, 
Praecipitemque globum fundo tenus inplicavit ime. 
Corpora candor habet, candor vehit ad superna mentes, 
Candida Massa dehine dici meruit per omne seclum. 
Laetior interea iam Thascius ob diem suorum 
Sistitur indomiti proconsulis eminus furori. 
Edere iussus erat, quid viveret, ‘ Unicultor,’ inquit, 
‘Trado salutiferi mysteria consecrata Christi.’ 
Tlle sub haec: ‘ Satis est iam criminis, ipse confitetur 
Thascius, ipse Iovis fulmen negat, expedite ferrum, 
Carnifices; gladio poenam luat hostis idolorum.’ 
Tle Deo meritas grates agit et canit triumphans. 
Flevit obire virum maesta Africa, quo docente facta est 
Cultior, eloquio cuius sibi docta gloriatur, 
Mox tumulum lacrimans struxit cineresque consecravit. 
Desine flere bonum tantum, tenet ille regna caeli, 
Nec minus involitat terris, nec ab hoc recedit orbe, 
Disserit, eloquitur, tractat, docet, instruit, prophetat. 
Nec Libyae populos tantum regit, exit usque in ortum 
Solis et usque obitum; Gallos fovet, inbuit Britannos, 
Praesidet Hesperiae, Christum serit ultimis Hiberis. 
Denique doctor humi est, idem quoque martyr in supernis, 
Instruit hic homines, illinc pia dona dat patronus. 
Peristephanon, xiii, 76-106. 

AURELIUS AUGUSTINUS, 354-480 A. D. 


538. Tue CHarm or PaGAan LEARNING. 


Quid autem erat causae cur Graecas litteras oderam, quibus 
puerulus imbuebar, ne nunc quidem mihi satis exploratum est. 
Adamaveram enim Latinas, non quas primi magistri, sed quas 
docent qui grammati vocantur. Nam illas primas ubi legere et 
scribere et numerare discitur, non minus onerosas poenalesque 
habebam, quam omnes Graecas. Unde tamen et hoc nisi de 
peccato et vanitate vitae, quia caro eram, et spiritus ambulans 
et non revertens? Nam utique meliores, quia certiores erant 
primae illae litterae, quibus fiebat in me, et factum est, et habeo 
illud ut et legam si quid scriptum invenio, et scribam ipse si 
quid volo, quam illae quibus tenere cogebar Aeneae nescio cuius 
errores, oblitus errorum meorum; et plorare Didonem mortuam, 
quia se occidit ob amorem, cum interea me ipsum in his a te 
morientem, Deus vita mea, siccis oculis ferrem miserrimus. 

Quid enim miserius misero non miserante seipsum, et flente 
Didonis mortem, quae fiebat amando Aeneam; non flente autem 
mortem suam, quae fiebat non amando te, Deus, lumen cordis 
mei, et panis oris intus animae meae, et virtus maritans men- 
tem meam et sinum cogitationis meae? Non te amabam, et 
fornicabar abs te, et fornicanti sonabat undique, Euge, euge. 
Amicitia enim mundi huius, fornicatio est abs te, et Euge, euge 
dicitur, ut pudeat si non ita homo sit. Et haec non flebam, 
sed flebam Didonem exstinctam, ferroque extrema secutam, 
sequens ipse extrema condita tua, relicto te, et terra iens in 
terram; et si prohiberer ea legere, dolerem, quia non legerem 
quod dolerem. Talis dementia honestiores et uberiores litterae 
putantur, quam illae quibus legere et scribere didici. 

Sed nunc in anima mea clamet, Deus meus, et veritas tua 
dicat mihi: non est ita, non est ita; melior est prorsus doctrina 
illa prior. Nam ecce paratior sum oblivisci errores Aeneae, 
atque omnia eiusmodi, quam scribere et legere. At enim vela 
pendent liminibus grammaticarum scholarum ; sed non illa magis 
honorem secreti, quam tegumentum erroris significant. Non 

clament adversus me, quos iam non timeo, dum confiteor tibi 
quae vult anima mea, Deus meus, et acquiesco in reprehensione 
malarum viarum mearum, ut diligam bonas vias tuas. Nor 
clament adversum me venditores grammaticae, vel emptores; 
quia si proponam eis, interrogans utrum verum sit quod Aeneam 
aliquando Carthaginem venisse poeta dicit; indoctiores se ne- 
scire respondebunt, doctiores autem etiam negabunt verum esse. 
At si quaeram quibus litteris scribatur Aeneae nomen, omnes 
mihi, qui haec didicerunt, verum respondebunt ; secundum id 
pactum et placitum, quo inter se homines ista signa firmarunt. 
Item, si quaeram quid horum maiore vitae huius incommodo, 
quisque obliviscatur, legere et scribere, an poetica illa figmenta ; 
quis non est penitus oblitus sui? Peccabam ergo puer cum illa 
inania istis utilioribus amore praeponebam, vel potius ista 
oderam, illa amabam. Jamvero unum et unum duo, duo et duo 
quattuor, odiosa cantio mihi erat; et dulcissimum spectaculum 
vanitatis equus ligneus plenus armatis, et Troiae incendium, 


atque ipsius umbrae Creusae. 
Confess., I, xiii. 


539. Tur DeEcLINE or ROME BEFORE THE COMING OF 
CHRIST. 


Ecce Romana res publica (quod non ego primus dico, sed 
auctores eorum, unde haec mercede didicimus, tanto ante dix- 
erunt ante Christi adventum) ‘ paulatim mutata ex pulcherrima 
atque optima pessima atque flagitiosissima facta est.’ Ecce 
ante Christi adventum, post deletam Carthaginem ‘ maiorum 
mores non paulatim, ut antea, sed torrentis modo praecipitati, 
adeo iuventus luxu atque avaritia corrupta est.’ Legant nobis 
contra luxum et avaritiam praecepta deorum suorum populo 
Romano data; cui utinam tantum casta et modesta reticerent, 
ac non etiam ab illo probrosa et ignominiosa deposcerent, quibus 
per falsam divinitatem perniciosam conciliarent auctoritatem ! 

Legant nostra et per prophetas et per sanctum evangelium, 
et per apostolicos actus et per epistulas tam multa contra ava- 
ritiam atque luxuriam ubique populis ad hoc congregatis quam 
excellenter, quam divine, non tamquam ex philosophorum con- 
certationibus strepere, sed tamquam ex oraculis et Dei nubibus 

intonare. Et tamen luxu atque avaritia saevisque ac turpibus 
moribus ante adventum Christi rem publicam pessimam ac fla 
gitiosissimam factam non inputant diis suis ; adflictionem vero 
eius, quaamcumque isto tempore superbia deliciaeque eorum per- 
pessae fuerint, religioni increpitant Christianae. Cuius praecepta 
de iustis probisque moribus si simul audirent et curarent reges 
terrae et omnes populi, principes et omnes iudices terrae, 
iuvenes et virgines, seniores cum iunioribus, aetas omnis capax 
et uterque sexus, et quos baptista Johannes adloquitur, exactores 
ipsi et milites ; et terras vitae praesentis ornaret sua felicitate 
res publica, et vitae aeternae culmen beatissime regnatura con- 
scenderet. Sed quia iste audit, ille contemnit, pluresque vitiis 
male blandientibus quam utili virtutum asperitati sunt amiciores ; 
tolerare Christi famuli iubentur, sive sint reges sive principes 
sive iudices, sive milites sive provinciales, sive divites sive 
pauperes, sive liberi sive servi, utriuslibet sexus, etiam pessi- 
mam, si ita necesse est, flagitiosissimamque rem publicam et in 
illa angelorum quadam sanctissima atque augustissima curia 
caelestique re publica, ubi Dei voluntas lex est, clarissimum sibi 
locum etiam ista tolerantia comparare. 
De Civ. Dei, Il, xix. 


540. Toe Power oF THE ALMIGHTY. 


Deus igitur ille felicitatis auctor et dator, quia solus est 
verus Deus, ipse dat regna terrena et bonis et malis, neque hoc 
temere et quasi fortuito, quia Deus est, non fortuna, sed pro 
rerum ordine ac temporum occulto nobis, notissimo sibi; cui 
tamen ordini temporum non subditus servit, sed eum ipse tam- 
quam dominus regit moderatorque disponit ; felicitatem vero 
non dat nisi bonis. Hane enim possunt et non habere et 
habere servientes, possunt et non habere et habere regnan- 
tes; quae tamen plena in ea vita erit, ubi nemo iam serviet. 
Et ideo regna terrena et bonis ab illo dantur, et malis, ne eius 
cultores adhuc in provectu animi parvuli haec ab eo munera 
quasi magnum aliquid concupiscant. Et hoc est sacramentum 
veteris testamenti, ubi occultum erat novum, quod illic promissa 
et dona terrena sunt, intellegentibus et tunc spiritalibus, quamvis 


AURELIUS AUGUSTINUS. 429 


nondum in manifestatione praedicantibus, et quae illis tempo 
ralibus rebus significaretur aeternitas et in quibus Dei donis esset 


vera felicitas. 
De Civ. Dei, IV, xxxiii. 


541. Tort Happiness or HEAVEN. 


Quanta erit illa felicitas, ubi nullum erit malum, nullum late- 
bit bonum, vacabitur Dei laudibus, qui erit omnia in omnibus! 
Nam quid aliud agatur, ubi neque ulla desidia cessabitur neque 
ulla indigentia laborabitur, nescio. Admoneor etiam sancto 
cantico, ubi lego vel audio: Beati, qui habitant in domo tua, in 
saecula saeculorum laudabunt te. Omnia membra et viscera 
incorruptibilis corporis, quae nunc videmus per usus necessitatis 
varios distributa, quoniam tune non erit ipsa necessitas, sed 
plena certa, secura sempiterna felicitas, proficient in laudibus 
Dei. Omnes quippe illi, de quibus iam sum locutus, qui nunc 
latent, harmoniae corporalis numeri non latebunt, intrinsecus et 
extrinsecus per corporis cuncta dispositi; et cum ceteris rebus, 
quae ibi magnae atque mirabiles videbuntur, rationales mentes 
in tanti -artificis laudem rationabilis pulchritudinis delectatione 
succendent. Qui motus illic talium corporum sint futuri, temere 
definire non audeo, quod excogitare non valeo ; tamen et motus 
et status, sicut ipsa species, decens erit, quicumque erit, ubi 
quod non decebit non erit. Certe ubi volet spiritus, ibi erit 
protinus corpus; nec volet aliquid spiritus, quod nec spiritum 
posset decere nec corpus. Vera ibi gloria erit, ubi laudantis 
nec errore quisquam nec adulatione laudabitur; verus honor, 
qui nulli negabitur digno, nulli deferetur indigno; sed nec ad 
eum ambiet ullus indignus, ubi nullus permittetur esse nisi dig- 
nus ; vera pax, ubi nihil adversi nec a se ipso nec ab aliquo 
quisque patietur. Praemium virtutis erit ipse, qui virtutem 
dedit eique se ipsum, quo melius et maius nihil possit esse, 
promisit. Quid est enim aliud quod per prophetam dixit: Zo 
aillorum Deus, et ipst erunt mihi plebs, nisi: ‘Ego ero unde 
satientur, ego ero quaecumque ab hominibus honeste desideran- 
tur, et vita et salus, et victus, et copia et gloria et honor et pax 
et omnia bona?’ Sic enim et illud recte intellegitur, quod ait 
apostolus: Ut sit Deus omnia in omnibus. Ipse finis erit desi- 

deriorum nostrorum, quod sine fine videbitur, sine fastidio 
amabitur, sine fatigatione laudabitur. Hoc munus, hic affec- 
tus, hic actus profecta erit omnibus, sicut ipsa vita aeterna, 


communis. 
De Civ. Dei, XXII, xxx. 


MARTIANUS CAPELLA, FL. circ. 410 A.D. 


542. Toe PRONUNCIATION OF THE ROMAN LETTERS. 


Namque A sub hiatu oris congruo solo spiritu memoramus. 

B labris per spiritus impetum reclusis edicimus. 

C molaribus super linguae extrema appulsis exprimitur. 

D appulsu linguae circa superiores dentes innascitur. 

E spiritus facit lingua paululum pressiore. 

F dentes labrum inferius deprimentes. 

G spiritus cum palato. 

H contractis paululum faucibus ventus exhalat. 

I spiritus prope dentibus pressis. 

K faucibus palatoque formatur. 

L lingua palatoque dulcescit. 

M labris inprimitur. 

N lingua dentibus appulsa conlidit. 

O rotundi oris spiritu conparatur. 

P labris spiritu erumpit. 

Q appulsu palati ore restricto. 

R spiritum lingua crispante conraditur. 

S sibilum facit dentibus verberatis. 

T appulsu linguae dentibusque inpulsis extruditur. 

V ore constricto labrisque prominulis exhibetur. 

X quicquid C atque S formavit exsibilat. 

Y appressis labris spirituque procedit. 

Z vero idcirco Appius Claudius detestatur quod dentes mortui 
dum exprimitur imitatur. 

iii. 261. 


RUTILIUS NAMATIANUS. 431 


PAULUS OROSIUS, ru. circ. 415 A. D. 


5438. Toe Tyrant PHALARIS. 


Ea tempestate Phalaris Siculus Agrigentinos arrepta tyran- 
nide populabatur. Qui crudelis mente, commentis crudelior, 
omnia nefaria in innocentes agens, invenit aliquando quam iuste 
puniret iniustus. Nam Perillus quidam aeris opifex affectans 
tyranni amicitiam, aptum munus crudelitati illius ratus, taurum 
aeneum fecit, cui fabricae ianuam Jatere composuit, quae ad 
contrudendos damnatos receptui foret; ut cum inclusus ibidem 
subiectis ignibus torreretur, sonum vocis extortae capacitas con- 
cavi aeris augeret, pulsuque ferali competens imagini murmur 
emitteret nefarioque spectaculo mugitus pecudis, non hominis 
gemitus videretur. Sed Phalaris, factum amplexus, factorem 
exsecratus, et ultioni materiam praebuit, et crudelitati; nam 
ipsum opificem sua inventione punivit. Fuerat etiam paulo 
superiore tempore apud Latinos rex Aremulus, qui per annos 
octodecim flagitiis impietatibusque crescens, ad postremum divino 
iudicio fulmine interceptus, matura supplicia immotura aetate 
dissoivit. Eligant nunc (si videtur) Latini et Siculi, utrum in 
diebus Aremuli et Phalaridis esse maluissent, innocentum vitas 
poenis extorquentium, an his temporibus Christianis, cum im- 
peratores Romani ipsa in primis religione compositi, post 
comminutas rei publicae bono tyrannides, ne ipsorum quidem 


iniurias exigunt tyrannorum. 
Hist., I, xx. 





CLAUDIUS RUTILIUS NAMATIANUS, 
FL. circ. 416 A. D. 


044. Tue Giory or Romer. 


Erige crinales lauros seniumque sacrati 
Verticis in virides, Roma, refinge comas. 

Aurea turrigero radient diademata cono, 
Perpetuosque ignes aureus umbo vomat. 

Abscondat tristem deleta inuria casum ; 
Contemptus solidet vulnera clausa dolor. 

Adversis solemne tuis sperare secunda. 
Exemplo caeli ditia damna subis. 

Astrorum flammae renovant occasibus ortus; 
Lunam finiri cernis, ut incipiat. 

Victoris Brenni non distulit Allia poenam ; 
Samnis servitio foedera saeva luit, 

Post multas Pyrrhum clades superata fugasti ; 
Flevit successus Hannibal ipse suos. 

Quae mergi nequeunt, nisu maiore resurgunt, 
Exiliuntque imis altius acta vadis. 

Utque novas vires fax inclinata resumit, 
Clarior ex humili sorte superna petis. 

Porrige victuras Romana in saecula leges, 
Solaque fatales non vereare colos, 

Quamvis sedecies denis et mille peractis 


Annus praeterea iam tibi nonus eat. 
De Reditu suo, I, 115-186. 


JOANNES CASSIANUS, circ. 360-485 A. D. 


545. YIELD NoT TO ANGER! 


Qualibet ex causa iracundiae motus effervescens excaecat 
oculos cordis et acumini visus exitialem validioris morbi ingerens 
trabem, solem iustitiae non sinit intueri. Nihil interest, utrum 
aurea lamina, plumbeave, seu cuiuslibet metalli, oculorum ob- 
tutibus imponatur; differentiam caecitatis non facit pretiositas 
metallorum. Habemus sane irae ministerium satis commode 
nobis insertum, ad quod solum eam recipere utile nobis est et 
salubre, cum contra lascivientes cordis nostri motus indignantes 
infremimus, et ea quae agere confundimur coram hominibus, vel 
proloqui, in latebras ascendisse nostri pectoris indignamur; 
angelorum scilicet ac Dei ipsius praesentiam ubique et omnia 

penetrantis, oculumque eius tota formidine tremiscentes, quem 


nequaquam possunt conscientiae nostrae latere secreta. 
De Coenob. Instit., VIII, vi. 


SALVIANUS MASSILIENSIS, circ. 440 A. D. 


546. THe Roman POWER CRUMBLING BEFORE THE 
BARBARIAN. 


Nihil nobis de pace et prosperitate pristina reliquum est, nisi 
sola omnino crimina quae prosperitatem non esse fecerunt. Ubi 
namque sunt antiquae Romanorum opes ac dignitates? Fortis- 
simi quondam Romani erant, nunc sine viribus. Timebantur 
Romani veteres, nos timemus. Vectigalia illis solvebant populi 
barbarorum, nos vectigales barbaris sumus. Vendunt nobis 
hostes lucis usuram. ‘Tota admodum salus nostra commercium 
est. O infelicitates nostras! ad quid devenimus! Et pro hoc 
gratias barbaris agimus, a quibus nos ipsos pretio comparamus ? 
Quid potest esse nobis vel abiectius vel miserius? Et vivere 
nos post ista credimus, quibus vita sic constat! Insuper etiam 
ridiculos ipsi nos facimus; aurum quod pendimus, munera 
vocamus. Dicimus donum esse quod pretium est, et quidem 
pretium conditionis durissimae et miserrimae. Omnes quippe 
captivi, semel redempti fuerint, libertate potiuntur. Nos semper 
redimimur, et numquam liberi sumus. Illorum more dominorum 
nobis cum barbari agunt qui mancipia obsequiis suis non 
necessaria mercedibus dependendis locant. Similiter enim nos 
numquam ab hac sumus liberi functione quam pendimus. Ad hoe 
quippe mercedes iugiter solvimus, ut sine cessatione solvamus. 

De Gubern. Dei, VI, xviii. 

LEO MAGNUS, Ft. circ. 450 A. D. 


547. Letter To THE BisHor oF SICILY ON A QUESTION 
or ConpDuvct. 


Leo papa universis episcopis per Siciliam constitutis. 

Occasio specialium querellarum, curam nobis providentiae 
generalis indicit, ut quod in duabus provinciae vestrae ecclesiis 
improbe gestum, iniusteque praesumptum est, id constitutione 
perpetua ab omnium episcoporum usurpatione resecemus. Tauro- 
minitanis enim clericis ecclesiae deplorantibus nuditatem, eo quod 
omnia eius praedia, vendendo, donando, et diversis modis alie- 
nando, episcopus dissiparet; etiam Panormitani clerici, quibus 
nuper est ordinatus antistes, similem querimoniam in sancta 
synodo, cui praesidebamus, de usurpatione prioris episcopi re- 
tulerunt. Quamvis ergo iam ordinatum a nobis sit quemadmo- 
dum utriusque ecclesiae utilitatibus consulatur, ne tamen hoc 
perniciosum nequissimae depraedationis exemplum cuiquam post- 
hac fiat imitabile, hanc praecepti nostri formam apud dilectionem ; 
vestram volumus esse perpetuam ; qua sine exceptione decernimus 
ut ne quis episcopus de ecclesiae suae rebus audeat quidquam vel 
donare, vel commutare, vel vendere ; nisi forte ita aliquid horum 
faciat, ut meliora prospiciat, et cum totius cleri tractatu atque 
consensu id eligat, quod non sit dubium ecclesiae profuturum. 
Nam presbyteri, vel diaconi, aut cuiuscumque ordinis clerici, qui 
conniyentiam in ecclesiae damna miscuerint, sciant se et ordine 
et communione privandos; quia plenum iustitiae est, fratres 
carissimi, ut non solum episcopi, sed etiam totius cleri studio, 
ecclesiasticae utilitatis incrementa serventur, et eorum munera 
illibata permaneant, qui pro animarum suarum salute propriam 
substantiam ecclesiis contulerunt. Data XII Kalend. Novem- 


bris, Calepio V. C. Cons. 
Epist. XVII. 

ANICIUS MANLIUS TORQUATUS SEVERINUS 
BOETHIUS. 480-524 A. D. 


548. AN EventruL LIFE, UNHAPPY IN ITS DECLINE. 


Carmina qui quondam studio florente peregi, 
Flebilis heu maestos cogor inire modos. 
Ecce mihi lacerae dictant scribenda camenae 

Et veris elegi fletibus ora rigant. 
Has saltim nullus potuit pervincere terror, 
Ne nostrum comites prosequerentur iter. 
Gloria felicis guondam viridisque iuventae 
Solantur maesti nunc mea fata senis. 
Venit enim properata malis inopina senectus 
Et dolor aetatem iussit inesse suam. 
Intempestivi funduntur vertice cani 
Et tremit effeto corpore laxa cutis. 
Mors hominum felix quae se nec dulcibus annis 
Inserit et maestis saepe vocata venit. 
Eheu quam surda miseros avertitur aure 
Et flentes oculos claudere saeva negat. 
Dum levibus male fida bonis fortuna faveret, 
Paene caput tristis merserat hora meum. 
Nune quia fallacem mutavit nubila vultum, 
Protrahit ingratas impia vita moras. 
Quid me felicem totiens iactastis, amici ? 
Qui cecidit, stabili non erat ille gradu. 
De Philos. Consol., I, i. 


549. THe Goop HAVE THEIR REwarRpD; THE EVIL, DUE 
RECOMPENSE. 


Videsne igitur quanto in caeno probra volvantur, qua pro- 
bitas luce resplendeat? In quo perspicuum est numquam bonis 
praemia, numquam sua sceleribus deesse supplicia. Rerum 
etenim quae geruntur, illud propter quod unaquaeque res geritur, 
eiusdem rei praemium esse non iniuria videri potest; uti cur- 

rendi in stadio propter quam curritur iacet praemium corona. 
Sed beatitudinem eius idem ipsum bonum propter quod omnia 
geruntur ostendimus. Est igitur humanis actibus ipsum bonum 
veluti praemium commune praepositum. Atqui hoc a bonis non 
potest separari neque enim bonus ultra iure vocabitur qui careat 
bono; quare probos mores sua praemia non relinquunt. Quan- 
tumlibet igitur saeviant mali, sapienti tamen corona non decidet, 
non arescet. Neque enim probis animis proprium decus aliena 
decerpit improbitas. Quod si extrinsecus accepto laetaretur, 
poterat hoc vel alius quispiam vel ipse etiam qui contulisset, 
auferre; sed quoniam id sua cuique probitas confert, tum suo 
praemio carebit, cum probus esse desierit. Postremo cum omne 
praemium idcirco appetatur, quoniam bonum esse creditur, quis 
boni compotem praemii iudicet expertem? At cuius praemii ? 
omnium pulcherrimi maximique. Memento etenim corollarii 
illius quod paulo ante praecipuum dedi ac sic collige: Cum ipsum 

bonum beatitudo sit, bonos omnes eo ipso quod boni sint fieri 
' beatos liquet. Sed qui beati sint deos esse convenit. Est 
igitur praemium bonorum, quod nullus deterat dies, nullius mi- 
nuat potestas, nullius fuscet improbitas deos fieri. Quae cum ita 
sint, de malorum quoque inseparabili poena dubitare, sapiens 


nequeat. 
De Philos. Consol., IV, ini. 


CORPUS IURIS CIVILIS, circ. 584 A. D. 


550. DEFINITION OF JUSTICE, PRECEPTS oF Law. 


Tustitia est constans et perpetua voluntas ius suum cuique 
tribuens. Iurisprudentia est divinarum atque humanarum re- 
rum notitia, iusti atque iniusti scientia. 

Turis praecepta sunt haec: honeste vivere, alterum non lae- 
dere, suum cuique tribuere. Huius studii duae sunt positiones, 
publicum et privatum. Publicum ius est, quod ad statum rei 
Romanae spectat; privatum, quod ad singulorum utilitatem 
pertinet. 

Instit., I, i. 

551. Decisions TOUCHING CERTAIN CaAsES OF THEFT. 


1. Impp. Severus et Antoninus AA. Theogent. Si pecunia 
tua mandantibus servis quidam praedia comparaverunt, eligere 
debes, utrum furti actionem et condictionem an mandati potius 
inferre debeas. Neque enim aequitas patitur, ut et criminis 
causam persequaris et bonae fidei contractum impleri postules. 
D. XI k. Mat. Severo A. II et Victorino conss. 

2. Idem AA. negotiatoribus. Incivilem rem desideratis, ut 
agnitas res furtivas non prius reddatis, quam pretium fuerit so- 
lutum a dominis. Curate igitur cautius negotiari, ne non tan- 
tum in damna huiusmodi, sed etiam in criminis suspicionem 
incidatis. PP. III k. Dec. Cilone et Libone conss. 

3. Imp. Antoninus A. Secundo. Si nondum rem templo 
divino dedicatam vitricus tuus furto abstulit, habes adversus eum 
furti actionem. PP. VI td. Sept. Laeto IT et Cereale conss. 

Cod., VI, ii, 1-3. 


552. Tue EARLy JuRISTS; THE RESPONSES OF THE 
JURISTS. 


Turis civilis scientiam plurimi et maximi viri professi sunt; 
sed qui eorum maximae dignationis apud populum Romanum 
fuerunt, eorum in praesentia mentio habenda est, ut appareat, 
a quibus et qualibus haec iura orta et tradita sunt. Et quidem 
ex omnibus, qui scientiam nancti sunt, ante Tiberium Corunca- 
nium publice professum neminem traditur; ceteri autem ad hunc 
vel in latenti ius civile retinere cogitabant solumque consulta- 
toribus vacare potius quam discere volentibus se praestabant. 
Fuit autem in primis peritus Publius Papirius, qui leges regias 
in unum contulit. Ab hoc Appius Claudius unus ex decemviris, 
cuius maximum consilium in duodecim tabulis scribendis fuit. 
Post hune Appius Claudius eiusdem generis maximam scientiam 
habuit; hic Centemmanus appellatus est, Appiam viam stravit 
et aquam Claudiam induxit et de Pyrrho in urbe non recipiendo 
sententiam tulit. Hunc etiam actiones scripsisse traditum est 
primum de usurpationibus, qui liber non exstat; idem Appius 
Claudius qui videtur ab hoc processisse, R litteram invenit, ut 
pro Valesiis Valerii essent, et pro Fusiis Furii. . . . 


438 ; LATIN SELECTIONS. 


Et, ut obiter sciamus, ante tempora Augusti publice respon- 
dendi ius non a principibus dabatur, sed qui fiduciam studiorum 
suorum habebant, consulentibus respondebant ; neque responsa 
utique signata dabant, sed plerumque iudicibus ipsi scribebant, 
aut testabantur qui illos consulebant. Primus divus Augustus, 
ut maior iuris auctoritas haberetur, constituit, ut ex auctoritate 
eius responderent ; et ex illo tempore peti hoc pro beneficio 
coepit. Et ideo optimus princeps Hadrianus, cum ab eo viri 
praetorii peterent, ut sibi liceret respondere, rescripsit eis hoc 
non peti, sed praestari solere et ideo, si quis fiduciam sui haberet, 
delectari se populo ad respondendum se praepararet. 

Dig., I, ii, 35, 36, 49. 














